
Prostovoljci. 

Bilo  je  zvečer  10.  marca  v revolucijskem 
Setu  1793.  Na  zvoniku  cerkve  Notre -Dame 
je  odbila  deseta  ura.  Nad  Parizom  je  legla 
noč,  ne  šumna,  viharna,  razsvetljena  od 
bliskov,  temveč  mrzla  in  motna. 

Pariz  sam  ni  bil  oni  znani  Pariz;  čigar 
neštevilne  svetilke  odražajo  zvečer  svoje  žarke 
v pozlačenem  blatu,  Pariz  živahnih  pohaj- 
kovalcev s svojimi  šumnimi  zabavami,  pol- 
nimi duhovitosti,  s svojo  blazno  razuzda- 
nostjo, neštevilnimi  ljubavnimi  aferami  in 
skrivnimi  zločini,  temveč  bil  je  sramežljivo, 
boječe  in  pošteno  mesto,  čegar  maloštevilni 
prebivalci  so  hiteli  iz  ulice  v ulico  in  zapi- 
rali za  seboj  hišna  vrata,  kakor  divjačina,  ki 
se  skriva  pred  lovci  v svojo  brloge  — 
skratka  : bil  je  to  Pariz  10.  marca  1.1793. 

Ta  kratka  sprememba  v vnanjosti  glav- 
nega mesta  Francije  je  bila  posledica  stisk, 
v katerih  se  je  nahajala  vsa  dežela.  Ob- 
glavljenje Ludovika  XVI.,  dne  21.  januarja 

1793,  je  spravilo  vso  Evropo  pod  orožje. 
S prvotnimi  sovražniki,  Prusijo,  nemško 
državo  in  Piemontom,  sta  se  bili  zvezali  še 
Anglija  in  Španija. 

Položaj  je  bil  strašen,  kajti  Francija  je 
bila  dobesedno,  kakor  kako  mesto,  obko- 
ljeno in  blokirano  od  vse  Evrope.  Francoski 
generali  so  se  umikali  povsod,  dasi  so  sprva 
dosegali  uspehov. 

Kakor  občuti  živo  telo  v svojem  srcu, 
tako  je  čutila  tudi  Francija  v Parizu,  ki  je 
njeno  srce,  vsak  udarec,  s katerim  so  jo 
zadevale  tuje  vojske,  ali  pa  upor  in  izdajstvo 
lastnih  otrok.  Vsaka  zmaga  je  tam  povzro- 
čila vihar  veselja,  vsak  poraz  splošen  strah. 

Dan  prej,  9.  marca,  se  je  vršila  ena 
najburnejših  sej  narodne  skupščine,  ki  je 
postala  po  odpravi  kraljestva  vsemogočna; 
vsi  častniki  so  dobili  ukaz,  naj  odrinejo* 
k svojim  polkom,  in  nasilni,  nobenih  mej 
ne  poznavajoči  Danton  je  bil  na  tribuni  za- 
klical: „Pravite,  da  primanjkuje  vo;akpv ! 
išudimo  Parizu  priliko,  da  reši  Francijo,  za- 
htevajmo od  njega  trideset  tisoč  mož  ter 
pošljimo  jih  Dumouriezu  in  Francija  ne  bo 
samo  rešena,  temveč  rešena  bo  tudi  Belgija 
in.  osvojena  Holandija." 

Ta  predlog  je  bil  sprejet  s hrupnim 

navdušenjem.  Izložili  so  imenike  v vseh  sek- 
cijah, t.  j.  volilnih  oddelkih,  ki  so  bili  skli- 
cani zvečer.  Gledališča  so  zaprli,  a na 
svetovalnici  so  razobesili  v znak  žalosti  črno 
zastavo. 

Pred  polnočjo  je  že  bilo  vpisanih  tri- 
deset tisoč  mož.  Toda  pri  vsaki  sekciji  so 
prostovoljci  pred  vpisom  zahtevali,  da  se, 
preden  odidejo,  kaznujejo  izdajalci.  Ti  izda- 
jalci, sovražniki  revolucije,  pristaši  kralja,  so 
bili  skriti  zarotniki,  ki  so  itak  že  od  zunaj 
ogroženo  revolucijo  ogroževali  še  na  znotraj. 
Toda  ta  beseda  je  dobivala  v onih  burnih 
časih  oni  pomen,  ki  so  ga  ji  dajale  najbolj 
radikalne  stranke.  Za  izdajalce  so  veljali 
šibkejši.  „Hrib“,  to  je  vzvišena  mesta  v kon- 
ventu,  kjer  so  sedeli  radikalci,  je  izjavil,  da 
so  izdajalci  girondisti*). 

Prihodnjega  dne  (10.  marca)  so  se  ude- 
ležili seje  vsi  poslanci  stranke  „hriba“.  Od- 
bor, ki  je  bil  v njihovih  rokah,  je  predlagal, 
da  se  imenuje  sodišče  z neomejeno  oblastjo, 
ki  bo  na  zahtevo  konventa  (narodne  skup- 
ščine) ali  pa  neposredno  preganjalo  vse  one, 
ki  bodo  skušali  delati  med  ljudstvom  zmeš- 
njavo. 

*)  Girondist!  (žirondisti)  bolj  zmerna  revolu- 
cij onar  n a stranka. 


Vzlic  nasprotovanju  žirondistov  je  kon- 
vent  sklenil,  da  se  ustanove  porotna  so- 
dišča in  da  se  izvolijo  porotniki  iz  vseh 
departmentov  v enakem  številu,  ki  jih  potem 
imenuje  konvent. 

V trenotku,  ko  so  bile  sprejete  te  tri 
določbe,  se  je  začul  velikanski  krik.  Skup- 
ščina je  bila  vajena  obiskov  ljudstva,  zato 
je  poslala  vprašat,  kaj  hočejo  ? Odgovorili 
so,  da  je  zunaj  odposlanstvo  prostovoljcev, 
ki  so  obedovali  v žitnici  in  ki  hočejo  defi- 
lirati  pred  skupščino. 

Takoj  so  odprli  vrata  in  prikazalo  se 
je  šeststo  mož,  oboroženih  s sabljami,  pi- 
štolami in  pikoni.  Bili  so  to  napol  pijani 
ljudje,  ki  so  defilirali  med  ploskanjem  mno- 
žice, medtem  pa  zahtevali  s hrupnim  krikom 
smrt  izdajalcev. 

Takoj  po  končani  seji  so  se  člani 
„hriba“  razkropili  po  drugih  klubih  in  pred- 
lagali, da  naj  se  odvzame  izdajalcem  zaščita 
zakona  in  naj  se  zaduše  še  to  noč. 

Tak  je  bil  položaj  v Parizu  na  večer 
10.  marca.  Zato  so  bile  hiše,  ki  so  sicer 
rabile  živečim  za  prenočišče,  v temi  bolj 
podobne  grobovom,  polnim  mrličev. 

V resnici,  močne  patrulje  narodne  garde, 
pred  katerimi  so  korakali  ljudje  v svrho  po- 

izvedovanja,  meščanske  čete  iz  sekcij  z na- 
stavljenimi bodali,  orožniki,  ki  so  brskali  po 
vseh  vratih  in  preiskovali  vsako  odprto 
vežo : ti  so  bili  edini,  ki  so  si  upali  na  cesto ; 
vse  je  instinktivno  čutilo,  da  se  pripravlja 
nekaj  neznanega,  nekaj  groznega. 

Droben,  leden  dež  je  še  povečeval  slabo 
razpoloženje  teh  mož,  določenih  za  straženje, 
ki  so  si  pri  srečevanju  izmenjavali  parolo, 
in  ki  so  se  po  ločitvi  zopet  nezaupno  po- 
gledovali, kakor  da  bi  se  bali  kakega  za- 
hrbtnega napada. 

Neka  ženska,  zavita  v plašč  iz  pika- 
stega, lilastega  katuna  in  z glavo,  skrito  v 
kapuco,  je  tega  strašnega  večera  smukala 
ob  hišah  Rue  Saint-Honore,  se  skrivala,  ako 
je  kje  zazrla  vojaško  patruljo,  za  kako  ko- 
tanjo ali  ulični  ogel  in  ostala  tam  nepre- 
mična kakor  kip,  dokler  ni  izginila  patrulja. 
Na  to  je  zopet  hitela  nemirno  dalje,  dokler 
je  ni  zopet  prisilila  slična  nevarnost,  da  se 
je  ustavila  kje  in  ostala  nepremična  kot  kip. 

Tako  je  že  imela  za  seboj  del  Rue  Saint- 
Honore,  ko  je  na  oglu  Rue  de  Grenelle 
nepričakovano  naletela  na  malo  četo  vrlih 
prostovoljcev,  ki  so  se  bili  vpisali  v 
mestni  hiši. 


Uboga  ženska  je  zavpila  in  skušala 
ubežati  skozi  Rue  du  Coq. 

»Hola,  občanka !“  je  zaklical  vodja 
prostovoljcev,  „kam  hitiš  ?“ 

Begunka  ni  odgovorila  ter  je  bežala 
dalje. 

»Nabijte  puške !“  je  velel  vodja ; „to 
je  preoblečen  moški,  aristokrat,  ki  hoče  be- 
žati/' 

„Ne,  ne!“  je  zaklicala  ženska,  ki  se  je 
ustrašila  nabijanja  pušek,  se  naglo  ustavila 
in  se  vrnila,  „ne,  občan  *),  motiš  se : jaz 
nisem  moški." 

»Stopi  torej  sem  in  odgovori  na  vsa 
vprašanja,"  je  govoril  vodja.  »Kam  greš, 
ti  divna  nočna  lepotica  ?“ 

„Nikamor,  vračam  se  domov." 

„A  tako,  ti  se  vračaš  domov?" 

»Da." 

»Za  pošteno  žensko  je  to  nekoliko  pozna 
ura,  občanka." 

»Prihajam  od  neke  bolne  sorodnice." 

»Uboga  mačica,"  je  odvrnil  vodja  in 

*)  Za  časa  francoske  revolucije  so  odpravili 
vse  nazive,  kakor  n.  pr.  gospod,  madame  itd.  To 
je  dišalo  po  aristokratih,  zato  so  se  republikanci 
nazivljali  z besedo  „občan“,  „občanka“. 

mignil  z roko,  pred  katero  se  je  ženska 
prestrašeno  umaknila,  „kje  imaš  listek  ?“ 
„Listek?  Kakšen  listek,  občan?" 

,, Ali  ne  veš,  da  je  danes  občina  raz- 
glasila svoj  sklep,  glasom  katerega  ne  sme 
po  deseti  uri  nihče  na  ulico  brez  občanskega 
listka  ? Ga  li  imaš  s seboj  ?“ 

„Nisem  vedela,  da  mora  biti  vsakdo 
opremljen  s takim  listkom." 

„Potem  pojdiva  k najbližji  straži.  Tam 
se  boš  morala  pred  stotnikom  lepo  izkazati, 
in  ako  bo  zadovoljen  s teboj,  te  da  odvesti 
po  dveh  vojakih  v tvoje  stanovanje ; ako  ne, 
potem  boš  do  daljnega  njegova  ujetnica. 
Levo  vkup,  hitri  korak,  naprej,  stopaj !“ 

Iz  prestrašenega  vzklika,  ki  je  ušel 
ustom  ujetnice,  je  vodja  prostovoljcev  spoz- 
nal, da  se  je  uboga  ženska  zelo  bala  te 
odredbe. 

„Oh,  oh !“  je  rekel,  „trdno  sem  pre- 
pričan, da  smo  ulovili  izvrstno  divjačino. 
Naprej,  le  naprej,  moja  mala  aristokratinja  \ “ 
Vodja  je  prijel  obdolženko  pod  ramo, 
se  je  oklenil  in  jo  tiral  kljub  njenemu  kri- 
čanju in  njenim  solzam  na  stražnico  v pa- 
lačo Egalite. 

Dospeli  so  že  bili  skoraj  na  lice  mesta, 
ko  se  je  hipoma,  ravno  v trenotku,  ko  je 

ujetnica  skušala  izprositi  si  svobodo,  pojavil 
mlad  mož,  visoke  postave,  zavit  v dolg 
plašč.  Ne  da  bi  jo  bil  poslušal,  jo  je  vodja 
prostovoljcev  tiral  neusmiljeno  dalje.  Ženska 
je  kričala  deloma  vsled  bolečin,  deloma 
5 vsled  strahu. 

Takoj  na  to  je  skočil  oni  mladi  mož. 
črez  ulico  in  stopil  pred  malo  četo.  „Kaj  se 
godi  tu  in  kaj  počenjate  s to  žensko  ?" 
je  vprašal. 

„ Brigaj  se  raje  za  svoje  zadeve “. 

„Kdo  je  ta  ženska,  občan,  in  kaj  hočete 
od  nje?“  je  ponavljal  mladi  mož  z glasom, 
ki  je  zvenel  še  bolj  gospodujoče,  nego  prej. 

„Kdo  pa  si  ti,  ki  me  izprašuješ ?“ 

Mladi  mož  je  razgrnil  svoj  plašč  in  na 
njegovi  uniformi  se  je  zasvetila  zlata  na- 
ramnica. 

„Častnik  sem,  kakor  vidite",  je  rekel. 

„Častnik?  Kje  pa?“ 

„Pri  meščanski  gardi". 

„No,  kaj  nas  to  briga?"  je  odvrnil  ne- 
kdo iz  čete;  „ali  sploh  obstojajo  za  nas 
častniki  meščanske  garde?" 

„Kaj  pravi?"  se  je  oglasil  nekdo  drug. 

„ Rekel  je,  da  sablja  pomore  naramnici, 
ako  ta  le  ne  more  vzbuditi  spoštovanja  pred 
častnikom",  je  odvrnil  mladi  mož  in  stopil 

korak  nazaj ; še  bolj  razgrnivši  se,  je  pri  luči 
svetiljke  pokazal  svoj  svetli  infanterijski  meč. 
Na  to  je  s hitro  kretnjo  prijel  za  ovratnik 
vodjeve  karmanjole,  se  dotaknil  s koncem 
meča  njegovega  goltanca  in  rekel : 

„Kramljati  hočeva  kot  dva  dobra  pri- 
jatelja". 

„Ali,  občan  ...“  je  odvrnil  vodja  prosto- 
voljcev in  se  skušal  osvoboditi. 

„Ah,  pravim  ti  že  v naprej,  da  ti  pori- 
nem meč  skozi  telo,  ako  ti  in  tvoji  ljudje 
ganete  le  z mezincem". 

Med  tem  časom  sta  dva  vojaka  trdna 
držala  žensko. 

„Vprašal  si  me,  kdo  sem,"  je  nada- 
ljeval mladi  mož.  „Nisi  imel  pravice  za 
to,  ker  ne  zapoveduješ  redni  patrulji. 
Toda  povedati  ti  hočem.  Imenujem  se 
Maurice  Linday  in  sem  10.  avgusta 
pri  naskoku  na  Tuilerije  zapovedoval  bate- 
riji. Poročnik  sem  narodne  garde  in  tajnik 
»sekcije  bratov  in  prijateljev.«  Ti  zadostuje  ?" 

„Ah,  občan  poročnik"  je  odvrnil  vodi- 
telj, ki  mu  je  častnik  še  vedno  tiščal  meč 
na  goltancu,  „to  je  nekaj  druzega.  Če  si  res 
to,  kar  praviš,  namreč  dober  patriot..." 

„0,  vedel  sem,  da  se  kmalu  spora- 
zumeva," je  rekel  častnik.  „Torej  odgovori- 

mi  sedaj  ti:  zakaj  je  ta  ženska  kričala  in 
kaj  ste  počenjali  ž njo  ?" 

»Vodili  smo  jo  na  stražnico,  ker  ni 
imela  — proti  občinskemu  sklepu  — pri 
sebi  občanskega  listka.  Saj  vendar  veš,  da 
je  domovina  v nevarnosti  in  da  plapola  na 
mestni  hiši  črna  zastava  ?" 

»Črna  zastava  plapola  na  mestni  hiši 
in  domovina  je  v nevarnosti  zato,  ker  ko- 
raka dvestotisoč  sužnjev  proti  Franciji"  je 
odvrnil  častnik,  „ne  pa  ker  hiti  ta  ženska 
po  deseti  uri  po  ulicah  ! Toda  občinski  sklep 
obstoja,  in  ako  bi  mi  bili  povedali  to  takoj, 
bi  bilo  vaše  pojasnilo  krajše  in  mirnejše. 
Sedaj  lahko  odvedete  to  žensko,  ako  ho- 
čete, svobodni  ste." 

„0,  občan  !"  je  vzkliknila  zavita  ženska, 
ki  je  z velikim  strahom  sledila  vsej  debati 
in  se  oprijela  Mauriceve  roke.  „0,  občan, 
ne  izročajte  me  samovolji  teh  sirovih,  pol 
pijanih  ljudi." 

»Dobro"  je  odgovoril  Maurice.  »Primite 
me  pod  pazduho  in  jaz  Vas  sprovedem  na 
stražnico." 

»Na  stražnico,"  je  ponavljala  ženska, 
vsa  prestrašena,  »na  stražnico  ?“ 

»Občanka,  tam  najdete  dobre  ljudi,  ka- 
terih se  Vam  ne  bo  treba  bati. “ 

„Moj  gospod/*  je  odvrnila  mlada  žena, 
stiskajoč  častnikovo  roko,  „ne  bojim  se  več 
morebitnega  razžaljenja,  temveč  smrti ; ako 
me  odvedejo  na*  stražnico,  sem  izgubljena. “ 

11. 

Neznanka, 

V njenem  glasu'  se  je  skrival  tolik  izraz 
strahu,  pomešan  z nežnostjo,  da  se  je  Maurice 
stresel.  Ta  tresoči  se  glas  mu  je  segel  kakor 
električna  iskra  do  srca. 

Obrnil  se  je  k prostovoljcem,  ki  so  se 
posvetovali  med  seboj.  Ponižani  zato,  ker 
jih  je  imel  en  sam  človek  v pesti,  so  se 
očividno  posvetovali  o tem,  kako  bi  si  zopet 
priborili  izgubljena  tla.  Bilo  jih  je  osem  proti 
enemu:  trije  so  imeli  puške,  ostali  pištole  in 
pikone.  Maurice  je  imel  samo  sabljo,  zato 
tudi  boj  ni  mogel  ; biti  na  obeh  straneh 
enak.  i -g  « > 

Ženska  je-  razumela  to,  kajti  sklonila  je 
glavo  na  prsi  in  globoko  vzdihnila. 

Z nagubanim  čelom,  zaničljivo  napetimi 
ustnicami,  v rokah  potegnjeno  sabljo,  se  je 
Maurice  bojeval  z občutki  človeka,  ki  so  mu 
veleli,  naj  ščiti  to  žensko,  a na  drugi  strani 

z občanskimi  dolžnostmi,  ki  so  mu  sveto- 
vale, naj  jo  izroči  tem  ljudem. 

Naenkrat  se  je  na  oglu  rue  des  Bons- 
Enfants  zasvetilo  več  puškinih  cevi,  na  kar 
se  je  začulo  umerjeno  korakanje  patrulje,  ki 
se  je,  opazivši  nabiranje  ljudi,  ustavila  pri- 
bližno deset  korakov  pred  skupino.  Pove- 
ljujoči korporal  je  zaklical : „Kdo  tam  ?“ 

„Prijatelj,“  je  odgovoril  Maurice,  pri- 
jatelj ! Le  naprej,  Lorin.“ 

Oni,  ki  mu  je  bil  namenjen  ta  poziv, 
se  je  na  čelu  osmih  mož  približal  s hitrimi 
koraki. 

„Eh,  ti  si  Maurice/'  je  dejal  korporal ; 
„Le  čakaj,  ponočnjak ! Kaj  počenjaš  ob  tej 
uri  na  ulici?" 

„Kakor  .vidiš,  prihajam  iz  sekcije  - bratov 
in  prijateljev." 

„Da,  zato,  da  se  povrneš  v ono  sestra 
in  prijateljic;  saj  poznamo  to,  kajneda?" 

„Ne,  ne  prijatelj,  ti  se  motiš.  Hotel  sem 
ravno  domov,  ko  sem  naletel  na  občanko 
ki  se  je  upirala  pestem  občanov  prostovolj- 
cev. Prihitel  sem  in  vprašal,  zakaj  jo 
hočejo  aretirati." 

„Te  že  poznam,"  je  odvrnil  Lorin. 

Potem  je  nadaljeval,  obrnjen  k prosto- 
voljcem : 

, Čemu  ste  aretirali  to  žensko  ?“ 

„To  smo  že  povedali  poročniku,"  je 
odgovoril  poveljnik  male  čete,  „zato,  ker  ni 
imela  varnostnega  listka." 

„No,"  je  rekel  Lorin,  „to  je  res  lep 
zločin." 

„Ti  torej  ne  veš  za  občinski  sklep  ?“ 
je  vprašal  poveljnik  prostovoljcev. 

„Seveda,  seveda,  toda  obstoja  še  drug 
sklep,  ki  razveljavlja  prvega. “ 

»Kateri  pa?“ 

„Čuj  ga: 

Vsakdo  sme  na  Pind  in  Parnas, 

Ni  mu  treba  dovoljenja. 

Le  da  lep  je.  tudi  mlad, 

Ima  ga  bog  Amor  rad. 

He ! Kaj  praviš  k tej  odredbi,  občan  ? 
Zdi  se  mi  galantna. 

„Da,  toda  ni  neovrgljiva.  Prvič  ni  ob- 
javljena v Moniteurju*),  potem  tudi  nismo 
ne  na  Pindu,  ne  na  Parnasu ; dalje  ni  še 
dan  in  končno  občanka  morda  ni  niti  mlada, 
niti  lepa,  niti  gracijozna. 

„Stavim  nasprotno,"  je  rekel  Lorin. 
Občanka,  dokaži  mi,  da  imam  prav,  in  snemi 
kapuco,  da  lahko  ves  svet  izreče  sodbo, 
da  li  odgovaijaš  mojim  predpisom." 


*)  Uradni  list  republike. 


»Ah!  gospod,"  je  odvrnila  mlada  žen- 
ska in  se  privila  k Mauricu,  »prej  ste  me 
branili  pred  svojimi  sovražniki,  seda}  pa 
Vas  milo  prosim,  da  me  branite  pred  svo- 
jimi prijatelji." 

»Glejte,  glejte,"  je  pripomnil  poveljnik 
prostovoljcev,  »kako  se  skriva.  Jaz  menim, 
da  mora  biti  to  kak  vohun  aristokratov, 
kaka  porednica  ali  nočna  pohajalka." 

»O!  gospod,"  je  rekla  mlada  ženska, 
stopila  za  korak  proti  Mauricu  in  razkrila 
obraz,  čigar  mladost,  lepota  in  plemenitost 
je  bila  naravnost  očarujoča,  in  ki  je  prišel 
v odsevu  svetiljkinih  žarkov  še  bolj  do  ve- 
ljave. O,  poglejte  me : Ali  sem  po  svojem 
obrazu  res  to,  za  kar  me  smatrajo?" 

Maurice  je  bil  kakor  začarari.  Nikdar  bi 
ne  bil  sanjal  o tem,  kar  je  videl  tu.  Mi- 
slimo namreč  samo  to,  kar  je  bilo  vidno, 
kajti  neznanka  je  skoraj  ravno  tako  hitro 
zopet  zakrila  obraz,  kakor  ga  je  bila  raz- 
krila. ; : 

„Lorin,“  je  šepnil  Maurice,  »zahtevaj 
jetnico  zase,  da  jo  sprovedeš  na  svoje 
mesto  ; ti  kot  poveljnik  patrulje  imaš  pra- 
vico do  tega."  r : - ' ' 

»Dobro,"  je  rekel  mladi  korporal,  »ra- 
zumem te." 

Na  to  se  je  obrnil  k neznanki  rekoč : 

»Naprej,  lepotica  ! Ker  nam  nočete  po- 
dati dokazov,  da  se  ravnate  po  predpisih 
občinskega  sklepa,  nam  morate  slediti. “ 

„Kako,  ona  naj  vam  sledi  ?“  je  vprašal 
načelnik  prostovoljcev. 

„Seveda,  odvesti  hočemo  občanko  na 
stražnico  v mestni  hiši,  kjer  ima  svoj  sedež 
naša  garda  ; tam  hočemo  poizvedovati 
o njej." 

„Ne,  ne,“  je  rekel  poveljnik  prve  čete. 
»Ona  je  naša  in  mi  jo  čuvamo. “ 

„Ah!  občani,  občani, “ je  vzkliknil  Lorin, 
. mi  se  še  spremo  !“ 

»Kregajte  se  ali  ne,  pribogu,  to  nam 
je  vseeno.  Mi  smo  pravi  republikanski  vo- 
jaki, in  medtem,  ko  boste  vi  patrulirali  po 
ulicah,  bomo  mi  prelivali  kri  na  meji." 

»Pazite,  da  je  ne  boste  prelivali  že  med 
potom,  občani.  To  se  vam  zna  zgoditi,  ako 
ne  boste  uljudnejši  nego  ste." 

»Uljudnost  je  aristokratska  čednost,  a 
mi  smo  sanskiioti*),  so  odvrnili  prosto- 
voljci. 

„Ne  govorite  vendar  o teh  stvareh 

*)  Sans-cullottes  (brezhlafiniki)  : najbolj  radi- 
kalna  stranka  revolucije,  ki  -so  jejk  pripadali  'naj;- 
nižji  sloji  . ' ' ‘ ' , l. 

pred  damo/'  je  opomnil  Lorin.  „Morda  je 
Angležinja." 

Na  to  se  je  galantno  obrnil  k dami 
rekoč:  „Ni  se  Vam  treba  jeziti  nad  tem 
mojim  domnevanjem,  moja  lepa,  nočna 
ptičica." 

Citiral  je  na  to  neko  pesem,  v kateri 
pesnik  opeva  Anglijo. 

„Ah,  ti  se  izdajaš,"  je  rekel  poveljnik 
prostovoljcev,  „ti  si  čestilec  Pittov,  ki  je  bil 
plačan  od  Anglije,  ki  je  . . ." 

„Tiho,“  je  odvrnil  Lorin,  „ti  ne  razu- 
meš ničesar  o poeziji,  prijatelj ; raje  hočem 
govoriti  s teboj  v prozi.  Čuj ! Mi  smo  krotki 
in  potrpežljivi  vojaki  narodne  garde,  pravi 
otroci  Pariza,  kar  pomenja,  da  znamo  takoj 
udariti,  ako  nam  je  kdo  razgrel  kri." 

„Madame,"  je  rekel  Maurice,  „vidite, 
kaj  se  dogaja  in  lahko  tudi  uganete,  kaj  se  še 
bo  zgodilo.  V petih  minutah  se  bo  klalo  deset 
ali  dvanajst  ljudi  radi  Vas.  Ali  je  zadeva, 
za  katero  so  se  zavzeli  Vaši  zaščitniki, 
vredna  krvi,  ki  se  ima  prelivati  ?“ 

„Gospod,"  je  odgovorila  neznanka  in 
sklenila  roki,  „povedati  Vam  hočem  samo 
nekaj : če  dovolite,  da  me  aretirajo,  potem 
nastane  iz  tega  zame  in  za  druge  taka  ne- 
sreča, da  bi  Vas  raje  prosila : prebodite  mi 

z orožjem  srce  in  vrzite  moje  truplo  v Seino." 

„Dobro,  moja  dama/'  je  odvrnil  Maurice, 
,,jaz  jemljem  vse  nase." 

Spustil  je  roki  lepe  neznanke,  ki  sta 
doslej  počivali  v njegovih. 

„Občan',“  je  rekel  narodnim  gardam, 
„kot  vaš  častnik,  domoljub  in  Francoz,  vam 
velim,  da  ščitite  to  žensko.  In  če  te  kanalje 
zinejo  samo  enkrat,  Lorin,  takoj  bajonete 
v roko !“ 

„Pripravite  orožja!"  je  ukazal  Lorin. 

„Moj  Bog,  moj  Bog,"  je  zavpila  ne- 
znanka, se  zavila  v kapuco  in  se  naslonila 
na  obcestni  kamen.  „Moj  Bog,  obvarujte  ga!" 

Prostovoljci  so  se  skušali  braniti.  Nekdo 
je  ustrelil  s pištolo,  katere  kroglja  je  pro- 
drla Mauricev  klobuk. 

„Križajte  bajonete,"  je  zapovedal  Lorin. 
„Ram  plan,  plan,  plan,  plan,  plan,  plan." 

V temi  je  na  to  sledil  trenotek  boja  in 
zmešnjave,  med  katero  je  padlo  par  stre- 
lov. Čuti  je  bilo  tudi  vzklikov  in  kletvic.  Na 
bližnjih  hišah  sta  se  odprli  samo  dve  ali 
tri  okna,  ki  so  se  ravnotako  hitro  zopet 
zaprla. 

Prostovoljci  so  bili  v manjšini  in  slabše 
oboroženi,  zato  so  bili  takoj  premagani. 
Dva  sta  bila  težko  ranjena,  štirje  drugi  so 

bili  kakor  pritrjeni  na  steno,  vsak  z boda- 
lom v prsih. 

„Tako“,  je  rekel  Lorin,  „sedaj  upam, 
da  boste  ponižni  kakor  jagnjeta.  A ti  Mau- 
rice, odvedi  to  žensko  na  mestno  stražnico. 
Ti  si  odgovoren  zanjo. 

„Da“,  je  Odvrnil  Maurice  in  pripomnil 
tišje  : 

„Kaj  je  pa  s parolo  ?“ 

„Ah,  vraga“,  je  rekel  Lorin  in  se  po- 
praskal za  ušesa,  „da,  parola  . ....  stvar  je 
taka  ..." 

„Torej  povej  mi  jo?“  je  odvrnil  Mau- 
rice. 

Takoj  ti  jo  povem ; samo  dovoli,  da 
prej  opravimo  s temi  junaki  tukaj.  Predno 
pa  te  zapustim,  ti  hočem  dati  dober  nasvet. “ 

„Dobro,  počakam“. 

Lorin  seje  vinil  k prostovoljcem,  ki  so 
še  vedno  imelr  v oblasti  narodne  gardiste, 
in  dejal : „ Imate  torej  dovolj  ?“ 

„0  ti  pes,  ti  girondist*) !“  je  odgovoril 
poveljnik. 

„Motiš  se,  ljubi  prijatelji,  je  odvrnil 
Lorin  mirno,  „mi  smo  boljši  sanskiloti  nego 
ti.  Spadam  k termopilskemu  klubu,  ki  mu, 

'*)  G-irondisti,  pristaši  bolj  zmerne  stranke, 'ki  ni 
še' pretrgata  v$e3r  zve*  š kraljem. 

kakor  upam,  ne  boš  odrekal  patriotizma. 
Pustite  občane,  naj  odidejo/'  je  nadaljeval 
Lorin,  „oni  ne  dvomijo  o ničemer". 

„Zato  ni  nič  manj  resnično,  da  je  ta 
ženska  sumljiva  . .“ 

„Ko  bi  bila  sumljiva,  bi  bila  med  bo- 
jem ubežala,  mesto  da  bi  bila  čakala  tu, 
kakor  vidiš  sedaj  po  končani  bitki". 

„Hm,  precej  resnice  je  na  tem,  kar 
pravi  ta  občan"  je  pripomnil  neki  prosto- 
voljec. 

„Sicer  že  izvemo,  saj  jo  odvede  moj 
prijatelj  na  stražnico,  mi  pa  pojdemo  med 
tem  pit  na  zdravje  domovine". 

„Kaj,  pit  pojdemo?"  je  vprašal  po- 
veljnik. 

„Seveda,  jaz  sem  grozno  žejen.  Poznani 
neko  prijetno  pivnico  na  oglu  rue*)  Tho- 
mas-du-Louvre !“ 

„Eh,  zakaj  nisi  takoj  povedal  tega,  ob- 
čan? Zelo  nam  je  žal,  da  smo  dvomili  o 
tvojem  patriotizmu  ; v dokaz  objemimo  se 
v imenu  domovine  in  zakona!" 

Prostovoljci  in  gardisti  so  se  objemali 
z navdušenjem.  Bili  so  pač  časi,  ko  so  si 
ljudje  ravnotako  radi  padali  okolu  vratu, 
kakor  za  vrat. 

■*)  Rue  = ulica. 

Med  tem  ko  so  prostovoljci  in  gardisti 
korakali  roko  v roki  v smeri  proti  place 
Palais  d’  Egalite  *),  je  pristopil  Lorin  k svo- 
jemu prijatelju  rekoč : 

„Maurice,  obljubil  sem  ti  dober  na- 
svet ; tu  ga  imaš.  Pojdi  raje  z menoj,  mesto 
da  ščitiš  to  občanko  in  se  tako  izpostavljaš 
nevarnosti.  Zdi  se  mi  sicer  krasna,  a zato 
nič  manj  sumljiva,  kaj,ti  krasne  ženske,  ki 
se  potepajo  opolnoči  po  pariških  ulicah  . . .“ 

„G  spod,“  je  vzkliknila  ženska,  „lepo 
Vas  prosim,  nikakor  me  ne  sodite  po  zu- 
nanjosti !“ 

„Najprvo  ste  rekli  „gospod“,  kar  je  od 
Vaše  strani  velika  napaka,  kajneda,  ob- 
čanka ? Ah  glejte,  zdaj  Vaš  še  jaz  vikam." 

„Da,  dobro,  občan,  dovoli  svojemu  pri- 
jatelju, da  izvrši  dobro  delo  in  me  spremi 
domov." 

„Maurice,  Maurice,"  je  pripomnil  Lorin, 
,ti  se  preveč  izpostavljaš  nevarnosti." 

„Ljubi  Lorin,"  je  odvrnil  Maurice,  „bo- 
dimo  pravični.  Ali  je  dobra  patriotinja  **),  ali 
pa  kaka  aristokratinja.  Ako  je  aristokratinja, 

• Trg  palače  enakosti. 

**)  Patriote  so  se  imenovali  pristaši  revolu- 
cije v nasprotju  z aristokrati,  katere  so  smatrali 
za  izdajalce,  ker  so  hoteli  vspostaviti  kraljestvo. 

delamo  prav,  da  jo  varujemo;  ako  je  pa 
dobra  patriotinja,  potem  je  naša  dolžnost, 
da  jo  obvarujemo  nevarnosti. 

„Odloči  se  za  eno  ali  drugo,  prijatelj, 
toda  takoj !“ 

„Dobro,  povej  sedaj  parolo  1“ 

„Ali  je  ne  boš  zlorabil  ?“ 

„Ne,  obljubljam  ti,  prisegam. “ 

„No,  povem  ti  jo.  Parola  se  glasi: 
Galija  in  Lutecija." 

„Občanka,“  je  rekel  Maurice.  „Sedaj 
sem  Vam  na  razpolago.  Hvala,  Lorin.“ 

„Srečno  pot !“  je  pripomnil  slednji  in 
mrmral  zvest  svojemu  anakreontskemu  okusu : 

Lenora,  poznala  si  greh, 

Ki  rožnat  je  bil  in  lep. 

Zato  zagrešila  si  ga, 

Ker  je  skrivna  ti  bila  je  želja 
Na  clnu  srca. 

Povej,  ali  res  je  bil  tak  grozan  ? 


III. 

Viktorjeva  ulica. 

Ko  je  bil  Maurice  sam  s to  mlado  žen- 
sko, je  prišel  za  trenotek  v zadrego.  Strah, 
da  bi  ga  očarala,  privlačnost  te  divne  le- 
pote, neko  nedoločno,  notranje  očitanje,  ki 

je  težilo  njegovo  republikansko  vest : vse 
to  ga  je  za  trenotek  zadrževalo,  da  bi  ji 
ponudil  roko. 

,,Kam  greste,  občanka?"  jo  je  vprašal. 

„Ah,  gospod,  daleč,  v smeri  Jardin  des 
Plantes  *).“ 

„Dobro,  pojdiva  !“ 

„Ah,  moj  Bog,"  je  rekla  neznanka, 
„vetn,  da  Vas  nadlegujem,  gospod,  ampak 
verujte  mi,  da  bi  ne  izrabljala  Vaše  pleme- 
nitosti, ko  bi  me  ne  bila  zadela  ta  nezgoda 
in  bi  ne  bila  nevarnost  zame  tako  velika." 

,, Ali  moja  dama!"  je  vzkliknil  Maurice, 
ki  je,  občevaje  ž njo  pozabil  na  način  go- 
vorjenja, kakor  ga  je  predpisovala  republi- 
kanska šega  in  je  zopet  jel  govoriti  po 
prejšnjem  načinu,  „kako  to,  da  se  nahajate  ob 
tej  uri  na  pariških  ulicah?" 

„Saj  sem  Vam  že  povedala,  gospod. 
Napravila  sem  bila  obisk  v Faubourg  du  Roule. 
Zapustila  sem  dom  opoldne,  ne  da  bi  bila 
vedela,  kaj  se  godi,  in  vrnila  sem  se  ravno- 
tako.  Ves  svoj  čas  sem  prebila  v neki  ne- 
koliko oddaljeni  hiši." 

„Da,"  je  zamrmral  Maurice  „bili  ste 
gotovo  v kakem  skrivališču  aristokratov. 
Priznajte  občanka,  da  se  mi  na  tihem  sme- 

Vrt  rastlin. 


24 


jete,  ker  Vam  nudim  pomoč,  za  katero  ste 
me  prosili." 

„Jaz,"  je  vzkliknila,  „zakaj  pa  ?“ 

„Seveda,  saj  vidite,  kako  Vam  je  za 
vod'telja  republikanec.  In  glejte,  ta  republi- 
kanec izdaja  svojo  stvar.  Tako  je." 

„Ampak  občan,"  je  rekla  občanka  ži- 
vahno, „vi  se  nahajate  v zmoti,  jaz  ljubim 
republiko  ravnotako  kakor  Vi." 

., Torej  občanka,  če  ste  dobra  patrioti- 
nja,  se  Vam  ni  treba  ničesar  bati.  Od  kje 
prihajate  ?“ 

„Oh,  prosim  Vas,  gospod!"  je  rekla 
neznanka. 

V tem  ,, gospodu"  se  je  skrivalo  toliko 
globoke  in  nežne  sramežljivosti,  da  si  je 
Maurice  dejal  sam  sebi:  Ta  ženska  pri- 
haja gotovo  s kakega  ljubavnega  sestanka. 
In  ne  da  bi  bil  vedel  zakaj,  je  čutil,  kako 
mu  je  postajalo  težko  pri  srcu.  Zaglobil  se 
je  v misli. 

Ko  sta  oba  nočna  sprehajalca  dospela 
v rue  de  la  Verrerie,  potem,  ko  sta  bila  sre- 
čala tri  ali  štiri  patrulje,  ki  so  ju  s pomočjo 
parole  vse  pustile  dalje,  sta  srečala  čast- 
nika, ki  jima  je  delal  težkoče.  Vprašal  je, 
kdo  da  je  občanka.  „Sestra  moje  soproge," 

je  odgovoril  Maurice,  na  kar  ju  je  častnik 
pustil  dalje. 

„Vi  ste  torej  poročeni,  gospod"  je 
šepnila  neznanka. 

„Ne,  moja  dama;  kako  to?" 

„Zato,  ker  bi  me  bili  lahko  predstavili 
naravnost  kot  svojo  soprogo,"  je  rekla  sme- 
joč se. 

„Gospa,‘,  je  odvrnil  Maurice,  „beseda 
„soproga“  je  sveta  beseda,  ki  se  ne  sme 
zlorabljati,  a jaz  nimam  časti  Vas  poznati." 

Sedaj  je  tudi  neznanki  postajalo  težko 
pri  srcu.  Jela  je  korakati  hitreje,  čimbolj  se 
je  bližala  cilju.  Prišla  sta  že  na  obrežje 
Saint  Bernard ; tedaj  je  neznanka  zopet 
spregovorila : 

„Go>pod,  rešili  ste  me  iz  največje  ne- 
varnosti, v kakoršnji  sem  se  kdaj  nahajala. 
Hvaležna  Vam  bom  za  to  vse  življenje,"  je 
rekla. 

„Ne  zahtevam  toliko  od  Vas,  moja 
dama;  bodite  raje  manj  hvaležni  in  povejte 
mi  v tem  trenotku  svoje  ime." 

„Ne,  nikoli !"  je  vzkliknila  neznanka. 

„Potem  pridete  v zapor." 

»Pripravljena  sem  na  vse.  Povedati 
moje  ime,  bi  bilo  izdajstvo. 

„RekeI  sem  Vam  že,  da  sem  moral 
radi  Vas  igrati  kot  republikanec  čudno  ulogo." 

„Vi  igrate  ulogo  plemenitega  človeka. 
Našli  ste  ubogo  žensko,  ki  so  jo  žalili.  A 
Vi  je  ne  zaničujete,  dasi  je  iz  priprostega 
ljudstva,  in  da  je  ne  bodo  žalili  znova,  ja 
vodite  v njeno  ubožno  predmestje,  kjer  sta- 
nuje: to  je  vse.“ 

„Da,  navidezno  imate  prav.  To  bi  si 
bil  lahko  mislil,  ko  bi  Vas  ne  bil  videl,  ako 
bi  Vi  ne  bili  govorili  z menoj ; toda  Vaša 
lepota,  Vaš  način  govorjenja  izdajata,  da  ste 
plemenita  dama ; ravno  ta  Vaša  finost  v 
nasprotju  z Vašo  obleko  in  tem  ubožnim 
predmestjem,  mi  dokazuje,  da  se  skriva  za 
tem  Vašim  nočnim  sprehodom  kaka  tajnost. 
Vi  molčite ...  Ne  govoriva  več  o tem.  Ali 
sva  še  daleč  od  Vašega  doma,  gospa?" 

V tem  trenotku  sta  zavila  v Viktorjevo 
ulico. 

„Vidite  ono  malo,  črno  poslopje",  je 
rekla  neznanka  in  pokazala  na  neko  hišo 
onkraj  zidu  rastlinskega  vrta.  „Ko  dospeva 
tja,  me  zapustite.  A predno  se  to  zgodi,  bi 
Vas  še  za  nekaj  prosila." 

„Česa.“ 

„Za  en  sam  presrčni  zbogom,  za  pra\r 
prijateljsko  slovo  !“ 

»Prijateljsko  slovo  ! Oh,  Vi  mi  izkazu- 
jete preveč  časti,  moja  dama.  Čuden  prija- 
telj, ki  ne  pozna  imena  svoje  prijateljice,  ki 
mu  ta  prijateljica  zamolčuje  svoje  bivališče 
brezdvomno  zato,  da  ji  ne  bo  treba  se  zopet 
srečati  z njim. 

Mlada  ženska  je  nagnila  glavo  in  ni 
odgovorila. 

Dospela  sta  že  bila  v rue  Saint-Jaques. 
Na  obeh  straneh  so  se  dvigale  visoke  hjše, 
a v glavno  ulico  so  se  iztekale  male  ulice, 
v katerih  so  izvrševali  strojarji  svojo  obrt. 

„Tukajle,“  je  rekel  Maurice,  »tukaj 
stanujete  ?“ 

»Da,  tukaj.  Zbogom,  moj  vdi  vitez, 
zdravstvujte  moj  plemeniti  zaščitnik !“ 

»Zbogom,  moja  dama,“  je  odvrnil  Mau- 
rice nekoliko  ironično,  se  hladno  priklonil 
in  stopil  dva  koraka  nazaj. 

Neznanka  je  ostala  nekoliko  trenotkov 
nepremično  na  svojem  mestu  in  rekla : „Ne 
bi  hotela  se  tako  posloviti  od  Vas  . . . dajte 
mi  roko,  gospod  Maurice. “ 

Maurice  se  je  zopet  približal,  ji  ponudil 
roko  in  začutil,  kako  mu  je  mlada  ženska 
natikala  prstan. 

»Oh,  oh ! Kaj  delate  vendar?  Ali  ne 
vidite,  da  izgubite  enega  svojih  prstanov ?“ 

„0b,  gospod,"  je  odvrni'a,  „kar  delate 
Vi,  ni  lepo." 

„Kajneda,  gospa,  manjka  mi  še  napaka, 
ki  se  ji  pravi  nehvaležnost  ?“ 

„Prosim  Vas,  gospod  . . . moj  prijatelj, 
ne  zapuščajte  me  tako,  govorite,  česa  za- 
htevate, česa  želite  ?“ 

Ko  je  Maurice  opazil  v temi,  kako  so 
se  zasvetile  njene  lepe,  skoraj  solzne  oči, 
ko  je  začuti!  njeno  toplo,  tresočo  se  roko 
in  začul  njen  glas,  ki  je  bil  bolj  podoben 
prošnji,  tedaj  se  je  njegov  srd  spremenil  v 
navdušenje. 

„Cesa  zahtevam,  vprašujete  ?“  je  vzklik- 
nil, „zahtevam,  da  se  vidiva  zopet." 

„Ni  mogoče." 

„Naj  si  bo  že  samo  enkrat,  eno  uro, 
eno  minuto,  eno  sekundo." 

,, Pravim  Vam  : ni  mogoče." 

„Kako  ?“  je  vprašal  Maurice,  „ali  govo- 
rite resno,  da  Vas  ne  bom  videl  nikoli 
več?" 

„Nikoli,“  je  odvrnila  neznanka  kakor 
kak  bolesten  odmev. 

Pri  tem  ga  je  pogledala  z nekim  ne- 
opisnim  izrazom.  Videlo  se  ji  je,  da  se  ni 
mogla  popolnoma  ubraniti  občutka,  ki  jo  je 
obšel. 

„Čujte“,  je  spregovorila  po  kratkem 
molku,  prekinjenim  po  globokem  vzdihu,  ki 
ga  Maurice  ni  mogel  potlačiti.  „Čujte,  pri- 
sezite  mi  pri  svoji  časti,  da  boste  imeli  za- 
prte oči  od  trenotka,  ko  Vam  povem,  pa  do 
tedaj,  ko  boste  našteli  šestdeset  sekund, 
toda ...  pri  Vaši  časti  . . 

„In  če  prisežem,  kaj  se  bo  zgodilo  ?“ 
„Zgodilo  se  bo,  da  Vam  bom  izkazal  svojo 
hvaležnost,  kakor  še  nobenemu  človeku,  če  bi 
bil  tudi  več  storil  zame  nego  ste  storili  Vi“. 
„V  resnici,  gospa,  rad  bi  vedel  ? . . .“ 
„Hočete  priseči  ? . . .“ 

„No,  da ! Prisegam  pri  svoji  častni  be- 
sedi, da  bom  imel  oči  zaprte,  naj  se  zgodi, 
kar  hoče“,  je  rekel  Maurice  in  je  dostavil 
proseče:  „Le  enkrat  bi  Vas  še  rad  videl, 
samo  enkrat". 

Mlada  žena  je  snela  svojo  kupuco  z 
nasmehom,  ki  ni  bil  brez  vsake  koketerije ; 
v luninem  svitu,  ki  je  bil  ravnokar  prodrl 
oblake,  je  lahko  v drugič  občudoval  njene 
dolge  kakor  ebanovir.a  črne  lase,  popolen 
obok  njenih  obrvi,  kakor  da  bi  bile  nari- 
sane s kitajskim  tušem,  dve  mandeljnasti 
očesi,  baržunasti  in  hrepeneči ; fino  izkle- 
sani nosek  in  ustnice,  sveže  in  svetle  kakor 
korali. 


„0h ! Krasna  ste,  zelo  krasna,  pre- 
krasna !“  je  vzkliknil  Maurice. 

„Zaprite  oči“,  je  rekla  neznanka. 

Maurice  je  ubogal  Mlada  žena  je  po- 
ložila svoje  roke  v njegove  in  ga  obračala, 
kakor  je  hotela.  Nenadoma  se  mu  je  za- 
zdelo, da  se  približuje  njegovemu  obrazu 
neka  dehteča  toplota.  Neka  usta  so  se  do- 
taknila njegovih  ust  in  spustila  med  ustnici 
prstan,  ki  ga  je  bil  prej  odbil. 

Bil  je  to  občutek,  hiter  kakor  misel  in 
žgoč  kakor  plamen.  Maurice  je  čutil  nekaj, 
kakor  bolečino ; tako  nepričakovan  in  glo- 
bok je  bil  občutek,  ki  mu  je  segel  do  srčnih 
globin  in  mu  pretresel  najskrivnejše  žilice. 

Burno  se  je  okrenil  in  razprostrl  roke 
predse. 

„Vaša  prisega !“  je  zaklical  neki  že  od- 
daljen glas. 

Maurice  si  je  svojima  rokama  krčevito 
zatisnil  oči,  da  bi  ne  padel  v skušnjavo  in 
prelomil  dane  prisege.  Ni  več  štel,  ni  več 
mislii : bil  je  kakor  onemel,  nepremičen  in 
omahujoč. 

Kmalu  nato  je  začul  neki  ropot,  kakor 
bi  se  bila  v daljavi  petdeset  do  šestdeset 
korakov  zapirala  vrata.  Za  trenotek  je  zopet 
postalo  vse  tiho. 


Razširil  je  svoje  prste,  odprl  oči  in  se 
oziral  na  okoli,  kakor  bi  se  bil  šele  prebu- 
dil. Morda  bi  bil  res  mislil,  da  je  bilo  tako 
in  da  so  bile  to  le  sanje,  kar  se  mu  je  pri- 
petilo, ko  bi  ne  bil  tiščal  med  ustnicami 
prstana,  ki  je  jasno  pričal  o resničnosti  ne- 
verjetnega doživljaja. 

111. 

Republikanske  navade. 

Ko  se  je  Maurice  Lindey  zopet  zavedel 
m se  ozrl  okoli  sebe,  je  zagledal  samo 
temne  uličice,  ki  so  se  vlekle  na  desno  in 
levo.  Skušal  je  spoznati  kje  se  nahaja, 
toda  bil  je  zmeden,  ker  noč  je  bila 
temna.  Mesec,  ki  je  bil  za  trenotek  predrl 
oblake  in  razsvetlil  krasni  obraz  neznanke, 
se  je  zopet  skril.  Po  mučni  negotovosti,  ki 
ga  je  obšla,  je  mladi  mož  z<jpet  zavjl  proti 
svojemu  domu  v rue  du  Route. 

Dospevšega  v rue  Saint  Avoie  je  Maurica 
presenetila  množina  patrulj,  ki  so  krožile  po 
okolici  Templa. 

„ Kaj  se  je  pripetilo?"  je  vprašal  na- 
rednika neke  patrulje. 

•„ Ali  ne  veste,"  je  odgovoril  narednik, 
„da  so  hoteli  odvesti  iz  zapora  v Templu 

gospo  Kapet  (tako  so  imenovali  kraljico 
Marijo  Antoinetto  po  odpravi  kraljestva)  in 
vso  njeno  zalego. 

„Na  kak  način  ?“ 

„Neka  patrulja,  preoblečena  v lovsko 
obleko  narodne  garde,  se  je  s pomočjo 
gesla  utihotapila  v Temple.  K sreči  je  oni, 
ki  je  predstavljal  korporala,  nagovoril  gard- 
skega častnika  z „gospodom'4.  Tako  se  je 
sam  izdal,  da  je  aristokrat/4 

„Vraga!“  je  vzkliknil  Maurice.  „ Ali  so 
ujeli  zarotnike  ?“ 

„Ne,  patrulja  je  bila  pravočasno  do- 
spela na  ulico  in  se  tam  razkropila/4 

Ob  vseh  drugih  okolščinah  bi  bil 
Maurice  ostal  vso  noč  s patrioti,  ki  so  tu  v 
bližini  Templa  bdeli  za  blagor  republike, 
toda  tekom  zadnje  ure  ni  bila  domovinska 
ljubezen  njegova  edina  misel.  Zato  je  nada- 
ljeval svojo  pot.  Sicer  pa  so  postali  ti  po- 
skusi, kako  bi  ugrabili  Marijo  Antoinetto, 
zelo  pogosti;  patrioti  sami  so  vedeli,  da  so 
služili  le  kot  politično  sredstvo. 

Dospevši  domov,  je  Maurice  našel  svo- 
jega „postrežljivega“  — služabnikov  tedaj 
niso  poznali  več  — v trdnem  spanju.  Vzbu- 
dil ga  je  z vso  obzirnostjo,  ki  mu  je  pristo- 
jala,  se  dal  sezuti  in  ga  potem  zopet 

odslovil.  Da  ga  ne  bo  nihče  motil  v njego- 
vih mislih,  je  legel  v posteljo  in  zaspal,  ker 
je  bilo  že  pozno  in  je  bil  še  mlad  vzlic  vsem 
skrbem,  ki  so  ga  omučille. 

Prihodnjega  jutra  je  našel  na  svoji 
nočni  omarici  pismo,  pisano  s fino,  ele- 
gantno, njemu  neznano  pisavo.  Odprl  ga  je ; 
imelo  je  sledečo  vsebino : „Hvala  ! Večna 
hvaležnost  v zameno  večnega  pozabljenja !“ 

Maurice  je  poklical  služabnika,  kajti 
resnični  patrioti  niso  rabili  več  zvonca,  ki  je 
po  njihovem  mnenju  spominjal  na  suženjske 
čase.  Sluga  je  bil  pred  tridesetimi  leti  kr- 
ščen na  ime  Jean.  V revolucijskem  letu  1792. 
se  je  dal  prekrstiti  v Scevolo,  ker  je  „Jean“ 
preveč  dišal  po  aristokraciji  in  cerkvi. 

„Scevola,“  je  vprašal  Maurice,  „kdo  ti 
je  izročil  pismo?" 

„ Hišni  vratar." 

Maurice  se  je  takoj  podal  k vratarju  in 
izvedel,  da  je  pismo  prinesel  neki  neznanec 
ob  osmi  uri. 

Ko  je  bil  Maurice  sam,  je  pismo  jezno 
zmečkal,  snel  prstan,  ga  postavil  skupno  s 
pismom  na  nočno  omarico  in  se  obrnil  k zidu 
z namenom,  da  bi  zopet  zaspal;  toda  po 
preteku  ene  ure  je  uvidel  brezvspešnost 
svojega  truda,  poljubil  prstan  in  znova 

prečital  pismo.  V prstanu  se  je  svetil  krasen 
safir,  a pismo  je  predstavljal  mičen  listek, 
ki  je  dišal  na  miljo  daleč  po  aristokraciji. 

Medtem  so  se  odprla  vrata.  Maurice  si 
je  naglo  nataknil  prstan  ter  skril  pismo  pod 
blazino.  Prišlec  je  bil  mlad  človek,  oblečen 
kakor  patrioti  in  sicer  zelo  elegantno.  Nje- 
gova karmanjola  je  bila  iz  finega  sukna, 
hlače  iz  kašmirja  in  nogavice  iz  fine  svile. 
Njegova  frigiška  čepica  bi  radi  svoje  ele- 
gantne oblike  in  lepe,  rdeče  barve  preka- 
šala celo  one  iz  Pariza  samega.  Za  pasom 
je  nosil  dve  pištoli  in  raven,  kratek  meč. 

„Ah!“  ti  spiš,  Brut,  in  domovina  je  v 
nevarnosti,"  je  rekel  prišlec,  „sramuj  se!“ 

„Ne,  Lorin,“  je  odvrnil  Maurice  na- 
smehnivši  se,  „saj  ne  spim,  temveč  samo  sa- 
njam." 

„Da,  razumem,  gre  za  ono  žensko,  ki 
jo  je  bila  ujela  patrulja,  za  neznanko,  za 
katero  sva  sinoči  ti  in  jaz  tvegala  glavo." 

„Oh,  da,"  je  rekel  Maurice,  »neznana 
ženska." 

„No,  kdo  je  bila?" 

„Ne  vem." 

„Ali  je  bila  lepa !“ 

„Ba  !“  je  odgovoril  Maurice  in  je  za- 
ničljivo namrdnil  ustnici. 

„Morda  je  bila  to  ženska,  ki  jo  je  ljub- 
ček pustil  na  cedilu  ?“ 

„ Morda",  je  zamrmral  Maurice,  ki  mu 
je  bila  ta  misel,  ki  jo  je  v začetku  tudi  sam 
gojil,  zelo  zoprna.  Raje  bi  bil  videl  v svoji 
lepi  neznanki  zarotnico,  kakor  pa  zabljub- 
ljenko. 

„Kje  stanuje  ?“ 

„Ne  vem  ničesar1'. 

„Pojdi  no,  ni  mogoče,  da  bi  ti  ne  vedel 
tega ! “ 

„ Zakaj  ?“ 

„Saj  si  jo  vendar  spremil  domov." 

»Ubežala  mi  je  na  Marijinem  mostu." 

»Ubežala  ? Tebi  ?“  je  vzkliknil  Lorin  z 
glasnim  krohotom.  »Ženska,  pa  ubežala, 
pojdi  no  ! ' 

Kako  naj  uide  orlu  golob, 

Ki  zračni  tiran  ga  v krempljih  tišči? 

Kako  naj  jagnje  beži,  če  zob 
Ga  tigrov  ne  izpusti  ? 

»Lorin “,  je  rekel  Maurice,  »ali  se  ne 
naučiš  nikoli  govoriti  tako,  kakor  govore 
drugi  ljudje  ? Res,  mučiš  me  s svojo  c krutno 
poezijo." 

„Kaj  ? Jaz  naj  govorim,  kakor  vsi  ostali 
ljudje ! Zdi  se  mi,  da  govorim  celo  bolje. 
Kar  se  tiče  moje  poezije,  ljubček,  poznamo 

neko  Emilijo,  ki  se  mi  ne  zdi  napačna ; 
toda  vrniva  se  k tvoji." 

„Kaj  ? Ali  k poeziji  ?“ 

,,Ne,  k tvoji  Emiliji." 

„Mari  imam  kako  Emilijo  ?“ 

„Pojdi  no,  tvoje  jagnje  je  menda  po- 
stalo tiger  in  ti  je  pokazalo  zobe,  tako  da 
si  sedaj  sicer  beliš  glavo,  toda  zaljubljen  si.“ 

,,Jaz  zaljubljen  ?“  je  odvrnil  Maurice  in 
zganil  z glavo. 

„Da,  ti  si  zaljubljen." 

Le  ne  skrivnosti  več, 

Ker  dobro  vsi  vemo, 

Da  Cythera  močneje  udarja. 

Kot  pa  grom  Zevsa  vladarja. 

„Lorin,"  je  spregovoril  Maurice  in  pri- 
jel za  votli  ključ,  ki  je  ležal  na  nočni  oma- 
rici, „pravim  ti,  dajamem  žvižgati,  čim  bom 
čul  od  tebe  en  sam  verz." 

„Govoriva  torej  o politiki,  tudi  radi 
tega  sem  prišel  ; ali  veš  najnovejšo  ?“ 

„Kaj  takega  ?“ 

„Glasoviti  vitez  iz  Rdeče  hiše  se  nahaja 
v Parizu." 

„A!i  res?"  je  vzkliknil  Maurice  in  se 
vzravnal. 

,,Da,  sinoči  je  prišel  v mesto,  preoble- 
čen v narodnega  gardista.  Neka  ženska, 


navidezno  iz  ljudstva,  toda  najbrže  kaka  ari- 
stokratinja, mu  je  prinesla  obleko  k mestnim 
vratom ; trenotek  za  tem  sta  že  roko  v roki 
stopila  v mesto.  Šele,  ko  sta  bila  davno  že 
mimo,  je  jela  straža  nekaj  sumiti.  Nastala  je 
rabuka  in  tekli  so  takoj  za  njima.  Zginila 
sta  v neki  hiši  v rue  Saint-Honore,  katere 
vrata  so  se  odprla  na  čudovit  način.  Hiša 
je  imela  drug  izhod  na  Champs-  Elysees. 
Vitez  in  njegova  sokrivka  sta  zginila.  Hišo 
bodo  podrli  in  lastnika  obglavili ; toda  to  vi- 
teza ne  bo  zadrževalo,  da  bi  ne  ponovil  po- 
skusa v četrtič." 

„Ne  da  se  tajiti,  da  je  vitez  iz  Rdeče 
hiše  drzen  in  pogumen  človek." 

„Da,  a tudi  poln  ljubezni." 

„Ali  veruješ,  da  ljubi  kraljico  ?“ 

„Ne  verujem,  toda  govorim,  kar  sem  čul. 
Sicer  je  že  toliko  drugih  očarala,  da  se  ne 
smemo  čuditi,  ko  bi  bila  tudi  njega  zapeljala." 

„To  nič  ne  de,  vitez  mora  imeti  so- 
krivce v Templu  samem." 

,, Mogoče  : 

Ker  ljubezen  gorka 

Ne  pozna  zidov. “ 

„Lorin !"  je  vzkliknil  Maurice  in  nasta- 
vil ključ  k ustom. 

„A  da,  saj  res." 


— 38  — 


„Torej  ti  si  enakega  mnenja  kakor  drugi." 

„Zakaj  ne?“ 

„Ker  bi  imela  po  tvojem  računu  kra- 
ljica dvesto  ljubimcev. 

„Dvesto,  tristo,  štiristo.  Saj  je  dovolj 
lepa  za  to.  Nisem  dejal,  da  jih  tudi  ljubi, 
toda  oni  ljubijo  njo.“ 

,,Ti  torej  praviš,  da  vitez  iz  Rdeče 

hiše 

„Jaz  pravim,  da  je  uprizorjena  proti  njemu 
prava  gonja,  in  zvit  lisjak  bo  moral  biti,  ako 
bo  hotel  ubežati  vohunom  republike." 

„In  kaj  pravi  občina  k temu?" 

„Občina  bo  ukrenila,  da  bo  morala  vsaka 
hiša  imeti  na  pročelju  zapisana  imena  sta- 
novalcev in  stanovalk." 

„Oh,  izborna  misel,"  je  vzkliknil  Maurice. 

Maurice  si  je  res  domneval,  da  mu  to 
sredstvo  pomore  najti  neznanko  ali  vsaj 
kako  njeno  sled. 

„Kajneda?“  je  pripomnil  Lorin,  „jaz 
sem  že  stavil,  da  nam  ta  odredba  prižene 
najmanj  petsto  aristokratov  v roke." 

Med  Lorinovimi  besedami  se  je  začul 
na  ulici  hrup.  Ropotanje  bobnov,  v začetku 
oddaljeno,  se  je  bližalo  vedno  bolj  in  kmalu 
so  zazveneli  zvoki  takrat  splošno  znane  ge- 
neralne koračnice. 

„Kaj  je  to?“  je  vprašal  Maurice. 

„To  je  razglašanje  občinskega  sklepa, “ 
je  odgovoril  Lorin. 

„ Moram  takoj  v sekcijo, “ je  dejal  Mau- 
rice, skočil  s postelje  in  poklical  strežaja,  da 
ga  obleče. 

„Jaz,  jaz  pa  grem  v posteljo, “ je  rekel 
Lorin,  „spal  sem  to  noč  samo  dve  uri  radi 
tvojih  divjih  prostovoljcev.  Ako  se  bodo  le 
malo  tepli,  tedaj  pusti  me  spati ; ako  pa 
bo  hudo,  pridi  pome!“ 

„Čemu  pa  si  se  tako  lepo  napravil  ?“ 
je  vprašal  Maurice  in  pogledal  Lorina,  ki  je 
ravno  vstal,  da  bi  odšel. 

„Ker  moram,  ako  hočem  priti  k tebi, 
skoz  rue  Bethisy  in  ker  se  v rue  Bethisy  v 
tretjem  nadstropju  nahaja  okno,  ki  se  vsaki- 
krat  odpira,  ko  grem  mimo.“ 

„In  ti  se  ne  bojiš,  da  bi  te  kdo  utegnil 
smatrati  za  aristokrata  in  gizdalina  ?“ 

„Jaz  gizdalin ! Ravno  narobe,  poznajo 
me  kot  vrlega  sanskilota.  Toda  lepemu  spolu 
treba  je  doprinašati  kako  žrtev.  Čaščenje 
domovine  ne  izključuje  onega  ljubezni. 

Republika  je  zakon  dala. 

Da  vzemimo  si  Grakhe  v zgled. 

Da  zidajmo  svobodi  oltarje, 

Boginji  lepote  in  ved. 

Poskušaj  me  izžvižgati,  takoj  te  nazna- 
nim kot  aristokrata  in  te  dam  tako  obriti, 
da  ne  boš  nikoli  več  nosil  lasulje.  Zdravo, 
prijatelj !“ 

Lorin  je  Mauricu  prisrčno  segel  v roko, 
ki  mu  jo  je  mladi  tajnik  enako  prisrčno  stisnil. 
Na  to  je  odšel,  žvižgajoč  neko  pesmico. 

V. 

Občan  Maurice  Lindey. 

Maurice  Lindey,  ki  ga  vidimo  po  po- 
govoru s svojim  prijateljem  hiteti  v sekcijo, 
je  bil  potomec  one  polaristokracije,  h kateri 
se  prišteva  sodniški  stan.  Njegovi  pradedje 
so  se  skoz  dvesto  let  odlikovali  s svojo 
večno  parlamentarno  opozicijo.  Njegov  oče, 
dobri  Lindey,  ki  je  vse  svoje  življenje  tar- 
nal proti  despotizmu,  je  umrl  od  strahu,  ko 
je  14.  julija  1789.  bastilja*)  padla  v roke 
ljudstva.  Zapustil  je  edinega  sina,  ki  se  je,  ne- 
odvisen vsled  svojega  premoženja,  čutil  repu- 
blikanca in  se  popolnoma  navzel  novih  idej. 

V telesnem  oziru  je  bil  Maurice  Lindey 
visok  pet  čevljev  in  osem  palcev,  star  pet- 
do  šestindvajset  let,  močan  kakor  Herkul. 

*)  Bastilja-bastille  : najstrašnejša  pariška  ječaT 
podobna  trdnjavi. 

Odlikovala  ga  je  ona  francoska  lepota,  ki 
tvori  pri  Franku  posebno  pleme.  Bil  je 
namreč  čistega  čela,  modrih  oči,  kostanje- 
vih, kodrastih  las,  rožnatih  lic  in  belih  zob 
kakor  iz  slonovine. 

Opisu  moža  naj  sledi  stališče  občana. 

Maurice,  ki  sicer  ni  bil  bogat,  pač  pa 
neodvisen,  je  bil  nositelj  čislanega  in  pri- 
ljubljenega imena  in  je  bil  znan  po  svojih 
liberalnih  nazorih.  Postavil  se  je  takorekoč 
na  čelo  stranki,  sestoječi  iz  samih  mladih, 
patriotičnih  občanov.  Morda  je  veljal  pri 
sanskilotih  za  nekoliko  mlačnega,  pri  sek- 
cionarjih  za  preveč  finega.  Toda  vsled  svoje 
nenavadne  vztrajnosti,  poguma  in  telesne 
moči  si  je  že  znal  pridobiti  spoštovanje. 

Maurice  je  bil  prisostvoval  zavzetju  ba- 
stilje.  Bil  je  tudi  v Versaillu  in  se  boril 
kakor  lev  pri  obleganju  Tuilerij*)  10.  avgusta. 
Priznati  mu  je  treba,  da  je  tega  znamenitega 
dne  pomoril  ravno  toliko  patriotov  kolikor 
Švicarjev ; kajti  ni  hotel  trpeti,  da  bi  se  pod 
republikansko  karmanjolo  skrivali  morilci, 
a pod  rdečo  švicarsko  obleko  sovražniki 
republike. 

Takoj  po  napovedi  vojne  je  stopil 
Maurice  med  prostovoljce  in  se  je  s četo 

*)  Nekdanja  rezidencna  palača  v Parizu. 

peterih  stotin  mož,  ki  jih  je  mesto  poslalo  proti 
sovražnikom,  odpravil  na  mejo.  V prvi  bitki 
ki  se  je  je  udeležil  — namreč  pri  Jemappu 
— ga  je  zadela  kroglja,  ki  mu  je  predrla  na 
rami  njegove  jeklene  mišice  in  pri  kosti 
zopet  odskočila.  Vrnil  seje  v Pariz  in  je  šele 
po  preteku  enega  meseca  zapustil  posteljo. 
Kmalu  nato  je  postal  voditelj  kluba  Ter- 
mopilov,  to  je  stotero  mladih  Parižanov,  ki  so 
se  bili  oborožili  v svrho,  da  se  uprejo  vsa- 
kemu poskusu  tiranu  Kapetu  v prilog.  (Tako 
so  imenovali  kralja  Ludovika  XVI.).  Še  več : 
z jezno,  nagubanim  čelom,  uprtimi  očmi,  ble- 
dim licem,  srcem  polnim  neke  mešanice 
nravnega  sovraštva  in  fizičnega  usmiljenja, 
je  Mauriee  z mečem  v roki  prisostvoval 
obglavljenju  kralja  ter  je,  menda  edini  med 
vso  množico,  umolknil,  ko  je  padla  glava 
tega  sinu  svetega  Ludovika,  čigar  duša  je 
odletela  proti  nebesom.  Dvignil  je  kvišku 
svoj  strašni  meč  in  vsi  njegovi  prijatelji  so 
vzkliknili : „ Živela  svoboda  !“  ne  da  bi  bili 
opazili,  kako  se  to  pot  njegov  glas  izje- 
moma ni  združil  z njihovimi. 

To  je  bil  mož,  ki  se  je  podal  zjutraj 
dne  11.  marca  v sekcijo,  katere  tajnik  je 
bil.  Tu  je  bilo  zelo  živahno  vrvenje.  Skle- 
pati so  hoteli  o adresi  na  narodno  skupščino 

v svrho  udušenja  zarot,  ki  so  jih  uprizarjali 
girondisti.  Zato  so  nestrpno  pričakovali 
Maurica.  Vsi  so  izražali  sovraštvo  in  ogor- 
čenje nad  aristokrati  in  izdajalci,  zlasti  nad 
vitezem  iz  Rdeče  hiše.  Toda  proti  splo- 
šnemu pričakovanju  se  je  Maurice  vedel 
hladno  in  molčeče ; spretno  je  sestavil  oklic, 
opravil  svoje  delo  v treh  urah,  vprašal,  je-Ii 
seja  že  končala,  in  je  vzel,  ko  so  mu  potrdili 
to,  svoj  klobuk  ter  se  napotil  v smeri  proti 
Rue  Honore. 

Ko  je  dospel  tja,  se  mu  je  zdel  Pariz 
popolnoma  nov.  Zagledal  je  oni  ogel,  kjer 
se  mu  je  bila  ono  noč  pojavila  lepa  ne- 
znanka, upirajoča  se  pestem  vojakov.  Na- 
daljeval je  pot  do  Marijinega  mostu  in  sicer 
po  enaki  cesti,  ki  jo  je  bil  prehodil  ob 
njeni  strani,  ustavil  se  na  onih  točkah,  kjer 
ju  razne  patrulje  niso  pustile  dalje  in  po- 
navljal na  mestih,  ki  so  ga  spominjala  na  to 
vsak  pogovor,  ki  sta  ga  imela  ono  noč. 

Maurice  je  prekoračil  mostove  in  se 
kmalu  nahajal  v tedanji  Viktorjevi  ulici. 

„Uboga  ženska!"  je  mrmral  Maurice, 
..sinoči  ni  pomislila,  da  ima  noč  samo  dva- 
najst ur  in  da  njena  skrivnost  bržkone  tudi 
ne  bo  trajala  dalje  nego  čez  noč!  V solnč- 
nem  svitu  že  najdem  vrata,  skoz  katera  se 

je  bila  izmuznila,  in  kdo  ve,  če  je  sam  ne 
ugledam  na  kakšnem  oknu.“ 

Stopil  je  v starodavno  Rue  Saint-Jacques 
in  se  ustavil  na  ravnoistem  mestu,  kjer  je 
prejšnjega  večera  stala  neznanka.  Zatisnil  je 
za  trenotek  oči  in  mislil  v svoji  omami,  da 
mu  poljub  prejšnjega  večera  drugič  zagori 
na  ustnicah.  Toda  čutil  ni  ničesar  razun 
pekočega  spomina. 

Ko  je  Maurice  zepet  odprl  oči,  je  za- 
pazil dve  mali  ulici,  eno  na  desni,  drugo  na 
levi.  Bili  sta  blatni,  slabo  tlakovani,  prere- 
zani od  zapornic  in  mostičkov,  pod  kate- 
rimi se  je  vil  majhen  potok.  Pod  nekimi 
lopami  so  se  sušile  kože  in  razširjale  oni 
neprijetni  duh  po  strojarstvu,  ki  človeku 
zapira  sapo.  Maurice  je  iskal  in  poizvedo- 
val skoraj  dve  uri,  a našel  ni  ničesar,  uga- 
nil ničesar;  desetkrat  se  je  vrnil  na  prejšnje 
mesto,  da  bi  se  izpoznal.  Toda  vsi  njegovi 
poskusi  so  bili  brezuspešni.  Zdelo  se  je,  da 
sta  megla  in  dež  izbrisala  vsako  sled  po 
mladi  ženski. 

„ Naprej !“  si  je  rekel  Maurice,  „ sanjal 
sem.  Svoje  krasne  vile  gotovo  ne  najdem 
v tej  kloaki." 

»Ostani  zdrava,  skrivnostna  lepotica," 
je  vzkliknil,  »smatrala  si  me  za  neumneža, 

ali  pa  za  otroka.  Ali  bi  bila  tudi  šla  z 
menoj  sem,  ko  bi  stanovala  res  tu  ? Ne, 
šla  je  samo  tod  mimo,  kakor  labod  čez 
okuženo  močvirje.  Kakor  piičeva  v zraku, 
tako  je  zginila  tudi  njena  sled. 

VI. 

Temple. 

Onega  dne,  ko  je  Maurice,  bolestno 
razočaran,  opustil  svoja  poizvedovanja,  se 
je  podalo  večje  število  mestnih  uradnikov  v 
spremstvu  Santerra,  poveljnika  pariške  na- 
rodne garde,  v veliki  stolp  Templa,  ki  so 
ga  od  13.  avgusta  1792.  dalje  spremenili 
v ječo. 

Njihov  obisk  je  bil  namenjen  v prvi 
vrsti  stanovanju  v tretjem  nadstropju,  sesto- 
ječemu  iz  predsobe  in  treh  sob. 

V eni  teh  sob  sta  bivali  dve  ženski, 
mlada  deklica  in  devetleten  otrok,  ki  so  bili 
vsi  odeti  v žalno  obleko. 

Starejši  ženski  je  bilo  približno  sedem- 
ali  osemintrideset  let ; sedela  je  pri  mizi  in 
čitala.  Druga  je  sedela  in  izdelovala  neko 
vezenje;  bilo  ji  je  okoli  osem-do  devetin- 
dvajset let.  Približno  štirinajstletna  deklica  je 
stala  pri  otroku,  ki  je  ležal  z zaprtimi 

očmi,  kakor  da  bi  spal,  dasi  je  bilo  to  ne- 
mogoče ob  ropotu,  ki  so  ga  povzročali 
uradniki  s preiskovanjem  pohištva,  postelj 
in  oblek.  Eden  njih  se  je  približal  ženski, 
ki  je  čitala,  ji  iztrgal  knjigo  ter  jo  vrgel  v 
sredo  sobe. 

Jetnica  je  iztegnila  roko  proti  mizi, 
vzela  drug  zvezek  in  nadaljevala  s čitanjem. 
Uradnik  je  divje  krenil  z roko  in  ji  hotel 
iztrgati  tudi  tega.  Toda  po  ti  kretnji,  pred 
katero  se  je  jetnica,  ki  je  vezala  pri  oknu, 
stresla  od  strahu,  je  deklica  skočila  k čita- 
teljici,  jo  objela  in  jokaje  šepnila : „Oh ! 
uboga,  uboga  mama  \“ 

Nato  jo  je  jela  poljubljati,  na  kar  je 
jetnica  pritisnila  ustnice  na  ušesa  deklice, 
kakor  da  bi  ji  hotela  vrniti  poljub,  in  ji 
dejala:  »Marija,  v peči  je  skrit  listek.  Vzemi 
ga  ven.“ 

»Naprej,  naprej !“  je  vzkliknil  uradnik, 
potegnil  deklico  k sebi  in  jo  odtrgal  od 
matere.  »Ali  bo  konec  enkrat  vajinih  po- 
ljubov?" 

»Gospod,"  je  pripomnila  deklica,  »ali  je 
skupščina  morda  sklenila,  da  ne  smejo  več 
otroci  poljubljati  svoje  matere?" 

»Ne,  toda  sklenila  je  kaznovati  izda- 
jalce in  aristokrate,  in  mi  smo  za  to  tukaj, 

da  vas  izprašujemo.  Odgovori  torej,  A n - 
t o i n e 1 1 a.“ 

Ona,  ki  je  bila  tako  osorno  nago- 
vorjena, ni  svojega  izpraševalca  niti  pogle- 
dala. Nasprotno,  obrnila  se  je  v stran ; 
njeno  lice,  bledo  vsled  trpljenja  in  razorano 
od  solza,  je  pokrila  lahna  rdečica. 

„Nemogoče  je,“  je  nadaljeval  ta  mož, 
„da  ti  nisi  ničesar  vedela  o poskusu  mi- 
nule noči.  Kdo  je  povzročitelj  ?“ 

Jetnica  je  molčala. 

„Odgovorite  Antoinetta,“  je  rekel  San- 
terre  in  se  ji  približal,  ne  da  bi  bil  opazil 
groze,  ki  je  obšla  mlado  žensko  ob  po- 
gledu na  tega  moža,  ki  je  bil  prišel  v jutro 
dne  21.  januvarja  v Temple  po  Ludovika 
XVI.,  da  bi  ga  odvedel  na  morišče.  »Od- 
govorite, to  noč  je  bila  razkrita  zarota  proti 
republiki.  Ali  ste  vedeli  zanjo  ?“ 

Marija  Antoinetta  še  vedno  ni  odgo- 
vorila. 

»Nočete  ? Torej  nočete  odgovoriti  ?“  je 
vzkliknil  Santerre  in  udaril  z nogo  ob  tla. 

Jetnica  je  vzela  v roko  tretji  zvezek. 
Santerre  se  je  okrenil ; brutalna  moč  tega 
človeka,  ki  je  poveljeval  80.000  možem,  se 
je  strla  ob  dostojanstvu  uboge  jetnice.  Samo 
migniti  mu  je  bilo  treba,  in  padla  bi  bila 

njena  glava,  kakor  je  padla  glava  Ludo- 
vika  XVI. 

„In  Vi  Elizabeta/'  je  nagovoril  drugo 
žensko,  ki  je  bila  za  trenotek  prekinila  svoje 
vezenje,  sklenila  roki  in  molila,  „ali  odgo- 
vorite ?“ 

„Ne  vem,  po  čem  vprašujete,"  je  od- 
vrnila, „zato  Vam  ne  morem  odgovarjati.'« 

„Eh,  vraga  ! občanka  Kapet,"  je  vzklik- 
nil Santerre  nestrpno,  „saj  je  vendar  jasno, 
kar  pravim.  Včeraj  se  je  skušalo  pripomoči 
Vam  do  bega  in  Vi  morate  poznati  krivce." 

„Mi  nimamo  nikakih  zvez  z zunanjim 
svetom ; ne  moremo  torej  vedeti,  če  kdo 
kaj  dela  za  nas  ali  proti  nam." 

„Dobro,“  je  rekel  uradnik,  „videti  ho- 
čemo, kaj  pravi  tvoj  nečak." 

Ko  se  je  približal  postelji  mladega 
dauphina*),  je  Marija  Antoinetta  nenadoma 
vstala  in  vzkliknila : 

„Gospod,  moj  sin  je  bolan  ter  spi . . . 
Nikar  ga  ne  budite  1“ 

„Torej  odgovori!" 

„Ne  vem  ničesar." 

Uradnik  je  na  to  stopil  k postelji  ma- 
lega jetnika,  ki  se  je,  kakor  rečeno,  delal, 
da  spi. 

*)  Dauphin,  izg.  dofen-prine. 

„Vstani,  Kapet,  vzbudi  se !“  je  velel  in 
ga  surovo  stresel  za  rame. 

Otrok  je  odprl  oči  in  se  nasmehnil. 
Razburjena  od  boli  in  strahu,  je  kra- 
ljica dala  hčerki  neko  znamenje ; ta  je  po- 
rabila ugodni  trenotek,  hušnila  v sosednjo 
sobo,  odprla  peč,  vrgla  vanjo  neki  listek, 
ga  sežgala  in  se  takoj  zopet  vrnila  ter  s 
pogledom  potolažila  mater. 

„Kaj  hočete  od  mene  ?“  je  vprašal 
otrok. 

„Vedeti,  ako  si  minulo  noč  kaj  čul  ?“ 
„Ne,  ker  sem  spal." 

„Kakor  se  zdi,  spiš  prav  rad." 

,,Da,  ker  sanjam,  kadar  spim.“ 

„0  čem  pa  sanjaš  ?“ 

„0  svojem  očetu,  ki  ste  ga  vi  umorili/' 
Torej  nisi  čul  ničesar?"  je  vprašal 
Santerre  nestrpno. 

„Ničesar“. 

„Ti  mladi  volkovi  res  imenitno  sogla- 
šajo z volkuljo,"  je  rekel  razjarjeni  uradnik, 
„in  vendar  je  bila  uprizorjena  zarota." 
Kraljica  se  je  smehljala 
„Avstrijanka  nas  zasmehuje,"  je  vzklik- 
nil uradnik,  „dobro,  ker  je  že  tako,  hočemo 
izvesti  občinsko  odredbo  v vsej  njeni  stro- 
gosti. Vstani,  Kapet !" 

„Kaj  nameravate  storiti  ?“  je  zavpila 
kraljica  izpozabivši  se.  ,, Ali  ne  vidite,  da  je 
moj  sin  bolan,  da  ima  mrzlico  ? Mari  ga 
hočete  umoriti  ? 

„Tvoj  sin,“  je  odvrnil  uradnik,  „je 
predmet  večnih  nemirov  in  cilj  vseh  zarot- 
nikov. Tison  ! . . . Pokličite  Tisona.“ 

Tison  je  opravljal  v zaporu  navadna, 
domača  dela.  Bil  je  mož  štiridesetih  let, 
zagorele  polti,  sirovega,  divjega  obraza  in 
črnih,  razmršenih  las,  ki  so  mu  segali  do  obrvi. 

„Tison,  kdo  je  včeraj  prinese!  jetnikom 
hrane  ?“ 

Tison  je  imenoval  neko  ime. 

,,In  perilo  ?“ 

„Moja  hči.“ 

„Tvoja  hči  je  torej  perica  ?“ 

„Seveda.“ 

..Naročeno  ti  je  bilo,  da  perilo  na- 
tančno preiščeš." 

„No,  ali  ne  vršim  svoje  dolžnosti  ? V 
dokaz,  da  jo  vršim,  bodi,  da  je  bila  včeraj 
najdena  ruta  z dvema  vozloma ; nesel  sem 
jo  k svetovalstvu,  ki  je  naročilo  moji  ženi, 
da  jo  razvozlja,  zlika  in  zopet  vrne  gospe 
Kapet,  ne  da  bi  kaj  omenila  o tem.“ 

„Tison,“  je  rekel  Santerre,  „tvoja  hči 
je  občanka,  o katere  patriotizmu  ne  dvomi 

nihče.  Toda  od  danes  naprej  ne  sme  več 
prestopiti  Templovega  praga." 

„Moj  Bog,"  je  vzkliknil  Tison  prestrašeno, 
„kaj  mi  vendar  govorite  ? Tako,  ali  bom 
smel  videti  svojo  hčer  še  le  tedaj,  ko  za- 
zapustim  Temple?" 

„Ti  ga  sploh  ne  zapustiš  več,"  je  od- 
vrnil Santerre. 

Tison  se  je  s plašnimi  očmi  oziral  okoli 
sebe,  a njegov  pogled  ni  obstal  na  nobenem 
predmetu. 

„Nikoli  več  ne  bom  smel  odtod!  Tako 
je  torej?  Toda  jaz  hočem  popolnoma  od- 
tod. Jaz  zahtevam  svoj  odpust,  jaz  nisem 
nikak  izdajalec,  nikak  aristokrat,  da  me  ho- 
čete imeti  tu  ujetega.  Pravim  vam,  da  hočem 
proč  odtod." 

„Občan,“  je  rekel  Santerre,  „pokori  se 
ukazom  občine  in  molči,  ali  pa  ti  bo  slaba 
predla,  opozarjam  te  na  to.  Ostani  tu  in 
pazi,  kaj  se  godi ! Pod  nadzorstvom  si, 
varuj  se  torej  !" 

Medtem  se  je  kraljici,  ki  je  mislila,  da 
so  bili  nanjo  pozabili,  zopet  zjasnil  obraz, 
in  položila  je  sina  zopet  v posteljo. 

„Pojdi  po  soprogo,"  je  ukazal  uradnik 
Tisonu. 

Ta  je  ubogal  brez  besedice.  Santerrove 
grožnje  so  ga  napravile  ponižnega  kakor 
jagnje. 

„Pridi  sem,  občanka",  je  rekel  Santerre 
gospe  Tison,  „midva  pojdeva  v predsobo, 
in  medtem  preiščeš  ti  jetnike." 

„Kaj  praviš  k temu,  žena,"  je  rekel  Tison, 
»hčerke  nama  nočejo  več  puščati  v Temple." 

„Tako,  hčerke  nočejo  več  puščati  k 
nama?  Torej  je  ne  vidiva  več?" 

„Tiho !“  je  zakričal  Santerre.  »Pokli- 
cali smo  te  sem,  da  preiščeš  jetnike.  Preišči 
jih,  potem  se  zopet  vidimo  . . .“ 

Nato  so  možje  odšli. 

»Moja  ljuba  gospa  Tison,"  je  rekla 
kraljica,  »verujte  mi  . . .“ 

»Ne  verujem  ničesar,  kakor  samo  to,  da 
si  ti  kriva  vse  nesreče  ljudstva,  občanka 
Kapet,"  je  odvrnila  grozna  ženska  škripajoč 
z zobmi.  »Ako  najdem  kaj  sumljivega  pri 
tebi,  ti  že  pokažemo." 

Štirje  možje  so  ostali  pri  vratih,  da  bi 
pomagali  Tisonki,  ako  bi  se  kraljica  upirala 
preiskavi. 

Ženska  je  naša  pri  njej  trikrat  zavozljano 
ruto,  ki  je  pomenjala  bržkone  odgovor  na 
ono,  ki  jo  je  omenjal  Tison ; nadalje  svinč- 
nik, škapulir  in  pečat. 

Vzlic  vsem  prošnjam  kraljevskih  gospa 
je  Tisonka  poklicala  uradnike  ter  jim  izročila 
stvari,  ki  jih  je  bila  našla  pri  kraljici ; šle  so 
iz  roke  v roko  in  bile  predmet  najrazno- 
vrstnejših  domnevanj. 

„Sedaj  ti  hočemo  prečitati  odredbo 
skupščine",  je  rekel  Santerre. 

„Kakšno  odredbo?"  je  vprašala  kraljica. 

„Odredbo,  ki  pravi,  da  boš  odslej  lo- 
čena od  svojega  sina." 

„Torej  je  res,  da  obstoja  tak  sklep?" 

„Da,  skupščini  leži  preveč  na  srcu 
tvoj  sin,  ki  ji  je  bil  od  naroda  izročen  v 
varstvo,  nego  da  bi  ga  puščali  v družbi 
tako  ničvredne  matere,  kakor  si  ti." 

Iz  kraljičinih  oči  so  švigale  strele. 

„Sestavite  vsaj  obtožbo,  tigri !“  je 
vzkliknila  kraljica,  visoko  vzravnana,  bleda, 
ponosna  v svojem  ogorčenju,  „sklicujem  se 
na  srca  vseh  mater." 

„Tiho ! tiho !“  je  pripomnil  uradnik, 
„to  je  vse  lepo  in  dobro  ; toda  mi  smo  tu 
že  dve  uri  in  ne  moremo  zgubljati  vsega 
dne.  Vstani,  Kapet,  in  sledi  nam." 

„Nikdar,  nikdar!"  je  zavpila  kraljica 
skočila  med  uradnika  in  mladega  Ludovika 
in  hotela  braniti  posteljo  kakor  levinja  svoje 

mlade,  „nikdar  si  ne  pustim  iztrgati  svojega 
otroka/' 

Toda  vse  prošnje  so  bile  zaman. 

Ko  pa  je  Santerre  izjavil,  da  ostane  sin 
pri  njej  le  v slučaju,  ako  izda  zarotnike,  si 
je  ponosno  obrisala  solzo,  ki  je  kakor  dia- 
mant blestela  pod  njenim  očesom.  Odgovo- 
vorila  je  ponosno  : 

„Zbogom,  moj  sin  ! Ne  žabi  nikoli  na 
svojega  očeta,  ki  je  v nebesih,  na  svojo 
mater,  ki  se  bo  kmalu  združila  z njim; 
moli  vsak  večer  in  vsako  jutro  molitvico,  ki 
sem  te  jo  naučila.  Zbogom,  sin  moj  1“ 

Pritisnila  mu  je  zadnji  poljub,  mirno 
vstala  in  dejala  neupogljivo : 

„Ne  vem  ničesar,  gospodje,  ukrenite, 
kar  hočete." 

Toda  kraljica  bi  bila  potrebovala  več 
moči,  nego  jo  zmore  žensko  srce  in  še  po- 
sebno materino.  Kakor  uničena  je  padla 
vznak  na  stolico,  medtem,  ko  so  ji  odna- 
šali otroka,  ki  je  imel  sicer  solzne  oči,  a je 
molčal  in  ni  črhnil. 

Vrata  so  se  zaprla  za  uradniki,  ki  so 
odnesli  kraljeviča  in  trojica  žensk  je  ostala 
sama.  Sledil  je  trenotek  obupnega  molka, 
pomešanega  z ihtenjem.  Najprvo  je  sprego- 
vorila kraljica : 

„Hčerka  moja,"  je  rekla,  „kaj  je  z 
listkom  ?“ 

„Sežgala  sem  ga,  kakor  ste  mi  bili 
ukazali,  mati.“ 

„Ne  da  bi  ga  bila  prečitala?" 

„Nisem  ga  prečitala.“ 

„Zbogom  torej  zadnji  žarek  zadnjega 
upanja !“  je  zamrmrala  princesa  Elizabeta, 
svakinja  Marije  Antoinette. 

„Oh,  prav  imate,  prav  imate,  sestra 
moja,  to  je  preveč  trpljenja.  Toda,  morda  si 
videla  vsaj  pisavo,  Marija?" 

„Da,  mati  moja." 

Kraljica  je  vstala  in  šla  pogledat  k 
vratom,  da-li  jo  kdo  opazuje.  Nato  je  po- 
tegnila iglo  iz  las,  stopila  k steni,  vzela  iz 
neke  špranje  majhen  košček  papirja  ter  ga 
pokazala  princesi  rekoč: 

„Zberi  vse  svoje  spomine,  predno  mi 
odgovoriš,  hčerka  moja ; ali  je  bila  pisava 
slična  tej?" 

„Da,  da,"  je  vzkliknila  princesa,  „znana 
mi  je !" 

»Hvala  Bogu !"  je  rekla  kraljica  in  go- 
reče pokleknila.  „Če  je  zamogel  pisati  danes 
zjutraj,  potem  je  rešen.  Hvala  ! Moj  Bog ! 
Hvala ! — tako  plemenit  prijatelj  je  pač 
vreden  tvojega  čudeža." 

„0  kom  govorite,  mati  moja  ?“  je  vpra- 
šala princesa.  „Kdo  je  ta  prijatelj  ? Povejte 
mi  njegovo  ime,  da  ga  lahko  priporočam 
Bogu  v svojih  molitvah." 

„Da,  prav  imaš,  hčerka  moja ; nikoli  ne 
pozabi  tega  imena,  kajti  nosi  ga  plemenit 
človek,  pošten  in  pogumen.  Ni  mi  udan 
zgolj  iz  častihlepja,  kajti  doslej  se  je  razo- 
del samo  v dnevih  nesreče.  Nikoli  ni  bil  še 
videl  francoske  kraljice,  še  manj  je  ona  vi- 
dela njega,  toda  on  žrtvuje  življenje,  da  bi 
jo  obvaroval.  Morda  bo  poplačan,  kakor  se 
dandanes  plačuje  vsaka  čednost,  namreč  s 
strašno  smrtjo . . . Toda,  če  on  umre  . . . Oh. 
tam  gori,  tam  gori  se  mu  zopet  zahvalim  . . . 
imenuje  se  . . . 

Kraljica  se  je  nemirno  ozrla  okoli  in 
rekla  s pritajenim  glasom : 

„lmenuje  se  vitez  iz  Rdeče  hiše... 
molite  zanj." 

VIL 

Ujet. 

Najnovejša  zarota  je  vzbudila  silno  jezo 
suverenega  ljudstva  in  to  tembolj,  ker  je 
bilo  znano,  da  se  je  v poslednjem  času  vr- 
nilo mnogo  izseljencev,  ki  so  bili  na  sumu. 


da  so  hoteli  ugrabiti  iz  zapora  kraljevo 
rodbino. 

Že  je  bil  objavljen  grozni  zakon,  ki  je 
obsojal  na  smrt  vsakega  Francoza,  vrniv- 
šega  se  v domovino,  vsakega  Francoza,  ki.se 
je  samo  nameraval  izseliti,  vsakega  ob- 
čana, ki  je  izseljencem  pomagal  pri  begu 
ali  povratku  in  slednjič  vsakogar,  ki  je  nudil 
izseljencem  zavetja. 

Vitez  iz  Rdeče  hiše  je  bil  podjeten  in 
drzen  nasprotnik.  Zato  so  bile  vsled  njego- 
vega povratka  v Pariz  in  pojavljenja  v Templu 
izdane  najstrožje  odredbe.  V celi  množini 
sumljivih  hiš  so  se  vršile  stroge  preiskave, 
toda  vsa  poizvedovanja  so  ostala  brezuspešna. 

Sekcije  so  bile  zato,  kar  je  zelo  um- 
ljivo, več  dni  preobložene  z delom,  in  taj- 
nik sekcije  Lepelletier,  ene  najuplivnejših  v 
Parizu,  ni  utegnil  misliti  na  svojo  ne- 
znanko. 

V začetku  jo  je  sklenil  pozabiti ; po- 
skušal je,  toda  ni  šlo,  kakor  je  bil  rekel 
njegov  prijatelj  Lorin  : 

Kdor  pozabiti  hotel  bi, 

Tedaj  vzbudi  se  mu  spomin. 

Maurice  je  prebiral  pismo  vedno  in 
vedno,  poljubljal  krasni  safir  in  konečno 
sklenil  — kljub  prisegi  — da  bo  še  enkrat 

skušal  najti  lepo  neznanko.  Toda  obljubil 
si  je  sam  sebi,  da  bo  to  zadnji  poskus. 
Njegov  načrt  je  bil  zelo  enostaven.  Na  vseh 
vratih  so  bili  nabiti  imeniki ; ti  naj  bi  mu  bili 
prvi  kažipot.  Potem  bi  povpraševal  pri  vra- 
tarjih in  na  ta  način  razkril  vso  skrivnost.  V 
svojstvu  tajnika  sekcije  Lepelletier  je  imel  vso 
pravico  do  tega. 

V svojem  čudnem  navdušenju  je  Mau- 
rice menil,  da  mora  že  po  imenu  spoznati, 
ali  se  skriva  pod  njim  njegova  lepa  ne- 
znanka; menil  je,  da  mora  imeti  tudi  lepo, 
njeni  zunanjosti  primerno  ime. 

Nadel  si  je  karmanjolo  iz  debelega, 
rjavega  platna,  se  pokril  z rdečo,  prazniško 
čepico  in  se  napotil  na  poizvedovanja.  V 
rokah  je  imel  cepec,  takozvano  konsti- 
tucijo, orožje,  ki  je  bilo  v njegovi  pesti 
močnejše  nego  Herkulov  kij.  V žepu  je  imel 
izkaznico  na  ime  tajnika  sekcije  Lepelletier. 
Podal  se  je  najprej  v Viktorjevo  ulico  in  tam 
prebiral  v svetlobi  ugašujočega  dneva  vsa 
imena  na  hišnih  imenikih. 

Maurice  se  je  že  nahajal  pri  stoti  hiši, 
torej  pri  stotem  imeniku,  ne  da  bi  bil  našel 
kake  daljne  sledi  svoje  neznanke.  Solnce  se 
je  jelo  že  nagibati  k zatonu,  in  Maurice  je 
imel  še  nekaj  minut  svetlobe. 


Porabil  jih  je  v to,  da  je  šel  najprej  v 
eno  ulico,  potem  v drugo ; prijel  je  za  vsaka 
vrata,  preiskal  vsak  kot,  pogledal  čez  vsako 
ograjo,  se  vspel  na  vsak  zid,  se  ozrl  v 
vsako  omreženo  okno,  kukal  skozi  ključav- 
nice, potrkal  slednjič  po  vratih  kakega  za- 
puščenega skladišča,  ne  da  bi  dobil  odgo- 
vora, in  zamudil  skoro  dve  uri  s tem 
brezuspešnim  poizvedovanjem. 

Odbila  je  že  deveta  ura.  Nastala  je 
popolna  noč;  čuti  ni  bilo  nikakega  šuma, 
vse  je  bilo  tiho  v tem  pustem  okrožju  in 
zdelo  se  je,  da  je  zginilo  iz  njega  obenem 
z dnevom  tudi  življenje. 

Maurice  je  jel  že  ves  obupan  misliti  na 
povratek,  ko  je  nenadoma  na  ovinku  ne- 
kega ozkega  hodnika  uzrl  luč.  Zavil  jo  je 
takoj  v ta  mračni  hodnik  in  ni  opazil,  kako 
je  za  nekim  zidom,  pred  katerim  se  je  dvi- 
gala skupina  dreves,  zginila  neka  rado- 
vedna glava,  ki  je  bila  četrt  ure  opazovala 
vsako  Mauricevo  kretnjo.  Malo  sekund 
potem,  ko  je  glava  že  zginila,  je  skočilo 
troje  mož,  ki  so  prišli  skoz  majhna,  v onem 
zidu  narejena  vrata,  na  hodnik,  v katerem 
se  je  bil  Maurice  zgubil,  a četrti  je  iz 
previdnosti  zaprl  vrata,  ki  so  vodila  na 
hodnik. 

Maurice  je  našel  na  koncu  hodnika 
dvorišče;  na  drugi  strani  dvorišča  se  je 
svetila  luč.  Potrkal  je  na  vrata  revne,  sa- 
motne hiše;  toda  že  pri  prvem  udarcu  je 
luč  ugasnila. 

Ponovno  je  trkal,  toda  nihče  ni  odgo- 
voril ; spoznal  je,  da  mu  nalašč  nočejo  od- 
preti ; zato  ni  hotel  dalje  zgubljati  časa  brez 
potrebe,  šel  čez  dvorišče  in  se  vrnil  v 
hodnik.  Istočosno  so  zaškripala  hišna  vrata 
in  stopilo  je  ven  troje  mo.ž,  na  kar  se  je 
začul  žvižg. 

Maurice  se  je  ozrl  in  zapazil  tri  sence, 
ki  so  se  nahajale  za  njim  v daljavi  dveh 
dolžin  njegove  palice. 

V temi,  pri  soju  svetlob?,  ki  jo  vsik- 
dar  občutijo  oči,  vajene  na  dolgotrajno 
temo,  so  se  zasvetili  trije  noži. 

Maurice  je  spoznal,  da  mu  je  pot  za- 
stavljena. Hotel  si  je  pomoči  s palico,  toda 
hodnik  je  bil  tako  ozek,  da  je  palica  zadevala 
ob  zid.  V tem  trenotku  ga  je  omamit  močan 
udarec  po  glavi.  Bil  je  nepričakovano  na- 
paden od  onih  štirih  mož,  ki  so  prišli  skoz 
majhna  vrata.  Sedmero  drugih  je  istočasno 
skočilo  na  Maurica,  ga  pobilo  na  tla  vzlic 
temu,  da  se  je  obupno  branil.  Povezali  so* 
mu  roke  z vrvmi  in  mu  zavezali  oči. 

Maurice  ni  črhnil  besedice  in  tudi  ni 
klical  na  pomoč.  Moč  in  pogum  zaupata 
vedno  le  samemu  sebi  in  zdi  se,  kakor  da 
bi  se  sramovala  tuje  pomoči.  Zato  je  zbral 
vso  svojo  prisotnost  duha  in  čakal,  kaj  bo. 

„Kdo  si?"  je  vprašal  glas,  še  razvnet 
vsled  boja. 

„Človek  sem,  ki  ga  hočete  umoriti/'  je 
odvrnil  Maurice. 

„Še  več,  mrtev  boš  takoj,  čim  le  spre- 
govoriš glasno,  zakličeš,  ali  zavpiješ." 

„Ko  bi  bil  hotel  kričati,  bi  ne  bil  čakal 
dosedaj." 

„Ali  si  pripravljen  odgovarjati  na  moja 
vprašanja  ?“ 

„Vprašuj  prej,  potem  hočem  šele  vi- 
deti, da-li  bom  odgovarjal." 

„Kdo  te  je  poslal  semkaj?" 

„Nihče." 

„Prihajaš  torej  iz  lastnega  nagiba  ?“ 

»Da." 

„Lažeš !" 

Maurice  se  je  zgenil  z vso  silo,  da  bi 
si  osvobodil  roke ; toda  ni  bilo  mogoče. 

„Ne  lažem,"  je  odvrnil. 

„V  vsakem  slučaju  si  vohun,  bodi,  da 
prihajaš  iz  lastnega  nagiba,  bodi,  da  te  je 
kdo  poslal." 

„Vi  ste  strahopetci !“ 

„Mi  strahopetci  ?" 

„Da,  vas  je  sedem  ali  osem  proti 
enemu,  ki  je  še  povrhu  zvezan  ; vi  ga  še 
žalite,  strahopetci !“ 

Zdelo  se  je,  da  so  jih  Mauriceve  be- 
sede prej  pomirile  nego  razjezile.  Ravno  v 
tem  je  ležal  dokaz,  da  ni  bil  nikak  vohun, 
ker  bi  se  bil  sicer  tresel  in  prosil  milosti. 

„Kaj  hočete  v tem  mestnem  okrožju  ?" 

,, Iščem  neko  žensko." 

Tem  besedam  je  sledilo  neverno  mr- 
mranje. 

„Lažeš,“  je  pripomnil  ravnoisti  gtas. 
„Povej,  kaj  nameravaš,  sicer  umreš  !“ 

„Ne,“  je  rekel  Maurice,  „vi  me  ne 
boste  umorili,  ako  niste  pravi  roparji." 

Pri  tem  je  znova  in  še  z večjo  silo 
napel  svoje  moči,  da  bi  si  osvobodil  roki. 
Toda  nenadoma  je  začutil  na  prsih  nekaj 
ostrega  in  mrzlega  in  umaknil  se  je  nehote. 

„Ah  1 to  čutiš,"  je  rekel  nekdo  izmed 
mož.  „Se  osem  palcev  imamo  za  izdajalce, 
kakoršen  si  ti  !" 

„Torej  izvršite  hitro  svoje  delo,"  je 
dejal  Maurice  udano. 

„Kdo  si,  govori?"  je  vprašal  neki  mehek 
in  obenem  gospodujoč  glas. 

„Jaz  sem  Maurice  Lindey.“ 

„Kako  ?“  je  vzkliknil  nekdo,  „Maurice 
Lindey,  revolucionar,  patriot?  Maurice  Lin- 
dey,  tajnik  sekcije  Lepelletier  ?“ 

Te  besede  so  bile  izrečene  s tako  to- 
ploto, da  so  Maurica  zopet  navdale  z upa- 
njem ; vedel  je,  da  so  odločilnega  pomena 
in  da  bo  odgovor  nanje,  naj  bi  bil  že  tak  ali 
tak,  zapečatil  njegovo  usodo.  Nezmožen 
vsake  laži  se  je  visoko  vzravnal  in  dejal  z 
odločnim  glasom : 

„Da,  Maurice  Lindey,  tajnik  sekcije 
Lepelletier,  patriot,  revolucionar,  jakobinec 
Maurice  Lindey,  čigar  najlepši  dan  bo  oni, 
ko  umre  za  svobodo. “ 

Grobna  tišina  je  sledila  temu  od- 
govoru. 

Maurice  Lindey  je  razkril  svoja  prša  in 
pričakoval  vsak  trenotek,  da  se  mu  nož, 
čigar  konec  je  bil  začutil,  popolnoma  zasadi 
v prša. 

„Ali  je  to  res?“  je  vprašal  po  nekoli- 
kih sekundah  glas,  ki  se  mu  je  poznala 
neka  razburjenost.  „Ali  ne  lažeš?“ 

„Preiščjte  moje  žepe,“  je  odvrnil  Mau- 
rice, „našli  boste  mojo  izkaznico.  Poglejte  mi 
na  prša  in  na  srajco,  tam  boste  našli  ušite 
moje  začetnice  M.  in  L.“ 


Takoj  nato  je  Maurice  začutil,  kako  ga 
vzdigujejo  močne  roke.  Nesli  so  ga  skoz  neki 
zelo  kratek  prostor,  in  čul  je,  kako  so  se 
odprla  ena,  potem  druga  vrata. 

„ Zgubljen  sem“  je  dejal  Maurice  sam 
sebi,  „kamen  mi  obesijo  za  vrat  in  me 
utope  v reki.“ 

Toda  nekoliko  trenotkov  pozneje  je 
čutil,  kako  so  ga  nesli  po  nekih  stopnicah. 
V obraz  mu  je  udaril  toplejši  zrak,  in  polo- 
žili so  ga  na  stol.  Ču!  je,  kako  so  dvakrat 
zaklenili  neka  vrata.  Koraki  so  se  oddalje- 
vali. Zdelo  se  mu  je,  da  so  ga  pustili  sa- 
mega ; napenjal  je  ušesa,  kakor  more  le 
človek,  čigar  življenje  je  odvisno  od  ene 
same  besede ; in  zopet  se  mu  je  zazdelo, 
kakor  da  čuje  oni  glas,  čigar  milina  in  od- 
ločnost sta  bila  že  enkrat  segli  do  njegovih 
ušes:  „Prej  se  hočemo  posvetovati." 

Vlil. 

Genevieva. 

Minilo  je  četrt  ure,  a Mauricu  se  je 
zdelo  celo  stoletje.  Zopet  je  skušal  raztrgati 
vrvi,  s katerimi  je  imel  zvezane  roke  na 
hrbtu.  Njegove  jeklene  mišice  so  otekale, 
vrv  mu  je  silila  v meso,  toda  ni  se  utrgala. 

Pri  teh  poskusih  ga  ni  motil  nihče  in 
nič  se  ni  zgenilo  okoli  njega ; sklepal  je,  da 
je  sam.  Ker  so  njegove  noge  zadevale  ob 
nekaj  mehkega,  kakor  pesek  ali  mastno 
zemljo,  in  se  je  razširjal  okoli  njega  oster, 
presumljiv  vonj  po  rastlinah,  je  Maurice 
menil,  da  se  nahaja  v kakem  rastlinjaku. 
Napravil  je  par  korakov,  naletel  na  neki  zid, 
se  obrnil,  da  je  lahko  tipal  z rokami,  začu- 
til neka  vrtnarska  orodja  in  vzkliknil  od 
veselja. 

Z velikim  naporom  se  mu  je  posrečilo, 
da  je  lahko  po  vrsti  preiskal  to  orodje. 
Njegov  beg  je  postal  le  vprašanje  časa;  ko 
bi  mu  daroval  slučaj  ali  Previdnost  samo 
pet  minut,  da  bi  našel  kako  rezilo,  rešen 
bi  bil. 

Slednjič  je  našel  lopato.  Z največjim 
naporom  jo  je  obrnil  tako,  da  je  prišlo  že- 
lezo navzgor.  S tem  železom,  ki  ga  je  s 
svojimi  boki  tiščal  ob  zid,  je  prežagal  vrvi 
na  svojih  členkih.  Operacija  je  trajala  dolgo, 
kajti  železo  je  bilo  skrhano.  Znoj  mu  ga  tekel 
po  čelu  ; začul  je  nekaj  kakor  korake,  zbral 
zadnjikrat  vse  svoje  moči  in  vrv,  že  prere- 
zana na  pol,  se  je  utrgala. 

Vzklikal  je  od  radosti,  kajti  sedaj  je  bil 
gotov,  da  ne  umre  brez  boja.  Strgal  si  je 

obvezo  z oči  in  spoznal,  da  se  res  nahaja 
v cvetličnem  paviljonu.  Pred  seboj  je  za- 
pazil okno  in  hotel  je  skoz,  toda  bilo  je  za- 
mreženo. Pred  njim  je  stal  mož,  oborožen 
s karabino,  in  stražil. 

Na  drugi  strani  vrta  se  je  nahajal,  od- 
daljen približno  trideset  korakov,  drug  maj- 
hen kiosk.  Ena  oknica  je  bila  spuščena, 
vendar  je  bilo  videti  luč. 

Približal  se  je  vratom  in  prisluškoval : 
pred  vrati  se  je  sprehajala  druga  straža.  To 
so  bili  oni  koraki,  ki  jih  je  bil  slišal. 

V ozadju  hodnika  so  se  oglašali  zme- 
deni glasovi ; posvetovanje  se  je  očividno 
spremenilo  v pričkanje.  Maurice  je  mogel 
slišati  samo  par  besed  kakor:  vohun,  bo- 
dalo, smrt. 

Kmalu  so  se  odprla  vrata  in  slišal  je 
razločneje. 

„Da,“  je  rekel  neki  glas,  „da,  to  je 
vohun,  ki  je  nekaj  izvohal  in  ki  je  gotovo  zato 
poslan  sem,  da  izve  naše  tajnosti.  Ako  ga 
spustimo  na  svobodo,  nas  lahko  naznani.  “ 

„Kaj  pa  njegova  beseda ?“  je  vprašal 
neki  glas. 

„Dal  nam  bo  besedo,  toda  izda  nas  kljub 
temu.  Ali  je  poštenjak,  da  se  lahko  zane- 
semo na  njegovo  besedo  ?“ 

Maurice  je  pri  teh  besedah  jezno  za- 
škripal z zobmi. 

„Ali  nas  pozna?" 

„ Gotovo  ne,  toda  on  ve  za  naslov, 
vrne  se  in  sicer  v dobrem  spremstvu." 

To  dokazovanje  je  navidezno  prodrlo. 

„No,“  je  rekel  oni  gospodujoči,  mehki 
glas,  „stvar  je  torej  odločena  ?“ 

„Da,  stokrat  da,  jaz  ne  razumem  vaše 
velikodušnosti ; ko  bi  nas  imel  v svoji  pesti 
odbor  za  javni  blagor*),  bi  ne  odlašal  dolgo 
z nami." 

„ Torej  vztrajate  pri  svojem  sklepu,  go- 
spodje ?“ 

„Seveda,  in  Vi  se,  upamo,  ne  boste 
protivili  “ 

„Jaz  imam  samo  en  glas,  gospodje; 
bil  je  za  to,  da  naj  se  ga  spusti  na  svo- 
bodo. Vi  jih  imate  šest,  ki  so  se  vsi  izja- 
vili za  smrt,  smrt,  — torej  smrt !“ 

Pot,  ki  je  tekel  po  Mauricevem  čelu, 
je  postal  mrzel  kakor  led.  Ujetnik  se  je  ozrl 
okoli  in  ugledal  železno  sekiro  z jesenovim 
ročem.  Zagrabil  je  to  nedolžno  orodje,  ki 
se  je  lahko  v njegovi  roki  spremenilo  še  v 

*)  Odbor  najhujših  revolucionarjev,  ki  so 
imeli  vso  moč  v rokah,  nekaka  revolucionarna 
vlada. 


— 68  — 


strašno  orožje,  in  se  postavil  za  vrata,  tako 
da  so  ga  krila,  ko  so  se  odprla. 

Srce  mu  je  hotelo  poči  v prsih,  tako 
da  je  skoraj  čul  v tej  tišini  njegove  udarce. 
Hipoma  ga  je  obšla  groza  od  pete  do 
glave ; začul  je  glas,  ki  je  dejal  : 

„Ako  me  hočete  ubogati,  razbijte  šipo 
in  poženite  mu  krogljo  skoz  omrežje  v 
telo.“ 

„Oh ! le  ne  nikakega  poka,"  je  menil 
drug  glas : „pok  nas  lahko  izda.  Ah ! Vi  ste 
tu,  Dixmer,  kje  je  pa  Vaša  soproga?" 

, .Pogledal  sem  skoz  oknice ; ona  ne 
sluti  ničesar,  čita." 

„ Dixmer,  vi  razsodite ! Ste-li  za  puško, 
ali  za  bodalo  ?“ 

„Le  ne  puške!  Raje  bodalo!" 

„ Torej  bodalo.  Naprej !“ 

„Naprej !“  je  ponavljalo  šest  glasov 
istočasno. 

Maurice  je  bil  otrok  revolucije  in  je 
imel  jekleno  srce.  Kakor  marsikdo  tedaj, 
tudi  on  ni  veroval  v Boga;  toda  pri  besedi 
„naprej“  se  je  spomnil  križa,  ki  ga  je  bila 
naučila  njegova  mati,  ko  je  še  kot  otrok 
molil  na  kolenih. 

Koraki  so  se  bližali  in  ključ  je  zaškri- 
pal v vratih,  ki  so  se  polagoma  odprla. 

Maurice  si  je  dejal  sam  sebi : „Ako  se  spu- 
stim v boj,  me  ubijejo.  Ako  se  vržem  na 
morilce,  jih  presenetim,  dospem  na  vrt,  pri- 
dem na  ulico  in  se  morda  rešim." 

Takoj  se  je  pripravil  za  naskok  kakor 
lev  in  divje  zakričal,  podrl  prva  dva  moža,  ki, 
meneč,  da  je  zvezan,  nista  nikakor  pričako- 
vala takega  napada ; potisnil  je  ostale  v 
stran,  napravil  s svojimi  jeklenimi  kitami  dva 
mogočna  skoka,  zagledal  na  koncu  hodnika 
na  stežaj  odprta  vrata,  vodeča  na  vrt,  se 
zaletel  tja,  preskočil  deset  stopnic,  dospel 
na  vrt,  se  izpoznaval,  kolikor  se  je  mogel  ter 
hitel  k vratom.  Toda  bila  so  trdno  zakle- 
njena in  so  kljubovala  vsem  njegovim  sunkom. 

Medtem  so  dospeli  njegovi  zasledo- 
valci na  stopnice.  Ugledali  so  ga  in. 
vzkliknili : 

„Tam  je ! Ustrelite  ga,  Dixmer,  ubijte 
ga,  ubijte  ga !“ 

Maurice  je  tulil ; bil  je  zaprt  v vrtu, 
obkoljenem  od  visokega  zidu;  ves  obupan 
je  čul  morilce,  ki  so  divjali  za  njim ; tedaj  je 
uzrl  kiosk.  Napravil  je  velikanski  skok,  pri- 
jel za  oknice,  jih  odstranil,  udrl  skoz  strto 
okno  in  padel  v razsvetljeno  sobo,  kjer  je 
neka  dama  čitala  sedeč  pri  ognju.  Ves  pre- 
strašen je  vstal  in  prosil  pomoči. 

„Umakni  se,  Genevieva,“  je  zaklical 
Dixmerjev  glas,  „da  ga  ubijem." 

Maurice  je  videl,  kako  je  bila  v daljavi 
desetih  korakov  namerjena  nanj  puškina  cev. 

Čim  ga  je  bila  ženska  zagledala,  je 
strašno  zavpila  in  mesto,  da  bi  se  bila 
umaknila,  kakor  ji  je  velel  soprog,  se  je 
postavila  med  Maurica  in  puškino  cev. 

Ko  je  Maurice  pogledal  svojo  zaščit- 
nico  natančnejše,  je  vzkliknil  tudi  on.  Bila 
je  njegova  neznanka,  ki  jo  je  to- 
liko iskal. 

„Vi ! . . . Vi ! . . .“  je  vzkliknil. 

„Tiho,“  je  dejala. 

Nato  se  je  obrnila  k morilcem,  ki  so  se 
približali  oknu,  in  jim  zaklicala : „Oh ! nikar 
ga  ne  umorite !“ 

„Vohun  je“  je  vzkliknil  Dixmer,  njen 
soprog,  čigar  obraz  je  izražal  nespravljivo 
odločnost ; „vohun  je,  ki  mora  umreti." 

„Vohun  1“  je  odvrnila  Genevieva,  „on, 
vohun ! Pridite  sem,  Dixmer.  Reči  Vam 
hočem  samo  besedico,  da  Vam  dokažem, 
kako  se  čudno  motite." 

Dixmer  se  je  približal  oknu.  Genevieva 
je  stopila  k njemu,  se  sklonila  in  natihoma 
spregovorila  z njim  par  besed. 

„On !“  je  dejal. 


— 71 


„0n  sam,“  je  odvrnila  Genevieva. 

,, Ali  ste  gotovi  ?" 

Mlada  žena  topot  ni  odgovorila,  tem- 
več se  je  obrnila  k Mauricu  in  mu  smeh- 
ljaje podala  roko. 

Dixmerjev  obraz  je  postal  čudno  ponižen 
in  hladen.  Spustil  je  puškino  kopito  iz  rok. 

„To  je  nekaj  drugega,"  je  dejal. 

Nate  je  dal  svojim  tovarišem  znamenje, 
naj  mu  sledijo,  stopil  z njimi  v stran  in  jim 
nekaj  povedal,  na  kar  so  se  odstranili. 

„Skrijte  prstan/'  je  šepnila  medtem 
Genevieva ; „vsakdo  ga  tu  pozna." 

Maurice  si  je  naglo  snel  prstan  in  ga 
skril  v svoj  telovnik. 

Trenotek  zatem  so  se  odprla  vrata  pa- 
viljona, in  Dixmer  je  stopil  neoborožen  na- 
ravnost k Mauricu. 

„Oprostite,  občan,"  je  dejal,  „prej  nisem 
vedel,  koliko  hvale  sem  Vam  dolžan!  Bilo 
nam  je  popolnoma  neznano,  s kom  smo 
imeli  opraviti ; verujte  mi,  sicer  bi  ne  bili 
niti  za  trenotek  dvomili  o Vaši  časti  in  su- 
mili o Vaših  namenih.  Prosim  Vas  torej  še 
enkrat  odpuščanja  1“ 

Maurice,  ki  se  je  zelo  čudil  tem  bese- 
dam, je  vprašal : 

„Toda  zakaj  ste  me  hoteli  umoriti?" 


„To  je  ravno  tajnost,  občan,  in  jaz  jo 
hočem  zaupati  vaši  poštenosti,"  je  odvrnil 
Dixmer.  „Jaz  sem  strojarski  mojster  in  na- 
čelnik rokodelske  družbe.  Večina  kislin,  ki 
jih  uporabljam  pri  pripravljanju  svojih  kož, 
je  prepovedano  blago.  Tihotapci,  katerih  se 
poslužujem,  so  bili  opozorjeni,  da  jih  bo  nekdo 
ovadil  generalnemu  svetu.  Smatrali  smo  Vas, 
ko  smo  čuli  o Vaših  poizvedovanjih,  za  vo- 
huna in  smo  zato  sklenili,  da  Vas  umorimo. 
Dobiček,  ki  ga  imava  jaz  in  moj  tovariš 
Marand  od  te  nepravilnosti,  je  zelo  velik, 
to  Vam  lahko  priznavam. “ 

Maurice,  ki  ga  je  bližina  Genevieve  po- 
polnoma osvojila,  ni  niti  najmanj  dvomil  o 
Dixmerjevih  besedah ; odgovoril  je  samo  : 

„No,  sedaj,  ko  me  poznate,  ste  po- 
mirjeni, kajneda?" 

„Ne  zahtevam  niti  besede  od  Vas“,  je 
odvrnil  Dixmer. 

Položil  je  roko  na  Mauricevo  ramo,  ga 
smehljaje  pogledal  in  dejal : 

»Sedaj  Vas  lahko  vprašam,  česa  ste 
pravzaprav  iskali  tu  ?“ 

»Mislim,  da  sem  Vam  že  povedal,"  je 
zajecljal  Maurice. 

„Da,“  je  pripomnil  občan,  »vem,  šlo  se 
je  za  neko  žensko." 

„Moj  Bog!  Oprostite  mi,  občan,"  je 
dejal  Maurice,  »popolnoma  mi  je  jasno  da 
sem  Vam  dolžan  pojasnila.  Torej  da,  jaz 
iščem  žensko,  ki  mi  je  nekega  večera  pod 
krinko  rekla,  da  stanuje  v tem  okrožju.  Ne 
poznam  njenega  imena,  ne  stanu,  ne  biva- 
lišča. Samo  to  vem,  da  sem  vanjo  blazno 
zaljubljen,  da  je  majhna  in  plavolasa." 

Genevieva  je  bila  velika  in  bolj  zago- 
rele polti. 

„ Sedaj  je  vse  jasno,"  je  pripomnil 
Dixmer. 

Genevieva  je  zardela  in  je,  čuteč  to, 
pogledala  v stran. 

„Ubogi  občan  Lindey  I"  je  dejal  Dixmer 
v smehu,  „kako  neprijetno  smo  vam  pri- 
pravili ! In  Vi  ste  gotovo  zadnji,  ki  bi  mu 
hotel  storiti  kaj  žalega ; tako  dober  patriot, 
brat . . . Toda  v resnici  sem  mislil,  da  zlo- 
rablja kak  izdajalec  Vaše  ime." 

„Ne  govorimo  več  o tem,"  je  rekel 
Maurice ; spremite  me  zopet  na  mojo  pot 
in  pozabimo  vso  stvar." 

„Jaz  naj  Vas  spremim  na  vašo  pot,"  je 
vzkliknil  Dixmer,  „Vi  nas  hočete  zapustiti? 
Oh,  ne,  ne ! Mi,  moj  tovariš  in  jaz,  pova- 
bimo na  večerjo  svoje  pridne  pomočnike . . . 
računam  na  to,  da  boste  večerjali  z nami.“ 

Daši  je  Maurica  neznansko  veselilo,  da 
prebije  par  ur  pri  Genevievi,  je  sprejel  va- 
bilo še  le,  ko  ga  je  Genevieva  pogledala 
boječe  in  rekla : 

„Naša  ponudba  prihaja  iz  dobrega 
srca.“ 

»Pristajam,  občanka,"  je  odvrnil  Mau- 
rice in  se  poklonil. 

»Torej  dobro,  pomiriti  hočem  svoje 
ljudi,"  je  dejal  strojar;  »medtem  grejte  se 
še  nekoliko,  ljubi  prijatelj!" 

Šel  je  ven.  Maurice  in  Genevieva  sta 
ostala  sama. 

„Oh,  gospod,"  je  rekla  mlada  dama  z 
glasom,  ki  mu  je  zaman  skušala  utisniti 
izraz  očitanja,  „Vi  ste  prelomili  besedo,  bili 
ste  indiskretni.“ 

»Kako  gospa?"  je  vzkliknil  Maurice, 
„ali  sem  Vas  morda  spravil  v zadrego? 
Potem  oprostite  mi ; takoj  odidem  in  ni- 
koli . . .“ 

„Zaboga  1“  je  dejala  ter  vstala.  Ranjeni 
ste  na  prsih!  Srajca  Vam  je  vsa  krvava !“ 

Na  Mauricevi  fini,  beli  srajci  se  je  res 
nahajal  velik,  rdeč  madež. 

„Oh,  bodite  brez  skrbi,  gospa/'  je  rekel 
mladi  mož,  „eden  tihotapcev  me  je  zbodel 
s svojim  bodalom." 


Genevieva  je  obledela,  ga  prijela  za 
roko  in  zašepnila : 

»Oprostite  mi  vse  zlo,  ki  so  Vam  je 
bili  storili.  Rešili  ste  mi  življenje,  in  jaz  bi 
bila  skoraj  postala  vzrok  Vaše  smrti. “ 

„Dovolj  mi  je,  da  sem  Vas  našel ! 
Kajneda,  Vi  niste  mislili  niti  trenotek,  da 
sem  iskal  druzega  mesto  Vas !“ 

»Pojdite  z menoj, “ ga  je  prekinila  Ge- 
nevieva, dam  Vam  perila,  da  Vas  naši 
gostje  ne  vidijo  v tem  položaju ; to  bi  bilo 
grozno  očitanje  za  njih. 

Genevieva  je  spremila  Maurica  v toa- 
letno sobo,  ki  je  bila  nenavadno  razkošno 
opravljena.  Odprla  je  vse  omare  in  dejala : 
»Vzemite,  kakor  da  bi  bili  doma.“ 

Na  to  se  je  odstranila. 

Ko  je  Maurice  zapustil  sobo,  je  srečal 
Dixmerja,  ki  se  je  bil  medtem  vrnil. 

»Pojdiva  k večerji!  Nas  že  pričakujejo." 

IX, 

Večerja. 

V jedilnici  je  Dixmer  najprej  predstavil 
Maurica  svojim  ostalim  gostom,  ki  jih  je 
bilo  šest,  in  mu  nato  rekel  : 

„Tukaj  vidite,  občan  Lindey,  vse  osebe, 


ki  me  podpirajo  v moji  obrti.  Z ozirom  na 
čase,  ki  so  nastopili,  z ozirom  na  naša  re- 
volucionarna načela  živimo  vsi  na  podlagi 
najsvetejše  enakosti.  Vsak  dan  dvakrat  nas 
združuje  ista  miza,  in  srečen  sem,  ker  ste 
tako  dobri,  da  boste  delili  večerjo  z nami. 
Torej  k mizi,  občani,  k mizi !“ 

„ln  . . . in  gospod  Morand,"  je  dejala 
Genevieva  boječe,  „ali  ga  ne  počakamo  ?“ 

„Ah,  res  je,“  je  odvrnil  Dixmer.  »Ob- 
čan Morad  je,  kakor  že  omenjeno,  moj  to- 
variš. On  vodi  trgovski  del  podjetja ; med 
nami  vsemi  ima  največ  dela  on.  Vsled  tega 
večkrat  izostaja  dlje  časa.  Takoj  ga  dam 
obvestit .“ 

V tem  trenotku  so  se  odprla  vrata,  in 
vstopil  je  občan  Morand.  Bil  je  majhne  po- 
stave, rjavega  obraza,  širokih  obrvi;  pod 
zelenimi  naočniki  so  se  skrivale  črne  oči,  ki 
so  se  včasih  vzlic  tej  oviri  zasvetile.  Pri 
prvih  besedah,  ki  jih  je  izgovoril,  je  Maurice 
spoznal  oni  mehki,  gospodujoči  glas,  ki  se 
je  bil  pri  posvetovanju  izrekel  za  milejše 
postopanje.  Morand  je  nosil  rjav  frak  z ve- 
likimi gumbi,  telovnik  iz  bele  svile,  in  med 
večerjo  je  precej  fini  prsni  trak  mečkala  roka, 
ki  je  bila  tako  bela  in  nežna,  da  se  je  Mau- 
rice čudil. 

Gostje  so  posedli.  Občan  Morand  je 
sedel  na  desno  od  Genevieve,  Maurice  na 
levo  ; Dixmer  je  sedel  nasproti  svoji  soprogi ; 
ostali  gostje  so  se  razvrstili  poljubno  ob 
podolgasti  mizi. 

Večerja  je  bila  izbrana.  Dixmerju  je 
teknilo  kakor  kakemu  rokodelcu.  Delavci  ali 
pa  oni,  ki  so  veljali  za  take,  niso  zaosta- 
jali za  njim.  Občan  Morand  je  govoril  malo, 
še  manj  jedel,  pil  ni  nič  in  se  le  redko 
kedaj  nasmehnil.  Mauricu  je  postal,  morda 
radi  spominov,  ki  mu  jih  je  vzbujal  njegov 
glas,  mahoma  simpatičen ; samo  ni  si  bil  na 
čistem  glede  njegove  starosti ; enkrat  ga  je 
smatral  za  moža  štiridesetih  do  petinštiride- 
setih let,  potem  se  mu  je  zopet  zdelo,  da 
mora  biti  še  mlad. 

Ko  so  posedli  za  mizo,  je  smatral 
Dixmer  za  potrebno  opravičiti  prisotnost 
tujca  pri  večerji  v njihovem  malem  krogu. 
Storil  je  to  na  odkritosrčen  način,  ki  je  za- 
dovoljil vse. 

Medtem  so  se  v Mauricevem  srcu  po- 
rajala radostna  in  bolestna  čustva.  Zopet  se 
je  nahajal  pri  lepi  neznanki,  ki  jo  je  bil  to- 
liko iskal ; imela  je,  kakor  je  sanjal,  sladko 
ime.  Kar  topil  se  je  od  sreče,  da  jo  je  imel 
ob  svoji  strani ; naravnost  požiral  je  vsako 

njeno  besedico,  in  njen  glas  mu  je  segal  do 
najskrivnejših  srčnih  strun.  Toda  to  srce  je 
bilo  strto,  strto  raditega,  kar  je  moral  videti. 

Genevieva  je  bila  res  taka,  kakoršna  se 
mu  je  zdela  v poltemi,  — resničnost  mu 
ni  uničila  sanj  one  noči.  Bila  je  ona  mlada, 
elegantna  ženska  z žalostnim  pogledom  in 
plemenito  dušo.  Bržkone  se  je  v tistih  bur- 
nih časih,  ko  je  plemstvo  boljinbolj  propa- 
dalo, poročila  kljub  svojemu  pokoljenju  s 
kakim  meščanom.  Dixmer  je  moral  biti  pri- 
den človek ; bil  je  očividno  bogat,  napram 
Genevievi  se  je  obnašal  kakor  mož,  ki  hoče 
osrečiti  svojo  ženo.  Toda  ta  dobrodušnost, 
bogastvo,  blagi  nameni:  vse  to  ni  moglo 
premostiti  prepada,  ki  je  zijal  med  to  poe- 
tično, plemenito,  krasno  deklico  in  možem, 
ki  se  je  pečal  s kupčijami  in  bil  precej  pri- 
proste  zunanjosti.  S katerim  občutkom  je 
Genevieva  polnila  ta  prepad  ? . . . Ah,  Mau- 
rice ni  mogel  več  dvomiti  o tem : z ljubez- 
nijo. Misel,  da  Genevieva  ljubi  moža,  je 
razjedala  Mauricevo  srce,  in  vzdihoval  je,  se 
kesal,  da  je  prišel,  zato  da  pogoltne  še 
močnejšo  mero  onega  strupa,  ki  se  mu 
pravi  ljubezen. 

Zopet  so  bili  trenotki,  ko  se  mu  je 
dozdevalo  popolnoma  nemogoče,  da  bi  bilo 

to  duhovito  bitje  s svojim  harmoničnim  gla- 
som in  svojim  odkritosrčnim  pogledom 
zmožno  varati,  in  grenko  veselje  ga  je  ob- 
hajalo ob  misli,  da  je  ta  krasni  život,  ta 
duša,  to  lepo  telo  last  tega  vrlega  občana 
s poštenim  nasmehom,  s vsakdanjimi  ša- 
lami in  da  tudi  za  vedno  ostane  nje- 
gova last. 

Govorili  so  tudi  o politiki,  kar  je  bilo 
naravno.  Eden  izmed  gostov,  ki  je  do- 
tlej molčal,  je  hotel  vedeti,  kako  se  godi 
jetnikom  v Templu. 

Maurice  se  je  nehote  stresel  ob  zvoku 
tega  glasu.  Spoznal  je  moža,  ki  je  vedno 
glasoval  za  najskrajnejša  sredstva,  ki  ga  je 
zbodel  z bodalom  in  se  je  pozneje  izrekel 
za  njegovo  smrt. 

Toda  ta  mož,  strojar  in  delovodja, 
kakor  je  povedal  Dixmer,  je  Maurica  kmalu 
pomiril,  ko  je  izpovedal  svoje  patriotične 
misli  in  revolucionarna  načela.  Dal  je  duška 
svojemu  začudenju,  da  so  jetnike  v Templu 
zaupali  stalnemu,  lahko  podkupljivemu  svetu 
in  uradništvu,  čigar  zvestoba  ni  bila  prav 
zanesljiva. 

„Da,“  je  dejal  občan  Morand,  „toda 
priznati  je  treba,  da  je  dosedanje  obnašanje  teh 
uradnikov  ob  vsaki  priliki  potrdilo  zaupanje. 

ki  je  ima  dežela  vanje,  in  zgodovina  bo- 
enkrat  pričala,  da  ne  zaslužuje  samo  občan 
Robespierre  priimka  ..nepodkupljivi.1' 

„ Seveda,  seveda,  toda  sklepati  iz  tega, 
ker  se  nekdaj  ni  zgodilo,  da  se  sploh  ne  zgodi, 
bi  bilo  nezmiselno.  Ravnotako  je  z narodno 
gardo,"  je  nadaljeval  delovodja;  „kompa- 
nije  raznih  sekcij  so  po  vrsti  klicane  v 
Temple  k službi.  Ali  ne  menite,  da  bi  se 
našlo  v eni  ali  drugi  kompaniji,  ki  šteje 
dvajset  do  petindvajset  mož,  osmero  do  de- 
setero odločnih  fantov,  ki  bi  neke  lepe  noči 
pobili  straže  in  ugrabili  jetnike?" 

„Ba!“  je  rekel  Maurice,  „ali  ne  vidiš, 
občan,  da  je  to  sredstvo  napačno,  kajti  pred 
tremi  tedni  so  se  ga  hoteli  poslužiti,  toda 
ni  se  jim  posrečilo." 

„Da,“  je  odvrnil  Morand,  „ ali  samo 
zato,  ker  je  bil  nekdo  izmed  aristokratov,  ki 
so  tvorili  patruljo,  tako  nepreviden,  da  je 
izustil  sumljivo  besedo  „gospod“. 

„In  potem,"  je  dejal  Maurice,  ki  je 
hotel  na  vsak  način  dokazati,  da  ima  repu- 
blika dobro  policijo,  „zato,  ker  je  bila  po- 
licija že  obveščena  o povratku  viteza  iz 
Rdeče  hiše  v Pariz." 

„Ba !“  je  vzkliknil  Dixmer. 


,, Ali  je  vedela,  da  se  nahaja  vitez  iz 
Rdeče  hiše  v Parizu  ?“  je  vprašal  Morand 
hladno.  ,,  Ali  je  tudi  vedela,  na  kak  način  je 
bil  dospel  tja  ?“ 

„Popolnoma  natančno/1 
„Ah,  vraga !“  je  pripomnil  Morand  in 
se  skloni!  naprej,  da  bi  pogledal  Maurica. 
„Zelo  rad  bi  zvedel  to ; doslej  nismo  čuli  o 
tem  nič  gotovega.  Toda  Vi,  občan,  Vi,  taj- 
nik ene  najvažnejših  sekcij  v Parizu,  Vi  ste 
gotovo  bolje  poučeni/' 

„Seveda,“  je  odvrnil  Maurice,  „to,  kar 
Vam  sedaj  povem,  je  gola  resnica." 

Zdelo  se  je,  da  so  se  vsi  gostje,  celo 
Genevieva,  zelo  zanimali  za  to,  kar  je  imel 
povedati  mladi  mož. 

„No,  dobro!"  je  dejal  Maurice  in  je 
pripovedoval  našim  čitateljem  že  znani  do- 
godek pri  mestnih  vratih,  skoz  katera  se  je 
vitez  utihotapil  v mesto  s pomočjo  neke 
priprosto  oblečene  ženske. 

„Ah,  ah !"  je  rekel  Morand,  „res  čudno 
je,  o čemer  nam  tu  pripovedujete ; toda,  ali 
je  znano,  kaj  se  je  zgodilo  z žensko?" 

,,Ne,  zginila  je,  in  nihče  ne  ve,  kdo  je 
in  kaj  je." 

Tovariš  občana  Dixmerja  in  Dixmer 
sam  sta  jela  svobodneje  dihati.  Genevieva 


je  poslušala  to  povest  bleda,  nepremična 
in  nema. 

„Tuda,  kdo  more  reči,"  je  dejal  občan 
Morand  hladno  kakor  vedno,  „kdo  more 
reči,  da  se  je  nahajal  rdeči  vitez  med  pa- 
truljo, ki  je  spravila  ves  Temple  po- 
koncu  ?“ 

„Eden  mojih  prijateljev,  neki  uradnik, 
ki  je  imel  ta  dan  službo  v Templu,  ga  je 
spoznal." 

»Kakšen  pa  je  pravzaprav  ta  vitez?" 

,,Mož  pet-  do  šestindvajsetih  let,  maj- 
hen, plavolas,  prijetnega  obraza,  lepih  oči 
in  krasnih  zob." 

Sledil  je  globok  molk. 

„Ne !“  je  rekel  Morand,  „zakaj  pa  Vaš 
prijatelj  ni  aretiral  rdečega  viteza  ?“ 

„Ker  ni  vedel  ničesar  o njegovem  pri- 
hodu v Pariz,  se  je  bal,  da  ga  zamenja  s 
kom  drugim,  ki  mu  je  podoben ; potem  je 
moj  prijatelj  nekoliko  mlačen  ; v dvomu  je 
storil  to,  kar  bi  bil  storil  vsak  modrijan  ali 
mlačnež : ker  je  dvomil,  ni  ukrenil  ničesar." 

„Vi  bi  ne  bili  ravnali  tako,  občan,"  je 
pripomnil  Dixmer  smeje  se, 

„Ne,  priznati  moram,  raje  bi  se  bil 
zmotil,  nego  da  bi  mi  bil  ušel  tako  nevaren 
človek." 

,,In  kaj  bi  bili  storili,  gospod  ?“  je 
vprašala  Genevieva. 

„Kaj  bi  bi!  storil,  občanka  ?"  je  odvr- 
nil Maurice,  „no,  zapahnil  bi  bil  vsa  vrata,  ki 
vodijo  v Temple ; potem  bi  bil  stopil  na- 
ravnost k patrulji,  prijel  bi  bil  viteza  za 
vrat  in  mu  rekel : „jaz  Vas  aretiram  kot  iz- 
dajalca domovine."  In  ko  bi  ga  imel  enkrat 
v pesti,  bi  gane  bil  več  spustil,  za  to  jamčim." 

„In  kaj  bi  bilo  sledilo  potem  ?"  je  vpra- 
šala Genevieva. 

„Prišel  bi  bil  on  in  njegovi  sokrivci 
pred  sodišče,  in  v tej  uri  bi  bil  že  ob- 
glavljen." 

Genevieva  se  je  zdrznila  in  je  s stra- 
hom pogledala  svojega  soseda. 

Toda  zdelo  se  je,  da  občan  Morand 
ni  zapazil  tega  pogleda.  Flegmatično  je  iz- 
praznil svojo  čašo  rekoč : 

,, Ali  je  znano,  kaj  se  je  zgodilo  z 
vitezem  ?“ 

„Ba  !“  je  odvrnil  Dixmer,  „bržkone  je 
takoj  zopet  zapustil  Pariz,  ko  je  videl,  da 
se  mu  poskus  ni  posrečil." 

„Morda  tudi  Francijo,"  je  pripomnil 
Morand. 

„Nikakor  ne,  nikakor  ne,"  je  dejal 
Maurice. 

„Kaj,  ali  je  bil  tako  nepreviden,  da  je 
ostal  v Parizu!"  je  vzkliknila  Genevieva. 

„Ni  se  zganil  z mesta." 

„To,  kar  tu  pripovedujete,  občan,  so 
samo  domnevanja,"  je  odvrnil  Morand. 

„Ne,  to  so  dejstva." 

„Toda,  kaj  naj  bi  ga  bilo  napotilo  k temu, 
da  bi  ostal  tukaj  kljub  nevarnosti,  da  bi 
mogel  zgubiti  življenje  na  grozen  način  ?" 
je  rekla  Genevieva. 

„Ej  moj  Bog,  občanka,  ljubezen,"  je 
dejal  Maurice. 

„Ljubezen  ?"  je  ponavljala  Genevieva. 

„Seveda.  Ali  ne  veste,  da  je  rdeči  vitez 
zaljubljen  v Marijo  Antoinetto  ?“ 

Tem  besedam  je  sledil  prisiljen,  neve- 
ren smeh.  Dixmer  je  pogledal  Maurica, 
kakor  da  bi  mu  hotel  čitati  iz  duše.  Gene- 
vieva je  čutila,  kako  je  kanila  solza  iz  nje- 
nih oči,  in  groza,  ki  je  Mauricu  ni  mogla 
zakriti,  je  spreletela  vse  njeno  telo.  Občan 
Morand  je  polil  vino  iz  kozarca,  ki  ga  je  v 
tem  trenotku  približal  ustnicam,  in  Maurice 
bi  se  bil  skoro  usirašil  njegove  bledosti,  ko 
bi  ne  bila  vsa  pozornost  mladega  moža 
v tem  trenotku  osredotočena  na  Genevievo. 

„Ali  ste  ganjeni,  občanka?"  je  zašepe- 
tal Maurice. 

„Nas  ženske  vedno  gane  taka  uda- 
nost,  četudi  nasprotuje  našim  načelom.  In 
udanost  rdečega  viteza  je  tem  večja,  ker 
zatrjujejo,  da  ni  še  nikoli  govoril  s kraljico." 

Večerja  je  bila  pri  koncu.  Genevieva 
je  vstala  od  mize ; v tem  trenotku  je  bila 
ura  na  steni. 

,, Polnoč,"  je  rekel  Morand  mrzlo. 

„Kaj,  že  polnoči  ?"  je  vzkliknil  Mau- 
rice, „že  polnoči?" 

„Ta  Vaš  vzklik  me  veseli,"  je  dejal 
Dixmer;  „priča  mi,  da  se  niste  dolgočasili. 
Navdaja  me  z upanjem,  da  se  kmalu  zopet 
vidimo.  Hiša,  katere  vrata  so  se  Vam  od- 
prla, je  hiša  dobrega  patriota,  in  jaz  upam, 
občan,  da  spoznate  kmalu  v meni  svojega 
prijatelja." 

Maurice  se  je  priklonil  in  vprašal  obr- 
nivši  se  k Genevievi : 

„Ali  dovolite,  občanka,  da  zopet  pri- 
dem ?“ 

„Ne  samo,  da  Vam  dovoljujem,  prosim 
Vas  za  to,"  je  odvrnila  Genevieva  živahno. 
„Lahko  noč,  občan  " 

Odšla  je  v svoje  sobe. 

Maurice  se  je  poslovil  od  vseh  gostov, 
pozdravil  posebno  Moranda,  ki  mu  je  ne- 
znansko ugajal,  stisni!  Dixmerju  ruko  in 


odšel  omamljen,  toda  bolj  vesel  nego  žalo- 
sten vsled  tako  različnih  dogodkov,  ki  jih 
je  bil  doživel  ta  večer. 

„Zelo  neprijetno  svidenje  !“  je  dejala 
mlada  gospa  po  Maurice  vem  odhodu  in  je 
v prisotnosti  svojega  moža,  ki  jo  je  sprem- 
ljal v spalnico,  pretakala  solze. 

„Ba ! občan  Maurice  Lindey,  priznan 
patriot,  tajnik  sekcije,  neomadeževan,  obo- 
ževan, priljubljen  pri  ljudstvu,  je  zelo  dra- 
gocena pridobitev  za  ubogega  strojarja,  ki 
hrani  v svoji  hiši  utihotapljeno  blago.  Jaz 
menim,  da  bi  bil  od  današnjega  večera 
dalje  varen  v naši  hiši  celo  rdeči  vitez.“ 

Dixmer  je  na  to  poljubil  svojo  soprogo 
na  čelo  z bolj  očetovsko  nego  zakonsko 
naklonjenostjo,  jo  pustil  v majhnem  pavi- 
ljonu, ki  je  bil  posvečen  izključno  njej,  ter 
se  podal  zopet  v drugi  del  poslopja,  kjer  je 
stanoval  z gosti,  ki  smo  jih  videli  pri 
večerji. 

X. 

Krpar  Simon, 

Prišel  je  maj,  in  žarki  toplega,  oživljajo- 
čega solnca  so  ogrevali  črno  zidovje  Templa. 

Kljub  lepim  dnevom,  vzlic  temu,  da  je 
bilo  jetnikom  dovoljeno  se  sprehajati  po 

vrtu,  so  se  vse  tri  ženske  obotavljale  za- 
pustiti zapor.  Odkar  je  bil  obglavljen  njen 
soprog,  je  kraljica  trdovratno  ostajala  v svoji 
sobi,  samo  da  ji  ni  bilo  treba  hoditi  mimo  izbe 
v drugem  nadstropju,  kjer  je  stanoval  kralj. 

Okoli  pete  ure  je  prišel  neki  mož  in 
stopil  k naredniku,  ki  je  poveljeval  straži 
pred  stolpom. 

„Ah,  ti  si,  oče  Tison,“  je  dejal  veseli 
gardist. 

„Da,  jaz  sem,  občan ; prinašam  ti  od 
uradnika  Maurica  Lindey,  tvojega  prijatelja, 
dovoljenje,  izdano  od  sveto&alstva  v Templu 
za  mojo  hčer,  da  sme  nocoj  obiskati  svojo 
mater." 

„ln  ti  odhajaš  v trenotku,  ko  ima  priti 
tvoja  hči,  malopridni  oče  ?“  je  rekel  na- 
rednik. 

„Ah ! rad  bi  ostal  tukaj,  toda  ta  pro- 
kleta  služba  me  sili,  da  odidem.  Na  občino 
moram,  da  podam  poročilo.  Pred  vrati  me 
že  čaka  voz  z dvema  orožnikoma." 

„Ubogi  oče  1“  je  vzkliknil  narednik. 

„Občan  narednik"  je  rekel  Tison,  „ko 
pride  moja  hči  obiskat  svojo  mater,  ki  skoro 
gine  od  hrepenenja,  pusti  jo  mimo." 

„Povelje  je  v redu,"  je  odvrni!  nared- 
nik, ki  ni  bil  nihče  drugi,  nego  našim 

čitateljem  že  znani  Lorin ; „ako  pride  tvoja 
hči,  jo  že  pustim  mimo.“ 

„Hvala,  vrli  Termopilčan,  hvala,"  je 
dejal  Tison  in  odšel  s svojim  poročilom  na 
občinski  urad  mrmrajoč  sam  s seboj  : 

„Oh,  kako  bo  srečna  moja  žena  !“ 

„Veš  kaj,  narednik,"  je  rekel  neki  gar- 
dist, ko  je  videl,  da  je  Tison  odšel  in  ko  je 
čul  njegove  zadnje  besede ; „ali  veš,  da 
take  stvari  pretresajo  človeku  dušo?" 

„Kakšne  stvari,  občan  Devaux  ?"  je 
vprašal  Lorin. 

„Da  ženska,  s katero  ravna  ta  Tison  z 
neusmiljeno  surovostjo,  ni  že  tri  mesece  vi- 
dela svojega  otroka.  On  ne  misli  na  njeno 
nesrečo,  temveč  le  na  svojo ; ali  ni  to  do- 
volj žalostno?"  je  pripomnil  Devaux. 

, .Žalostno,  toda  potrebno,"  je  rekel  Lorin ; 
,, najboljše  je,  ako  se  nič  ne  misli  o tem." 

Nenadoma  je  nastal  na  levi  strani,  kjer 
se  je  nahajala  straža,  velik  hrup : čule  so  se 
kletvice,  grožnje  in  glasen  jok  vse  vprek. 

„Kaj  je  to?"  je  vprašal  Devaux. 

„Zdi  se,  da  je  to  otroški  glas,"  je  od- 
vrnil Lorin  in  prisluškoval. 

„V  resnici,"  je  odgovoril  gardist,  „to 
je  glas  kakega  ubogega  malčka,  ki  ga  pre- 
tepajo." 

„ Ali  boš  pel  ?“  je  vprašal  neki  osoren, 
pijan  glas. 

In  glas  je  pričel  peti  kakor  za  vzgled : 

„Madame  Veto  je  obljubila, 

Da  bo  Parizu  vrat  zavila/* 

„Ne,“  je  vzkliknil  otrok,  „ne  bom  pel.“ 

,, Ali  boš  pel  ?“ 

In  zopet  je  začel  glas : 

„Madame  Veto  je  obljubila," 

„Ne,"  je  vzkliknil  otrok,  „ne,  ne,  ne.“ 

„0h,  ti  malopridnež,"  je  zaklical  hri- 
pavi glas. 

Po  zraku  je  zažvižgal  pas,  in  otrok  je 
jel  tuliti  od  bolečin. 

„Tristo  vragov,"  je  vzkliknil  Lorin,  „to 
je  gnusni  Simon,  ki  pretepa  malega  Ka- 
p e t a." 

Nekateri  gardisti  so  mignili  z rameni, 
dva  ali  trije  so  se  skušali  smehljati.  Devaux 
je  vstal  in  se  odstranil. 

„Saj  sem  dejal,"  je  mrmral,  „očetje  naj 
ne  prihajajo  sem." 

Hipoma  so  se  odprla  neka  nizka  vrata, 
in  kraljevič  je  zbežal  pred  bičem  svo- 
jega varuha  na  dvorišče ; toda  nekaj  tež- 
kega je  letelo  za  njim  in  ga  zadelo  v nogo. 


„0h  !“  je  zaječal  otrok,  omahnil  in  padel 
na  kolena. 

„Prinesi  mi  kopito,  ti  mala  pošast,  sicer 
ti  bom  . . 

Otrok  je  vstal  in  zgenil  z glavo. 

„A  tako  je,‘;  je  zakričal  isti  glas,  „po- 
čakaj,  le  počakaj,  boš  že  videl  . . .“ 

Čevljar  Simon  je  skočil  iz  svoje  kolibe 
kakor  divjačina  iz  brloga. 

„Hola,  hola!"  je  vzkliknil  Lorin  in  na- 
gubančil  čelo,  „kam  se  ti  mudi,  mojster 
Simon  ?“ 

„ Kaznovati  hočem  tega  majhnega  volka, " 
je  odvrnil  krpar. 

,, Zakaj  ga  hočeš  kaznovati  ?" 

„Ker  ta  malovredne!  noče  peti,  kakor 
dober  patriot  in  noče  delati,  kakor  delajo 
dobri  občani. 

„No,  kaj  to  tebi  mar?"  je  odvrnil 
Lorin,  „ali  ti  je  narod  zato  izročil  Kapeta, 
da  ga  učiš  petja  ?“ 

„Ej,  < j !“  je  odgovoril  Simon  začudeno, 
„kaj  pa  tebe  to  briga,  občan  narednik?" 

„Kaj  mene  to  briga?  To  briga  vsako- 
gar, ki  ni  brez  srca,  če  vidi  pretepati 
otroka." 

„Ba ! Saj  je  to  sin  tirana!" 

„Toda  otrok  je,  otrok,  ki  nima  deleža 
na  zločinu  svojega  očeta,  otrok,  ki  ni  kriv 
in  ki  zato  tudi  ne  sme  biti  kaznovan." 

„Pravim  ti,  da  so  mi  izročili  otroka,  da 
lahko  počenjam  ž njim,  kar  hočem.  Hočem, 
da  poje  pesem  o madami  Veto,  in  on  mora 
peti." 

„Podlež  !“  je  vzkliknil  Lorin,  „Madama 
Veto  (Tako  so  imenovali  Parižani  Marijo 
Antoinetto)  je  mati  tega  otroka  ; ali  bi  hotel 
ti,  da  bi  kdo  silil  tvojega  sina,  naj  poje  o 
tebi,  da  si  malopridnež?" 

„Jaz !“  je  zatulil  Simon ; „ti  hudobni 
aristokrat.  Dam  te  aretirati !" 

„Ti  hočeš,  da  me  aretirajo  ? Samo  po- 
skusi kaj  takega ; jaz  sem  Termopilčan." 

„Dobro,  dobro,  kdor  se  poslednji  smeje, 
se  najbolje  smeje ; medtem  poberi  moje  ko- 
pito, Kapet,  in  šivaj  svoj  čevelj,  sicer  gram- 
ska strela  ! . . ." 

„In  jaz"  je  vzkliknil  Lorin,  strašno  bled, 
stopivši  s stisnjeno  pestjo  korak  naprej, 
„jaz  ti  povem,  da  ne  bo  pobiral  tvojega 
kopita,  povem  ti,  da  ne  bo  šival  čevljev, 
ti  hudobnež?" 

„Ah,  vraga,"  je  kričal  Simon  tresoč  se 
od  jeze. 

V tem  trenotku  sta  stopili  na  dvorišče 
dve  ženski ; ena  je  imela  v rokah  papir. 
Obrnila  se  je  k straži. 

„Narednik,“  je  zaklicala  straža,  „to  je 
hči  Tisonke,  ki  hoče  videti  svojo  mater.“ 
„Pusti  jo  mimo,  ker  dovoljuje  to  sve- 
tovalstvo  Templa,“  je  rekel  Lorin,  ki  se  ni 
hotel  niti  za  trenotek  okreniti  boječ  se,  da 
bi  Simon  porabi!  to  priliko  in  zopet  tepel 
otroka. 

Straža  je  pustila  ženski  mimo ; a komaj 
sta  bili  naredili  par  korakov  po  temnih 
stopnicah,  sta  srečali  Maurica  Lindeya,  ki 
se  je  napotil  za  trenotek  na  dvorišče. 

Nastala  je  že  skoro  noč,  tako  da  se 
ni  moglo  več  razločevati  potez  njiju  obra- 
zov. Maurice  ju  je  ustavil  in  vprašal : 

„Kdo  sta,  občanki,  in  česa  iščeta  tu?“ 
„Jaz  sem  Sofija  Tison,“  je  odgovorila 
ena  njiju  „dobila  sem  dovoljenje  obiskati 
svojo  mater  in  zato  prihajam  sem.“ 

„Da,“  je  dejal  Maurice,  „toda  dovolje- 
nje imaš  samo  ti,  občanka  !“ 

„Privedla  sem  s seboj  svojo  prijateljico 
zato,  da  sva  vsaj  dve  ženski  med  tolikimi 
vojaki. “ 

„Dobro;  toda  tvoja  prijateljica  ne  pojde 
gor.“ 

„Kakor  Vam  drago,  občan/'  je  rekla 
Sofija  Tison  in  stisnila  roko  svoji  prijate- 
ljici, ki  se  je  bila  od  strahu  naslonila 
k zidu. 

„Straže/‘  je  zaklical  Maurice,  „pustite 
občanko  Tison  mimo ; njena  prijateljica  bo 
čakala  na  stopnicah,  in  vi  poskrbite  za  to,  da 
se  pošteno  ravna  ž njo." 

Nato  je  Maurice  preskočil  tri  ali  štiri 
stopnice  in  naglo  odšel  proti  dvorišču. 

„Kaj  je,"  je  vprašal  narodne  gardiste, 
„kaj  pomenja  ta  hrup.  Krik  nekega  otroka 
je  čuti  do  predsobe  jetnikov." 

„Čuj,“  je  rekel  Simon  in  je,  misleč,  da 
prihaja  ojačenje,  pokazal  na  Lorina,  „ta 
aristokrat  mi  zabranjuje  pretepati  Kapeta." 

„Da,  pribogu  ! jaz  sem  mu  zabranil," 
je  dejal  Lorin  potegnivši  meč  iz  nožnice, 
„in  če  me  še  enkrat  imenuješ  aristokrata  ali 
izdajalca,  ti  porinem  svoj  meč  skoz  telo." 

„To  je  grožnja!"  je  vzkliknil  Simon; 
„straža,  straža  !“ 

„Jaz  sem  straža,"  je  rekel  Lorin,  „torej 
ne  kliči  me,  kajti  slaba  ti  bo  predla,  če 
pridem  k tebi." 

„Sem,  občan  uradnik,  na  pomoč !“  je 
zaklical  Simon,  topot  resnično  ogrožen  od 
Lorina. 


— 94  — 


„Narednik  ima  prav/'  je  dejal  Maurice 
hladno,  „ti  onečaščaš  domovino,  strahope- 
tec, ko  pretepaš  otroka !" 

„ln  zakaj  ga  še  pretepa,  Maurice!  Ker 
otrok  noče  prepevati  o madami  Veto  in 
noče  sramotiti  svoje  matere." 

„Podlež !“  je  vzkliknil  Maurice. 

„Tudi  ti  ?“  je  rekel  Simon,  „obdan  sem 
torej  od  izdajalcev." 

„Propalica  !"  je  odvrnil  uradnik,  prijel 
Simona  za  vrat  in  mu  strgal  pas  iz  rok ; 
„poskusi  dokazati,  da  je  Maurice  Lindey 
izdajalec." 

Zavihtel  je  pas  z vso  silo  po  krparje- 
vem  hrbtu. 

„Hvala,  gospod"  je  rekel  deček,  ki  je 
stoično  opazoval  ta  prizor ; toda  maščeval 
se  bo  nad  menoj." 

„Pridi  Kapet,"  je  dejal  Lorin,  pridi  moj 
otrok ; če  te  bo  še  tepel,  kliči  na  pomoč,  in 
ta  rabelj  bo  kaznovan.  Naprej,  mali  Kapet, 
vrni  se  v svoj  stolp." 

„Zakaj  me  vi,  moji  zaščitniki,  imenu- 
jete Kapeta  ? Saj  veste  dobro,  da  mi  ni 
Kapet  ime." 

„Kako,  da  ni  to  tvoje  ime,"  je  rekel 
Lorin,  ,,kako  se  vendar  imenuješ?" 

„Imenujem  se  Ludovik  Karol  Bourbon- 
ski.  Kapet  je  ime  enega  mojih  pradedov. 
Poznam  francosko  zgodovino  ; naučil  me  jo 
je  oče.“ 

V fem  trenotku  sta  prišli  ženski  iz. 
stolpa.  Maurice  je  stopil  k njima. 

„No,  občanka/'  je  rekel  obrnivši  se  k 
najbližji,  „ali  si  videla  svojo  mater?" 

Sofija  Tison  je  hitro  stopila  med  urad- 
nika in  tovarišico  rekoč : ,,Da,  občan,  hvala 
lepa !" 

Mauricu  se  je  zdelo,  da  se  Sofijina 
spremljevalka  trese.  Ta  boječnost  je  vzbu- 
dila v njem  sum.  Hitel  je  zopet  v stolp, 
dospel  v predsobo  in  videl  skoz  okno,  ki 
se  je  nahajalo  v vratih,  kako  je  kraljica 
skrila  neki  listek. 

„Oh,"  je  dejal,  „ali  sem  se  zopet  varal  ?" 

Poklical  je  tovariša  in  mu  ukazal: 

„Občan  Agrikola,  stopi  k Mariji  Antoi- 
netti  in  ne  pusti  je  izpred  oči!" 

„Ho,  ho !“  je  vzkliknil  uradnik,  „je-l» 
morda  . . .?" 

„Noter  pojdi,  ti  pravim,  in  ne  zgubljaj 
časa." 

Uradnik  ga  je  ubogal. 

„Pokliči  Tisonko !“  je  ukazal  nekemu 
gardistu. 

Pet  minut  za  tem  je  prišla  Tisonka  ža- 
rečega obraza. 

„Videla  sem  hčer,“  je  dejala. 

„Kje?“  je  vprašal  Maurice. 

„Tu,  v tej  predsobi. “ 

„Dobro.  In  tvoja  hči  ni  morda  želela 
videti  Avstrijanke  ?“ 

„Ne.“  ' 

„Ali  ni  bila  pri  njej  ?“ 

„Ne.“ 

„ Ali  ni  medtem,  ko  si  ti  kramljala  s 
hčerko,  nihče  zapustil  jetniške  sobe?“ 

„Kaj  naj  vem  jaz?  Gledala  sem  svojo 
hčer,  ki  je  nisem  videla  tri  mesece. “ 
„Pomisli  dobro. “ 

,,Ah,  da!  Zdi  se  mi,  da  se  spominjam. 
Mlada  hči  je  šla  iz  sobe.“ 

„Marija  Terezija  ?“ 

„Da.“ 

„ln  ona  je  govorila  s tvojo  hčerjo  ?“ 
„Ne.“ 

,, Ali  ni  ničesar  pobrala  od  tal  ?“ 

„Moja  hči  ?“ 

„Ne,  ona  Marije  Antoinette  ?“ 

„Da,  pobrala  je  svojo  ruto.“ 

„Oh,  nesrečnica !“  je  vzkliknil  Maurice, 
potegnil  za  konopec  nekega  zvonca  in  močno 
pozvonil.  Bil  je  alarmni  zvonec. 

XI. 


Listek. 

Ostala  dva  uradnika,  ki  sta  pripadala 
straži,  sta  hitela,  spremljana  od  dveh  gar- 
distov, z vso  naglico  v stolp.  Vrata  so  takoj 
zapahnili,  dva  stražnika  sta  zaprla  izhode 
obeh  sob. 

„Kaj  hočete,  gospod  ?“  je  vprašala  kra- 
ljica vstopivšega  Maurica;  „ravno  sem  ho- 
tela leči  v posteljo,  ko  je  nenadoma  udrl  v 
sobo  občan  uradnik  (kraljica  je  menila  Agri- 
kolo),  ne  da  mi  bi  bi!  povedal,  česa  želi.“ 

„Madama,“  je  odvrnil  Maurice  priklo- 
nivši  se,  „ne  moj  kolega,  temveč  jaz  želim 
nečesa  od  Vas." 

„Vi,  gospod  ?“  je  vprašala  Marija  Antoi- 
netta  in  pogledala  Maurica,  čigar  fino  ve- 
denje jo  je  prijetno  dirnilo;  „in  kaj  želite  ?“ 

„Želim,  da  mi  izročite  listek,  ki  ste  ga 
ravnokar  skrili,  ko  sem  vstopil." 

Princesa  Marija  Terezija  in  princesa 
Elizabeta  sta  se  zdrznili. 

„Motite  se,  gospod,"  je  rekla.  „Jaz  ni- 
sem skrila  ničesar." 

„Lažeš,  Avstrijanka !"  je  vzkliknil  Agri- 

kola. 


— 98  - 


Maurice  je  naglo  položil  roko  na  ramo 
svojega  tovariša. 

„Ljubi  kolega,  zapusti  me  za  trenotek, 
da  govorim  sam  z občanko.  V meni  je  nekaj 
odvetnika." 

„Torej  dobro ; toda  povem  ti,  le  nikar 
ji  prizanašati !“ 

„Vi  ste  skrili  listek,  občanka,"  je  dejal 
Maurice  s strogim  glasom.  „Morate  mi  ga 
izročiti." 

„Kak  listek?" 

„Onega,  ki  Vam  ga  je  prinesla  Tison- 
kina  hči  in  ki  ga  je  potem  pobrala  vaša  hči 
s svojo  ruto." 

Tri  ženske  so  se  prestračeno  pogledale. 

„Gospodje,“  je  dejala  kraljica  ponosno, 
„ker  ste  moji  nadzorniki,  torej  iščite  in  oro- 
pajte me  spanja  tudi  to  noč,  kakor  vedno." 

,,Bog  nas  varuj,  da  bi  polagali  roko  na 
ženske.  Obvestim  občino  in  mi  počakamo 
na  njene  ukaze.  Samo  v posteljo  ne  lezite, 
ako  se  Vam  poljubi,  spite  lahko  v naslo- 
njačih. Mi  Vas  varujemo  . . . Preiskava  lahko 
prične. “ 

„Kaj  se  je  vendar  zgodilo?"  je  vpra- 
šala gospa  Tison,  ki  se  je  vsa  osupla  poja- 
vila pri  vratih. 

„Kaj  je,  občanka  ? Ker  si  pomagala 
pri  izdajstvu,  ti  bo  za  vedno  odvzeto  vese- 
lje, da  bi  videla  hčer." 

,, Videti  svojo  hčer ! . . . kaj  vendar  go- 
voriš, občan  ?“,  je  vprašala  Tisonka,  ki  še 
vedno  ni  mogla  razumeti,  zakaj  bi  ne  smela 
videti  svoje  hčere. 

„Pravim  ti,  da  tvoja  hči  ni  prišla  zato 
sem,  da  te  vidi,  temveč  raditega,  da  je  lahko 
izročila  občanki  Kapet  pismo ; in  ako  odslej 
ne  bo  prihajala  več,  si  kriva  ti !“ 

„Oh,  oh  !"  je  upila  uboga  mati,  „moja 
krivda ! Kaj  praviš  ? Ničesar  se  ni  zgodilo, 
zato  sem  jaz  porok.  Oh,  če  bi  bila  vedela, 
da  se  pripeti  kaj,  drago  bi  bila  poplačala 
Antoinetta !“ 

Vsa  iz  sebe  je  pomolila  ženska  kraljici 
pest  pod  nos. 

„Ne  grozi  nikomur/'  je  rekel  Maurice ; 
„temveč  skušaj  z dobrohotnostjo  spolniti 
našo  zahtevo ; ti  si  ženska,  in  Marija  An- 
toinetta, ki  je  tudi  mati,  bo  imela  brezdvomno 
usmiljenje  s teboj.  Jutri  bo  tvoja  hči  areti- 
rana in  odvedena  v ječo  . . . ako  pridemo 
čemu  na  sled  — ti  veš,  da  vedno  kaj  raz- 
krijemo, ako  hočemo  — potem  sta  tvoja  hči. 
in  njena  tovarišica  zgubljeni." 

Tisonka,  ki  je  z rastočim  strahom  po- 
slušalag-Maurica,  je  obrnila  svoje  zmedene 
očilh^kraljici  in  vzkliknila : 

„Čuješ  Antoinetta ! . . . Mojo  hčer ! . . . 
Ti  si  jo  ugonobila/' 

Zdelo  se  je,  da  se  je  tudi  kraljica  pre- 
strašila, toda  ne  radi  grožnje,  ki  je  gorela 
v očeh  jetniške  čuvarice,  temveč  vsled 
obupa,  ki  se  ji  je  čital  na  obrazu. 

„Pridite  gospa  Tison,"  je  dejala,  go- 
voriti moram  z Vami." 

„Hola ! Nič  laskanja  !“  je  vzkliknil  Mau- 
ricev  tovariš,  „grom  in  strela ! Stojite  še 
vedno  pred  oblastjo !“ 

„Pusti  jo,  občan  Agrikola,"  mu  je  šep- 
nil Maurice  ; „samo  da  zvemo  resnico,  vseeno 
je,  kako !“ 

„Prav  imaš,  občan  Maurice  . . . toda . . 

„Stopiva  za  steklena  vrata,  občan  Agri- 
kola  in  ozriva  se  proč ! Prepričan  sem,  da 
s/  v osebi,  ki  ji  prizanesem,  ne  bova 
motila/' 

Kraljica  je  čula  te  besede  in  pogledala 
mladega  moža  s hvaležnimi  očmi.  Maurice 
se  je  brezskrbno  okrenil  in  stopil  na  drugo 
stran  steklenih  vrat.  Agrikola  mu  je  sledil. 

Kraljica  se  je  takoj  obrnila  k gospe 
Tison  rekoč  : 

„Madama,  Vaš  obup  mi  trga  srce ; 
nočem  Vas  oropati  Vašega  otroka,  to  me 
preveč  boli ; toda  pomislite : ako  storim  to, 
kar  zahtevajo  ti  ljudje,  bo  menda  tudi  Vaša 
hči  zgubljena." 

„Moj  Bog,  za  kaj  vendar  gre  ?"  je 
vprašala  jetničarka  boječe. 

„Vaša  hči  je  privedla  s seboj  neko 
prijateljico. “ 

„Da,  delavko,  kakor  je  ona ; radi  vo- 
jakov ni  hotela  priti  sama.“ 

„Ta  prijateljica  je  izročila  Vaši  hčeri 
listek.  Vaša  hči  ga  je  spustila  iz  rok  na  tla, 
Marija  ga  je  pobrala.  Je  sicer  to  popolnoma 
brezpomemben  papir,  toda  zlobneži  najdejo 
tudi  v tem  neki  zmisel.  Ali  Vam  ni  uradnik 
rekel,  da  najdejo  vedno  kaj,  akole  hočejo  ?“ 

„In  potem  ?“ 

„Dobro,  vidite : Vi  zahtevate,  da  vrnem 
ta  papirček.  Ali  hočete,  da  žrtvujem  prija- 
telja, ne  da  bi  s tem  koristila  Vaši  hčeri  ?" 

„Storite,  kar  so  Vam  rekli !“  je  kričala 
ženska,  „storite,  kar  so  Vam  ukazali !" 

„Toda  pomislite",  je  dejala  kraljica,  „ta 
listek  spravlja  v nevarnost  tudi  Vašo  hčer." 

„Imeti  hočem  svojo  hčer,  vrnite  listek 
Antoinetta",  je  kričala  Tisonka  in  bila  z no- 
gami ob  tla. 

„Tu  ga  imate,  madama." 

Kraljica  je  izročila  nesrečnici  papirček ; 
veselo  ga  je  ta  dvignila  kvišku  vzklik- 
nivši : 

„Pridite,  pridite  občani  uradniki!  Imam 
že  papir ! Vzemite  ga  in  vrnite  mi  mojega 
otroka.  “ 

„Vi  žrtvujete  naše  prijatelje,  sestra,"  je 
rekla  princesa  Elizabeta. 

„Ne,  sestra,"  je  odvrnila  kraljica  ža- 
lostno, „jaz  žrtvujem  samo  sebe  ; ta  papir  ne 
more  upropastiti  nikogar." 

Na  kričanje  gospe  Tison  sta  prihitela 
Maurice  in  njegov  tovariš;  izročila  je  jima 
takoj  listek.  Uradnika  sta  ga  razgrnila  in 
čitala : 

„Na  vzhodu ! Tam  bdi  še  en  prijatelj !" 
Komaj  je  bil  Maurice  pogledal  papirček,  že 
se  je  jel  tresti.  Pisava  na  njem  se  mu  je 
zdela  znana. 

„Oh ! moj  Bog,"  je  vzkliknil,  „ali  je 
morda  Genevievina?  Oh  ne,  to  ni  mogoče, 
jaz  sem  norec.  Kaj  naj  ima  opraviti  Gene- 
vieva  s kraljico?"  Naglo  je  zopet  zbral 
svoje  misli  in  dejal  obrnivši  se  k Tisonki: 

„Opravila  si  dobro  delo,  in  Vi,  ob- 
čanka," je  dejal,  obrnjen  k kraljici,  „Vi  ste 
opravili  lepo  delo.“ 

,, Ravnajte  se  torej  po  mojem  zgledu 
gospod,"  je  odvrnila  Marija  Antoinetta,  „se- 
žgite  ta  papir  in  opravite  delo  usmiljenja." 

„ŠaIiš  se,  Avstrijanka,"  je  vzkliknil 
Agrikola,  „sežgemo  naj  papir,  ki  nam  morda 
privede  v pest  celo  zalego  aristokratov : pri 
moji  veri,  to  bi  bilo  prebedasto." 

„Zares,  sežgite  ga,"  je  rekla  Tisonka, 
„spravil  bi  lahko  v nevarnost  mojo  hčer." 

„Jaz  menim,  da  tvojo  hčer  in  ono 
drugo,"  je  dejal  Agrikola  vzemši  iz  Mauri- 
cevih  rok  papir,  ki  bi  ga  bil  ta  gotovo  se- 
žgal, ko  bi  bil  sam. 

Deset  minut  pozneje  so  listek  odposlali 
v občinsko  pisarno,  kjer  so  ga  takoj  od- 
prli. Razlagali  so  njegovo  vsebino  na  vse 
načine.  Slednjič  je  šinilo  nekemu  prebrisa- 
nemu članu  v glavo,  da  gre  tu  za  mesto 
Lorient  (beseda  pomeni  vzhod),  in  da  je  to 
tembolj  verjetno,  ker  je  Lorient  morsko  pri- 
stanišče, kjer  se  lahko  v zvezi  z Angleži 
kujejo  zarote. 

Sklenili  so  odposlati  v Lorient  komi- 
sijo v svrho  nadzorovanja  aristokratov. 

Prihodnjega  dne  je  zahtevala  kraljica, 
naj  bi  se  ji  dovolilo  stopiti  na  stolp,  da  bi 
se  s svojo  hčerko  in  princeso  Elizabeto 

navžila  zraka.  Tej  prošnji  je  bilo  takoj  ustre- 
ženo ; toda  sledil  jim  je  Maurice  in  se  skril 
za  neko  stražnico. 

V začetku  se  je  kraljica  malomarno 
sprehajala  s princeso  Elizabeto  in  svojo 
hčerjo.  Potem,  ko  sta  princesi  nadaljevali 
svoj  sprehod,  se  je  ozrla  proti  vzhodu  in 
pazljivo  motrila  neko  hišo  ; na  njenih  oknih 
se  je  pojavilo  več  oseb,  od  katerih  je  ena 
mahala  z belo  ruto. 

Maurice  je  vzel  iz  žepa  daljnogled. 
Medtem,  ko  ga  je  pripravljal,  se  je  kraljica 
zgenila,  kakor  bi  hotela  prijatelje  tam  gori 
pozvati,  naj  se  odstranijo.  Toda  že  je  bil 
Maurice  zapazil  moško  glavo  s svetlimi 
lasmi  in  bledim  licem,  ki  je  pošiljala  spošt- 
ljive pozdrave. 

Za  tem  mladim  možem,  ki  je  kazal  k 
večjemu  pet-  do  šestindvajset  let,  je  stala 
ženska,  na  pol  skrita. 

Maurice  je  nameril  svoj  daljnogled 
nanjo  in  skoraj  spoznal  v njej  Genevievo ; 
v tistem  trenotku  se  jef'ženska,  ki  je  tudi 
imela  daljnogled,  umaknila  in  povlekla 
mladega  moža  za  seboj.  Ali  je  bila  res 
Genevieva  ? Ali  je  tudi  ona  spoznala  Maurica  ? 

Maurice  je  za  trenotek  počakal ; ko  je 
pa  zapazil,  da  je  okno  prazno,  je  priporočal 

svojemu  tovarišu  Agrikoli  največjo  oprez- 
nost, stopil  naglo  dol  po  stopnicah,  hitel 
na  ogel  rue  Port-Foin  in  opazoval,  ali  bo  kdo 
zapustil  hišo.  Toda  zaman,  bilo  ni  nikogar. 

Da  bo  popolnoma  gotov,  je  hitel  v 
Dixmerjevo  stanovanje.  Ko  je  vstopil,  je  se- 
dela Genevieva,  oblečena  v belo  jutranjo 
obleko,  pod  neko  jasminovo  utico,  kjer  je 
navadno  zajutrkovala.  Voščila  je  Mauricu, 
kakor  navadno,  prisrčno  dobro  jutro  in  ga 
povabila  na  skledico  šokolade. 

Kmalu  je  prihitel  tudi  Dixmer  in  izrazil 
svoje  največje  veselje  nad  tem,  ker  je 
videl  Maurica  ob  tej  nenavadni  uri.  Po- 
vabil ga  je  na  sprehod  po  delavnicah,  v 
kar  je  Maurice  pristal  drage  volje. 

„Pravim  Vam,  moj  ljubi  Maurice, “ je 
dejal  Dixmer  in  prijel  mladega  moža  za 
roko,  „povedati  Vam  hočem  zelo  važno 
novico. “ 

„Politično  ?“  je  vprašal  Maurice,  ki  se 
še  vedno  ni  mogel  ubraniti  svoje  slutnje 

„Ej,  ljubi  občan,"  je  odvrnil  Dixmer 
smejoč  se,  „ali  se  pečamo  mi  s politiko  ? 
Ne  ne,  hvala  Bogu,  tiče  se  moje  obrti ! Moj 
častivredni  prijatelj  Morand,  ki  je,  kakor 
veste,  izboren  kemik,  je  iznašel  neko  tajno 
sredstvo,  kako  se  rdeče  pobarva  maroquin. 

in  sicer  tako,  da  ne  zbeli.  Barvo  Vam  hočem 
pokazati.  Videli  boste  Moranda  pri  delu,  to 
Vam  je  pravi  umetnik. “ 

Maurice  je  sprejel  ta  predlog  in  sledil 
Dixmerju  po  njegovih  delavnicah.  V poseb- 
nem oddelku  je  ugledal  občana  Moranda 
pri  delu.  Nataknil  si  je  bil  zelene  naočnike, 
nosil  je  svojo  delavsko  obleko  in  se  oči- 
vidno  trudil,  da  bi  spremenil  umazano  be- 
lino neke  ovčje  kože  v lepo  rdečo  barvo ; 
roke  je  imel  rdeče  do  komolcev. 

Popolnoma  uglobljen  v svoje  delo,  je 
Maurica  pozdravil  samo  s kretnjo. 

„No,  občan  Morand,“  je  vprašal  Dixmer, 
„kaj  pravimo?" 

„Samo  s tem  zaslužimo  na  leto  stotisoč 
frankov  več.  Toda  že  nekaj  dni  ne  morem, 
spati,  ker  so  mi  te  kisline  ožgale  ves  obraz." 

Maurice  je  pustil  Dixmerja  pri  Mo- 
ran du  in  se  vrnil  k Genevievi.  Medtem  je 
tiho  mrmral  sam  s seboj : 

„Dobri  Dixmer ! Vrli  Morand  ! Sladka 
Genevieva ! In  jaz  sem  jih  še  imel  par  tre- 
notkov  na  sumu !“ 

Genevieva  je  pričakovala  Maurica  s 
svojim  sladkim  nasmehom,  da  bi  mu  pre- 
gnala še  zadnji  ostanek  suma.  Bila  je,  kakor 
vedno,  mehka,  prijazna,  mikavna. 


— 107  — 


Ure,  ko  je  Maurice  gledal  Genevievo 
so  bile  resnične  ure  njegovega  življenja.  Ves 
drugi  čas  ga  je  spreletala  neka  mrzlica, 
mrzlica  iz  leta  1793.,  ki  je  delila  Pariz  v 
dva  tabora  in  spreminjala  človeško  življenje 
v neprestan  boj. 

Proti  poldnevu  je  moral  zapustiti  Ge- 
nevievo in  se  vrniti  v Temple.  Na  koncu 
ulice  Saint  Avoye  je  srečal  Lorina,  ki 
ravnokar  prihajal  od  straženja ; korakal  je 
je  v sklenjenih  vrstah,  a je  izstopil  in  se 
približal  Mauricu,  čigar  obraz  je  še  vedno 
izražal  ono  sladko  blaženost,  ki  mu  jo  je 
ulival  v srce  Genevievin  pogled. 

„Ah!“  je  vzkliknil  Lorin  in  prisrčno 
segel  svojemu  prijatelju  v roko  : 

Zaman  mi  svoje  hrepenenje  skrivaš, 

Ne  beseda,  temveč  vzdih  ga  ho  izdal. 

V srcu  trpljenje,  v očeh  solze  prelivaš, 

A v duši  ljubezen  valovi  ti  kot  val.“ 

Maurice  je  pri  tem  pesniškem  izlivu, 
prijel  za  ključ,  ki  ga  je  imel  v žepu,  toda 
Lorin  je  to  opazil  in  se  oddaljil  smejoč  se. 

XII. 

Ljubezen. 

V resnici : Maurice  je  nekaj  časa  živel 
zelo  srečno  in  zelo  nesrečno,  kakor  je  to 
navadno  v začetku  burnih  strasti. 

Njegov  običajni  opravek  v sekciji  Le- 
pelletier,  njegovi  večerni  obiski  pri  Dix- 
merju,  bolje  rečeno,  pri  Genevievi,  tupatam 
navzočnost  v klubu  Termopilčanov : to  je 
bilo  njegovo  vsakdanje  delo. 

Ni  si  skrival,  da  je  moral  piti  iz  čaše 
brezupne  ljubezni,  ko  je  videval  vsak  večer 
Genevievo.  Bila  je  ena  izmed  krepostnih, 
toda  navidezno  lahkomiselnih  žensk,  ki  od- 
kritosrčno podajajo  prijatelju  roko,  ki  ne- 
dolžno ponujajo  svoje  čelo  njegovim  ust- 
nam kakor  zaupljiva  sestra  ali  nedolžna  de- 
vica, katerim  pa  pomenjajo  ljubezenske  pri- 
sege blasfemijo  in  se  zdijo  mesena  pože- 
ljenja  naravnost  zločin. 

V sredi  rož,  svežih  in  dišečih  kakor 
ona  sama,  ne  meneč  se  za  delo  svojega 
soproga  in  tudi  ne  za  njega,  se  je  Gene- 
vieva  dozdevala  Mauricu,  kadar  jo  je  za- 
gledal, kakor  živa  uganka,  katere  pomena 
ni  mogel  dognati  in  do  katere  si  tudi  ni  upal 
zahtevati  ključa. 

Nekega  večera,  ko  je  bil  ostal  kakor 
navadno  sam  z njo,  ko  sta  oba  sedela  pri 
oknu,  skoz  katero  je  bil  nekdaj  tako  hrupno 
in  nenadoma  udrl ; ko  je  plaval  k njima 
vonj  pomladanskega  cvetja,  zibajočega  se  v 
mehkem  zefiru,  ki  je  jel  pihljati  takoj  po 

solnčnem  zatonu,  si  je  upal  Maurice  po  dol- 
gem molku  vprašati,  kako  to,  da  je  tako 
mlada,  medtem,  ko  je  njen  soprog  že  davno 
bil  prekoračil  srednjo  starost ; ona  tako  fino 
in  plemenito  vzgojena,  on  tako  robat  in 
priprost. 

»Čemu,"  je  vpraševal  Maurice,  „čemu 
pri  strojarskem  mojstru  ta  harfa,  čemu  ta 
glasovir,  te  pastetne  slikarije,  ki  ste  jih  pri- 
znali za  svoje  delo  ? Zakaj  konečno  ta  ari- 
stokracija, ki  jo  pri  drugih  mrzim,  ki  jo  pa 
pri  Vas  obožujem  ? ‘ 

Genevieva  je  spremljala  Maurica  s po- 
gledom, polnim  nedolžnosti,  rekoč : 

„ Hvala  za  to  vprašanje ; priča  mi,  da 
ste  fino  čuteč  mož  in  da  niste  še  nikoli  po- 
izvedovali o meni.“ 

»Nikoli,  milostljiva.  Imam  udanega  pri- 
jatelja, ki  bi  dal  življenje  zame,  imam  sto 
tovarišev,  ki  so  pripravljeni  korakati  tja, 
kamor  jih  vodim  ; toda,  ko  gre  za  žensko 
in  še  za  tako  kot  je  Genevieva,  potem 
poznam  od  vseh  teh  src  samo  eno,  ki  mu 
zaupam,  in  to  je  moje  lastno." 

»Hvala  Vam,  Maurice,"  je  dejala  mlada 
žena.  »Sama  Vas  poučim  o vsem,  kar  že- 
lite vedeti." 

»Najprvo  Vaše  dekliško  ime?-'  je  vpra- 
šal Maurice ; »poznam  Vas  samo  pod  se- 
danjim imenom.  “ 

Genevieva  je  razumela,  da  se  skriva 
pod  tem  vprašanjem  egoizem  zaljubljenca. 
Odgovorila  je:  »Genevieve  du  Treilly.“ 

Maurice  je  ponovil : »Genevieve  du 
Treilly.“ 

»Moja  družina,"  je  nadaljevala  Gene- 
vieva, ,.je  bila  gospodarsko  uničena  ob  času 
amerikanske  vojne,  katere  sta  se  udeležila 
moj  oče  in  moj  starejši  brat.  V Ameriki  je 
stopil  moj  oče  v zvezo  z očetom  gospoda 
Moranda ; gospod  Dixmer  je  bil  kupčijski 
znanec  gospoda  Moranda.  Videl  je,  da  smo 
uničeni,  vedel  je,  da  poseduje  gospod 
Dixmer  premoženje ; zato  ga  je  predstavil 
mojemu  očetu,  ki  ga  je  zopet  predstavil 
meni.  Opazila  sem  takoj,  da  je  bil  zakon  že 
v naprej  sklenjena  stvar,  uvidela  sem,  da  je 
to  želja  moje  družine  ; ljubila  ga  nisem  ni- 
koli in  vendar  sem  privolila.  Že  tri  leta  sem 
Dixmerjeva  soproga,  toda  reči  moram  : tekom 
vseh  treh  let  je  bil  moj  soprog  napram 
meni  tako  dober,  tako  plemenit,  da  nisem 
vzlic  različnosti  najinega  okusa,  kakor  ste 
prej  omenili,  in  vzlic  razliki  v starosti  ni- 
koli obžalovala  te  zveze.  Da  mi  ne  bo  treba 

gledati  stvari,  ki  bi,  kakor  ste  omenili,  lahko 
žalile  moje  nekoliko  aristokratične  navade, 
mi  je  daroval  ta  paviljon,  kjer  živim  sama 
zase  po  svojem  okusu  in  željah,  srečna,  ako 
prihaja  prijatelj  kakor  Vi,  Maurice,  da  mi 
razprši  sanjarije  ali  da  jih  pa  deli  z menoj." 

Po  teh  besedah  je  podala  Genevieva 
Mauricu  roko,  ki  jo  je  strastno  poljubil.  Ge- 
nevieva je  lahno  zardela. 

„No,  prijatelj, “ je  rekla  in  umaknila 
roko  „ sedaj  veste,  kako  to,  da  sem  Dix- 
merjeva  soproga." 

„Da,“  je  pripomnil  Maurice  in  strogo 
pogledal  Genevievo ; „in  gospod  Morand, 
tovariš  gospoda  Dixmerja,  je  tudi  eden 
Vaših  dobrih  prijateljev,  kajneda,  madama  ?" 

„ Gospod  Morand  je  plemenite  naravi, 
eno  najboljših  src  pod  nebom,"  je  odgovo- 
rila Genevieva  z resnim  glasom. 

„Če  Vam  ni  podal  nikakih  drugih  do- 
kazov," je  rekel  Maurice,  nekoliko  razdražen 
vsled  Genevievine  hvale,  „nego  da  je  izna- 
šel novo  barvo  za  maroquin,  tedaj  dovolite 
mi  opazko,  da  je  bila  Vaša  hvala  pretirana." 

„Podal  mi  je  še  druge  dokaze." 

„Toda  mlad  je  še,  kajneda?"  je  vpra- 
šal Maurice,  „čeravno  je  pri  njegovih  zele- 
nih naočnikih  težko  povedati,  koliko  je  star." 


„Ima  petintrideset  let." 

„Ali  se  poznata  že  dolgo  ?“ 

„Od  najinega  detinstva." 

Maurice  se  je  vgriznil  v ustnice.  Vedno 
je  sumil  Moranda,  da  ljubi  Genevievo. 

„Ah  !“  je  rekel  Maurice,  „ sedaj  mi  je 
jasna  njegova  zaupljivost  napram  Vam." 

„Ki  pa  se  vedno  giblje  v mejah,  kakor 
ste  videli,"  je  odvrnila  Genevieva  smejoče ; 
„zdi  se  mi,  da  taka  zaupljivost,  ki  je  komaj 
prijateljska,  ne  potrebuje  nikakega  pojasnila." 

„Oh ! oprostite,  milostljiva,  saj  veste, 
da  ima  vsaka  toplejša  naklonjenost  svojo 
ljubosumnost,  in  moje  prijateljstvo  je  bilo 
ljubosumno  na  ono,  ki  je  dozdevno  gojite 
do  gospoda  Moranda." 

Umolknil  je.  Tudi  Genevieva  je  mol- 
čala. Tega  dne  nista  več  govorila  o Mo- 
randu,  in  Maurice  se  je  poslovil  od  Genevieve 
bolj  zaljubljen  nego  kedaj  prej,  kajti  postal 
je  ljubosumen. 

V sredi  tega  prisrčnega  razmerja,  ki  je 
nastalo  med  njim  in  Dixmerjevo  hišo,  se  je 
Mauricu  zdelo  nekam  čudno,  da  se  ga  je 
Morand,  ta  posebni  človek,  vedno  bolj 
ogibal.  Menil  je,  da  je  temu  vzrok  ljubo- 
sumnost, in  se  britko  pritožil  Genevievi,  ki 
pa  mu  je  opravičevala  Morandovo  vedenje 

z naravno  boječnostjo,  ki  jo  je  kazal  trgo- 
vec, baveč  se  s kemičnimi  poizkusi,  napram 
tako  izobraženemu,  prosvitljenemu  duhu, 
kakor  je  bil  Maurice. 

Ko  je  prišel  Maurice  nekega  popoldneva 
ob  2.  uri,  je  našel  Genevievo  napravljeno 
za  sprehod. 

„Ah,  dobrodošli, “ je  rekla,  »danes  boste 
moj  kavalir.  “ 

„Kam  ste  namenjeni?"  je  vprašal 
Maurice. 

„ Moram  v Auteil.  Vreme  je  krasno,  in 
želela  sem  se  nekoliko  sprehoditi.  Voz  naju 
popelje  do  konca  mesta,  potem  pojdeva  peš 
v Auteil  in  po  končanem  opravku  se  vr- 
neva do  voza,  ki  naju  počaka  pri  mestnih 
vratih." 

„Oh!“  je  vzkliknil  Maurice  očaran, 
„kako  krasne  urice  mi  nudite!" 

Kmalu  nato  sta  se  mlada  človeka  od- 
peljala. Ko  sta  dospela  v Auteil,  se  je  Ge- 
nevieva  ustavila. 

»Počakajte  me  na  robu  parka,"  je  de- 
jala, »ko  bom  gotova,  pridem  zopet  po  Vas." 

»H  komu  greste?" 

„K  neki  prijateljici." 

„H  kateri  Vas  ne  sjnem  spremljati  ?“ 

Genevieva  je  zgenila  glavo  in  je  odvr- 
nila nasmehnivši  se:  »Nemogoče." 

Maurice  se  je  vgriznil  v ustnice. 

»Dobro,"  je  dejal ; „počakam.“ 

„Kaj  Vam  je?“  je  vprašala  Genevieva. 

„Nič,“  je  odgovoril  Maurice.  ,, Ali  izo- 
stanete dolgo?" 

. Ko  bi  bila  vedela  prej,  da  Vas  motim, 
ko  bi  vedela,  da  Vam  gre  za  ves  dan,“  je 
pripomnila  Genevieva,  „potem  bi  Vas  ne 
bila  naprosila  za  malo  uslugo,  da  pridete  z 
menoj ; jaz  bi . . .“ 

„. . . se  dala  spremljati  od  gospoda  Mo- 
randa,"  jo  je  prekinil  Maurice  živahno. 

„Ne,  sai  veste,  da  se  nahaja  gospod 
Morand  v tovarni  v Rambouilletu  in  da  se 
vrne  šele  nocoj/' 

„Ah,  tej  okoliščini  naj  se  zahvalim,  da 
mi  dajate  prednost?" 

„Maurice,"  je  rekla  Genevieva  z meh- 
kim glasom,  „ne  morem  dopustiti,  da  čaka 
name  oseba,  s katero  sem  se  domepija ; če 
Vam  je  sitpo,  da  me  spremljate,  se  lahko 
vrpete  v Pariz ; samo  voz  pošljite  za  mano." 

„Ne,  ne,  madama,"  je  dejal  Maurice 
žjvphpo  in  popravil  Genevievo,  ki  je  na 
lahko  vzdjhnjla  jp  se  papptila  proti  Autejju. 


V največji  razburjenosti  je  Maurice 
čakal  na  njen  povratek.  Kar  ga  je  tako  zelo 
vznemirjalo,  je  bila  negotovost,  da-li  ga 
Genevieva  ljubi  ali  ne  ; vse  njeno  vedenje 
napram  soprogu  je  bilo  tako,  kakor  da  bi 
bila  njegova  sestra,  ali  prijateljica ; toda  to 
mu  ni  zadostovalo  več.  Ljubil  jo  je  z vso 
svojo  ljubeznijo.  Bila  mu  je  edina  misel  nje- 
govih dni,  vedno  ponavljajoče  se  sanje 
njegovih  noči.  Prej  ni  zahteval  ničesar  dru- 
zega,  nego  videti  Genevievo,  sedaj  mu  to 
ni  več  zadostovalo : Genevieva  ga  mora 
ljubiti. 

Vrnila  se  ni  celo  uro,  ki  se  mu  je 
zdela  dolga  kakor  stoletje;  ko  se  je  zopet 
pojavila,  ji  je  žarel  na  ustnicah  nasmeh. 
Maurice  pa  je  stopil  pred  njo  z nagubanim 
licem.  Človeško  srce  je  pač  tako  ustvarjeno, 
da  skuša  srebati  bolest  naravnost  iz  na- 
ročja sreče. 

Genevieva  je  smehljaje  prijela  Maurica 
pod  pazduho.  „Tu  sem,“  je  rekla  ; »opro- 
stite, prijatelj,  da  ste  morali  toliko  čakati. “ 

Bilo  je  krasnega  pomladanskega  ve- 
čera, ko  vse,  kar  je  živega,  prekipeva  od 
radosti  in  ljubezni. 

Maurice  je  molčal  in  Genevieva  je  bila 
zamišljena.  Potrgala  je  z eno  roko  cvete  iz 


— 116  — 


svojega  šopka,  a z drugo  je  bila  naslonjena 
ob  Mauricevo  ramo. 

„Kaj  Vam  je  ?“  je  vprašal  Maurice  ne- 
nadoma, „in  kaj  Vam  danes  tako  teži  srce  ?“ 
Genevieva  bi  mu  bila  lahko  odgovo- 
rila: „Moja  sreča. “ 

Pogledala  ga  je  s svojim  mehkim,  po- 
etičnim pogledom  rekoč : „Toda  niste  Vi 
sami  bolj  otožni  nego  navadno  ?“ 

„Jaz,“  je  odvrnil  Maurice,  „jaz  imam 
pravico  biti  žalosten,  jaz  sem  nesrečen ; 
toda  Vi . . .“ 

„Vi,  nesrečen  ?“ 

, Da.  Ali  ne  opažate,  kako  se  mi  tupa- 
tam  trese  glas.  Ali  ne  vidite,  da  trpim?  Vča- 
sih, ko  govorim  z Vami  ali  z Vašim  so- 
progom, se  mi  zdi,  kakor  da  mi  hoče  srce 
poči,  in  prisiljen  sem  hiteti  pod  milo  nebo, 
da  se  navžijem  zraka  . . . 

„In  sedaj  trpite  ?“ 

„Zelo,“  je  odvrnil  Maurice. 

„Tedaj  se  vrniva  domov.“ 

„Ah,  da,  res  je,“  je  zamrmral  mladi 
mož,  „pozabil  sem,  da  se  ima  ped  noč  vr- 
niti iz  Rambonilleta  gospod  Morand.“ 

Genevi:va  ga  je  pogledala,  kakor  da 
bi  mu  hotela  kaj  očitati. 

„Ej,  že  zopet, “ je  dejala. 

„Zakaj  ste  nedavno  tako  hvalili  go- 
spoda Moranda  ?“  je  opomnil  Maurice.  „To 
je  Vaša  napaka." 

„Od  kedaj  se  v navzočnosti  ljudi,  ki 
jih  spoštujemo,  ne  sme  povedati,  kaj  mi- 
slimo o kakem  drugem  spoštovanja  vred- 
nem možu  ?" 

„To  je  zelo  visoko  spoštovanje,  ki  Vas 
sili,  da  pospešujete  korak,  ker  se  bojite,  da 
bi  prišli  morda  par  minut  prepozno." 

„Danes  ste  neznansko  krivični,  Mau- 
rice ; ali  nisem  prebila  dela  dneva  z Vami  ?“ 

„Prav  imate  ; jaz  v resnici  preveč  za- 
htevam od  Vas,"  je  odvrnil  Maurice,  ki  se 
je  udajal  burnosti  svojega  značaja.  „Videti 
hočeva  gospoda  Moranda,  naprej !“ 

Genevieva  je  čutila,  kako  ji  je  seget 
Mauricev  srd  do  srca. 

„Da,“  je  dejala,  „sniti  se  hočeva  z go- 
spodom Morandom.  To  je  vsaj  prijatelj,  ki 
me  ne  muči." 

„Taki  ljudje  so  zelo  dragoceni  prija- 
telji," je  dejal  Maurice,  ki  ni  mogel  niti 
dihati  vsled  ljubosumnosti,  „in  jaz  vem,  da 
sem  se  želel  seznaniti  tudi  od  svoje  strani 
s takimi  ljudmi." 

V tem  trenotku  sta  dospela  na  deželno 
cesto.  Obzorje  se  je  rdečilo.  Solnce  je  po- 

lagoma  tonilo  in  metalo  svoje  zadnje  žarke 
na  pozlačeno  streho  invalidnega  doma. 
Zvezda,  prva,  ki  je  že  nekega  drugega  ve- 
čera vzbujala  Genevievino  pozornost,  se  je 
zasvetila  v prelivajoči  se  nebeški  modrini. 

Genevieva  se  je  osvobodila  Mauricevih 
rok  in  dejala : „Čemu  me  trpinčite  ?“ 

„Ah !“  je  odvrnil  Maurice,  „to  prihaja 
od  tega,  ker  nisem  tako  spreten  kakor  go- 
tovi ljudje,  ki  jih  poznam,  in  ker  ne  vem, 
kako  naj  si  priborim  ljubezni/* 

„Maurice  !...**  je  vzkliknila  Genevieva. 
„Oh,  milostljiva,  ako  je  vedno  dober, 
vedno  enak,  potem  je  tak  samo  raditega, 
ker  ne  trpi.** 

Genevieva  je  zopet  naslonila  svojo  belo 
roko  ob  Mauricevo. 

„Prosim  Vas,**  je  rekla  s tresočim  gla- 
som, „ne  govorite  več,  ne  govorite  več.“ 
„Zakaj  ?“ 

„Ker  mi  vzbuja  Vaš  glas  bolesti. “ 
„Torej  ničesar  Vam  ne  ugaja  na  meni, 
niti  moj  glas  ?“ 

„Molčite,  rotim  Vas.“ 

„Ubogal  Vas  bom.** 

Mladi,  strastni  mož  se  je  prijel  za  čelo, 
mokro  od  znoja. 

Genevieva  je  videla,  da  res  trpi. 

„Vi  ste  mi  prijatelj,  Maurice,"  je  de- 
jala in  ga  pogledala  z nekim  nebeškim  izra- 
zom ; „zame  dragocen  prijatelj : Maurice, 
glejte,  da  ne  zgubim  svojega  prijatelja." 

„Oh,  saj  bi  ne  žalovali  dolgo  po  njem." 

„ Motite  se,  žalovala  bi  po  njem  dolgo, 
vedno !" 

„Genevieva ! Genevieva!"  je  vzkliknil 
Maurice,  „imejte  usmiljenje  z menoj !" 

Genevieva  se  je  zgrozila.  Bilo  je  prvič, 
da  je  Maurice,  s tako  globokim  povdarkom 
izgovoril  njeno  ime. 

„No,  dobro,"  je  nadaljeval  Maurice, 
„ker  ste  me  pogodili,  Vam  povem  vse,  Ge- 
nevieva, če  me  tudi  umorite  s svojim  po- 
gledom . . . predolgo  sem  molčal  ; govoril 
bom,  Genevieva." 

„Oh,"  je  vzkliknila  mlada  žena,  „v 
imenu  najinega  prijateljstva  sem  Vas  pro- 
sila, da  molčite ; zopet  Vas  rotim,  da  mol- 
čite radi  mene,  ako  nočete  radi  sebe. 
Nobene  besede  več,  v imenu  nebes  nobene 
besede  več !" 

„Prijateljstvo,  prijateljstvo!  Ko  bi  bilo 
to  prijateljstvo,  ki  je  gojite  Vi  zame,  slično 
onemu,  ki  je  čutite  tudi  do  gospoda  Mo- 
randa,  potem  se  mu  odrekam,  Genevieva : 
jaz  hočem  več  nego  drugi." 

„Dovolj,“  je  dejala  gospa  Dixmerjeva 
s kraljevsko  kretnjo,  „dovo!j,  gospod  Lin- 
dey ; tu  je  najin  voz,  pripeljite  me  zopet  k 
mojemu  soprogu." 

Maurice  se  je  tresel  od  mrzlice  in  raz- 
burjenja. Ko  je  Genevieva  napotivši  se  proti 
vozu,  položila  svojo  roko  na  Maurica,  se  je 
mlademu  možu  zazdelo,  da  gori.  Sedla  sta 
oba  v voz.  Peljala  sta  se  skoz  ves  Pariz, 
ne  da  bi  bila  spregovorila  besedice.  Gene- 
vieva si  je  tiščala  med  vso  vožnjo  ruto  pred 
očmi. 

Ko  sta  dospela  v tovarno,  je  sedel 
Dixmer  v svoji  sobi  pri  delu.  Morand  se  je 
bil  že  vrnil  iz  Rambouilleta  in  se  je  ravno- 
kar preoblačil.  Genevieva  je  podala  Mauricu 
roko  rekoč  : 

„Zdravstvujte,  Maurice,  hoteli  ste  tako." 

Maurice  ni  odgovoril ; šel  je  naravnost 
v čumnato,  kjer  je  visela  miniaturna  slika 
Genevieve  : goreče  jo  je  poljubil,  pritisnil  na 
srce,  jo  zopet  nesel  na  svoje  mesto  in  za- 
pustil sobo. 

Maurice  se  je  vrnil  na  svoj  dom,  ne  da 
bi  bil  vedel,  kako  ; prehodil  je  Pariz,  ne  da  bi 
bil  kaj  videl  ali  čul.  Vse  je  šlo  mimo  njega 
kakor  sanje ; nisi  mogel  dati  računa  ne  o 

svojih  besedah,  ne  o svojih  dejanjih,  ne  o 
čustvih,  ki  so  se  porajali  v njem. 

Legel  je  v posteljo  ob  deseti  uri  zve- 
čer. Ko  se  je  prihodnjega  dne  zbudil  po 
kratkem  spanju,  polnem  nemirnih  sanj,  mu 
je  prinesel  služabnik  pismo.  Ko  je  zagledal 
pečat  in  pisavo,  je  jel  drhteti. 

Zbral  je  ves  pogum,  ki  ga  je  imel,, 
odprl  pismo  in  čital  sledeče: 

Občan  Maurice ! 

Pretrgati  morava  vezi,  ki  skušajo  pre- 
koračiti meje  prijateljstva.  Vi  ste  mož  — 
poštenjak,  občan,  in  sedaj,  ko  je  minila 
noč  po  tem,  kar  se  je  zgodilo  med  nama, 
boste  uvideli,  da  je  postala  Vaša  nav- 
zočnost v moji  hiši  nemogoča.  Pričaku- 
jem, da  se  na  kak  način  opravičite  napram 
mojemu  soprogu.  S tem,  da  še  danes 
vidim  v rokah  gospoda  Dixmerja  Vaše 
pismo,  se  prepričam,  da  ste  Vi  dober, 
toda,  žal,  zabredel  prijatelj,  ki  ga  moram 
obžalovati,  ki  ga  z ozirom  na  družabni 
ton  ne  smem  videti. 

Zdravstvujte  za  vedno! 

Genevieva. 

NB.  Izročitelj  tega  pisma  počaka  na 
odgovor. 

Maurice  je  vprašal  služabnika  : 

— Kdo  je  prinesel  to  pismo? 

— Neki  občan  komisijonar. 

— Ali  je  še  tu? 

— Da. 

Maurice  ni  vzdihoval,  ni  odlašal.  Skočil 
je  s postelje,  se  naglo  oblekel,  sedel  k pi- 
salni mizi  in  napisal  na  prvi  papir,  ki  mu  je 
prišel  v roko,  sledeče  vrstice : 

„Občan  Dixmer ! 

Ljubil  sem  Vas,  ljubim  Vas  še,  toda 
videti  Vas  ne  smem  več.  Nastale  so  govo- 
rice o Vaši  mlačnosti  za  javne  stvari. 
Nočem  Vas  zatožiti  in  ni  mi  treba,  da 
Vas  zagovarjam.  Sprejmite  moje  obžalo- 
vanje in  bodite  prepričani,  da  ostanejo  Vaše 
skrivnosti  zakopane  v mojem  srcu.“ 

Maurice. 

Ko  je  sel  odšel,  se  je  izvil  srcu  repu- 
blikanca lahek  vzdihljaj.  Nataknil  si  je  ro- 
kavice, vzel  kiobuk  in  se  podal  na  sekcijo. 
Upal  je,  da  si  z delom  pri  javnih  zadevah 
zopet  pridobi  ravnodušnost.  Politični  polo- 
žaj je  bil  grozen  : pripravljal  se  je  31.  maj, 
dan,  ko  so  se  radikalni  jakobinci  maščevali 
nad  zmernimi  girondisti. 

Medtem,  ko  je  Maurice  delal  z vso 
vnemo,  da  mu  je  silila  mrzlica,  ki  se  je  je 
hotel  otresti,  iz  srca  v glavo,  se  je  sel  vrnil 
k Dixmerju  in  napolnil  vso  hišo  z začude- 
njem in  grozo. 

Dixmer  je  takoj  odprl  pismo  in  ga  jel 
prebirati,  ne  da  bi  bil  v začetku  česa  razu- 
mel; povedal  je  njega  vsebino  občanu  Mo- 
randu,  ki  je  naslonil  svoje  čelo,  belo  kot 
slonovina,  na  svojo  roko. 

V položaju,  v katerem  so  se  nahajali 
Dixmer,  Morand  in  njegovi  tovariši  — Mau- 
ricu  popolnoma  neznan  položaj,  ki  pa  so  ga 
naši  čitatelji  že  spoznali  — je  delovalo  to 
pismo  nanje  res  kot  strela  iz  jasnega  neba. 

„Ali  je  poštenjak  ?“  je  s strahom  vpra- 
šal Dixmer. 

„Da,“  je  odvrnil  brez  odloga  Morand, 
„jaz  smatram  Maurica  za  plemenito  in  po- 
šteno dušo." 

„Da ; toda  če  je  ta  plemenita  in  po- 
štena duša,  duša  prenapetega  republikanca, 
bo  morda  smatral,  ako  je  kaj  izvohal,  za 
zločin,  ko  bi  ne  žrtvoval  svoje  lastne  časti 
na  oltarju  domovine." 

„Čujte,“  je  rekel  Morand,  „kmalu  se 
prepričamo,  če  je  Vaš  sum  opravičen.  Naš 
bataljon  pride  pri  straženju  v Templu  na 

vrsto  2.  junija,  to  je  v osmih  dneh ; Vi  ste 
stotnik,  Dixmer  in  jaz  poročnik : ako  dobi  naš 
bataljon  ali  naša  stotnija  nasprotno  povelje, 
potem  je  razkrito  vse  in  nam  ne  preostaja 
drugega,  kakor  bežati  ali  pa  umreti  v boju. 
Toda  če  se  bodo  vse  stvari  naravno  raz- 
vijale . . 

„Smo  ravnotako  zgubljeni/'  je  odvrnil 
Dixmer. 

„Zakaj  pa?“ 

„Zaboga,  ali  ni  vse  odvisno  od  sode- 
lovanja tega  uradnika?  Ali  ni  bil  on,  ki 
nam  je  imel  nevede  pokazati  pot  do 
kraljice  ?“ 

„Res  je,“  je  dejal  pobito  Morand. 

„Vidite  torej, “ je  rekel  Dixmer  nagu- 
bavši  lice,  „stopiti  moramo  na  vsak  način 
zopet  v zvezo  s tem  mladim  možem. “ 

„Toda,  ako  se  bo  obotavljal,  ako  se  ne 
bo  hotel  izpostavljati  nevarnosti  ?“ 

„Čujte,  poprašal  bom  pri  Genevievi, 
njo  je  zapustil  zadnjo,  in  ona  morda 
ve  kaj.“ 

„Dajte,  ljubi  prijatelj, “ je  odvrnil  Mo- 
rand. „Genevieva  je  v vsakem  oziru  vredna 
naloge,  ki  jo  ji  nalagate,  ali  pa,  ki  si  jo  je 
morda  sama  naložila.  Iz  svetnikov  nastajajo 
mučeniki."  ' '-ir  - J 

Podal  je  svojo  belo,  žensko  roko 
Dixmerju,  katero  je  ta  stisnil  med  svoje 
krepke  prste.  Dlxmer  je  priporočal  Morandu 
in  njega  tovarišem  več  opreznosti,  kot  kdaj 
prej,  in  se  podal  k Genevievi,  ki  je  s sklo- 
njeno glavo  sedela  pri  neki  mizi  in  vezala. 

Pri  šumu,  ki  ga  je  povzročilo  odpira- 
nje vrat,  se  je  obrnila  in  spoznala  Dixmerja. 

„Ah,  Vi  ste,  moj  prijatelj, “ je  dejala. 

„Da,“  je  odgovoril  Dixmer  z veselim, 
smejočim  obrazom ; „dobiI  sem  od  prijatelja 
Maurica  pismo,  ki  ga  ne  razumem.  Vze- 
mite ga,  čitajte  in  povejte  mi,  kaj  mislite 
o tem.“ 

Genevieva  je  s tresočo  roko  prijela  za 
pismo.  Vzlic  temu,  da  se  je  skušala  prema- 
govati, ni  mogla  zakriti  razburjenja,  ki  se  je 
je  polastilo.  Prečitala  je  pismo.  Dixmer  jo 
je  opazoval  s svojim  pogledom ; njene  oči 
niso  spustile  niti  vrstice. 

„Torej?“  je  vprašal,  ko  je  nehala. 

„No,  jaz  menim,  da  je  gospod  Maurice 
Lindey  poštenjak  in  da  se  nimamo  ničesar 
bati  od  njegove  strani,"  je  odgovorila  Ge- 
nevieva. 

'j'  IV  ' 't 

„Ali  mislite,  da  on  ne  ve,  kdo  so  osebe, 
ki  ste  jih  obiskali  v Auteilu?" 

„Ne,  o tem  sem  popolnoma  prepričana." 

»Čemu  potem  ta  nagli  ukrep  ? Ali  se 
Vam  je  včeraj  zdel  bolj  hladen  ali  bolj  raz- 
burjen kakor  navadno  ?" 

„Ne,“  je  dejala  Genevieva,  »jaz  menim, 
da  je  bil  tak  kakor  vedno." 

»Pomislite,  kaj  govorite,  Genevieva,  kajti 
Vaš  odgovor  bo,  kakor  boste  uvideli  sami, 
odločilnega  pomena  za  naše  nadaljne  načrte." 

»Počakajte  vendar,"  je  odvrnila  Gene- 
vieva z vidno  razburjenostjo,  ki  jo  je  zaman 
skušala  skrivati,  dasi  se  je  trudila  ohraniti 
mirnost ; »počakajte  vendar  . . ." 

»Dobro,"  je  pripomnil  Dixmer  in  skrčil 
svoje  mišice  v obrazu,  »dobro,  zberite  vse 
svoje  spomine." 

„Da,"  je  dejala  mlada  žena,  »da,  spo- 
minjam se,  včeraj  je  bil  slabe  volje;  go- 
spod Maurice,"  je  nekoliko  obotavljajoč  se 
nadaljevala,  »gospod  Maurice  je  v svojem 
prijateljstvu  nekoliko  tiran;  včasih  sva  se 
kujala  kar  po  cele  tedne." 

»Je  to  torej  navadno  kisanje?"  je  vpra- 
šal Dixmer. 

»Najbrže." 

»Genevieva,  saj  razumete  vendar,  da 
potrebujemo  v svojem  položaju  gotovosti  in 
ne  samo  verjetnosti." 

„No,  torej  sem  gotova." 

„To  pismo  bi  torej  bila  le  pretveza  za 
to,  da  bi  mu  ne  bilo  več  treba  prihajati 
k nam?" 

„Prijatelj,  kako  naj  Vam  to  povem  ?" 

„Govorite,  Genevieva;  nobene  ženske, 
razun  Vas,  bi  ne  vprašal  kaj  takega. 

„Da,  to  je  pretveza,"  je  dejala  Gene- 
vieva in  povesila  oči. 

„Ah  1"  je  vzkliknil  Dixmer  in  po  tre- 
notnem  molku,  ki  je  nastal,  umaknil  roko 
od  svojega  srca,  čigar  udarce  je  hotel  po- 
miriti. Naslonil  jo  je  ob  stolico  svoje  so- 
proge in  dejal : 

„Ljuba  prijateljica,  izkažite  mi  ljubav." 

„Kakšno?“  je  začudeno  vprašala  Ge- 
nevieva obrnivši  se. 

„Vi  lahko  odstranite  vsako  sled  kake 
nevarnosti ; Maurice  je  morda  že  globje  prodrl 
do  naših  skrivnosti  nego  slutimo.  Kar  sma- 
trate Vi  za  pretvezo,  je  morda  resnica.  Pišite 
mu  par  besedic." 

„Jaz?“  je  vprašala  Genevieva  s treso- 
čim glasom. 

„Da,  Vi ; recite  mu,  da  ste  odprli  pismo 
in  da  želite  o njem  pojasnila ; on  pride,  Vi 
ga  poprašate,  in  mi  potem  lahko  uganemo, 
pri  čem  smo." 

„0h,  ne,  ne !“  je  vzkliknila  Genevieva, 
ne  morem  storiti,  kar  zahtevate,  ne  storim 
tega.“ 

„Ljuba  Genevieva,  kako  se  morete  od- 
tegovati obzirnostim  lastnega  samoljubja,  ko 
so  v nevarnosti  tako  mogočni  interesi,  kakor 
so  naši  ?“ 

, (Povedala  sem  Vam  svoje  mnenje  o 
Mauricu,"  je  odvrnila  Genevieva ; „on  je 
pošten,  on  je  viteški;  toda  je  tudi  mu- 
hast, in  jaz  se  nočem  nikomur  drugemu  po- 
koriti, nego  svojemu  soprogu." 

Ta  odgovor  je  bil  tako  miren  in  tako 
odločen,  da  je  Dixmer  spoznal,  kako  brez- 
uspešno bi  bilo  v tem  hipu,  ko  bi  še  nadalje 
vztrajal  pri  svoji  zahtevi.  Zato  ni  pripomnil 
niti  besedice  več,  pogledal  Genevievo  navi- 
dezno, kakor  da  jo  opazuje,  pogladil  se  po 
svojem  čelu  in  nato  odšel. 

Morand  je  nemirno  pričakoval.  Dixmer 
mu  je  natančno  povedal,  kaj  se  je  bilo 
zgodilo. 

„ Dobro,"  je  dejal  Morand,  „ ostaniva 
pri  tem  in  ne  misliva  več  na  to.  Raje  se 
odrečem  vsemu,  kakor  da  bi  vzbudil  Vaši 
soprogi  le  senco  bolesti  ali  jo  pa  Celo 
razžalil . . .“ 

Dixmer  mu  je  položil  roko  na  ramo,  ga 
pogledal  strogo  in  mu  odvrnil : „Vi  ste 
norec,  ali  pa  ne  mislite  tega,  kar  govorite/* 
„Kaj,  Dixmer,  Vi  mislite  . . 

„Mislim,  vitez,  da  kakor  meni,  tudi  Vam 
ni  na  prosto  dano  prepuščati  svoja  čustva 
srčnim  nagonom.  Niti  Vi,  niti  jaz,  niti  Gene- 
vieva  nismo  gospodarji  nad  samimi  seboj/* 
Dixmer  se  je  vrnil  po  teh  besedah  v 
delavnico,  tam  nekaj  naročil,  prečital  časo- 
pise, odredil,  da  se  razdeli  v sekcijah  med 
uboge  kruh  in  kolači,  se  podal  na  to  v 
svoje  stanovanje  in  se  preoblekel  v spre- 
hodno  obleko. 

Uro  pozneje  je  prekinil  Maurica,  ki  se  je 
bil  v sekciji  popolnoma  uglobil  v svoja  po- 
litična opravila,  glas  njegovega  postrežnika, 
ki  se  je  nagnil  k njegovim  ušesom  in  mu 
prav  tiho  zašepetal : 

„Občan  Lindey,  nekdo  Vas  pričakuje  v 
Vašem  stanovanju,  ki  Vam  ima,  kakor  sam 
pravi,  povedati  nekaj  zelo  važnega/* 

Maurice  se  je  podal  takoj  domov  ter 
se  zelo  začudil,  ko  je  uzrl  v svojem  stano- 
vanju Dixmerja.  Po  poti  je  sicer  izpraševal 
svojega  postrežnika;  toda  ta  ni  bil  v stanu 
ga  natančno  poučiti,  ker  ni  poznal  strojar- 
skega mojstra. 

„ Katera  muha  Vas  je  pičila  in  kaj  ste 
mi  pisali  ?"  je  vprašal  Dixmer  mladega 
moža,  ki  se  je  nehote  ustavil  na  pragu  in 
zardel.  „V  resnici,  zadeli  ste  me  občutno, 
moj  ljubi  Maurice.  Jaz,  pa  mlačen  in  hi- 
navski patriot ! Pojte  vendar,  kaj  takega  mi 
ne  morete  ponoviti  v obraz ; priznajte  raje, 
da  iščete  prepira  z menoj." 

„Priznavam  Vam  vse,  kar  hočete,  moj 
ljubi  Dixmer,  ker  Vaše  vedenje  napram 
meni  je  vedno  pričalo,  da  ste  spodoben  in 
postrežljiv  človek ; toda  vzlic  temu  sem  tudi 
jaz  nekaj  sklenil,  in  ta  sklep  je  nepre- 
klicen." 

„Kako  to?"  je  vprašal  Dixmer;  „sami 
priznavate,  da  nam  ne  morete  ničesar  oči- 
tati, in  nas  kljub  temu  zapuščate?  Kar  ste 
napisali,  je  bilo  torej  le  pretveza !“ 

„Da,  Dixmer,  kot  poštenjak  Vam  ne 
morem  še  nadalje  tajiti : razlogi,  ki  sem  Vam 
jih  navedel,  so  bili  le  pretveza." 

„Toda  resnični  vzrok?"  je  vprašal 
Dixmer. 

„Tega  Vam  ne  morem  izdati,  in  če  bi 
ga  tudi  poznali,  bi  ga  gotovo  odobravali,  o 
tem  sem  prepričan." 

Dixmer  je  silil  vanj. 

„Torej  hočete  na  vsak  način  ?“  je  dejal 
Maurice. 

„Da,“  je  odgovoril  Dixmer. 

„No,  dobro/4  je  rekel  Maurice,  ki  se  je  čutit 
olajšanega,  ker  se  je  lahko  približal  resnici ; 
„čujte,  kakšen  je  položaj : Vi  imate  mlado, 
lepo  ženo,  in  priznana  čednost  te  mlade  in 
lepe  ženske  ni  nikakor  ovirala  ljudi,  da  so 
začeli  napačno  razlagati  moje  obiske  pri  Vas.“ 

Dixmer  je  nekoliko  obledel. 

„Res!"  je  rekel;  „potem,  moj  ljubi 
Maurice,  se  Vam  mora  soprog  zahvaliti  za 
zlo,  ki  ste  je  prizadejali  prijatelju." 

„Umejte  me,"  je  dejal  Maurice,  „nisem 
tako  samoljuben,  da  bi  si  morda  domišljal, 
da  bi  bila  moja  navzočnost  nevarna  Vašemu 
miru  ali  Vaši  soprogi  ; toda  lahko  postane 
vir  obrekovanja,  in  Vi  veste ; naj  bodo 
obrekovanja  še  tako  neumna,  vendar  nale- 
tajo  na  vero." 

„Otročarije !“  je  pripomnil  Dixmer  ter 
mignil  z rameni.  „Vi,  da  bi  nas  več  ne  vi- 
deli, občan ! Saj  smo  Vas  tako  ljubili."  Pri 
tem  je  prijel  mladega  moža  za  roko  in  jo 
krepko  stisnil. 

Maurice  je  vztrepetal. 

„Morand,"  je  nadaljeval  Dixmer,  ki  mu 
ni  ušlo  to  trepetanje,  „Morand  mi  je  še 

danes  zjutraj  ponavljal : »Storite  vse,  da  prive- 
dete zopet  k nam  ljubega  gospoda  Maurica." 

„Ah!"  je  vzkliknil  mladi  mož  nagu- 
bavši  lice  in  umaknivši  roko,  »nikoli  bi  ne 
bil  mislil,  da  je  že  toliko  napredovalo  moje 
prijateljstvo  z gospodom  Morandom.  Ako 
sem  zahajal  k Vam,  sem  to  delal  radi  Vas 
in  Vaše  soproge,  ne  pa  občanu  Morandu 
na  ljubo." 

„Vi  ga  ne  poznate,  Maurice/'  je  odvr- 
nil Dixmer ; »Morand  je  plemenita  duša." 

»Saj  Vam  priznavam,"  je  dejal  Maurice 
z grenkim  nasmehom. 

»No,  povrniva  se  k predmetu  mojega 
obiska,"  je  nadaljeval  Dixmer. 

Maurice  se  je  priklonil  kakor  človek, 
ki  nima  ničesar  več  povedati  in  ki  pri- 
čakuje. 

»Vi  trdite  torej,  da  so  nastale  neke 
govorice  ?" 

»Da,  občan." 

»Govoriva  odkritosrčno.  Zakaj  se  ozi- 
rate na  prazno  govoričenje  brezdelnih  so- 
sedov? Ali  nimate  svoje  vesti,  Maurice,  in 
nima-li  Genevieva  svoje  poštenosti?" 

»Mlajši  sem  od  Vas,"  je  dejal  Maurice, 
ki  se  je  začel  čuditi  tej  trdovratnosti,  »in 
zato  gledam  morda  stvari  z bolj  občutljivim 

očesom.  Izjavljam  Vam,  da  ne  sme  biti 
niti  praznega  govoričenja  brezdelnih  sose- 
dov, ko  gre  za  dobri  glas  ženske,  kakor  je 
Genevieva.  Dovolite  mi  torej,  ljubi  Dixmer, 
da  ostanem  pri  svojem  resnem  sklepu/' 

„Dobro;  ali  niste  imeli  nikakega  dru- 
gega vzroka,  da  ste  izostali  iz  moje  hiše, 
razun  tega,  ki  ste  mi  ga  ravnokar  po- 
vedali ?" 

„Pri  moji  časti,  ne." 

„Dobro,  Maurice,"  je  dejal  Dixmer, 
vstal  in  stisnil  mlademu  možu  roko,  „upam, 
da  si  stvar  premislite  in  opustite  sklep,  ki 
nas  vse  tako  boli." 

Maurice  se  je  priklonil  in  ni  odgovoril, 
kar  je  pomenilo,  da  se  obotavlja  do  zad- 
njega. 

Dixmer  je  odšel  ves  obupan,  ker  si  ni 
mogel  ohraniti  zveze  s tem  možem,  ki  mu 
radi  gotovih  okolščin  ni  bil  samo  koristen, 
temveč  skoraj  neizogibno  potreben. 

Maurice  je  imel  od  svoje  strani  tisoč 
nasprotnih  želja.  Dixmer  ga  je  prosil,  naj 
pride  zopet ; Genevieva  mu  je  morda  od- 
pustila. Čemu  bi  torej  obupoval?  Toda  tu 
je  bilo  Genevievino  pismo  : ta  formalna  od- 
slovitev, ki  jo  je  vzel  s seboj  v sekcijo  in 
jo  nosil  na  srcu.  A več  nego  vse  to,  je 

bila  trdovratna  ljubosumnost  napram  ob- 
sovraženemu  Morandu  glavni  vzrok,  da  je 
pretrgal  vsako  občevanje  z Genevievo. 

Maurice  je  torej  vztrajal  neupogljivo 
pri  svojem  sklepu. 

Toda  ne  da  se  tajiti:  njegovo  srce  je 
postalo  nekako  prazno  in  ko  je  prihajala 
ura,  ko  se  je  navadno  podajal  v oni  mestni 
del,  ga  je  obšla  globoka  otožnost  in  vsi 
drugi  občutki,  od  upanja  do  pobitosti. 

Vsako  jutro,  ko  se  je  vzbudil,  je  upal, 
da  dobi  od  Dixmerja  pismo.  Že  vnaprej  se 
je  bil  odločil,  da  sprejme  njegovo  povabilo. 
Vsak  dan  je  odhajal  od  doma  v upanju,  da 
sreča  Genevievo. 

Večkrat  je  kar  zdivjal  ob  misli,  da  se 
ne  more  maščevati  nad  povzročiteljem  svo- 
jih muk.  Nato  je  koval  načrte,  kako  bi  obi- 
skal Moranda  in  pričel  ž njim  prepir.  Toda 
dozdeval  se  mu  je  tako  šibak  in  nedolžen 
in  mislil  je,  da  bi  bilo  od  njega,  kolosa, 
strahopetno,  ko  bi  ga  razžalil  in  izzval. 

Tudi  Lorinovi  dobrohotni  poskusi  in 
šegavi  njegovi  verzi  niso  mogli  vzdramiti 
prijatelja  iz  letargije.  Ob  vsakih  drugih  oko- 
liščinah bi  se  bil  Maurice  živahno  ude- 
leževal onega  velikega  gibanja,  ki  je  takrat 
pretresalo  javno  življenje  v Parizu  in  po 

vsem  Francoskem.  K temu  sta  ga  silili  nje- 
gova močna  narav  in  navdušena  domovin- 
ska ljubezen.  Toda  v Mauricevo  srečo  ali 
nesrečo ; niti  Lorinovi  opomini,  niti  strašni 
poulični  upor  mu  ni  mogel  pregnati  edine 
misli,  ki  ga  je  obhajala,  in  ko  je  napočil  31. 
majnik,  je  ležal  pogumni  sonapadalec  Bastilje 
in  Tuillerij  v svoji  postelji,  izmučen  od 
mrzlice,  ki  lahko  umori  najmočnejšega.  Samo 
pogleda  je  potreboval,  ki  bi  ga  razvedril  in 
besedice,  ki  bi  ga  ozdravila. 

XHI. 

31.  majnik. 

V jutro  31.  majnika,  ko  so  zazvonili 
zvonovi  k orožju  in  je  bilo  že  na  vse  zgo- 
daj čuti  generalno  koračnico,  je  korakal  ba- 
taljon iz  predmestja  Saint  Victor  v Temple. 

Ko  so  bile  končane  formalnosti  in  straže 
razpostavljene,  so  jeli  prihajati  uradniki,  ki 
so  imeli  tega  dne  službo.  Topovom,  po- 
stavljenim k vratom  Templa,  so  priklopili 
še  štiri  druge  v ojačenje.  Obenem  je  do- 
spel tudi  Santerre  s svojimi  rumenimi,  vol- 
nenimi naramnicami  in  s svojo  suknjo,  na 
kateri  je  njegova  domovinska  ljubezen  ble- 
stela v obliki  velikih,  mastnih  madežev. 

Pregledoval  je  bataljon,  našel  ga  v 
dobrem  stanu  in  vprašal  nato: 

»Zakaj  samo  trije  uradniki  ? Kdo  je  oni 
slabi  občan,  ki  manjka  ?“ 

„Odsotni  ni  nikak  mlačnež,  občan  ge- 
neral," je  odgovoril  naš  stari  znanec  Agri- 
kola ; „kajti  on  je  tajnik  sekcije  Lepelletier, 
voditelj  vrlih  Termopilčanov,  občan  Maurice 
Lindey." 

„Dobro,  dobro,"  je  dejal  Santerre, 
„kakor  ti,  priznavam  tudi  jaz  patriotizem 
občana  Maurica ; toda  kljub  temu  bo  zapi- 
san v imenik  za  odsotne,  ako  v desetih  mi- 
nutah ne  bo  na  svojem  mestu." 

Nekaj  korakov  od  generala  se  je  v hipu, 
ko  je  izgovoril  te  besede,  nahajal  neki  lovski 
stotnik  z nekim  vojakom.  Prvi  je  sedel  na 
enem  topov,  a drugi  je  bil  naslonjen  na 
svojo  puško. 

„Ali  ste  čuli?"  je  rekel  stotnik  vojaku 
s tihim  glasom,  „Maurice  ni  še  prišel/' 

„Da,  toda  bodite  brez  skrbi,  pride  go- 
tovo." 

„Ako  bi  ne  mogel  priti,"  je  dejal  stot- 
nik, „Vas  postavim  k straži  na  stopnice,  in 
ker  se  ona  gotovo  poda  na  stolp,  ji  lahko 
rečete  besedico." 

V tem  trenotku  je  vstopil  mož,  ki  mu 
je  bilo  poznati  na  njegovi  trobojni  šerpi,  da 
je  uradnik ; stotnik  in  vojak  ga  nista  po- 
znala, zato  so  se  njiju  oči  zvedavo  ozrle 
vanj. 

„Občan  general/'  je  dejal  prišlec  obr- 
nivši  se  k Santerru,  „prosim  te,  da  me  po- 
staviš na  mesto  Maurica  Lindeya,  ki  je 
obolel ; tu  imaš  zdravniško  spričevalo ; jaz 
bi  prišel  šele  čez  osem  dni  na  vrsto,  toda 
danes  jaz  nadomestujem  njega." 

„Da,  če  ne  bodo  Kapet  in  Kapetinke  v 
osmih  dneh  kaput,"  je  pripomnil  nekdo  izmed 
uradnikov. 

Santerre  je  odgovoril  na  ta  dovtip  vne- 
tega uradnika  z lahnim  nasmehom.  Obr- 
nivši  se  k Mauricevemu  namestniku  je 
rekel : 

„Dobro  je,  podpiši  se  ti  v registru 
mesto  Maurica  Lindeya  in  navedi  vzrok, 
zakaj  ga  nadomestuješ." 

Stotnik  in  lovski  vojak  sta  se  pogle- 
dala z veselim  začudenjem  in  šepnila  drug 
drugemu : „Torej  v osmih  dneh." 

„Stotnik  Dixmer,"  je  zaklical  Santerre, 
„postavite  se  s svojo  stotnijo  na  vrt." 

„Pridite,  Morand,"  je  dejal  stotnik  svo- 
jemu tovarišu-vojaku. 

Boben  je  zaropotal  in  stotnija  se  je  od- 
stranila pod  strojarjevim  vodstvom  v pred- 
pisani smeri.  Postavili  so  orožje  v piramide, 
na  kar  se  je  stotnija  razdelila  v poljubne 
skupine,  ki  so  se  jele  sprehajati  po  vrtu, 
kjer  je  za  časa  Ludovika  XVI.  kraljeva  dru- 
žina tupatam  uživala  sveži  zrak. 

Vrt  je  bil  pust  in  gol ; nekje  ob  strani 
je  stala  koča,  ki  je  rabila  za  vojaško  kan- 
tino. Tedaj  jo  je  vodila  neka  izvrstna  pa- 
triotinja,  vdova  po  nekem  meščanu,  umorje- 
nem 10.  avgusta,  z imenom  gospa  Plumeau. 

Mala,  lesena  koča  je  obstajala  iz  edine 
izbe,  široke  dvanajst  kvadratnih  čevljev,  pod 
katero  se  je  nahajala  klet,  kjer  so  bile 
shranjene  pijače  in  jedila. 

V to  kantino  sta  se  napotila  stotnik  in 
njegov  lovski  vojak. 

„Ah,  stotnik  Dixmer,“  je  dejala  krčma- 
rica, „ali  hočete  izbornega  saumurskega 
vina  ?“ 

„Da,  občanka  Plumeau,  toda  saumur- 
sko  vino  brez  briškega  sira  je  po  mojem 
mnenju  zanič,"  je  odvrnil  stotnik,  ki  se  je 
oprezno  oziral  okoli  sebe  in  ni  opazil  med 
tolikimi  jedili  onega,  česar  si  je  želel. 

„Ah!  stotnik,  to  je  neutajljivo  dejstvor 
toda  prodala  sem  že  poslednji  kos.“ 

„Brez  briškega  sira  nikakega  saumur- 
skega  vina,"  je  dejal  stotnik,  „in  pomisli 
občanka,  da  bi  se  konsum  izplačal,  ker  sem 
hotel  pogostiti  stotnijo." 

„Moj  stotnik,  v petih  minutah  ti  ga 
preskrbim." 

„Da,  da,  pojdi,"  je  odgovoril  Dixmer, 
„mi  se  podamo  medtem  v tvojo  klet  in  si 
sami  izberemo  vino." 

Čim  je  udova  odšla,  sta  stotnik  in  njegov 
spremljevalec  stopila  skoz  neka  vrata,  ki  so 
se  sama  zapirala,  v klet,  držeč  v roki 
svetiljko. 

„Prav!“  je  dejal  Morand  po  kratki 
preiskavi.  „Klet  leži  v smeri  proti  rue  Porte- 
Foine ; globoka  je  devet  do  deset  čevljev  in 
ni  zazidana." 

„ Kakšna  pa  so  tla  ?“  je  vprašal  Dixmer. 

„Neke  vrste  kredasti  lehnjak,  nakopana 
zemlja.  Vsi  ti  vrtovi  so  bili  že  ponovno 
prekopani,  nikjer  ne  bomo  zadeli  na  steno." 

„Urno !“  je  vzkliknil  Dixmer,  „čujem 
že  lesene  čevlje  naše  krčmarice ; vzemite 
dve  steklenici  vina  in  vrniva  se  zopet  gor.“ 

Kmalu  sta  se  zopet  pojavila  med  za- 
klopnimi  vrati.  Gospa  Plumeau  se  je  že  vr- 
nila z nujno  zahtevanim  sirom. 

Dixmer  je  pogostil  stotnijo  s približno 
dvajsetimi  steklenicami  vina,  a medtem  je 
Morand  zabaval  goste  s pripovedovanjem 
patriotičnih  povesti. 

Bila  je  enajsta  ura.  O poldvanajsti  so 
menjali  straže. 

„Ali  ne  hodi  Avstrijanka  navadno  med 
poldnevom  in  eno  uro  na  sprehod?"  je 
vprašal  Dixmer  Tisona,  ki  je  šel  ravnokar 
mimo  koče. 

„Da,  popolnoma  prav,  med  poldnevom 
in  eno.“ 

Takoj  nato  je  sklical  Dixmer  iz  svoje 
stotnije  ljudi,  ki  so  imeli  obavljati  stražo 
med  poldvanajsto  in  polene.  Naročil  jim  je, 
naj  se  požurijo  z zajutrkom,  in  vzel  Mo« 
randu  puško,  da  jo,  kakor  dogovorjeno, 
ponese  v najvišje  nadstropje  v stolpu,  v 
prav  ono  malo  stražnico,  za  katero  se  je 
bil  onega  dne  skril  Maurice,  od  koder  je 
opazoval  znamenja,  ki  so  jih  dajali  kraljici 
z nekega  okna  v rue  de  Porte-Foin. 

Kdor  bi  bil  opazoval  Moranda  v hipu, 
ko  je  dobil  to  enostavno  in  zelo  pričako- 
vano povelje,  bi  bil  videl,  kako  mu  je  obledel 
obraz  pod  njegovimi  dolgimi  kodri  in  črnimi 
lasmi. 

Nenadoma  je  pretresel  Templove  dvore 
zamolkel  hrup.  V daljavi  se  je  začulo  brez- 
končno kričanje  in  tulenje.  Bila  je  to  oči- 
vidno  ena  onih  navadnih  pariških  pocestnih 
rabuk,  iz  katerih  bi  lahko  izbruhnil  kar  cel 
plamen  upora. 

„Tison !“  je  zaklical  neki  strašen  glas. 

„Moj  general?"  je  odgovoril  poslednji. 

»Danes  nobenega  sprehoda,"  je  ukazal 
Santerre,  »jetniki  ne  smejo  zapustiti  sobe." 

»Prav,"  je  dejal  Tison,  »trud  manj.“ 

Dixmer  in  Morand  sta  se  žalostno  po- 
gledala ; potem  sta  se,  čakajoč  na  čas,  ko 
se  menja  straža,  sprehajala  navidezno  mirna 
semintja  med  kočo  in  zidom,  ki  se  razsteza 
proti  rue  Porte-Foin.  Morand  je  začel  me- 
riti razdaljo  s koraki,  dolgimi  tri  čevlje. 

Kako  velika  je  razdalja  ?“  je  vprašal 
Dixmer. 

»Šestdeset  do  enainšestdeset  čevljev/' 
je  odvrnil  Morand  ?“ 

»Koliko  dni  potrebujemo?" 

Morand  je  pomišljal,  potegnil  v pesku 
par  geometričnih  črt  in  rekel : 

»Najmanj  sedem  dni." 

»Maurice  bo  čez  osem  dni  na  straži," 
je  zašepetal  Dixmer.  »Tekom  osmih  dni  se 
moramo  sprijazniti  z Mauricem." 

Bilo  je  poldvanajste.  Morand  je  sopeče 
prijel  za  puško  in  v spremstvu  svojega  kor- 
porala  menjal  stražo,  nahajajočo  se  na  terasi 
stolpa. 

XIV. 

Žrtvovana. 

Dan  za  tem,  ko  so  se  odigrali  od  nas 
pripovedovani  prizori,  namreč  1.  junija,  je 
sedela  Genevieva  na  svojem  navadnem 
mestu  pri  oknu ; vprašala  je  samo  sebe, 
zakaj  ji  potekajo  dnevi  tako  žalostno  in  tako 
leno,  zakaj  pričakuje  večera  s strahom,  mesto 
s hrepenenjem? 

Zlasti  so  ji  žalostno  potekale  noči,  one 
noči,  ki  so  bile  prej  tako  lepe,  polne  sanj 
iz  prejšnjega  in  bodočega  dne. 

V tem  hipu  je  njen  pogled  obtičal  na 
krasni  omari,  okrašeni  s pisanimi  in  rdečimi 
nagelji,  ki  jih  je  gojila  po  Mauricevem  na- 
vodilu. Zvečer  mu  je  vedno  s ponosom  kazala 
napredek,  ki  so  ga  bile  tekom  noči  zazna- 
movale krasne  cvetke. 

Toda  odkar  Maurice  ni  prihajal  več, 
je  jela  zanemarjati  uboge  nageljčke,  ki  so 
gineče  klonili  svoje  glavice  čez  ograjo. 

Ob  pogledu  na  zapuščeno  cvetje  je  Ge- 
ne vieva  spoznala  vzrok  svoje  otožnosti. 
Rekla  si  je,  da  so  cvetlice  podobne  goto- 
vim prijateljskim  zvezam,  ki  jih  človek  va- 
ruje in  strastno  goji  in  ki  pomlajajo  srce, 
da  vzcvete  na  novo.  Pa  pride  nekega  lepega 
dne  kako  slabo  razpoloženje  ali  nesreča, 
zadene  prijateljstvo  pri  korenu,  in  srce,  ki 
ga  je  oživljalo,  gine  in  vene  pod  težkim 
udarcem. 

V tem  trenotku  je  vstopil  njen  soprog; 
toda  Dixmer  je  bil  tako  zamišljen,  da  ni 
opazil  bolestnega  razpoloženja,  v katerem 
se  je  nahajala  njegova  soproga ; in  zato  se 
tudi  ni  zmenil  za  rdečico  na  njenih  licih* 

„No  ?“  je  spregovorila  Genevieva. 

„Nič  novega;  nemogoče  je  se  ji  pribli- 
žati, nemogoče  ji  česa  poslati,  da,  nemogoče 
celo  jo  videti." 

„Ubogi  vitez  ! Zelo  je  moral  biti  žalo- 
sten." (Čitatelji  so  gotovo  že  spoznali,  da 
se  pod  imenom  „vitez  iz  Rdeče  hiše"  skriva 
občan  Morandj. 

„Bil  je  obupan,  ko  je  videl,  da  Sfflo 
zgubili  vsako  nado;  obledel  je  tako,  da 
sem  ga  moral  tirati  proč,  sicer  bi  se  bil 
lahko  izdal." 

„Toda,“  je  boječe  vprašala  Genevieva, 
„ ali  ni  bilo  v Templu  nobenega  znanega 
uradnika  ?“ 

„Imel  je  priti  nekdo,  toda  ni  prišel." 

„Kdo?“ 

„Občan  Maurice  Lindey,"  je  odvrnil 
Dixmer  z naglasom,  kakor  da  mu  je 
vseeno. 

„In  zakaj  ni  prišel  ?“  je  zopet  vpra- 
šala Genevieva,  ki  se  je  tudi  skušala  pre- 
magovati. 

„Bil  je  bolan  in  četudi  bi  bil  prišel, 
Genevieva,"  je  dejal  Dixmer,  „bi  nam  to  ne 
bilo  hasnilo  nič.  Sedaj,  ko  sva  sprta,  bi  se 
me  morda  celo  izognil." 

„ Menim,  prijatelj,  da  pretirujete.  Go- 
spod Maurice  noče  zahajati  več  k nam  radi 
kake  muhe  ali  pa  iz  drugega  vzroka,  toda 
ni  nam  sovražen  in  ostane  vedno  uljuden 
napram  Vam." 

„Genevieva,“  je  dejal  ^Dixmer,  „za  to, 
kar  smo  pričakovali  od  Maurica  potrebujemo 
več  nego  njegove  uljudnosti.  Ker  je  najino 
prijateljstvo  prenehalo,  nimamo  od  te  strani 
nikakega  upanja  več." 

Vzdihnil  je  globoko,  in  njegovo  na- 
vadno mirno  čelo  se  je  žalostno  nagu- 
bančilo. 


10 

„Toda  če  mislite,  da  je  Maurice  tako 
potreben  za  Vaše  načrte,"  je  boječe  dejala 
Genevieva,  „čemu  ne  ukrenite  nadaljnih  ko- 
rakov pri  občanu  Lindeyu?" 

„Ne,“  je  odvrnil  Dixmer  in  stresel  z 
glavo,  „ne,  storil  sem  vse,  kar  sem  mogel 
storiti ; kak  nov  poskus  bi  se  zdel  čuden  in 
bi  lahko  vzbudil  sum  pri  njem.  Zato  ne ! In 
potem,  Genevieva,  ste  Vi  ravnotako  kakor 
jaz  prepričani,  da  je  vzrok  našega  preloma 
z občanom  Lindeyem  kaj  več,  nego  kako 
muhasto  razpoloženje." 

„In  čemu  pripisujete  to?“ 

„Morda  prevzetnosti/'  je  dejal  Dixmer 
naglo. 

„Prevzetnosti  ? . . .“ 

„Da,  menil  je,  da  nam  dela  čast  s svo- 
jim občevanjem  z nami.  Morda  smo  bili  z 
njim  premalo  uljudni  ?“ 

„Toda  če  smo  tudi  bili,  se  mi  zdi,  da  bo 
korak,  ki  ste  ga  napravili  Vi,  vse  po- 
ravnal." 

„Da,  v slučaju,  ko  bi  bil  jaz  kriv,  če 
pa  ste  krivi  Vi . . ." 

„Jaz  ? Kaj  naj  bi  bila  zagrešila  proti 
gospodu  Mauricu  ?“  je  dejala  Genevieva  za- 
čudeno. 

„Ej,  kdo  ve  ? Pri  takem  značaju ! Ali 
mu  niste  najprej  Vi  rekli,  da  je  muhast  ? 
Čujte  Genevieva,  zopet  mi  prihaja  na  um 
prejšnja  misel ; niste  storili  prav,  da  niste 
pisali  Mauricu." 

„Jaz!“  je  vzkliknila  Genevieva,  „kako 
si  morete  misliti  kaj  takega  ?“ 

„Ne  mislim  samo  sedaj,"  je  odvrnil 
Dixmer,  „že  tri  tedne,  odkar  smo  sprti,  sem 
mnogo  mislil  na  to.“ 

„ln  ?“  je  vprašala  Genevieva  boječe. 

„In  jaz  smatram  ta  korak  za  neobhodno 
potreben/' 

„Oh  3“  je  vzkliknila  Genevieva,  „ne,  ne, 
Dixmer,  ne  zahtevajte  tega  od  mene!" 

„Vi  veste,  Genevieva,  da  ne  zahtevam 
nikoli  ničesar  od  Vas,  prosim  Vas  samo. 
Prosim  Vas  torej,  da  me  umejete  in  da  pi- 
šete občanu  Mauricu  pismo." 

„A!i " je  odvrnila  Genevieva. 

„Čujte,"  je  dejal  Dixmer  prekinivši  jo, 
„ali  so  vzroki  Vašega  nesporazumljenja  z 
Mauricem  zelo  tehtni,  kajti  nikoli  se  ni  pri- 
toževal radi  mojega  vedenja,  ali  pa  izvira 
Vajina  razprtija  iz  kake  otročarije." 

Genevieva  je  za  trenotek  pomisljla  in 
nato  odvrnila: 

„ Ali  bi  ne  mogli  izbrati  manj  sramot- 
nega sredstva  v svrho  vzpostavljenja  dobrih 
odnošajev  med  Vami  in  gospodom  Mau- 
ricem  ?“ 

„Sramotnega,  pravite?  Zdi  se  mi  na- 
sprotno : to  je  popolnoma  naravno  sredstvo." 

„Zame  ne,  prijatelj." 

„Zelo  ste  trdovratni,  Genevieva." 

„Dovolite  mi,  da  Vam  povem : to  ste 
opazili  šele  prvič  na  meni." 

Dixmer,  ki  je  že  nekoliko  časa  mečkal 
ruto  v svojih  rokah,  si  je  obrisal  pot  s čela 
in  dejal : „Da,  in  ravno  raditega  se  čudim 
tembolj." 

„Moj  Bog  1"  je  rekla  Genevieva,  „ali  je 
mogoče,  Dixmer,  da  ne  razumete  razlogov 
moje  protivnosti,  in  me  hočete  prisiliti,  da 
spregovorim  1“ 

Klonila  je,  utrujena  vsled  notranjega 
boja,  z glavo  na  prsi  in  spustila  roke. 

Dixmerju  se  je  poznalo,  kako  se  bo- 
juje sam  s seboj.  Prijel  je  Genevievo  za 
roko,  vzravnal  ji  glavo,  pogledal  ji  v oči 
ter  buknil  v smeh,  ki  bi  se  moral  zdeti 
Genevievi  zelo  prisiljen,  ko  bi  ne  bila  rav- 
nokar tako  razburjena. 

„Vem,  kaj  je,"  je  dejal ; v resnici,  prav 
imate.  Bil  sem  slep.  Z vsem  svojim  duhom. 

Genevieva,  z vso  svojo  vzvišenostjo  ste 
podlegli  vsakdanjosti.  Bali  ste  se,  da  bi  se 
Maurice  zaljubil  v Vas." 

Genevieva  je  čutila,  kako  ji  je  legla  po 
vsem  telesu  smrtna  mrzlota.  Ta  ironija  nje- 
nega soproga,  s katero  je  govoril  o lju- 
bezni, katere  moč  je,  poznavajoč  značaj 
mladega  moža,  znala  ceniti,  ljubezni  sled- 
njič, ki  jo  je  sama  občutila  na  dnu  svojega 
srca,  kar  si  je  vzlic  nemirni  vesti  sama  pri- 
znavala : ta  ironija  jo  je  naravnost  osupnila. 
Čutila  je,  da  ji  je  nemogoče  odgovoriti. 

„Kajneda,  uganil  sem?“  je  dejal  Dix- 
mer.  „No,  dobro,  Genevieva,  pomirite  se, 
saj  poznam  Maurica ; to  je  divji  republika- 
nec, ki  ne  goji  v svojem  srcu  nobene  druge 
ljubezni  razen  domovinske." 

„Gospod,  ali  ste  gotovi  tega,  kar  ste 
rekli?"  je  vprašala  Genevieva. 

„Seveda,"  je  odvrnil  Dixmer,  „ko  bi 
Vas  Maurice  res  ljubil,  bi  bil  podvojil  svojo 
prijaznost  napram  onemu,  ki  ga  je  hotel  v 
lastnem  interesu  varati.  Mesto  tega  se  je 
sprl  z menoj.  Ko  bi  Vas  Maurice  ljubil,  bi 
se  ne  bil  odrekel  tako  hitro  naslovu  hišnega 
prijatelja." 

„Prosim  Vas,"  je  vzkliknila  Genevieva, 
„ne  šalite  se  s takimi  rečmi." 

„Jaz  se  ne  šalim,  madama,  povem  Vam, 
da  Vas  Maurice  ne  ljubi !“ 

„In  jaz,“  je  vzkliknila  Genevieva  in 
zardela,  „Vam  povem,  da  se  motite.“ 

„Potem  je  Maurice,  ki  je  zbral  v sebi 
toliko  moči  in  ki  se  je  raje  odstranil,  nego 
da  bi  bil  zlorabljal  zaupanje  svojega  gosti- 
telja, pošten  človek ; pošteni  ljudje  pa  so 
redki,  Genevieva,  in  storiti  moiamo  vse,  da 
jih  zopet  privedemo  nazaj,  ako  so  odšli. 
Genevieva,  kaj  ne,  da  boste  pisali  Mauricu  ?“ 
„Oh  !“  je  vzkliknila  Genevieva  in  se  pri- 
pognila tako  globoko,  da  se  je  njeno  ko- 
leno dotaknilo  tal,  — „o  moj  Bog ! Kdo  naj 
bo  gotov  pred  svojim  bližnjim,  ko  ni  nihče 
gotov  niti  samega  sebe  ?“ 

Dixmer  je  obledel,  kakor  da  bi  se  mu 
bila  vsa  kri  zlila  v srce. 

„Genevieva,“  je  dejal,  „nisem  storit 
prav,  da  sem  Vas  pustil  pretrpeti  vse  muke, 
ki  ste  jih  morali  ravnokar  prenašati.  Moral 
bi  Vam  takoj  povedati : Genevieva,  živima 
v času  velikih  žrtev ; Genevieva,  kraljici, 
naši  dobrotnici,  nisem  posvetil  le  svoje  roke, 
svoje  glave,  temveč  tudi  svojo  srečo.  Drugi 
bodo  dali  življenje  zanjo ; jaz  hočem  storiti 
več : zastavil  bom  svojo  čast.  In  če 
ta  tudi  pogine,  potem  bo  to  samo  solza  več  v 

morju  bolečin,  ki  hoče  poplaviti  Francijo. 
Toda  moja  čast  ne  bo  v nevarnosti,  ako 
pride  pod  okrilje  ženske,  kakor  je  Genevieva." 

Dixmer  se  ji  je  prvič  popolnoma 
razodel. 

Genevieva  je  vzravnala  glavo,  ga  po- 
gledala polna  začudenja,  počasi  vstala,  mu 
ponudila  poljub  na  čelo  in  dejala : „Vi 
hočete  ?“ 

Dixmer  je  pritrdil,  poljubil  svojo  so- 
progo v drugič,  se  ji  zahvalil  in  odšel. 

Genevieva  je  sela  za  mizo  in  napisala 
s tresočo  roko : 

„Občan  Maurice  ! 

Vi  veste,  kako  Vas  je  ljubil  moj  so- 
prog. Ali  ste  v teh  treh  tednih,  ki  so  se 
nam  zdeli  dolgi  kakor  stoletje,  pozabili  nanj? 
Pridite,  mi  Vas  pričakujemo  ; Vaš  povra- 
tek bo  za  nas  pravi  praznik. 

Genevieva. “ 
XV. 

Boginja  Pameti. 

Maurice  je,  kakor  je  bil  obvestil  gene- 
rala Santerra,  resno  obolel. 

Odkar  ni  smel  iz  sobe,  ga  je  Lorin 
redno  obiskoval  in  poskušal  vse,  da  bi  ga 


— 151  — 


nekoliko  razvedril.  Toda  Maurice  je  ostal 
neupogljiv.  So  pač  bolezni,  katerih  marsi- 
kdo noče  zdraviti. 

Prvega  junija  je  prišel  Lorin  okoli 
ene  ure. 

„Kaj  se  godi  danes  posebnega  ?"  je 
vprašal  Maurice  ; „ti  si  diven  !“ 

Lorinova  obleka  je  res  strogo  odgo- 
varjala predpisom : rdeča  čepica,  karma- 
njola  in  trobojni  pas,  okrašen  z dvema 
pištolama. 

„Da,  danes  imamo  skušnjo,"  je  odgo- 
voril Lorin. 

„Kako  skušnjo?" 

„ Skušnjo  za  veliko  svečanost,  ki  se  bo 
vršila  pojutršnjim." 

„Moj  ljubček,  ti  veš,  da  že  osem  dni 
ne  morem  od  doma ; zato  tudi  ne  poznam 
tekočih  dogodkov  in  zelo  potrebujem  ob- 
vestila." 

„Predvsem  veš,  da  smo  za  nekoliko 
časa  odstavili  Boga  in  ga  nadomestili  z 
„najvišjim  bitjem." 

„Da,  to  vem." 

„No,  zdi  se,  opazili  so,  da  je  „najvišje 
bitje"  pristaš  zmernih  rolandistov,  girondi- 
stov,  in  zato  hočemo  za  spremembo  moliti 
boginjo  Pameti." 


„In  ti  se  udeležuješ  te  maškarade?"  je 
dejal  Maurice. 

„0h,  prijatelj,  ko  bi  ti  poznal  boginjo 
Pameti,  kakor  jo  jaz  poznam,  potem  bi  po- 
stal eden  njenih  najvnetejših  čestilcev.  Čuj, 
seznaniti  te  hočem  ž njo,  predstavim  ti  jo." 

„Pusti  me  v miru  s temi  norostmi ; ža- 
losten sem,  dobro  veš." 

„Razlog  več ; razvedrila  te  bo,  kajti  dobra 
deklica  je.  Ej ! Saj  vendar  poznaš  strogo 
boginjo,  ki  so  jo  Parižani  ovenčali  z lo- 
vorjem in  jo  popeljejo  okoli  na  vozu  iz  zla- 
tega papirja  ! Ona  je  . . . ugani . . .“ 

„Kako  naj  uganem  ?“ 

„Artemiza  je." 

„Artemiza  ?"  je  vprašal  Maurice,  zaman 
brskajoč  po  svojem  spominu. 

„Da,  velika  rjavolaska,  s katero  sem  se 
seznanil  lansko  leto  na  plesu  v Operi;  ali 
se  je  ne  spominjaš  več  ? Večerjal  si  takrat 
z nama." 

„Ah,  da,  res  je,"  je  odvrnil  Maurice, 
„spominjam  se ; in  ona  . . .“ 

„Da,  ona  ima  največ  upanja  ... . predla- 
gal sem  jo  pri  tekmi.  Vsi  Termopilčani  so 
mi  obljubili  svoje  glasove.  Čez  tri  dni  se 
bo  vršila  splošna  volitev,  danes  je  večerjaj 
točili  bomo  šampanjca,  a pojutršnjim  bomo 

prelivali  morda  kri.  Toda  rečejo  naj,  kar  se 
jim  poljubi ; Artemiza  postane  boginja  ali  pa 
naj  me  vzame  vrag.  Pridi,  na  dene  vaji  tuniko.  “ 

„Hvala,  take  stvari  so  mi  bile  vedno, 
zoprne." 

„Kaj  ? Oblačenje  boginj  ti  je  zoprno  ? 
Moj  ljubček,  ne  razumem  te.  No,  čuj,  ako 
te  to  razveseli,  ji  jaz  nadenem  tuniko  in  tis 
jo  zopet  slečeš." 

„Lorin,  bolan  sem,  in  ne  samo,  da 
nimam  sam  nobenega  veselja,  boli  me  tudi. 
veselje  drugih." 

Lorin  se  je  popraskal  za  uho  in  odvrnil : 

„Dobro  ! Vidim,  kaj  je." 

„Kaj  vidiš  ?" 

„Vidim,  da  pričakuješ  boginjo  Pameti." 

„Vraga !"  je  vzkliknil  Maurice,  „dov- 
tipni  prijatelji  so  zelo  nadležni ; pojdi,  sicer 
še  ozmerjam  tebe  in  boginjo !" 

Maurice  je  dvignil  roko,  da  bi  zaklel,  a 
v tem  ga  je  prekinil  njegov  sluga,  ki  je  v 
tem  hipu  prinesel  pismo  za  občana,  njego- 
vega brata  in  je  držal  v roki. 

„Občan  Agezilaj,"  je  dejal  Lorin,  „pri- 
šel  si  v neprijetnem  trenotku.  Tvoj  gospod 
se  je  hotel  ravnokar  razjeziti." 

Maurice  je  povesil  roko  in  jo  malo- 
marno iztegnil  po  pismu;  toda,  komaj  se 

ga  je  bil  dotaknil,  se  je  stresel,  videč  pečat 
in  pisavo.  Hitro  ga  je  odprl  in  pri  tem  oble- 
del, kakor  da  bi  bil  padel  v nezavest. 

„Oh,  oh  !“  je  zamrmral  Lorin,  „kakor  se 
zdi,  se  nam  je  začelo  vzbujati!  zanimanje/' 

Maurice  ni  čul  ničesar  več,  prebiral  je 
iz  vse  duše  štiri  vrstice,  ki  mu  jih  je  pi- 
sala Genevieva.  Ko  jih  je  bil  prečital  prvič, 
jih  je  jel  drugič,  potem  tretjič  in  četrtič,  nato 
si  je  obrisal  čelo,  roke  so  mu  omahnile,  itt 
gledal  je  Lorina  kakor  brezumen. 

„Vraga  !“  je  rekel  Lorin,  „to  pismo 
mora  vsebovati  pač  važne  novice." 

Maurice  je  čital  pismo  petič,  in  nova 
rdečica  je  oblila  njegov  obraz.  Njegove  po- 
sušene oči  so  se  mu  zopet  orosile,  globok 
vzdih  se  mu  je  izvil  iz  prsi ; nato  je  na- 
enkrat pozabil  na  svojo  bolezen  in  šibkost, 
njeno  posledico,  ter  skočil  iz  postelje. 

„Mojo  obleko  !“  je  zaklical  začudenemu 
služabniku,  „mojo  obleko,  Agezilaj.  Ah,  moj 
ubogi  Lorin,  moj  dobri  Lorin,  pričakoval 
sem  danzadnem,  toda  nisem  upal  na  to. 
Tam  so  bele  hlače  in  srajca,  počeši  im 
obrij  me  na  mestu  1“ 

Služabnik  je  hitel,  da  izvrši  Mauriceve 
ukaze. 

„Oh!  .zopet  jo  bom  videl,  zopet  se 

snidem  ž njo !"  je  vzklikal  mladi  mož, 
„Lorin,  dosedaj  v resnici  nisem  vedel,  kaj 
je  sreča.  „Počakaj  !"  je  dejal  in  odrezal 
cvetoč  pomarančasti  vršiček,  „daruj  ta  šopek 
v mojem  imenu  svoji  vredni  Artemizi!“ 

„To  mi  ugaja !“  je  vzkliknil  Lorin,  „to 
je  zelo  lepo  od  tebe ! Odpuščam  ti  tudi.  A 
dozdeva  se  mi,  da  si  neznansko  zaljubljen, 
in  jaz  sem  imel  vedno  največje  spoštovanje 
pred  veliko  nesrečo." 

„No,  dobro,  res  je,  zaljubljen  sem,"  je 
vzkliknil  Maurice,  ki  mu  je  prekipevalo  srce 
od  radosti ; „jaz  sem  zaljubljen  in  priznati 
smem,  da  me  tudi  ona  ljubi,  kajti  vabi  me 
zopet  k sebi  in  zato  me  ljubi,  kajneda  Lorin?" 

In  skočil  je  po  stopnicah  z velikan- 
skimi koraki,  dospel  na  obrežje  in  hitel  v 
dobro  znani  mu  smeri  proti  Rue  Vieille- 
Saint  Jaques. 

Tudi  Lorin  je  stopal  po  stopnicah,  toda 
nekoliko  mirnejše,  kajti  Artemiza  ni  bila 
Genevieva. 

XVI. 

Zgubljeni  sin. 

Maurice  bi  ne  mogel  biti  urnejši,  ko  bi 
bil  imel  peroti. 

Ulice  so  bile  polne  ljudi,  toda  Maurice 

je  opazil  množico  šele,  ko  mu  je  ta  zastav- 
ljala pot ; ni  čul  plati  zvona,  niti  gromenja 
topov. 

Tekel  je  samo  in  si  pri  tem  domišljal, 
da  ga  Genevieva  pričakuje  na  malem  oknu, 
ki  se  je  nahajalo  na  vrtni  strani.  Domišljal 
si  je,  da  ga  bo  že  oddaleč,  takoj  ko  ga 
ugleda,  pozdravila  s svojim  srčkanim  na- 
smehom. 

Tudi  Dixmer  je  bil  brezdvomno  poučen 
o tej  srečni  spremembi  in  pripravljen  sti- 
sniti Mauricu  svojo  debelo,  dobrosrčno  in 
pošteno  roko.  Rad  je  imel  Dixmerja,  danes 
je  ljubil  celo  Moranda,  njegove  črne  lase  in 
zelene  naočnike.  Ljubil  je  vse  stvarstvo, 
kajti  bil  je  srečen ; vsem  ljudem  bi  bil  rad 
metal  cvetlice,  da  bi  vsi  postali  srečni 
kakor  on. 

Toda  ubogi  Maurice  se  je  varal  v svo- 
jem upanju,  kar  se  večkrat  dogaja  ljudem, 
ki  računajo  samo  s svojim  srcem  in  se 
ravnajo  po  njem. 

Mesto  ljubkega  nasmeha,  ki  se  ga  je 
Maurice  nadejal,  je  Genevieva  sklenila,  da 
bo  kazala  napram  njemu  le  hladno  uljud- 
nost  — zelo  šibek  jez  proti  deroči  reki,  kije 
grozila,  da  poplavi  njeno  srce.  Umaknila  se 
je  v svojo  sobo  v prvem  nadstropju  in  šele,- 

ko  bi  jo  kdo  poklical,  se  je  namenila  po- 
dati se  v pritličje.  Ah,  tudi  ona  se  je 
motila. 

Samo  Dixmer  se  ni  motil ; pričakoval 
je  Maurica  pri  neki  ograji,  medtem  ko  je 
občan  Morand  flegmatično  barval  s črno 
barvo  male  repiče,  ki  so  jih  morali  prišiti 
na  bele,  mačje  kože  v svrho  izdelovanja 
hermelina. 

Maurice  je  odprl  mala  vrata  na  hod- 
niku, da  bi  šel  skoz  vrt;  kakor  prej,  je 
zvonček  pozvonil  na  poseben  način  in  na- 
znanil njegov  prihod.  Genevieva  se  je  stresla, 
čuvši  njegov  glas,  in  je  zopet  spustila  za- 
yeso,  ki  jo  je  bila  nalahko  privzdignila. 

Prvi  Mauricev  občutek  je  bilo  razoča- 
ranje. Ne  samo,  da  ga  Genevieva  ni  priča- 
kovala, na  svojem  oknu  v pritličju  tudi  v 
salonu,  kjer  se  je  poslavljala  od  njega,  je  ni 
videl.  Zato  je  moral  naznaniti  svoj  prihod, 
kakor  da  bi  bil  v treh  tednih  svoje  odsot- 
nosti postal  popolnoma  tuj,  Postajalo  mu  je 
težko  pri  srcu. 

Slednjič  se  je  prikazal  Dixmer,  radostno 
vzkliknil  in  ga  tesno  objel. 

Kmalu  je  prišla  tudi  Genevieva ; uda- 
rila se  je  parkrat  s svojim  bisernim  nožičem 
po  licu,  da  ji  je  zopet  šinilo  nekoliko  krvi 


Bi- 

■v  obraz ; toda  ni  še  bila  prestopila  dvajset 
stopnic,  ko  ji  je  prisiljena  rdečica  zopet 
zginila  z lic. 

Maurice  je  opazil  Genevievo,  ko  se  je 
pojavila  v polsenci  med  vrati;  smehljajoče  je 
stopil  k nji,  da  bi  ji  poljubil  roko  ; sedaj 
je  šele  opazil,  kako  zelo  se  je  bila  spre- 
menila. 

Tudi  ona  je  opazila  s strahom  Mauri- 
cev  posušen  obraz  in  njegove  svetle,  mr- 
zličave  oči.  < 

„Vi  ste  torej  tu,  gospod  ?“  mu  je  rekla 
z glasom,  ki  vzlic  vsemu  naporu  ni  zve- 
nel čisto.  < 

Da  bi  nekoliko  skrajšal  prve  mučne 
trenotke,  je  Dixmer  velel  prinesti  obed,  ki 
se  ga  je  udeležil  tudi  občan  Morand. 

Genevieva,  ki  se  je  čutila  srečno,  se 
je  kmalu  zopet  obvladovala.  Bila  je  mirna 
in  hladna,  dasi  prijazna.  Napeljala  je  pogo- 
vor na  imenovanje  boginje  Pameti  in  na 
jetnike  v Templu. 

„Kaj?“  je  vprašal  Morand  s potajenim 
glasom,  ko  so  omenilj  kraljico,  „ali  je 
resnica,  o čemer  se  govori,  občan  Mau- 
rice ?“ 

„0  čem  pa  se  govori  ?“  je  vprašal 
mladi  mož. 

»Da  ravnajo  okrutno  z jetniki  ravno 
oni,  katerih  dolžnost  bi  bila,  da  jih  ščitijo." 

„So  ljudje,"  je  odvrnil  Maurice,  „ki  ne 
zaslužijo  človeškega  imena.  Je  strahopet- 
cev, ki  se  niso  bojevali,  ki  pa  mučijo  pre- 
magance in  prepričujejo  sami  sebe,  da  so 
oni  zmagovalci." 

„Oh ! Vi  ne  spadate  k tem  ljudem,  Mau- 
rice, o tem  sem  gotova",  je  vzkliknila  Ge- 
neviera. 

»Milostljiva",  je  dejal  Maurice.  »Me- 
nim, da  sem  že  pokazal,  kako  dober  domo- 
ljub sem  in  kako  sovražim  kralje  ter  nji- 
hove pristaše.  Toda  kljub  mojemu  prepri- 
čanju, da  ima  Avstrijanka  Antonietta  velik 
delež  krivde  na  nesreči  Francoske,  ne  bo  v 
moji  navzočnosti  nihče  žalil  bivše  kraljice, 
najsibo  že  Santerre  ali  kdo  drugi". 

»Občan",  mu  je  segel  v besedo  Dixmer 
»ali  veste,  da  se  morate  čutiti  zelo  varnega 
v naši  družbi,  ko  vspričo  nas  govorite  kaj 
takega". 

»Pred  Vami  in  pred  vsemi,  Dixmer,  iz- 
javljam in  pripominjam : Umrla  bo  morda  na 
morišču  kakor  njen  soprog;  toda  ona  je 
slabotna  in  nesrečna  ženska  in  jaz  bom 
vedno  milo  in  spoštljivo  ravnal  z onim,  ki  je 
šibkejši  od  mene". 

„In  kraljica",  je  boječe  Genevieva  vpra- 
šala, „ali  Vam  je  kdaj  dokazala,  gospod 
Maurice,  da  je  dovzetna  za  nežnost,  na  ka- 
tero nikakor  ni  bila  navajena?" 

„Ujetnica  se  mi  je  ponovno  zahvalila  za 
moje  obzirnosti  napram  njej,  madama". 

„Potem  zelo  rada  vidi,  ako  pridete  Vi 
na  vrsto  pri  straženju". 

„Morda  je  tako",  je  odgovoril  Maurice. 

„Povejte  mi",  je  dejal  Morand  tresoč 
se  kakor  ženska,  „ker  ste  razodeli  to,  kar 
sedaj  vsakdo  zatajuje,  namreč  plemenito  srce : 
ali  mislite  tudi  o njenih  otrocih  tako?" 

„Jaz?“  je  odvrnil  Maurice,  »vprašajte  le 
nesramnega  Simona,  kako  težka  je  roka 
uradnika,  v čigar  navzočnosti  se  je  ta  pre- 
drzni človek  upal  pretepati  malega  Kapeta". 

„Oh!  občan",  je  rekel  Morand  s tre- 
sočim glasom,  „Vi  ste  torej  uradnik,  o ka- 
terem se  je  toliko  govorilo  in  ki  se  je  tako 
velikodušno  zavzemal  za  ubogega  otroka  ?" 

„Ali  se  je  govorilo  o tem?"  je  vprašal 
Maurice  začudeno. 

„Oh,  to  je  plemenito  srce",  je  vzklikni 
Morand,  vstal  od  mize  in  skušal  potlačiti 
izbruh  svojih  občutkov;  podal  se  je  v de- 
lavnico, kakor  da  bi  imel  tam  nujnega 
opravila. 

„Da,  občan",  je  odgovoril  Dixmer,  „da, 
govorilo  se  je  o tem  in  reči  moram,  da  so 
Vas  vsi  ljudje,  ki  imajo  srce  in  poguma 
hvalili,  ne  da  bi  Vas  poznali". 

Genevieva  je  z občudovanjem  zrla  v 
Maurica  in  je  s silo  skušala  potlačiti  izbruh 
svojih  občutkov, 

XVII. 

Podzemski  hodnik. 

V trenotku,  ko  so  vstali  od  mize,  je 
Dixmer  zvedel,  da  ga  pričakuje  v njegovi 
sobi  njegov  notar. 

Šlo  je  za  nakup  neke  majhne  hiše  v 
Rue  de  la  Corderie  nasproti  Templovega 
vrta.  Bilo  je  bolj  zemljišče  nego  hiša,  kar 
je  kupoval  Dixmer,  kajti  poslopje  je  bilo  že 
vse  razpadlo : toda  on  ga  je  nameraval  pre- 
zidati. 

Lastnik  je  takoj  privolil  v kupčijo;  no- 
tar ga  je  bil  obiskal  istega  dne  in  se  je 
sporazumel  ž njim  za  svoto  devetnajstisoč 
in  petsto  frankov.  Prišel  je  k Dixmerju,  da 
ta  podpiše  pogodbo  in  da  mu  izroči  denar 
za  poslopje ; lastnik  je  imel  tekom  dneva 
izprazniti  hišo,  da  bi  delavci  lahko  pričeli 
že  prihodnjega-  dne  z delom. 

Takoj,  ko  je  bila  pogodba  podpisana, 
sta  se  podala  Dixmer  in  Morand  z notarjem 
v Rue  de  la  Corderie,  da  si  prej  ogledata 
hišo,  kakor  je  bilo  to  določeno  v pogodbi. 

Hiša  je  imela  tri  nadstropja  s podstreš- 
jem. Pritličje  je  bilo  prej  oddano  v najem 
nekemu  trgovcu  z vinom  in  je  obstajalo  iz 
izbornih  kleti.  Zdelo  se  je,  da  Dixmer  in 
Morand  ne  polagata  posebne  važnosti  na  te 
kleti,  toda  vendar  sta  se  napotila  dol,  da  si 
jih  ogledata  vsaj  iz  uljudnosti. 

Kleti  so  bile  res  lepe;  ena  se  je  raz- 
prostirala v smeri  proti  Rue  de  la  Corderie, 
tako  da  je  bilo  čuti  ropotanje  voz  nad  njo. 

Nato  sta  si  ogledala  prvo,  drugo  in 
tretje  nadstropje.  Od  tu  se  je  lahko  svo- 
bodno videlo  v Templske  vrtove,  ki  so  bili 
kakor  navadno  zasedeni  od  narodne  garde. 

Dixmer  in  Morand  sta  spoznala  svojo 
prijateljico,  vdovo  Plumeau,  nahajajočo  se  v 
svoji  krčmi;  toda  očividno  nista  hotela,  da 
bi  ju  vdova  spoznala,  kajti  skrita  sta  bila 
za  hrbtom  hišnega  posestnika,  ki  ju  je  opo- 
zarjal na  ugodnosti  tega  pestrega  in  prijet- 
nega razgleda. 

Kupec  je  hotel  nato  videti  podstrešje. 
Lastnik  ni  imel  ključa  pri  sebi,  a tekel  je 
takoj  ponj. 

„Nisem  se  motil",  je  dejal  Morand,  „ta 
hiša  izborno  ustreza  našim  namenom  in  zlasti 
kleti". 

„ Božja  previdnost  sama  gre  na  roko 
našemu  podjetju,"  je  odvrnil  Dixmer. 

Ko  se  je  lastnik  povrnil  s ključem  in 
so  se  napotili  proti  podstrešju,  so  spoznali, 
da  njega  visočina  ne  sega  niti  do  slemena 
Templovega  stolpa.  To  je  bilo  neugodno  in 
ugodno  obenem : neugodno,  ker  ni  bilo 
možno  občevati  s kraljico  s pomočjo  zna- 
menj ; ugodno,  ker  ravno  ta  nemožnost  ni 
mogla  vzbujati  nikakega  suma,  kajti  na  vi- 
soke hiše  so  seveda  pazili  najstrožje. 

„ Manny,  Toulan,  ali  Tisonkina  hči  bi 
ji  morala  na  kak  način  sporočiti,  naj  se 
varuje,"  je  dejal  Dixmer. 

„Mislil  bom  na  to,"  je  odgovoril 
Morand. 

„Šli  so  dol.  Notar  je  čakal  v salonu  s 
pogodbo,  ki  je  bila  takoj  podpisana,  potem, 
ko  je  lastnik  obljubil,  da  izprazni  hišo  do 
osme  ure  zvečer.  Ob  devetih  sta  se  Morand 
in  Dixmer  vrnila;  sledilo  jima  je  nekoliko 
v daljavi  petero  ali  šestero  mož,  za  katere 
se  ni  nihče  zmenil  vsled  zmešnjave,  ki  je 
tedaj  vladala  v Parizu. 

Ko  sta  vstopila  in  našla  hišo  popolnoma 
prazno,  sta  zaprla'oknice  ter  prižgala  sveče, 
ki  jih  je  bil  Morand  prinesel  s seboj.  Nato 
je  vstopilo  onih  petero  ali  šestero  mož  eden 
za  drugim. 

Bili  so  to  običajni  strojarjevi  gostje,  oni 
tihotapci,  ki  so  hoteli  nekega  večera  ubiti 
Maurica  in  ki  so  tedaj  postali  njegovi  prijatelji- 

Zapahnili  so  vrata  in  stopili  v klet,  nad 
katero  se  je  čulo,  kakor  je  bil  povedal 
lastnik,  ropotanje  voz.  Najprej  so  zamašili 
vse  odprtine,  skoz  katere  bi  lahko  prodrl 
kak  radoveden  pogled.  Nato  je  Morand 
vzravnal  neki  prazen  sod  in  narisal  s svinč- 
nikom na  papir  par  geometričnih  črt. 

Medtem,  ko  je  risal,  so  njegovi  tova- 
riši v spremstvu  Dixmerja  stopili  iz  hiše. 
Šli  so  k nekemu  vozu  v bližini,  kjer  so  dobili 
vsak  po  eno  orodje : lopato,  motiko,  kol  in 
kramp.  Vsakdo  je  skril  svoje  orodje  pod 
vrhno  suknjo  in  se  tako  povrnil  zopet  v hišo. 

Morand  je  bil  dovršil  svoje  delo  ; šel  je 
ravno  proti  nekemu  kotu  in  dejal : „Tukaj 
kopajte !“ 

* * * 

Položaj  jetnikov  v Templu  je  postajal 
vedno  resnejši  in  neznosnejši.  Za  trenotek 
je  kraljici,  princesi  Elizabeti  in  mladi  prin- 

cesi  zasijala  kaka  nada.  Iz  usmiljenja  do 
visokih  jetnic  sta  jim  uradnika  Toulan  in 
Lepitre  izrazila  svoje  sočustvovanje.  Sprva 
jima  uboge  ženske  niso  zaupale,  kajti  niso 
bile  vajene  sočustvovanja,  toda  v njihovem 
položaju  je  kmalu  zginilo  vsako  neza- 
upanje. 

Ko  je  kraljica  menila,  da  se  lahko  za- 
naša na  ta  svoja  stražnika,  ju  je  spravila  v 
stik  z vitezem  iz  Rdeče  hiše.  Nato  so  za- 
snovali načrt  za  beg.  Kraljica  in  princesa 
Elizabeta  sta  imeli  ubežati,  preoblečeni  v 
uradnike,  s papirji,  ki  bi  jih  jima  prej  pre- 
skrbeli. Kar  se  tiče  kraljevih  otrok,  so  bili 
opazili,  da  ima  mož,  ki  prižiga  luči  v 
Templu,  vedno  dva  otroka  s seboj,  ki  sta 
bila  enake  starosti,  kakor  princesa  in  princ. 
Dogovorili  so  se,  da  se  preobleče  Turgy  v 
prižigalca  in  odvede  oba  otroka. 

Turgy  je  bil  nekdaj  sluga  v kraljevi 
kuhinji  in  edini  s prejšnjega  dvora,  ki  so  ga 
bili  obdržali  še  nadalje  v službi.  Turgy  je 
bil  iz  tega  razloga  naravni  posredovalec 
med  jetniki  in  njihovimi  pristaši,  kajti  smel 
je  iz  Templa,  je  lahko  odnašal  listke  in 
zopet  prinašal  odgovore.  Navadno  so  se 
nahajali  listki  zaviti  v zamaške  na  stekle- 
nicah za  mleko,  ki  sta  jih  dobivali  kraljica  in 

princesa  Elizabeta.  Pisani  so  bili  z limonovim 
sokom  in  črke  so  se  poznale  šele,  ako  so 
jih  približali  k ognju. 

Vse  je  bilo  že  pripravljeno  za  beg. 
Nekega  dne  si  je  Tison  slučajno  prižgal 
svojo  pipo  s takim  zamaškom.  Medtem,  ko 
je  papir  gorel,  je  zapazil,  kako  se  prikazu- 
jejo črke.  Ugasnil  je  že  na  pol  zgoreli  listek 
in  izročil  ostanek  Templskemu  svetovalstvu. 
Približali  so  ga  k ognju,  toda  čitati  so  mogli 
le  še  nekaj  besed.  Vendar  so  spoznali  kra- 
ljičino pisavo.  Ko  so  poprašali  Tisona  za 
pojasnilo,  je  povedal,  da  je  opazil,  kako  sta 
Lepitre  in  Toulon  tupatam  izkazovala  kra- 
ljici kako  uslugo.  Vsled  tega  so  jima  pre- 
povedali vstop  v Temple.  Tudi  Turgya  so 
jeli  strogo  nadzorovati  in  nikoli  več  ga  niso 
puščali  samega  s kraljico. 

Toda  neutrudni  vitez  iz  Rdeče  hiše  si 
je  izmislil  nov  poskus,  ki  naj  bi  se  izvršil 
s pomočjo  hiše,  ki  jo  je  bil  kupil  Dixmer. 

Medtem  so  jetniki  zgubili  vsako  upanje. 
Onega  dne,  ko  so  bili  girondisti  postavljeni 
pred  obtožbo  — to  ji  je  izdajal  krik  po  uli- 
cah, segajoč  do  njenih  ušes  — je  bila  kra- 
ljica posebno  žalostna ; kajti,  čim  so  bili 
girondisti  obglavljeni,  ni  imela  kraljeva  dru- 
žina nobenega  zagovornika  več  v konventu. 

Ob  sedmi  uri  so  prinesli  večerjo.  Urad- 
niki so  preiskovali,  kakor  navadno,  vsak 
krožnik,  razgrnili  vsak  prtič,  pregledali  z 
vilicami  ali  prsti  kruh,  testo,  tolkli  orehe, 
vse  iz  strahu,  da  bi  ne  prišel  jetnikom  kak 
listek  v roke.  Nato  so  šele  povabili  kraljico 
in  princeso,  naj  prisedeta  k mizi,  in  sicer 
navadno  z besedami : „Udova  Kapet,  ti 
lahko  večerjaš." 

Kraljica  je  majala  z glavo,  hoteč  s tem 
reči,  da  ni  lačna.  Toda  v tem  hipu  je  stopila 
k njej  njena  hči  in  je,  kakor  da  bi  jo  hotela 
objeti,  dejala  natihoma : „ Sedite  k mizi,  menim, 
da  nam  hoče  dati  Turgy  znamenje." 

Kraljica  je  boječe  privzdignila  oči.  Na- 
sproti ji  je  sta!  Turgy,  v levi  roki  držeč 
prtič,  z desno  se  dotikajoč  svojih  očes. 

Vstala  je  takoj  in  sela  na  navadni  pro- 
stor za  mizo.  Uradnika  sta  prisostvovala 
večerji,  kajti  bilo  je  jima  prepovedano  pu- 
ščati princese,  četudi  le  za  hip  sami  s 
Turgyjem.  Ker  je  sedela  kraljica  nasproti 
Turgyu,  ji  ni  ubežala  niti  ena  njegova 
kretnja. 

Ko  so  povečerjali,  so  z enako  previd- 
nostjo kakor  prej,  zopet  odnesli  posodo,  in 
ko  so  se  ženske  odpravljale  k počitku,  jih 
ni  Tisonka  tako  dolgo  pustila  izpred  oči, 

dokler  ni  sleherna  odšla  v svojo  spalnico. 

Mesec,  bledi  gost  jetnikov,  je  pošiljal 
skoz  okno  poševen  žarek,  ki  se  je  polagoma 
splazil  od  okna  do  kraljičine  postelje.  Za 
hip  je  postalo  v sobi  vse  tiho  in  mirno. 
Nato  so  nalahko  zaškripala  vrata  : senca  je 
zakrila  žarek  in  se  bližala  postelji.  Bila  je 
princesa  Elizabeta. 

»Ali  ste  videli?"  je  vprašala  s tihim 
glasom. 

„Da,“  je  odgovorila  kraljica. 

„ Ali  ste  razumeli  ?“ 

»Sem,  toda  ne  morem  verjeti  temu." 

»Ponavljati  hočeva  znamenje." 

»Najprej  se  je  dotaknil  očesa,  s čemer 
je  hotel  povedati,  da  se  pripravlja  nekaj 
novega." 

»Potem  je  del  prtič  iz  leve  roke  v 
desno,  kar  pomenja,  da  se  pečajo  z našim 
begom." 

„Nato  je  pritisnil  roko  na  čelo,  znamenje, 
da  prihaja  pomoč  iz  notranjosti  dežele,  ne 
iz  inozemstva." 

»Ko  sta  ga  potem  prosili,  naj  ne  po- 
zabi prinesti  jutri  mleka,  je  dvakrat  zavoz- 
Ijal  svojo  ruto.“ 

»Je  torej  zopet  vitez  iz  Rdeče  hiše ! 
Plemenito  srce  !“ 

„0n  je,"  je  rekla  princesa  Elizabeta. 

„Ali  spiš,  hčerka?"  je  vprašala  kraljica. 

„Ne,  mati  moja,"  je  odvrnila  princesa. 

„Torej  moli,  že  veš,  za  koga.“ 

Princesa  Elizabeta  se  je  natihoma  vr- 
nila v svojo  sobo,  in  še  pet  minut  pozneje 
je  bilo  čuti  glas  mlade  princese,  ki  je  v 
nočni  tihoti  govorila  z Bogom  . . . 

XVIII. 

Oblaki. 

Vemo,  da  je  sprejem  pri  Genevievi 
razočaral  Maurica,  in  to  razočaranje  se  je 
pri  prihodnjih  obiskih  še  povečalo.  Gospa 
Dixmerjeva,  ki  ni  zaupala  lastnemu  srcu,  je 
ukrenila,  da  ji  dela  med  Mauricevim  obi- 
skom družbo  kaka  sorodnica  ali  komornica. 
Ko  je  Maurice  četrtega  dne,  deset  minut  po 
svojem  prihodu,  videl,  kako  je  komornica, 
ki  je  že  povezala  šest  žepnih  rut  in  segla 
še  po  tucatu  prtičev,  je  pogledal  na  uro, 
vstal,  se  poslovil  od  Genevieve  in  odšel,  ne 
da  bi  bil  zinil  besedice.  Da,  niti  ozrl  se  ni, 
ko  je  odhajal. 

Genevieva  mu  je  sledila  s svojim  po- 
gledom skoz  vrt  in  ostala  nekaj  sekund, 
kakor  otrpla,  bleda.  Mauricev  odhod  jo  je 

pretresel  in  padla  je,  osupla  vsled  učinka 
svoje  diplomacije,  na  prvo  stolico. 

V tem  trenotku  je  vstopil  Dixmer. 

„Ali  je  Maurice  odšel  ?"  je  vzkliknit; 
začudeno. 

„Da,"  je  zajecljala  Genevieva. 

»Saj  je  bil  ravnokar  prišel?" 

, .Približno  pred  četrtom  ure." 

»Potem  se  bržkone  zopet  vrne." 

„Dvomim." 

Odslovil  je  komornico  in  vprašal : 

»No,  ljuba  Genevieva,  ali  je  sklenjen 
mir  z Mauricem  ?" 

„Nasprotno,  jaz  menim,  da  sva  v tem 
hipu  hladnejša  nego  kdaj  prej." 

„Iz  kakšnega  razloga?" 

„ Ali  ne  uganete  ? Zdi  se  mi,  da  mu  ne 
prija  navzočnost  komornice." 

„Maurice  ima  prav,"  je  dejal  Dixmer. 
„Njegovi  obiski  so  namenjeni  Vam  in  ne 
komornici ; torej  ni  potrebno,  da  ostane  v 
sobi,  ko  prihaja  Maurice." 

Genevieva  je  začudeno  pogledala  svo- 
jega soproga. 

„Ali  prijatelj  . . ."  je  rekla. 

»Genevieva, " je  odvrnil  Dixmer,  »sma- 
tral sem  Vas  za  svojo  zaveznico,  ki  mi  bo 
lajšala  mojo  nalogo,  a mesto  tega  mi  delate 

še  težkoče.  Genevieva,  ali  Vam  nisem  dejal, 
da  zaupam  Vam  in  Vašemu  poštenju;  ali 
Vam  nisem  rekel,  da  mora  postati  Maurice 
iskren  in  bolj  zaupen  prijatelj?" 

„ Ali  nimate  drugih  pomočkov  ? Za  nas 
vse  bi  bilo  boljše,  ko  bi  Maurice  ne  priha- 
jal več  v hišo." 

„Da,  morda  za  nas,  toda  radi  nje,  ka- 
teri smo  prisegli  žrtvovati  svoje  premoženje, 
svoje  življenje,  celo  lastno  srečo,  radi  nje  se 
mora  ta  mladi  mož  zopet  vrniti.  Ali  ne 
veste,  da  je  Turgy  na  sumu  in  da  mislijo 
dati  princesam  drugega  služabnika?  Vsaj 
ljudje  govorijo  tako." 

„Dobro,  odpustil  bom  komornico." 

„Moj  Bog,  Genevieva,"  je  dejal  Dixmer, 
„storite  kot  poštena  in  udana  soproga,  kar 
mislite,  da  morate  storiti,  več  Vam  ne  re- 
čem. Jutri  bom  odsoten ; pri  mojih  inženir- 
skih delih  me  nadomestuje  Morand.  Mesto 
mene,  bo  obedoval  on  z Vami,  Maurice 
nam  mora  storiti  neko  uslugo ; Vam  že  pove, 
kaj  je.  Gre  za  nekaj  važnega.  Svoje  zadnje 
upanje  polagamo  na  tega  dobrega,  plemenitega 
in  udanega  moža,  našega  zaščitnika,  za 
katerega  moramo  žrtvovati  življenje." 

„In  za  katerega  bi  tudi  jaz  žrtvovala  živ- 
ljenje," je  vzkliknila  Genevieva  vsa  navdušena. 

„No,  dobro, “ je  pripomnil  Dixmer  in 
pritisnil  svoje  ustnice  na  čelo  svoje  soproge, 
„bodite  močni  in  prevdarite !“ 

Zapustil  je  sobo. 

„Oh,  moj  Bog,  moj  Bog!"  je  mrmrala 
Genevieva  boječe.  „Kako  me  silite,  da 
sprejmem  ljubezen,  po  kateri  hrepeni  vsa 
moja  duša." 

Prihodnjega  dne  med  poldnevom  in  eno, 
je  Genevieva  zaman  pričakovala  Maurica.  Ne 
da  se  opisati,  kaj  se  je  med  tem  godilo  v 
njenem  srcu.  Obupala  je  skoraj,  da-li  sploh 
pride,  ker  se  je  bil  prejšnjega  dne  poslovil 
na  tak  način.  Sprva  se  je  oblekla  kolikor 
možno  priprosto.  Pozneje,  ko  je  videla,  da 
se  je  zamudil,  si  je  pripela,  sledeč  nekemu 
naravnemu  nagonu  koketerije,  cvetlico  v ne- 
drije,  cvetlico  v lase  in  znova  čakala,  a pri: 
tem  vedno  bolj  čutila,  kako  tesno  ji  postaja 
pri  srcu. 

Deset  minut  pred  drugo  uro  je  Gene 
vieva  začula  dobroznane  korake  Maurice- 
vega  konja. 

„Oh!  on  je  tu,“  je  vzkliknila,  „njegov 
ponos  se  ni  mogel  upirati  njegovi  ljubezni. 
On  me  ljubi,  me  ljubi !" 

Maurice  je  skočil  s konja  in  ga  predal 
vrtnarju ; ukazal  mu  je,  naj  ga  počaka  na* 

istem  mestu.  Genevieva  ga  je  bila  že  ugle- 
dala in  opazila  z začudenjem,  da  vrtnar  ni 
odvedel  konja  v hlev. 

Maurice  je  vstopil ; bil  je  tega  dne  prav 
posebno  lep.  Široka  črna  suknja  z velikimi 
našivi,  bel  telovnik,  usnjate  hlače,  noge, 
vredne  Apola,  njegov  ovratnik  iz  belega  ba- 
tista,  lepi,  njegovo  gladko  in  široko  celo 
razkrivajoči  lasje:  vse  to  je  tvorilo  uzor 
lepote  in  moške  sile. 

Vstopil  je  — Genevievi  se  je  širilo 
srce,  sprejela  ga  je  z žarečim  obrazom. 

„Ah!  tukaj  ste,“  je  dejala  in  mu  ponu- 
dila roko,  „kajneda,  danes  obedujete  z nami?" 

»Nasprotno,  občanka,"  je  odvrnil  Mau- 
rice hladno,  „hotel  sem  Vas  prositi  za  do- 
voljenje, da  smem  izostati." 

»Izostati  ? . . .“ 

»Da,  preobložen  sem  z delom  v sek- 
ciji. Bal  sem  se,  da  me  pričakujete  in  da 
me  še  obsodite  radi  moje  neuljudnosti.  To 
je  vzrok  mojega  prihoda." 

Genevieva  je  začutila  v srcu  nekaj 
kakor  kamen. 

»O  moj  Bog!"  je  dejala,  »Dixmer  je 
gotovo  računal  na  to,  da  Vas  ob  svoji  vr- 
nitvi najde ; zato  mi  je  naročil,  naj  Vas  za- 
držim." 

„Ah,  potem  razumem,  zakaj  me  silite, 
da  ostanem,  madama:  ker  je  tako  ukazal 
Vaš  soprog.  Da  nisem  tega  takoj  uganil ! 
Res,  nikoli  ne  ozdravim  na  svoji  domi- 
šljavosti.“ 

„Maurice !“ 

„Toda  ravnati  se  moram  bolj  po  Vaših 
dejanjih  nego  po  Vaših  besedah.  Ako 
Dixmer  ne  obeduje  z nami,  je  zame  razlog 
več,  da  odidem.  Njegova  odsotnost  bi  Vam 
vzbujala  samo  muke.“ 

„Zakaj?“  je  vprašala  Genevieva  boječe. 

„Ker  se  zdi,  da  ste  se  po  mojem  po- 
vratku namenili,  da  se  me  boste  izogibali, 
zato,  ker  sem  se  vrnil  samo  radi  Vas,  pri- 
bogu ! Dobro  veste  to : in  ker  sem  po  svo- 
jem povratku  vsakikrat  naletel  na  koga  dru- 
gega, samo  ne  na  Vas." 

„Tiho !"  je  dejala  Genevieva,  „Vi  ste 
zopet  nejevoljni,  ljubi  prijatelj,  in  jaz  hočem 
storiti,  kar  je  najboljše." 

„Ne,  Genevieva,  Vi  lahko  storite  še 
kaj  boljšega,  sprejmete  me  lahko  kakor  prej, 
ali  pa  me  popolnoma  odženete." 

„Čujte,  Maurice,"  je  odvrnila  Genevieva 
z nežnim  glasom,  „umevajte  moj  položaj, 
uganite,  kje  tiči  moja  bojazen,  in  ne  de- 
lajte se  več  tako  okrutnega  napram  meni." 

Mlada  žena  se  mu  je  približala  in  ga 
pogledala  žalostno. 

Maurice  je  molčal. 

„Toda  kaj  hočete  vendar  od  mene,^ 
je  nadaljevala. 

„L  j u b i t i Vas  hočem,  Genevieva,. 
ker  čutim,  da  ne  morem  več  živeti  brez 
Vaše  ljubezni." 

„ Maurice,  imejte  usmiljenje  !" 

„0,  potem  ste  me  morali  pustiti,  da 
umrem !“  je  vzkliknil  Maurice. 

„Umreti !" 

„Da,  umreti  ali  pozabiti." 

„Vi  bi  torej  lahko  pozabili,"  je  vzklik- 
nila Genevieva,  in  solze  so  ji  silile  v oči.. 

„0h,  ne,  ne,"  je  dejal  Maurice  in  padel 
na  kolena,  „ne,  Genevieva,  morda  umreti,, 
toda  pozabiti,  nikoli,  nikoli  1" 

„ln  vendar",  je  Genevieva  odločno  pri- 
pomnila, „vendar  bi  bilo  najbolje,  Maurice,, 
kajti  ta  ljubezen  je  zločin." 

„Ali  ste  kaj  takega  dejali  gospodu  Mo- 
randu  ?“  je  rekel  Maurice,  ki  ga  je  njena 
nepričakovana  hladnost  nekoliko  umirila. 

„Gospod  Morand  ni  tak  blaznež,  kakor 
ste  Vi,  Maurice.  Ni  mi  bilo  treba  da  bi  ga 
šele  opozarjala  na  to,  kako  naj  se  vede  w 
hiši  svojega  prijatelja." 

»Staviva/'  je  odvrnil  Maurice  z ironič- 
nim nasmehom,  „staviva,  da  se  Morand  ne 
zgane  odtod,  ako  Dixmer  obeduje  zunaj. 
Ah!  Genevieva,  to  mi  morate  predočevati, 
ako  hočete  zaprečiti,  da  Vas  ljubim ; kajti 
dokler  se  nahaja  Morand  tu,  tu  ob  Vaši 
strani,  ne  da  bi  Vas  zapustil  niti  za  se- 
kundo, “ je  nadaljeval  z zaničevanjem,  „oh, 
ne,  ne,  dotlej  Vas  ne  bom  ljubil  ali  pa  vsaj 
si  ne  bom  priznaval,  da  Vas  ljubim." 

„In  jaz,“  je  vzkliknila  Genevieva,  pri- 
tirana  vsled  večnega  sumničenja  do  skraj- 
nosti, in  prijela  z neko  divjostjo  za  roko 
mladega  moža,  „prisegam  Vam,  čujte  dobro,. 
Maurice,  prisegam  Vam,  da  mi  Morand. 
nikoli  ni  govori  o ljubezni,  da  me  Morand 
nikoli  ni  ljubil  in  me  nikoli  ne  bo  ljubil 
prisegam  Vam  pri  svojem  poštenju,  prise- 
gam Vam  pri  duši  svoje  matere !“ 

„Ah,  ah!“  je  vzkliknil  Maurice,  „kako 
rad  bi  Vam  verjel." 

„Oh ! veruje  mi,  ubogi  norček,"  je  de- 
jala z nasmehom,  ki  bi  za  vsakega  drugega 
pomenjal  odkritje  ljubezni,  „verujte  mi ; alt 
hočete  morda  kaj  več  vedeti  o tem?  No, 
dobro ; Morand  ljubi  žensko,  pred  katero 
zginjajo  vse  druge  na  svetu  kakor  cvetke 
na  polju  pred  zvezdami  na  nebu." 

12. 


„In  kdo  je  ona  ženska,  ki  je  v stanu 
zatemniti  druge,  ako  se  nahaja  tudi  Gene- 
vieva med  njimi?" 

„Ali  ni  ona,  ki  jo  kdo  ljubi,  vedno 
krona  stvarstva?"  je  pripomnila  Genevieva 
smejoče. 

„No,“  je  dejal  Maurice,  „ako  me  ne 
ljubite,  Genevieva  . . 

Mlada  žena  je  s strahom  pričakovala 
konca  stavka. 

„Ako  me  Vi  ne  ljubite/'  je  nadaljeval 
Maurice,  „mi  vsaj  lahko  prisežete,  da  ne 
boste  nikoli  ljubili  drugega.', 

„Oh,  kar  se  tega  tiče  Maurice,  Vam 
prisegam  iz  vsega  srca,"  je  vskliknila  Ge- 
nevieva navdušeno,  ker  ji  je  Maurice  sam 
ponudil  poravnavo  z njeno  vestjo. 

Maurice  jo  je  prijel  za  obe  roki,  ki  ju 
je  Genevieva  sklenila  proti  nebu,  ter  ju  ob- 
sul  z gorečimi  poljubi. 

, .Postati  hočem  odslej  dober,  prijazen, 
zaupen,  plemenit,"  je  dejal.  »Smehljal  se 
Vam  bom,  hočem  biti  srečen." 

„In  Vi  ne  boste  zahtevali  kaj  več  ?“ 

„Trudil  se  bom." 

Na  dvorišču  so  se  začuli  koraki. 

„Prihajajo  nam  naznanit,  da  je  obed 
pripravljen,"  je  dejala  Genevieva. 

Pritajeno  sta  si  segla  v roke.  Prišel  je 
Morand  in  naznanil,  da  pričakujejo  le  še 
Maurica  in  Genevievo,  da  potem  posedejo 
za  mizo. 


XIX. 

Prošnja 

Lahko  si  mislimo,  koliko  odkritosrčneje 
in  prisrčneje  je  stisnil  Maurice  roko  Mo- 
andu,  potem,  ko  mu  je  bila  Genevieva  vse 
pojasnila.  Sedli  so  za  mizo.  Maurice  je  zrl 
v Genevievo  v poševni  smeri.  Sedela  je 
med  dnevno  svetlobo  in  njim ; njeni  črni 
lasje  so  se  nekako  odražali  v modri  barvi 
kakor  orlove  peruti ; njen  obraz  se  je  svetil, 
oči  so  bile  solzne  od  ljubezni. 

Pod  mizo  je  Mauriceva  noga  iskala  in 
tudi  našla  Genevievino.  Pri  prvem  stiku, 
čigar  učinek  je  skušal  zaznati  na  njenem 
obrazu,  je  videl,  kako  je  obenem  zardevala 
in  zopet  obledela,  toda  njena  nožiča  je 
mirno  ostala  med  njegovima. 

Morand  je  zopet  enkrat  razodeval  svojo 
duhovitost.  Povedal  je  neštevilo  veselih  in 
duhovitih  dovtipov,  ne  da  bi  se  bil  enkrat 
nasmejal. 

»Vrag  naj  me  vendar  vzame,  občan 
Morand,"  je  dejal  Maurice,  „Vi  niste  samo 
učenjak,  temveč  tudi  modrijan." 

„Oh,  mnogo  sem  videl  in  posebno 
mnogo  čital,“  je  odvrnil  Morand,  „in  potem 
— tudi  jaz  se  moram  nekoliko  pripravljati 
na  udobno  in  zabavno  življenje,  ki  je  hočem 
živeti,  ko  dosežem  svojo  srečo.  Čas  je,  ob- 
čan Maurice,  čas  je." 

„Ba !“  je  pripomnil  Maurice,  „Vi  govorite 
kakor  starec;  koliko  ste  stari?" 

»Osemintrideset  let  mi  je,"  je  dejal. 
„Da,  tako  se  godi  učenjaku,  kakor  pravite 
Vi,  on  sploh  ne  doseže  starosti." 

Genevieva  se  je  jela  smejati,  Maurice 
ji  je  pomagal;  Morand  se  je  zadovoljil  s 
tem,  da  se  je  nalahko  smehljal. 

„Vi  ste  torej  mnogo  potovali?"  je  vpra- 
šal Maurice  držeč  Genevievino  nogo,  ki  se 
je  skušala  osvoboditi,  trdo  med  svojima. 

»Del  svoje  mladosti  sem  preživel  v 
inozemstvu,"  je  odgovoril  Morand. 

»Mnogo  ste  videli,  oprostite,  hotel  sem 
reči  mnogo  opazovali;  mož,  kot  ste  Vi,  ne 
gleda  samo,  temveč  tudi  opazuje." 

»Da,  res,  mnogo  sem  videl,"  je  odvrnil 
Morand,  »skoraj  bi  rekej,  da  sem  vse 
videl."  n 

„Vse,  občan,  to  je  preveč,"  je  odvrnil 
Maurice  smeje  se,  „marsikaj  bi  se  še  dobilo, 
česar  niste  videli!" 

„Oh,  da,  prav  imate.  Sta  dve  reči,  ki 
ju  nisem  nikoli  videl.  Seveda  postajajo  te 
reči  vedno  redkejše." 

„Kaj  je  to?“  je  vprašal  Maurice. 

„Prvo,“  je  odvrnil  Morand  z resnim 
glasom,  „je  Bog,  saj  so  ga  na  Francoskem 
odstavili.  Sedaj  imajo  samo  še  boginjo  Pa- 
meti. Drugo  je.  kralj." 

„Oh,  to  je  ravnotako  težko,"  je  dejala 
Genevieva  in  skušala  smehljati  se;  „saj  ni- 
mamo več  kralja." 

..Posledica  je  ta,“  je  dejal  Morand,  „da 
si  ne  morem  ustvariti  pojma  o kronani  glavi ; 
to  mora  biti  nekaj  zelo  bridkega." 

„V  resnici  zelo  bridko,"  je  rekel  Maurice, 
„ porok  sem  Vam  za  to,  da  imam  priliko 
videti  jo  skoraj  vsakega  meseca." 

..Kronano  glavo?"  je  vprašala  Genevieva. 

„ Ali  vsaj  glavo,  ki  je  že  nosila  težak 
in  boleč  tovor,  ki  se  imenuje  krona,"  je  od- 
govoril Maurice. 

„Ah,  da,  kraljica,"  je  dejal  Morand, 
„prav  imate,  to  mora  biti  žalosten  prizor." 

„Ali  je  lepa  in  res  tako  ponosna,  kakor 
pravijo?"  je  vprašala  Genevieva. 


„ Ali  je  niste  nikoli  videli  ?“  je  vprašal 
Maurice  začudeno. 

„Jaz?  nikoli/  je  odvrnila  Gene  vie  va. 

„To  je  res  čudno ! In  ker  Marija  An- 
toinetta  v kratkem  nastopi  svojo  poslednja 
pot,  ne  bo  več  dolgo  prilike!" 

„Priznati  moram,"  je  dejala  Genevieva, 
„zelo  radovedna  bi  bila,  ko  bi  smela  videti 
revico." 

„Recite,“  je  vzkliknil  Maurice  trudeč 
se,  da  bi  ugodil  vsaki  Genevievini  želji, 
„ali  jo  res  hočete  videti?  Recite  mi  bese- 
dico : jaz  kot  uradnik  z lahkoto  odstranim 
vse  ovire." 

w Ali  bi  mi  lahko  pokazali  kraljico?"  je 
vzkliknila  Geneviva. 

„Seveda,  to  lahko  storim." 

„Kako  pa?“  je  vprašal  Morand  in  hitra 
pogledal  Genevievo,  česar  pa  mladi  mož  ni 
zapazil. 

„Nič  ni  lažjega/4  je  odgovoril  Maurice. 
»Dovoljenje  za  vstop  v Temple  lahko  do- 
bimo pri  uradnikih  in  pri  poveljnikih  straže. 
Poveljnik  straže  pa  je  ravno  te  dni  moj  pri- 
jatelj Lorin,  ki  je,  kakor  se  mi  zdi,  določen, 
da  nadomestuje  generala  Santerra,  kajti 
tekom  treh  mesecev  je  napredoval  od  kor- 

porala  do  majorja.  Torej,  poiščite  me  onega 
dne,  ko  bom  opravljal  stražo,  v Templu.  To 
se  zgodi  v četrtek." 

„Toda,"  je  odvrnila  Genevieva.  „S  tem 
bi  morda  zabredli  v veliko  nevarnost,  ljubi 
Maurice,  in  nikoli  bi  si  ne  odpustila  kaj  ta- 
kega, ako  bi  Vam  naprtila  skrbi  radi  svo- 
jih muh.“ 

Maurice  je  mislil  na  srečo,  ko  mu  bo 
mogoče  imeti  dotičnega  dne  svojo  ljubico 
dalje  časa  pri  sebi.  Stisnil  je  Genevievino 
nogo  med  svoji  rekoč : „Pridite  vendar, 
prosim  Vas." 

„Čujte  Morand,"  je  dejala  Genevieva, 
„spremite  me." 

„To  je  zgubljen  dan,  ki  še  bolj  za- 
tegne onega,  ko  opustim  svoje  trgovske 
posle  . . .“  je  rekel  Morand. 

„Torej  ne  pojdem,"  je  dejala  Genevieva. 

„In  zakaj  ne?"  je  vprašal  Morand. 

„E,  moj  Bog ! to  je  popolnoma  eno- 
stavno. Računati  ne  morem  na  to,  da  me 
spremi  Dixmer,  in  tako  predrzna  tudi  ne 
bom,  da  bom  vpraševala  kar  cele  oddelke 
topničarjev,  grenadirjev  in  lovcev  po  nekem 
uradniku,  ki  je  komaj  tri  ali  štiri  leta  sta- 
rejši od  mene." 

„Ako  smatrate  mojo  navzočnost  za  ne- 
obhodno  potrebno,  občanka  . . je  pripomnil 
Morand. 

»Naprej,  naprej,  Vi  modrijan,  bodite 
galantni,  kakor  da  bi  bili  skozinskoz  pri- 
prost  človek,"  je  dejal  Maurice,  »žrtvujte 
polovico  dneva  soprogi  svojega  prijatelja." 

„Naj  bo 1"  je  odvrnil  Morand. 

»Prosil  bi  Vas  še  za  nečesa,"  je  na- 
daljeval Maurice,  »za  strogo  molčečnost. 
Obisk  v Templu  je  nekaj  sumljivega  in  če 
bi  se  vsled  tega  obiska  pripetila  kaka  ne- 
zgoda, bi  nas  to  spravilo  vse  pod  giljo- 
tino*). Jakobinci  ne  poznajo  šale!  Saj  ste 
videli,  kako  so  ravnali  z girondisti." 

»Vraga !"  je  vzkliknil  Morand,  »to,  o 
čemer  nam  tu  pripoveduje  občan  Maurice, 
moramo  dobro  prevdariti.  Na  tak  neprijeten 
način  bi  ne  hotel  opustiti  svoje  trgovine." 

»Torej  stvar  je  dogovorjena,"  je  dejala 
Genevieva.  Po  teh  besedah  je  vstala  od 
mize  Maurice  ji  je  sledil.  Tudi  Morand  je 
hotel  vstati,  a v tem  hipu  mu  je  prinesel 
neki  delavec  malo  steklenico  z neko  tekočino, 
ki  je  vzbudila  vso  njegovo  pozornost. 

*)  Posebna  rezilna  priprava,  pritrjena  med 
dvema  koloma,  ki  so  jo  spuščali  z višine  v svrho 
obglavljenja. 


„Požuriva  se,"  je  rekel  Maurice  in  vle- 
kel Genevievo  za  seboj. 

„Oh,  bodite  brez  skrbi,"  je  odvrnila, 
sedaj  ima  opravka  najmanj  eno  uro." 

Mlada  žena  mu  je  prepustila  roko,  ki 
jo  je  nežno  stisnil  med  svoji.  Pekla  jo  je 
nekoliko  vest  radi  njenega  izdajstva;  zato 
ga  je  hotela  odškodovati  z urico  sreče. 

„Poglejte,“  je  dejala  korakajoč  po  vrtu, 
in  je  kazala  Mauricu  ovenele  nageljčke,  ki 
so  jih  bili  prinesli  na  vrt  v nekem  zaboju 
•iz  mahagonskega  lesa,  da  bi  se  zopet  obu- 
dili, „poglejte,  moje  uboge  cvetke  so  umrle." 

„Kdo  jih  je  umoril  ?"  je  pripomnil 
Maurice,  „Vaša  nemarnost,  kaj  ? Ubogi  na- 
geljčki !" 

„Ne  moja  nemarnost,  temveč  Vi,  ker 
ste  tako  dolgo  izostali,  ljubi  prijatelj." 

„Saj  so  potrebovali  malo,  Genevieva : 
malo  vode  in  ničesar  drugega ; vsled  mo- 
jega izostajanja  ste  imeli  dovolj  časa  za  to". 

„Ah,"  je  dejala  Genevieva,  „ko  bi  se 
pustile  cvetlice  zalivati  s solzami,  potem  bi 
ti  ubogi  nageljčki,  kakor  jih  imenujete,  ne 
bili  umrli." 

Maurice  jo  je  objel  s svojimi  rokami, 
j.o  naglo  privil  k sebi  in  ji,  ne  da  bi  se  uteg- 
nila braniti,  pritisnil  svoje  ustnice  na  njeno 

pol  smejoče  se,  pol  hrepeneče  oko,  ki  je 
opazovalo  ovenele  nageljčke. 

Genevieva  si  je  očitala  sama  sebi,  da 
je  preveč  potrpežljiva. 

Dixmer  se  je  vrnil  pozno,  in  ko  je  do- 
spel, je  uzrl  Moranda,  Genevievo  in  Mau- 
rica,  ki  so  na  vrtu  kramljali  o botaniki. 

XX. 

Cvetličarka. 

Slednjič  je  napočil  veliki  dan,  ko  je 
imel  opravljati  stražo  Maurice.  Bilo  je  v za- 
četku junija.  Nebo  je  bilo  temnomodro, 
njega  obzorje  se  je  ostro  odražalo  od  motno- 
bele  barve  novozgrajenih  hiš. 

Ob  devetih  je  imel  Maurice  nastopiti 
službo  v Templu  skupno  s tovarišema 
Merceveaultom  in  Agrikolo.  Ob  osmih  je  v 
noši  občinskega  uradnika,  okrašen  s tro- 
bojno  šerpo,  ki  se  je  krasno  prilegala  nje- 
govemu vitkemu,  a kljub  temu  krepkemu 
stasu,  prišel  k Genevievi  in  žel  medpotoma 
odkritosrčno  odobravanje  patriotov,  ki  so  ga 
srečevali. 

Genevieva  je  bila  že  oblečena  ; nadela 
si  je  priprosto  obleko  iz  musselina,  neke 

vrste  plašč  iz  lahkega  taffeta  in  malo  avbo, 
okrašeno  s trobojnim  trakom. 

Morand  je  nosil  svojo  vsakdanjo  obleko, 
pol  meščansko,  pol  rokodelsko,  brezdvomno 
raditega,  ker  se  je  bal,  da  bi  ga  osumili 
aristokracije.  Vrnil  se  je  bil  ravnokar  domov, 
na  njegovem  obrazu  so  se  poznale  sledi 
velike  utrujenosti,  ker  je  bil  delal  vso  noč, 
kakor  je  sam  dejal.  Dixmer  je  takoj  po 
Morandovem  prihodu  odšel  od  doma. 

„No  1“  je  vprašala  Genevieva,  „kaj  ste 
ukrenili,  Maurice,  in  kako  bomo  videli  kra- 
ljico ?“ 

„Čujte,“  je  odgovoril  Maurice  „moj 
načrt  je  gotov.  Jaz  pridem  z Vami  v 
Temple  ; priporočim  Vas  svojemu  prijatelju 
Lorinu,  ki  poveljuje  straži.  Nato  nastopim 
svoje  mesto  in  v ugodnem  trenotku  pridem 
po  Vas." 

„Toda  kje  bomo  videli  jetnico  in  kako 
jo  bomo  videli  ?“  je  vprašal  Morand. 

„Med  zajutrkom  ali  pa  med  kosilom 
skoz  steklena  vrata,  kjer  se  nahajajo  uradniki." 

„Izborno !“  je  dejal  Morand  in  prijel  za 
čašo  vina,  ki  se  je  nahajala  ravno  pred 
njim.  Razen  vina  je  zavžil  nekaj  koščkov 
kruha,  ki  jih  je  naglo  pogoltnil. 

„In  sedaj, “ je  dejal,  „sedaj  sem  pri- 
pravljen, občan  Maurice;  pojdimo,  ako  se 
Vam  ljubi. “ 

Maurice  je  prijel  Genevievo  pod  pa- 
zduho rekoč:  * Pojdiva". 

Bil  je  tako  srečen,  da  mu  je  srce  pre- 
kipevalo sreče.  Ko  bi  ne  bil  imel  obzirov 
do  samega  sebe,  bi  bil  kar  zaukal  od  ra- 
dosti. V resnici,  česa  naj  bi  si  še  zaželel : 
zunaj  je  sijalo  božje  solnce,  Genevievina 
roka  je  drhtela  pod  njegovo,  javni  glasniki 
so  iz  vsega  grla  naznanjali  triumf  jakobin- 
cev in  padec  girondistov  ter  kričali,  da  je 
domovina  rešena. 

Včasih  prihajajo  v življenju  trenotki,  ko 
je  človeško  srce  premajhno,  da  bi  združilo 
v sebi  veselje  ali  žalost,  ki  se  nabira  v njem. 

„0,  kako  lep  dan  !“  je  vzkliknil  Morand. 

„Da,  da,  res  lep,“  je  dejala  Genevieva 
in  se  tiščala  Maurica,  „da  bi  le  ostal  do 
večera  tako  jasen  in  brez  oblakov,  kakor  je 
sedaj !“ 

Maurice  je  primerjal  te  besede  s samim 
seboj  in  bil  še  bolj  srečen. 

Dospeli  so  že  bili  do  ogla  Rue  des 
Vieilles-Haudriettes,  ko  jim  je  nepričakovano 
zastavila  pot  neka  cvetličarka  in  jim  ponu- 
dila cvetlice. 

„Kako  krasni  nageljčki 1"  je  vzkliknil 
Maurice. 

„0h,  da,  res  so  lepi,"  je  dejala  Gene- 
vieva.  Njihove  negovalce  je  gotovo  zelo 
skrbelo,  da  bi  ne  oveneli,  kakor  so  moji."' 

Ta  beseda  je  zelo  dobro  dela  srcu  mla- 
dega moža. 

„Ah,  moj  krasni  uradnik,"  je  dejala 
cvetličarka,  „kupi  šopek  lepi  občanki.  Belo 
je  oblečena,  tu  imam  krasne  rdeče  nageljčke. 
Belo  in  rdeče,  to  se  vjema  zelo  lepo ; 
pripne  si  šopek  na  svoje  srce,  in  ker  je 
njeno  srce  prav  blizu  tvoje  modre  suknje, 
imeli  boste  narodne  barve." 

„Da,“  je  rekel  Maurice  lepi,  mladi  in 
ljubeznjivi  cvetličarki,  „kupiti  hočem,  ker 
ljubim  nageljčke,  čuješ  ? Vse  ostale  cvetlice 
črtim." 

„Oh,  Maurice,"  je  dejala  Genevieva, 
„to  je  nepotrebno,  saj  jih  imamo  toliko  na 
vrtu." 

Toda  kljub  temu,  da  je  Genevieva  z 
ustnicami  ugovarjala,  so  vendar  govorile 
njene  oči  dovolj  jasno,  da  hrepeni  po  šopku. 
Maurice  je  izbral  najlepšega ; bil  je  oni,  ki 
ga  je  ponujala  prodajalka  in  ki  je  obstaja! 
iz  približno  dvajseterih  temnordečih  na- 
geljčkov,  močno  in  prijetno  dehtečih. 

„Vzemi,"  je  rekel  Maurice  prodajalki  in 
ji  vrgel  v košarico  pet  frankov,  „ vzemi,  to 
je  zate.“ 

„Hvala,  moj  krasni  uradnik,"  je  odvr- 
nila cvetličarka,  „petkratna  hvala." 

Med  tem  kratkim  prizorom  sta  postala 
Morand  in  Genevieva  čudno  bleda  in  drh- 
teča. Krčevito  je  stisnila  svojo  krasno  ro- 
čico in  sprejela  šopek,  ki  ga  je  ponudil 
Maurice.  Držala  si  ga  je  pred  obrazom,  ne 
morda  zato,  da  bi  ga  duhala,  temveč  zato, 
da  je  lahko  skrivala  svoje  razburjenje. 

Ostali  košček  poti  so  prehodili  veselo 
kramljajoč,  vsaj  kolikor  se  tiče  Maurica,  med- 
tem ko  je  bila  dobra  volja  Genevieve  in 
Moranda  nekako  prisiljena. 

Kmalu  po  deveti  uri,  ko  so  bili  do- 
speli v Temple,  je  general  Santerre  prečital 
imena  uradnikov. 

„Tukaj,"  je  zaklical  Maurice  in  prepu- 
stil Genevievo  Morandu  v varstvo. 

„Ah,  dobrodošel,"  je  dejal  Santerre  in 
segel  Mauricu  v roko. 

Maurice  je  dobro  vedel,  da  bi  ne  imelo 
zanj  dobrih  posledic,  ko  bi  bil  odklonil  po- 
nujeno mu  roko,  kajti  prijateljstvo  s Santer- 
rom  je  bilo  tedaj  gotovo  eno  najdragoce- 
nejših. 

„Kdo  pa  je  ta  zala  občanka  ?“  je  vpra- 
šal Santerre,  „in  kaj  hoče  tu  ?“ 

„To  je  soproga  vrlega  občana  Dix- 
merja ; gotovo  si  že  čul  pripovedovati  o tem 
vrlem  občanu,  občan  general  ?“ 

„Da,  da,“  je  odvrnil  Santerre,  ,, lastnik 
je  strojarske  tvrdke  in  stotnik  pri  lovcih 
Viktorijeve  legije. “ 

„Tako  je.“ 

„Dobro,  dobro  1 Pri  moji  veri,  lepa  je. 
In  onale  opica,  ki  jo  drži  za  roko!“ 

„To  je  občan  Morand,  tovariš  njenega 
soproga,  lovec  v Dixmerjevi  stotniji. 

Santerre  se  je  približal  Genevievi  rekoč : 
»Dobro  jutro,  občanka!- 

Genevieva  je  zbrala  ves  svoj  pogum  in 
odvrnila  nasmehnivši  se : »Dobro  jutro, 
občan  general !“ 

Santerre  se  je  čutil  s tem  nasmehom  in 
s tem  nazivom  zelo  počaščenega. 

„In  česa  iščeš  tu,  lepa  patriotinja  ?“  je 
nadaljeval. 

„Občanka  ni  še  nikoli  videla  vdove 
Kapet  in  rada  bi  jo  hotela  enkrat  videti, “ 
je  odvrnil  Maurice. 

„Da,“  je  dejal  Santerre,  „predno . . .“ 
Napravil  je  odurno  kretnjo. 

„Popolnoma  prav,"  je  odgovoril  Mau- 
rice hladno. 

„Dobro“  je  pripomnil  Santerre ; napravi 
tako,  da  je  ne  bodo  videli,  ko  se  poda  v 
stolp ; to  bi  bil  slab  zgled ; sicer  se  zana- 
šam nate.“ 

Santerre  je  zopet  stisnil  Mauricu  roko 
in  odšel.  Maurice  je  prijel  Genevievo  pod 
pazduho  in  se  podal  k oddelku  pri  vratih, 
kier  se  je  nahajal  poveijnik  batalijona  Lorin, 
ki  je  kričal  na  vse  grlo. 

„Dobro  !“  je  vzkliknil,  „tu  prihaja  Mau- 
rice z neko  žensko,  ki  se  mi  dozdeva  pre- 
cej prijetna.  Morda  se  nahaja  ta  potuhnjenec 
pri  moji  boginji  Pameti?  Gorje  Artemizi, 
če  bi  bilo  to  tako !“ 

„No,“  občan  adjutant/'  je  rekel  stotnik. 

„Ah,  da;  pozor!"  je  vzkliknil  Lorin,  „v 
gruče,  levo,  levo  . . . dobro  jutro,  Maurice ; 

. . . hitri  korak,  stopaj !“ 

Bobni  so  zaropotali,  stotnije  so  odko- 
rakale na  svoja  mesta  in  šeie,  ko  je  bila 
vsaka  na  svojem  mestu,  je  prihitel  Lorin. 

Izmenjali  so  prve  poklone.  Maurice  je 
predstavil  Lorinu  Genevievo  in  Moranda. 
Nato  so  sledila  pojasnila. 

„Da,  da,  razumem,"  je  dejal  Lorin , 
„ti  želiš,  da  bi  pustili  občana  in  občanko  v 

stolp.  To  se  lahko  zgodi ; jaz  razpostavim 
straže  in  jim  porečem,  naj  pustijo  tebe  in 
tvojo  družbo  mimo.“ 

Deset  minut  nato  sta  vstopila  v stolp 
Genevieva  in  Morand  v spremstvu  treh 
uradnikov  in  se  postavila  za  steklena  vrata. 

XXL 

Rdeči  nagelj. 

Kraljica  je  bila  ravnokar  vstala.  Ker  je 
bila  že  dva  ali  tri  dni  bolna,  je  ostajala  v 
postelji  dlje  časa  nego  navadno.  Šele,  ko 
ji  je  svakinja  povedala,  da  je  solnce  krasno 
vzšlo,  je  zbrala  svoje  moči  in  zahtevala,  naj 
bi  ji  dovolili  mal  sprehod  po  terasi,  da  bi 
njena  hčerka  zavžila  nekoliko  svežega  zraku. 
Ustregli  so  ji  brez  ugovora. 

K temu  jo  je  napotil  še  drug  povod. 
Enkrat,  in  sicer  samo  enkrat,  je  bila  uzrla 
dauphina  na  vrtu  z visočine  stolpa.  Toda 
pri  prvem  znamenju,  ki  sta  si  ga  bila  dala 
mati  in  sin,  je  stopil  med  njiju  Simon  in 
zapovedal  otroku,  naj  gre  v svoje  stano- 
vanje. 

Toda  videla  ga  je  vendarle,  in  to  je 
bilo  zanjo  mnogo.  Mladi  jetnik  je  bil  res 

zelo  bled  in  zelo  spremenien.  Tudi  je  bil 
oblečen  kakor  otroci  iz  ljudstva  v karma- 
njolo  in  debele  hlače.  Toda  pustili  so  mu 
vendarle  njegove  lepe,  zlatolase  kodre.  Ko 
bi  ga  le  še  enkrat  videla,  to  bi  bil  praznik 
za  materino  srce  < Kazun  tega  je  bila  našla 
na  hodniku  v nekem  kotu  slamico,  kar  je 
pomenjalo,  da  se  nahaja  v bližini  prijatelj. 

Spolnili  so  službene  zahteve.  Maurice 
je  bil  tembolj  gospodar  v stolpu,  ker  je  hotel 
slučaj,  da  so  ga  določili  za  dnevno  stražo, 
a uradnika  Agrikolo  in  Merceveaulta  za  nočno. 

Odhajajoči  uradniki  so  se  odstranili 
pustivši  zapisnik  pri  svetovalstvu  v Templu. 

„No,  občan  uradnik,"  je  dejala  Tisonka 
in  pozdravila  Maurica.  „Privedli  ste  seboj 
družbo,  da  si  lahko  ogleda  naše  golobe. 
Samo  jaz  sem  obsojena,  da  ne  smem  več 
videti  svoje  uboge  Heloise." 

„To  so  moji  prijatelji,  ki  niso  še  nikoli 
videli  gospe  Kapet,"  je  odvrnil  Maurice. 

Genevieva  je  pripomnila:  „Mi  ne  bi 
hoteli  gledati  skoz  steklena  vrata,  to  bi  bilo 
jetnikom  mučno." 

„Zakaj  niste  odvedli  svojih  prijateljev 
na  pot,  ki  vodi  k stolpu?  Gospa  Kapet  se 
poda  s svojo  svakinjo  in  svojo  hčerko  na 
sprehod,  občan  Maurice." 

„Prijatelj.“  je  dejala  Genevieva  Mauricu 
in  naglo  pogledata  Moranda : „Občanka  ima 
prav.  Ko  bi  me  postavil  na  kak  način  na 
pot,  po  kateri  ima  priti  Marija  Antoinetta, 
bilo  bi  mi  to  manj  zoprno,  kakor  da  bi  jo 
opazili  od  tu.  Pojdimo,  občan  Maurice,"  je 
nadaljeval,  pojdimo  tja,  kamor  ste  obljubili, 
da  nas  sprovedete  : tukaj  se  zdim  sama 
sebi  kakor  jetnica,  še  zadušim  se." 

Maurice  je  odvedel  Moranda  in  Gene- 
vievo  ven ; opozorjene  od  Lorina,  so  jih 
straže  puščale  nemoteno  mimo.  Postavil  jih 
je  na  neki  mali  hodnik  v naj  višjem  nad- 
stropju, kjer  so  morale  priti  mimo  kraljica, 
princesa  Elizabeta  in  mlada  princesa,  ako 
so  se  hotele  podati  na  galerijo. 

Sprehod  je  bil  določen  za  deseto  uro 
in  čakati  je  bilo  treba  še  nekoliko  minut. 
Ne  le,  da  Maurice  ni  zapustil  svojih  prija- 
teljev, temveč  je  vzel  s seboj  tudi  občana 
Agrikolo,  ki  ga  je  bil  srečal,  da  bi  se  ne 
vzbudil  sum  vsled  tega  nezakonitega  koraka. 

Ko  je  odbila  dtseta  ura,  se  je  začul 
doli  v stolpu  glas,  ki  je  bil  po  Mauricevem 
mnenju  Santerrov:  „Odprite  !“ 

Straža  je  takoj  prijela  za  puške,  na  kar 
šo  zaprli  ograjo.  Po  vsem  stolpu  je  nastal 
ropot.  Čuti  je  bilo  žvenketanje  železa  in  bli- 

žanje  korakov,  kar  je  napravilo  na  Moranda 
in  Genevievo  velikanski  utis,  kajti  Maurice 
je  videl,  kako  sta  oba  obledela.  Zaklical 
jima  je:  „Pozor,  tu  so  jetniki. “ 

»Imenujte  mi  jih  po  imenu,  kajti  ne 
poznam  jih,“  je  dejala  Genevieva. 

„Prvi  dve,  ki  stopata  navzgor,  sta  Ka- 
petova  sestra  in  hči.  Poslednja,  pred  katen> 
stopa  psiček,  je  Marija  Antoinetta.“ 

Genevieva  je  stopila  korak  naprej. 
Mesto  da  bi  gledal,  se  je  Morand  naslonil 
ob  steno.  Njegove  ustnice  so  bile  bledejše 
in  rumenejše  nego  zidovi  stolpa.  Genevieva 
se  je  zdela  v svoji  beli  obleki,  s svojimi 
lepimi  in  jasnimi  očmi  kakor  angelj,  ki  pri- 
čakuje jetnike,  da  jim  osladi  grenko  usodo 
in  jim  mimogrede  natrosi  nekoliko  radosti 
v njihova  srca. 

Princesa  Elizabeta  in  mlada  princesa 
sta  šli  mimo,  potem  ko  sta  začudeno  po- 
gledali tujce ; prva  je  nedvomno  menila,  da 
so  to  potom  znamenj  jim  označeni  prijatelji,, 
kajti  živahno  se  je  obrnila  k mladi  princesi 
ter  ji  stisnila  roko.  Obenem  je  spustila  na 
tla  žepno  ruto,  da  bi  na  to  opozorila  kraljico. 

Kraljica,  ki  je  komaj  sopihala  in  ki  jo 
je  mučil  suh,  rezek  kašelj,  se  ni  počutila 
dobro.  Prestopila  je  še  nekoliko  stopnic  in. 

je  tudi  dospela  pred  Genevievo,  Moranda  in 
mladega  uradnika. 

„Oh,  cvetlice  1“  je  dejala ; „že  dolgo 
jih  nisem  videla.  Kako  prijetno  dehtijo,  in 
kako  srečni  morate  biti,  da  jih  imate." 

Hitro,  kakor  misel,  ki  je  ležala  v bo- 
lestnih besedah,  je  iztegnila  Genevieva  roko, 
da  bi  ponudila  šopek  kraljici.  Marija  Antoi- 
n6tta  se  je  vzravnala,  jo  pogledala,  in  nekaj 
kakor  rdečica  je  oblilo  njeno  obledelo  lice. 

Toda  nehote  je  tudi  Maurice  iztegnil 
roko,  da  bi  zadržal  Genevievino.  Kraljica  se 
je  obotavljala,  pogledala  Maurica  in  spoznala 
v njem  mladega  uradnika,  ki  je  občeval  ž 
njo  sicer  odločno,  toda  obenem  spoštljivo. 
Vprašala  je:  „ Ali  je  prepovedano  gospod?" 

„Ne,  ne,  madama,"  je  odvrnil  Maurice, 
„Genevieva,  lahko  ji  ponudite  šopek." 

„Oh,  hvala,  hvala  gospod,"  je  vzklik- 
nila kraljica  z odkritosrčno  hvaležnostjo, 
pozdravila  Genevievo  s svojo  prisrčno  lju- 
beznivostjo, segla  s svojo  shujšano  roko  po 
šopku  in  izrula  iz  množice  cvetlic  lep  na- 
geljček. 

„Vzemite  vse,  madama,  vzemite,"  je 
rekla  Genevieva  boječe. 

„Ne,"  je  odvrnila  kraljica  in  se  ljubko 
nasmehnila ; šopek  ste  morda  dobili  od 

osebe,  katero  ljubite,  a jaz  Vas  nočem  oro- 
pati daru.“ 

Genevieva  je  zardela,  vsled  česar  se  je 
kraljica  še  bolj  smehljala. 

„Naprej,  občanka  Kapet,“  je  dejal  Agri- 
kola,  „nadaljevati  morate  svojo  pot.“ 

Kraljica  je  pozdravila  in  iela  zopet  sto- 
pati navzgor ; toda  predno  je  zginila,  se  je 
še  enkrat  ozrla  in  zamrmrala. 

„Kako  prijetno  dehti  ta  nageljček  in 
kako  ljubka  je  ta  ženska !“ 

„Ni  me  opazila/'  je  zašepetal  Morand, 
ki  je,  skoraj  kleče  v hodnikovi  poltemi,  res 
ubežal  očem  kraljice. 

„Toda  Vi  ste  jo  dobro  videli,  kajneda, 
Morand  in  Vi  tudi,  Genevieva  ?“  je  rekel 
Maurice,  dvakrat  srečen,  enkrat  radi  prizora, 
ki  , ga  je  bil  nudil  svojim  prijateljem,  potem 
tudi  radi  veselja,  ki  ga  je  bil  napravil  ne- 
srečnim jetnicam  za  tako  malo  ceno. 

„Oh,  da,  da,“  je  dejala  Genevieva, 
„dobro  sem  jo  videla  in  vedno  bi  jo  gledala, 
tudi  Če  bi  živela  sto  let.“ 

„Kako  se  Vam  dozdeva  Marija  An- 
toinetta  ?“ 

„Zelo  je  lepa.“ 

„In  Vi,  Morand,  kaj  pravite  ?" 

Morand  je  sklenil  roki,  ne  da  bi  bit 
odgovoril. 

,, Povejte  mi  vendar, “ je  rekel  Maurice 
tiho  in  smejoč  se,  „ali  je  morda  Morand 
zaljubljen  v kraljico  ?“ 

Genevieva  je  zadrhtela,  toda  takoj  se  je 
zopet  umirila  in  odgovorila  tudi  v smehu : 
,,Pri  moji  veri,  zdi  se,  kakor  da  bi  bilo 
res  tako.“ 

„No,  ali  mi  nočete  povedati,  kako  se 
Vam  dozdeva  Marija  Antoinetta?“  je  vpra- 
šal Maurice. 

„Zdi  se  mi  zelo  bleda, “ je  odvrnil. 

Maurice  je  prijel  Genevievo  pod  paz- 
duho in  jo  odvedel  na  dvorišče.  Na  temnih 
stopnicah  se  mu  je  zazdelo,  kakor  da  mu 
je  Genevieva  poljubila  roko. 

„Kaj  pomenja  to,  Genevieva  ?•'  je  vpra- 
šal Maurice. 

„Maurice,  nikoli  ne  pozabim,  da  ste 
radi  mene  tvegali  glavo. “ 

„Oh,  Genevieva,  Vi  pretiravate.  Vi  veste, 
da  hvaležnost  napram  meni  ni  ono  čustvo, 
po  katerem  hrepenim. 

Genevieva  mu  je  rahlo  stisnila  roko. 
Morand  jima  je  sledil  omahujoče.  Prišli  so 
na  dvorišče.  Lorin  ju  je  spoznal  in  ju  pu- 
stil iz  Templa. 

Toda,  predno  je  Genevieva  odšla,  ji  je 
moral  Maurice  obljubiti,  da  pride  prihod- 
njega dne  zopet  k njim  na  obed. 

XXII. 

Cenzor  Simon. 

S srcem,  polnim  radosti,  se  je  Maurice 
povrnil  na  svoje  mesto  in  našel  gospo 
Tison,  kako  je  ihtela. 

„Kaj  Vam  je  že  zopet,  mati  ?“  je 
vprašal. 

„Vi  ste  bogati,  ste  občan,  Vi  prihajate 
sem  samo  za  en  dan,  in  dovoljujejo  Vam, 
da  Vas  obiskujejo  lepe  ženske,  ki  pokla- 
njajo Avstrijanki  šopke,  a meni,  ki  se  ne 
ganem  iz  tega  golobnjaka,  prepovedujejo,  da 
bi  videla  svojo  ubogo  Heloiso.“ 

Maurice  ji  je  stisnil  v roko  deset  fran- 
kov in  odvrnil : „ Vzemite,  dobra  Tisonka, 
vzemite  in  bodite  pogumni.  Saj  ne  bo  tra- 
jalo večno  z Avstrijanko.“ 

„Deset  frankov !“  je  dejala  jetničarka, 
„to  je  lepo  od  Vas.  Toda  kodrast  lasek 
moje  uboge  hčere  bi  mi  bil  ljubši." 

Simon,  ki  je  ravno  stopal  po  stopnicah 
navzgor,  je  čul  njene  besede  in  je  videl. 

kako  je  jetničarka  utaknila  v žep  denar,  ki 
ga  ji  je  daroval  Maurice.  Bil  je  zelo  slabo 
razpoložen,  kajti  na  dvorišču  je  srečal  Lo- 
rina,  napram  kateremu  je  gojil  najhujše  so- 
vraštvo, ki  mu  ga  je  ta  tudi  pošteno  vračal. 

Ko  je  Simon  zagledal  Lorina,  se  je 
ustavil  ter  močno  obledel. 

Torej  zopet  ta  bataljon  opravlja  stražo,  “ 
Je  zamrmral. 

„No  in  kaj  potem  ?“  je  odvrnil  neki 
grenadir,  ki  mu  te  besede  niso  bile  všeč ; 
„zdi  se  mi,  da  je  vreden  ravnotoliko  kakor 
drugi.  “ 

Simon  je  vzel  iz  žepa  svoje  karmanjole 
svinčnik  in  se  delal,  kakor  da  piše  na  košček 
papirja,  ki  je  bil  skoraj  tako  črn  kakor  nje- 
gove roke. 

„Ej,  ej !“  je  dejal  Lorin,  „ti  znaš  torej 
pisati,  odkar  si  Kapetov  učitelj ; glejte,  ob- 
čani, pri  moji  časti,  napravil  si  je  beležko; 
to  je  cenzor  Simon. “ 

Splošni  smeh,  ki  so  ga  vzbudile  te  be- 
sede v vrstah  mladih  gardistov,  je  nesreč- 
nega čevljarja  zelo  osupnil. 

„Dobro,  dobro,"  je  dejal  škripajoč  z 
zobmi  in  bled  od  jeze,  „čul  sem,  da  si  do- 
volil nekim  tujcem  vstop  v Temple  in  sicer 

brez  dovoljenja  občine.  Dobro,  dobro,  na- 
ročim uradniku,  da  sestavi  zapisnik  o tem." 

„Ta  zna  vsaj  pisati,"  je  odvrnil  Lorin, 
„ti  veš,  da  je  Maurice,  vrli  Simon,  Maurice, 
železna  pest.  Saj  ga  vendar  poznaš?" 

Ravno  v tem  hipu  sta  odhajala  Morand 
in  Genevieva. 

Simon  ju  je  zapazil  in  takoj  nato  od- 
hitel v stolp,  kamor  je  dospel  ravno  v tre- 
notku,  ko  je  dal  Maurice  Tisonki  denarja. 

„Oh  ! oh 1“  je  dejal,  obrnjen  k Tisonki, 
ki  si  je  brisala  solze  s svojim  predpasni- 
kom, „ali  hočeš  po  sili,  da  te  obglavijo, 
občanka  ?“ 

„Mene  ?“  je  odvrnila  gospa  Tison, 
„ zakaj  pa  ?“ 

„Tako  ! Ti  sprejemaš  od  uradnika  denar, 
da  puščaš  aristokrate  k Avstrijanki." 

„Jaz?  molči  vendar,  ti  si  blazen." 

„To  pride  v zapisnik,"  je  dejal  Simon 
z važnim  povdarkom. 

„Pojdi  vendar,  to  so  prijatelji  uradnika 
Maurica,  enega  izmed  najboljših  patriotov, 
kar  jih  je." 

»Zarotniki,  pravim  ; sicer  naznanimo  to 
občini,  in  ona  naj  razsodi. 

„Ah,  ti  me  hočeš  torej  ovaditi,  policij- 
ski vohun  !" 

„Seveda,  ako  tega  ne  storiš  sama." 

„Kaj  ovaditi,  koga  naj  ovadim  ?" 

„To,  kar  se  je  zgodilo." 

„Kje  so  se  nahajali  aristokratje  ?“ 

„Tu  na  stopnicah." 

„Tedaj,  ko  je  stopala  vdova  Kapet  v 
stolp  ?" 

„Da.“ 

„Ali  so  govorili  med  seboj  ?" 

„Da,  dve  besedici." 

„Dve  besedici,  torej  vidiš ; sicer  diši 
tu  po  aristokraciji." 

„Hočeš  reči,  po  nageljčkih." 

„Po  nageljčkih!  Zakaj  po  nageljčkih?" 

„Ker  je  imela  občanka  v rokah  dišeč 
šopek." 

,, Katera  občanka  ?“ 

„Ona,  ki  je  videla  kraljico,  ko  je  šla 
mimo. 

„Pazi,  Tisonka,  ti  praviš  „kraljica“ ; 
pogosti  obiski  aristokratov  so  te  že  vso 
pokvarili.  Kaj  pa  je  to  ?"  je  dejal  Simon  in 
se  sklonil. 

„Ej,  cvetka,  menda  ravno  nageljček," 
je  rekla  Tisonka ; „najbrže  je  padel  občanki 
Dixmer  iz  rok,  ko  je  Marija  Antoinetta  iz- 
pulila cvetko  iz  njenega  šopka." 

„Kaj  ? Gospa  Kapet  je  vzela  cvetko  iz 
šopka  občanke  Dixmer  ?“  je  dejal  Simon. 

„Da,  in  jaz  sem  ga  ji  dal,  razumeš?" 
je  s pretečim  glasom  vzkliknil  Maurice,  ki 
je  nekoliko  hipov  poslušal  ta  pogovor  in 
kmalu  postal  nestrpen. 

„Dobro,  dobro,  vidimo,  kar  vidimo  in 
vemo,  kaj  se  pravi,"  je  mrmral  Simon  in  še 
vedno  tiščal  v roki  nageljček,  ki  ga  je  bil 
poteptal  s svojo  široko  nogo. 

„In  jaz,"  je  dejal  Maurice,  „jaz  vem 
nekaj  in  ti  povem:  ti  nimaš  ničesar  opra- 
viti tu  v stolpu ; svojo  rabeljsko  službo 
opravljaj  tu  doli  pri  malem  Kapetu,  katerega 
pa  danes  ne  boš  tepel,  ker  sem  jaz  tukaj 
in  ti  prepovedujem." 

„Ah,  groziš  mi  in  me  imenuješ  rablja," 
je  vzkliknil  Simon  in  zmečkal  cvetlico  med 
svojimi  prsti ; „ah ! videti  hočemo,  ali  je 
aristokratom  dovoljeno . . . Toda,  kaj  po- 
menja  to  ?“ 

„Kaj  ?"  je  vprašal  Maurice. 

„Kaj  neki  čutim  v tem  nageljčku  ? 
Ah,  ah!" 

In  pred  Mauricevimi  začudenimi  očmi 
je  izvlekel  Simon  iz  cvetličinega  keliha  maj- 
hen, skrbno  zvit  papirček,  ki  je  bil  spretno 
mtaknjen  v sredo  med  cvete. 

„0h ! oh !“  je  vzkliknil  tudi  Maurice, 
„moj  Bog,  kaj  pa  je  to  ?“ 

„Že  zvemo,  že  zvemo, “ je  dejal  Simon 
in  se  približal  lini.  „Ah,  tvoj  prijatelj  Lorin 
trdi,  da  ne  znam  čitati,  čakaj,  boš  že  videl." 

Lorin  je  bil  Simona  opravljal,  da  zna 
čitati  le  tiskano,  a pisano  le  tedaj,  ako  je  pi- 
sava dovoli  velika.  Listek  je  bil  droben,  tako 
da  je  moral  Simon  seči  po  naočnikih.  Po- 
ložil je  listek  na  lino  in  jel  brskati  po  svo- 
jih žepih.  Toda  v tistem  hipu  je  odprl  občan 
Agrikola  vrata,  ki  so  vodila  v predsobo  in 
so  se  nahajala  ravno  nasproti  malemu  oknu. 
Nastal  je  prepih,  ki  je  odnesel  kakor  perje 
lahki  papirček,  tako,  da  ga  Simon,  ko  se  je 
medtem  ozrl,  zaman  iskal ; papir  je  zginil. 
Simon  je  strahovito  zatulil. 

„Tu  je  bil  neki  papir  !‘,  je  upil,  „papir 
je  bil  tu ; toda  varuj  se,  občan  uradnik, 
zopet  ga  moramo  najti. “ 

Po  teh  besedah  je  hitel  na  dvorišče 
pustivši  Maurica,  ki  je  bil  ves  osupel,  samega. 

Ko  je  minilo  deset  minut,  so  stopili  v 
stolp  trije  člani  občine.  Kraljica  se  je  še 
nahajala  na  terasi ; izdano  je  bilo  povelje, 
da  se  ji  ne  pove,  kaj  se  je  pripetilo.  Člani 
občine  so  takoj  poslali  ponjo. 

Prva  stvar,  ki  je  vzbudila  njihovo  po- 
zornost, je  bil  rdeči  nageljček,  ki  ga  je  še 
držala  v rokah.  Začudeno  so  jo  pogledali, 
in  predsednik  deputacije  se  ji  je  približal 
rekoč : 

„Dajte  nam  cvetlico. “ 

Kraljica  je  trepetala  in  se  obotavljala. 

»Dajte  cvetlico,  prosim  Vas,  gospa, “ je 
vzkliknil  Maurice,  na  kar  je  kraljica  šele  iz- 
ročila zahtevani  nageljček.  Vzel  ga  je  pred- 
sednik in  se  podal  s svojimi  tovariši  v 
zraven  nahajajočo  se  dvorano,  da  se  iz- 
vrši preiskava  in  sestavi  zapisnik.  Odprli  so 
cvetlico  ; bila  je  prazna.  Maurice  se  je  od- 
dahnil. 

„Trenotek  potrpljenja/'  je  dejal  eden 
izmed  članov,  „vzeli  ste  srce  iz  nageljčka. 
Votlina  je  sicer  prazna,  toda  v njej  se  je 
gotovo  nahajal  listek." 

»Pripravljen  sem  podati  vsa  potrebna 
pojasnila,  toda  najprej  zahtevam,  da  se  me 
aretira. 

»Tvojo  zahtevo  jemljemo  na  znanje," 
je  rekel  predsednik,  »toda  spolnimo  je  ne, 
kajti  ti  veljaš  za  dobrega  patriota,  občan 
Lindey." 

»Svoje  življenje  zastavim  za  prijatelje,  ki 
sem  jih  v svoji  neprevidnosti  privedel  seboj." 

„Ni  treba  tega,"  je  dejal  odvetnik. 

Na  dvorišču  je  nastal  velik  ropot.  Bil 
Je  Simon,  ki  se  je  bil  po  brezuspešnem 
iskanju  listka  podal  k Santerru  in  mu  pri- 
povedoval z vsemi  možnimi  dostavki  o po- 
skušenem  ugrabljenju  kraljice.  Svoje  pripo- 
vedovanje je  vrhutega  okrasil  s svojo  bujno 
domišljijo.  Santerre  je  takoj  prihitel ; zaprli 
so  Temple  in  premenjali  stražo  na  veliko 
jezo  Lorina,  ki  je  slovesno  protestiral  proti 
žalitvi  svojega  bataljona. 

„Ah,  ti  hudobni  kopitar,"  je  dejal  Si- 
monu in  mu  zagrozil  z mečem,  „za  to  šalo 
se  imam  tebi  zahvaliti,  toda  bodi  brez  skrbi, 
ti  jo  že  poplačam." 

„Jaz  pa  menim,  da  si  ti  oni,  ki  boš 
moral  plačati  republiki,"  je  dejal  čevljar  in 
si  mel  roki. 

„Občan  Maurice,"  je  rekel  Santerre, 
„bodi  na  razpolago  občini,  ki  tebo  zaslišala." 

„Jaz  sem  vedno  pripravljen,  poveljnik ; 
zahteval  sem  že,  da  me  aretirate,  in  zahte- 
vam zopet." 

„ Čakaj,  čakaj,"  je  mrmral  Simon  po- 
tuhnjeno, „ker  tako  odločno  vztrajaš  pri  tem, 
ti  bomo  skušali  ustreči." 

Nato  se  je  napotil  k Tisonki. 

XXIII. 


Zopet  boginja  Pameti. 

Papirja  niso  več  našli  vzlic  dolgotraj- 
nemu iskanju.  Vsled  tega  tudi  ni  bilo  možno 
dokazati  kake  zarote.  Ravnotako  ni  razkrilo 
ničesar  zasliševanje  kraljice,  katere  izpoved 
je  Maurice  potrdil. 

»Toda  zarota  je  obstajala?"  je  dejal 
predsednik. 

»Ni  možno,"  je  odvrnil  Maurice,  „ob- 
čanki  Dixmer  sem  danes  pri  vhodu  obljubil, 
da  ji  pokažem  kraljico,  ki  je  ni  bila  še  ni- 
koli videla.  Toda  nič  nismo  ukrenili,  kdaj  in 
kako." 

„A  opremili  so  jo  s cvetlicami,"  je  rekel 
predsednik,  „ta  šopek  je  bil  že  vnaprej 
povit  ?“ 

»Nikakor  ne,  kupil  sem  cvetlice  pri  neki 
cvetličarki,  ki  nam  jih  je  ponudila  na  oglu 
rue  de  Vieilles-Haudriettes." 

»Toda  šopek  je  izročila  ta  cvetličarka?" 

„Ne,  občan,  izbral  sem  ga  sam  izmed 
deseterih  ali  dvajseterih ; seveda  sem  izbral 
najlepšega." 

»Morda  pa  je  kdo  medpotoma  utaknil 
listek  vmes?" 

„Nemogoče,  občan,  kajti  občanke  Dix- 
mer  nisem  zapustil  niti  za  hip  in  rabil  bi 
bil  polovico  dneva,  ko  bi  hotel  pri  vsaki 
posamezni  cvetlici  izvršiti  tako  operacijo. 
Simon  vendar  trdi,  da  mora  biti  v vsakem 
nageljčku  skrit  tak  listek." 

„Po  tvojem  mnenju  torej  tu  ne  gre  za 
zaroto,  občan  Lindey  ?“ 

„Seveda  gre  za  zaroto,"  je  odvrnil 
Maurice,  „jaz  sem  prvi,  ki  to  potrjujem ; samo 
ne  izvira  ta  zarota  od  mojih  prijateljev.  Ker 
pa  domovina  ne  sme  biti  izpostavljena  no- 
beni bojazni,  ponujam  varščino  in  se  sma- 
tram za  vašega  jetnika." 

„Nikakor  ne,"  je  odgovoril  Santerre ; 
„ali  naj  tako  postopamo  z izkušenim  pa- 
triotom, kakor  si  ti  ? Ako  se  ti  ponujaš 
za  jetnika,  da  jamčiš  za  svoje  prijatelje,  bi 
se  jaz  ponudil  ravnotako  za  jetnika,  da 
rešim  tebe.  Ni  še  uložena  formalna  ovadba. 
Podvojimo  svojo  pazljivost,  ti  še  posebno, 
in  posreči  se  nam  priti  vsej  zadevi  do  dna ; 
toda  le,  ako  zamolčimo  javnosti  ta  slučaj." 

„HvaIa,  poveljnik,"  je  dejal  Maurice, 
„toda  odgovarjam  Vam,  kar  bi  bili  tudi  Vi 
odgovorili  na  mojem  mestu.  Ne  smemo 
ostati  pri  tem ; iztakniti  moramo  na  vsak 
način  cvetličarko." 

^Cvetličarka  je  daleč,  toda  bodi  brez 
skrbi,  jo  že  poiščemo.  Nadzoruj  ti  svoje 
prijatelje,  a jaz  hočem  nadzorovati  dopiso- 
vanje jetnikov." 

Toda  niso  bili  računali  s Simonom.  Ko 
je  čul,  da  je  treba  uložiti  pravilno  ovadbo, 
je  odšel  k predsedniku  in  mu  naznanil, 
da  ulaga  občanka  Tison  ovadbo  proti  ari- 
stokratoma Mauricu  in  Lorinu  radi  njiju 
skrivnih  poti  in  zvijač." 

„Pazi  se,  pazi  se,  Simon,"  je  dejal 
predsednik.  „Tvoja  domovinska  gorečnost 
te  zavede  še  na  krivo  pot ; Maurice  Lindey 
in  Hiacint  Lorin  sta  izkušena  patriota." 

„To  bomo  videli  pred  sodiščem,"  je 
odvrnil  Simon. 

„Pomisli  vendar,  Simon,  da  bi  bil  ta 
proces  pravo  pohujšanje  za  vse  dobre  pa- 
triote." 

„Pohujšanje  ali  ne,  kaj  meni  mar?  Ali 
se  morda  jaz  bojim  pohujšanja?  Zvemo 
vsaj  resnico  o izdajalcih." 

„Ti  torej  vztrajaš  pri  tem  in  ulaga š 
ovadbo  v imenu  občanke  Tison?" 

„Jaz  sam  te  ovadim  nocoj  jakobincem, 
občan  predsednik,  ako  ne  odrediš  Mauriceve 
aretacije." 

„Dobro,  naj  bo,“  je  odvrnil  predsednik, 
ki  se  je,  kakor  je  bila  navada  v onih  nesrečnih 
časih,  tresel  pred  onim,  ki  je  najbolj  kričal. 

Medtem,  ko  so  bili  to  ukrenili  proti 
njemu,  se  je  Maurice  vrnil  v Temple,  kjer 
ga  je  pričakoval  listek  s sledečo  vsebino  : 

„Ker  so  šiloma  prekinili  naše  strazenje, 
te  bržkone  ne  bom  mogel  videti  pred  ju- 
trajšnjim  dnevom.  Pridi  k meni  zajutrkovat  in 
obvesti  me  o vseh  spletkah  in  zarotah,  ki 
jih  je  zasledil  mojster  Simon.  Trdi  namreč, 
da  je  treba  vso  nesrečo  pripisati  nekemu  na- 
geljčku.  Jaz  od  svoje  strani  hočem  poprašati 
neko  rožo,  kje  leži  vzrok  temu  zločinu. 

Jutri  ti  povem,  kaj  mi  odgovori  Artemiza. 

Tvoj  prijatelj 

Lorin." 

„Nič  novega,"  mu  je  odgovoril  Mau- 
rice, „počivaj  v miru  to  noč  in  zajutrkuj 
jutri  brez  mene,  ker  me  radi  današnjih  do- 
godkov jutri  bržkone  ne  bo  na  spregled 
pred  poldnevom. 

Kako  rad  bi  bil  oni  zefir,  ki  bo  imel 
pravico  poslati  roži,  o kateri  mi  pišeš,  poljub. 

Tvoj  prijatelj 

Maurice. 

N.  B.  Sicer  menim,  da  ni  na  vsej  za- 
roti ničesar." 

Lorin  je  na  predlog  čevljarja  Simona 
okoli  enajste  ure  res  odšel  s svojim  ba- 
taljonom. 

Potolažil  se  je  radi  tega  ponižanja  z 
verzom  in  se  je  podal  — glasom  tega  verza 
— k Artemizi,  ki  je  bila  vsa  očarana,  ko  je 
dospel. 

Vreme  je  bilo  krasno ; zato  je  predla- 
gala sprehod  ob  obiežju,  na  kar  je  Lorin 
tudi  pristal.  Kramljala  sta  o politiki ; Lorin 
ji  je  pripovedoval,  kako  so  ga  pognali  iz 
Templa,  in  skušal  uganiti,  katere  okoliščine 
so  morale  tu  uplivati.  Ko  sta  dospela  do 
konca  Rue  des  Barres,  sta  zagledala  neko 
cvetličarko,  ki  je,  kakor  onadva,  stopala  ob 
desnem  obrežju  Seine. 

„Ah!  občan  Lorin,  pričakujem,  da  mi 
kupiš  šopek,"  je  rekla  Artemiza. 

„Kaj  ?"  je  odvrnil  Lorin,  „dva,  ako  ti 
je  drago." 

Toda  cvetličarka  je  hitela  hitrih  kora- 
kov na  najbližji  most  in  vrgla  cvetlice 
v reko. 

„Stoj !“  je  dejala  Artemiza  opazujoč 
cvetličarko,  ki  je  tako  čudno  izvrševala  svojo 
obrt;  „človek  bi  mislil...  toda...  vendar 
ne  . . . ali  da  . . . oh  ! kako  čudno  je  to!“ 

Cvetličarka  je  položila  prst  k svojim 
ustnicam,  kakor  da  bi  hotela  Artemizo  pro- 
siti, naj  molči,  in  je  nato  zginila. 

,,Kaj  je  vendar  ?“  je  dejal  Lorin  ; „ali 
morda  poznaš  to  umrjočo  boginjo  ?" 

„Ne.  Mislila  sem  sprva  — toda  gotovo 
sem  se  motila." 

„Saj  ti  je  dala  vendar  znamenje,"  je 
pripomnil  Lorin.  „Priznavaš  torej,  da  jo 
poznaš,  Artemiza  ?“ 

„Da,“  je  odvrnila  Artemiza,  „to  je 
cvetličarka,  pri  kateri  kupujem  tupatam 
cvetlice." 

„Vsekakor,“  je  dejal  Lorin,  „je  način, 
kako  ta  cvetličarka  spečava  svoje  blago, 
zelo  čuden." 

* * # 

Ovadba,  ki  jo  je  uložila  gospa  Tison 
proti  Mauricu  in  Lorinu,  je  vzbudila  v ja- 
kobinskem klubu  mnogo  hrupa.  Maurice  je 
dobil  v Templu  od  občinskega  urada  obve- 
stilo, da  je  vsled  javnega  ogorčenja  njegova 
svoboda  v nevarnosti.  To  je  bil  poziv  mla- 
demu uradniku,  naj  se  skrije,  ako  se  čuti 
krivega.  Toda  ko  so  prišli,  da  bi  ga  za- 
prli, so  ga  našli  na  njegovem  mestu. 


Maurica  so  zaslišali  takoj.  Vztrajal  je 
pri  svojem  sklepu,  da  ne  zaplete  nikogar 
svojih  prijateljev  v proces,  in  je  zahteval 
preiskavo  proti  cvetličarki. 

Bila  je  peta  ura  popoldne,  ko  se  je 
Lorin  vrnil  domov ; zvedel  je  takoj,  da  so 
Maurica  aretirali ; čul  je  tudi,  kaj  je  bit 
zahteval.  Hipoma  se  je  spomnil  cvetličarke, 
ki  je  vrgla  svoje  cvetlice  v Seino.  Planil  je 
iz  svoje  sobe,  hitel  po  stopnicah,  kakor  da 
bi  bil  imel  peroti,  in  tekel  k boginji  Pameti, 
ki  si  je  ravnokar  vezala  zlate  zvezdice  na 
obleko  iz  modre  tančice,  svojo  bohinjsko 
obleko. 

„Pusti  zvezdice,  ljuba  prijateljica,"  je 
dejal  Lorin.  „Danes  zjutraj  so  aretirali  Mau- 
rica in  nocoj  bodo  bržkone  še  mene." 

„Maurice  aretiran  !" 

„Oh,  moj  Bog,  da.  Toda  povej  mi : 
kdo  je  bila  cvetličarka,  ki  smo  jo  srečali 
danes  zjutraj,  ljuba  prijateljica?" 

Trepetajoče  je  dejala  Artemiza : „Ka- 
tera  cvetličarka?" 

„Ej,  zaboga,  ona  deklica,  ki  je  tako 
potratno  vrgla  svoje  šopke  v Seino." 

Artemiza  je  izjavila,  da  nikoli  ne  izda 
njenega  imena.  Ko  pa  jo  je  Lorin  opozarjal, 
da  Maurica  obglavijo,  ako  ne  najdejo  de- 

klice,  in  potem  tudi  njega  samega,  in  ko  je 
nagloma  vstopil  služabnik  in  vzkliknil : 
„Občan,  reši  se,  orožniki  so  tu !“  je  Arte- 
miza  strašno  zavpila  In  je  v smrtnem  strahu 
povedala  svojemu  prijatelju,  da  se  imenuje 
deklica  Heloisa  Tison. 

Lorin  je  naglo  odšel,  ko  je  zvedel 
njeno  ime  in  stanovanje. 

XXIV. 

Mati  in  hči. 

Vest  o zarotnikih,  ki  so  hoteli  odvesti 
kraljico,  se  je  v malo  urah  raznesla  po 
po  vsem  Parizu.  Govorica  o tem  in  o 
Mauricevi  aretaciji  je  dospela  v vsej  svoji 
grozoti  tudi  do  Dixmerjeve  hiše.  Morand  in 
Dixmer  sta  takoj  odšla  pustivši  Genevievo 
samo  v njenem  obupu. 

Ako  bi  bila  zadela  Maurica  nesreča, 
potem  je  bila  res  Genevieva  vzrok  te  ne- 
sreče. Z lastno  roko  je  bila  pritirala  za- 
slepljenega mladega  moža  v zapor,  kjer  je 
bil  zaprt  in  ki  ga  zapusti  šele,  ko  mu  bo 
treba  stopiti  na  morišče. 

Toda  v nobenem  slučaju  ni  smel  Mau- 
rice z glavo  poplačati  svoje  udanosti.  Ko  bi 

bil  obsojen,  je  hotela  Genevieva  obtožiti  samo 
sebe  in  vse  priznati.  Naprtila  sije  vso  odgovor- 
nost ; hotela  je  rešiti  Maurica  za  vsako  ceno, 
tudi  če  bi  jo  stalo  življenje.  Mesto  da  bi  se 
stresla  pri  tej  misli,  je  videla  Genevieva  v 
tem  neko  grenko  srečo,  ko  bi  morala  umreti 
za  Maurica. 

Ljubila  je  mladega  moža,  ljubila  ga  je 
bolj,  nego  se  je  to  spodobilo  ženski,  ki  ni 
bila  več  svobodna.  To  je  bilo  zanjo  sred- 
stvo vrniti  Bogu  svojo  dušo  čisto  in  brez- 
madežno, kakor  jo  je  bila  prejela  od  njega. 

Pred  hišo  sta  se  Morand  in  Dixmer 
ločila.  Dixmer  se  je  napotil  proti  Rue  de  la 
Corderie,  Morand  je  hitel  v Rue  des  No- 
nandieres.  Ta  poslednji  je  kmalu  nato  sre- 
čal ob  obrežju  Seine  razburjeno  množico  in 
je  na  svoja  vprašanja  zvedel,  da  je  bila 
pred  desetimi  minutami  aretirana  v Rue  des 
Nonandieres  št.  24  neka  deklica,  ki  je  bila 
gotovo  kriva  zločina,  katerega  so  jo  dolžili, 
kajti  zalotili  so  jo  v hipu,  ko  je  ravno  po- 
spravljala svoje  stvari. 

Morand  je  poizvedoval  po  klubu,  pred 
katerim  je  imela  biti  deklica  zaslišana.  Zve- 
del je,  da  so  jo  odpeljali  pred  materinsko 
sekcijo,  in  se  podal  tja. 

Kiubovi  prostori  so  bili  prenapolnjeni 
ljudstva.  Morandu  se  je  posrečilo,  da  se  je 
s pomočjo  svojih  komolcev  in  svojih  pesti 
preril  na  oder.  Prvo,  kar  je  zagledal,  je  bila 
visoka  postava,  plemeniti  obraz  in  zaničljivi 
pogled  Mauricev,  ki  je  stal  pred  klopjo  ob- 
toženke, in  skušal  s svojim  pogledom  po- 
biti gobezdača  Simona. 

„Da,  občan/'  je  upil  Simon,  „da,  ob- 
čamka  Tison  obtožuje  občana  Lindeya  in 
občana  Lorina.  Občan  Lindey  govori  o neki 
cvetličarki,  na  katero  bi  hotel  zvaliti  svojo 
krivdo ; toda  jaz  vam  piavim  vnaprej,  da 
cvetličarke  ne  bodo  našli ; tu  gre  za  zaroto 
aristokratov,  ki  si  hočejo  kakor  strahopetci 
pomagati  eden  drugemu.  Sicer  ste  videli, 
kako  jo  je  občan  Lorin  popihal,  ko  so  prišli 
v njegovo  stanovanje.  No,  našli  ga  boste 
ravnotako  kakor  cvetličarko." 

„Lagal  si,  Simon,"  je  vzkliknil  neki 
ogorčen  glas,  „našli  ga  bodo,  kajti  tukaj  je.“ 

In  Lorin  je  udrl  v dvorano. 

„Prostora,“  je  vzklikal  in  pehal  gledalce 
v stran.  „ Prostora!" 

Lorinov  prihod  je  mogočno  uplival  na 
gledalce,  ki  so  pričeli  ploskati  in  klicati  bravo. 

Ko  je  Maurice  smejoče  podal  roko 
svojemu  prijatelju,  so  gledalci  z vidnim  so- 

čutjem  opazovali  oba  zala  človeka,  ki  ju  je 
čevljar  zatožil,  kakor  kak  demon,  ki  je  lju- 
bosumen na  mladost  in  lepoto. 

Občutil  je  slab  utis,  ki  ga  je  jel  težiti, 
in  sklenil  poskušati  zadnje  sredstvo. 

„Občani,“  je  zatulil,  „zahtevam,  da  se 
zasliši  plemenita  občanka  Tison.  Zahtevam, 
da  spregovori  ona.  Zahtevam,  da  toži  ona.“ 

„Občani,“  je  dejal  Lorin,  „zahtevam,  da 
se  prej  zasliši  mlada  cvetličarka,  ki  so  jo 
zaprli  in  ki  jo  privedejo  brez  dvoma  semkaj.  “ 

„Ne,“  je  zaklical  Simon,  „to  je  zopet 
kriva  priča,  pristaš  aristokratov.  Sicer  pa 
kar  hrepeni  občanka  Tison  po  tem,  da  bi 
sodišču  razjasnila  zadevo." 

Medtem  se  je  Lorin  natihoma  pomen- 
koval z Mauricem. 

„Da“  je  zavpilo  ljudstvo  na  tribinah, 
„da,  ovadbo  gospe  Tison  ; da,  naj  le  sama 
predloži  ovadbo." 

„ Ali  se  nahaja  občanka  Tison  v dvo- 
rani ?“  je  vprašal  predsednik. 

„Seveda  se  nahaja  tu,“  je  vzkliknil 
Simon.  „Občanka  Tison,  oglasi  se  vendar.“ 

„Tu  sem",  je  dejala  jetničarka ; toda 
ali  mi  vrnete  mojo  hčer,  ako  uložim 
ovadbo  ?“ 

„Tvoja  hči  nima  ničesar  opraviti  z za- 
devo, s katero  se  pečamo,"  je  odvrnil  pred- 
sednik; „govori  prej  in  se  obrni  potem  na 
občino,  da-li  lahko  zahtevaš  nazaj  svojega 
otroka." 

„Čuješ  ? Občan  predsednik  ti  ukazuje, 
da  uložiš  ovadbo,"  je  zaklical  Simon,  „ go- 
vori torej  takoj." 

„Trenotek  potrpljenja,"  je  dejal  pred- 
sednik in  se  obrnil  k Mauricu,  začuden 
vsled  mirnosti  tega,  sicer  tako  hitro  vzkipe- 
vajočega  moža:  „Občan  uradnik,  ali  nima- 
te ničesar  prej  povedati  ?" 

„Ne,  občan  predsednik,  ničesar,  razun, 
da  bi  bil  storil  obtožitelj  Simon  veliko  bolje, 
ko  bi  se  bil  prej  nekoliko  poučil,  predno 
je  bil  tako  predrzen,  da  me  je  imenoval 
strahopetca  in  izdajalca." 

„Kaj  praviš,  kaj  praviš?"  je  ponavljal 
Simon  z zasmehljivim  glasom. 

„ Povem  ti,"  je  odvrnil  Maurice  bolj 
žalostno  nego  jezno,  „povem  ti,  da  boš 
takoj  kruto  kaznovan,  ko  zveš,  kaj  se 
zgodi." 

„ln  kaj  se  zgodi?"  je  vprašal  Simon. 

„ Občan  predsednik,"  je  dejal  Maurice, 
ne  da  bi  bil  odgovoril  svojemu  zoprnemu 
obtožitelju,  „s  svojim  prijateljem  te  vendar 

prosim,  da  se  mlada  deklica,  ki  so  jo  bili 
ravnokar  prijeli,  zasliši  še  predno  bo  go- 
vorila ta  uboga  ženska,  ki  so  jo  bili  gotovo 
naučili,  kaj  naj  izpove." 

„Čuješ,  občanka?"  je  vzkliknil  Simon, 
^dejali  so  vendar,  da  boš  krivo  pričala." 

„Jaz  krivo  pričala?"  je  dejala  Tisonka, 
„oh,  boš  že  videl,  le  počakaj !“ 

„Občan,“  je  rekel  Maurice,  „iz  usmilje- 
nja ukaži  tej  nesrečnici,  naj  molči. “ 

„Ah,  se  bojiš  1“  je  kričal  Simon,  „se 
bojiš ! Občan  predsednik,  jaz  zahtevam 
ovadbo  od  strani  občanke  Tison.“ 

„Da,  da,  ovadba !“  so  kričali  na  tribinah 
Poklicali  so  gospo  Tison,  ki  je  pričela 
s svojo  obtožbo.  Po  njenem  mnenju  je  bila 
cvetličarka  na  vsak  način  kriva,  a Maurice 
in  Lorin  sta  bila  njena  sokrivca. 

Ta  obtožba  je  neznansko  učinkovala  na 
občinstvo,  in  Simon  je  triumfiral. 

„Orožniki,  privedite  cvetličarko/'  je  velel 
predsednik. 

„Oh,  to  je  grozno,"  je  mrmral  Morand 
in  zakrival  glavo  s svojimi  rokami. 

Poklicali  so  cvetličarko.  Stopila  je  tik 
pred  oder  nasproti  Tisonki,  katere  izjava  je 
prestopek,  katerega  so  jo  dolždi,  spreme- 
nila v največji  zločin. 

Snela  je  svoj  pajčolan. 

,,Heloisa !“  je  zavpila  Tisonka,  „moja 
hči . . . ti  tukaj . . 

„Da,  mati  moja,"  je  odgovorila  mlada 
deklica  z mehkim  glasom. 

„In  zakaj  stojiš  med  dvema  orož- 
nikoma ?“ 

„Ker  sem  zatožena,  mati  moja.“ 

„Ti . . . zatožena  !“  je  vzkliknila  Tisonka, 
vsa  v strahu,  „in  od  koga  ?“ 

„Od  tebe,  mati  moja !“ 

Strašen,  mrtvaški  molk  je  hipoma  legel 
nad  to  sicer  tako  hrupno  množico.  Ljudem 
so  se  stiskala  srca  ob  občutku,  ki  ga  je 
vzbudil  ta  grozni  prizor. 

„Njena  hči !“  so  na  lahko  šepetali  po- 
samezni glasovi  kakor  v daljavi : „Njena 
hči,  nesrečnica !“ 

Maurice  in  Lorin  sta  zrla  v tožiteljico 
in  toženko  z globokim  sočutjem  in  bolestjo. 
Simon  pa  je  skušal  ubežati  pogledom  Ti- 
sonke,  ki  se  je  z motnim  očesom  ozirala 
okolo  sebe. 

„Kako  ti  je  ime,  občanka  ?"  je  vprašal 
predsednik  mirno,  udano  mlado  deklico,  in 
ni  mogel  skrivati  svojega  ganotja. 

„Heloisa  Tison,  občan." 

„Koliko  si  stara  ?" 

„Devetnajst  let.“ 

„Kje  stanuješ  ?“ 

„V  Rue  des  Nonandieres  št.  24.“ 

„Ali  si  ti  prodala  občanu  uradniku 
Lindeyu,  ki  ga  vidiš  sedeti  tu  na  klopi,  danes 
zjutraj  šopek  nageljčkov  ?“ 

Tisonkina  hči  se  je  obrnila  k Mauricu, 
ga  pogledala  in  dejala  nato:  „Da,  občan, 
storila  sem  to.“ 

Pri  teh  besedah  je  gospa  Tison  po- 
gledala svojo  hčer  s strašnimi,  izbutjenimi 
očmi. 

„ Ali  veš,  da  je  vsak  teh  nageljev  vse- 
boval papirček,  naslovljen  na  vdovo  Kapet  ?“ 

„Vem,“  je  odgovorila  obtoženka. 

Gibanje,  izražajoče  strah  in  občudova- 
nje, se  je  širilo  po  dvorani. 

„Čemu  si  ponujala  nageljčke  občanu 
Mauricu  ?“ 

„Ker  sem  opazila  na  njem  uradniško 
šerpo  in  ker  sem  domnevala,  da  je  namenjen 
v Temple.“ 

„Kdo  so  tvoji  sokrivci?" 

„Nimam  jih.“ 

„Kako,  mar  si  sama  zase  skovala 
zaroto  ?“ 

„Ako  je  to  zarota,  potem  sem  jo  upri- 
zorila sama/1 





„In  ti  nisi  poznala  občana  Maurica  ?“ 

„Videla  sem  ga  tedaj,  ko  sem  bila  pri 
svoji  ubogi  materi,  kako  je  prihajal  v 
Temple ; toda  poznala  sem  ga  samo  po 
videzu." 

„ Vidiš,  nesrečo !“  je  vzkliknil  Lorin  in 
zagrozil  s pestjo  Simonu,  ki  je  nagnil  glavo 
in  skušal  neopaženo  pobegniti,  potem  ko  je 
uvidel,  da  so  se  stvari  zasukale  proti 
njemu.  »Vidiš,  kaj  si  napravil  ?“ 

Vse  oči  so  se  obrnile  z izrazom  glo- 
bokega ogorčenja  v Simona. 

Predsednik  je  nadaljeval : 

„Ker  si  izročila  šopek,  ker  si  vedela, 
da  se  nahaja  v vsaki  cvetlici  papirček,  si 
morala  tudi  vedeti,  kaj  je  bilo  na  njem  na- 
pisano." 

„Seveda  vem.“ 

„No,  povej  nam  torej,  kaj  je  stalo  na 
papirju  ?“ 

„Občan,“  je  dejala  deklica  z veliko  od- 
ločnostjo, »povedala  sem  vse,  kar  sem 
smela  povedati,  in  predvsem,  kar  sem  ho- 
tela povedati." 

„Ti  se  obotavljaš  odgovarjati  ?" 

»Da." 

„In  ti  veš,  kakšni  nevarnosti  se  izpo- 
stavljaš ?“ 

„Da.“ 

„Zanašaš  se  morda  na  svojo  mladost,, 
na  svojo  lepoto?" 

„Zanašam  se  samo  na  Boga." 

„Občan  Maurice  Lindey,"  je  dejal  pred- 
sednik, „občan  Hiacint  Lorin,  vidva  sta 
svobodna,  občina  je  spoznala  vajino  ne- 
dolžnost in  daja  zadoščenje  vajinim  občan- 
skim vrlinam.  Orožniki,  odvedite  občanko 
Heloiso  v sekcijski  zapor.“ 

Pri  teh  besedah  se  je  zdelo,  kakor  da 
se  je  gospa  Tison  vzdramila ; strašno  ie 
zavpila  in  se  prerila  v ospredje,  da  bi  še 
enkrat  objela  svojo  hčer ; toda  orožniki  so 
to  preprečili. 

„ Odpuščam  ti,  mati,"  je  zaklicala  hči, 
ko  so  jo  odvedli. 

Gospa  Tison  je  divje  zakričala  ter  se 
zgrudila  kakor  mrtva. 

„Piemenita  deklica,"  je  zamrmral  Mo- 
rand  in  bolestno  krenil  z roko. 

XXV. 

Listek. 

Ko  je  odbilo  na  zvoniku  v Templu  dve 
uri  popolnoči,  je  kraljica,  sedeč  pri  zakajeni 
svetilki  med  svojo  hčerjo  in  svakinjo  in  tako 

varna  pred  pogledi  uradnikov,  ponovno 
prebirala  majhen  listek,  obstoječi  iz  kolikor 
mogoče  tankega  papirja  s tako  drobno  pi- 
savo, da  so  jo  kraljičine  oči,  zatemnele 
vsled  prelitih  solz,  komaj  zamogle  raz- 
vozljati. 

Listek  je  imel  sledečo  vsebino  : 

„Jutri,  v torek,  prosite  za  dovoljenje, 
da  smete  na  vrt,  kar  Vam  dovole  brez  tež- 
koč,  kajti  obstoja  ukaz,  da  Vam  takoj  do- 
volijo to  ugodnost,  čim  jo  zahtevate.  Ko 
pojdete  tri-  ali  štirikrat  semintja,  delajte  se 
trudno,  približajte  se  kantini  in  prosite  gospo 
Plumeau,  naj  Vam  dovoli,  da  prisedete  k 
njej.  Čez  nekajjiipov  delajte,  kakor  da  Vam 
je  slabše,  in  navidezno  omedlite.  Nato  bodo 
zaprli  vrata,  da  Vam  lahko  prihitijo  na 
pomoč,  in  Vi  boste  s princeso  Elizabeto  in 
s princeso-hčerjo  sami.  Takoj  nato  se  od- 
prejo vrata,  ki  vodijo  v klet,  Vi  skočite  v 
odprtino,  in  rešene  ste  vse  tri  “ 

„Moj  Bog!“  je  dejala  mlada  princesa, 
„ali  se  nesreča  vendar  enkrat  naveliča  pre- 
ganjati nas  ?“ 

„Ali  je  ta  listek  morda  kaka  past?“  je 
pripomnila  princesa  Elizabeta. 

„Ne,  ne,“  je  dejala  kraljica,  „te  črke 
so  mi  vedno  razodevale  prisotnost  skriv- 

nostnega,  toda  zelo  vrlega  in  zvestega  pri- 
jatelja." 

„Listek  prihaja  od  viteza?"  je  vprašala 
mlada  princesa. 

„Od  njega  samega,"  je  odgovorila  kra- 
ljica. 

Princesa  Elizabeta  je  sklenila  roki. 

„Prečitajmo  listek  še  enkrat  vsaka  zase," 
ie  rekla  kraljica,  „da  si  v slučaju,  če  katera 
izmed  nas  kaj  pozabi,  druga  zapomni." 

Vsi  tri  so  jele  znova  čitati ; ko  so  pre- 
nehale, so  začuie,  kako  so  zaškripala  vrata, 
vodeča  v sobo.  Obe  princesi  sta  se  ozrli, 
le  kraljica  je  ostala  v svojem  prejšnem  po- 
ložaju. S skoraj  neopazno  kretnjo  je  pribli- 
žala listek  k svojim  lasem  in  ga  utaknila  v 
svoje  vpletilo. 

Bil  je  eden  izmed  uradnikov,  ki  je  odprl 
vrata. 

„Kaj  hočete,  gospod?"  sta  vprašali 
princesi  istočasno. 

„Hm,“  je  rekel  uradnik,  „zdi  se  mi, 
da  se  danes  podajate  zelo  pozno  k po- 
čitku. “ 

„Ali  določa  kaka  nova  občinska  od- 
redba, ob  kateri  uri  naj  se  podajamo  po- 
čivat ?“  je  dejala  kraljica  in  se  ozrla  s 
svojo  običajno  dostojanstvenostjo. 

„Ne,  občanka/1  je  rekel  uradnik,  ,,toda 
če  bo  potrebno,  bo  slična  odredba  gotovo 
izdana." 

„Sicer  pa,  gospod,  imejte  spoštovanje, 
toda  ne  pred  sobo  kraijice,  temveč  pred  sobo 
ženske,"  je  dejala  Marija  Antoinetta. 

„V  resnici,"  je  mrmral  uradnik,  „ti  ari- 
stokrate vedno  govorijo  tako,  kakor  da  bi 
še  nekaj  pomenili." 

Premagan  od  kraljičinega  dostojanstva, 
ki  je  imelo  v dnevih  njene  sreče  značaj 
ošabnosti,  a se  je  vsled  triletnega  trpljenja 
omililo,  se  je  uradnik  odstranil. 

Hip  za  tem  je  ugasnila  luč,  in  tri  žen- 
ske so  se,  kakor  navadio,  slekle  v temi,  ki 
jim  je  bil  nekaka  tančica  za  njihovo  sra- 
mežljivost. 

Prihodnjega  jutra  ob  devetih  je  kra- 
ljica, skrita  za  posteljno  zaveso,  še  enkrat 
prečitala  listek  iz  prejšnjega  dne,  da  bi  ni- 
česar ne  pozabila  in  prezrla,  ga  raztrgala  v 
skoraj  nedotakljive  koščke,  se  nato  za  za- 
vesami oblekla,  vzbudila  svakinjo  in  se  po- 
dala k svoji  hčeri. 

Hip  za  tem  je  zapustila  sobo  in  pokli- 
cala uradnike,  ki  so  bili  pridodeljeni  straži. 

„Kaj  želiš,  občanka?"  je  vprašal  nekdo 
izmed  njih  in  stopil  k vratom,  medtem  ko 

je  drugi  nemoteno  zajutrkoval,  ne  da  bi  bil 
odgovoril  na  kraljevski  klic. 

„Gospod,“  je  dejala  Marija  Antoinetta, 
„prihajam  iz  sobe  svoje  hčerke,  ubožica  je 
v resnici  hudo  bolna.  Noge  so  ji  otekle  in 
jo  bolijo,  kajti  giblje  se  premalo.  Toda  Vi 
veste,  gospod,  da  sem  jo  sama  obsodila  k 
tej  brezdelnosti,  ker  se  nisem  upala  se  poslu- 
žiti  dovoljenja  za  sprehajanje  po  vrtu. 
Toda  stanje  moje  hčere  me  sili,  občan 
uradnik,  da  se  obračam  na  Vas  s prošnjo, 
ko  bi  v mojem  imenu  izvolili  izposlovati 
od  občana  generala  Santerra  dovoljenje  za 
sprehod  ; zelo  Vam  bom  hvaležna. “ 

Kraljica  je  izgovorila  te  besede  z obe- 
nem mehkim  in  spoštljivim  naglasom  in  se 
skrbno  vzdržala  vsakega  izraza,  ki  bi  bil 
utegnil  razžaliti  osornega  republikanca,  tako 
da  je  uradnik,  ki  je  stal  pred  njo  pokrit 
kakor  vedno,  polagoma  snel  svojo  rdečo 
čepico,  in  ko  je  kraljica  nehala,  se  poklo- 
nil pred  njo  ter  ji  odvrnil : 

„Bodite  brez  skrbi,  madama,  zahtevali 
bomo  od  občana  generala  dovoljenje,  ki  ga 
želite  imeti. “ 

Nato  se  je  odstranil  in  ponovil  še  en- 
krat, kakor  da  bi  hotel  prepričati  samega 

sebe,  da  se  udaja  pravičnosti  in  ne  notra- 
nji slabosti  : 

„To  je  pravično,  to  je  skozinskoz  pra- 
vično. “ 

„Kaj  je  pravično?"  je  vprašal  drug 
uradnik. 

„Da  spremi  ta  ženska  svojo  bolno 
hčerko  na  sprehod." 

„In  potem?...  Kaj  hoče?" 

„Hoče  doli  na  vrt,  da  bi  se  malo  spre- 
hodila." 

„Bah !“  je  opomnil  oni  drugi ; „raje  naj 
se  gre  sprehajat  iz  Templa  na  morišče." 

Uradnik  je  zavžil  svoj  zajutrk  in 
odšel  doli. 

Kraljica  je  hotela  zajutrkovati  s hčerko 
v njeni  sobi,  kar  so  ji  dovolili. 

Da  bi  nekako  potrdila  govorico  o svoji 
bolezni,  je  mlada  princesa  ostala  v postelji, 
ob  kateri  sta  se  nahajali  kraljica  in  Elizabeta. 

Ob  enajstih  je  prišel  Santerre,  zvest 
svoji  navadi.  Ko  si  je  bil  ogledal  odhaja- 
joči in  prihajajoči  bataljon  in  ko  je  njegov 
čokati  konj  napravil  na  dvorišču  par  sko- 
kov, se  je  za  trenotek  ustavil : to  je  bil  čas, 
ko  je  od  ljudi,  ki  so  hoteli  govoriti  ž njim 
sprejemal  prošnje  in  naznanila. 

Uradnik  ie  stopil  k njemu. 

„Kaj  hočeš?"  je  vprašal  Santerre  osorno. 

„Občan“,  je  odvrnil  uradnik,  „ prihajam 
po  naročilu  kraljice." 

,.Kaj  je  to,  kraljica?"  ga  je  pretrgal 
Santerre. 

„Ah,  saj  res!“,  je  dejal  uradnik,  sam 
začuden,  da  se  je  tako  zagovoril.  „Kaj  ble- 
bečem  vendar?  Ali  sem  norec?  Prihajam, 
da  ti  povem  o madami  Veto  . . .“ 

„Tako  je  prav",  je  rekel  Santerre, 
„sedaj  te  razumem.  No,  kaj  mi  hočeš  po- 
vedati? Da  čujemo!" 

„ Povem  ti,  da  je  mala  Veto  bolna,  ka- 
kor se  zdi,  radi  pomanjkanja  zraka  in  gi- 
banja." 

„No,  ali  je  domovina  kriva  temu?  Na- 
rod ji  je  dovolil  sprehod  po  vrtu,  ona  je 
dovoljenje  odklonila!" 

„To  sedaj  obžaluje  in  prosi,  da  ji  do- 
voliš  stopiti  na  vrt". 

„ Proti  temu  ni  nikakih  ovir.  Čujete 
ljudje  ?;:  je  dejal  Santerre  obrnivši  se  na 
ves  batalijon.  „Kapetova  vdova  se  poda  na 
vrt.  „Narod  je  to  dovolil;  toda  pazite,  da 
vam  ne  ubeži  čez  zid  ; kajti  če  se  to  zgodi, 
vas  dam  vse  obglaviti". 

Ta  šala  občana  generala  je  bila  sprejeta 
s homeričnim  krohotom. 

„No,  sedaj,  ko  veste,  dober  dair‘,  je 
dejal  Santerre.  „ Moram  v konvent,  da  iz- 
polnim par  girondistom  potni  list  za  oni  svet.“ 

Ko  je  bil  Santerre  odjezdil,  se  je  podal 
eden  izmed  uradnikov  k Mariji  Antoinette 
da  jo  obvesti  o generalovem  ukrepu.  Kra- 
ljica se  mu  je  zahvalila  in  premišljevala 
zroč  skoz  okno  proti  nebu  : „ Ali  bo  sedaj 
počival  tvoj  srd,  moj  Bog?  Ali  se  tvoja 
strašna  desnica  naveliča  tiščati  nas  k 
tlom?...“  „Hvala,  gospod, “ je  dejala  urad- 
niku s svojim  ljubkim  nasmehom,  ki  je  bil 
že  marsikoga  ugonobil  in  zmešal  toliko  ljudi, 
„hva!a  Varni" 

XXVI. 

Blak. 

Ko  se  je  uradnik  odstranil,  da  bi  po- 
klical svoje  tovariše,  in  je  kraljica  ostala 
sama  s svojo  svakinjo  in  svojo  hčerjo,  so 
se  vse  tri  pogledale.  Mlada  princesa  je 
padla  materi  v naročje  in  jo  objela,  princesa 
Elizabeta  je  stopila  k svakinji  in  ji  podala 
roko. 

..Molimo  k Bogu,“  je  dejala  kraljica; 
toda  molimo  tako,  da  ne  bo  nihče  slutil, 
da  molimo.  “ 


Tako  so  vztrajale  do  treh  četrt  na  dva- 
najsto in  potem  do  poldne,  ko  je  ura  od- 
bila dvanajsto. 

Ni  bil  še  odbil  zadnji  udarec,  ko  se  je 
začulo  na  stopnicah  rožljanje  orožja,  ki  je 
segalo  gori  do  kraljice. 

„Straže  menjujejo,"  je  rekla.  ..Sedaj 
pridejo  po  nas.“ 

Videla  je,  kako  sta  svakinja  in  hčerka 
obledeli.  Zato  ju  je  nagovarjala,  naj  bodeta 
pogumni,  a je  tudi  sama  obledela  pri  tem. 

„ Poldan  je,“  so  zaklicali  zdolaj.  „ Poj- 
dite po  jetnike." 

»Pripravljeni  smo,  gospodje,"  je  odgo- 
vorila kraljica. 

Prva  vrata  so  se  odprla,  vodeča  v vežo, 
kjer  so  jetnice  v temi  lahko  skrivale  svojo 
razburjenost.  Mali  psiček  Blak  je  stopical 
pred  njimi;  ko  so  bili  dospeli  do  drugih 
vrat,  od  katerih  je  skušala  Marija  Antoinetta 
odvrniti  svoje  oči,  je  zvesta  živalica  pritisnila 
svoj  gobec  na  širokoglave  žeblje  ter  milo 
zacvilila.  Kraljica  je  šla  naglo  mimo  in  ne 
da  bi  imela  toliko  moči  in  bi  poklicala  psička 
zopet  k sebi,  se  je  skušala  nasloniti  ob 
steno. 

Ko  je  prestopila  par  korakov,  so  ji 
odpovedale  noge  in  bila  je  prisiljena  obstati. 

Svakinja  in  hčerka  sta  se  ji  približali ; vse 
tri  se  za  hip  niso  premaknile  in  so  tvorile 
bolestno  skupino,  pri  čemer  je  mati  nasla- 
njala svoje  čelo  na  glavo  mlade  princese. 

„No,“  je  zaklical  glas,  pridete  dol  ali  ne 
pridete  dol  ?“ 

„Tu  smo/  je  dejal  uradnik,  ki  je  sprem- 
ljal kraljevsko  gospo  in  ki  se  je  bil  ustavil 
iz  spoštovanja  pred  njihovo  tako  priprosto 
in  tako  veliko  bolestjo. 

„Naprej,“  je  rekla  kraljica  in  popolnoma 
stopila  dol. 

Ko  so  dospele  jetnice  pred  zadnja  vrata 
na  polžastih  stopnicah,  nasproti  durim,  pod 
katerimi  so  se  razprostirali  široki,  zlati 
svetlobni  žarki,  je  zaropotal  boben,  in  straže 
so  prihitele  skupaj.  Nato  je  sledil  globok 
molk  ki  je  nastal  vsled  radovednosti,  in  težke 
duri  so  se  počasi  odprle,  močno  škripajoč. 

Na  tleh  je  sedela,  ali  bolje,  ležala  v 
kotu  ogelnega  kamena,  -nahajajočega  se  tik 
duri,  neka  ženska.  Bila  je  Tisonka,  katere 
ni  bila  kraljica  v svoje  lastno  začudenje 
videla  že  štiriindvajset  ur. 

Kraljica  je  že  uzrla  dan,  drevesa,  vrt, 
in  onkraj  ograje,  ki  je  zapirala  ta  vrt,  je 
njeno  hrepeneče  oko  poiskalo  malo  krčmo, 
kjer  so  jo  brezdvomno  pričakovali  njeni 

prijatelji.  Ko  je  Tisonka  začula  korake,  je 
umaknila  svoje  roke,  in  kraljica  je  zagledala 
njen  bledi,  pod  sivimi  lasmi  postarani 
obraz. 

S počasno  kretnjo,  kakor  ljudje,  ki  jim 
nedostaja  pameti,  je  pokleknila  Tisonka  pred 
duri  in  zastavila  Mariji  Antoinetti  prehod. 

Prestrašena  vsled  groznega  obraza  te- 
zenske in  njenega  počenjanja,  je  kraljica 
vzkliknila  : 

„0  moj  Bog,  gospa,  kaj  se  Vam  je 
pripetilo  ?“ 

»Pripetilo  se  mi  je...  ali  veste?"  je 
odvrnila  ženska ; „Vi  vendar  veste,  saj  je 
bila  obsojena  radi  Vas.“ 

„Kdo?“ 

„Heloisa.“ 

»Vaša  hči?“ 

»Da,  ona,  moja  hči!“ 

»Obsojena?  od  koga?  kako?  zakaj  ?lt 

»Ker  je  prodala  šopek  ..." 

»Kateri  šopek  ?“ 

»Šopek  nageljčkov . . . Saj  ona  ni  cve- 
tličarka,“ je  dejala  Tisonka,  kakor  da  bi 
skušala  zbrati  svoje  spomine,  »kako  je  mogla 
prodati  ta  šopek  ?“ 

Kraljica  je  trepetala.  Neka  nevidna  vez 
je  spajala  ta  prizor  s sedanjimi  položajem 

uvidela  je,  da  ne  sme  zgubljati  časa  z ne- 
potrebnim kramljanjem. 

„Moja  dobra  žena,“  je  dejala,  »prosim 
Vas,  pustite  me  mimo,  pozneje  mi  poveste 
vse  to.“ 

V tem  hipu  se  je  začul  hripavi  glas  ne- 
kega raznašalca : „Tu  se  dobiva  razsodba 
sodišča,  glasom  katere  je  bila  Heloisa  Tison 
obsojena  na  smrt  radi  zločina  zarote !“ 

„0,  moj  Bog  1“  je  mrmrala  kraljica,  ki 
ji  ni  ubežala  niti  besedica  tega  groznega 
sporočila. 

„Na  smrt  obsojena,  “ je  vzkliknila  mati, 
,.moja  hči  obsojena ! Moja  Heloisa  zgub- 
ljena ! Oh !“ 

„Uboga  žena/  je  dejala  kraljica,  »ve- 
rujte mi,  da  Vas  pomilujem. “ 

„Ti  ?“  je  rekla  Tisonka,  a medtem  se 
ji  je  nenadoma1  ijela  nabirati  kri  pod  očmi. 
„Ti  me  pomiluješ?  Nikoli,  nikoli!" 

»Motite  se,  pomilujem  Vas  iz  vsega 
srca,  toda  pustite  me  mimo." 

»Tebe  naj  pustim  mimo?"  je  vzklik- 
nila Tisonka  in  se  zakrohotala.  »Ne,  ne ! 
Ne  pustim  te  pobegniti  iz  tvojega  zapora. 
Ti  [moraš  tudi  umreti,  ako  se  to  zgodi  moji 
hčeri ! “ 

»Gospodje,  prosim  za  pomoč,11  je 
zavpila  kraljica.  „Moj  Bog!  moj  Bog!  saj 
vidite,  da  je  blazna.  “ 

„Ne,  nisem  blazna,  ne,  vem,  kaj  govo- 
rim,“ je  upila  Tisonka.  »Glejte,  res  je,  upri- 
zorjena je  bila  zarota,  Simon  jo  je  razkril. 
Moja  hči,  moja  uboga  hči  je  prodala  šopek. 
Priznala  je  pred  revolucijskim  sodiščem  ; bil 
je  šopek  iz  nageljčkov,  v cvetlicah  so  tičali 
papirji.11 

Zopet  je  bilo  čuti  glasnikov  glas,  ki  je 
ponavljal : 

„Tu  se  dobiva  razsodba  sodišča,  gla- 
som katere  je  bila  Heloisa  Tison  obsojena 
na  smrt  radi  zločina  zarote.11 

„Ali  čuješ,11  je  tulila  blazna  ženska, 
okoli  katere  so  se  jeli  zbirati  vojaki  narodne 
garde.  »Čuješ,  na  smrt  obsojena!  Radi  tebe, 
samo  radi  tebe  bodo  umorili  mojo  hčer ! Čuješ, 
radi  tebe,  Avstrijanka  ?“ 

»Gospodje11,  je  dejala  kraljica,  »prosim 
Vas  v imenu  nebes,  da  me  pustite  zopet 
gori,  če  me  že  nočete  oprostiti  te  blazne 
ženske,  kajti  ne  morem  prenašati  očitkov  te 
revice:  strejo  mi  še  srce,  četudi  so  neopra- 
vičeni" 

Kraljica  se  je  okrenila  v stran  in  ihtela 
bolestno. 


— 236  — 


„Da,  da,  le  jokaj  hinavka!"  je  zaklicala 
blazna  ženska,  „le  jokaj ! Drago  poplačaš 
svoj  šopek;  sicer  je  morala  slutiti  kaj  ta- 
kega, kajti  tako  umirajo  vsi,  ki  služijo  tebi. 
Prinašaš  nesrečo,  Avstrijanka : umorili  so 
tvoje  prijatelje,  tvojega  soproga,  tvoje  bra- 
nitelje, in  sedaj  bodo  umorili  še  mojo  hčer. 
Kdaj  vendar  obglavijo  tebe,  da  ne  bo  treba 
nikomur  več  umirati  zate  ?" 

Nesrečnica  je  izgovorila  te  besede  z 
besnim  glasom  in  pretečim  obrazom. 

Kraljica  si  je  z rokama  zakrila  obraz. 
„Ah!  imejte  usmiljenje,  madama,"  je  vzlik- 
nila,  „poglejte  mojo  bolest,  poglejte  moje 
solze  . . 

Nato  je  skušala  iti  mimo,  ne  več  v 
upanju,  da  bi  pobegnila,  temveč,  da  bi  ušla 
tej  divji  ženski. 

„Ne,  ne  pojdeš  mimo,"  je  tulila  starka; 
„ti  hočeš  pobegniti,  gospa  Veto . . . hotela 
bi  k Prusom  ...  ne  utečeš  mi,"  je  nadalje- 
vala in  se  oklenila  kraljičinega  krila ; „saj 
ti  že  jaz  preprečim ! Na  svetilko  z madamo 
Veto  ! Le  vkup  občani ! Naprej ...  da  bo  ta 
nečista  kri . . .“ 

S skrivljenimi  rokami,  razmršenimi  lasmi 
in  krvavo  zateklimi  očmi  je  padla  nesrečnica 

vznak  in  odtrgala  košček  obleke,  katere  se 
je  bila  oprijela. 

Razburjena  do  skrajnosti,  toda  osvobo- 
jena vsaj  te  blazne  ženske,  je  hotela  kraljica 
na  vrt.  Naenkrat  je  vzbudilo  pozornost 
gardistov,  obdajajočih  kraljico,  strašno  kri- 
čanje, pomešano  s pasjim  lajanjem  in  čud- 
nim ropotom. 

„K  orožju,  k orožju ! Izdajstvo  !“  je 
upil  nekdo,  ki  ni  bil  nihče  drugi  nego 
Simon. 

„Vsa  straža  k orožju  1“  je  kričal  čev- 
ljar, medtem  ko  je  Blak  besno  lajal,  „izdani 
smo.  Odvedite  Avstrijanko  zopet  gori ! K 
orožju,  k orožju  !“ 

Prihitel  je  neki  častnik.  Simon  mu  je 
jel  nekaj  pripovedovati  in  z razvnetimi  očmi 
kazati  na  kočo.  Tudi  častnik  je  nato  velel 
k orožju. 

„Blak ! Blak!“  je  zaklicala  kraljica  in 
stopila  par  korakov  naprej. 

Toda  pes  je  ni  ubogal,  temveč  je  ne- 
prenehoma [lajal  z enako  besnostjo  kakor 
prej.  Narodni  gardisti  so  pograbili  za  orožje 
in  planili  v kočo,  medtem  pa  so  uradniki 
obkolili  kraljico,  njeno  svakinjo  in  hčerko 
ter  jetnike  prisilili,  da  so  se  vrnili  skoz  duri, 
ki  so  se  zapahnile  za  njimi. 

„Pod  zalopna  vrata, “ je  kričal  Simon, 
»videl  sem,  kako  so  se  pregibala,  popol- 
noma sem  gotov.  Razun  tega  je  pes,  dobra 
živalica,  ki  ne  pripada  k zaroti,  zavohal  za- 
rotnike, ki  so  bržkone  skriti  v kleti.  Ej, 
čujte  ga,  še  vedno  laja.“ 

Izpodboden  vsled  Simonovega  kričanja, 
je  Blak  res  začel  še  huje  lajati. 

Častnik  je  pograbil  za  obroč,  pritrjeni 
na  zaklopnih  vratih.  Ker  jih  ni  mogel 
vzdigniti,  sta  mu  prihitela  na  pomoč  dva 
najmočnejša  grenadirja,  toda  brez  uspeha. 

„Ali  ne  vidite,  da  tiščijo  vrata  od  zno- 
traj/' je  dejal  Simon,  »streljajte  vanje,  pri- 
jatelji, streljajte !“ 

„Ej,  razbijete  mi  steklenice  !“  je  vzklik- 
nila gospa  Plumeau. 

»Streljajte !“  je  ponavljal  Simon,  »stre- 
ljajte !“ 

»Molči,  kričač,"  je  rekel  častnik,  »pri- 
nesite sekire  in  presekajte  deske.  Oddelek 
naj  bo  pripravljen.  Pozor,  in  ko  se  odpre 
past,  streljajte  vanjo !“ 

Pokanje  desk  in  nenadni  sunek  sta 
gardistom  izdajala,  da  se  v notranjosti  nekaj 
giblje.  Kmalu  nato  se  je  začulo  nekako  pod- 
zemsko šumenje,  kakor  da  bi  se  zapirala 
železna  ograja. 

Deske  so  obdelovali  s sekirami.  Dvaj- 
set puškinih  cevi  je  bilo  namerjenih  v od- 
prtino, ki  se  je  širila  bolj  in  bolj.  Toda 
nikogar  ni  bilo  videti  skoz  odprtino. 

Častnik  je  zažgal  bakljo  ter  jo  vrgel  v 
klet ; klet  je  bila  prazna.  Odpahnili  so  za- 
klopna  vrata,  ki  so  takoj  odjenjala. 

„Za  menoj/'  je  zaklical  častnik  in  po- 
gumno stopil  na  stopnišče. 

„Naprej ! naprej  1“  so  zavpili  narodni 
gardisti  in  sledili  častniku. 

Zid  je  bil  prekopan.  Opazili  so  na 
mokrih  tleh  neštevilo  sledi,  a v smeri  proti 
Rue  de  la  Corderie  se  je  nahajal  hodnik, 
tri  čevlje  širok  in  pet  čevljev  visok,  podo- 
ben rovu. 

Častnik  je  zlezel  v odprtino  z name- 
nom, da  bi  zasledoval  aristokrate  kolikor 
mogoče  globoko  v zemljo;  toda  komaj  je 
bil  prestopil  par  korakov,  ga  je  zadržala 
neka  železna  ograja. 

„ Vojaki,"  je  dejal  častnik,  »ostanite  v 
kleti  in  pobijte  vse,  kar  se  vam  prikaže." 

Po  tem  povelju  je  častnik  zopet  zlezel 
iz  kleti  in  se  takoj  podal  k Santerru  nazna- 
nit važni  dogodek. 

„Ah!  ah  F'  je  vzkliknil  Simon  in  si  met 
roke,  „ah ! ah ! ali  porečejo  zopet,  da  sem 

norec  ? Vrli  Blak ! Blak  je  izboren  patriot. 
Blak  je  rešil  republiko.  Sem  pojdi,  Biak, 
sem !“ 

Ko  se  mu  je  pes  približal,  je  podlež 
tako  neusmiljeno  brcnil  ubogo  živalico,  da 
je  odletela  dvajset  korakov  v stran. 

XXVII. 

Muscadin. 

Minili  sta  dve  uri  po  dogodkih,  ki  smo 
jih  ravnokar  pripovedovali. 

Lorin  je  v tem  času  korakal  semintja 
po  Mauricevi  sobi,  medtem  ko  je  Agezilaj 
v sosednji  sobi  snažil  gospodarjeve  čevlje. 
Kmalu  so  se  odprla  vrata,  in  vstopil  je 
Maurice.  Lorin  je  naglo  pogledal  prijatelja ; 
ko  ni  opazil  na  njem  nič  nenavadnega,  je 
dejal : 

„Ah ! slednjič  si  vendar  tu,  pričakujem 
te  že  dve  uri.“ 

„Tembolje,“  je  odvrnil  Maurice  smeje 
se,  »tačas  si  lahko  pripravljal  svoje  rime.“ 

„Ah,  ti  ljubi  Maurice,  opustil  sem 
rime.“ 

„Ba,  ali  se  bliža  konec  sveta  ?“ 

»Prijatelj  Maurice,  žalosten  sem.“ 


— 241  — 


16 


„Ti  žalosten  ?" 

.,Da,  nesrečen/' 

,,Ti  nesrečen  ?" 

„No,  kaj  hočeš?  Kes  me  navdaja." 

„Kes  ?“ 

„Ej,  moj  Bog,  seveda  ; ti  ali  ona,  ljub- 
ček, tu  ni  bilo  srednje  poti.  Ti  ali  ona, 
sam  čutiš,  da  nisem  odlašal ; toda  vidiš, 
Artemiza  je  obupana,  kajti  bila  je  njena 
prijateljica." 

»Uboga  deklica!" 

„In  ker  mi  je  povedala  svoj  naslov  . . 

„Storil  bi  bolje,  ko  bi  bil  pustil,  da  se 
razvijajo  stvari  same  dalje." 

„Da,  in  v tej  uri  bi  bil  ti  obsojen 
mesto  nje.  Dobro  si  govoril,  dragi  prijatelj. 
Prišel  sem  k tebi,  da  te  poprosim  za  svet. 
Kaj,  ko  bi  se  zavzel  zanjo  pri  revolucij- 
skem sodišču?" 

»Prepozno,  ker  je  že  obsojena." 

„Kes  grdo  je,  da  mora  uboga  mladenka 
umreti  na  tak  način." 

„Tem  ostudnejše,  ker  ima  moja  rešitev 
za  posledico  njeno  smrt.  Sicer  pa  nas  mora 
tolažiti  dejstvo,  da  se  je  udeležila  zarote." 

„Ej,  moj  Bog,  kdo  pa  ne  ravna  tako  v 
sedanjem  času?  Uboga  ženska  je  posne- 
mala druge." 

„Ne  pomiluj  je  preveč,  prijatelj,  ne  po- 
miluj je  preglasno,  kajti  tudi  midva  sva  de- 
ležna njene  krivde.  Veruj  mi,  najina  so- 
krivda ni  še  tako  oprana,  da  bi  ne  bil  ostal 
kak  madež  na  naju.  Danes  me  je  stotnik 
lovskega  polka  Saint  Leu  imenoval  v sek- 
ciji girondista,  in  s sabljo  sem  mu  moral 
dokazati,  da  se  moti.“ 

„Tebe,  Maurice,  ki  si  neomadeževan,  se 
je  upal  imenovati  girondista !“ 

„Ej,  pribogu,  da,  in  to  ti  bodi  v dokaz, 
da  postaneva  kmalu  nepriljubljena,  ako  se 
n?.ma  pripeti  še  kaj  takega ; toda  ti  veš, 
Lorin,  da  v sedaniih  časih  pomenja  nepri- 
ljubljenost obenem  s u m 1 j i v o s t.“ 

„Vem,  da  trepetajo  najvrlejši  pred  to 
besedo ; toda  vseeno  . . . Zoprno  mi  je  od- 
vesti ubogo  Heloiso  na  morišče,  ne  da  bi 
jo  bil  prosil  odpuščanja/' 

„Spremljam  te,“  je  dejal  Maurice. 
»Nemogoče  prijatelj ; pomisli  vendar, 
da  si  uradnik,  tajnik  sekcije : bil  si  obto- 
žen, a jaz  sem  bil  le  tvoj  branitelj ; sma- 
trali bi  te  za  krivega,  ostani  torej ; pri 
meni  je  drugače,  tvegam  ne  ničesar,  zato 
pojdem." 

Vse,  kar  je  Lorin  povedal,  je  bilo  tako 
resnično,  da  mu  prijatelj  ni  mogel  ugo- 

varjati.  Ko  bi  bil  pogledal  Maurice  Heloist 
Tison  na  njeni  poti  proti  morišču  le  enkrat 
v oči,  bi  bil  s tem  potrdil  svojo  sokrivdo. 

„Pojdi  torej,"  je  dejal,  „in  bodi  pa- 
meten." 

Lorin  se  je  nasmehnil,  stisnil  Mauricu 
roko  in  odšel. 

Maurice  je  otožno  zrl  za  prijateljem, 
dokler  mu  ni  zginil  izpred  oči.  Nato  je  sel 
v naslonjač  in  se  zamislil.  Iz  te  zamiš'je- 
nosti  ga  je  vzbudil  šele  njegov  sluga,  ki  se 
je  bil  ravnokar  vrnil  domov,  vzkliknivši : 

„Ah  i občan,  že  zopet  velika  zarota. 
Avstrijanka  bi  bila  kmalu  pobegnila." 

„Ba !“  je  odvrnil  Maurice  in  se  skušal 
otresti  svoje  otožnosti. 

„Zdi  se,  da  je  bila  vdova  Kapet  v 
zvezi  s Tisonkino  hčerjo,  ki  jo  obglavijo 
danes." 

„Kakšna  pa  je  bila  ta  zveza  med  kra- 
ljico in  to  deklico  ?"  je  vprašal  Maurice,  ki 
je  čutil,  kako  mu  je  lil  pot  s čela." 

„Potom  nekega  nageljčka.  Pomislite, 
občan,  načrt  za  beg  so  ji  poslali  v nekem 
nageljčku." 

„V  nageljčku!...  in  kdo  je  to  storil  ?“ 
, ' „Gospod  vitez. . < kako  mu  je  vendar 
že  ime  ?“  , ; . 

„lz  Rdeče  hiše  ?“ 

„Da.“ 

„Nemogoče/‘ 

„Kako  nemogoče,  če  Vam  povem,  da 
so  zasledili  posebna  zaklopna  vrata  in  pod- 
zemski hodnik/' 

„0  vsem  tem  ne  vem  ničesar.  Pripo- 
veduj mi !“ 

„Aristokratje  so  izkopali  rov,  ki  je 
segal  iz  Rue  de  la  Corderie  do  kleti  ob- 
čanke Plumeau,  ki  bi  jo  bili  kmalu  osumili 
sokrivde.  Saj  jo  vendar  poznate  ?“ 

„Da,  in  dalje  ?“ 

„No,  vdova  Kapet  je  imela  pobegniti 
skoz  ta  podzemski  rov.  Položila  je  že  bila 
nogo  na  prvo  stopnico ! Občan  Simon  jo  je 
prijel  za  krilo.  Čujte,  kako  trobentajo  po 
mestu  generalno  koračnico  in  kako  se  zbi- 
rajo po  sekcijah  ljudje.  Ali  čujete  ropotanje 
bobnov?  Govori  se,  da  so  Prusi  v Damar- 
tinu  in  da  se  naglo  pomikajo  naprej/' 

Maurice  je  iz  zmedenega  poročila,  ki 
mu  ga  je  podal  služabnik,  strahoma  spo- 
znal, da  je  tvoril  nageljček,  ki  je  bil  izro- 
čen kraljici  v njegovi  navzočnosti,  bistven 
del  zarote.  Ropotanje  bobnov  se  je  bližalo 
boljinbolj,  in  že  so  se  čuli  na  ulici  klici : 

„Velika  zarota,  odkrita  v Templu  od 

občana  Simona.  Velika  zarota  v prilog 
vdove  Kapet.“ 

„Da,  da,"  si  je  dejal  Maurice.  „Resnica 
je  na  vsem  tem,  in  sredi  razburjenega  ljud- 
stva poda  morda  Lorin  deklici  roko  in  se 
da  še  raztrgati  na  kosce." 

Maurice  je  vzel  klobuk,  si  pripasal 
sabljo  in  bil  mahoma  na  ulici. 

„Kje  je?"  se  je  vprašal;  »brezdvomno- 
na  poti  proti  ječi."  In  hitel  je  v smeri  proti 
obrežju. 

Tu  je  njegovo  oko  zasledilo  kopje  in 
bajonete,  ki  so  štrleli  iz  množice,  in  zdelo 
se  mu  je,  da  je  sredi  njih  spoznal  nekega 
gardista,  okoli  katerega  so  se  gnetli  ljudje 
s sovražnimi  nameni.  Hitel  je  tja  s težkim 
srcem.  Ogroženi  gardist  je  bil  Lorin,  ki  je 
bled  in  z grozečim  očesom  tiščal  za  roč 
svoje  sablje. 

Dva  koraka  za  njim  se  je  nahajat 
Simon,  ki  je  med  divjim  krohotom  sodrge 
s prstom  kazal  na  Lorina  in  kričal : 

„Čujte,  čujte  1 Oglejte  si  dobro  tega 
človeka ; ta  je  eden  izmed  onih,  ki  sem  ga 
dal  včeraj  kot  aristokrata  zapoditi  iz  Templa ; 
je  eden  izmed  onih,  ki  so  imeli  opravka  z 
nageljčkovim  šopkom.  To  je  sokrivec  Ti- 
sonkine  hčere,  ki  pride  kmalu  tod  mimo. 

Ali  ga  vidite?  Mirno  se  sprehaja  ob  obrežju, 
medtem  ko  roma  njegova  sokrivka  na  mo- 
rišče ; bila  je  še  več  nego  sokrivka,  bila  je 
njegova  ljubica,  in  on  prihaja  sem,  da  bi  se 
od  nje  poslovil  ali  pa  da  bi  jo  skušal  rešititi.“ 

Lorin  je  čul  dovolj.  Potegnil  je  sabljo 
iz  nožnice.  Toda  istočasno  se  je  množica 
umaknila  možu,  ki  se  je  s sklonjeno  glavo 
bližal  tej  skupini  in  čigar  široka  ramena  so 
podrla  dva  ali  tri  gledalce.  Bil  je  Maurice. 
Ko  je  dospel  do  Lorina,  se  je  njegova  le- 
vica oklenila  njegovega  vratu. 

„Srečno,  Simon, “ je  dejal.  „Gotovo  ti 
je  žal,  ker  me  ni  bilo  tu  z mojim  prijate- 
ljem, da  bi  bil  lahko  tudi  mene  ovadil.  Ob- 
tožuj Simon,  obtožuj,  tukaj  sem.“ 

„Pri  moji  veri,  da,“  je  rekel  Simon  in 
se  ostudno  zakrohotal,  „ravnoprav  prihajaš; 
„To  je,“  je  vzkliknil,  „lepi  Maurice  Lindey, 
ki  je  bil  obtožen  skupno  s Tisonkino  hčerjo, 
ki  se  je  pa  izvlekel  iz  zagate,  ker  je 
bogat." 

„Na  svetilko  ž njim  na  svetilko !“  je 
kričala  sodrga. 

„Hola ! le  poskusite/'  je  dejal  Maurice. 

Pri  tem  je  stopil  korak  naprej  in  naj- 
glasnejšega kričača  nalahko  zbodel  na  čelo, 
tako  da  mi  je  začela  curljati  kri. 

„Morilec  !“  je  zavpil  ranjenec. 

Množica  se  je  besno  obrnila  proti 
njima,  ki  sta  se,  pričakujoč  najhujše,  smeh- 
ljala eden  drugemu,  kakor  bi  to  bilo  zad- 
njikrat. V tem  hipu  so  se  odprla  vrata  hiše, 
na  katero  sta  se  bila  naslonila,  in  veliko 
število  mladih  ljudi,  oboroženih  s sabljami 
in  pištolami,  se  je  zakadilo  v napadalce. 

„Hura,“  sta  vzkliknila  istočasno  Lorin 
in  Maurice,  zopet  oživljena  vsled  nepriča- 
kovane pomoči,  „Hura!“ 

Med  to  četo  se  je  nahajal  majhen, 
mlad  mož,  približno  petindvajsetih  let,  pla- 
vih  oči,  ki  je  z veliko  spretnostjo  in  čudo- 
vito gorečnostjo  neprenehoma  udrihal  s 
svojo  sabljo,  mož,  o katerem  bi  človek  mi- 
slil, da  bi  jo  njega  ženska  roka  komaj  za- 
mogla  vzdigniti.  Ko  je  videl,  da  Maurice  in 
Lorin  nista  pobegnila  skoz  vrata,  ki  jih  je 
pustil  nalašč  odprta,  in  da  sta  se  bojevala 
ob  njegovi  strani,  je  stopil  k njima  in  jima 
nalahno  šepnil : 

„Bežita  skoz  ta  vrata ; kar  počenjamo 
tu,  Vaju  ne  briga,  Vidva  se  brez  potrebe 
izpostavljata  nevarnosti." 

Videč,  da  se  prijatelja  obotavljata,  je 
glasno  zaklical  Mauricu  : 

„Nazaj,  nobenih  patriotov  z nami,  urad- 
nik Lindey,  mi  smo  aristokratje." 

Ob  tej  besedi  in  ob  pogumu,  ki  je 
tičal  v tem,  da  se  je  upal  ta  človek  pov- 
darjati  lastnost,  ki  je  bila  v tedanjih  časih 
enaka  smrtni  obsodbi,  je  množica  straho- 
vito zatulila. 

Toda  plavolasi  mladenič  in  troje  ali 
četvero  njegovih  prijateljev  je  tiralo  Lorina 
in  Maurica,  ne  da  bi  se  bili  zbali  krika,  v 
vežo,  katere  vrata  so  se  zaprla  za  njima ; 
nato  so  zopet  planili  med  množico,  ki  je  še 
narastla,  kajti  bližal  se  je  rabeljski  voz. 

Rešena  na  tak  čudovit  način,  sta  se 
Maurice  in  Lorin  začudeno  pogledala,  kakor 
da  bi  bilo  vse  to  prevara. 

Toda  uvidela  sta,  da  ni  zgubljati  časa ; 
zato  sta  iskala  izhoda.  Stopila  sta  na  neko 
dvorišče  in  našla  v ozadju  hiše  skrivna 
vratca,  vodeča  na  drugo  ulico. 

V tem  hipu  je  prikorakal  doli  proti 
obrežju  oddelek  orožnikov,  a za  njimi  se 
je  pregibal  voz,  ki  je  peljal  ubogo  Heloiso 
na  morišče. 

„V  galop  !“  je  zaklical  glas,  „v  galop  !" 

Voz  so  odpeljali  v vsej  naglici.  Lorin 
je  zagledal  nesrečno  Heloiso,  ki  je  s sme- 
jočimi ustnicami  in  ponosnim  čelom  stala 

pokoncu ; toda  dati  ji  ni  mogel  niti  zna- 
menja. Peljala  se  je  mimo,  ne  da  bi  ga  bila 
opazila  med  množico,  ki  je  še  vedno  upila : 
„Smrt  aristokratinji !“ 

In  hrup  se  je  polagoma  zgubljal  v 
smeri  proti  Tuillerijam. 

Istočasno  so  se  mala  vrata,  skoz  ka- 
tera sta  bila  ubežala  Maurice  in  Lorin, 
zopet  odprla,  in  troje  ali  četvero  pomagalcev 
obeh  prijateljev  je  stopilo  na  ulico  z raz- 
trgano, krvavo  obleko.  Plavolasi  mladenič 
je  prišel  najzadnji. 

„Ah !“  je  dejal,  „nad  to  stvarjo  leži 
torej  prokletstvo.“  * 

In  zalučal  je  proč  od  sebe  svoj  skr- 
hani, krvavi  meč  in  se  urno  oddaljil. 

XXVIII. 

Vitez  iz  Rdeče  hiše. 

Maurice  je  hitel  na  sekcijo,  da  uloži 
ovadbo  proti  Simonu. 

Toda  bil  je  zelo  presenečen,  ko  ni 
hotel  predsednik  ničesar  čuti  o tem  ; dejal 
je,  da  se  med  dvema  dobrima  občanoma 
ne  more  postaviti  niti  na  to,  niti  na  ono 
stran,  kajti  oba  sta  navdahnjena  od  domo- 
vinske ljubezni. 

„ Dobro !“  je  rekel  Maurice,  „ sedaj 
vem,  kaj  mora  početi,  da  si  kdo  pridobi 
glas  dobrega  občana.  Zbrati  mora  ljudi  in. 
ubiti  človeka,  ki  mu  ne  ugaja : to  imenu- 
jete Vi  navdahnenje  z domovinsko  lju- 
beznijo." 

„Občan  Maurice,"  je  odvrnil  predsed- 
nik, „Ti  si  imel  v tej  zadevi  morda  manj 
prav  nego  Simon  ; on  je  razkril  zaroto,  ne 
da  bi  mu  bila  njegova  služba  nalagala  te 
dolžnosti,  tam,  kjer  ti  nisi  videl  ničesar,  ti, 
ki  si  bil  poklican  zaslediti  zaroto.  Razun 
tega  si  bil  dogovorjen  z zarotniki,  slučajno 
ali  namenoma,  ne  vemo,  na  kak  način ; 
toda  ti  imaš  zveze  s sovražniki  domovine/' 

,.jaz  ?“  je  vzkliknil  Maurice,  „ah,  to 
je  nekaj  novega  ; in  s kom  pa,  občan  pred- 
sednik ?“ 

„Z  občanom  iz  Rdeče  hiše." 

„Jaz  ?“  je  odvrnil  Maurice  ves  začuden, 
„jaz  sem  sporazumljen  z vitezem  iz  Rdeče 
hiše?  Jaz  ga  ne  poznam,  nisem  ga  ni- 
koli . . . ?“ 

„Videli  so  te,  kako  si  govoril  ž njim." 

„Mene?" 

„Kako  si  mu  stisnil  roko." 

„Mene  ?“ 

„Da.“ 

„Kje  ? kdaj  občan  predsednik  ?“  je 
pripomnil  Maurice,  prepričan,  da  je  nedol- 
žen. „Občan  predsednik,  ti  si  lagal." 

„Tvoja  domovinska  gorečnost  te  tira 
predaleč,  občan  Maurice/'  je  dejal  predsed- 
nik, „in  takoj  se  boš  kesal  radi  besed,  ki 
si  jih  izrekel,  ko  ti  dokažem,  da  sem  go- 
voril samo  resnico.  Tu  imam  tri  različna 
poročila,  ki  te  obtožujejo." 

„Tiho  vendar!"  je  rekel  Maurice;  „ali 
misliš,  da  sem  res  tak  bedak,  da  bi  veroval 
v vašega  viteza  iz  Rdeče  hiše?" 

„Čitaj  ovadbe." 

„Čital  ne  bom  ničesar,"  je  dejal  Mau- 
rice, „slovesno  zatrjujem,  da  nisem  viteza 
nikoli  videl  in  nikoli  govoril  ž njim.  Kdor 
noče  verovati  moji  častni  besedi,  naj  le 
pride  in  pove;  bom  že  vedel,  kaj  naj  mu 
odgovorim." 

Predsednik  je  skomizgnil  z rameni, 
Maurice  ravnotako.  Med  ostalim  delom  seje 
je  vladala  neka  mračna  molčečnost.  Pred- 
sednik, vrl  patriot,  ki  so  mu  bili  soobčani 
zaupali  najvišje  mesto  v okraju,  je  stopil  po 
končani  seji  k Mauricu  in  mu  dejal: 

„Maurice,  govoriti  moram  s teboj." 

Maurice  je  sledil  predsedniku,  ki  ga  je 
spremil  v malo  sobo  poleg  sednice. 


— 252  — 


Pogledal  mu  je  v obraz,  položi!  roki  na 
njegove  rame  in  dejal  : 

„Maurice,  poznal  sem  tvojega  očeta, 
cenil  sem  ga  in  zato  cenim  in  ljubim  tudi 
tebe.  Veruj  mi  Maurice,  da  se  izpostavljaš 
veliki  nevarnosti,  ker  ti  je  jela  pešati  vera, 
kar  pomeni,  da  ti  je  jel  pešati  tudi  tvoj  re- 
volucionarni duh.  Če  pa  ni  vere,  tudi  ni 
zvestobe.  Ti  ne  veruješ  v sovražnike  do- 
movine, zato  hodiš  mimo  njih,  ne  da  bi  jih 
opazil,  in  postajaš  orodje  njihovih  zarot,  ne 
da  bi  česa  slutil  o tem.“ 

Nato  je  spominjal  Maurica  rdečega  na- 
geljčka ; pripovedoval  mu  je  o podzemskem 
hodniku,  segajočem  do  kleti  gospe  Plu- 
meau.  Ker  je  Maurice  še  vedno  zmajeval  z 
glavo,  mu  je  predsednik  pokazal  odredbo 
odbora  za  javni  blagor,  ki  je  odredila,  da 
se  mora  kraljica  preseliti  v zapor.  Pokazal 
mu  je  tudi  ječarjevo  potrdilo. 

Ta  presenetljiva  novica  je  Maurica 
osupnila.  Predsednik  je  nadaljeval : 

„Čitaj  tajno  noto  policijskega  ministra." 

Maurice  je  čital : „Ker  smo  gotovi,  da 
se  bivši  vitez  iz  Rdeče  hiše  nahaja  v Pa- 
rizu, da  so  ga  videli  na  različnih  mestih,  da 
so  zasledili  njegovo  navzočnost  pri  raznjh, 

k sreči  neuspelih  zarotah,  poživljam  sekcij- 
ske  voditelje,  da  podvojijo  svojo  pazlji- 
vost . . ." 

„No?“  je  dejal  predsednik. 

„Moram  ti  verovati,  občan  predsednik/' 
je  vzkliknil  Maurice. 

Poročilo  se  je  nadalje  glasilo: 

„Oznaka  viteza  iz  Rdeče  hiše : pet  čev- 
ljev, trije  palci,  plavi  lasje,  modre  oči,  raven 
nos,  kostanjasta  brada,  okrogel  obrazek, 
mehek  glas,  ženske  roke,  star  pet-  do  šest- 
intrideset let." 

Pri  tej  oznaki  je  mislil  Maurice  na 
mladega  moža,  čigar  odločnost  je  bila  re- 
šila prejšnega  dne  njega  in  Lorina. 

„Vraga  1"  je  mrmral  Maurice,  „ali  je 
on  ? V tem  slučaju  bi  ne  bila  napačna  tr- 
ditev, da  so  me  videli  ž njim  govoriti." 

„No,  Maurice,"  je  vprašal  predsednik, 
„kaj  praviš  k temu,  prijatelj?" 

, .Verujem  ti,"  je  odgovoril  Maurice  in 
se  žalostno  zamislil,  kajti  že  nekaj  časa  je 
neki  hudoben  upliv  kalil  njegovo  življenje, 
in  videl  je,  kako  se  je  vse  mračilo  okoli 
njega. 

„Ne  tvegaj  svoje  priljubljenosti,  Mau- 
rice," je  nadaljeval  predsednik,  „priljublje- 
aiost  pomenja  danes  življenje.  Varuj  se, 

kajti  nepriljubljenost  te  osumi  izdajstva,  a 
občan  Mauric  Lindey  ne  sme  biti  osumljen, 
da  je  izdajalec  “ 

Maurice  ni  mogel  ničesar  odvrniti  na  ta 
nauk,  o katerem  je  čutil,  da  je  njegov.  Za- 
hvalil se  je  svojemu  staremu  prijatelju  in 
zapustil  sekcijo. 

„Ah  !“  je  mrmral, ,, oddahnimo  se  neko- 
liko, preveč  je  osumljenja  in  boja.  Pojdimo 
naravnost  k pokoju,  k nedolžnosti  in  k ra- 
dosti, pojdimo  k Genevievi!“ 

In  ubral  je  dobra  znano  pot. 

Ko  je  dospel  k Dixmerju,  so  se  mu 
zdeli  hišni  prebivalci  zelo  razburjeni,  in 
služabniki  mu  niso  hoteli  dovoliti  vstopa. 
Dixmer  mu  je  šel  nasproti  do  vrat. 

„Vstopite,“  je  dejal,  „vstopite,  ljubi 
Maurice,  Vam  vrata  niso  zaprta." 

„Kaj  se  je  pripetilo?"  je  vprašal  mladi 
mož." 

„Genevieva  je  bolna,"  je  dejal  Dixmer, 
„ima  mrzlico." 

„Oh,  ti  mej  Bog !"  je  vzkliknil  mladi 
mož,  ganjen.  „Kaj  pa  ji  je  ?“ 

„Vi  veste,  moj  ljubi,"  je  odvrnil  Dix- 
mer, „nihče  ne  razume  ženskih  bolezni,  naj- 
manj pa  soprog." 

Genevieva  je  ležala  vznak  na  divanu. 
Zraven  nje  je  stal  Morand  in  ji  dajal  du- 
hati neko  ostro  tekočino. 

„No  ?“  je  vprašal  Dixmer. 

»Vedno  enako,"  je  odgovoril  Morand. 

„He!oisa  ! Heloisa  !“  je  mrmrala  mlada 
žena  s svojimi  belimi  ustnicami  skoz  skle- 
njene zobe. 

»Heloisa  !“  je  ponovil  Maurice  začudeno. 

„Ei,  moj  Bog,  da,“  je  dejal  Dixmer  ži- 
vahno, „Genevieva  je  imela  to  smolo,  da  je 
šla  včeraj  ven  in  da  je  videla,  kako  so  na 
nesrečnem  rabeljskem  vozu  peljali  neko 
ubogo  deklico,  po  imenu  Heloiso,  na  mo- 
rišče. Od  onega  trenotka  je  imela  Genevieva 
že  pet  živčnih  napadov  in  neprenehoma  po- 
navlja to  ime." 

„Bila  je  posebno  potrta,"  je  dajal  Mo- 
rand, „ko  je  spoznala  v deklici  ono  cvetli- 
čarko, ki  Vam  je  prodala  nageljčke,  kakor 
sami  veste." 

»Maurice, “ je  bledla  v mrzlici  Gene- 
vieva, »umoriti  hočejo  Maurica.  Pridite  mu 
na  pomoč,  vitez,  na  pomoč!" 

Globok  molk  je  sledil  tem  besedam. 

»Vitez !“  je  zopet  šepnila  Genevieva ; 
»vitez!" 

Za  hip  je  jel  Maurice  sumiti ; toda  le 
za  hip.  Razun  tega  ga  je  Genevievina  bo- 
lezen tako  pretresla,  da  ni  utegnil  tolmačiti 
njenih  besed. 

»Ali  ste  poklicali  zdravnika?"  je  vprašal. 

»Oh,  saj  ne  bo  nič,“  je  odvrnil  Dix- 
mer,  »samo  nekaj  blodnje  . . .“ 

Stisnil  je  roko  svoje  soproge  tako 
močno,  da  se  je  Genevieva  zavedla,  na- 
lahko  vzkliknila  in  odprla  oči. 

„Ah!  vsi  ste  tukaj,"  je  dejala,  „in 
Maurice  je  pri  nas.  Srečna  sem,  ker  Vas 
vidim,  prijatelj ; ko  bi  bili  vedeli,  kako 
sem  . . . (takoj  je  popravila)  kako  smo  po- 
slednja dva  dneva  trpeli." 

„Da,  vsi  smo  tukaj,"  je  odvrnil  Mau- 
rice, »umirite  se  in  ne  delajte  si  več  takih 
strahov.  Obstoja  zlasti  neko  ime,  ki  ga  ne 
smete  več  izgovarjati,  kajti  sedaj  ni  ravno 
na  dobrem  glasu." 

»Katero  ime?"  je  naglo  vprašala  Ge- 
nevieva. 

»Viteza  iz  Rdeče  hiše." 

»Imenovala  sem  viteza  iz  Rdeče  hiše!-' 
je  prestrašeno  vzkliknila  Genevieva. 

„Da,“  je  odgovarjal  Dixmer  s premi- 
šljenim smehom.  »Toda  Vi  razumete,  Mau- 
rice, da  to  ni  nič  čudnega;  saj  se  javno 

pripoveduje,  da  je  on  sokrivec  Tisonove 
hčere  in  da  je  on  vodil  poskus,  kako  ugra- 
biti kraljico,  ki  pa  se  je  včeraj,  hvala  Bogu, 
ponesrečil/' 

„Nočem  reči,  da  imam  povoda  se  ču- 
diti temu,"  je  odgovoril  Maurice,  „pravim 
samo,  naj  se  dobro  skrije.  Vsekakor  ne  bo 
več  odvajal  kraljice." 

„Kako  to  ?“  je  vprašal  Morand. 

„Ker  se  nahaja  kraljica  v ječi,  kamor 
so  jo  prepeljali  minulo  noč." 

Dixmer,  Morand  in  Genevieva  so  glasno 
vzkliknili,  kar  je  smatral  Maurice  za  izbruh 
presenečenja. 

„Vidite  torej,"  je  nadaljeval,  „vitezevim 
načrtom  so  postavili  nov  cilj ! Ječa  je  var- 
nejša od  Templa." 

Morand  in  Dixmer  sta  se  pogledala, 
česar  Maurice  ni  zapazil, 

„Ab,  moj  Bog !"  je  vzkliknil,  „gospa 
Dixmer  zopet  obledeva." 

„Genevieva,"  je  dejal  Dixmer  svoji  so- 
progi, „v  posteljo  moraš,  otrok,  bolna  si." 

Maurice  je  razumel,  da  ga  odslavljajo; 
poljubil  je  Genevievi  roko  in  se  odstranil. 
Morand  je  šel  ž njim  iz  sobe  in  ga  ne- 
koliko pospremil ; nato  ga  je  zapustil  in 

spregovoril  par  besed  s služabnikom,  ki  je 
držai  uzdo  osedlanega  konja. 

Maurice  je  bil  tako  zaglobljen  v sa- 
mega sebe,  da  ni  pazil  na  to.  Ves  zamišljen 
je  šel  do  obrežja  reke  Seine ; tam  se  je 
ustavil  in  se  prislonil  k ograji  mostu. 

XXIX. 

Patrulja. 

Medtem  ko  je  Maurice,  poln  otožnih 
misli,  zrl  v vodo,  je  začul,  kako  se  je  bli- 
žala mala  četa  z enakomernimi  koraki  vo- 
jaške patrulje : bila  je  stotnija  narodne 
garde,  ki  je  korakala  od  drugega  konca 
mostu.  V temi  se  je  Mauricu  zdelo,  da  se 
nahaja  med  njo  Lorin. 

Bil  je  v resnici  on.  Čim  ga  je  bil  za- 
gledal, je  hitel  k njemu. 

„Konečno  vendar/'  je  vzkliknil  Lorin, 
ti  si.  Morbleu ! Nismo  te  mogli  najti  tako 
lahko." 

„Kaj  pa  hočeš  tukaj  s patruljo  ?"  je 
vprašal  Maurice. 

„Vodim  neko  ekspedicijo,  prijatelj ; gre 
za  to,  da  si  zopet  pridobiva  svoj  izpodko- 
pani ugled." 


— 259  — 


Nato  se  je  obrnil  k svojim  ljudem  in 
vzkliknil : 

„Puške  v roke,  prezentujte,  kvišku 
puške.  Dobro,  otroci,  noč  ni  še  dovolj 
temna.  Kramljajte  o svojih  stvareh ! Midva 
bova  tudi  o svojih." 

Nato  je  zopet  stopil  k Mauricu  in  mu 
rekel : 

„Danes  sem  zvedel  v sekciji  dve  ve- 
liki novosti." 

„Kaki  pa  ?" 

„Da  postajava,  ti  in  jaz,  sumljiva." 

„Vem ...  in  potem?" 

„Druga  novost  je,  da  je  bil  voditelj 
zarote  z nageljčkom  vitez  iz  Rdeče  hiše." 

„Tudi  to  vem." 

„Toda  ti  ne  veš,  da  sta  rdeči  nagelj- 
ček  in  podzemski  hodnik  v zvezi  s to 
zaroto." 

„Seveda  vem." 

„Toda  preidimo  k tretji  novosti.  Te  go- 
tovo ne  požnaš.  Nocoj  ujamemo  viteza  iz 
Rdeče  hiše." 

„Viteza  iz  Rdeče  hiše  ?" 

„Da." 

„Torej  si  postal  orožnik  ?" 

„Ne,  toda  jaz  sem  patriot.  Patriot  je 
dolžan  samega  sebe  domovini." 

»Vseeno  se  mi  zdi  čudno,  da  si  spre- 
jel ta  nalog.“ 

»Nisem  ga  sprejel  radovoljno ; naložili 
so  mi  ga;  sicer  moram  reči,  da  bi  se  bil 
zavzel  zanj . , . Midva  potrebujeva  nekaj  ne- 
navadnega, storiti  morava  nekaj,  kar  bo 
vzbujalo  pozornost,  ako  hočeva  zopet  uži- 
vati prejšnji  ugled.  Vzpostavljenje  tega  ugleda 
bo  pomenjalo  tudi  gotovost  najinega  življe- 
nja in  pravico,  da  zasadiva  pri  prvi  priliki 
gnjusnemu  Simonu  nož  v trebuh. “ 

„Toda  kako  so  zvedeli,  da  je  bil  vitez 
na  čelu  zarote  v podzemskem  hodniku  ?“ 
„Ko  sem  čul  kričati : Velika  zarota,  od- 
krita od  občana  Simona ...  (ta  lopov  je 
povsod !)  sem  se  hotel  sam  prepričati  o 
resničnosti  teh  besed.  No,  govorili  so  o 
podzemskem  hodniku." 

„Ti  si  ga  torej  videl  7“ 

»Podzemski  hodnik?  Ponavljam  ti,  da 
sem  ga  videl,  da  sem  ga  prehodil  in  da  je 
tvoril  zvezo  med  kletjo  občanke  Plumeau  in 
neko  hišo  v Rue  de  la  Corderie,  hišo  št. 
12  ali  14,  ne  spominjam  se  več  natančno." 

„Zdi  se  mi,“  je  dejal  Maurice,  „da  bi 
bili  morali  prej  aretirati  stanovalce  hiše  v 
Rue  de  la  Corderie. “ 


— 261  — 


„To  bi  bili  tudi  storili,  ko  bi  ne  bila 
hiša  ostavljena  od  najemnikov/' 

„Toda  hiša  je  bila  vendarle  od  ne- 
koga?" 

• „Da,  pripadala  je  novemu  lastniku,  toda 
nihče  ga  ni  poznal ; znano  je  bilo  le,  da  je 
imela  hiša  že  štirinajst  dni  ali  tri  tedne  no- 
vega gospodarja.  Sosedje  so  sicer  čuli  šum, 
toda  ker  je  poslopje  staro,  so  menili,  da  je 
popravljajo.  Govoril  sem  s Santerrom,  ki  se 
je  nahajal  v veliki  zadregi  radi  te  zadeve. 
Razložil  sem  mu  svoj  načrt,  po  katerem  naj 
bi  poizvedovali  pri  vseh  pariških  notarjih,  da 
bi  se  na  ta  način  ugotovilo  kupčevo  ime." 

„Načrt  je  dober  1“  je  dejal  Santerre  „in 
tega  človeka  obdolžujejo,  da  je  slab  patriot, 
Lorin ! čuj  me  Lorin ! jaz  ti  vzpostavim  dobro 
ime  ali  vrag  naj  me  vzame !" 

»Skratka !"  je  nadaljeval  Lorin,  „re- 
čeno,  storjeno.  Iskali  so  notarja,  našli  listina 
in  na  njej  ime  in  stanovanje  krivca.  Santerre 
mi  je  naročil,  naj  izvršim  aretacijo." 

„ln  ta  mož  je  bil  vitez  iz  Rdeče 
hiše  ?" 

„Ne  najbrže  samo  njegov  sokrivec." 
„Toda  kako  moreš  reči,  da  hočeš  are- 
tirati viteza  ?" 

„Aretiramo  jih  vse  skupaj.  Poznam  vi- 
teza. Santerre  mi  ga  je  opisal ; sicer  sem 
ga  videl  danes. “ 

„Ti  si  ga  videl  ?" 

„In  ti  tudi.  Majhni,  plavolasi  mladenič, 
ki  naju  je  osvobodil  davi,  saj  veš,  ki  je  po- 
veljeval oddelku  aristokratov  in  ki  je  tako 
krepko  udrihal/' 

„Qn  je  bil  torej?"  je  vprašal  Maurice. 

„On  sam.  Zasledovali  so  ga,  toda  zgu- 
bili so  ga  izpred  oči  v bližini  stanovanja 
hišnega  lastnika  v Rue  de  la  Corderie.  Pra- 
vijo, da  bivata  skupaj." 

„Toda  zdi  se  mi,  Lorin,"  je  pripomnil 
Maurice,  „da  se  boš  pregrešil  proti  hvalež- 
nosti, ako  aretiraš  nocoj  onega,  ki  naju  je 
rešil  davi." 

„Tiho  vendar,  ali  meniš,  da  so  naju 
rešili  z namenom,  da  rešijo  naju  ?“ 

„Zakaj  ne?" 

„Nikakor  ne.  Bili  so  v zasedi,  da  bi 
ugrabili  ubogo  Heloiso  Tison,  ki  je  imela 
priti  mimo.  Najini  napadalci  so  jim  bili  na- 
poti; zato  so  pač  planili  nanje.  Ker  gre  tu 
predvsem  za  namen,  si  nimam  očitati  niti 
najmanjše  nehvaležnosti.  Vidiš,  Mautice, 
glavna  stvar  je  pri  tem  nujna  potreba,  da 
si  na  kak  presenetljiv  način  vzpostaviva 

svoje  dobro  ime.  Jamčil  sem  pri  Santerru 
zate.  Rekel  sem  mu,  da  bo  imela  ta  ekspe- 
dicija gotovo  uspeh,  ako  ji  boš  ti  povelje- 
val, in  zato  da  pojdem  tudi  k tebi/* 

„Moj  ljubi  Lorin,  jaz  sem  obupan,  toda 
ta  ekspedicija  mi  prav  nič  ne  diši ; porečeš, 
da  me  nisi  našel." 

„Nemogoče,  vsi  naši  ljudje  so  te  videli." 

„No,  torej  porečeš,  da  si  me  sicer  našel, 
a jaz  da  se  nočem  priključiti." 

„Tudi  nemogoče." 

„Zakaj  pa?" 

„Ker  te  potem  ne  bodo  več  smatrali 
za  mlačneža,  temveč  za  sumljivega ...  in  ti 
veš,  kaj  delajo  iz  osumljencev.  Spremljajo 
jih  na  ravoiucijski  trg  *)  in  jih  poživljajo,  da 
pozdravijo  kip  Svobode ; razlika  je  ta,  da 
pozdravljajo  z glavo  mesto  s klobukom." 

„No,  dobro,  Lorin,  naj  se  zgodi,  kar 
hoče;  toda  v resnici,  čudno  se  ti  bo  zdelo, 
kar  ti  povem." 

„Lorin  je  pogledal  Maurica  z izbulje- 
nimi očmi. 

„Čuj  me,"  je  dejal  Maurice,  „naveličal 
sem  se  že  življenja." 

*)  Place  de  la  Revolution  = trg,  kjer  se  je 
nahajala  giljotina. 

Lorin  se  je  glasno  zakrohotal. 

„Dobro !“  je  rekel,  »prepirava  se  s 
svojo  ljubico  in  to  nama  vzbuja  otožne 
misli.  Naprej,  lepi  Amadis,  postaniva  zopet 
moška  in  pojdiva  tja  k občanu ! Jaz,  na- 
sprotno, nikoli  nisem  boljši  patriot  nego 
tedaj,  ko  se  skregam  z Artemizo.  Ah ! kmalu 
bi  bil  pozabil.  Njena  božanstvenost,  boginja 
Pameti,  ti  sporoča  tisoč  prijaznih  reči.“ 

»Zahvali  se  ji  v mojem  imenu;  zbo- 
gom, Lorin." 

»Kako,  zbogom ! Čuj  prijatelj ! Ko  sem 
predlagal  Santerru  tebe  za  voditelja  ekspe- 
dicije, me  je  svaril  pred  teboj,  češ,  da  so  te 
že  večkrat  videli  v bližini  vitezevega  stano- 
vanja." 

»V  kaki  bližini?"  je  vprašal  Maurice. 

»V  Viktorjevem  predmestju." 

»V  kateri  ulici?" 

„V  Rue  Saint-Jacques." 

»Ah,  ti  moj  Bog !“  je  šepetal  Maurice, 
kakor  zaslepljen  od  bliska,  in  si  zakril  z 
rokama  oči ; kakor  da  bi  hotel  v tem  tre- 
notku  zbrati  ves  svoj  pogum,  je  vpraševal 
dalje : 

»Njegov  stan  ?“ 

»Strojarski  mojster." 

»In  ime?" 

„Dixmer." 

„Prav  imaš,  Lorin,"  je  dejal  Maurice  in 
je  skušal  z vso  silo  premagovati  svoje  zu- 
nanje razburjenje,  „pojdem  z vami." 

„Prav  storiš.  Ali  si  oborožen  ?“ 

„Imam  pri  sebi  svoj  meč,  kakor  vedno." 

„Vzemi  še  ti  dve  pištoli." 

„In  ti?" 

„lmam  svojo  karabino.  Puške  na  rame, 
stopaj !" 

Patrulja  je  korakala  dalje,  Maurice  je 
šel  ob  Lorinovi  strani ; nekdo,  oblečen  v 
sivo  obleko,  ki  je  vodil  patruljo,  je  korakal 
na  čelu.  Bil  je  stražnik." 

Vsak  čas  je  bilo  videti,  kako  so  se  izza 
oglov  in  hišnih  duri  prikazovale  postave, 
temne  kakor  sence,  in  so  tupatam  sprego- 
vorile besedico  s sivo  oblečenim  možem ; 
bili  so  tajni  stražniki. 

Dospeli  so  do  male  ulice;  sivi  mož  ni 
odlašal  niti  za  hip;  bil  je  dobro  poučen  in 
vstopil  je  v to  ulico. 

Pred  vrtnimi  vrati,  skoz  katera  so 
nekdaj  prinesli  Maurica  z zavezanimi  ustmi, 
je  postal. 

„Tukaj,“  je  dejal. 

„Kaj  je  tukaj?"  je  vprašal  Lorin. 

„Tu  najdemo  kolovodje." 

Maurice  se  je  naslonil  na  zid ; zdelo 
se  mu  je,  kakor  da  mora  pasti  vznak. 

»Obstojajo  trije  uhodi, “ je  dejal  sivi 
mož : »Glavni  uhod,  ta  tukaj,  in  še  neki 
drugi,  ki  vodi  v paviljon.  Jaz  pojdem  s še- 
stimi ali  osmimi  možmi  skoz  glavna  vrata ; 
zastražite  Vi  ta  uhod  s štirimi  ali  petimi 
možmi  in  postavite  troje  zanesljivih  mož  k 
paviljonovemu  izhodu. “ 

„Prestopim  zid  in  bom  stražil  na  vrtu,“ 
je  dejal  Maurice. 

„Tembolje,  odpreš  nam  vrata  od  zno- 
traj," je  rekel  Lorin. 

„Prav  rad,“  je  pripomnil  Maurice ; 
»toda  ne  zapuščajte  hodnika  in  ne  prihajajte 
mi,  dokler  vas  ne  pokličem.  Vse,  kar  se 
zgodi  v notranjosti,  bom  videl  z vrta.“ 

„Ti  torej  poznaš  to  hišo  ?“  je  vprašal 
Lorin. 

„Prej  še,  hotel  sem  jo  kupiti . . . “ 

Lorin  je  postavil  svoje  ljudi  v kote 
živih  ograj,  k vratom,  medtem  ko  se  je 
policijski  agent  odstranil  z osmimi  ali  de- 
setimi gardisti,  da  bi  si,  kakor  je  dejal, 
osvojil  glavni  uhod.  Kmalu  nato  je  potihnil 
šum  njihovih  korakov. 

Mauricevi  ljudje  so  bili  že  na  straži  in 
so  se  kolikormogoče  skrivali.  Človek  bi  bil 

prisegel,  da  je  vse  mirno  in  da  se  ne  do- 
gaja na  ulici  nič  izrednega. 

Maurice  je  hotel  prekobacati  zid. 

»Počakaj  vendar,"  je  rekel  Lorin,  „geslo 
se  glasi : nagel  j ček  in  hodnik.  Are- 
tiraj vse,  ki  ti  ne  povejo  teh  besed ; pusti 
mimo  one,  ki  jih  poznajo. 

»Hvala,"  je  dejal  Maurice  in  skočil  z 
zida  na  vrt. 

XXX. 

Nageljček  in  hodnik. 

Prvi  udarec  je  bil  grozen,  in  Maurice 
je  moral  napeti  vse  svoje  moči,  kar  jih  je 
imel,  da  je  Lorinu  zakril  razburjenje,  ki  se 
je  bilo  polastilo  vse  njegove  osebe.  Toda 
ko  je  bil  enkrat  v vrtu,  sam  v nočni  tihoti, 
se  je  nekoliko  umiril  in  šel  na  delo  hladno 
in  razsodno.  Smukal  je  od  grmiča  do  gr- 
miča in  dospel  do  rastlinjaka,  ki  ga  je  za- 
krival pred  luninimi  žarki  in  kamor  so  ga 
bili  zaprli,  ko  je  prvič  udrl  v to  hišo. 

Rastlinjak  se  je  nahajal  nasproti  pavi- 
ljona, v katerem  je  bivala  Genevieva. 

Njena  soba  ni  bila  razsvetljena,  pač  pa 
se  je  luč  prikazovala  zdaj  na  tem,  zdaj  na 
onem  oknu.  Maurice  je  zagledal  Genevievo 

skoz  neko  slučajno  samo  na  pol  privzdig- 
njeno zaveso.  Videi  je,  kako  je  naglo  po- 
spravljala svoje  reči  v neko  torbico,  in  v 
svoje  veliko  presenečenje  je  opazil  v njenih 
rokah  orožje. 

Maurice  je  stopil  na  neki  kamen,  da  je 
lahko  bolje  gledal  v sobo.  V peči  je  gorel 
ogenj,  ki  je  vzbujal  njegovo  pozornost : Ge- 
nevieva  je  sežigala  neke  papirje. 

V tem  hipu  so  se  odprla  neka  vrata, 
in  k Genevievi  je  stopil  mlad  mož.  Maurice 
je  najprvo  menil,  da  je  Dixmer.  Mlada  žena 
se  mu  je  približala,  ga  prijela  za  roki,  in 
oba  sta  si  za  hip  stala  nasproti,  navidezno 
hudo  razburjena.  Kaj  je  bilo  vzrok  temu 
razburjenju  ? Maurice  ni  mogel  uganiti, 
njiju  besede  niso  segale  do  njega. 

Toda  ko  je  Maurice  s svojimi  očmi 
premeril  postavo  prišleca,  je  zamrmral : „To 
ni  Dixmer,“  in  kmalu  zopet  ponovil,  ves 
izmučen  vsled  grozne  ljubosumnosti : „Ne,. 
to  ni  Dixmer,"  kakor  da  bi  si  moral  dva- 
krat reči,  ako  se  je  hotel  prepričati  o Ge- 
nevievini  nezvestobi. 

Približal  se  je  oknu ; toda  čimbolj  se 
je  bližal,  manj  je  videl;  čelo  mu  je  gorelo. 
Noga  mu  je  zadela  ob  lestvico ; vzel  jo  je 

jo  prislonil  k zidu,  stopil  nanjo  in  pritisnil 
svoje  oko  na  zavesino  razpoko. 

Neznanec  v Genevievini  sobi  je  bil 
mlad  mož,  približno  petindvajsetih  let,  modrih 
oči  in  lične  postave;  držal  je  roki  mlade 
gospe  in  govoril  ž njo,  medtem  ko  si  je 
ona  brisala  solze,  zakrivajoče  njene  ča- 
robne oči. 

Majhen  šum,  ki  ga  je  povzročil  Mau- 
rice, je  dal  mlademu  možu  povoda,  da  se 
je  ozrl  proti  oknu.  Vzklik  največjega  prese- 
nečenja je  Mauricu  obtičal  v grlu;  spoznal 
je  svojega  skrivnostnega  rešitelja. 

V tem  hipu  je  Genevieva  umaknila  roki 
iz  neznančevih  in  stopila  k peči,  da  bi  se 
prepričala,  ali  je  ogenj  uničil  vse  papirje. 

Maurice  se  ni  mogel  dalje  zadrževati ; 
vse  grozne  strasti,  ki  mučijo  človeka : lju- 
bezen, maščevanje,  ljubosumnost,  so  se 
kakor  ognjeni  zobje  zagrizle  v njegovo  srce. 
Odprl  je  z vso  močjo  le  slabo  zaprto  okno 
in  skočil  v sobo. 

Naenkrat  je  začutil  na  svojih  sencih 
dve  pištoli. 

Genevieva  se  je  bila  ozrla,  ko  je  čula 
šum,  in  onemela  je  popolnoma,  ko  je  za- 
gledala Maurica. 

„ Gospod*  je  dejal  mladi  republikanec 


— 270 


s hladnim  naglasom  onemu,  ki  je  imel  v 
rokah  njegovo  življenje,  „gcspod,  Vi  ste 
vitez  iz  Rdeče  hiše!“ 

„In  če  bi  bilo  res  iako  ?“  je  odvrnil 
vitez. 

„Oh,  če  je  tako,  potem  ste  Vi  pogumen 
človek  in  potemtakem  miren  mož,  s kate- 
rim bi  rad  spregovoril  par  besed.  “ 

„Le  govorite,"  je  dejal  vitez  in  je  še 
vedno  tiščal  svoji  pištoli  na  Mauricevih 
prsih. 

„Vi  me  lahko  ubijete;  toda  ne  ubijete 
me,  dokler  ne  čujete  vzklika  iz  mojih  prs, 
ali  pa  bolje,  ne  bom  umrl,  ne  da  bi  me  prej 
culi.  Ako  pa  zakričim,  spremeni  tisoč  ljudi, 
ki  so  obkolili  to  hišo,  vse  v pepel ; umaknite 
svoji  pištoli  in  poslušajte,  kaj  porečem 
dami !“ 

„Genevieva!“  je  rekel  vitez. 

»Meni  1“  je  šepetala  mlada  ženska. 

„Da,  Vam.“ 

Genevieva  je,  bleda  kakor  kip,  prijela 
Maurica  za  laket.  Mladi  mož  jo  je  pahnil 
od  sebe. 

„ Veste,  kaj  ste  mi  zagotovili,  madama,“ 
je  dejal  Maurice  z globokim  zaničevanjem. 
„Sedaj  vidim,  da  ste  govorili  resnico.  Vi 
res  ne  ljubite  gospoda  Moranda.“ 

»Maurice,  poslušajte  me !“  je  vzkliknila 
Genevieva. 

„Ni  mi  treba  ničesar  poslušati,"  je 
dejal  Maurice.  »Varali  ste  me ; mahoma  ste 
pretrgali  vse  vezi,  ki  so  spajale  moje  srce 
z Vašim.  Rekli  ste  mi,  da  ne  ljubite  go- 
spoda Moranda;  toda  povedali  mi  niste, 
da  ljubite  drugega." 

»Gospod,"  je  vzkliknil  vitez,  »čemu  go- 
vorite o Morandu,  ali  bolje,  o katerem  Mo- 
randu  govorite?" 

»O  kemiku  Morandu." 

»Kemik  Morand  stoji  pred 
Vami!  Kemik  Morand  in  vitez 
iz  Rdeče  hiše  sta  ena  in  ista 
oseba." 

In  iztegnil  je  roko  proti  poleg  stoječi 
mizi  in  si  za  hip  nadel  črno  lasuljo,  ki  ga 
je  bila  toliko  časa  skrivala  pred  očmi  re- 
publikanca. 

„Ah!"  je  dejal  Maurice  še  z večjim 
zaničevanjem ; »razumem,  da  niste  mogli 
ljubiti  gospoda  Moranda,  ker  ga  sploh  ni 
bile.  Ta  izgovor  je  pač  spreten,  toda  nič 
manj  vreden  zaničevanja." 

Vitez  se  je  zgenil  s pretečim  obrazom. 

»Gospod,"  je  nadaljeval  Maurice,  »ali 
me  pustite  trenotek  samega  z damo,  govo- 

riti  imam  ž njo.  Ako  Vam  je  drago,  lahko 
prisostvujete  temu  pogovoru ; saj  ne  bo  tra- 
jal dolgo,  za  to  jamčim  Vam.“ 

Genevieva  je  mignila  vitezu,  naj  potrpi. 

„Tako  torej,  Genevieva/'  je  nadaljeval 
Maurice,  „ izpostavili  ste  me  zasmehu  svo- 
jih, zaničevanju  mojih  prijateljev ! Ker  sem 
bil  slep,  ste  se  me  poslužili  pri  vseh  svojih 
zarotah ! Izkoriščali  ste  me,  kakor  se  izko- 
rišča slepo  orodje.  Čujte,  to  je  sramotno 
dejanje!  Kaznovani  morate  biti  za  to,  kajti 
ta  gospod  me  ubije  pred  Vašimi  očmi ; 
toda  predno  mine  pet  minut,  bo  tudi  on 
ležal  pred  Vami,  ali,  če  ostane  živ,  se  to 
zgodi  le  zato,  da  žrtvuje  svojo  glavo  na  mo- 
rišču." 

„On,  umreti !“  je  vzkliknila  Genevieva ; 
„on  naj  žrtvuje  svoje  življenje  na  morišču! 
Vi  torej  ne  veste,  Maurice,  da  je  on  mo} 
zaščitnik,  zaščitnik  moje  družine,  da  bi  dala 
svoje  življenje  zanj,  da  umrem,  ako  umre 
on,  in  da  je  on  moja  vera,  če  ste  Vi  moja 
ljubezen  ?“ 

„Ah  1“  je  vzkliknil  Maurice,  „Vi  boste 
morda  neprenehoma  zatrjevali,  da  me  lju- 
bite ; res,  ženske  so  preslabotne  in  prebo- 
jazljive." 

Nato  se  je  obrnil  k mlademu  aristokratu 

in  dejal:  »Naprej  gospod,  ali  me  ubijete  ali 
pa  morate  umreti." 

»Zakaj  ?" 

»Ker  Vas  dam  zapreti,  ako  me  ne 
ubijete." 

Maurice  je  iztegnil  roko,  da  bi  ga  pri- 
jel za  vrat. 

»Nočem  se  prepirati  za  svoje  življenje," 
je  dejal  vitez,  »glejte!" 

In  vrgel  je  pištoli  na  neko  stolico. 

»Zakaj  Vam  ni  nič  na  življenju?" 

»Ker  moje  življenje  ni  vredno  kesa,  ki 
bi  ga  občutil,  ko  bi  bil  ubil  pogumnega 
moža,  in  še  posebno,  ko  Vas  Genevieva 
ljubi." 

»Ah  !"  je  vzkliknila  mlada  žena  in  skle- 
nila roki,  »kako  ste  bili  vedno  dobri,  ve- 
likodušni, pošteni,  plemeniti,  Armand  !“ 

Maurice  je  pogledal  oba  s skoro  brez- 
umnim začudenjem. 

„Čujte,"  je  rekel  vitez,  »vrnem  se  v 
svojo  sobo  ; dam  Vam  častno  besedo,  da 
nočem  pobegniti,  temveč  skriti  hočem  neko 
sliko." 

Maurice  je  naglo  uprl  svoje  oči  v Ge- 
nevievino  sliko,  ki  je  še  vedno  visela  na 
svojem  mestu.  Ali  je  bil  plemenitaš  uganil 
Mauriceve  misli,  ali  pa  je  morda  hotel 

tirati  svoje  velikodušje  do  skrajnosti . . . de- 
jal je : 

„Vem,  da  ste  republikanec,  toda  vem 
tudi,  da  ste  obenem  plemenitega  in  brez- 
madežnega srca.  Popolnoma  se  Vam  hočem 
zaupati.  Poglejte !“ 

Potegnil  je  iz  svojih  nedrij  miniaturno 
sliko  in  jo  pokazal  Mauricu.  Bila  je  slika 
kraljice  Marije  Antoinette.  Maurice  je  na- 
gnil glavo  in  si  z roko  tiščal  čelo. 

„Pričakujem  Vaših  ukazov,  gospod, “ je 
dejal  vitez ; „ako  me  še  vedno  hočete  are- 
tirati, potrkajte  na  ta  vrata,  da  se  Vam 
izročim,  ko  pride  čas.  Nič  mi  ni  več  na 
življenju,  ako  ne  morem  živeti  v upanju,  da 
rešim  kraljico.11 

Vitez  se  je  odstranil,  ne  da  bi  bil  Mau- 
rice niti  s kretnjo  poskušal  zadrževati  ga. 

Čim  je  bil  odšel  iz  sobe,  se  je  Gene- 
vieva  zgrudila  pred  mladega  moža  in 
vzkliknila : 

„Odpuščenje,  Maurice,  odpustite  mi  vse 
zlo,  ki  sem  je  Vam  storila,  odpustite  mi 
v imenu  mojih  bolesti  in  mojih  solz,  kajti 
prisegam  Vam,  mnogo  sem  jokala,  mnogo 
trpela.  Ah ! moj  soprog  je  davi  odpotoval, 
sama  ne  vem  kam,  in  morda  ga  ne  vidim 
nikoli  več ; tako  mi  ostaja  moj  edini  prija- 

telj,  ne,  nikak  prijatelj,  brat,  in  Vi  hočete, 
da  ga  umorijo  ? Odpustite ; Maurice,  odpu- 
stite !" 

Maurice  je  vzdignil  mlado  ženo  in 
dejal  nato  : 

„Kaj  hočete?  Je  pač  zla  usoda:  v tej 
uri  se  vsi  igramo  s svojim  življenjem ; 
vitez  iz  Rdeče  hiše  je  igral  kakor  drugi  in 
je  zgubil.  Sedaj  mora  plačati." 

„To  je,  on  mora  umreti,  če  Vas  dobro 
razumem." 

»Da.“ 

„On  mora  umreti,  in  vi  mi  to  pripove- 
dujete ?“ 

„Jaz  ne,  Genevieva,  temveč  usoda." 

„Njegova  usoda  ni  še  zapečatena,  kajti 
Vi  ga  lahko  rešite." 

„Le,  ako  žrtvujem  svojo  besedo  in  svojo 
čast.  Razumem  Vas,  Genevieva." 

„Zatisnite  oči,  Maurice,  več  ne  zahte- 
vam od  Vas,  in  kolikor  more  biti  ženska 
sploh  hvaležna,  to  dobite  od  mene,  obljub- 
ljam Vam." 

„Zaman  bi  bil  zatiskal  oči ; obstoja 
geslo,  brez  katerega  ne  more  nihče  od  tu, 
kajti  ponavljam  Vam,  da  je  hiša  obko- 
ljena." 

„ln  Vi  poznate  to  besedo?" 


— 276  — 


„Seveda  jo  poznam." 

»Maurice !“ 

„No  ?" 

»Prijatelj,  moj  ljubi  Maurice,  povejte  mi 
to  geslo,  moram  je  poznati." 

„Genevieva!“  je  vzkliknil  Maurice,  „Ge- 
nevieva ! Recite  mi : V imenu  ljubezni,  ki  jo 
gojim  zate,  postani  mož  brez  besede  in 
brez  časti,  postani  izdajalec  svoje  stvari, 
laži,  zatajuj  1 Kaj  mi  nudite,  Genevieva,  za 
vse  to,  Vi,  ki  me  skušate  na  tak  način?" 

„Oh,  Maurice,  rešite  ga,  rešite  najprej 
njega  in  potem  zahtevajte  življenje  od 
mene." 

»Genevieva,"  je  odvrnil  Maurice  mrko, 
»poslušajte  me:  stopil  sem  z eno  nogo  na 
sramotno  pot ; nastopiti  jo  hočem  popol- 
noma, toda  imeti  hoče  vsaj  tehten  razlog ; 
Genevieva,  prisezite  mi,  da  ne  ljubite  viteza 
iz  Rdeče  hiše." 

»Ljubim  viteza  kakor  sestro,  kakor  pri- 
jateljico, nič  drugače,  prisegam  Vam." 

»Genevieva,  ali  me  ljubite  ?“ 

»Maurice,  ljubim  Vas  tako  resnično, 
kakor  me  Bog  čuje." 

»Ako  storim  vse,  česar  zahtevate,  za- 
pustite-li  sorodnike,  prijatelje  in  domovino, 
da  lahko  pobegnete  z izdajalcem  ?" 

„Maurice ! Maurice !“ 

„0h,  obotavlja  se,  ona  se  obotavlja  !“ 
je  vzkliknil  Maurice  in  se  zgenil  burno. 

Genevieva,  ki  se  je  bila  naslonila  nanj 
in  ki  je  hipoma  začutila,  kako  se  ii  umika 
njena  opora,  je  padla  na  koleni. 

„Maurice,“  je  dejala  in  vila  roki, 
„Maurice,  vse,  kar  hočeš,  prisegam  ti; 
ukaži,  jaz  te  ubogam." 

„ Ali  boš  moja,  Genevieva?" 

»Kadar  hočeš." 

»Prisezi  pri  Kristu !“ 

Genevieva  je  iztegnila  roko  in  dejala : 

„Moj  Bog,  odpustil  si  prešestnici, 
upam,  da  odpustiš  tudi  meni." 

In  debele  solze  so  se  ji  ulile  po  licih 
in  padale  na  njene  lase,  ki  so,  vsi  razmr- 
šeni,  valovili  po  njenih  prsih. 

„Oh  ! ne  prisegajte  tako,  ne  tako!"  je 
dejal  Maurice,  »sicer  ne  sprejmem  te  pri- 
sege." 

„Moj  Bog!"  je  rekla,  »prisegam,  da 
vse  svoje  življenje  posvetim  Mauricu,  da 
hočem  umreti  ž njim,  in  če  bo  potreba,  za 
njega,  samo  da  mi  reši  prijatelja,  mojega 
zaščitnika,  mojega  brata,  viteza  iz  Rdeče 
hiše." 

„Naj  bo,  on  bo  rešen, “ je  dejal  Mau- 
rice in  je  stopil  v njegovo  sobo. 

„Gospod,“  je  dejal,  ..nadenite  si  zopet 
strojarsko  oblačilo.  Vračam  Vam  besedo,  svo- 
bodni ste.“ 

„In  Vi,  milostljiva,"  je  dejal  Genevievi, 
„čujte  geslo : Nageljček  in  hodnik." 

Kakor  da  bi  se  bal  ostati  dlje  časa  na 
mestu,  kjer  je  izgovoril  besede,  ki  so  na- 
pravile iz  njega  izdajalca,  je  odprl  okno  in 
skočil  na  vrt. 

XXXI. 

Preiskava. 

Maurice  se  je  vrnil  na  svoje  mesto  na 
vrtu,  nasproti  Genevievinemu  oknu ; v svoji 
sobi  je  luč  ugasnila,  kajti  Genevieva  se  je 
bila  podala  v vitezevo  spalnico. 

Komaj  je  bil  dospel  Maurice  do  rastli- 
njakovega  ogla,  so  se  odprla  vrtna  vrata, 
in  prikazal  se  je  sivi  mož  z Lorinom  in  s 
peterimi  ali  šesterimi  grenadirji. 

„No?“  je  vprašal  Lorin.  „ Ali  ni  nihče 
skušal  ubežati  šiloma?" 

„Nihče,“  je  odvrnil  Maurice,  srečen 
radi  načina,  kakor  je  bilo  izraženo  to  vpra- 

sanje,  da  se  je  lahko  izognil  laži ; „nihče, 
in  kaj  ste  vi  počenjali  ?“ 

»Pridobili  smo  si  gotovost,  da  se  je 
vrnil  vitez  iz  Rdeče  hiše  pred  eno  uro 
domov,  a od  tedaj  ni  več  zapustil  doma,“ 
je  odgovoril  stražnik. 

»Poznate  njegovo  sobo?"  je  vprašal 
Lorin. 

„Med  njegovo  sobo  in  Genevievino  se 
nahaja  hodnik ; zdi  se,  da  je  vitez  iz  Rdeče 
hiše  lahkomiseln  dečko." 

»Govorite,"  je  dejal  Maurice  z izmuče- 
nim glasom,  in  kri  mu  je  udarila  v glavo, 
»za  kaj  naj  se  odločimo  ?“ 

»Najbolje  je,"  je  odvrnil  stražnik,  »da 
ga  ujamemo  v njegovi  sobi,  morda  celo  v 
njegovi  postelji." 

»Ali  so  ulice  dobro  zastražene?"  je 
vprašal  Maurice  z zanimanjem,  ki  so  ga 
navzoči  seveda  pripisovali  bojazni,  da  bi 
vitez  utegnil  pobegniti. 

»Ulice,  prehodi,  križišča,  vse,"  je  od- 
vrnil sivi  mož,  »niti  miška  ne  more  ubežati, 
če  ne  pozna  gesla." 

Maurice  se  je  zdrznil ; bal  se  je,  da  bo 
njegovo  izdajstvo  brezuspešno  vsled  tolikih 
varnostnih  odredb. 


- 280  — 


„ Koliko  mož  zahtevate,  da  aretirate 
viteza?"  je  vprašal  sivec. 

„Koliko  mož?"  je  odvrnil  Lorin.  „Upam, 
da  bova  zadostovala  Maurice  in  jaz,  kaj- 
neda, Maurice  ?“ 

„Da,“  je  jecljal  mladi  častnik,  „gotovo 
zadostujeva. “ 

„Čujta,“  je  rekel  stražnik,  „le  nikakih 
nepotrebnih  hvalisanj ; ali  je  vama  sploh  kaj 
na  tem,  da  ujamemo  viteza  ?“ 

„Grom  in  strela ! seveda  ga  moramo 
ujeti,"  je  vzkliknil  Lorin,  „na  vsak  način  ga 
moramo  prijeti,  kajneda  Maurice?" 

„No,  dobro,"  je  dejal  stražnik,  „če 
vama  je  sploh  kaj  na  tem,  potem  vzemimo 
seboj  raje  troje  nego  dvoje  mož,  raje  če- 
tvero nego  troje  ; vitez  ima,  ko  leži  v postelji, 
svoj  meč  pod  vzglavjem  in  par  pištol  na 
omarici." 

„Ej  vraga!"  je  rekel  grenadir  iz  Lori- 
nove  stotnije,  „ako  se  uda,  ga  prihranimo 
za  giljotino,  ako  se  nam  upre,  ga  posečemo." 

„Dobro,“  je  dejal  Lorin.  „Naprej ! ali 
gremo  skoz  vrata  ali  skoz  okno  ?" 

„Skoz  vrata,"  je  odvrnil  stražnik, 
„morda  tiči  ključ  v ključavnici.  Ako  gremo 
skoz  okno,  moramo  razbiti  par  šip,  kar  bi 
povzročilo  ropot." 

»Torej  skoz  vrata !“  je  dejal  Lorin; 
samo  da  pridemo  noter,  vseeno  je,  kako. 
Naprej,  z mečem  v roki,  Maurice !“ 

Maurice  je  ravnodušno  potegnil  meč  iz 
nožnice. 

Mala  četa  je  po  navodilih  sivega  moža, 
ki  je  dobro  poznal  ta  kraj,  korakala  v smeri 
proti  paviljonu. 

„Ah !“  je  veselo  vzkliknil  Lorin,  »ključ 
tiči  v vratih." 

»Naprej,  odprite  vendar,  občan  poroč- 
nik," je  velel  sivi  mož. 

Lorin  je  previdno  zavrtel  ključ,  na  kar 
so  se  vrata  odprla. 

»Smo  na  licu  mesta,"  je  dejal  Lorin. 

»Ne  še,“  je  rekel  sivi  mož.  ., Kajti  na- 
hajamo se  šele  v sobi  občanke  Dixmer." 

»Takoj  smo  lahko  gotovi,"  je  dejal 
Lorin ; »prižgimo  sveče,  v peči  gori  še  ogenj." 

»Zažgimo  baklje,"  je  odvrnil  sivi  mož ; 
baklje  ne  ugasnejo  kakor  sveče." 

Vzel  je  iz  rok  nekega  grenadirja  dve 
baklji  in  ju  užgal  pri  pojemajočem  ognju. 
Eno  je  izročil  Mauricu,  drugo  Lorinu. 

„Vidite,“  je  dejal,  »da  se  ne  motim ; 
tu  so  vrata,  ki  vodijo  v spalnico  občanke 
Dixmer;  ona  druga  vodijo  na  hodnik." 

»Naprej  na  hodnik,"  je  dejal  Lorin. 

Odprli  so  vrata,  vodeča  v ozadje,  ki  so 
bila  zaprta  kakor  prva,  in  dospeli  nato  pred 
vitezevo  sobo. 

„Oh,  oh  1“  je  dejal  Lorin  s tihim  gla- 
som, „tu  se  stvar  spreminja,  ključa  ni,  in 
vrata  so  zaklenjena." 

»Toda,"  je  vprašal  Maurice,  ki  je  komaj 
zamogel  govoriti,  „ali  ste  popolnoma  gotovi, 
da  je  tukaj  ?“ 

„Ako  se  moj  načrt  vjema,  mora  biti 
tu,"  je  odgovoril  stražnik ; „sicer  bomo  vi- 
deli takoj.  Grenadirji,  ulomite  vrata,  in  vi,, 
občani,  bodite  pripravljeni  na  to,  da  pla- 
nete v sobo." 

Četvero  mož  je  dvignilo  kvišku  pu- 
škina kopita  in  na  dano  znamenje  udarilo 
v vrata,  ki  so  se  zdrobila  na  kosce. 

„Udaj  se  ali  umreš !“  je  vzkliknil  Lorin 
in  planil  v sobo. 

Nihče  ni  odgovoril;  posteljne  zavese  so 
tičale  skupaj. 

„Pazite,  za  posteljo!"  je  dejal  stražnik, 
»napnite  petelina  in  ustrelite  pri  prvem  pre- 
gibanju zavese  1“ 

»Počakajte,"  je  rekel  Maurice,  »razgr- 
niti jo  hočem." 

Brezdvomno  z željo,  da  bi  prvi  prebo- 
del viteza  ali  pa  da  bi  ustrelil  nanj,  je 

Maurice  planil  k zavesi  in  jo  razgrnil : po- 
stelja je  bila  prazna. 

„Tisoč  vragov !“  je  vzkliknil  Lorin ; »ni- 
kogar ni !“ 

»Bržkone  je  pobegnil,"  je  jecljal  Maurice. 

»Nemogoče,  občan,  nemogoče !"  je 
vzklikal  sivi  mož;  „še  enkrat  vam  pravim, 
da  je  prišel  domov  pred  eno  uro,  da  ga  ni 
nihče  videl,  da  bi  bil  zapustil  hišo  in  da  so 
vsi  izhodi  zastraženi. 

Lorin  je  odprl  vse  omare  in  vse  shrambe 
ter  iskal  povsod. 

»Nikogar  ni,  saj  vidite,  da  ni  nikogar !“ 

»Nikogar!"  je  ponavljal  Maurice  z ra- 
zumljivo razburjenostjo. 

»Pojdimo  v stanovanje  občanke  Dix- 
mer,"  je  rekel  stražnik,  »morda  ga  najdemo 
tam." 

»Ako  mora  biti,"  je  dejal  Maurice, 
»pustite  me,  da  grem  prvi  noter." 

»Pojdi  naprej,"  je  rekel  Lorin,  »ti  si 
stotnik:  čast  komur  čast!" 

Naročili  so  dvema  možema,  naj  stra- 
žita vitezevo  sobo ; nato  so  se  povrnili 
zopet  tja,  kjer  so  bili  užgali  bakljo. 

Maurice  se  je  približal  vratom,  vode- 
čim v Genevievino  spalnico.  Bilo  je  prvič, 
da  je  stopil  v to  sobo.  Srce  mu  je  začelo 

burno  utripati.  Ko  pa  gaje  jela  zadrževati  ne- 
kaka nepremagljiva  plašnost  in  se  je  obo- 
tavljal, so  začeli  grenadirji  godrnjati.  Tedaj 
je  prijel  sivi  mož  za  ključ  in  ga  naglo  za- 
vrtel ; vrata  so  odjenjala,  vojaki  so  planili 
v sobo. 

Dve  sveči  sta  'goreli  na  mizici ; toda 
tudi  ta  soba  je  bila  prazna. 

„Prazna !“  je  vzkliknil  stražnik. 

„Prazna  !“  je  ponovil  Maurice  in  oble- 
del ; „kje  pa  je  ona  ?“ 

Lorin  je  Maurica  začudeno  pogledal. 

„Iščimo,“  je  dejal  stražnik  in  je  s svo- 
jimi ljudmi  preiskoval  vso  hišo,  kleti  in  de- 
lavnice. 

Čim  so  odšli,  je  Maurice,  ki  jim  je  ne- 
strpno sledil  z očmi,  planil  v sobo,  odpiral 
omare,  ki  so  jih  bili  že  enkrat  odprli,  in 
zavpil  z glasom,  polnim  strahu : „Gene- 
vieva ! Genevieva  !“ 

Toda  Genevieva  se  ni  oglasila;  soba 
je  bila  res  prazna. 

Nato  je  Maurice  prebrskal  z nekako 
besnostjo  vso  hišo.  Rastlinjake,  skednje, 
stranska  poslopja;  vse  je  preiskal,  toda  brez 
uspeha. 

Hipoma  se  je  začul  velikanski  hrup  ; 
na  vratih  se  je  pojavila  četa  oboroženih 

ljudi,  prispelih  v ojačenje  pod  poveljstvom 
generala  Santerra,  čigar  pero  na  klobuku  se 
je  že  od  daleč  svetilo. 

„No,“  je  dejal  Lorinu,  „kje  je  za- 
rotnik?" 

»Da,  kje  je?" 

„ Vprašam  vas,  kaj  ste  počeli  žnjim?“ 

„To  vas  tudi  sam  vprašam : ako  je 
vaš  oddelek  dobro  zastražil  izhode,  potem 
ste  ga  gotovo  morali  ujeti,  ker  ga  ni  bilo 
več  doma,  ko  smo  vstopili." 

„Kaj  pravite?"  je  vzkliknil  general 
besno,  pustili  ste  torej,  da  je  pobegnil." 

„To  se  ni  moglo  zgoditi,  ker  ga  sploh 
nismo  imeli  v pesteh." 

»Potem  ne  razumem,"  je  dejal  Santerre. 

»Kaj?" 

„Tega,  kar  ste  mi  povedali  potom  od- 
poslanca." 

„Ali  smo  poslali  koga  k Vam?" 

„Prav  gotovo . . . moža  v rjavi  suknji, 
s črnimi  lasmi  in  zelenimi  naočniki,  ki  nam 
je  prišel  sporočit,  da  ste  ravnokar  zalotili 
viteza,  toda  on  da  se  brani  kot  lev,  na  kar 
sem  prihitel  k vam." 

„Mož  v rjavi  suknji,  črnih  las  in  s ze- 
lenimi naočniki?"  je  ponavljal  Lorin. 

..Seveda;  vodil  je  žensko  pod  pazduho. “ 

„Mlado,  lepo?"  je  vzkliknil  Maurice  in 
planil  k generalu. 

„Da,  bila  je  mlada  in  lepa." 

„On  je  bil  in  občanka  Dixmer.“ 

„Kdo,  on?" 

„Vitez ...  oh ! jaz,  nesrečnež,  da  ju 
nisem  obeh  ubil." 

„Naprej,  naprej,  občan  Lindey,  dohi- 
timo ju  zopet,"  je  dejal  Santerre. 

„Toda  čemu  za  vraga  ste  ju  pustili 
skoz?"  je  vprašal  Lorin. 

„Zato,  ker  sta  poznala  geslo,"  je  od- 
vrnil Santerre. 

„Imela  sta  geslo  1"  je  vzkliknil  Lorin, 
„med  nami  je  torej  izdajalec  !" 

„Ne,  ne,  občan  Lorin,"  je  odvrnil  San- 
terre, „poznamo  vas  dobro  in  vemo,  da  ni 
izdajalca  med  vami." 

Lorin  se  je  ozrl  okoli,  kakor  da  išče 
izdajalca.  Ko  je  zagledal  mrko  čelo  Mauri- 
cevo  in  srečal  njegov  zmedeni  pogled,  je 
zamrmral : „Oh,  oh,  kaj  naj  to  pomeni  ?" 

„Ne  more  biti  daleč  od  tu,"  je  rekel 
Santerre ; „preiščimo  okolico,  morda  ga  je 
ujela  kaka  patrulja." 

„Da,  da,  iščimo,"  je  dejal  Lorin,  prijel 
Maurica  za  laket  in  ga  vlekel  iz  vrta. 

Tudi  vojaki  so  se  lotili  iskanja,  toda 
prej  je  nekdo  izmed  njih  zalučal  bakljo  v 
neki  skedenj,  ki  je  bil  poln  riževih  snopov 
in  desk. 

Maurice  se  ni  Lorinu  prav  nič  upiral. 
Sledil  mu  je  kakor  otrok ; oba  sta  hitela  do 
mosta,  ne  da  bi  spregovorila ; tu  sta  po- 
stala, Maurice  se  je  ozrl. 

Na  obzorju  predmestja  se  je  nebo  rde- 
čilo, nad  hišami  je  bilo  videti  neštevilne 
iskre,  ki  so  švigale  proti  nebu. 

XXXII. 

Prisega. 

Maurica  je  obhajala  groza : iztegnil  je 
roko  proti  Rue  Saint-Jacques. 

„Gori!“  je  dejal,  „gori!“ 

„No,  da,“  je  pripomnil  Lorin,  „gori  in 
kaj  je  ?‘* 

„Oh,  moj  Bog,  moj  Bog,  ko  bi  se  bila 
vrnila !“ 

„Kdo?“ 

„Genevieva.“ 

„Genevieva,  Dixmerjeva  soproga  ?“ 

„Da,  ona  je.“ 

„Ni  treba  se  bati,  da  se  je  vrnila,  saj; 
ni  bila  odšla  raditega.“ 

„Lorin,  moram  jo  zopet  najti,  moram 
se  maščevati,  in  ti  pomagaš  iskati  jo,  kaj- 
neda, Lorin  ?“ 

„Dovoli,  da  ti  nekaj  povem,  Maurice," 
je  dejal  Lorin. 

»Kaj  pa  ?“ 

„Morda  bi  ne  bila  taka  nesreča,  ako  je 
ne  najdeva." 

„Ako  je  ne  najdeva,  umrem." 

„Ah,  vraga!"  je  dejal  mladi  mož,  „ta 
je  torej  ona  ljubezen,  na  kateri  bi  bil  kmalu 
umrl  ?" 

„Da,"  je  odgovoril  Maurice. 

Lorin  je  za  hip  pomislil  in  potem  dejal : 

„Maurice,  sedaj  je  približno  enajsta 
ura ; okolica  je  tu  pusta  in  zapuščena ; tu 
se  nahaja  kamenita  klop,  kakor  nalašč  za 
dva  prijatelja.  Dovoli  mi  privaten  razgovor 
s teboj,  kakor  so  dejali  pod  staro  vlado 
obljubljam  ti,  da  bom  govoril  samo  v 
prozi." 

Maurice  se  je  ozrl  naokoli  in  potem  set 
na  klop.  Lorin  se  je  tudi  okrenil  in  sel 
poleg  prijatelja. 

„Govori,“  je  dejal  Maurice  in  se  prijet 
za  svojo  težko  glavo. 

„Čuj,  ljubi  prijatelj,  brez  uvodov,  brez 
ovinkov  in  nadaljnih  razlag  ti  povem  sle- 

deče:  Mi  jadramo  v pogubo,  ali  bolje,  ti 
nas  tiraš  v pogubo." 

„Kako  to  ?“  je  vprašal  Maurice. 

„Dragi  prijatelj,  neki  ukrep  odbora  za 
javni  blagor  proglaša  vsakogar  za  izdajalca 
domovine,  kdor  goji  zveze  s sovražniki 
omenjene  domovine.  Kako,  ali  ne  poznaš 
tega  ukrepa  ?" 

„Lorin,  Lorin,  čutim,  da  imaš  prav,  toda 
nekaj  me  tira  dalje,  vidim,  kako  polzim  po 
neki  strmini.  Ali  se  jeziš  name,  ker  me  pre- 
ganja zla  usoda  ?" 

„Nič  se  ne  jezim,  toda  pričkati  se  mo- 
ram s teboj." 

»Zapusti  me,  Lorin,  to  bo  najbolje/' 

»Nikoli." 

»Potem  pusti  me,  da  ljubim  po  svojem 
okusu,  blazno,  morda  zločinsko  ; kajti  čutim, 
da  jo  umorim,  ako  jo  vidim  zopet." 

»Ali  pa  padeš  pred  njo  na  kolena.  Ah ! 
Maurice,  Maurice  zaljubljen  v aristokratinjo, 
kaj  takega  bi  ne  bil  nikoli  verjel." 

»Lorin,  prosim  te." 

»Maurice,  jaz  te  ozdravim  ali  pa  naj 
me  vzame  vrag.  Nočem,  da  zadeneš  terno 
v loteriji  svete  giljotine,  kakor  je  dejal  jest- 
vinčar  v Rue  des  Lombards.  Pazi  se,  Mau- 
rice, še  obupam  nad  teboj.  Maurice,  ti  me 

delaš  krvoločnega.  Maurice,  čutim  potrebo 
zažgati  otok  Saint-Louis;  bakljo,  bakijo !“ 

„Kar  v tebi  gori,  to  mesta  zažge, 

Čemu  potem  bakelj  in  ognja  ?“ 

Maurice  se  je  nehote  nasmehnil. 

„Veš,  da  sva  se  domenila,  da  bova  go- 
vorila samo  v prozi/'  je  dejal. 

„Tudi  jaz  še  obupam  nad  tvojo  no- 
rostjo," je  odvrnil  Lorin ; „saj  je  tudi 
Čuj,  pojdiva  pit,  Maurice,  postaniva  pijanca, 
učiva  se  narodnega  gospodarstva;  toda  pri 
Jupitru,  ne  bodiva  zaljubljena,  ljubiva  samo 
svobodo." 

,, Ali  pamet." 

„Ah,  saj  res,  boginja  mi  je  povedala 
mnogo  lepega  o tebi  in  rekla,  da  si  krasen 
človek." 

„In  ti  nisi  ljubosumen?" 

„Maurice,  pripravljen  sem  na  vse  žrtve, 
le  da  rešim  prijatelja." 

„Hvala,  moj  ubogi  Lorin,  vedel  bom 
ceniti  tvojo  udanost ; toda  najboljše  sred- 
stvo, da  se  utolažim,  je  pač  to,  da  se  nasi- 
tim s svojo  bolestjo.  Lahko  noč,  Lorin,  le 
pojdi  k svoji  Artemizi." 

„In  ti,  kam  pojdeš?" 

„Domov."  , 

Maurice  je  stopil  par  korakov  proti  mostu. 

„Sedaj  torej  bivaš  v okolici  Rue  Saint- 
Jacques  ?“ 

„Ne,  toda  rad  hodim  po  tej  poti.“ 

„Da  vidiš  še  enkrat  kraj,  kjer  je  stano- 
vala tvoja  nečloveška  ljubica  ?“ 

„Da  pogledam,  če  se  ni  že  vrnila  tja, 
kjer  ve,  da  jo  pričakujem.  O,  Genevieva  t 
Genevieva ! Nikoli  bi  ne  bil  verjel,  da  me 
boš  tako  varala/' 

„Maurice,  vedi,  da  je  tiran,  ki  je  dobro 
poznal  lepi  spol  — kajti  umrl  je  od  preve- 
like ljubezni  do  njega  — dejal : 

„Ne  zaupaj  ženski  zvestobi, 

Postavi  se  ji  vedno  porobi.“ 

Maurice  je  globoko  vzdihnil,  oba  prija- 
telja sta  se  zopet  napotila  v Rue  Saint- 
Jacques. 

Ko  sta  dospela  v bližino  te  ulice,  sta 
vedno  razločneje  čula  velikanski  hrup;  nebo 
je  vedno  bolj  žarelo,  v daljavi  so  donele 
patriotične  pesni,  ki  so  bile  v noči,  pri  svitu 
požarja,  podobne  tuljenju  divjakov. 

„0,  moj  Bog,  moj  Bog!“  je  vzkliknit 
Maurice,  ki  je  pozabil,  da  so  v francoski 
republiki  že  odpravili  Boga.  S potnim  čelom 
je  korakal  dalje. 

Lorin  ga  je  opazoval  in  mrmral  skoz 
zobe : 


„Ako  ljubezen  ti  zmeša  možgane, 

Potem,  o razsodnost,  zdravstvuj  !“ 

Čimbolj  se  je  bližal,  tembolj  je  Maurice 
v svoji  besni  nestrpnosti  pospeševal  korake. 
Lorin  mu  je  sledil  s težavo,  toda  preveč  ga 
je  imel  rad,  da  bi  ga  pustil  v tem  hipu  samega. 

Bilo  je  skoro  vse  pokončano;  ogenj  se 
je  pričel  širiti  pri  skednju,  kamor  je  bil 
vrgel  vojak  bakljo ; oprijel  se  je  bil  delav- 
nic, ki  so  bile  zgrajene  iz  lesa.  Blago  je 
zgorelo,  začela  je  goreti  tudi  hiša. 

„Oh,  moj  Bog  !“  si  je  dejal  Maurice 
sam  sebi,  „ko  bi  se  bila  vrnila,  ko  bi  jo 
našel,  obkoljeno  od  gorečih  plamenov,  v kaki 
sobi,  kjer  bi  me  pričakovala,  me  klicala ! . . .“ 

Polblazen  od  bolečin  je  planil  k vra- 
tom, ki  jih  je  objemal  dim;  prej  bi  bil  ver- 
jel, da  je  Genevieva  blazna,  kakor  da  ga 
vara. 

Lorin  mu  je  bil  vedno  za  petami ; sle- 
dil bi  mu  bil  tudi  v pekel,  če  bi  bilo  treba. 

Streha  je  gorela,  plamen  se  je  jel  opri- 
jemati stopnišča. 

Maurice  je  hropeč  preiskoval  vse  prvo 
nadstropje,  salon,  Genevievino  sobo,  vite- 

zevo  sobo,  hodnik  in  klical  s pridušenim 
glasom  : „Genevieva  ! Genevieva  1“ 

Nihče  ni  odgovoril. 

Maurice  je  tekal  po  vseh  delih  hiše,  ki 
niso  bili  še  popolnoma  uničeni,  ne  da  bi  bil 
pazil  nase.  Našel  ni  nikogar. 

„Tristo  vragov !“  je  dejal  Lorin,  „saj 
vidiš,  da  vsi  bežijo  odtod.  Pojdiva  ! Popra- 
šala  bova  pri  navzočih,  morda  jo  je  kdo 
videl  ?“ 

Bilo  bi  treba  združenih  sil,  ko  bi  hoteli 
odpraviti  Maurica  iz  te  hiše;  toda  upanje 
ga  je  tiralo  za  seboj  kakor  na  vrvici. 

Pričeli  so  poizvedovati  v okolici ; ustav- 
ljali so  mimoidoče  ženske,  preiskali  hodnike, 
toda  brez  uspeha.  Bila  je  že  ena  popolnoči. 
Maurice  je  bil  kljub  svoji  orjaški  moči  skoro 
ohromel  od  trudnosti. 

Lorin  je  ustavil  nekega  izvoščeka,  ki 
je  ravno  vozil  mimo,  in  potegnil  za  seboj 
Maurica,  ki  mu  je  sledil  brez  odpora.  Do- 
spela sta  do  Mauricevega  stanovanja,  ne  da 
bi  bila  spregovorila  besedice.  Ko  je  Mau- 
rice stopil  z voza,  je  bilo  čuti,  kako  se  je 
odpiralo  okno  njegovega  stanovanja. 

„Ah,  dobro,"  je  dejal  Lorin  pričaku- 
jejo te,  sedaj  sem  mirnejši.  Potrkaj." 

Maurice  je  potrkal,  vrata  so  se  odprla. 

„Lahko  noč,“  mu  je  voščil  Lorin,  „jutri 
zjutraj  me  počakaj,  pojdeš  z menoj." 

„Lahko  noč,“  je  dejal  Maurice  ravno- 
dušno, in  duri  so  se  zapahnile  za  njim.  Na 
prvih  stopnicah  je  srečal  služabnika. 

„Oh,  občan  Lindey,"  je  vzkliknil  po- 
slednji, „kako  vznemirjena  sva  bila  radi 
Vas." 

Beseda  „sva“  je  vzbudila  Mauricevo 
pozornost. 

„Vi  dva?“  je  dejal. 

„Da,  jaz  in  mala  dama,  ki  Vas  pričakuje." 

Maurice  je  v svoji  nevolji  menil,  da  ga 
Lorin  vleče  s kako  zvijačo  za  nos ; zato  je 
naročil  služabniku,  naj  damo  odslovi. 

Služabnik  je  hotel  ubogati,  toda  takoj 
je  zopet  postal  in  dejal : 

„Ah,  občan,  ni  prav,  kar  delate  ; mlada 
dama  je  itak  že  žalostna,  in  moj  odgovor 
jo  pritira  še  v obup." 

„Toda,  kdo  je  ?“ 

„Občan,  nisem  videl  njenega  obraza; 
zavita  je  v plašč  in  plaka : to  je  vse,  kar 
vem." 

„Plaka !“  je  pripomnil  Maurice.  „Se  se 
nahaja  človek  na  svetu,  ki  se  tako  za- 
nima zame,  da  ga  vznemirja  moja  od- 
sotnost." 

In  stopal  je  za  služabnikom  po  stop- 
nicah. 

„Tu  je,  občanka,  tu  je  i“  je  vzkliknil 
poslednji  in  planil  v sobo. 

Maurice  je  vstopil  za  njim.  V kotu  svo- 
ega  salona  je  uzrl  neko  trepetajočo  žensko, 
skrivajočo  svoj  obraz  v blazine.  Stresla  se 
je  in  krčevito  hropela.  Z znamenjem  je  od- 
slovil služabnika  in  stopil  k mladi  ženski, 
ki  je  vzravnala  glavo. 

„Genevieva  !“  je  vzkliknil  Maurice,  „Ge- 
nevieva  pri  meni,  moj  Bog,  ali  sem  znorel!?" 

„Ne,  ne,  Vi  ste  še  pri  čisti  pameti, 
prijatelj,"  je  odvrnila  mlada  ženska.  »Oblju- 
bila sem,  da  postanem  Vaša,  ako  rešite  vi- 
teza iz  Rdeče  hiše ; rešili  ste  ga,  evo  me, 
tukaj  sem  in  pričakovala  sem  Vas." 

Maurice  ni  razumel  zmisla  teh  besed, 
stopil  korak  nazaj,  žalostno  pogledal  mlado 
žensko  in  dejal  z mehkim  glasom : 

»Genevieva,  Genevieva,  Vi  me  torej  ne 
ljubite  ?“ 

V Genevievinih  očeh  so  se  zasvetile 
solze,  ozrla  se  je  v stran,  se  naslonila  na 
sofo  in  jela  bridko  ihteti. 

„Ah,"  je  dejal  Maurice,  „saj  vidim,  da 
me  ne  ljubite  več,  Genevieva ; morda  me 
celo  sovražite,  ko  ste  tako  obupani." 

Te  Mauriceve  besede  so  izražale  toliko 
navdušenja  in  bolesti,  da  se  je  Genevieva 
vzravnala,  ga  prijela  za  roko  in  mu  dejala : 

„Moj  Bog,  on,  ki  sem  ga  smatrala  za 
najboljšega,  bo  torej  vedno  sebičen." 

„Sebičen?  Genevieva,  kaj  hočete  reči 
s tem?" 

„Vi  torej  ne  razumete,  da  trpim  ? Moj 
soprog  na  begu,  moj  brat  izgnan,  moj  dom 
v plamenih,  vse  to  tekom  ene  noči  1“ 

Maurice  je  poslušal,  ves  očaran,  kajti 
naj  je  divjala  v njem  še  taka  strast,  pri- 
znati si  je  moral,  da  mora  vzbuditi  taka 
množina  nesreč  bridkosti ; zato  je  navdušeno 
vzkliknil : 

„Prišli  ste  torej,  tukaj  ste  in  nikoli  več 
me  ne  zapustite !“ 

Genevieva  je  trepelala. 

„Kam  naj  grem  ?“  je  odvrnila  z gren- 
kobo. ,, Ali  imam  pribežališče,  streho,  ka- 
kega drugega  zaščitnika  ? Oh,  besna  in 
divja  sem  stopala  čez  most,  Maurice,  in  ko 
sem  bila  na  njem,  sem  se  ustavila  in  opa- 
zovala, kako  je  bučala  kalna  voda  mimo 
stebričev;  to  me  je  vabilo,  to  me  je  oča- 
ralo . . . tukaj  sem  si,  dejala,  tukaj,  ubožica, 
je  pribežališče  zate,  tu  najdeš  mir  in  po- 
zabljenje." 

„ Genevieva!  Genevieva!“  je  vzkliknil 
Maurice,  „Vi  ste  to  rekli  ? . . . Vi  me  torej 
ne  ljubite  več?“ 

„Rekla  sem,"  je  odgovorila  Genevieva 
tiho;  „rekla  sem  in  zato  sem  prišla. “ 

Maurice  je  težko  dihal,  počasi  zdrknil 
k njenim  kolenom  in  šepetal : 

„Genevieva,  ne  plakajte ! Potolažite  se 
kljub  vsej  nesreči,  ko  ljubite  mene.  Gene- 
vieva, v imenu  nebes  Vas  prosim : recite 
mi,  da  Vas  niso  privedle  sem  moje  pretnje, 
in  jaz  Vam  slovesno  obljubljam,  da  Vas 
odvežem  prisege,  ki  sem  Vam  jo  usilil." 

Genevieva  je  pogledala  Maurica  z ne- 
izrekljivo hvaležnostjo  in  vzkliknila : 

„Plemenita  duša,  oh,  moj  Bog,  hvala 
ti,  on  je  plemenit." 

„Poslušaite  me,  Genevieva,"  je  dejal 
Maurice,  „Bog,  ki  so  ga  tu  izgnali  iz  nje- 
govih templjev,  ki  ga  pa  ne  morejo  izgnati 
iz  naših  src,  v katera  je  zasadil  ljubezen, 
Bog  nam  je  navidezno  zagrenil  ta  večer, 
toda  v resnici  nam  ga  je  napolnil  z ve- 
seljem in  srečo.  Bog  Vas  je  poslal  k meni, 
Genevieva,  on  Vas  je  privedel  v moje  na- 
ročje, on  govori  k Vam  skoz  moj  dih ; Bog 
hoče  konečno  poplačati  vse  trpljenje,  ki  sva 
je  prestala,  hoče  poplačati  najino  čednost. 

ki  sva  jo  pokazala,  pobijajoč  to  ljubezen. 
Ne  plakajte,  Genevieva ! Genevieva,  podajte 
mi  roko.  Hočete  ostati  pri  bratu  ? Ali  sme 
ta  brat  s spoštovanjem  poljubiti  rob  Vaše 
obleke  in  potem  oditi  s sklenjenimi  rokami, 
prestopiti  ta  prag,  ne  da  bi  se  ozrl?  Recite 
besedico  in  videli  boste,  da  pojdem ; sami 
boste,  svobodni  in  varni,  kakor  devica  v 
cerkvi.  Toda  moja  oboževana  Genevieva, 
pomislite  tudi  Vi,  kako  goreče  sem  Vas 
ljubil,  da  bi  bil  kmaiu  umrl  raditega,  da 
sem  radi  te  ljubezni,  ki  jo  lahko  Vi  storite 
srečno  ali  nesrečno,  izdal  svoje  somišljenike, 
da  sem  se  obsovražil  in  ponižal  sam  pred 
seboj.  Ali  hočete  pomisliti  na  to,  kakšna 
sreča  naju  pričakuje  v bodočnosti,  hočete-ii 
pomisliti  na  moč  in  odločnost,  ki  ležita  v 
najini  mladosti  in  ljubezni;  in  bi-li  branili 
Vi  to  srečo,  ki  ima  šele  napočiti,  proti  vsa- 
komur, ki  bi  jo  nama  hotel  ugrabiti  ? Oh  1 
Genevieva,  ti,  ki  si  angelj,  ali  hočeš,  go- 
vori? Ali  me  hočeš  osrečiti,  da  ne  bom  ob- 
žaloval svojega  življenja?  in  da  ne  bom 
hrepenel  po  izveličanju?  Potem,  o Gene- 
vieva, smehljaj  se  mi,  ne  zavračaj  me,  po- 
loži svojo  roko  na  moje  srce,  skloni  se  k 
onemu,  ki  hrepeni  k tebi  z vsemi  svojimi 
močmi,  z vso  svojo  dušo,  z vsem  čutstvom,. 

z vsemi  svojimi  željami.  Genevieva,  moja 
ljubezen,  moje  življenje,  ne  umakni  svoje 
prisege !“ 

Srce  se  je  širilo  mladi  ženi  ob  teh  be- 
sedah. Ljubezensko  hrepenenje,  napori  in 
trpljenje,  vse  to  je  izcrpilo  njene  moči.  Niso 
ji  več  stopile  solze  v oči,  a vendar  so  se 
ji  valovile  prsi  v žgočem  ihtenju. 

Maurice  je  sprevidel,  da  ni  imela  več 
poguma,  da  bi  se  mu  upirala,  in  sklenil  jo 
je  v svoje  naročje.  Glavico  je  naslonila  ob 
njegova  ramena,  in  njeni  dolgi  lasje  so  bo- 
žali razbeljena  lica  ljubimca.  Mauricu  je  bilo, 
kakor  da  se. mu  hočejo  razpočiti  prša,  kajti 
burno  so  se  mu  vzdigovala  kakor  morski 
valovi  po  viharju. 

„Oh,  ti  plakaš,  Genevieva,"  je  rekel  z 
globoko  žalostjo,  „plakaš.  Oh,  pomiri  se ! 
Nikoli  ne  bom  usiljeval  svoje  ljubezni  tvo- 
jim bolečinam.  Nikoli  se  ne  oskrunijo  moje 
ustne  s poljubom,  ki  bi  ga  zastrupila  solza 
tvojega  obžalovanja." 

In  osvobodil  se  je  živega  objema, 
umaknil  svoje  čelo  od  Genevievinega  in  se 
počasi  okrenil ; toda  vsled  reakcije,  ki  je 
tako  naravna  pri  ženski,  ki  se  upira,  in 
medtem,  ko  se  upira,  vendarle  zahteva 
svoje,  se  je  Genevieva  naglo  oklenila  Mau- 

ricevega  vratu,  ga  tiščala  z vso  silo,  pri- 
tiskala svoje  ledeno,  od  solza  oškropljeno 
lice,  na  razpaljeni  obraz  mladega  moža  in 
mu  zašepetala: 

„Oh,  ne  zapusti  me,  Maurice,  kajti 
samo  tebe  imam  na  svetu  !“ 

XXXIII. 

Naslednji  dan. 

Topli  solnčni  žarki  so  silili  skoz  ze- 
leno zaveso  in  pozlačevali  peresa  treh  rož- 
nih grmičev,  ki  so  stali  v lesenih  posodah 
na  Mauricevem  oknu. 

Cvetlični  vonj  je  plaval  po  mali,  a 
snažni  jedilnici,  kjer  sta  bila  ravnokar  sela 
za  mizo  Maurice  in  Genevieva.  Obed  ni  bil 
preobilen,  toda  zelo  okusno  pripravljen. 
Vrata  so  bila  zaprta,  kajti  na  mizi  je  ležalo 
vse,  česar  sta  gosta  potrebovala. 

Genevieva  je  spustila  rumeni  sad,  ki 
ga  je  držala  v rokah,  iz  svojih  prstkov  na 
krožnik  in  se  zaglobila  v sanjarenje,  smejoč 
se  samo  z ustnicami.  Iz  njenih  sanjavih  oči, 
molčečih  in  nepregibnih,  je  sijalo  hrepene- 
nje, dasi  so  se  lesketale  v solncu  ljubezni, 
polne  življenja  in  sreče. 

Kmalu  so  poiskale  njene  oči  Mauriceve 
in  jih  srečale,  kajti  tudi  on  jih  je  pogledal 
in  se  poglobil  vanje. 

Nato  je  položila  svojo  nežno  in  belo 
roko  na  ramo  trepetajočega  mladega  moža  ; 
naslonila  je  glavico  nanjo  z zaupanjem  in 
udanostjo,  ki  pomenja  več  nego  ljubezen. 

Genevieva  ga  je  gledala,  ne  da  bi  spre- 
govorila, in  je  pri  tem  zardevala.  Mauricu 
je  bilo  treba  le  malo  nagniti  glavo,  da  bi 
pritisnil  svoja  usta  na  polodprte  ustnice 
svoje  ljubice.  Nagnil  jo  je;  Genevieva  je 
obledela,  in  njene  oči  so  se  zaprle  kakor  pe- 
resca cvetlice,  ki  skriva  svoj  kelih  pred 
solnčnimi  žarki.  Tako  sta  se  zazibala  v to 
nenavadno  blaženost,  kakor  da  bi  ju  objel 
spanec.  Naenkrat  so  zaškripala  vrata;  stre- 
sla sta  se  in  se  ločila  takoj. 

Vstopil  je  služabnik,  skrivnostno  zaprl 
vrata  za  seboj  in  javil : 

„Občan  Lorin  je  tu." 

„Ah,  ljubi  Lorin/'  je  dejal  Maurice,  »od- 
slovim ga.  Oprostite,  Genevieva." 

Genevieva  ga  je  zadrževala. 

„Odsloviti  prijatelja,  Maurice,"  je  rekla, 
»prijatelja,  ki  Vas  je  tolažil,  podpiral!  Ne, 
jaz  nočem  odpoditi  takega  prijatelja  iz  Vaše 

hiše,  še  manj  pa  iz  Vašega  srca ; naj  le 
vstopi,  Maurice ; recite  mu,  naj  vstopi." 

„Kako,  Vi  dovolite?"  je  dejal  Maurice. 

„Hočem,“  je  odvrnila  Genevieva. 

„Oh,  se  zdi  Vam  torej,  da  Vas  ne  lju- 
bim dovolj  ?“  je  vzkliknil  Maurice,  ki  ga  je 
očarala  ta  rahločutnost,  „Vi  ste  pač  vredni 
oboževanja  !" 

Genevieva  je  ponudila  mlademu  možu 
svoje  zardevajoče  lice : Maurice  je  odprl 
vrata,  in  vstopil  je  Lorin,  lep  kot  solnce,  v 
svoji  lični  noši.  Ko  je  ugledal  Genevievo,  je 
presenečen  postal  in  jo  nato  spoštljivo  po- 
zdravil. 

„Pridi,  Lorin,"  je  dejal  Maurice,  „pridi 
in  oglej  si  to  žensko  ; pahnjen  si  s pre- 
stola, Lorin ; imam  sedaj  nekoga,  ki  ga 
imam  raje  nego  tebe;  zate  bi  dal  življe- 
nje; zanjo,  in  to  ni  nič  novega,  zanjo  šeni 
žrtvoval  svojo  čast." 

„Milostljiva,"  je  spregovoril  Lorin  z 
resnostjo,  ki  je  pričala  o njegovi  veliki  ga- 
njenosti, ,, skušal  bom  Maurica  ljubiti  bolj 
nego  Vas,  sicer  neha  on  popolnoma  lju- 
biti mene." 

„Sedite,  gospod,"  je  odvrnila  Genevieva 
smejoče. 

„Da,  sedi,"  je  dejal  Maurice,  stiskal  na 

desni  strani  roko  svojemu  prijatelju,  na  levi 
svoji  ljubici  in  začutil  v srcu  ono  blaženost, 
po  kateri  zamore  sploh  hrepeneti  človek  na 
tej  zemlji. 

„T;  torej  nočeš  več  umreti,  ne  daš  se 
več  ubiti  ?“ 

„Kako  to?“  je  vprašala  Genevieva. 

„0,  moj  Bog!  kako  nestanovitno  bitje 
je  človek/'  je  rekel  Lorin,  „modrijani  imajo 
popolnoma  prav,  ko  zaničujejo  njegove 
lahkomiselnost ! Ali  morete  verjeti  milost- 
ljiva : tu  je  nekdo,  ki  je  hotel  včeraj  v ogenj, 
ki  je  hotel  skočiti  v vodo,  ki  je  izjavil,  da 
zanj  ni  več  sreče  na  tem  svetu ; in  vendar 
ga  nahajam  danes  dobre  volje,  veselega,  z 
nasmehom  na  ustnicah,  srečnih  lic,  življe- 
njem v srcu,  pred  bogato  obloženo  mizo. 
Res  je,  ničesar  ni  pokusil,  toda  to  ne  po- 
meni, da  je  nesrečen. 

„Tako !“  je  vzkliknila  Genevieva.  „Vse 
to  mu  je  rojilo  po  glavi  ?“ 

„Vse  to  in  še  drugo ; pripovedovat 
Vam  bom  pozneje;  toda  v tem  hipu  sem 
grozno  lačen,  na  čemer  je  kriv  Maurice,  s 
katerim  sem  moral  sinoči  tekati  po  vsem 
mestnem  okraju  Saint-Jacques.  Dovolite  mi 
torej,  da  se  lotim  Vašega  zajutrka,  ki  se  ga, 
kakor  se  mi  zdi,  ni  še  nihče  dotaknil." 

„Res,  prav  ima !“  je  veselo  Maurice 
vzkliknil,  »zajutrkujmo ! Nisem  še  ničesar 
zavžil,  in  Vi  tudi  ne,  Genevieva.“ 

Ko  je  izgovoril  to  ime,  je  Lorina  ostro 
pogledal ; ta  ni  trenil  z očesom. 

„Ah,  uganil  si  torej,  da  je  bila  ona  ?“ 
je  vprašal  Maurice, 

„Pribogu !“  je  odgovoril  Lorin  in  si 
odrezal  velik  kos  gnjati. 

„Jaz  sem  tudi  lačna,"  je  dejala  Gene- 
vieva  in  mu  ponudila  krožnik. 

»Lorin"  je  rekel  Maurice,  „sinoči  sem 
bil  bolan." 

„Bil  si  več  nego  bolan,  bil  si  blazen." 

„No,  zdi  se  mi,  da  se  danes  ti  ne  po- 
čutiš dobro." 

„Zakaj  ?“ 

„Zložil  nisi  še  verza." 

»Ravnokar  sem  mislil  na  to,"  je  odvrnil 
Lorin. 

„če  z Gracijami  Feb  se  oglaša, 

Lira  nebeško  doni. 

A struna  takoj  se  ugaša, 

Cim  Venere  čar  jo  temni." 

»Dobro  za  začetek"  je  dejal  Maurice  v 
smehu. 

„S  tem  se  moraš  zadovoljiti,  ker  bomo 
govorili  o nekoliko  manj  veselih  stvareh." 

„Kaj  je  vendar?"  je  vprašal  Maurice 
vznemirjeno. 

„Kmaiu  bom  na  straži  v ječi." 

„V  ječi!"  je  rekla  Genevieva,  „pri 
kraljici  ?“ 

„Pri  kraljici . . . menim,  da." 

Genevieva  je  obledela,  Maurice  je  na- 
gubančil  čelo  in  napravil  Lorinu  znamenje. 

Ta  si  je  zopet  urezal  kos  gnjati,  dva- 
krat večji  nego  prej. 

Kraljico  so  bili  resnično  prepeljali  v ječo, 
kamor  ji  hočemo  slediti. 

XXXIV. 

Ječa. 

Na  oglu  med  Pont  au  Change  in  Quai 
aux  Fleurs  so  se  dvigali  v času  naše  po- 
vesti ostanki  stare  palače  svetega  Ludovika, 
ki  so  jo  kratko  imenovali  palačo,  kakor  so 
imenovali  Rim  mesto.  Ohranila  si  je  to  vzvi- 
šeno ime,  dasi  so  njeni  edini  kralji,  ki  bi- 
vajo še  v njej,  sodni  pisarji,  sodniki  in 
pravdarji.  Zraven  so  se  naslanjala  mračna, 
siva  poslopja  z majhnimi,  omreženimi  okni. 
To  je  bila  ječa  s posameznimi  zapori,  ki  jih 
je  namakala  Seina  s svojim  črnim  blatom. 

Pod  oboki  nad  vrati  je  visela  ponoči 

svetilka  z rdečo  lučjo,  znamenje  tega  mrač- 
nega kraja  bolesti. 

Na  predvečer  dneva,  ko  so  Maurice, 
Lorin  in  Genevieva  skupno  zajutrkovali,  je 
stresalo  tlak  obrežja  in  jetniške  šipe  za- 
molklo drdranje  voza.  Pred  obočenimi  vrati 
je  ropot  potihnil,  orožniki  so  potrkali  z ro- 
čem svojih  sabelj;  duri  so  se  odprle,  in 
izstopila  je  neka  ženska. 

Takoj  je  zginila  skoz  vrata,  odprta  na 
stežaj.  Trije  ali  štirje  radovedneži,  ki  so  ob 
svitu  bakelj  molili  kvišku  svoje  vratove,  da 
bi  opazovali  jetnico,  so  se  kmalu  zopet 
skrili  v temi. 

Ženska  je  ostala  z orožniki  pri  prvih 
vratih ; morala  je  še  skoz  neka  nizka  vratca, 
toda  v tem  je  pozabila  skloniti  glavo  in  je 
z vso  močjo  zadela  ob  železni  drog,  ki  se 
je  nahajal  nad  vrati. 

„ Ali  ste  se  hudo  udarili,  občanka?"  je 
vprašal  eden  izmed  orožnikov. 

„Saj  me  nič  več  na  svetu  ne  boli",  je 
odgovorila  mirno. 

Stopala  je  dalje,  ne  da  bi  niti  z bese- 
dico potožila  svoje  bolečine,  čeravno  se  je 
pojavila  nad  obrvjo  krvava  sled. 

V svojem  naslonjaču,  ki  ga  ni  zapustil 
kljub  žvenketanju  omrežja  in  ropotanja  voza, 

svest  si  svoje  važne  službe,  je  sedel  jetniški 
ključar,  po  imenu  Richard.  Nosljal  je  svoj 
tobak,  motril  jetnico,  odprl  masten  zapisnik 
in  jel  iskati  pero  na  tintniku  iz  črnega  lesa. 

„Občan  ključar",  je  dejal  poveljnik 
eskorte,  „ vknjiži  hitro  njeno  ime,  kajti  pri- 
čakujejo nas  na  občinskem  uradu". 

„Ah,  saj  ne  bo  trajalo  dolgo",  je  dejal 
ključar,  »imam  hvala  Bogu  roko,  ki  je  ro- 
jena za  to ! Povej  svoje  ime  in  priimek, 
občanka  1“ 

Pripravljal  se  je,  da  vknjiži  novodošlo 
jetnico,  a medtem  je  stala  za  njegovim  se- 
dežem neka  ženska,  katere  oči  so  izražale 
nekako  dobrohotnost.  Bila  je  soproga  klju- 
čarjeva, občanka  Richard.  S skoro  spoštljivo 
začudenim  obrazom  je  opazovala  damo,  ki 
je  bila  tako  žalostna,  tako  plemenita  in  po- 
nosna. Jetnica  je  odgovorila: 

„ Marija  Antoinetta  — Ivanka  Jožefa 
Lotarinška,  nadvojvodinja  avstrijska  in  fran- 
coska kraljica". 

»Francoska  kraljica!"  je  ponovila  jet- 
nica s prejšnjim  glasom. 

»Sicer  imenovana  vdova  Kapet",  je  re- 
kel poveljnik  spremljevalne  straže. 

»Pod  katerim  teh  imen  naj  jo  vpišem  ?" 
je  vprašal  ključar. 

„Kakor  hočeš,  samo  da  opraviš  hitro4', 
je  odvrnii  poveljnik. 

Ključar  je  zopet  sel  v svoj  naslonjač  in 
z roko,  ki  je  nalahko  trepetala,  napisal  ime, 
piiimek  in  nazive,  kakor  jih  je  omenila  jet- 
nica.  Njegova  soproga  je  še  vedno  stala  za 
sedežem;  usmiljenje,  ki  se  ji  je  vzbudilo  v 
srcu,  je  tako  uplivalo  nanjo,  da  je  sklenila  roki. 

„Vaša  starost?"  je  nadaljeval  ključar. 

»Sedemintrideset  let  in  devet  mesecev", 
je  odgovorila  jetnica. 

Richard  je  zopet  pisal,  sestavil  oznako 
in  zaključil  s posebnimi  formulami  in  be- 
ležkami. 

„ Dobro",  je  dejal,  »gotovi  smo". 

»Kam  odvedemo  jetnico?"  je  vprašal 
poveljnik  spremljevalne  straže. 

Richard  je  zopet  nekoliko  ponosljal  in 
pogledal  soprogo. 

„Ah!“  je  dejala,  »nismo  bili  o tem  še 
obveščeni  in  sami  ne  vemo". 

»Torej  poišči  prostor!" 

»Tu  je  posvetovalnica",  je  dejala  so- 
proga. 

»Hm,  zelo  je  velika",  je  mrmral  Ri- 
chard. 

»Tembolje ; če  je  velika,  lahko  posta- 
vimo straže  vanjo". 

„Torej  naj  bo  posvetovalnica",  je  de- 
jal Richard,  „toda  za  sedaj  ni  možno  sta- 
novati v njej,  kajti  je  brez  postelje". 

„Res  je",  je  odvrnila  soproga,  „na  to 
nisem  mislila". 

„Ba“,  je  omenil  neki  orožnik,  „jutri 
prinesemo  primerno  posteljo  in  do  jutri  ne 
bo  trajalo  dolgo". 

„Sicer  lahko  prenoči  občanka  v najini 
sobi,  kajneda  soprog?"  je  dejala  Richar- 
dova. 

„No,  in  midva?",  je  vprašal  ključar. 

„Midva  ne  pojdeva  leč ; noč  mine 
kmalu,  kakor  je  dejal  občan  orožnik". 

„Torej  odvedite  občanko  v mojo  sobo", 
je  rekel  Richard. 

„Medtem  nam  napišete  sprejemni  list, 
kajneda  ?" 

„Dobite  ga,  ko  se  vrnete". 

Richardova  je  vzela  luč,  ki  je  gorela  na 
mizi,  in  stopala  naprej. 

Marija  Antoinetta  ji  je  sledila,  ne  da  bi 
spregovorila  besedice,  mirna  in  bleda  kot 
vedno ; za  njo  sta  stopala  dva  jetniška 
hlapca,  katerima  je  dala  Richardova  zname- 
nje. Pokazali  so  kraljici  posteljo,  preko  ka- 
tere je  Richardova  naglo  pregrnila  dve  rjuhi. 
Hlapca  sta  se  postavila  pred  izhode;  nato 

sta  vrata  dvakrat  zaklenila,  in  Marija  Antoi- 
netta  je  ostala  sama. 

Šele  naslednjega  jutra  so  kraljico  pre- 
mestili v posvetovalnico,  ki  je  obstajala  iz 
velikega  čveterokotnika,  čigar  vrata  so  vo- 
dila na  hodnik.  Čveterokolnik  je  bil  po  svoji 
dolžini  razpredeljen  z neko  pregrajo,  ki  ni 
segala  do  stropa. 

En  oddelek  je  bil  namenjen  stražnikom, 
drugi  pa  kraljici ; v obeh  se  je  nahajalo  po 
eno  okno,  omreženo  z debelimi,  železnimi 
drogi.  Mesto  vrat  je  ločila  kraljico  od  straž- 
nikov španska  stena.  Tla  so  bila  iz  opeke. 
Stene  so  bile  nekdaj  okrašene  z okvirjem  iz 
pozlačenega  lesu,  odkoder  so  še  viseli 
ostanki  zavese,  posejane  z liljami.  Postelja 
nasproti  oknu  in  stolica  sta  tvorili  vso 
opremo  kraljevskega  zapora. 

Ko  je  kraljica  vstopila,  je  zahtevala 
svoje  knjige  in  svoje  delo ; prinesli  so  ji 
r e v o 1 u c i j o n a Angleškem,  ki  jo  je 
pričela  čitati  v Templu,  in  njeno  vezenino. 

Orožnika  Duchesne  in  Gilbert  sta  se 
utaborila  v celici,  nahajajoči  se  poleg.  Ob- 
činski urad  je  določil  ta  moža,  ker  sta  bila 
poznana  kot  dobra  patriota ; ostati  sta  imela 
stalno  v njeni  celici,  dokler  bi  ne  bila  raz- 
glašena razsodba  nad  Marijo  Antoinetto. 

Kraljica  je  zvedela  to  odredbo  že  pr- 
vega dne  iz  pogovorov  obeh  mož,  od  ka- 
terih je  tupatam  čula  polglasno  besedico. 
Obhajala  sta  jo  veselje  in  nemir,  kajti  ta 
moža  sta  morala  biti  zelo  huda  sovražnika 
kraljestva,  ker  sicer  bi  ju  ne  bili  postavili 
na  to  mesto.  Z druge  strani  so  imeli  njeni 
prijatelji  več  prilike,  da  bi  lažje  podkupili 
dva  gotova,  znana  stražnika,  kakor  sto  vedno 
se  menjajočih  straž. 

V prvi  noči  je  eden  izmed  orožnikov 
kadil ; tobakov  duh  je  prodiral  skoz  odpr- 
tine v španski  steni  in  zelo  nadlegoval  ne- 
srečno kraljico,  ki  ji  je  zla  usoda  še  bolj 
poostrila  čute,  mesto  da  bi  jih  bila  otopila. 

Napol  omamljena  od  neprijetno  diše- 
čega puha  in  vsa  izmučena  od  žalostnih 
misli,  je  kraljica  bdela  na  svojem  ležišču  in 
poslušala,  kako  je  zunaj  neprestano  cvilil 
neki  pes.  Spoznala  je  glas  ubogega,  zve- 
stega Blaka,  ki  je  sledil  svoji  gospodinji  do 
duri  jetnišnice,  in  ko  so  ga  odpodili,  zvesto 
vztrajal  kakih  deset  korakov  od  straže. 

Prihodnjega  jutra  je  vstala  kraljica  že 
ob  zori  in  se  oblekla.  Sedeč  pri  omreženem 
oknu,  čigar  motna  in  modrikasta  svetloba 
je  obsevala  njeno  shujšano  roko,  je  kraljica 

navidezno  čitala,  toda  njen  duh  je  plaval 
daleč  proč  od  knjige. 

Orožnik  Gilbert  ie  nekoliko  odmaknil 
špansko  steno  in  jel  molče  opazovati  jetnico ; 
Marija  Antoinetta  je  čuia.  kako  se  je  stena 
odmaknila,  toda  ni  pogledala  kvišku. 

Gilbert  je  z znamenjem  pozval  svojega 
tovariša,  naj  tudi  on  pokuka  ž njim  skoz 
odprtino.  Duchesne  se  je  približal. 

„Glej“,  je  dejal  Gilbert  s tihim  glasom, 
„glej,  kako  je  bleda ; to  je  strašno ; njene 
krvavo  obrobljene  oči  pričajo  o njenem  tr- 
pljenju ; bržkone  je  jokala". 

„Saj  dobro  veš,  da  vdova  Kapet  ni- 
koli ne  joče",  je  odvrnil  Duchesne;  „preveč 
je  ohola". 

„Potem  mora  biti  bolna",  je  dejal  Gilbert. 

S povzdignjenim  glasom  je  vprašal : 
»Povej  vendar,  občanka  Kapet,  si-li  bolna?" 

Počasi  je  kraljica  odprla  oči  in  uprla 
svoj  jasni  in  vprašajoči  pogled  v ta  dva 
moža. 

„Ali  govorita  z menoj,  gospoda  ?"  je  de- 
jala z mehkim  glasom,  kajti  zdelo  se  ji  je, 
da  leži  v stražnikovem  glasu  nekaj  kakor 
sočutje. 

„Da,  občanka,  s teboj,"  je  odvrnil  Gil- 
bert, »vprašujeva  te,  da-li  si  bolna?" 

„Hvala,  gospodje.  Nisem  bolna;  samo 
to  noč  sem  mnogo  trpela. “ 

„Ah,  seveda ! Novo  stanovanje,  druga 
postelja/'  je  dejal  Duchesne. 

„In  stanovanje  ni  lepo/'  je  pripomnil 
Gilbert. 

„Ni  to,  gospodje,"  je  rekla  kraljica  in 
zmajevala  z glavo.  „Lepo  ali  grdo,  to  mr 
je  vseeno." 

„Kaj  je  torej?" 

„Oprostite  mi,  da  Vama  povem,  toda 
duh  po  tobaku,  ki  ga  gospod  izpuhteva,  me 
je  zelo  nadlegoval." 

Gilbert  je  res  kadil,  kar  je  bil  sicer 
njegov  običajni  posel. 

„Ah,  moj  Bog,"  je  vzkliknil,  ganjen 
vsled  mehkobe,  s katero  je  kraljica  govo- 
rila ž njim.  „To  je  torej  ? . . . Čemu  me 
nisi  takoj  opozorila  na  to,  občanka?" 

„Ker  se  nisem  smatrala  opravičeno,  da 
bi  Vas  omejevala  v Vaših  navadah,  gospod." 

„Oh,  jaz  vsaj  te  ne  bom  več  nadle- 
goval," je  dejal  Gilbert  in  zalučal  od  sebe 
pipo,  ki  se  je  razbila  ob  trdih  tleh,  „ne 
bom  več  kadil." 

Nato  se  je  okrenil,  odvedel  svojega 
tovariša  in  zopet  primaknil  špansko  steno. 

„Morda  ji  odsečejo  glavo,  to  je  naro- 
dova stvar ; toda  čemu  naj  toliko  trpi  ta 
ženska?  Ml  smo  vojaki,  ne  pa  rablji  kakor 
Simon.1- 

„Tvoje  besede  zvenijo  nekoliko  aristo- 
kratično,  tovariš,"  je  dejal  Duchesne  in  zma- 
jeval z glavo.  „Pazi,  da  ne  zabredeš  še  v 
kako  nevarnost." 

„Tiho,  nekdo  prihaja,"  je  šepnil  Gilbert. 

Kraljici  ni  ubežala  niti  besedica  tega 
pogovora,  da-si  sta  se  orožnika  pomenko- 
vala s tihim  glasom ; v jetništvu  človek 
dvakrat  bolje  čuje,  ker  se  mu  poostru- 
jejo  čuti. 

Šum,  ki  je  vzbujal  pozornost  stražnikov, 
so  povzročali  koraki  več  oseb,  ki  so  se  bli- 
žali vratom. 

Vrata  so  se  odprla.  Vstopila  sta  dva 
uradnika  skupno  s ključarjem  in  nekaterimi 
hlapci. 

„No!“  sta  vprašala,  „kako  je  z jetnico?" 

„Tam  je,"  sta  odgovorila  orožnika. 

„Kakšno  je  njeno  stanovanje?" 

„Poglejte  sami !"  je  odvrnil  Gilbert  in 
potrkal  na  špansko  steno. 

„Kaj  želite  ?"  je  vprašala  kraljica. 

„Občinski  odposlanci  so  tu,  občanka 
Kapet." 

„Ta  mož  je  dobrega  srca“,  si  je  mi- 
slila Marija  Antoinetta,  in  če  hočejo  moji 
prijatelji . . . 

„Dobro,  dobro/'  sta  rekla  uradnika, 
porinila  Gilberta  od  sebe  in  vstopila  h kra- 
ljici, „saj  ni  treba  tolikih  sitnosti." 

Kraljica  ni  pogledala  kvišku ; iz  njene 
mirnosti  so  lahko  sklepali,  da  ni  niti  videla, 
niti  slišala,  kar  se  dogaja,  in  da  še  vedno 
misli,  da  je  sama. 

Občinski  odposlanci  so  z največjo  na- 
tančnostjo preiskali  vse  kotičke  v izbi,  pre- 
gledali mizo,  posteljo,  železne  droge  na 
oknu,  pred  katerim  se  je  nahajalo  dvorišče 
za  ženske,  priporočali  orožnikoma  največjo 
pazljivost  in  nato  odšli,  ne  da  bi  sprego- 
vorili besedice  z Marijo  Antoinetto,  ki  se  je 
delala,  kakor  da  ni  opazila  njihove  nav- 
zočnosti. 

XXXV. 

Dvorana  zgubljenih  korakov. 

Proti  večeru  onega  dne,  ko  so  urad- 
niki z naj  večjo  skrbnostjo  preiskali  kraljičin 
zapor,  se  je  sprehajal  po  veliki  dvorani, 
imenovani : dvorana  zgubljenih  korakov, 
mož,  oblečen  v sivo  karmanjolo,  črnih  gostih 
las,  s kučmo  na  glavi  po  načinu  jakobinskih 

patriotov.  Poznalo  se  mu  je,  da  skrbno 
motri  ljudi,  ki  so  se  sprehajali  gorindol  po 
dvorani. 

Naš  sprehajalec  je  bil  majhne  rasti;  v 
svoji  umazani,  toda  zelo  majhni  roki,  je 
vihtel  cepec,  imenovan  „konstitucija“.  S 
svojo  strašno  zunanostjo  je  precej  vznemirjal 
navzoče  pisarje.  Boječe  so  opazovali  nje- 
govo dolgo,  črno  brado,  njegove  zelenkaste 
oči,  obkrožene  od  košatih,  ščetinam  po- 
dobnih obrvi,  in  vsakikrat  so  vztrepetali,  če 
se  jim  le  približal  nevarni  patriot,  ki  je  bil 
že  nekolikokrat  premeril  dolžino  dvorane 
zgubljenih  korakov. 

Strah  pred  njim  je  izviral  odtod,  ker  je 
mož  venomer,  ko  se  mu  je  kdo  približal 
ali  ga  celo  opazoval,  spuščal  iz  rok  svoje 
orožje,  kar  je  povzročalo  na  kamenitem 
tlaku  zamolkel,  tupatam  tudi  razločen  in 
močen  jek. 

Ko  bi  bili  pisarji  in  druge  osebe,  pri- 
hajajoče v dvorano,  nekoliko  manj  bojaz- 
ljivi in  plašni,  bi  bili  brezdvomno  opazili,  da 
je  naš  patriot  posvečal  posebno  pozornost 
izvestnim  ploščam,  namreč  onim,  ki  so  se 
nahajale  v majhni  razdalji  od  desne  stene 
proti  sredini  dvorane  in  ki  so  najčisteje  in 
najmočneje  odmevale. 

Omejil  je  slednjič  svoj  srd  na  nekatere 
plošče  v središču.  Za  hip  se  je  izpozabil 
celo  tako  daleč,  da  se  je  ustavil  in  meril  z 
očmi  razdaljo.  Ta  duševna  odsotnost  je  tra- 
jala le  nekaj  hipov,  in  njegov  obraz  je 
kmalu  zopet  zadobil  oni  divji  izraz,  ki  mu 
ga  je  bil  pregnal  žarek  radosti. 

Skoraj  v isti  minuti  je  vstopil  skoz  ga- 
lerijska vrata  drug  patriot ; tudi  ta  je  nosil 
kučmo,  karmanjolo ; imel  je  umazane  roke, 
cepec  in  zraventega  še  dolgo  sabljo,  ki  je 
zadevala  ob  njegove  noge.  Bil  je  še  straš- 
nejši  od  prvega,  kajti  v njegovem  obrazu 
se  je  skrivalo  nekaj  hinavskega,  odurnega  in 
podlega. 

Ko  sta  se  ta  dva  moža,  ki  sta  navi- 
dezno zasledovala  enake  cilje,  srečala  prvič, 
sta  se  samo  pogledala  v oči;  toda  pod 
utisom  tega  pogleda  je  prvi,  manjši,  nalahko 
obledel.  Na  njegovih  ustnicah,  ki  so  se 
proti  njegovi  volji  zgenile,  se  mu  je  poznalo, 
da  ni  bil  strah  vzrok  te  bledosti,  temveč 
gnus.  Vzlic  temu  se  mu  je  razjasnil  obraz, 
nekaj  kakor  prijazen  nasmešek  mu  je  za- 
igralo na  ustnah,  in  z lahkim  korakom  je  kre- 
nil v levo  stran,  z očividnim  namenom,  da 
bi  nagovoril  drugega  patriota,  ki  se  je  kakor 

on  sprehajal  gorindol.  Srečala  sta  se  pri- 
bližno v sredi  dvorane. 

„Ej,  pribogu,  to  je  občan  Simon, “ je 
dejal  prvi  patriot. 

„Da,  on  je ; toda,  kaj  hočeš  od  njega 
in  kdo  si?" 

„ Delaj  se  vendar,  kakor  da  bi  me  ne 
poznal !“ 

„Res  te  ne  poznam  in  sicer  iz  tehtnega 
razloga,  ker  te  nisem  še  nikoli  videl." 

„ Pojdi  no  ! Ti  da  bi  ne  poznal  onega, 
ki  je  imel  čast  nositi  Lamballino*)  glavo?" 

Patriot  v karmanjoli  je  izgovoril  te  be- 
sede s pridušeno  jezo  in  z žgočim  povdar- 
kom,  tako,  da  se  je  Simon  stresel. 

„Ti?“  je  dejal,  „ti  ?“ 

„No,  ti  se  čudiš  . . . Ah,  občan,  menil 
sem,  da  bolje  poznaš  svoje  prijatelje . . . 
svoje  zveste.  Pomilujem  te.“ 

„Kar  si  napravil,  si  dobro  storil;  toda 
nisem  te  poznal,"  je  rekel  Simon.  „Kako  ti  je 
ime,  pripovedoval  bom  v klubu  o tebi,  in 
kaj  iščeš  tu?" 

»Imenujem  se  Teodor  in  pričakujem 
prijatelja". 

»Koga  pričakuješ,  občan  Teodor?" 

Prijatelja,  da  mu  iziočim  malo  ovadbo." 

*)  Lamballe  = neka  obglavljena  princesa. 

„ Vraga,  pripoveduj  mi  o tem." 

„Gre  za  aristokratsko  zalego." 

„Kako  se  imenuje?" 

„V  resnici,  to  lahko  povem  samo  svo- 
jemu prijatelju". 

„Ne  delaš  prav,  kajti  ravnokar  prihaja 
moj  prijatelj,  ki  sem  ga  pričakoval  in  zdi 
se  mi,  da  pozna  postopanje  precej  dobro 
in  da  lahko  na  mestu  uredi  to  tvojo  za- 
devo." 

„Fouqnier  Tinville  1“  je  vzkliknil  prvi 
patriot.  „Dobro  jutro,  občan  Fouqnier". 

Fouqnier  je  vstopil  skoz  neka  stranska 
vrata ; bil  je  bled,  miren ; pod  njegovimi 
obrvmi  so  mu  bulile,  kakor  navadno,  nje- 
gove črne  oči ; v rokah  je  imel  imenik,  pod 
pazduho  uradne  spise. 

„Dobro  jutro,  Simon,"  je  dejal,  „kaj  je 
novega  ?" 

„Marsikaj ; najprej  pride  ovadba  ob- 
čana Teodorja,  ki  je  nosil  Lamballino  glavo. 
Predstavljam  ti  ga." 

Fouqnier  je  nagloma  uprl  svoj  zviti 
pogled  v patriota,  ki  ga  je  ostro  opazova- 
zovanje  vznemirilo. 

„Teodor",  je  dejal,  „kdo  je  ta  Teodor?" 

„Jaz,“  je  odvrnil  mož  v kamanjoli. 

„Ti  si  nosil  Lamballino  glavo,  ti?"  je 
dejal  javni  obtožitelj  z zelo  dvomljivim  glasom. 

„Da,  v Rue  Saint-Antoine." 

„Toda  poznam  še  nekoga,  ki  se  po- 
naša s tem,"  je  rekel  Fouquier. 

„Poznam  jih  deset,"  je  odvrnil  občan 
Teodor  pogumno;  „toda  ker  ti  nekaj  za- 
htevajo za  to,  a jaz  ničesar,  upam,  da 
imam  prednost." 

Simon  se  je  zasmejal  tem  besedam, 
tudi  Fouquieru  se  je  razjasnilo  čelo. 

„Prav  imaš,"  je  dejal,  „in  če  tudi  nisi 
tega  storil,  bi  bil  lahko  storil.  Pusti  naju, 
prosim  te,  občan  ; Simon  mi  ima  nekaj  po- 
vedati." 

Teodor  se  je  odstranil,  zelo  malo  zadet 
vsled  odkritosrčnosti  javnega  obtožitelja. 

„Počakaj  trenotek,"  je  zaklical  Simon, 
„ne  pošiljaj  ga  od  sebe  kartako,  čuj  prej 
ovadbo,  ki  nama  jo  prinaša." 

„Ah  1"  je  dejal  Fouquier  raztrešeno, 
„ovadba  ?" 

„Da,  zalega,"  je  pripomnil  Simon. 

„Dobro,  govori,  za  kaj  gre?" 

„Oh,  nič  posebnega,  občan  iz  Rdeče 
hiše  in  njegovi  prijatelji." 

Fouquier  je  skočil  korak  nazaj,  Simon 
je  iztegnil  roki. 

„Resnično !“  sta  vzkliknila  oba  istočasno. 

„ Čista  resnica,  ali  jih  hočete  ujeti  ?" 

„Takoj,  kje  so?“ 

„Srečal  sem  rdečega  viteza  v Rue  de 
la  Grande-Truanderie.“ 

„Motiš  se,  ni  ga  v Parizu,"  je  odvrnil 
Fouquier. 

„Povem  ti,  da  sem  ga  videl." 

„Nemogoče,  kajti  naročili  smo  stotini 
ljudi,  da  ga  zasledujejo,  in  on  gotovo  ne  bo 
tako  nepreviden,  da  bi  se  prikazal  na  ulici." 

„On  je  bil !“  je  zatrjeval  patriot.  „Vi- 
soke  postave,  rjav,  močan  za  tri  druge  in 
kosmat  kakor  medved." 

f ouquier  je  zaničljivo  zmajeval  z ra- 
meni in  odvrnil : 

„Zopet  budalost,  rdeči  vitez  je  majhne 
postave,  suh  in  nima  brade." 

Patriot  je  spustil  svoji  roki  z zaničljivim 
obrazom. 

„Nič  ne  de ; dober  namen  odtehtuje 
dejanje.  Sedaj  je  na  naju,  Simon,  požuri  se, 
pričakujejo  me  v uradu ; čas  je,  ko  odha- 
jajo rabeljski  vozovi." 

„No,  nič  novega ; z otrokom  gre 
dobro." 

Teodor  je  stopil  nekoliko  v stran  in  se 
naslonil  na  svoj  cepec.  Njegov  pogled  je 

kakor  zgubljen  begal  v daljavo,  toda  skrbni 
opazovalec  bi  bil  kmalu  zasledil,  kako  je 
Teodor  napenjal  ušesa. 

„Ah,  z malim  gre  dobro, “ je  dejal 
Fouquier,  „toda,  kako  je  z ono  zadevo  v 
nravnosti  ?“  *) 

„Obdelujem  ga  po  svoji  volji. “ 

„Govoril  bo  torej  ?“ 

„Kadar  hočem. “ 

„Meniš-li,  da  bo  pričal  v procesu  proti 
Antoinetti  ?“ 

„Izpovedal  bo  kar  hočem  jaz.“ 

„Ali  ti  je  povedal,  o čem  ga  bomo  iz- 
praševali ?“ 

„Da,  povedal  mi  je.“ 

„Kar  tu  obljubljaš,  je  važno,  občan 
Simon.  Otrokovo  priznanje  prinese  njegovi 
materi  smrt.“ 

„Pribogu,  računam  na  to.“ 

„To  bo  nekaj  podobnega  kakor  izpo- 
vedbe, ki  jih  je  zaupal  Neron  Narcisu,"  je 
mrmral  Fouquier  z neprijaznim  glasom ; 
„pomisli  dobro,  Simon. “ 

„Občan,  zdi  se  mi,  da  me  imaš  za 

*)  Podli  Simon  je  namreč  dolžil  nesrečno 
Antoinetto  nenravnega  dejanja  z lastnim  sinom 
in  skušal  uplivati  na  nedolžnega  otroka,  da  bi 
pričal  v tem  zmislu  proti  lastni  materi. 

tepca,  ko  ponavljaš  vedno  isto.  Čuj  sledečo' 
primero : Ali  postane  usnje  voljno,  ako  je 
položim  v vodo  ?“ 

„Ne  vem,“  je  odvrnil  Fouquier. 

»Postane  voljno.  No,  dobro,  mali  Kapet 
postane  v mojih  rokah  voljen  kakor  naj- 
mehkejše usnje.  Da  to  dosežem,  imam  po- 
sebno sredstvo." 

„Naj  bo,“  je  rekel  Fouquier;  „je  to 
vse,  kar  si  mi  imel  povedati?" 

„Vse . . . toda  ne,  pozabil  sem  na  neko 
ovadbo." 

Simon  je  izročil  Fouquieru  majhen  pa- 
pirček, tako  črn  kot  usnje,  o katerem  je  bil 
ravnokar  govoril,  toda  gotovo  ne  tako  vo- 
ljen. Fouquier  je  segel  po  njem  in  čital. 

»Že  zopet  občan  Lorin!  Ti  neznansko 
sovražiš  tega  moža  ?" 

„Smatram  ga  za  sovražnega  zakonu. 
Dejal  je:  „Zbogom  madama"  neki  ženski,  ki 
ga  je  sinoči  pozdravila  z nekega  okna. 
Upam,  da  ti  jutri  sporočim  par  besed  o 
nekem  drugem  osumljencu,  o onem  Mau- 
ricu,  ki  je  bil  uradnik  v Templu  o priliki 
dogodka  z nageljčkom." 

»Natančno,  natančno !“  je  dejal  Fouquier 
in  se  nasmehnil  Simonu. 

Segel  mu  je  v roko  in  mu  pokazali 

hrbet  s hitrostjo,  ki  ni  govorila  nič  kaj  v 
v prilog  čevljarju. 

„Kaj,  vraga,  naj  mu  povem  natančno  ? 
Obglavljeni  so  že  bili  ljudje,  ki  so  manj  za- 
grešili." 

„Ej,  potrpljenje,  potrpljenje,"  je  odvrnil 
Fouquier  mirno ; „ni  mogoče  storiti  vsega 
naenkrat." 

Odšel  je  hitrih  korakov.  Simon  je  z 
očmi  iskal  Teodorja,  da  bi  se  potolažil  ž 
njim.  Ni  ga  našel  več  v dvorani. 

Komaj  je  bil  prestopil  vzhodno  ograjo, 
se  je  zopet  pojavil  Teodor  v spremstvu  ne- 
kega pisarja. 

„Ob  kateri  uri  zaprejo  ograjo  ?"  je 
vprašal  Teodor  svojega  spremljevalca. 

„Ob  petih." 

„In  potem,  kaj  se  zgodi  ?" 

„Nič ; dvorana  ostane  prazna  do  pri- 
hodnjega dne." 

„Nikakih  straž  ? Nikakih  preiskav  ? 

„Ne,  gospod,  naša  okenca  zaprejo." 

Pri  besedi  „gospod"  je  Teodor  nagu- 
bančil  čelo  in  se  oziral  nezaupno  okoli. 

„ Ali  sta  vzdigalka  in  pištola  v okencu?" 
je  vprašal. 

„Da,  pod  preprogo." 

„Vrni  se . . . toda  prej  pokaži  mi  sobo 


sodnije,  ki  ima  okno  zamreženo  in  s ka- 
terega je  videti  na  dvorišče  zraven  Place 
Dauphine.“ 

„Levo  med  stebri,  pod  svetilko." 

„Dobro.  Pojdi  in  imej  konje  priprav- 
ljene na  označenem  mestu." 

„Oh,  dobro  srečo,  gospod,  dobro  srečo  t 
. . . Name  se  lahko  zanašate." 

„Sedaj  je  ugoden  trenotek,  nihče  ne 
vidi,  odpri  svoje  okence." 

„Končano  je,  gospod,  molil  bom  za 
Vas !" 

„Ni  treba  moliti  zame!  Zbogom." 

Občan  ga  je  še  enkrat  pomenljivo  po- 
gledal, nato  spretno  in  urno  zlezel  skoz  pi- 
sarniško okence  ter  zginil  kakor  senca 
pisarja,  ki  je  zapahnil  vrata  za  seboj. 

Spoštovanja  vredni  pisar  je  potegnit 
ključ  iz  ključavnice  in  odšel  iz  dvorane  s 
papirji  pod  pazduho. 

XXXVI. 

Občan  Teodor. 

Noč  je  pokrivala  velikansko  dvorano  s 
svojim  velikim,  sivim  pajčolanom.  Edini 
šum  v tej  temi  so  povzročale  podgane,  ki 
so  glodale  uradne  spise.  Tupatam  se  je  čulo 


326  — 


ropotanje  voza  in  nedoločno  škripanje  klju- 
čev, ki  je,  kakor  se  je  zdelo,  prihajalo  iz- 
pod zemlje. 

Toda  sredi  te  strašne  noči,  sredi  tega 
prazničnega  miru,  je  bilo  čuti  lahek  šum : 
vrata  pisarniškega  oddelka  so  se  odprla,  in 
senca,  temnejša  od  noči,  je  bušnila  pre- 
vidno skoz  nje. 

Divji  patriot,  ki  so  ga  natihem  imeno- 
vali „gospoda“  in  ki  je  glasno  trdil,  da  mu 
je  „Teodor“  ime,  se  je  nalahko  dotikal  z 
nogo  plošč,  ki  niso  bilo  več  gladke.  V desni 
roki  je  držal  težko,  železno  vzdigalko,  a z 
levo  je  tiščal  dvocevno  pištolo,  ki  se  mu  je 
svetila  za  pasom. 

„Naštel  sem  dvanajst  piošč,“  je  mrmral, 
„tu  je  konec  prve.“ 

Medtem,  ko  je  računal,  je  s koncem 
svojega  čevlja  otipaval  razpoko,  ki  jo  je  za- 
risal čas  med  plošče. 

„Bogve,  če  sem  prav  meril  ?“  je  mr- 
mral ; „ali  bom  dovolj  močan  ? Ali  bo  imela 
dovolj  poguma  ? Oh,  da,  njen  pogum  mi  je 
znan.  Oh,  ti  moj  Bog,  ko  jo  primem  za 
roko  in  ji  rečem  : »Veličanstvo,  rešeni  ste!“ 

Postal  je,  kakor  da  bi  ga  bila  potla- 
čila teža,  ki  je  ležala  v tem  upanju. 


„0h !“  je  nadaljeval,  „predrzen,  blazen 
poskus ! Tako  porečejo  drugi  in  se  poskri- 
jejo pod  odejo,  ali  pa  se  zadovoljijo  s tem, 
da  se  potepajo  okoli  ječe,  preoblečeni  v 
lakaje.  Urno  na  delo ! Dvigniti  ploščo,  to  je 
malenkost.  V treh  minutah  sem  pod  njeno 
sobo,  v nadaljnih  petih  minutah  dvignem 
kamen,  ki  ji  rabi  za  ognjišče.  Cula  bo 
moje  delo,  toda  preveč  je  trdna,  da  bi  se 
ustrašila ; razumela  bo,  da  se  ji  bliža  osvo- 
boditelj. Dva  moža  jo  stražita ; no,  dva 
moža,  to  pomeni  dva  strela  s to  pištolo  ali 
dva  udarca  s tem  železnim  kolom  — uboga 
človeka ! Oh,  umrlo  je  toliko  drugih,  ki  niso 
imeli  na  sebi  večje  krivde.  Naprej !“ 

Občan  Teodor  je  odločno  porinil  svojo 
vzdigalko  med  dve  plošči. 

V tem  hipu  je  hušnila  neka  ostra  sve- 
tloba kakor  zlata  brazda  tja  po  ploščah. 
Vsled  ponovnega  šuma,  ki  je  odmeval  po 
obočju,  se  je  zarotnik  ozrl  in  se  z enim 
skokom  vrnil  za  pisarniško  okence. 

Kmalu  nato  so  segli  do  Teodorjevih 
ušes  človeški  glasovi. 

Sklonil  se  je  in  zagledal  skoz  neko  od- 
prtino moža  v vojaški  opravi,  čigar  velika 
sablja,  odmevajoča  na  kamenitih  ploščah, 
je  povzročala  omenjeni  žvenket.  Sledil  mu 

je  mož,  oblečen  v zeleno  suknjo,  v rokah 
mero  in  pod  pazduho  zvitke  papirja ; na- 
dalje je  uzrl  tretjega  z volnenim  jopičem  in 
kučmo  na  glavi  in  konečno  četrtega  v le- 
senih čevljih  in  karmanjoli. 

Štirje  možje  so  vstopili. 

„Straža !“  je  šepetal  Teodor ; „Bog 
bodi  zahvaljen,  deset  minut  pozneje  bi  bil 
zgubljen. “ 

Motril  je  pazno  te  štiri  osebe.  Tri  je 
spoznal.  Oni  v generalski  opravi  ie  bil  San- 
terre.  Mož  v volnenem  jopiču  in  s kučmo 
na  glavi  je  bil  ključar  Richard.  Mož  v lese- 
nih čevljih  je  bil  brezdvomno  jetniški  hla- 
pec. Toda  moža  v zeleni  suknji,  z mero  v 
roki  in  papirji  ped  pazduho,  ni  še  nikoli  videl. 

Kdo  je  neki  mogel  biti  in  kaj  so  na- 
meravali ti  štirje?  Dosedaj  so  ti  nočni  go- 
stje molčali,  ali  pa  so  besede,  ki  so  jih 
spregovorili,  segale  kakor  prazen  šum  do 
zarotnikovih  ušes. 

Toda  deset  korakov  od  skrivališča  je 
govoril  Santerre,  in  njegov  glas  je  Teodor 
razločno  čul. 

„Čujte,“  je  dejal,  „sedaj  smo  v dvorani 
zgubljenih  korakov.  Ti  nas  imaš  voditi, 
občan  stavbinski  mojster,  in  nam  moraš  do- 
kazati, da  tvoje  razkritje  ni  nikaka  pravljica. 

kajti  vidiš,  mi  revolucionarji  verujemo  ravno- 
tako  v podzemske  hodnike,  kakor  v duhove. 
Kaj  praviš  k temu,  občan  Richord?"  je  pri- 
pomnil Santerre. 

„Nikoli  nisem  dejal,  da  pod  ječo  ni 
podzemskega  hodnika,"  je  odvrnil,  „in  tu 
stoji  Grakh,  ki  je  že  deset  let  ključar,  ki’pa 
ničesar  ne  ve  o podzemskem  hodniku.  Ker 
je  občan  Giraud  mestni  stavbinski  mojster, 
mora  on  to  bolje  vedeti  nego  mi,  kajti  ta 
spada  k njegovi  službi." 

Teodorja  je  spreletela  groza  od  pete  do 
glave,  ko  je  čul  te  besede. 

„K  sreči,"  je  mrmral,  „je  dvorana  ve- 
lika, in  predno  najdejo  to,  česar  iščejo,  mi- 
neta najmanj  dva  dneva." 

Toda  stavbinski  mojster  je  razgrnil  svoj 
papirnati  zvitek,  si  nataknil  naočnike  in  po- 
kleknil pred  načrtom,  ki  ga  je  jel  skrbno 
ogledovati  v trepetajoči  svetlobi  svetilke,  kr 
jo  je  držal  v roki  Grakh. 

„ Bojim  se,  da  se  je  občanu  Giraudu 
sanjalo,"  je  dejal  Santerre  zbadljivo. 

„Videl  boš,  občan  general,"  je  reket 
stavbinski  mojster,  „videl  boš,  da-li  sem 
sanjač;  le  čakaj,  čakaj!" 

„Saj  vidiš,  da  čakamo,"  je  vzkliknit 
Santerre." 

„Dobro“,  je  dejal  stavbinski  mojster  in 
nadaljeval  računajoč : 

„Dvanajst  in  štiri  je  šestnajst  in  osem 
je  štiriindvajset : deljeno  s šestimi,  ostane 
štiri,  torej  je  polovica ; tako  je,  imam  že 
mesto,  in  če  sem  se  zmotil  le  za  čevelj, 
recite  mi,  da  sem  tepec“. 

Stavbinski  mojster  je  izgovoril  te  be- 
sede z gotovostjo,  ki  je  občana  Teodorja 
tako  prestrašila,  da  je  postal  mrzel  kot  led. 

Santerre  si  je  ogledoval  načrt  z nekim 
spoštovanjem ; videlo  se  mu  je,  da  ga  ob- 
čuduje tembolj,  čimmanj  ga  je  razumel. 

Stavbinski  mojster  je  vzel  mero,  nekaj 
časa  štel  in  ko  je  navidezno  dobro  prera- 
čunal razdalje,  je  udaril  na  neko  ploščo. 

Plošča  je  bila  ravno  ona,  na  katero  je 
bil  tako  besno  tolkel  občan  Teodor. 

»Tukaj  je,  občan  general1',  je  dejal  stav- 
binski mojster. 

»Ali  meniš,  občan  Giraud?" 

Občan  za  okencem  se  je  izpozabil  tako 
daleč,  da  se  je  s pestjo  močno  udaril  po 
stegnu  in  zamrmral  zamolklo. 

„Gotov  sem  svoje  stvari",  je  odvrnil 
Giraud,  „in  vaš  ogled  v zvezi  z mojim  po- 
ročilom dokaže  konventu,  da  se  nisem  mo- 
lil. Da,  občan  general",  je  nadaljeval  stav- 

binski  mojster  s povdarkom,  „ta  plošča  se 
nam  odpira  nad  podzemskim  hodnikom,  ki 
leži  pod  zaporom  vdove  Kapet  in  ki  sega  do 
pisarne.  Vzdignimo  ploščo,  stopite  z menoj 
v hodnik,  in  dokažem  Vam,  da  bi  bila 
lahko  dva  moža,  da,  celo  eden,  tekom  ene 
same  noči  odvedla  vdovo  Kapet,  ne  da  bi  kdo 
česa  slutil". 

Mrmranje,  izražajoče  strah  in  občudo- 
vanje, ki  so  je  povzročile  besede  stavbin- 
skega  mojstra,  je  spreletelo  vso  skupino  in 
se  zgubilo  pri  ušesih  občana  Teodorja,  ki 
se  je  zdel  spremenjen  v kip. 

„Kakšni  nevarnosti  smo  bili  izpostav- 
ljeni", je  dejal  Giraud.  „No,  z ograjo,  ki  jo 
postavim  v hodniku,  rešim  domovino". 

„Oh,  občan  Giraud",  je  vzkliknil  San- 
terre,  „tvoja  misel  je  vzvišena". 

„Vrag  naj  te  zmoti,  trikratni  tepec!" 
je  mrmral  patriot  s podvojeno  besnostjo. 

„ Sedaj  vzdigni  ploščo",  je  dejal  stav- 
binski  mojster  občanu  Grakhu,  ki  je  imel 
razen  svetilke  še  vzdigalko. 

Občan  Grakh  se  je  lotil  dela  in  v par 
hipih  dvignil  ploščo. 

Zazijal  jim  je  globok  hram  s stopni- 
ščem, ki  je  segalo  v globočino ; v nos  jim 
je  udaril  zaduhel  zrak,  gost  kakor  para. 

»Zopet  ponesrečen  poskus",  je  zamr- 
mral občan  Teodor.  „Ob,  nebesa  torej  no- 
čejo, da  bi  pobegnila,  na  njej  leži  pre- 
kletstvo !“ 


XXXVII. 

Občan  Grakb. 

Skupina  treh  mož  je  ostala  trenotek  ne- 
premična ob  vhodu  podzemskega  hodnika; 
medtem  je  molil  ključar  v odprtino  sve- 
tilko, ki  pa  ni  zamogla  razsvetliti  globočine. 

Stavbinski  mojster  je  triumfiral. 

„No?“  je  dejal  po  nekolikih  sekundah. 

„Pri  moji  veri,  da",  je  odvrnil  Santerre, 
„tu  se  nahaja  podzemski  hodnik,  o tem  ni 
dvoma,  vedeti  moramo  še,  kam  vodi". 

„No,  dobro,  stopi  dol,  občan  Richard, 
in  videl  boš  na  lastne  oči,  da  sem  govoril 
resnico". 

»Lahko  storimo  kaj  boljšega,  kakor  da 
stopimo  tja  dol",  je  odvrnil  ključar.  »Vr- 
nemo se  s teboj  in  generalom  v ječo.  Tam 
dvigneš  ploščo  pod  pečjo,  in  videli  bomo." 

»Dobro,  pojdimo",  je  dejal  Santerre. 

»Toda  pazi",  je  dejal  stavbinski  moj- 
ster, »odstranjena  plošča  zna  vzbuditi  komu 
kako  misel". 

„Kdo  za  vraga  naj  bi  prišel  ob  tej  uri 
-sem?“,  je  dejal  Santerre. 

„Sicer  je  dvorana  prazna,  in  zadosto- 
valo bo,  če  pustimo  tukaj  Grakha“,  je  dejal 
Richard.  »Ostani  tu,  občan  Grakh,  mi  pri- 
demo pote  od  druge  strani  podzemskega 
hodnika1*. 

„Dobro“,  je  dejal  Grakh. 

„Ali  si  oborožen?*1  je  vprašal  Santerre. 

„Imam  meč  in  železen  drog,  občan 
general  “. 

»Izborno,  le  pridno  straži.  V desetih 
minutah  smo  zopet  pri  tebi**. 

In  odšli  so  vsi  trije. 

Ključarjev  hlapec  je  videl,  kako  so  od- 
hajali ; ko  je  postalo  navidezno  vse  tiho  in 
samotno,  je  postavil  svetilko  na  tla,  spustil 
svoji  nogi  v odprtino  podzemskega  hodnika 
in  se  zasanjal. 

Ko  je  bil  najbolj  zaglobljen  v svoje 
sanjarenje,  je  naenkrat  začutil,  kako  mu  je 
nekdo  položil  roko  na  ramo.  Ozrl  se  je, 
ugledal  neko  neznano  postavo  in  hotel  za- 
kričati, toda  v istem  hipu  mu  je  neka  roka 
položila  na  čelo  ledenomrzlo  pištolo. 

Glas  mu  je  obtičal  v grlu,  roke  so  mu 
leno  padle  ob  telo,  njegove  oči  so  zado- 
bile  kolikormogoče  proseč  izraz. 

„Niti  besedice,  ali  pa  si  mrtev,"  je  de- 
jala prikazen. 

„Kaj  bi  radi,  gospod,"  je  zajecljal 
hlapec. 

Kakor  se  vidi,  so  prihajali  celo  leta 
1793.  trenotki,  ko  se  ljudje  niso  tikali  in  ki 
se  niso  nazivljali  z „občanom“. 

„Hočem,  da  me  pustiš  tja  noter,"  je 
odvrnil  občan  Teodor. 

„Čemu  ?" 

„Kaj  te  to  briga?" 

Hlapec  je  z največjim  začudenjem  po- 
gledal vprašalca. 

Občanu  Teodorju  se  je  zazdelo,  kakor 
da  vidi  v tem  globokem  pogledu  zrno  ra- 
zuma. Povesil  je  puško  in  dejal : 

„Ali  bi  se  branil  sreče,  ki  te  pri- 
čakuje ?" 

„Kaj  razumete  pod  mojo  srečo  ?“ 

„Na  primer : petdeset  tisoč  trankov  v 
zlatu.  Zlato  je  redko  in  petdeset  tisoč  fran- 
kov je  dandanes  vredno  milijon," 

„Ako  Vas  pustim  tja  noter?" 

„Da,  toda  pod  pogojem,  da  pojdeš  z 
menoj  in  pomagaš  pri  mojem  delu." 

„Toda  kaj  boste  počenjali?  V petih 
minutah  bo  ta  podzemski  hodnik  poln  vo- 
jakov, ki  Vas  ujamejo." 

,,-Ali  lahko  zabraniš  vojakom  vstop  v 
hodnik  ?“ 

»Nimam  sredstva,  nobenega  ne  po- 
znam in  ga  iščem  zaman. “ 

Hlapcu  se  je  resnično  videlo,  kako  je 
zbiral  vso  svojo  bistroumnost,  da  bi  našel 
sredstvo,  s katerim  bi  zaslužil  petdeset  tisoč 
Irankov. 

»Ali  zamoremo  jutri  noter  ?“  je  vprašal 
občan  Teodor. 

„Da,  brezdvomno ; toda  še  tekom  te 
noči  postavijo  v tem  podzemskem  hodniku 
močno  ograjo  brez  vrat.“ 

„Potem  morava  poiskati  kaj  drugega, " 
je  dejal  občan  Teodor. 

„Da,  morava  najti  drugo  sredstvo,"  je 
rekel  ključarjev  hlapec,  „iščiva.“ 

„To  je  moja  stvar,"  je  dejal  Teodor. 
„Kakšno  delo  opravljaš  v ječi  ?" 

»Odpiram  vrata  in  jih  zopet  zapiram." 
,, Ali  spiš  notri  ?“ 

,,Da,  gospod." 

»Obeduješ  in  večerjaš  notri?" 

»Ne  zmerom.  So  ure,  ko  počivam." 

,,ln  potem?" 

»izkoriščam  jih." 

„Za  kaj?" 

„Da  dvorim  lastnici  gostilne  pri  Noe- 
tovem vodnjaku  ; obljubila  je,  da  me  vzame, 
ako  si  prislužim  tisoč  in  dvesto  frankov. “ 

„Kje  se  nahaja  gostilna  pri  Noetovem 
vodnjaku  ?“ 

„V  Rue  de  la  Vieille-Draperie." 

Patriot  je  napenjal  ušesa. 

„Ah  1 ah  1“  je  dejal. 

„Vračajo  se.  Vidite,  da  bi  ne  bili  imeli 
dovolj  časa.“ 

„Ti  si  dober  dečko, “ je  rekel  patriot 
Teodor  in  stisnil  hlapcu  v pest  deset  zlatov. 

„Vraga  1“  je  dejal  in  opazoval  zlato  v 
svitu  svoje  svetilke,  „stvar  je  torej  resna?" 

„Nič  ni  resnejšega." 

„Kaj  naj  storim  ?" 

„Pridi  jutri  v gostilno  pri  Noetovem 
vodnjaku,  povem  ti,  kaj  želim  od  tebe.  Kako 
ti  je  ime  ?“ 

„Grakh." 

„Torej  dobro,  občan  Grakh.  Glej,  da  te 
do  jutrajšnega  dneva  ključar  Richard  spodi 
z službe." 

„Da  me  spodi  ? In  moje  mesto  ?" 

„Mari  hočeš  s petdesetimi  tisoči  fran- 
kov ostati  ključarjev  hlapec?" 

„Ne,  toda  dokler  sem  ubog  hlapec, 
sem  gotov,  da  me  ne  obglavijo." 

„Gotov  ?“ 

„Vsaj  približno.  Če  pa  bi  bil  bogat  in 
svoboden  . . .“ 

„Poskriješ  svoje  zlato  in  dvoril  boš  raje 
kaki  pletilki  mesto  gostilničarki  pri  Noeto- 
vem vodnjaku." 

„No,  dobro,  naj  bo." 

„Jutri  v gostilni." 

„Ob  kateri  uri?" 

„Ob  šestih  zvečer." 

„Jutri!"  je  ponovil  Teodor  in  zbežal. 

Bil  je  že  skrajni  čas,  koraki  in  glasovi 
so  se  bližali  boljinbolj.  V temnem  hodniku 
se  je  videl  odsev  luči. 

Teodor  je  dospel  k vratom,  ki  mu  jih 
je  bil  označil  pisar,  ko  je  sel  na  njegovo 
mesto.  Z vzdigalko  je  razbil  ključavnico,  hitel 
k označenemu  oknu,  je  odprl,  se  spustil  na 
ulico  in  se  zopet  nahajal  na  republiškem 
tlaku. 

Toda  še  predno  je  bil  zapustil  dvorano 
zgubljenih  korakov,  je  čul  občana  Richarda, 
ki  je  dejal: 

„Občan  stavbinski  mojster  ima  popol- 
noma prav ; podzemski  hodnik  leži  pod 
sobo  vdove  Kapet.  To  je  bilo  nevarno." 

XXXVIII. 


Kraljevič. 

Medtem  je  bil  začel  proces  proti  kraljici. 
Ni  manjkalo  sredstev,  s katerimi  bi  žrtvo- 
vali sovraštvu  ljudstva  novo  žrtev;  vzlic 
temu  je  javni  obtožitelj  Fouquier-Tinville 
sklenil,  da  bo  upošteval  tudi  nove  ovadbe, 
ki  mu  jih  je  obljubil  Simon. 

Onega  dne,  ko  sta  se  bila  srečala  v 
dvorani  zgubljenih  korakov  Simon  in  Fou- 
quier,  so  jetniki  v Templu  zopet  trepetali 
pod  utisom,  ki  ga  je  napravilo  nanje  žven- 
ketanje  orožja. 

Jetniki  sta  bili  obe  princesi  in  mali 
Louis  Kapet. 

General  Santerre  je  dospel  v stolp  s 
svojim  trobojnim  peresom  na  klobuku,  s 
svojim  čokatim  konjem  in  svojim  velikim 
mečem.  Ob  njegovi  strani  je  korakal  pisar,  ki 
je  bil  videti  bolan ; sledil  mu  je  javni  ob- 
tožitelj. 

Za  njimi  je  korakalo  nekaj  gardistov  in 
poročnik,  a na  čelu  vseh  je  stopal  Simon, 
smehljajoč  se  potuhnjeno.  V eni  roki  je 
držal  pas,  v drugi  svojo  čepico  in  kazal 
komisiji  pot. 

Tedaj,  ko  je  ubogi  otrok  bežal  pred 
Simonovo  živinsko  jezo,  je  biio  še  nekaj 
življenja  v njem ; saj  se  je  revček  upira! 
nevrednemu  ravnanju  čevljarjevemu’’  bežal 
je,  kričal  in  jokal ; bal  se  je,  trpel  in  upal. 

Danes  sta  bila  strah  in  upanje  zginila. 
Brezdvomno  je  še  trpel,  toda  mladi  muče- 
nik, ki  se  je  moral  tako  kruto  pokoriti  za 
grehe  svojih  starišev,  je  skrival  svojo  bol  v 
globini  srca  in  se  delal  navidezno  popol- 
noma neobčutljivega.  Niti  trenil  ni  z oče- 
som, ko  so  stopili  komisarji  k njegovi 
postelji. 

Pograbili  so  takoj  stolice  in  posedli : 
javni  tožitelj  ob  vzglavju,  Simon  pri  koncu 
postelje,  pisar  pri  oknu,  gardisti  s poročni- 
kom nekoliko  ob  strani,  v senci. 

Kdor  je  motril  malega  jetnika  z nekoli- 
kim sočutjem  ali  radovednostjo,  je  lahko 
opazil  bledost  na  njegovih  licih,  njegovo 
otečeno  telo  in  skrivljene  noge,  ki  so  jele 
otekati  pri  členih. 

„Ta  otrok  je  zelo  bolan,"  je  dejal  po- 
ročnik z odločnostjo,  vsled  katere  se  je 
Fouquier  ozrl. 

Mali  Kapet  je  odprl  oči,  v polsenci 
poiskal  onega,  ki  je  izgovoril  te  besede,  in 
spoznal  v njem  mladega  moža,  ki  ga  je  bil 

enkrat  na  Templovem  dvorišču  obvaroval 
pred  Simonovimi  udarci.  Njegove  temne, 
modre  oči  so  zadobile  neki  mehek  izraz, 
toda  to  je  bilo  tudi  vse. 

„Ah,  glej,  ti  si  občan  Lorin,“  je  dejal 
Simon  in  tako  vzbudil  pri  Fouquieru  zani- 
manje za  Mauricevega  prijatelja. 

„Da,  jaz  sem,  občan  Simon,"  je  odvr- 
nil s svojo  običajno  odločnostjo. 

„Kakor  se  mi  zdi,  si  dejal,  da  je  otrok 
bolan,"  je  rekel  javni  obtožitelj ; „ali  si 
zdravnik  ?“ 

„Vsaj  učil  sem  se  zdravniške  znanosti, 
četudi  nisem  doktor." 

Fouquier  je  vstal,  stopil  k Lorinu  in  se 
tiho  pomenkoval  ž njim. 

Nikdo  ni  čul  obtožiteljevih  besed ; oči- 
vidno  so  vsebovale  kako  vprašanje. 

„Oh,  oh,  ali  veruješ  kaj  takega,  občan  ? 
To  je  zelo  resna  zadeva  za  mater,"  je  od- 
vrnil Lorin. 

„Na  vsak  način  zvemo, “ je  dejal  Fou- 
quier ; »Simon  trdi,  kako  je  sam  čul  govo- 
riti dečka  o tem  ; obeta  nam,  da  ga  pripravi 
do  priznanja." 

„To  bi  bilo  ostudno,"  je  dejal  Lorin ; 
„toda  navsezadnje  je  vse  mogoče  ; Avstri- 
janka  ni  brez  grehov,  in  naredili  so  iz  nje 

— po  krivici  ali  po  pravici,  to  me  ne  briga 

— Mesalino.  A zdi  se  mi  vendar  preveč, 
da  se  ne  zadovoljujejo  s tem  in  da  ho- 
čejo narediti  iz  nje  še  Agripino.  Priznati 
moram  to.“ 

„To  je  sporočil  Simon,"  je  dejal  Fou- 
quier  brez  vsakega  občutka. 

„Ne  dvomim,  da  je  Simon  to  dejal . . . 
So  ljudje,  ki  se  ne  strašijo  nobene  ovadbe . . . 
Toda  ali  se  ti  ne  zdi,“  je  nadaljeval  Lorin 
in  uprl  svoje  oči  v Fouquiera,  „ali  se  ti  ne 
zdi  tebi,  ki  si  razumen,  pošten,  in  odločen 
mož,  da  se  sploh  pregreša  nad  človeštvom, 
kdor  izprašuje  otroka  o takih  posameznostih 
glede  onih,  ki  jih  mora  spoštovati,  kakor 
mu  velevajo  najsvetejši  zakoni  narave  ?“ 

Obraz  javnega  obtožitelja  je  ostal  ne- 
spremenjen ; Fouquier  je  potegnil  iz  žepa 
listek  in  ga  pokazal  Lorinu. 

„Konvent  mi  ukazuje,  da  vodim  pre- 
iskavo/' je  dejal,  „ostalo  me  ne  briga,  in 
jaz  preiskujem." 

„Res  je,“  je  rekel  Lorin,  „in  priznavam, 
ko  bi  ta  otrok  izpovedal ..." 

Mladi  mož  je  prekinil  samega  sebe  in 
zmajeval  z glavo;  tako  ga  je  prevzel  stud. 

Fouquier,  ki  mu  ta  pogovor  očitno  ni 
ugajal,  se  je  obrnil  k pisarju  in  rekel : 

„Zaslišavanje  prične ; pisar,  pero  v 
roko !“ 

„Tiho!“  je  zaklical  Santerre ; „občan 
Fouquier  bo  izpraševal  otroka." 

„Kapet,“  je  vprašal  javni  obtožitelj, 
„ali  veš,  kaj  se  je  zgodilo  iz  tvoje  matere?" 

Obraz  mladega  Ludovika,  bled  kot 
mramor,  je  postal  ognjenordeč ; toda  Ludo- 
vik  ni  odgovoril. 

„ Ali  nisi  čul,  Kapet?“  je  vprašal  javni 
obtožitelj. 

Ludovik  je  še  vedno  molčal. 

„Oh,  že  čuje,“  je  dejal  Simon,  „toda 
tak  je  kakor  opica;  noče  odgovoriti,  ker  se 
boji,  da  bi  ga  smatrali  za  človeka  in  bi 
moral  potem  delati." 

„Odgovori,  Kapet,"  je  dejal  Santerre; 
„komisija,  ki  jo  je  poslala  skupščina,  te 
vprašuje,  in  ti  se  moraš  pokoriti  zakonom." 

Otrok  je  obledel,  toda  ni  odgovoril. 

Simona  je  oblivala  jeza. 

„ Ali  boš  odgovarjal,  mladi  volk  ?“  je 
vzkliknil  in  mu  pomolil  pest. 

„ Molči,  Simon,"  je  dejal  Fouquier,  „ti 
nimaš  besede ; drugič  so  ti  že  to  dejali  v 
moji  prisotnosti ; prvič  je  bilo,  ko  si  obto- 
ževal Tisonovo  hčer." 

Simon  je  molčal. 

„ Ali  te  je  tvoja  mati  ljubili,  Kapet?“ 
je  vprašal  Fouquier. 

Zopet  molk. 

»Pravijo,  da  ne,“  je  nadaljeval  obtožitelj. 

Nekaj  kakor  smeh  se  je  pojavilo  na 
otrokovih  bledih  ustnicah. 

„Toda  če  vam  pravim, “ je  kričal  Simon, 
„da  mi  je  sam  povedal,  kako  ga  je  še  pre- 
več ljubila." 

»Glej,  Simon,  kako  je  sitno,  da  mali 
Kapet,  ki  je  med  štirimi  očmi  tako  zgovo- 
ren, postaja  pred  tolikimi  ljudmi  nem,“  je 
pripomnil  Lorin. 

„Oh,  ko  bi  bila  sama,  toda  žalibog 
nista  sama.  Oh,  ko  bi  bila  sama,  vrli 
Simon,  izborni  patriot,  kako  bi  pretepal  ubo- 
gega otroka,  kajneda  ?“ 

„0 ! . . .“  je  zamrmral  Simon  škripajoč 
z zobmi. 

„Kapet,“  je  nadaljeval  Fouquier,  „ali  si 
Simonu  kaj  priznal?" 

Oči  otroka,  ki  se  ni  ozrl,  so  zadobile 
neki  izraz  neopisne  ironije. 

„0  svoji  materi?"  je  dejal  obtožitelj. 

Zaničljiv  pogled  je  švignil  kot  blisk  iz 
kraljevičevih  oči. 

„Odgovori,  da  ali  ne !"  je  vzkliknil 
Santerre. 

„Reci,  da !"  je  rjovel  Simon  in  zavihtel 
svoj  pas  nad  otrokom. 

Otrok  je  trepetal,  toda  ni  napravil  niti 
najmanjše  kretnje,  da  bi  se  ubranil  udarca. 
Navzoči  so  nejevoljno  vzkliknili.  Lorin  je 
planil  k Simonu  in  ga  prijel  za  zapestje,  še 
predno  je  povesil  laket. 

,, Ali  me  spustiš  ?“  je  kričal  Simon,  rdeč 
kot  rak  od  jeze. 

„Čuj,“  je  dejal  Fouquier,  „nič  slabega 
ni,  če  mati  ljubi  svojega  otroka ; povej  nam, 
na  kak  način  te  je  tvoja  mati  ljubila,  Kapet. 
To  ji  bo  koristilo." 

Mladi  jetnik  je  vztrepetal  ob  misli,  da 
bi  zamogel  koristiti  svoji  materi ; zato  je 
odgovoril : 

„Ljubila  me  je,  kakor  ljubi  mati  svo- 
jega sina,  gospod ; obstoji  samo  ena  vrsta 
materine  ljubezni,  kakor  tudi  samo  ena 
vrsta  otroške  ljubezni." 

„ln  jaz,  mala  kača,  trdim,  da  si  mi  sam 
povedal,  kako  je  tvoja  mati . . 

„Morda  se  ti  je  sanjalo,"  mu  je  segel 
Lorin  mirno  v besedo,  „večkrat  vidiš  stra- 
hove, Simon." 

„Lorin ! Lorin !"  je  zaškripal  Simon  z 
zobmi. 

„No,  da,  Lorin,  in  potem?  Ni  mogoče 

pobiti  tega  preklicanega  Lorina ; on  pobija 
druge,  ako  so  hudobni ; ni  mogoče  ga  ova- 
diti, kajti  to,  kar  je  storil,  da  je  namreč  za- 
držal tvojo  roko,  je  storil  pred  generalom 
Santerrom  in  občanom  Fouquierom,  ki  odo- 
bravata njegov  čin  in  ki  nista  mlačneža! 
Ni  torej  mogoče,  da  bi  ga  obglavili  kakor 
Heloiso  Tison ; to  te  jezi,  to  te  dela  be- 
snega, kajneda  ? Toda  stvar  je  pač  taka, 
moj  ubogi  Simon !“ 

„Pozneje ! pozneje !”  je  odvrnil  čevljar 
in  se  režal  kakor  hijena. 

Simon  je  stiskal  pesti,  polne  črnih  ma- 
dežev, s katerimi  se  je  ponašal,  toda  ome- 
jiti se  je  moral  na  to,  kakor  je  dejal  Lorin 

„No,  ker  je  že  pričel  govoriti,  bo  tudi 
nadaljeval,”  je  rekel  Santerre ; „dalje,  občan 
Fouquier.” 

„Ali  hočeš  odgovarjati  ?“  je  vprašal 
Fouquier. 

Otrok  je  še  vedno  molčal. 

„Vidiš,  občan,  vidiš  ?“  je  vzkliknil 
Simon. 

„Čudna  je  ta  trdovratnost  tega  otroka,” 
je  dejal  Santerre,  nehote  ganjen  od  te  pov- 
sem kraljevske  stanovitnosti. 

„Slabo  so  mu  svetovali,”  je  opomnil 
Lorin. 


346  — 


„Kdo  pa?"  je  vprašal  Santerre. 

„Vraga,  njegov  zaščitnik." 

„Ti  me  obtožuješ  ?"  je  vzkliknil  Simon, 
„ovajaš  me ! Ah,  to  je  res  čudno." 

„Mogoče  si  pridobimo  otroka  z dobro 
besedo,"  je  dejal  Fouquier  in  se  obrnil  k 
dečku,  ki  se  je  zdel  popolnoma  neobčutljiv. 

„Čujte,  mladi  človek,  “ je  dejal,  „odgo- 
vorite  narodni  komisiji ; ne  obtežujte  njenega 
položaja  s tem,  da  odklanjate  potrebna  po- 
jasnila. Pripovedovali  ste  občanu  Simonu  o 
božanju  Vaše  matere,  pripovedovali  ste  mu 
tudi  o načinu  tega  božanja." 

Ludovik  se  je  ozrl  naokoli  in  ko  je 
ugledal  Simona,  mu  je  švignila  iskra  so- 
vraštva iz  oči. 

,, Ali  ste  nesrečni?"  je  vprašal  javni 
obtožitelj ; „ali  Vam  je  morda  stanovanje 
pretesno,  ali  Vam  ne  ugaja  hrana,  ali  rav- 
najo grdo  z Vami  ? Ali  hočete  več  svobode, 
druge  mize,  drugega  varuha  ? Hočete  konja, 
s katerim  pojahate  na  sprehod?  Ali  želite 
družbe  otrok,  ki  so  Vaše  starosti  ?“ 

Ludovik  je  vztrajal  v svojem  globokem 
molku,  ki  ga  je  bil  pretrgal  le,  da  je  lahko 
branil  svojo  mater. 

Komisija  je  osupnila  od  začudenja ; ne- 

verjetna  se  ji  je  zdela  ta  stanovitnost,  ta 
razum. 

„Oh,  ti  kralji,"  je  dejal  Santerre  pod 
glasom,  „kako  pleme ! Ravnotaki  so  kakor 
tigri;  že  majhni,  so  polni  hudobije." 

„Kako  naj  sestavim  zapisnik  ?"  je  vpra- 
šal pisar  v zadregi. 

„To  delo  najbolje  opravi  Simon,"  je 
rekel  Lorin,  „nič  ni  treba  pisati,  in  zato  bo 
on  najpripravnejši." 

Simon  je  pomolil  svojemu  nespravlji- 
vemu sovražniku  pest  pod  nos. 

Lorin  se  je  smejal. 

„Onega  dne  se  ne  boš  tako  smejal,  ko 
boš  moral  kihniti  v vrečo,"  je  vzkliknil 
Simon,  pijan  od  jeze. 

„Ne  vem,  ali  pojdem  še  pred  teboj  k 
oni  mali  ceremoniji,  s katero  mi  pretiš,  ali 
pa  ti  bom  sledil,"  je  dejal  Lorin ; „toda 
vem,  da  se  bo  marsikdo  smejal,  ko  prideš 
ti  na  vrsto.  Bogovi  — rekel  sem  „bogovi“ 
v množini  — bogovi!  Kako  grd  boš  tistega 
dne,  Simon,  naravnost  ostuden  boš !"  je 
vzkliknil  Lorin  in  se  postavil,  prostosrčno  se 
smejoč,  za  komisijo. 

Komisija  je  opravila  svoje  delo  in 
odšla. 

Ko  je  otrok  videl,  da  njegovih  mučil- 
cev  ni  več,  je  zapel  v svoji  postelji  neko 
otožno,  kratko  pesem,  ki  jo  je  njegov  oče 
peval  najraje. 


XXXIX. 

Šopek  vijolic. 

Sreča  in  mir,  ki  sta  objemala  Maurica 
in  Genevievo,  nista  trajala  dolgo. 

Nevihte,  ki  vzbujajo  vihar  in  bliske, 
stresajo  golobje  gnezdo  obenem  z dreve- 
som, ki  je  ima  v svojem  zavetju. 

Genevievo  je  preganjal  strah  za  stra- 
hom. Dobro  je  poznala  svojega  soproga  in 
vedela  je,  da  se  je  rešil  takoj,  ko  je  po- 
begnil ; četudi  gotova  njegove  rešitve,  se  je 
bala  za  lastno  življenje. 

Bala  se  je  zaupati  svojo  bolest  najpo- 
gumnejšemu možu  onega  časa,  ko  nihče  ni 
poznal  strahu;  toda  na  njenih  objokanih 
očeh  in  njenih  obledelih  ustnicah  se  je  po- 
znalo, da  trpi, 

Nekega  dne  se  je  vrnil  Maurice  na 
tihem  domov,  ne  da  bi  ga  bila  Genevieva, 
globoko  zatopljena  v misli,  cula.  Maurice  je 
postal  na  pragu  in  opazoval  Genevievo,  ki 
je  nepremično,  z odrevenelimi  očmi  in  z 

glavo,  sklonjeno  na  prsi,  sedela  na  svoji 
stolici. 

Gledal  jo  je  nekoliko  hipov  z globoko 
žalostjo ; kajti  vse,  kar  se  je  dogajalo  v 
srcu  mlade  ženske,  se  mu  je  mahoma  ra- 
zodelo, kakor  da  bi  bil  čital  slednjo  misel  v 
njem.  Nato  je  stopil  k njej  in  ji  dejal : 

„Vi  ne  ljubite  več  Francije,  Genevieva, 
priznajte  mi.  Bežite  celo  pred  zrakom,  ki  ga 
tu  vdihujemo  vase,  in  obotavljate  se  stopiti 
k oknu.“ 

„Ah!“  je  dejala  Genevieva,  „dobro 
vem,  da  Vam  ne  morem  skrivati  svojih 
misli.  Prav  ste  uganili,  Maurice.“ 

»Dežela  je  vendar  Iepa,“  je  odvrnil 
mladi  mož,  »življenje  je  v sedanjih  časih 
važno  in  polno  dogodkov;  to  šumno  delo- 
vanje tribune,  klubov,  zarot  nam  sladi  urice 
ob  peči.  Človek  ljubi  tako  strastno,  ko  se 
vrača  domov,  saj  se  boji,  da  naslednjega 
dne  ne  bo  mogel  več  ljubiti,  ker  ga  morda 
ne  bo  več. 

Genevieva  je  zmajevala  z glavo  in  od- 
vrnila : 

»Nehvaležna  dežela  napram  onim,  ki  ji 
služijo  !“ 

»Zakaj  ?“ 

„Da,  Vi,  ki  ste  toliko  storili  za  njeno 
svobodo,  mar  niste  Vi  danes  napol  sum- 
ljivi ?“ 

„Toda  Vi,  draga  Genevieva,“  je  dejal 
Maurice  s pogledom,  pijanim  od  ljubezni, 
„Vi,  zaprisežena  in  delavna  sovražnica  te 
svobode,  spite  mirno  in  varno  pod  streho 
republikanca;  kakor  vidite,  se  sklepa  po- 
ravnava. “ 

„Da,  da,  toda  to  ne  bo  dolgo  trajalo, 
kajti,  kar  ni  pravično,  nima  obstanka.  “ 

„Kaj  kočete  reči  s tem?“ 

„ Povedati  Vam  hočem,  da  jaz,  to  se 
pravi,  aristokratinja,  ki  sanja  o porazu  Vaše 
stranke  in  o pogibelji  Vaših  nazorov,  ki  celo 
v Vaši  hiši  deluje  za  vzpostavljanje  prejšnjih 
razmer,  ki  bo  obsojena  na  smrt,  ko  pride 
resnica  na  dan  — da  jaz  nočem  ostati  dalje 
pri  Vas  kot  zli  duh  Vaše  hiše ...  ne,  no- 
čem Vas  tirati  na  morišče. “ 

„In  kam  pojdete,  Genevieva  ?“ 

„Kam  pojdem  ? Nekega  dne,  ko  Vas  ne 
bo  tu,  se  napotim  tja  in  se  naznanim  sama, 
ne  da  bi  povedala,  od  kje  prihajam/* 

„Oh,  že  nehvaležnost  1“  je  vzkliknil  Mau- 
rice, zadet  na  dno  srca. 

„Ne,“  je  odvrnila  mlada  žena  in  se 
oklenila  Mauricevega  vratu,  „ne  prijatelj,  to 

je  ljubezen,  najudanejša  ljubezen,  prisegam 
Vam.  Nisem  hotela,  da  ujamejo  Moranda 
in  da  ga  obglavijo  kot  upornika;  nočem 
tudi,  da  mi  ujamejo  ljubimca  in  da  ga  umo- 
rijo kot  izdajalca." 

„Vi  storite  to,  Genevieva?"  je  dejal 
Maurice. 

„Tako  resnično,  kakor  je  Bog  v ne- 
besih ! Sicer  ni  le  strah,  ki  me  sili  k temu, 
peče  me  tudi  vest." 

Sklonila  je  glavo,  kakor  da  bi  bil  kes 
pretežak  zanjo. 

„Oh,  Genevieva !“  je  dejal  Maurice. 

„Dobro  razumete,  kar  govorim  in  še 
posebno  to,  kar  čutim,"  je  nadaljevala  Ge- 
nevieva, kajti  vest  peče  tudi  Vas.  Veste,  da 
sem  se  Vam  udala,  Maurice,  ne  da  bi  bila 
imela  moči  nad  samo  seboj ; da  ste  me 
vzeli,  ko  nisem  bila  opravičena,  da  bi  se 
Vam  udala." 

„Dovolj  1"  je  rekel  Maurice,  „dovolj !“ 
Čelo  se  mu  je  zmračilo,  v očeh  se  mu  je 
porajal  žalosten  sklep. 

„Pokažem  Vam,  Genevieva,  je  dejal 
mladi  mož,  „da  ljubim  samo  in  edino  Vas. 
Dokažem  Vam,  da  mi  ni  nobena  žrtev  pre- 
velika. Vi  sovražite  Francijo,  no,  dobro ! 
Naj  bo,  zapustiva  Francijo." 

Genevieva  je  sklenila  roki  in  pogledala 
svojega  ljubimca  z nekim  izrazom  navdu- 
šenja. 

,, Ali  me  ne  varate,  Maurice  ?"  je  za- 
jecljala. 

„Mari  sem  Vas  kdaj  varal  ?“  je  dejal 
Maurice ; „morda  tedaj,  ko  sem  onečastil 
samega  sebe,  da  sem  Vas  pridobil !“ 

Genevieva  je  približala  svoje  ustnice 
ustnicam  mladega  moža  in  se  obesila  lju- 
bimcu okoli  vratu. 

„Da,  prav  imaš,  Maurice,"  je  dejala, 
„varala  sem  te.  To,  kar  čutim,  ni  več  kes; 
moja  duša  je  morda  izprijena ; toda  vsaj 
umel  jo  boš,  ker  ljubim  te  preveč,  da  bi 
gojila  drugačno  čustvo  razen  bojazni,  da  te 
zgubim.  Pojdiva  daleč,  prijatelj,  pojdiva  tja, 
kjer  naju  ne  more  nihče  dohiteti." 

„Oh,  hvala,  hvala !“  je  dejal  Maurice, 
ves  očaran. 

„Toda  kako  bežati?"  je  vprašala  Ge- 
nevieva tresoč  se  pri  tej  strašni  misli. 
„Dandanes  ni  lahko  ubežati  bodalom  mo- 
rilcev z dne  2.  septembra  ali  pa  sekiri  rabljev 
z dne  21.  januarja." 

„Genevieva,  Bog  naju  bo  čuval.  Čuj, 
danes  mi  bo  poplačano  dobro  delo,  ki  sem 
je  hotel  storiti.  Hotel  sem  rešiti  nekega 

ubogega  duhovnika,  ki  se  je  učil  z menoj. 
Šel  sem  k Dantonu,  *)  in  na  njegovo  zah- 
tevo je  odbor  za  javni  blagor  podpisal 
potni  list  za  tega  nesrečneža  in  njegovo  sestro. 
Potni  list  mi  je  izročil  Danton ; toda  mesto 
da  bi  prišel  ponj,  kakor  sem  mu  bil  na- 
ročil, je  nesrečni  duhovnik  vstopil  h karme- 
litancem  in  tam  umrl.“ 

„Kaj  se  je  zgodilo  s potnim  listom?" 

,,Imam  ga  še  vedno  ; danes  je  vreden 
milijon;  vreden  je  še  več  nego  toliko,  kajti 
pomenja  življenje,  srečo." 

„Oh,  moj  Bog,  moj  Bog,  hvala  ti  i“  je 
vzkliknila  mlada  žena. 

„Kdaj  odideva  od  tu,  Maurice?" 

„čez  eno  uro." 

Nihče  ne  sme  vedeti,  da  odpotujeva." 

„Nihče  ne  zve.  Pohitim  k Lorinu ; on 
ima  voz  brez  konja,  jaz  konja  brez  voza ; 
ko  se  vrnem,  odpotujeva.  Ti,  Genevieva, 
ostaneš  tu  in  pripraviš  vse  potrebno  za  od- 
potovanje.  Ne  rabiva  mnogo  prtljage,  kajti 
kupila  bova  na  Angleškem,  česar  potre- 
bujeva. Scevoli  naročim,  da  odide.  Lorin 
mu  pojasni  nocoj,  ko  bova  že  daleč,  vzrok 
najinega  odhoda." 

*)  Danton  = eden  glavnih  voditeljev  fran- 
coske revolucije.  . ■ 

„Kaj  pa,  če  naju  ujamejo  na  poti  ?" 

,, Ali  nimava  potnega  lista?  Napotiva 
se  k Hubertu,  oskrbniku  mojega  posestva, 
čigar  dohodke  mi  bo  poštenjak  še  nadalje 
pošiljal.  Hubert  pripada  mestni  občini  v 
Abbevillu ; pospremi  naju  od  Abbevilla  do 
Boulogne  in  naju  bo  čuval ; v Boulogni 
kupiva  ali  pa  najameva  ladjo." 

„Da,  da,  dragi  prijatelj,  upam,  da  se 
nama  beg  posreči.  Toda  sreča  je  skoro  pre- 
velika, bojim  se  za  vsak  hip,  ki  leži  vmes. 
Ah,  vrni  se  čimprej !“ 

„Predno  mine  pol  ure,  sem  zopet  tu." 

„Kaj,  če  Lorina  ne  bo  doma  ?“ 

„To  nič  ne  de ; njegov  sluga  me  pozna. 
Ali  ne  smem  tudi  v njegovi  odsotnosti 
vzeti  vsega  pri  njem,  kar  se  mi  poljubi  ? 
On  bi  storil  ravnotako  tu  pri  meni." 

„Dobro,  dobro." 

„Ti,  moja  Genevieva,  imej  vse  pri- 
pravljeno in  omeji  se  le  na  najpotrebnejše; 
najin  odhod  ne  sme  biti  podoben  procesiji." 

„Bodi  brez  skrbi," 

Mladi  mož  je  stopil  k vratom. 

„Maurice !"  je  vzkliknila  Genevieva. 
Ozrl  se  je  in  videl,  kako  je  mlada  žena  iz- 
tegovala roke  proti  njemu. 

„Na  svidenje !"  je  dejal,  „na  svidenje, 


— 355  — 


moja  ljubezen,  imej  pogum  ! Čez  pol  ure  se 
vrnem." 

Genevieva  je  ostala  sama,  zaposlena  s 
pripravami  za  odpotovanje.  Zbrala  je  že  vse 
potrebno ; stolice,  sofo  in  glasovir  je  pokri- 
vala obleka,  perilo  in  knjige,  s katerimi  je 
imela  napolniti  kovčege. 

Naenkrat  je  začula,  kako  je  ključ  za- 
škripal v vratih. 

„Dobro,"  je  rekla,  „Scevola  se  vrača ; 
morda  ga  Maurice  ni  srečal  ?“ 

Nadaljevala  je  svoje  delo.  Hotela  je 
zvezati  neke  muzikalje  s trakom,  toda  ni  ga 
imela  pri  roki;  zato  je  zaklicala: 

„Scevola !“ 

Iz  sosednje  sobe  so  se  bližali  koraki. 

„Scevola !“  je  ponovila  Genevieva,  „pri- 
dite,  prosim  Vas." 

„Tukaj  sem,"  je  dejal  neki  glas. 

Genevieva  se  je  naglo  ozrla  in  grozno 
zakričala. 

„M oj  soprog!" 

„Da,  jaz  sem,"  je  dejal  Dixmer  mirno. 

Genevieva  je  čutila,  kako  se  ji  je  za- 
vrtelo v glavi ; iztegnila  je  roki  in  se  sklo- 
nila nazaj.  Želela  si  je  samo,  da  bi  se 
odprl  prepad  pod  njo  in  jo  požrl. 

Dixmer  jo  je  ulovil  v svoje  naročje  in 
jo  nesel  na  sofol 

„No,  kaj  Vam  je,  dragica  ?“  je  vprašal 
Dixmer  „ali  upliva  moja  navzočnost  tako 
neprijetno  na  Vas?“ 

„Umiram,“  je  jecljala  Genevieva,  padla 
vznak  in  si  pokrivala  oči  z rokama,  da  bi 
ne  videla  strašne  prikazni. 

„Dobro,“  je  dejal  Dixmer,  „ali  ste  me 
smatrali  že  za  mrtvega,  ljuba  moja,  in  mi- 
slite morda,  da  stoji  pred  Vami  moj  duh  ?“ 

Genevieva  se  je  ozirala  z medlimi 
očmi  naokoli.  Ko  je  uzrla  Mauricevo  sliko, 
je  zdrknila  s sofe  in  se  zgrudila  na  kolena, 
kakor  da  bi  hotela  prositi  pomoči  od  te  ne- 
zavestne, neobčutljive  slike. 

Uboga  žena  je  dobro  umela,  kake 
pretnje  se  skrivajo  pod  Dixmerjevo  navi- 
dezno mirnostjo. 

„Da,  ljubi  otrok, “ je  nadaljeval  strojar, 
„jaz  sem ; morda  ste  menili,  da  me  ni  več 
v Parizu ; toda  ne,  ostal  sem.  Dan  pozneje, 
ko  sem  zapustil  dom,  sem  se  zopet  vrnil  in 
našel  kupček  pepela.  Vprašal  sem  po  Vas, 
nihče  Vas  ni  bil  videl.  Iskal  sem  Vas 
povsod,  in  mnogo  truda  me  je  stalo,  da 
sem  Vas  našel.  Priznavam,  nisem  verjel,  da 
ste  tu;  toda  slutil  sem,  in  kakor  vidite, 

sem  prišel  sem.  Glavna  stvar  je,  da  sem  tu 
in  da  ste  Vi  tu.  Kako  se  počuti  ljubi  Mau- 
rice ? V resnici,  trdno  sem  prepričan,  da  ste 
mnogo  trpeli.  Vi,  taka  pristašica  kralja,  ste 
bili  prisiljeni  živeti  pod  streho  tako  fana- 
tičnega republikanca." 

„Moj  Bog!"  je  šepetala  Genevieva, 
„moj  Bog,  usmili  se  me." 

„Sicer  pa,"  je  nadaljeval  Dixmer  in 
gledal  naokoli,  „sicer  me  tolaži,  moja  ljuba, 
da  imate  tu  tako  stanovanje  in  da  ste  le 
malo  trpeli  vsled  izgona,  kakor  se  zdi. 
Odkar  nam  je  pogorela  hiša,  sem  se  pote- 
pal okoli,  kakor  je  nanesel  slučaj ; brez 
premoženja  sem  stanoval  po  kleteh,  spal 
sem  na  dnu  ladij,  tupatam  tudi  po  kloakah, 
ki  se  izlivajo  v Seino. 

„Gospod !“  je  vzkliknila  Genevieva. 

„Tu  vidim  lepo  sadje;  večkrat  sem 
pogrešal  sladkih  reči  in  bil  sem  večkrat 
brez  kosila." 

Genevieva  je  ihteč  zakrivala  obraz  s 
svojo  roko. 

„Pribogu,  izgnanec  se  ne  sprehaja  po 
Parizu  tako  brezskrbno,  kakor  lepa,  mlada 
ženska,  in  jaz  nisem  imel  sreče,  da  bi  po- 
znal gorečega  republikanca,  ki  bi  me  lahko 
skrival  pred  svetom." 

„Gospod,  gospod/'  je  vzklikala  Gene- 
vieva,  „ imejte  usmiljenje  z menoj  ! Saj  vi- 
dite, da  umiram." 

„Seveda  vsled  razburjenja,  razumem ; 
bili  ste  zelo  vznemirjeni  radi  mene ; toda 
potolažite  se,  sedaj  sem  tukaj,  vrnil  sem  se, 
in  ne  ločiva  se  nikoli  več,  madama." 

„Oh,  Vi  me  umorite !“  je  vzkliknila  Ge- 
nevieva, 

Dixmer  jo  je  pogledal  z groznim  na- 
smehom na  ustnicah. 

„Umoriti  nedolžno  žensko  1 Oh,  kaj  go- 
vorite vendar  ? Skoro  bi  bili  kmalu  ob 
pamet  vsled  bridkosti,  ki  Vam  jo  je  priza- 
devala moja  odsotnost." 

„Gospod,"  je  vzkliknila  Genevieva,  „s 
sklenjenima  rokama  Vas  prosim,  da  me  raje 
umorite,  nego  da  se  mi  tako  neusmiljeno 
rogate.  Ne,  nisem  nedolžna ; da,  zaslužila 
sem  smrt,  gospod.  Umorite  me,  gospod, 
umorite  me!" 

„Priznavate  torej,  da  zaslužite  smrt?" 

„Da,  da." 

„In  da  bi  jo  mirno  pretrpeli,  in  bi  se  tako 
pokorili,  ne  vem,  za  kateri  zločin,  katerega 
se  obdolžujete  ?" 

„Udarite,  gospod ; ne  boste  čuli  vzklika 
iz  mojih  ust,  in  mesto  da  bi  Vas  prekli- 

njala,  bom  blagoslavljala  roko,  ki  me  tepe.“ 

„Ne,  ne  bom  Vas  tepel;  toda  da 
umrete,  to  je  verjetno.  Ali  Vaša  smrt  ne  bo 
sramotna,  česar  ste  se  lahko  bali,  temveč 
veličastna  kakor  najlepša  smrt.  Zahvalite  se 
mi,  gospa,  kaznujem  Vas  s tem,  da  Vas 
storim  neumrjočo.“ 

„Kaj  mislite  početi  ?“ 

»Zasledovati  morate  cilj,  po  katerem 
smo  stremili,  ko  smo  bili  prekinjeni  na  tej 
poti.  Zase  in  zame  umrete  omadeževana,  za 
druge  pa  kakor  mučenica." 

„0  moj  Bog,  jaz  še  zblaznim,  ko  tako 
govorite  z menoj.  Kam  me  vodite,  kam  me 
tirate  ?“ 

„Najbrže  v smrt." 

»Dovolite  mi,  da  opravim  molitev." 

„H  komu  ?" 

»To  Vas  ne  briga ! S tem,  da  me 
umorite,  poplačam  svojo  krivdo  in  Vam 
nisem  ničesar  več  dolžna." 

»Dobro,"  je  dejal  Dixmer,  »počakam 
Vas." 

In  odšel  je  v sosednjo  sobo. 

Genevieva  je  pokleknila  pred  Mauricevo 
sliko  in  se  z obema  rokama  tiščala  za  srce, 
ki  ji  je  hotelo  počiti. 

»Maurice,"  je  dejala  tiho,  »odpusti  mi. 
Nisem  pričakovala,  da  bom  srečna,  toda  vedela 
sem,  da  te  osrečim.  Maurice,  ugrabljam  ti 
srečo,  ki  je  bila  tvoje  življenje ; odpusti  mi 
svojo  smrt,  moj  nad  vse  ljubljeni/' 

Iz  svojih  dolgih  las  je  odstrigla  koder,  ga 
ovila  okoli  vijoličnega  šopka,  ki  ga  ji  je 
zadnjič  prinesel  Maurice,  ter  ga  položila  pod 
sliko. 

„No,  ali  ste  pripravljeni?"  je  vprašal 
Dixmer. 

„Da!“  je  šepetala  Genevieva. 

„Oh,  saj  je  še  časa,  madama",  je  od- 
vrnil Dixmer ; „meni  se  ne  mudi  1 Sicer  se 
Maurice  kmalu  vrne,  in  veselilo  bi  me,  ako 
se  mu  bom  mogel  zahvaliti  za  gostoljub- 
nost, ki  Vam  jo  je  izkazal!" 

Genevieva  je  vztrepetala  ob  strašni  misli, 
da  bi  se  njen  ljubimec  in  njen  soprog 
utegnila  srečati. 

Urno  je  vstala  in  dejala  : 

„Dobro  je,  pripravljena  sem  !“ 

Dixmer  je  stopal  naprej.  Genevieva  mu 
je  sledila  z napol  zaprtimi  očmi  in  z glavo 
sklonjeno  nazaj.  Stopila  sta  v voz,  ki  je 
čakal  pred  durmi.  Voz  je  oddrdral. 

XL. 


Gostilna  pri  Noetovem  vodnjaku. 

Mož  v karmanjoli,  divji  patriot  z me- 
dvedjo kučmo,  ki  je  trdil,  da  je  nosil  glavo 
lambalske  princese,  se  je  dan  po  tem  večeru, 
bogatem  na  dogodkih,  napotil  v gostilno 
pri  Noetovem  vodnjaku.  Bilo  je  okoli 
sedme  ure. 

Sedel  je  pri  gostilničarju,  ali  bolje,  pri 
gostilničarki  v ozadju  temne,  od  tobaka  in 
svetilk  okajene  izbe,  v kateri  je  sedelo  le 
malo  vsakdanjih  gostov.  Jedel  je  dozdevno 
ribe  s črnim  maslom.  Kmalu  je  odšlo  troje 
poslednjih  gostov,  in  ko  je  ura  odbila  tričetrt 
na  osem,  je  patriot  ostal  sam. 

Kmalu  je  zazvonil  na  vhodnih  vratih 
zvonček  tako  močno,  da  se  je  naš  patriot 
stresel.  Zopet  je  zagrabil  ribo  in  je,  ne  da 
bi  bila  gostilničarka  opazila,  zalučal  polo- 
vico nekemu  psu,  polovico  mački,  ki  se  je 
igrala  s psom  in  ki  ga  je  vkljub  temu  ob- 
čutno opraskala  s svojimi  kremplji. 

Vrata  z belo-rdečo  zaveso  so  se  od- 
prla : vstopil  je  mož,  oblečen  približno  po 
načinu  patriotov,  samo  da  ni  nosil  kučme, 
ki  jo  je  bil  zamenjal  z rdečo  čepico.  Za 

pasom  je  imel  zataknjen  velikanski  šop  ključev, 
a poleg  je  visela  široka  vojaška  sablja. 

„Mojo  juho  ! moj  bokal  !“  je  upil  mož, 
ki  je  vstopil  v skupno  sobo,  ne  da  bi  se 
bil  dotaknil  rdeče  čepice,  in  ki  se  je  omejil 
na  to,  da  je  hišno  gospodinjo  pozdravil 
samo  z glavo. 

Vzdihnil  je  kakor  od  trudnosti  in  sel  za 
mizo,  ki  je  bila  našemu  patriotu  najbližja. 

Gostilničarka  je  vstala  in  odšla  po  za- 
htevane reči. 

Ko  so  se  zaprla  vrata  za  njo  in  ko  je  mož 
s kučmo  v svitu  edine  svetilke  zapazil  v 
ogledalu,  ki  je  viselo  njemu  nasproti,  da  je 
soba  popolnoma  prazna,  je  dejal,  ne  da  bi 
se  bil  obrnil : ,, Dober  večer. “ 

„Dober  večer,  gospod, “ je  odvrnil  no- 
vodošli  gost. 

„No,“  je  vprašal  patriot  s hlinjeno  ma- 
lomarnostjo, „kako  daleč  smo  že  ?“ 

„Konec  je.“ 

„Česa  je  konec  ?“ 

„Kakor  sva  se  bila  domenila,  sem  se 
sprl  z očetom  Richardom  radi  službe.  Dejal 
sem  mu,  da  imam  slab  posluh,  da  se  mi 
vrti  v glavi ; delal  sem  se,  kakor  da  mi 
prihaja  v pisarni  slabo." 

„Dobro,  in  potem  ?“ 

„Nato  je  očka  Richard  poklical  soprogo, 
ki  mi  je  jela  drgniti  nos  s kisom,  nakar  sem 
se  zopet  zavedel/' 

„Dobro,  in  potem  ?" 

„Nato  sem  dejal,  kakor  sva  se  bila  do- 
govorila, da  mi  namreč  pomanjkanje  zraka 
provzroča  omotico,  ker  sem  zelo  slabokr- 
ven, in  da  mi  služba  v ječi,  kjer  se  nahaja 
ravnokar  štiristo  jetnikov,  škoduje  “ 

„In  kaj  sta  onadva  rekla  k temu?" 
„Mamica  Richard  me  je  pomilovala." 
„In  očka  Richard?" 

„Pokazal  mi  je  vrata." 

„Da  ti  je  pokazal  vrata,  ni  še  dovolj." 
„Potrpite  vendar;  mamica  Richard,  ki 
je  dobra  ženska,  mu  je  očitala,  da  nima 
srca,  ker  da  sem  družinski  oče." 

„ln  kaj  je  odvrnil  nato?" 

„ Rekel  je,  da  ima  prav,  toda  prvi  pogoj 
za  službo  jetniškega  hlapca  je  ta,  da  ostane 
v ječi,  v kateri  je  nameščen ; republika  da 
se  ne  šali  in  da  obglavlja  one,  katerim  se 
pri  izvrševanju  službe  vrti  v glavi." 
„Vraga!“  je  vzkliknil  patriot. 

„In  očka  Richard  se  ne  moti.  Odkar  je 
tam  zaprta  Avstrijanka,  peklensko  pazijo 
nanjo". 

„Nadaljujte“,  je  dejal  patrijot,  ne  da  bi 
se  bil  okrenil. 

„Pričel  sem  vzdihovati  in  tožiti,  da  se 
počutim  slabo ; zahteval  sem,  da  me  pre- 
nesejo v sobo  za  bolnike  in  zagotavljal,  da 
mi  otroci  umro,  ako  mi  vzamejo  plačo". 

„Kaj  pa  očka  Richard?" 

„Očka  Richard  je  odvrnil,  da  jetniški 
hlapec  ne  potrebuje  otrok". 

„Toda  jaz  menim,  da  je  Richardova 
na  tvoji  strani?" 

„K  sreči  se  je  pričela  zopet  pričkati 
s soprogom  in  mu  očitati,  da  je  brezsrčnež, 
tako  da  je  očka  Richard  navsezadnje  dejal : 
,No,  dobro,  občan  Grakh,  dogovori  se  s ka- 
kim prijateljem,  ki  ti  da  nekaj  na  račun 
tvoje  plače;  predstavi  mi  ga  za  svojega 
namestnika,  in  jaz  ti  obljubljam,  da  ga 
sprejmem.'  Nato  je  odšel,  potem  ko  sem  mu 
dejal:  , .Dobro,  očka  Richard,  poiščem  ga". 

„In  si  ga  našel,  moj  vrli  Grakh?" 

V tem  hipu  se  je  gostilničarka  vrnila 
in  prinesla  občanu  Grakhu  krožnik  juhe  in 
bokal  vina.  To  ni  bilo  pogodi  niti  Grakhu, 
niti  patriotu,  kajti  morala  sta  si  sporočiti 
še  nečesa. 

»Občanka, “ je  dejal  jetniški  hlapec, 
„od  občana  Richarda  sem  dobil  majhen 

dar,  tako  da  si  danes  lahko  privoščim 
svinjsko  rebrce  s kumarami  in  steklenico 
burgundca.  Pošlji  deklo  h kuharju  po  re- 
brce, ti  pa  pojdi  v hram  po  vino." 

Gostilničarka  je  takoj  odredila  vse  po- 
trebno. Dekla  je  odšla  skoz  hišna  vrata, 
gospodinja  v hram. 

„Dobro,“  je  dejal  patriot,  „ti  si  razu- 
men dečko." 

„Tako  razumen,  da  si  vzlic  Vašim 
obljubam  nikakor  ne  prikrivam,  za  kaj  nama 
obema  gre.  Ali  slutite,  kaj  ?“ 

„Da,  popolnoma." 

„Tvegava  svojo  glavo." 

„Naj  te  moja  ne  skrbi !“ 

„Priznati  Vam  moram,  gospod,  da  mi 
Vaša  ne  dela  preveč  skrbi." 

„Toda  če  cenim  tvojo  z dvojno  ceno  ?“ 

„Ej,  gospod,  glava  je  zelo  dragocena 
stvar." 

„Preskrbi  mi  vstop  v ječo,  postavi  me 
na  svoje  prejšnje  mesto,  in  jaz  ti  jutri  odri- 
nem petdeset  tisoč  frankov  v zlatu." 

„Je-li  to  tudi  gotovo?" 

„Oh,  saj  imaš  izborno  jamstvo : mojo 
glavo." 

Hlapec  je  pomišljal  nekoliko  trenotkov. 

„Naprej !“  je  rekel  patriot,  ki  ga  je 

videi  v zrcalu,  „naprej  ! Ne  udajaj  se  ne- 
prijetnemu pomišljanju ; če  me  ovadiš,  ne 
dobiš  od  republike  niti  solda,  ker  bi  bil 
storil  le  svojo  dolžnost ; če  pa  služiš  meni, 
ti  dam,  ker  se  pregrešiš  proti  svoji  dolžno- 
sti in  ker  bi  bilo  krivično,  ko  bi  na  tem 
svetu  delal  zastonj,  petdeset  tisoč  frankov, 
s katerimi  lahko  takoj  odpotuješ  v inozem- 
stvo in  živiš  tam  udobno  in  varno." 

„No,  dobro,  velja,  gospod,  naj  se  zgodi, 
karkoli  hoče.  Revež  sem  in  se  ne  vme- 
šavam v politiko ; Francija  je  vspevala  tudi 
brez  mene  in  ne  propade,  četudi  bo  pogre- 
šala mojo  osebo;  ako  vršite  Vi  slabo  delo, 
tem  slabše  za  Vas." 

„Menim  na  vsak  način,  da  to,  kar 
delam,  ni  slabše  od  onega,  kar  počenjajo 
drugi.  Torej  povej,  kedaj  me  predstaviš  očki 
Richardu  ?" 

„Nocoj,  ako  hočete." 

„Da,  seveda.  Toda  za  koga  me  pred- 
stavite?" 

„Za  mojega  bratranca  Mardocha." 

„Mardoche,  naj  bo,  ime  mi  ugaja.  Toda 
stan  ?“ 

„Izdelovalec  vreč." 

„Ob  kateri  uri  naj  prične  predstav- 
ljanje ?“ 

„Čez  pol  ui  e,  ako  hočete." 

„Ob  devetih  torej." 

..Kdaj  dobim  denar?" 

, Jutri." 

„Tiho,  tu  mi  prinaša  vino." 

„Torej  nocoj  pred  ječo." 

„Da." 

Patriot  je  poravnal  svoj  račun  in  odšel. 

Ko  je  bil  že  na  pragu,  je  zavpil  s svo- 
jim gromečim  glasom ! 

„Zgani  se,  občanka ! Reberce  s ku- 
marami ! Moj  bratranec  Grakh  še  umre 
lakote." 

„Ta  dobri  Mardoche!"  je  dejal  jetniški 
hlapec  in  pokusil  burgundca,  ki  mu  ga  je 
bila  natočila  gostilničarka  in  ki  ga  pri  tem 
nežno  pogledala. 

XLI. 

Kancelist  v vojnem  ministerstvu. 

Patriot  je  bil  sicer  odšel,  toda  ni  se 
bil  odstranil  popolnoma.  Skoz  okajena  okna 
je  opazoval  jetniškega  hlapca,  da  bi  videl, 
ali  ni  morda  v zvezi  s kakim  agentom  re- 
publikanske policije,  najboljše,  kar  jih  je 
sploh  bilo  tedaj ; kajti  ena  polovica  družbe  je 

vohunila  med  drugo,  ne  toliko  v slavo 
vlade,  kolikor  radi  osebne  varnosti. 

Toda  ni  se  zgodilo,  česar  se  je  patriot 
bal ; nekoliko  minut  pred  deveto  je  hlapec 
vstal,  vščipnil  gostilničarko  za  podbradek  in 
nato  odšel. 

Patriot  ga  je  srečal  na  obrežju  pred 
ječo,  nakar  sta  oba  vstopila. 

Še  tistega  večera  je  bila  kupčija  skle- 
njena ; očka  Richard  je  sprejel  v službo 
jetniškega  hlapca  Mardocha  na  mesto  ob- 
čana Grakha. 

Pred  dvema  urama,  ko  še  ta  važna 
zadeva  ni  bila  urejena,  se  je  v nekem  delu 
ječe  odigral  prizor,  ki  je  bil  velikega  po- 
mena za  glavne  junake  te  povesti. 

Truden  vsled  dnevnega  dela  se  je  jet- 
niški  kancelist  pripravljal,  da  pospravi  svoje 
zapisnike.  Ravnokar  je  hotel  oditi,  ko  se 
je  pojavil  pred  njegovo  pisalno  mizo  neki 
mož  v spremstvu  občanke  Richard. 

„Občan  kancelist,"  je  dejala,  „tu  je  Vaš 
tovariš  iz  vojnega  ministerstva ; prihaja  po 
nalogu  občana  ministra,  da  sestavi  neko- 
liko vojaških  imenikov." 

„Ah,  občan,"  je  rekel  jetniški  kancelist, 
„ prišli  ste  nekoliko  prepozno,  ravnokar  sem 
pospravil  svoje  knjige  ; prosim  Vas  torej,  da 

se  požurite,  kajti  ura  večerje  je  tu,  in  jaz 
sem  lačen.  Ali  imate  zaznamovati  mnogo 
jetnikov  ?“ 

„Okoli  sto.“ 

„Za  to  delo  potrebujete  več  dni." 

„Ljubi  tovariš,  če  dovolite  odprem  tu 
pri  Vas  maio  pisarno. “ 

„Kako  mislite  to  ?“  je  vprašal  jetniški 
kancelist. 

»Pojasnim  Vam,  ako  greste  z menoj 
večerjat ; saj  ste  lačni,  kajneda  ?“ 

„Ne  tajim. “ 

„No,  dobro,  spoznali  boste  mojo  so- 
progo, dobra  kuharica  je ; spoznali  boste 
tudi  mene,  jaz  sem  dober  dečko." 

„Pri  moji  veri,  da,  zdite  se  mi  tak ; 
toda  ljubi  kolega  . . .“ 

„Oh,  le  sezite  brez  skrbi  po  oštrigah, 
ki  jih  kupim  mimogrede,  potem  po  piščancu, 
ki  ga  naročim  pri  našem  trgovcu,  in  še  po 
par  skledicah,  ki  jih  pripravi  gospa  Durand. “ 
„Vi  me  zapeljujete,  ljubi  kolega,"  je 
dejal  jetniški  kancelist,  očaran  od  tega  obeda, 
ki  se  je  zdel  kancelistu  obilen. 

»Sprejmete  torej  vabilo  ?“ 

»Sprejmem." 

»Torej  odloživa  delo  do  jutrajšnega 
dneva  in  pojdiva." 

„Takoj ; samo  dovolite,  da  obvestim  o 
svojem  odhodu  orožnike,  ki  stražijo  Avstri- 
janko,  ter  jim  naročim,  da  pazijo  na  vsak 
šum,  ki  se  jim  bo  zdel  sumljiv." 

„Ah,  saj  res,  pri  moji  veri,  previdnost 
■ne  škoduje." 

Jetniški  kancelist  je  res  potrkal  na 
vrata ; eden  izmed  orožnikov  je  odprl  in 
vprašal : 

„Kdo  tu?“ 

„Jaz,  kancelist,  Vam  naznanjam,  da  od- 
hajam. Lahko  noč,  občan  Gilbert." 

In  vrata  so  se  zopet  zaprla. 

Kancelist  iz  vojnega  ministerstva  je 
opazoval  ta  prizor  z največjo  pozornostjo, 
in  ko  so  bila  vrata  kraljičine  ječe  odprta,  je 
naglo  pogledal  v ozadje  prvega  oddelka ; 
videl  je  orožnika  Duchesna,  slonečega  pri 
mizi,  in  se  prepričal,  da  sta  stražila  kraljico 
samo  dva  stražnika. 

Ko  sta  pisarja  odhajala  iz  ječe,  sta 
vstopila  dva  moža ; bila  sta  občan  Grakh  in 
njegov  bratranec  Mardoche. 

„Kdo  sta  ta  dva  moža?"  je  vprašal 
kancelist  iz  vojnega  ministerstva. 

„ Poznam  samo  enega,  namreč  jetniškega 
hlapca,  po  imenu  Grakha." 


„Ah !“  je  dejal  vojni  kancelist  s hli- 
njeno malomarnostjo,  „ključarji  smejo  torej 
iz  ječe?“ 

„Da,  ko  je  njihov  dan.“ 

Naša  najnovejša  prijatelja  sta  se  nato 
odpravila  na  pot ; medpotoma  sta  nakupila 
že  omenjena  jedila. 

Stanovanje  kancelista  v vojnem  mini- 
sterstvu  je  bilo  zelo  priprosto  ; občan 
Durand  je  stanoval  v treh  malih  sobah ; hiša 
je  bila  brez  vratarja. 

Stopala  sta  navzgor  do  drugega  nad- 
stropja ; občan  Durand  je  vzel  iz  žepa  drug 
ključ  in  vstopil.  Jetniškemu  kancelistu  se  je 
zdela  soproga  njegovega  tovariša  popol- 
noma po  njegovem  okusu : bila  je  res 
krasna  ženska ; njen  obraz  je  izražal  glo- 
boko žalost,  ki  jo  je  delal  še  bolj  zanimivo. 
Znano  je,  da  je  žalost  eden  najzapeljivejših 
čarov  pri  lepih  ženskah.  V žalosten  obraz 
se  zaljubijo  vsi  moški  brez  izjeme,  celo 
kancelisti. 

Kancelista  sta  obedovalaz  dobrim  tekom, 
samo  gospa  Durand  ni  pokusila  ničesar. 

Vprašanja  so  si  sledila  od  obeh  strani. 
Vojni  kancelist  je  popraševal  svojega  tova- 
riša z radovednostjo,  ki  je  bila  v onih  časih 
vsakdanjih  dram  zelo  nenavadna,  po  običajih 

v jetnišnici,  po  sodnijskih  dnevih  in  načinu 
straženja. 

Jetniški  kancelist  je  bil  vzradoščen.  ker 
so  ga  poslušali  s tako  pozornostjo.  Zato  je 
odgovarjal  radevolje  in  pripovedoval  o vsem, 
kar  je  znal  povedati  v tem  oziru.  Nato  se  je 
obrnil  k svojemu  tovarišu  in  gostitelju  ter 
ga  poprašal  po  njegovem  ministerstvu. 

„Oh,“  je  dejal  Durand,  „nisem  tako 
dobro  poučen  kakor  Vi,  kajti  moja  služba 
je  nižja  od  Vaše,  ker  sem  šele  kancelistov 
tajnik ; pač  pa  opravljam  posle  prvega  kan- 
celista.  Delo  je  moje,  moj  gospod  pa  žanje 
koristi.  Toda  upam,  da  se  stvari  spremene. “ 

.,No,  dobro,  jaz  Vas  bom  podpiral  pri 
tem,  občan,"  je  rekel  jetniški  kancelist  ve- 
seleč se  dobrega  vina  svojega  gostitelja  in 
lepih  oči  madame  Durand. 

„Oh,  hvala,"  je  odvrnil  drugi,  „vse,  kar 
zamore  nekoliko  razvedriti  ubogega  urad- 
nika, je  dobrodošlo,  in  jaz  menim,  da  bo 
moje  delo  v ječi  prej  prikoncu  in  da  se 
ne  bo  zavlačevalo,  ako  smem  vsak  večer 
vzeti  s seboj  svojo  soprogo,  ki  bi  se  sicer 
tu  dolgočasila ..." 

„V  tem  ne  vidim  nič  neumestnega,"  je 
dejal  jetniški  kancelist,  ki  ga  je  prav  po- 
sebno razveselil  tovarišev  načrt." 

„ Narekovala  mi  bo  imenike,"  je  nada- 
ljeval občan  Durand,  „in  ko  bo  delo  dovr- 
šeno, pridete  včasih  k nama  na  večerjo,  če 
se  Vam  danes  ni  zdela  preslaba." 

»Da,  toda  ne  prepogostoma,"  je  odvr- 
nil kolega  prisiljeno. 

„Ah,  to  se  da  izborno  urediti,"  je 
dejal  Durand,  »kajneda,  moja  ljuba  prija- 
teljica ?“ 

Še  vedno  zelo  bleda  in  otožna  je  gospa 
Durand  uprla  oči  v svojega  soproga  in  od- 
vrnila : 

»Naj  se  zgodi  Vaša  volja." 

Ob  enajstih  se  je  vzradoščeni  kancelist 
poslovil.  Ko  ga  je  bil  Durand  spremil  in  ko 
se  je  bil  zopet  vrnil  v sobo,  je  dejal: 

»Zganite  se,  G e n e v i e v a pojte  po- 
čivat." 

Mlada  žena  je  vstala,  ne  da  bi  odgo- 
vorila, vzela  svetilko  in  odšla  v sobo 
na  desni. 

Durand,  v katerem  so  naši  č i - 
tatelji  gotovo  že  spoznali  na- 
šega starega  znanca  Dixmerja, 
je  zrl  na  njo,  pomišljal  za  hip  in  nato  z 
mračnim  čtlom  odšel  v svojo  sobo,  ki  se 
je  nahajala  na  nasprotni  strani. 

XLII. 


Dva  listka. 

Od  tistega  časa  je  kancelist  iz  vojnega 
ministerstva  vsak  večer  pridno  delal  v pi- 
sarni svojega  tovariša.  Gospa  Durand  je 
sestavljala  imenike  iz  za  to  pripravljenih 
knjig,  in  Durand  je  vneto  prepisoval. 

Po  enournem  pomenkovanju  in  opazo- 
vanju — kajti  jetniški  kancelist  je  zelo  rad 
gledal  koleginjo  iz  vojnega  ministerstva  — 
sta  ostajala  mož  in  ženska  navadno  sama. 
Nato  je  uradnik  odhajal  mrmrajoč: 

„Vraga,  kako  lepa  je  ta-le  mala  gospa 
Durand ; toda  kaj  ji  teži  srce,  da  je  vedno 
tako  žalostna?" 

Nato  je  tudi  Durand  odhajal,  ko  je  bil 
prej,  kakor  navadno,  poučil  orožnike  in 
zopet  skrbno  zaključil  knjige. 

To  je  trajalo  štiri  dni.  Durand  je  pre- 
tehtoval  vsako  malenkost,  ne  da  bi  bilo  kaj 
vsaj  dozdevno  vzbudilo  njegove  pozornosti. 

Opazil  je,  da  polagajo  vsak  večer  ob 
devetih  pred  vrata  košarico  z jedili,  ki  jo  je 
prinašal  Richard  ali  njegova  soproga 

Vsak  večer,  ko  je  kancelist  dejal  orož- 
niku : „Sedaj  grem,  občan,"  je  prihajal 

orožnik  Gilbert  ali  Duchesne,  vzel  koša- 
rico in  jo  nesel  Mariji  Antoinetti. 

Vse  tri  naslednje  večere,  ko  se  je 
mudil  Durand  dlje  časa  na  svojem  mestu, 
je  tudi  košarica  ostajala  dlje  časa  pred  vrati, 
kajti  le  tedaj,  če  jih  je  odprl  in  želel  kan- 
celistu  lahko  noč,  je  prihajal  orožnik  po 
košarico.  Četrt  ure  pozneje  je  prinašal  eden 
izmed  orožnikov  prazno  košarico  od  prej- 
šnjega dne,  in  jo  postavil  pred  vrata  na 
mesto,  kjer  se  je  nahajala  ona  druga. 

Bilo  je  v začetku  oktobra.  Četrtega  dne 
zvečer,  ko  se  je  bil  oni  drugi  kancelist  od- 
stranil in  ko  je  bil  ostal  Durand  ali  prav- 
zaprav Dixmer  sam  s svojo  soprogo,  je 
odložil  pero,  gledal  okoli,  prisluškoval  s 
pozornostjo,  kakor  bi  bilo  od  tega  odvisno 
njegovo  življenje,  nato  urno  vstal,  hitel  s 
pritajenimi  koraki  k zapornim  vratom,  od- 
stranil prtič,  s katerim  je  bila  pokrita  ko- 
šarica, in  stlačil  v mehki  kruh,  določen  za 
jetnike,  srebrno  škatljico. 

Bled  in  tresoč  se  od  razburjenja,  ki  se 
polašča  tudi  trdnega  človeka,  ako  je  izvršil 
delo,  na  katero  se  je  dolgo  pripravljal  in 
po  katerem  je  hrepenel,  se  je  Dixmer  vrnil 
zopet  na  svoje  mesto  in  si  tiščal  z eno 
roko  čelo,  z drugo  srce. 

Genevieva  ga  je  opazovala,  ne  da  bi 
zinila  besedice ; odkar  je  njen  soprog  pri- 
šel k Mauricu  ponjo,  je  vedno  čakala,  da  je 
on  spregovoril  prvi.  Takrat  je  pa  prekinila 
molk. 

„Ali  naj  se  zgodi  nocoj  ?“  je  vprašala. 

„Ne,  jutri/'  je  odgovoril  Dixmer.  In  ko 
je  zopet  pogledal  okoli  sebe  in  prisluško- 
val, je  odložil  zapisnik,  se  približal  vratom 
in  potrkal. 

„Kaj  je  ?“  je  vzkliknil  Gilbert. 

„Občan,“  je  odvrnil,  „odhajam.“ 

„Dobro,“  je  dejal  orožnik  v ozadju  ce- 
lice, „lahko  noč.“ 

„Lahko  noč,  občan  Gilbert." 

Durand  je  čul  žvenketanje  zapahov ; 
videl  je,  da  hoče  orožnik  odpreti,  in  nato 
odšel. 

Na  hodniku,  vodečem  iz  stanovanja 
očeta  Richarda  na  dvorišče,  je  zadel  ob  ne- 
kega ključarja,  ki  je  nosil  kučmo  na  glavi 
in  imel  v roki  težak  šop  ključev. 

Dixmerja  je  spreletel  strah,  kajti  bal  se 
je,  da  bi  ga  ta  človek,  ki  je  bil  gotovo 
robat  kakor  večina  njegovih  stanovskih  to- 
varišev, nagovoril,  pogledal  in  morda  celo 
spoznal. 

Potisnil  si  je  klobuk  na  čelo,  a Gene- 
vieva  si  je  pokrila  oči  s svojim  črnim 
plaščem. 

Toda  varal  se  je. 

„Ah,  prosim  oproščenja,"  je  rekel  klju- 
čar, dasi  je  Dixmer  zadel  ob  njega. 

Dixmer  se  je  ob  zvoku  tega  glasu,  ki 
je  zvenel  mehko  in  uljudno,  stresel.  Toda 
ključarju  se  je  brezdvomno  mudilo,  hušnil 
je  na  hodnik,  odprl  Richardova  vrata  ter 
zginil. 

Dixmer  je  šel  z Genevievo  svojo  pot. 

„To  je  čudno,"  je  dejal,  ko  je  bit 
zunaj,  ko  so  se  bila  vrata  zopet  zaprla  za 
njim  in  ko  je  bil  sveži  zrak  že  ohladil  nje- 
govo vroče  čelo. 

„Da,  res  čudno,"  je  šepnila  Genevieva. 

Tedaj,  ko  je  še  bilo  njiju  razmerje  pri- 
srčno, bi  si  bila  oba  zakonska  razodela 
povod  začudenja.  Tako  pa  sta  ohranila  svoje 
misli  zase  in  sta  jih  smatrala  za  stvore 
svoje  razgrete  domišljije. 

Medtem  je  bil  orožnik  odšel  po  koša- 
rico jedil,  namenjeno  kraljici.  V njej  se  je 
nahajalo  sadje,  mrzel  piščanec,  steklenica 
belega  vina,  vrček  vode  in  polovica  hleba. 
Gilbert  je  privzdignil  prtič  in  dejal  svojemu 
tovarišu : 

„Tu  je  več,  nego  bo  mogla  zavžiti ; in 
vendar  ni  bilo  treba  toliko  kuharjev,  da  so 
ji  skuhali  kosilo,  kakor  tedaj,  ko  je  bila  še 
v Versaillu.“ 

„Ej,  moj  Bog,  da,“  je  odvrnil  Duchesne 
modro,  „njen  kuharski  mojster  je  sedaj 
kuhar  tam  na  oglu.“ 

„To  more  biti  trda  zanjo. “ 

Gilbert  je  nato  odmaknil  steno  in 
glasno  zavpil : 

„Občanka,  tu  imaš  večerjo. “ 

Kraljica  je  odgrnila  košarico  in  vzela 
kruh,  a medtem  je  Gilbert  iztegoval  vrat 
skoz  stensko  odprtino  ter  opazoval  jetnico. 

Marija  Antoinetta  je  prelomila  kruh ; 
toda  komaj  so  se  vdrli  njeni  prsti  vanj,  je 
začutila  mrzlo  srebro  in  uganila,  da  mora 
vsebovati  ta  kruh  nekaj  posebnega. 

Nehote  je  napravila  kretnjo,  kri  ji  je 
udarila  v obraz,  tako,  da  so  si  ji  jele  sve- 
titi oči  in  lica  kakor  v mrzlici.  Za  hip  je 
ostala  kakor  odrevenela  in  nepremična ; ko 
se  je  prepričala,  da  je  njena  stražnika 
Duchesne  in  sočustvujoči  Gilbert  ne  opa- 
zujeta, ta  izvlekla  škatljico  iz  kruha. 

V njej  je  našla  listek.  Razvila  ga  je 
in  čitala : 

»Veličanstvo,  bodite  jutri  ob  uri,  ko 
dobite  ta  listek,  pripravljeni,  kajti  jutri  ob 
tej  uri  bo  privedena  v zapor  Vašega  veli- 
čanstva neka  ženska.  Ta  ženska  se  pre- 
obleče v Vašo  obleko  in  odda  Vam  svojo. 
Nato  zapustite  ječo  ob  strani  enega  Vaših 
najudanejših  služabnikov.  Ne  brigajte  se  za 
hrup,  ki  nastane  v prvi  sobi ; naj  Vas  ne 
moti  niti  kričanje,  niti  vzdihovanje ; skrbite 
edino  za  to,  da  se  urno  preoblečete  v 
obleko  in  plašč  ženske,  ki  zavzame  mesto 
Vašega  veličanstva." 

»Kakšna  udanost!"  je  zašepetala  kra- 
ljica ; »hvala  ti,  o Bog ; ne  kličejo  torej, 
kakor  pravijo,  vsi  prekletstvo  name!" 

Prečitala  je  listek  znova.  Njeno  pozor- 
nost je  vzbudil  drugi  odstavek. 

»Naj  Vas  ne  moti  niti  kričanje  niti  vzdi- 
hovanje," je  mrmrala ; »oh,  to  pomenja,  da 
pobijejo  moja  stražnika,  uboga  človeka,  ki 
sta  tako  sočustvovala  z menoj ; oh,  ne, 
nikoli,  nikoli !“ 

Odtrgala  je  drugo  polovico  listka,  ki  je 
bila  še  nepopisana;  ker  ni  imela  ne  svinč- 
nika, ne  peresa,  da  bi  odgovorila  neznanemu 
prijatelju,  je  vzela  iz  svoje  rute,  ki  je  po- 
krivala vrat,  iglo  in  zabodla  v papir  sledeče 
besede: 

„Ne  smem  in  ne  morem  sprejeti  člo- 
veške žrtve,  da  rešim  svoje  življenje. 

M.  A.“ 

Nato  je  vtaknila  papir  v etui  in  ga  po- 
tisnila v drugi  košček  prelomljenega  kruha. 

Bila  je  ravno  deseta  ura.  Ni  še  bila 
dovršila  svojega  dela ; štela  je  udarce,  ki  so 
odmevali  počasi  in  v presledkih,  ko  je  na- 
enkrat začula  na  šipi  nekega  okna,  s kate- 
rega je  bilo  videti  na  takoimenovano  žensko 
dvorišče,  precej  močan  šum,  kakor  da  bi 
kdo  z demantom  rezal  po  steklu.  Temu 
šumu  je  sledil  lahek  sunek  na  šipo,  ki  ga 
je  dotičnik  večkrat  ponovil  in  ki  ga  je  na- 
lašč skušal  zakriti  s kašljanjem. 

V kotu  šipe  se  je  nato  prikazal  skrbno 
zvit  papirček,  ki  je  zdrknil  skoz  okno  in 
padel  ob  zidu  na  tla. 

Slednjič  je  kraljica  začula  rožljanje 
ključev,  ki  so  zadevali  drug  ob  drugega,  in 
korake,  ki  so  se  na  tlaku  bobneče  odda- 
ljevali. 

Ker  je  kraljica  čula,  da  njena  stražnika 
šepetata  med  seboj  kakor  navadno,  je  pre- 
vidno pobrala  papir  in  ni  se  upala  pri  tem 
niti  dihati. 

Tanek,  droben  predmet  je  smuknil  kakor 

iz  nožnice  in  ko  je  padel  na  trda  opekasta 
tla,  je  zazvenel  kakor  kovina. 

Bila  je  ostro  nabrušena  pila,  podobna 
bolj  biseru  nego  orodju,  jeklena  priprava,  s 
katero  bi  lahko  najšibkejša  in  najnerodnejša 
roka  v četrtu  ure  prežagala  najdebelejši  že- 
lezen drog. 

..Veličanstvo,"  je  bilo  zapisano  na 
listku,  »jutri  o poldesetih  zjutraj  pride  mož, 
ki  bo  govoril  z orožnikom,  ki  Vas  straži, 
skoz  okno  ženskega  dvorišča.  Medtem  pa 
Vaše  veličanstvo  prepih  tretji  drog  svojega 
okna,  ako  računate  od  leve  na  desno.  Pilite 
poševno ; zadostoval  bo  četrt  ure.  Nato  bo- 
dite pripravljeni,  da  zlezete  skoz  okno. 

Ta  vest  Vam  prihaja  od  enega  Vaših 
najzvestejših  in  najudanejših  podložnikov,  ki 
je  posvetil  svoje  življenje  Vašemu  veličan- 
stvu in  ki  bo  srečen,  da  bo  smel  za  Vas 
umreti." 

„Oh !“  je  šepetala  kraljica,  „to  je  past. 
Toda  ne,  zdi  se  mi,  da  poznam  to  pisavo ; 
taka  je,  kakor  v Templu ; to  je  pisal  vitez 
iz  Rdeče  hiše.  Naprej ! Bog  morda  hoče, 
da  pobegnem." 

In  kraljica  se  je  zgrudila  na  kolena  in 
se  zatekla  k molitvi,  temu  mogočnemu  pri- 
pomočku jetnikov. 

XLIII. 

Dixmerjeve  odredbe. 

V naslednji  noči  ni  kraljica  skoro  za- 
tisnila očesa.  Čim  je  hotela  zaspati,  se  ji  je 
dozdevalo,  kakor  da  vidi  prelivanje  krvi, 
kakor  da  čuje  kričanje. 

Del  prihodnjega  dneva  je  posvetila  mo- 
litvi. Toda  ni  se  mogla  pomiriti,  kajti  zdelo 
se  ji  je  popolnoma  mogoče,  da  pobegne  s 
pomočjo  pile  in  svojih  prijateljev ; in  ravno 
ta  možnost  je  spremenila  njeno  upanje  v 
krvav  plamen,  ki  ji  je  slepil  oči. 

Vedela  je,  da  morajo  prijatelji,  ki  bi 
hoteli  dospeti  do  nje,  prej  pobiti  njena 
stražnika,  a ona  ni  hotela  privoliti  za  no- 
beno ceno  v njiju  smrt.  Bila  sta  edina  moža, 
ki  sta  že  dolgo  sočustvovala  ž njo. 

Toda  onkraj  omrežja,  ki  naj  bi  je  pre- 
pilila,  je  sijalo  solnce  svobode,  tam  je  bilo 
življenje  in  morda  tudi  maščevanje,  tri 
stvari,  ki  so  ženski  posebno  sladke  in  pri- 
jetne. Boga  je  prosila  odpuščenja,  ker  je 
tako  goreče  hrepenela  po  njih. 

Sicer  se  ji  je  zdelo,  da  ne  sumita  njena 
stražnika  ničesar.  Priprosta  človeka  bi  se 
bila  gotovo  izdala  izurjenim  očem  kraljice. 

„ Čudna  usoda,  plemenita  igra  !“  si  je 
dejala  ; „dve  zaroti  se  združujeta,  da  bo  re- 
šena uboga  kraljica  ali  bolje,  uboga  jetnica, 
ki  ni  ničesar  storila  da  bi  naščuvala  zarot- 
nike, ali  da  bi  jih  vzpodbudila,  in  obe  naj  se 
izvedeta  istočasno  . . . Kdo  ve  ? Morda  sta 
obe  zaroti  v medsebojni  zvezi,  morda  se 
združita  v eni  točki . . . Ako  hočem,  sem 
torej  rešena . . . Toda  žrtvovati  mesto  sebe 
ubogo  žensko,  dopustiti,  da  pobijejo  dva 
moža,  zato  da  pride  ta  ženska  do  mene . . . 
Bog  in  bodočnost  mi  ne  odpustita  kaj  ta- 
kega! Nemogoče!  Nemogoče!" 

Kraljico  je  obhajal  vedno  večji  strah. 
Mučil  jo  je  mrzlični  dvom,  groza  jo  je  spre- 
letala  in  tesno  ji  je  postajalo  pri  srcu, 
dokler  ni  napočil  večer. 

Ko  je  nastala  v zaporu  tema,  ko  so  se 
čuli  koraki  straž  in  ko  je  žvenketanje  orožja 
ter  lajanje  psov  odmevalo  po  mračnih  obo- 
kih, ko  je  kraljica  konečno  spoznala  grozo 
svoje  ječe  v vsej  njeni  strahoti  in  brezup- 
nosti, se  je  dvignila  vsa  v strahu. 

„Oh,  bežala  bom,"  je  dejala,  „da,  da, 
bežati  hočem.  Ko  pridejo,  ko  bodo  govo- 
rili, pripilim  drog  in  počakam,  kaj  bodo 
zahtevali  od  mene  Bog  in  moji  prijatelji. 

Dolgujem  samo  sebe  otrokom  ; saj  jih  ne  bodo 
umorili,  ali  če  jih  umorijo,  potem  lahko  . . 

Marija  Antoinetta  ni  končala  stavka ; 
oči  so  se  ji  sklenile,  glas  ji  je  obtičal.  Bile 
so  strašne  sanje,  ki  jih  je  sanjala  uboga 
kraljica  v izbi,  zaklenjeni  z zapahi  in  močno 
omreženi.  Toda  v sanjah  se  je  razmaknilo 
omrežje,  zapahi  so  se  odprli ; videla  se  je 
sredi  temnih  neusmiljenih  vojakov  ; ukazala 
je  plamenu,  naj  zagori,  meču,  naj  zdrkne  iz 
nožnice ; maščevala  se  je  nad  ljudstvom,  ki 
navsezadnje  niti  ni  bilo  njeno  . . . 

Med  tem  časom  sta  Gilbert  in  Duchesne 
mirno  kramljala  in  si  pripravljala  večerjo. 

Medtem  sta  dospela  v ječo  tudi  Dixmer 
in  Genevieva  in  odšla  kakor  navadno  v 
pisarno.  Ko  sta  se  mudila  tam  približno  eno 
uro,  je  jetniški  kancelist  po  svoji  navadi 
opravil  svoje  posle  in  ju  nato  pustil  sama. 

Ko  so  se  bila  vrata  zaprla  za  njego- 
vim tovarišem,  je  Dixmer  pograbil  za  prazno 
košarico,  ki  se  je  nahajala  pred  vrati,  da  jo 
izmenjajo  s košarico  prejšnjega  večera.  Vzel 
je  kos  kruha,  ga  prelomil  in  našel  škatljico  ki, 
je  vseboval  kraljičin  odgovor.  Prečital  ga  je 
z bledim  obrazom  in  ko  je  videl,  da  ga 
Genevieva  opazuje,  je  papirček  raztrgal  na 
tisoč  koscev  in  jih  vrgel  v gorečo  peč. 

„Dobro  je,“  je  dejal,  „vse  je  dogo- 
vorjeno. “ Nato  se  je  obrnil  k Genevievi  z 
besedami : 

„ Pridite !“ 

„Jaz?“ 

„Da,  govoriti  moram  natihem  z Vami.“ 
Nepremična  in  mrzla  kot  kamen  je  Ge- 
nevieva  napravila  kretnjo,  kakor  da  se  od- 
reka vsemu  na  svetu,  in  stopila  k njemu. 

„Ura  je  prišla,"  je  dejal  Dixmer,  „ali 
me  čujete?“ 

„Da  gospod." 

„Gotovo  hočete  raje  smrt,  ki  bo  koristila 
Vaši  stvari,  radi  katere  Vas  bo  blagrovala 
vsa  stranka  in  Vas  bo  pomilovalo  vesoljno 
ljudstvo,  kakor  pa  sramotno  smrt  iz  mašče- 
vanja, kajneda  ?“ 

„Da,  gospod." 

„Lahko  bi  Vas  bil  umoril  na  licu  mesta, 
ko  sem  Vas  našel  pri  ljubimcu  ; toda  mož, 
ki  je  posvetil  svoje  življenje  častni  in  sveti 
nalogi,  mora  znati  izkoristiti  svojo  nesrečo 
s tem,  da  jo  žrtvuje  tej  stvari ; storil  sem 
tako  ali  vsaj  mislim  storiti.  Kakor  vidite, 
šeni  se  odrekel  veselju,  da  vršim  svojo  pra- 
vico. Prizanesel  sem  tudi  Vašemu  ljubimcu." 

Nekaj  kakor  hipen  nasmešek  je  zaigralo 
na  bledih  Genevievinih  ustnicah. 

„Toda  kar  se  tiče  Vašega  ljubimca. 
Vam  mora  biti  jasno,  Vam,  ki  me  poznate, 
■da  sem  samo  čakal,  da  najdem  kaj  boljšega." 

„ Gospod,"  je  dejala  Genevieva,  , .pri- 
pravljena sem,  čemu  toliko  besedi?" 

„ Ali  ste  pripravljeni  ?“ 

,,Da,  umorite  me,  prav  imate,  priča- 
kujem Jto.“ 

Dixmer  je  pogledal  Genevievo  in  je 
nehote  vztrepetal ; bila  je  v tem  trenotku 
veličastna,  obžarjena  od  glorije,  od  naj- 
svetlejše glorije,  porojene  iz  ljubezni. 

„Nadaljujem,“  je  rekel  Dixmer.  „Obvesti! 
sem  kraljico,  ki  me  pričakuje ; nedvomno 
bo  ugovarjala,  toda  Vi  jo  morate  prisiliti. “ 

„Dobro,  ukažite  mi,  jaz  se  Vam  po- 
korim.“ 

„Takoj,“  je  dejal  Dixmer,  „potrkam  na 
vrata,  Gilbert  jih  odpre,  s tem  bodalom  ga 
umorim." 

Dixmer  si  je  odpel  suknjo  in  pokazal 
dvorezno  bodalo,  ki  ga  je  napol  potegnil  iz 
nožnice. 

Genevieva  se  je  nehote  stresla.  Dixmer 
je  krenil  z roko,  kakor  da  bi  zahteval  od 
nje  pazljivosti. 

„V  trenotku,  ko  ga  zabodem/'  je  na- 
daljeval, „ planite  v drugo  sobo,  kjer  se  bo 

nahajala  kraljica.  Soba,  kakor  veste,  nima 
vrat,  temveč  špansko  steno.  Medtem,  ko  jaz 
umorim  drugega  vojaka,  menjate  Vi  ž njo 
svojo  obleko.  Nato  primem  kraljico  pod 
pazduho  in  jo  odvedem  skoz  vrata. “ 

„Dobro,“  je  dejala  Genevieva  hladno. 

„Saj  me  razumete?"  je  rekel  Dixmer, 
„vsak  večer  Vas  vidijo  v tem  plašču  iz  čr- 
nega tafeta,  ki  Vam  zakriva  obraz.  Pregrnite 
Njeno  veličanstvo  s svojim  plaščem  in  na- 
berite  ga  v gube,  kakor  je  Vaša  navada." 

„Storim,  kar  velevate,  gospod." 

„Sedaj  Vam  moram  še  odpustiti  in  se 
Vam  zahvaliti." 

Genevieva  je  zmajevala  z glavo  s hlad- 
nim nasmehom,  iztegnila  roko  proti  njemu 
in  odvrnila : 

„Ne  potrebujem  Vašega  odpuščenja  in 
tudi  ne  Vaše  zahvale ; to,  kar  storim,  bi 
zbrisalo  tudi  zločin  ; toda,  kar  sem  jaz  za- 
krivila, je  le  slabost,  do  katere  ste  me  bili 
skoro  Vi  prisilili,  če  se  še  spominjate  svo- 
jega ravnanja.  Zapustila  sem  ga  in  Vi  ste 
me  zopet  pognali  v njegovo  naročje;  torej 
ste  Vi  povzročitelj,  sodnik  in  maščevalec. 
Jaz  bi  Vam  torej  morala  odpustiti  svojo 
smrt  in  jaz  Vam  jo  tudi  odpuščam.  Jaz 
se  Vam  imam  zahvaliti,  gospod,  da  mi 

jemljete  življenje,  kajti  postalo  bi  mi  ne- 
znosno, ko  bi  morala  živeti  ločena  od  moža, 
ki  ga  edino  ljubim,  zlasti  od  tedaj,  ko  ste 
Vi  s svojo  maščevalnostjo  pretrgali  vse 
vezi,  ki  so  me  kdaj  spajale  z Vami." 

Dixmer  si  je  zadiral  nohte  v svoje  meso  ; 
hotel  je  odgovoriti,  toda  glas  mu  je  obtičal 
v grlu.  Napravil  je  par  korakov  po  pisarni : 

»Ura  bi  bila  kmalu  potekla,"  je  dejal 
konečno ; „vsaka  sekunda  nam  lahko  ko- 
risti. Urno,  urno,  ali  ste  pripravljeni?" 

„ Povedala  sem  Vam  že,  da  pričakujem, 
gospod !“  je  odgovorila  Genevieva  z muče- 
niško  mirnostjo. 

Dixmer  je  zbral  vse  svoje  papirje,  po- 
gledal, da-li  so  vrata  dobro  zaklenjena,  da 
bi  kdo  ne  vstopil  v pisarno,  in  je  dejal  nato  : 

»Postavite  se  poleg  mene,  in  ko  zabo- 
dem Gilberta,  stopite  h kraljici." 

»Pripravljena  sem." 

Nato  je  prijel  Dixmer  z desno  roko  za 
široko  bodalo  in  potrkal  z levo  na  vrata. 

XLIV. 

Priprave  viteza  iz  Rdeče  hiše. 

Med  prizorom,  ki  se  je  dogajal  med 
obema  zakonskima,  so  se  vršile  na  ženskem 

dvorišču  druge  priprave.  Naenkrat,  kakor  da 
bi  bil  iz  tal  vzrastel,  se  je  pojavil  neki 
mož,  ki  sta  mu  sledila  dva  psa ; medtem, 
ko  je  pod  glasom  pel  revolucijsko  pesem 
„£a  ira“,  je  s svojim  šopom  ključev  drsat 
ob  petero  drogov,  ki  so  zapirali  kraljičino  okno. 

Kraljica  je  v začetku  vztrepetala,  toda 
kmalu  je  spoznala  znamenje,  odprla  počasi 
okno  in  se  lotila  dela  s spretnejšo  roko, 
nego  bi  kdo  mislil.  Večkrat  je  bila  že  v 
kovačnici,  kjer  je  njen  kraljevski  soprog  v 
svoje  razvedrilo  preživljal  lep  del  dneva,  pri- 
jemala za  slično  orodje,  kakor  je  bilo  to, 
ki  ga  je  imela  ravnokar  v roki  in  na  kate- 
rem ga  slonelo  vse  njeno  upanje  do  rešitve. 

Ko  je  mož  s ključi  čul,  da  je  kraljica 
odprla  okno,  je  potrkal  na  orožnikovo  okno, 
ki  se  je  nahajalo  poleg. 

„Ah,  ah,“  je  dejal  Gilbert,  ko  je  po- 
gledal skoz  šipe,  „to  je  občan  Mardoche.'1 

Niti  sanjalo  se  mu  ni,  da  se  pod  tem 
imenom  skriva  vitez  iz  Rdeče  hiše,  strah 
republikancev. 

„Da,  jaz  sem,“  je  odvrnil  ključarjev 
hlapec.  „No,  menim,  da  pridno  stražita?" 

„Kakor  navadno,  občan  ključar.  A zdi  se 
mi,  da  naju  ne  boste  zalotili  na  kaki  nemar- 
nosti ?“ 

„Ah,“  je  odvrnil  Mardoche,  „ravno  to 
noč  je  pazljivost  še  bolj  potrebna." 

„Ba!“  je  vzkliknil  Duchesne,  ki  se  je 
bil  medtem  približal. 

„Seveda.“ 

„Kaj  pa  se  je  zgodilo. “ 

„Odprita  okno,  in  povem  vama.“ 
„Odpri,“  je  rekel  Duchesne. 

Gilbert  je  odprl  in  segel  v roko  klju- 
čarju, ki  se  je  bil  že  pobratil  z orožnikom. 

„Kaj  se  je  pripetilo,  občan  Mardoche  ?“ 
je  ponavljal  Gilbert. 

„Seja  v konventu  je  bila  nekoliko  burna. 
Ali  ste  čitali?“ 

„Ne;  kaj  se  je  vendar  pripetilo  ?“ 

„Ah,  najprej  je  občan  Hebert  nekaj 
razkril. “ 

„Kaj  pa?“ 

,,Da  se  nahaja  vitez  iz  Rdeče  hiše  zo- 
pet na  Francoskem/' 

„Torej  se  je  vrnil !“ 

„Sploh  ni  zapustil  dežele." 

„ Vsekakor  ga  kmalu  ujamejo." 

„Seveda,  vsaj  skušali  bodo;  toda  to  ni 
tako  lahko,  kakor  se  zdi.“ 

Ker  je  kraljičina  pila  v tem  trenotku 
močno  zaškripala,  se  je  ključar  zbal,  da  bi 

kdo  utegnil  kaj  slišati.  Skušal  je  zakrivati 
šum,  ki  ga  je  povzročala,  in  stopil  je  na 
nogo  enemu  svojih  psov,  ki  je  takoj  zacvilil 
od  bolečine. 

„Ah,  uboga  živalica,“  je  rekel  Gilbert. 

„Ba!“  je  dejal  ključar,  „zakaj  si  ni  na- 
del lesenih  čevljev.  Molči,  Girondin,  tiho !“ 

„Dejal  si  torej,"  je  vprašal  Duchesne, 
ki  so  ga  zelo  zanimale  te  novosti.  „Kaj  si 
že  dejal?" 

„Rekel  sem,  da  je  občan  Hebert  — ta 
je  namreč  patriot  — predlagal,  naj  bi  kra- 
ljico zopet  premestili  v Temple.11 

„Čemu  pa?" 

„Vraga,  ker  trdi,  da  so  jo  odvedli  iz 
Templa  zato,  da  so  jo  odtegnili  neposred- 
nemu nadzorstvu  občine." 

„Pri  moji  veri,"  je  dejal  Gilbert,  tudi 
jaz  bi  hotel,  da  bi  jo  zopet  odvedli  v 
Temple. “ 

„Seveda,  ker  se  ti  zdi  dolgočasno  stra- 
žiti jo." 

„Ne,  to  mi  vzbuja  bridkost." 

Vitez  je  močno  zakašljal,  kajti  pila  je 
tembolj  škripala,  čim  globlje  se  je  zadirala 
v železni  drog. 

„In  kaj  je  bilo  sklenjeno?"  je  vprašal 
Duchesne,  čim  se  je  bil  ključar  izkašljal. 

»Sklenjeno  je  bilo,  da  jo  pustijo  tukaj, 
toda  v najkrajšem  času  da  prične  razprava 
proti  njej.“ 

„Ah,  uboga  ženska,"  je  dejal  Gilbert. 

Duchesne,  ki  je  nekaj  začul,  se  je  sklo- 
nil, da  bi  prisluškoval  v smeri  proti  levemu 
oddelku. 

Ključar  je  zapazil  to  kretnjo  in  dejal 
živahno : 

„Umel  boš,  občan  Duchesne,  da  posta- 
jajo poskusi  zarotnikov  tem  obupnejši,  čim- 
manj časa  jim  preostaja  za  izvršitev.  Zato 
bodo  podvojene  jetniške  straže,  in  to  se  tiče 
tebe,  občan  orožnik,  kajti  govori  se,  da 
mislijo  zarotniki  vdreti  v ječo  z oboroženo 
silo.  Pobili  bodo  vse,  dokler  ne  pridejo  do 
kraljice,  hotel  sem  reči,  do  občanke  Kapet." 

V tem  hipu  je  nekdo  potrkal  na  vrata; 
toda  orožnika,  ki  so  jima  rojile  druge  misli 
po  glavi,  nista  odgovorila. 

„No,  dobro,  midva  bova  že  stražila," 
je  dejal  Gilbert. 

„ln  če  bo  potreba,  umreva  na  svojem 
mestu  kot  prava  patriota,"  je  pripomnil 
Duchesne. 

»Kmalu  mora  nehati,"  je  govoril  ključar 
sam  sebi  in  si  otiral  pot  z mokrega  čela. 


— 39  J - 


„Menim,  da  boste  tudi  Vi  stražili/'  je 
dejal  Gilbert. 

„Seveda,“  je  odgovoril  ključar,  „noč 
prebijem  s tem,  da  krožim  okoli,  in  sem 
tako  truden,  da  bi  se  najraje  kam  zvrnil; 
vidva  se  vsaj  menjujeta  in  lahko  prespita 
kako  urico." 

V tem  hipu  je  nekdo  drugič  potrkal  na 
pisarniška  vrata.  Mardoche  je  vztrepetal ; 
vsaka  najmanjša  okolnost  je  lahko  prepre- 
čila njegov  načrt. 

„Kaj  je  to?"  je  vprašal  skoro  nehote. 

„Nič,  nič,“  je  odvrnil  Gilbert;  „kance- 
list  iz  vojnega  ministerstva  odhaja  in  me 
obvešča  o tem." 

„Ah,  tako,"  je  dejal  ključar. 

Toda  kancelist  je  še  vedno  trkal. 

„Dobro,  dobro,"  je  vzkliknil  Gilbert,  ne 
da  bi  bil  stopil  od  okna.  „Lahko  noči 
Zbogom  ..." 

„Zdi  se  mi,  da  govori  s teboj,"  je 
rekel  Duchesne  in  se  obrnil  proti  vratom. 
„Odgovori  mu  vendar." 

Čuli  so  nato  kancelistov  glas. 

„ Pridi  vendar,  občan  orožnik,"  je  dejal, 
„govoril  bi  rad  za  hip  s teboj." 

Ključar  je  osupnil,  ko  je  čul  ta  glas  ; 
zato  je  jel  pozorno  prisluškovati. 

„Kaj  vendar  hočeš,  občan  Durand?"' 
je  vprašal  Gilbert. 

„Povedati  ti  imam  besedico." 

„ Poveš  mi  lahko  jutri." 

„Ne,  še  nocoj ; govoriti  moram  nocoj  s 
teboj,"  je  dejal  isti  glas. 

„Oh,  oh,"  je  mrmral  ključar,  „kaj  naj 
pomeni  to?  To  je  Dixmerjev  glas." 

Duchesne  se  je  ozrl. 

„Grem,  ker  hoče  po  vsi  sili,"  je  rekel 
Gilbert  in  stopil  k vratom. 

Ključar  je  porabil  ta  trenotek,  ko  je 
bila  pozornost  obeh  orožnikov  obrnjena 
drugam. 

Tekel  je  h kraljičinemu  oknu  in  vpra- 
šal : ,, Ali  je  končano  ?“ 

„PrepiliIa  sem  že  nad  polovico,"  je  od- 
govorila kraljica. 

„Moj  Bog!  moj  Bog !“  je  šepetal,  „po- 
žurite  se  vendar !“ 

„No,  občan  Mardoche,  kje  pa  si?"  je 
zaklical  Duchesne. 

„Tukaj  sem,"  je  odgovoril  kijučar  in  se 
hitro  vrnil  na  svoj  prejšnji  prostor. 

V trenotku,  ko  je  bil  ravno  dospel  na 
svoje  mesto,  je  začul  v ječi  strašen  krik, 
potem  kletvico.  Čul  je,  kako  je  nekdo  izdi— 
ral  sabljo  iz  nožnice. 


— 395  - 


„Ah,  hudobnež ! ah,  podlež !“  je  kričal 
Gilbert. 

In  čuti  je  bilo,  kako  sta  se  dva  člo- 
veka bojevala  na  hodniku. 

V tem  hipu  so  se  odprla  vrata.  Pred 
ključarjevimi  očmi  sta  se  pojavili  dve  senci, 
ki  sta  se  jeli  ruvati  pri  vratih.  Hotela  je 
skoz  vrata  neka  ženska,  ki  jo  je  Duchesne 
porinil  nazaj  in  ki  je  nato  planil  v odde- 
lek, kjer  se  je  nahajala  kraljica. 

Ključar  je  priskočil  k drugemu  oknu  ; 
videl  je,  kako  je  ženska  klečala  pred  kra- 
ljico, kako  jo  je  prosila  in  rotila,  naj  menja 
ž njo  obleko. 

Sklonil  se  je  in  skušal  s plamtečimi 
očmi  spoznati  žensko,  o kateri  se  je  bal, 
da  jo  je  še  predobro  spoznal.  Naenkrat  se 
mu  je  izvil  iz  prsi  strašen  vzklik : „Gene- 
vleva ! Genevieva !“ 

Kraljica  je  bila  spustila  pilo  iz  rok  in 
se  je  zdela  kakor  uničena.  Ključar  je  z 
obema  rokama  pograbil  za  železni,  deloma 
prepiljeni  drog,  in  ga  jel  stresati  na  vso 
moč.  Toda  jeklo  se  ni  bilo  dovolj  globoko 
zarilo,  in  drog  ni  hotel  odjenjati. 

Med  tem  časom  se  je  Dixmerju  posre- 
čilo poriniti  Gilberta  zopet  v zapor.  Hotel 
je  vstopiti  ž njim,  toda  Duchesne  ga  je  z 


— 396  — 


vso  silo  pritisnil  k vratom  in  ga  pahnil 
zopet  nazaj.  Toda  vrat  ni  mogel  zapreti. 
Ves  obupan  je  vtaknil  Dixmer  med  vrata  in 
steno  svoj  laket. 

Dixmer  je  kmalu  začutil,  da  se  mu 
bo  roka  zlomila  ; prislonil  je  svoja  ramena  k 
vratom,  sunil  z vso  silo,  in  posrečilo  se  mu 
je  umakniti  svojo  zmečkano  roko. 

Vrata  so  se  zopet  burno  zaprla.  Du- 
chesne jih  je  zapahnil,  Gilbert  pa  za- 
klenil. 

Na  hodniku  se  je  začula  hitra  hoja ;; 
nato  je  bilo  vse  tiho.  Orožnika  sta  slišala 
šum,  ki  ga  je  povzročal  dozdevni  ključar  s 
tem,  da  je  skušal  prelomiti  drog. 

Gilbert  je  planil  v kraljičin  zapor  — 
našel  je  Genevievo,  ki  je  kraljico  na  kole- 
nih prosila,  naj  menja  ž njo  obleko.  Du- 
chesne je  pograbil  svojo  puško  in  tekel  k 
oknu ; videl  je  nekega  moža,  ki  je  visel  na 
drogu,  kako  ga  je  stresal  z vso  silo  in  kako 
ga  je  zaman  skušal  zlomiti.  Nameril  je  puško 
vanj. 

Mladi  mož  je  zavpil : „Oh,  da,  le  ubij 
me,  ubij  me!“  in  je  pogumno  nastavil 
svoja  prša. 

„Vitez !“  je  vzkliknila  kraljica,  »vitez,, 
rotim  Vas,  ne  umreti,  ne  umreti !,“ 

Ko  je  čul  vitez  glas  Marije  Antoinette, 
se  je  zgrudil  na  kolena.  Strel  je  počil ; toda 
ta  kretnja  ga  je  rešila,  kroglja  mu  je  šla 
mimo  glave. 

Genevieva  je  mislila,  da  je  njen  prija- 
telj zadet.  Zgrudila  se  je  nezavestna  na  tla. 
Ko  se  je  dim  razkadil,  ni  bilo  na  ženskem 
dvorišču  nikogar  več. 

Deset  minut  pozneje  je  trideset  vojakov 
preiskalo  vse  kotičke  v ječi.  Našli  niso  ni- 
kogar; kancelist  je  šel  mirno  in  smejočega 
obraza  mimo  naslonjača  očeta  Richarda. 
Ključar  se  je  burno  odstranil.  Straža  se  mu 
je  hotela  postaviti  z bajonetom  nasproti, 
toda  njegova  psa  sta  ji  planila  za  vrat.  Pri- 
jeli so  samo  Genevievo,  jo  zaslišali  in  jo 
odvedli  v zapore. 


XLV. 

Poizvedovanja. 

Vrniti  se  moramo  zopet  k Mauricu,  ki 
mu  je  srce  kar  vzkipevalo  ljubezni.  Vračal 
se  je  domov  iz  Lorinovega  stanovanja  z 
vozom  in  si  v domišljiji  zopet  in  zopet  sli- 
kal srečno  bodočnost,  ki  mu  jo  prinese 
zveza  z Genevievo,  bodočnost,  ki  je  ne  bo 
nihče  več  motil. 

Ko  je  stopal  navzgor  po  stopnicah,  je 
opazil  napol  odprta  vrata,  ki  so  bila  sicer 
vedno  zaprta ; ta  okolnost  ga  je  presenetila. 
Oziral  se  je  okoli  misleč,  da  ugleda  kje  na 
hodniku  Genevievo ; toda  tu  je  ni  bilo. 
Vstopil  je,  šel  skoz  predsobo,  jedilnico, 
sprejemnico,  spalnico : vse  je  bilo  prazno. 
Klical  je,  a nihče  se  mu  ni  odzval. 

Mauricu  se  je  zazdelo,  da  čuje  na 
stopnicah  korake ; poslušal  je ; koraki  niso 
bili  Genevievini.  Kljub  temu  je  hitel  iz  sta- 
novanja, se  povzpel  čez  ograjo  in  spoznal 
svojega  slugo. 

„Scevola!“  je  vzkliknil. 

Scevola  je  pogledal  kvišku. 

„Ah,  Vi  ste,  občan !“ 

„Da,  jaz  sem,  toda,  kje  je  občanka  ?‘‘ 

„Občanka?“  je  vprašal  Scevola  začu- 
deno in  stopal  navzgor. 

„Da.  Ali  si  jo  videl  zdolaj  ?“ 

»Ne.* 

„Torej  vrni  se  dol.  Vprašaj  hišnega 
vratarja  in  poizveduj  pri  sosedih. 

„ Takoj.  “ 

Scevola  je  zopet  odšel  dol. 

„Hitreje,  hitreje !“  je  vzkliknil  Maurice, 
„ali  ne  vidiš,  da  stojim  kakor  na  trnju  ?“ 

Maurice  je  čakal  na  stopnicah  pet  ali 

šest  minut.  Ko  je  videl,  da  Scevole  ni  nazaj, 
je  stopil  v sobo  in  je  jel  zopet  gledati  skoz 
okno. 

Videl  je,  kako  je  vstopil  Scevola  v dve 
ali  tri  prodajalne,  iz  katerih  se  je  zopet 
vračal,  ne  da  bi  bil  zvedel  kaj  novega. 

Ves  nestrpen  ga  je  poklical  zopet  gor. 

„Ni  mogoče,  da  je  odšla,"  si  je  dejal 
Maurice  sam  sebi. 

In  zopet  je  klical:  „Genevieva!  Gene- 
vieva!“ 

Vse  je  bilo  tiho.  Zdelo  se  je,  da  sa- 
motna soba  sploh  ni  odmevala  na  njegove 
besede. 

Scevola  je  bil  že  tu. 

„No?“  je  vprašal  Maurice. 

„Samo  hišni  vratar  jo  je  videl." 

„ Torej  je  odšla?" 

„Zdi  se.“ 

„Sama  ? Ni  mogoče,  da  je  odšla  Ge- 
nevieva  sama." 

„Ni  bila  sama,  občan,  ž njo  je  bil  neki 
moški." 

„Kako,  moški?" 

„Vsaj  občan  vratar  trdi  lako*“ 

„Pojdi  ponj,  vedeti  moram,  kdo  je 
oni  mož.“ 

Scevola  je  stopil  dva  koraka  proti  vratom. 

se  potem  ozrl  in  dejal,  kakor  da  bi  pre- 
mišljal : 

„ Morda  je  bil  oni,  ki  je  tekel  za  menoj 
in  ki  me  je  v Vašem  imenu  prosil  za  ključ. “ 

„Za  kateri  ključ,  nesrečnež  ?" 

„Za  ključ  stanovanja." 

„Ti  si  izročil  ključ  stanovanja  ne- 
znancu ?"  je  vzkliknil  Maurice  in  prijel  slu- 
žabnika z obema  rokama  za  vrat. 

„Toda  saj  ni  bil  neznanec,  občan,  bil 
je  eden  Vaših  prijateljev." 

„Ah,  da,  eden  mojih  prijateljev,  dobro, 
to  je  Lorin,  nedvomno  je  bila  odšla  z Lo- 
rinom." 

Kljub  temu,  da  je  bil  Maurice  bled  v 
obrazu,  se  je  smehljal  in  si  otrl  pot  s čela. 

„Ne,  ne,  gospod,  ni  bil  on,"  je  dejal 
Scevola ; „pribogu,  gospoda  Lorina  dobro 
poznam." 

„Kdo  je  bil  vendar?" 

„Saj  veste,  občan,  oni  lični  mož,  ki  je 
prišel  nekega  dne  . . .“ 

»Katerega  dne  ?“ 

„Oni  dan,  ko  ste  bili  žalostni ; mož,  ki 
Vas  je  vzel  s seboj,  nakar  ste  se  vrnili  ve- 
seli domov." 

Maurice  ga  je  gledal  osuplega  obraza, 
groza  ga  je  spreletela  po  vsem  telesu ; nato 

je  vzkliknil  po  dolgem  molku : „Dixmer  ?“ 

„Pri  moji  veri,  da,  menim,  da  je  tako, 
občan,"  je  dejal  služabnik. 

Maurice  se  je  opotekal  in  kmalu  bi  se 
bil  zgrudil  na  neki  naslonjač.  Tema  se  mu 
je  delala  pred  očmi,  in  mrmral  je : „Oh, 
moj  Bog !“  Nato  so  se  mu  oči  zopet  od- 
prle in  uzrle  šopek  iz  vijolic.  Planil  je  po 
njem,  ga  vzel  v roke,  poljubljal,  in  ko  je 
opazil  mesto,  kamor  je  bil  položen,  je  dejal : 

„Tu  ni  več  dvoma.  Te  vijolice  so  njen 
zadnji  pozdrav." 

Maurice  se  je  ozrl  in  opazil  šele,  da  je 
bil  kovčeg  do  polovice  napolnjen  in  da  je 
ležalo  ostalo  perilo  na  [tleh  ali  pa  v odprti 
omari. 

Perilo,  ki  je  ležalo  na  tleh,  je  padlo 
nedvomno  Genevievi  iz  rok,  ko  se  je  pri- 
kazal Dixmer.  Bilo  mu  je  vse  jasno.  Živo 
mu  je  stal  pred  očmi  grozni  prizor  med 
štiri  stenami,  ki  so  bile  še  nedavno  priče 
tolike  sreče. 

Dotlej  je  bil  Maurice  pobit  kakor  v 
omotici.  Probujenje  je  bilo  grozno,  jeza  mla- 
dega moža  strašna.  Vstal  je,  zaprl  okno,  ki 
je  ostalo  odprto,  vzel  iz  pisalne  mize  dve 
nabiti  pištoli,  ju  preiskal  in  ju,  ko  ju  je 
našel  v redu,  vtaknil  v svoj  žep. 

Denarnico  si  je  napolnil  z dvema  zvit- 
koma zlatov,  ki  jih  je  bil  kljub  svojemu 
patriotizmu  skril  za  neki  predalček.  Nato  je 
prijel  za  sabljo  in  dejal  svojemu  slugi: 

„Scevola,  upam,  da  si  mi  zvest ; služil 
si  mojemu  očetu  in  meni  že  petnajst  let.“ 

„Da,  občan/'  je  odvrnil  sluga  ves  v 
strahu,  ko  je  zagledal  mramornati  obraz  in 
trepetajoče  ude  svojega  gospodarja,  „da, 
kaj  mi  ukazujete  ?" 

„Čuj,  ako  dama,  ki  je  tukaj  stano- 
vala . . 

Ustavil  se  je,  njegov  glas  se  je  tako 
zelo  tresel,  ko  je  izgovoril  te  besede,  da  ni 
mogel  nadaljevati. 

„Ako  se  vrne,"  je  dejal  trenotek  nato, 
»sprejmi  jo,  zapri  vrata  za  njo;  vzemi  to 
puško,  postavi  se  na  stopnice  in  ne  pusti 
nikogar  v moje  stanovanje,  tudi  če  tvegaš 
glavo,  življenje,  dušo.  Ako  hočejo  vlomiti, 
upiraj  se  ! Udari ! Ubijaj ! Ubijaj  in  ne  boj 
se  ničesar,  Scevola,  jaz  vzamem  vse  nase." 

Glas  mladega  moža  je  Scevolo  navdu- 
šil ; odvrnil  je  : 

„Ne  bom  samo  ubijal,  dam  se  tudi  ubiti 
za  občanko  Genevievo." 

„Hvala  ti ! Sedaj  čuj ! To  stanovanje 
mi  je  postalo  zoprno,  in  nočem  več  vanje, 

ako  ne  najdem  zopet  n j e.  Ako  se  medtem 
vrne,  postavi  na  okno  veliko  japonsko  vazo 
z marjeticami,  ki  jih  je  imela  tako  rada. 
Ponoči  postavi  na  to  mesto  svetilko.  Kadar 
bom  prihajal  mimo,  bom  vedel,  kako  stoji 
stvar ; dokler  ne  vidim  niti  vaze,  niti  sve- 
tilke, bom  nadaljeval  svoja  poizvedovanja. 

„Oh,  gospod,  bodite  pametni,  bodite 
pametni !“  je  vzkliknil  Scevola. 

Maurice  ga  ni  poslušal;  planil  je  iz 
sobe,  hite!  po  stopnicah  navzdol,  kakor  da 
bi  ga  nosile  peruti,  in  tekel  k Lorinu. 

Težko  bi  bilo  opisati  začudenje,  jezo  in 
besnost  častitega  pesnika,  ko  je  zvedel  to 
novico. 

„Ti  torej  ne  veš,  kje  je?“  je  ponavljal 
neprenehoma. 

„Zgubljena,  odšla  je !“  je  kričal  Mau- 
rice v svojem  obupu ; „on  jo  je  umoril, 
Lorin,  on  jo  je  umoril !“ 

„Ej,  ne,  moj  ljubi  prijatelj ! Ne,  ne, 
ljubi  Maurice ! On  je  ni  umoril,  ne,  kajti 
umoril  bi  jo  bil  na  licu  mesta  in  v znamenje 
svoje  osvete  bi  bil  pustil  njeno  truplo  pri 
tebi.  Ne,  vidiš,  pobegnil  je  ž njo,  presrečen, 
da  je  zopet  našel  svoj  zaklad." 

„Ti  ga  ne  poznaš,  Lorin,  ti  ga  ne 

poznaš,"  je  dejal  Maurice;  „pogled  tega 
moža  ima  v sebi  nekaj  usodnega." 

„Ne,  motiš  se,  name  je  vedno  naprav- 
ljal utis  poštenega  moža.  Vzel  jo  je  s seboj, 
da  jo  žrtvuje.  Dal  se  bo  zapreti  skupno  ž 
njo,  in  obglavijo  ju  oba.  Ah,  v tem  leži  ne 
varnost,"  je  dejal  Lorin. 

Te  besede  so  še  podvojile  Mauricevo 
grozo. 

„Najdem  jo  zopet!  Najdem  jo  zopet  ali 
pa  umrem  tudi  jaz  !“  je  vzkliknil. 

„Oh,  kar  se  tiče  tega,  jo  najdeva  go- 
tovo, le  pomiri  se.  Glej,  Maurice,  moj  dobri 
Maurice,  slabo  išče,  kdor  ne  prevdarja. 
Slabo  prevdarja,  kdor  se  tako  hudo  razburja." 

„Zbogom,  Lorin." 

„Dobro  je,"  je  rekel  Lorin. 

Nato  je  vstal,  ne  da  bi  več  spregovoril, 
si  pripasal  sabljo,  se  pokril  s svojim  uni- 
formskim  klobukom  in  vzel  kakor  Maurice 
par  nabitih  pištol  ter  ju  vtaknil  v žep. 

„Pojdiva,“  je  pripomnil  nato  enostavno. 

„Dobro,  in  potem?  Kje  bova  iskala 
najprej?"  je  vprašal  Maurice. 

„Iščiva  najprvo  v starem  okrožju,  saj 
veš,  Rue-Vieille-Saint-Jacques ; nato  bova 
prežala  na  viteza  iz  Rdeče  hiše : tam,  kjer 
njega,  najdeva  brezdvomno  tudi  Dixmerja. 

„Res  je,  res  je,  gotovo  ju  najdeva  sku- 
paj", je  dejal  Maurice,  ki  mu  je  iskrica 
upanja  zopet  vzbudila  nekoliko  razsodnosti. 
„Pridi !“ 

Od  tega  hipa  sta  se  prijatelja  lotila 
iskanja  z vso  vnemo.  Toda  bilo  je  zaman. 
Pariz  je  velik  in  njegova  senca  gosta.  Sto- 
krat sta  hodila  Lorin  in  Maurice  mimo  male 
hiše,  kjer  je  stanovala  Genevieva,  neprene- 
homa čuvana  od  Dixmerja,  kakor  so  nekdaj 
duhovniki  čuvali  žrtev,  ki  je  bila  določena,, 
da  jo  zakoljejo. 

Maurice  se  je  bil  med  tem  obrnil,  ne 
da  bi  tega  povedal  Lorinu,  na  člane  straš- 
nega odbora  za  javni  blagor,  in  tudi  Lorin 
je  ukrenil  isto,  ne  da  bi  bil  obvestil  Maurica. 

Ravnoistega  dne  je  javni  obtožitelj  Fou- 
quier  pristavil  k njiju  imenoma  rdeči  križ, 
in  beseda  „o  s u m 1 j e n c a"  ju  je  združevala 
v svojem  krvavem  objemu. 

XLV1. 

Pred  sodiščem. 

Triindvajsetega  dne  prvega  meseca  v 
letu  drugem  edine  in  nerazdeljive  francoske 
republike,  ki  je  soglašal  s 14.  oktobrom 
1793.  starega  stila,  kakor  so  dejali  tedaj,  se 

je  gnetla  že  od  ranih  ur  radovedna  množica 
po  tribinah  dvorane,  kjer  so  se  vršila  revo- 
lucionarna zborovanja. 

Hodniki  v palači,  dohodi  k ječi  so  bili 
gosto  zasedeni  od  nestrpnih  gledalcev,  ki  so 
se  gnetli  in  pehali  semintja  ; čuti  je  bilo  veliko 
kričanja,  kajti  oni,  ki  so  se  nahajali  v spred- 
njih vrstah,  so  smatrali  za  potrebno  sporo- 
čati onim,  ki  niso  imeli  tako  ugodnih  pro- 
storov, vse,  kar  so  opažali.  Sicer  bi  bili  preveč 
vzbujali  njihovo  nevoščljivost  in  nevoljo. 

Pred  vratmi  sodišča  se  je  prepirala  za 
prostor  skupina  mož,  ki  so  se  tiščali  eden 
drugega.  Na  hodniku  prav  blizu  vrat  je  stal 
neki  mož  širokih  ram  in  z rokami  ob  bokih, 
ki  so  zadrževale  vso  zadaj  stoječo  množico  ; 
gotovo  bi  bila  planila  v dvorano,  ko  bi  na- 
enkrat odjenjal  ta  človeški  nasip. 

Ta  neustrašeni  mož,  ki  je  stal  na  pragu 
sodnije,  je  bil  mlad  in  lep.  Pri  vsakem 
močnejšem  sunku,  ki  ga  je  povzročala  mno- 
žica, je  stresal  svoje  goste,  grivi  podobne 
lase,  pod  katerimi  so  se  svetile  temne,  od- 
ločne oči.  Ko  je  bil  zopet  enkrat  s svojim 
pogledom  in  s svojimi  rokami  zadržal  mno- 
žico, da  ni  planila  naprej,  se  je  zopet  ne- 
premično zaglobil  v opazovanje. 

Stokrat  ga  je  skušala  v stiski  se  naha- 
jajoča množica  podreti,  kajti  bil  je  visoke 
rasti  in  za  njegovim  hrbtom  ni  bilo  videti 
ničesar;  toda  niti  skala  bi  ne  mogla  biti 
trdnejša  od  njega. 

Na  drugem  koncu  tega  človeškega  zidu, 
v sredi  pehajoče  se  množice,  se  je  prerival 
drug  človek  in  skušal  priti  v ospredje  z 
vztrajnostjo,  ki  je  bila  podobna  besnosti ; 
nič  ga  ni  oviralo  v njegovom  neumornem 
napredovanju ; ni  se  zmenil  za  udarce  onih, 
ki  so  ostajali  za  njim,  niti  za  kletvice  ljudi, 
ki  bi  jih  bil  mimogrede  skoro  zmečkal.  Niso 
ga  ganila  tarnanja  žensk,  ki  jih  je  bilo 
mnogo  med  množico. 

Bil  je  to  mlad  mož,  čigar  bledi  obraz 
in  nežni  udi  so  pričali  o njegovi  telesni  šib- 
kosti, dasi  so  ga  njegove  ognjevite  oči  iz- 
dajale za  odločnega  moža. 

Udarce  je  vračal  z udarci,  kletvice  pa 
s pogledi,  katerim  so  se  izogibali  tudi  naj- 
pogumnejši, a na  ženska  tarnanja  je  odgo- 
varjal z neobčutljivostjo,  podobno  zaničeva- 
nju. Slednjič  se  je  preril  do  krepkega 
mladega  moža,  ki  je  takorekoč  zapiral  vhod 
v dvorano. 

Čim  pa  se  je  mož  na  vratih  ozrl  in  čim 
sta  se  oba  pogledala  iz  oči  v oči,  se  je 

obema  izvil  pritajen  vzklik  iz  prsi.  Spoznala 
sta  se  bila. 

„Ah,  občan  Maurice,"  je  dejal  šibki 
mladi  mož  z izrazom  neizrečene  bolesti, 
„pustite  me  mimo;  pustite,  da  jo  vidim, 
prosim  Vas!  Potem  me  lahko  ubijete!" 

Maurica  — kajti  bil  je  res  on  — je  ta 
udanost,  da  nerazrušna  volja  globoko  ga- 
nila ter  ga  navdala  z začudenjem. 

„Vi!“  je  zašepetal;  „Vi  tukaj,  nepre- 
vidnež  ?“ 

„Da,  tukaj  sem  ! Toda  ves  sem  utru- 
jen. Oh,  moj  Bog,  ona  govori ! Pustite  me, 
da  jo  vidim  i Pustite  me,  da  jo  čujem !“ 

Maurice  je  stopil  nekoliko  v stran,  in 
mladi  mož  se  je  pomaknil  predenj.  Ker  se 
je  nahajal  Maurice  na  čelu  množice,  je  imel 
oni,  ki  je  moral  prenesti  toliko  sunkov  in 
udarcev,  da  se  je  mogel  preriti  na  to 
mesto,  svoboden  razgled. 

Ves  prizor  in  mrmranje,  ki  mu  je  sle- 
dilo, je  vzbudilo  radovednost  sodnikov. 
Tudi  obtoženka  se  je  ozrla  na  to  stran  ; v 
prvi  vrsti  spredaj  je  zagledala  in  spoznala 
viteza,  in  groza  je  spreletela  za  hip  — 
kraljico. 

Pod  vodstvom  predsednika  Harmanda, 
s sodelovanjem  javnega  obtožitelja  Fouquiera 

in  branitelja  Chauveau-Lagarda  je  trajalo 
zasliševanje  tako  dolgo,  dokler  so  to  do- 
puščale moči  sodnikov  in  obtoženke. 

Ves  ta  čas  je  vztrajal  Maurice  nepre- 
mično na  svojem  mestu,  dasi  so  se  med 
tem  časom  gledalci,  ki  so  se  zbirali  v dvo- 
rani in  po  hodnikih,  že  večkrat  menjali. 

Vitez  se  je  bil  naslonil  na  neki  steber,, 
in  tu  je  stal,  nič  manj  bled  od  ometa,  na 
katerega  se  je  naslanjal. 

Dnevu  je  sledila  temna  noč;  nekoliko 
sveč,  ki  so  gorele  na  mizah  porotnikov, 
nekoliko  svetilk,  ki  so  se  kadile  na  stenah, 
je  s svojim  motnim,  rdečim  odsevom  razsvet- 
ljevalo plemeniti  obraz  te  ženske,  ki  je  bila 
časih  tako  lepa  na  sijajno  razsvetljenih  ve- 
selicah v Versaillu. 

Tu  je  sedela  sama ; odgovarjala  je  z 
rezkimi,  zaničljivimi  besedami  na  predsedni- 
kova vprašanja  in  se  tupatam  sklanjala  k 
ušesom  svojega  branitelja,  da  je  lahko  na- 
tihoma  govorila  ž njim.  Njeno  belo,  gladko 
čelo  je  bilo  še  vedno  ponosno  kakor  na- 
vadno; nosila  je  obleko  s črnimi  črtami, 
ki  je  od  kraljeve  smrti  ni  hotela  več  odložiti. 

Medtem  so  sodniki  zapustili  dvorano 
ter  se  umaknili  k glasovanju;  razprava  je 
bila  končana. 

„ Ali  sem  se  pokazala  preveč  oholo, 
gospod  ?“  je  vprašala  kraljica  svojega  bra- 
nitelja. 

„Ah,  madama,“  je  ta  odgovoril,  „vedno 
boste  dobri,  ako  ostanete,  kakor  ste  bili." 

„ Glej,  kako  je  prevzetna !“  je  vzkliknila 
neka  ženska  izmed  množice,  kakor  da  bi 
bil  glas  iz  ljudstva  odgovoril  na  vprašanje, 
ki  ga  je  nesrečna  kraljica  naperila  na  svo- 
jega odvetnika. 

Kraljica  se  je  ozrla  proti  tej  ženski. 

„No,  seveda,"  je  ponavljala  ženska,  „saj 
pravim,  da  si  prevzetna,  Antoinetta,  in  tvoja 
prevzetnost  te  je  ugonobila.*1 

Kraljica  je  zardela. 

Vitez  se  je  ozrl  proti  ženski,  ki  je  iz- 
govorila omenjene  besede,  in  odvrnil  pol- 
glasno: „Biia  je  kraljica.** 

Maurice  ga  je  prijel  za  zapestje  in  mu 
zašepnil : .Bodite  mirni,  imejte  toliko  po- 
guma, da  se  ne  ugonobite  še  Vi.“ 

»Gospod  Maurice, “je  odvrnil  vitez,  „Vi 
ste  mož  in  veste,  da  govorite  z možem.  Oh, 
povejte  mi:  ali  menite,  da  lahko  obsodijo 
kraljico  ?“ 

„Jaz  ne  menim  ničesar,  prepričan  sem.“ 

„Oh,  uboga  ženska !“  je  vzkliknil  vitez 
z ihtečim  glasom. 

„Ne,  kraljica/'  je  pripomtiii  Maurice, 
„sami  ste  dejali." 

Tudi  vitez  je  prijel  Maurica  za  zapestje 
in  ga  prisilil  z neko  silo,  ki  mu  je  ne  bi 
bil  nihče  prisodil,  da  se  je  sklonil  k njego- 
vemu ušesu. 

Bilo  je  polštirih  zjutraj.  Med  gledalci 
so  se  opažale  velike  praznine,  nekaj  luči  je 
bilo  že  ugasnjenih,  in  dvorana  se  je  bila 
deloma  zavila  v temo.  V najtemnejšem  delu 
sta  se  nahajala  vitez  in  Maurice. 

„Čemu  ste  Vi  tu  in  česa  iščete?"  je 
vprašal  vitez,  „Vi,  ki  niste  tigrovega  srca  ?“ 

„Ah,"  je  rekel  Maurice,  „tu  sem,  da 
zvem,  kaj  bo  iz  neke  nesrečne  ženske." 

„Da,  da,  iz  one,  ki  jo  je  lastni  soprog 
pahnil  v kraljičino  ječo  in  ki  so  jo  prijeli 
pred  mojimi  očmi." 

„Genevievo?" 

„Da,  Genevievo." 

„Torej  se  nahaja  Genevieva  v ječi, 
žrtvovana  od  lastnega  soproga  in  uničena 
od  Dixmerja.  Oh,  sedaj  razumem,  sedaj  mi 
je  vse  jasno.  Vitez,  pripovedujte  mi,  kaj  se 
je  pripetilo,  povejte  mi,  kje  je  ona,  kje  jo 
lahko  najdem.  Ta  ženska  je  moje  življenje, 
čujete-li,  vitez  ?“ 

Ko  je  bil  Maurice  zvedel  za  strašno 
usodo  svoje  ljubice,  se  je  pojavila  na  nje- 
govem obrazu  neka  nepopisna  besnost.  Vpra- 
šal je : 

„In  Dixmer,  kaj  je  ž njim  ?" 

„Ne  vem.  Pobegnil  je  kakor  jaz." 

„Oh,  če  ga  zopet  dobim  v pest . . .“ 
je  dejal  Maurice  škripajoč  z zobmi. 

„Da,  razumem.  Toda  radi  Genevieve 
ni  Vam  treba  še  obupati,  medtem  ko  kra- 
ljica . . . Oh,  čujte  Maurice,  Vi  imate  srce, 
imate  moč,  prijatelje  ...  oh ! prosim  Vas, 
kakor  se  Bog  prosi,  Maurice,  pomagajte  mi, 
da  rešim  kraljico." 

„Kaj  mislite  vendar?" 

„Maurice,  Genevieva  Vas  prosi  na  moja- 
usta." 

„Oh,  ne  izgovarjajte  tega  imena,  go- 
spod. Kdo  ve,  da-li  niste  tudi  Vi  žrtvovali 
uboge  ženske,  kakor  jo  je  Dixmer?" 

„Gospod,"  je  odgovoril  ponosno  vitez,- 
„če  se  lotim  kake  stvari,  potem  se  žrtvujem 
le  samega  sebe." 

V tem  trenotku  so  se  odprla  vrata  po- 
svetovalnice. Maurice  je  hotel  odgovoriti. 

„Tiho,  gospod,"  je  dejal  vitez,  „sod- 
niki  se  vračajo,  da  izrečejo  sodbo." 

Maurice  je  čutil,  kako  se  je  tresla  nje- 
govemu sosedu  roka,  ki  jo  je  bil  bled  in 
opotekajoč  se  položil  na  njegov  laket. 

Sodniki  so  se  res  vrnili.  Novica  o tem 
se  je  bliskoma  raznesla  po  hodnikih  in  ga- 
lerijah, in  množica  je  zopet  burno  skušala 
udreti  v dvorano. 

Kraljici  so  prečitali  razsod- 
bo, ki  jo  je  obsojala  na  smrt.  Po- 
slušala jo  je,  ne  da  bi  obledela,  ne  da  bi 
trenila  z očesom,  ne  da  bi  mišica  na  nje- 
nem obrazu  izdajala  njeno  razburjenje.  Ozrla 
se  je  proti  vitezu  in  ga  pogledala  s pomen- 
ljivim pogledom,  kakor  da  bi  se  hotela  za- 
hvalit: možu,  ki  ga  je  bila  vedno  smatrala 
za  utelešeno  udanost.  V spremstvu  orožni- 
škega častnika  je  nato  mirno  in  dostojan- 
stveno zapustila  dvorano. 

Maurice  je  globoko  vzdihnil. 

„Hvala  Bogu!“  je  dejal.  „V  njeni  izjavi 
ni  bilo  nič  nevarnega  za  Genevievo;  še  je 
nekoliko  upanja." 

„Hvala  Bogu,"  je  mrmral  istotako  vitez, 
„vse  je  končano,  boja  je  konec." 

„Le  pogum",  mu  je  šepnil  Maurice. 

„Imel  ga  bom." 

In  ko  sta  si  bila  segla  v roke,  sta  od- 

šla  vsak  skoz  druga  vrata.  Na  novem  mo- 
stu je  Maurice  srečal  Lorina. 

„Stoj,“  je  dejal  Lorin,  „kam  si  se  na- 
menil ?“ 

„Domov.  Sedaj  se  lahko  vrnem,  kajti 
vem,  kaj  se  je  zgodilo  ž njo." 

,,Tembolje;  toda  ti  se  ne  vrneš  domov, 
kajti  pred  dvema  urama  so  bili  orožniki  na 
tvojem  domu,  da  te  aretirajo/' 

„Oh!“  je  vzkliknil  Maurice,  „torej  raz- 
log več." 

,, Ali  si  zblaznel?  In  Genevieva?" 

„Prav  imaš.  Kam  pojdeva?" 

„Na  moj  dom,  pribogu?" 

„Toda  jaz  te  še  ugonobim." 

„RazIog  več;  pojdiva." 

XLVII. 

Duhovnik  in  rabelj. 

Ko  je  kraljica  zapustila  sodno  dvorano, 
so  jo  odvedli  v ječo.  Čim  je  dospela  v 
svojo  sobo,  je  vzela  škarje  in  si  odstrigla 
svoje  dolge,  lepe  lase.  Zavila  jih  je  v papir 
in  napisala  nanj : 

..Razdelijo  naj  se  med  mojim 
sinom  in  mojo  hčerko." 

To  je  bila  oporoka  Marije  Antoinette. 

Nato  je  sela  ali  se  pravzaprav  zgrudila 
na  neko  stolico  ter  zaspala,  kakor  otrpnela 
vsled  napora,  kajti  zasliševanje  je  trajalo 
osemnajst  ur. 

Ob  sedmih  jo  je  nenadoma  vzbudil 
šum  španske  stene,  ki  jo  je  nekdo  premak- 
nil ; ozrla  se  je  in  zagledala  moža,  ki  ji  je 
bil  popolnoma  neznan. 

„Kaj  hočejo  od  mene?“  je  vprašala. 

Mož  se  ji  je  približal,  jo  pozdravil 
tako  prijazno,  kakor  da  bila  še  kraljica,  in 
dejal : „Ime  mi  je  Sanson." 

Kraljica  se  je  nalahko  stresla  in  vstala. 
Ime  znanega  rablja  ji  je  govorilo  več  nego 
cela  knjiga.  Vse  na  tem  možu  je  bilo  v tem 
trenotku  strašno  in  izrazito. 

„Prišel  sem,"  je  dejal  Sanson,  „da  Vam 
odstrižem  lase ; toda  ker  ste  Vi  sami  že 
opravili  to  delo,  Vas  lahko  pustim,  za  hip 
samo  ako  želite." 

„Prosim  Vas,  gospod,"  je  odvrnila  kra- 
ljica, „kajti  poguma  hočem  iskati  v mo- 
litvi." 

Sanson  se  je  poklonil  in  odšel. 

Kraljica  je  ostala  sama,  kajti  njena 
stražnika  sta  se  bila  obzirno  oddaljila.  Po- 
kleknila je  na  stolico,  ki  je  bila  nekoliko 
nižja  od  drugih  in  ki  ji  je  rabila  za  klečalo, 

in  se  zaglobila  v molitev.  Medtem  pa  se  je 
dogodil  v župnišču  cerkvice  Salrtt-Landry 
prizor,  ki  ni  bil  nič  manj  strašen  od  onega, 
ki  smo  ga  ravnokar  pripovedovali. 

Duhovnik  te  župnije  je  bil  ravnokar 
vstal.  Stara  postrežnica  mu  je  pripravljala 
zajutrk,  ko  je  nekdo  naenkrat  potrkal  na 
župniška  vrata. 

„Poglejte,  gospa  Jacinta,“  je  dejal  du- 
hovnik, »poglejte,  kdo  trka  ob  tako  ranih 
urah  na  naša  vrata,  in  da-li  ni  mogoče  kako 
zelo  nujno  opravilo,  ki  je  terjajo  od  mene. 
V tem  slučaju  recite,  da  nie  kličejo  darteš 
zjutraj  v ječo  in  da  moram  tja  Vsaj  za 
hipec.  “ 

Kakor  ji  je  ukazal  gospod,  je  Jacihta 
naglo  hitela  po  stopnicah,  ki  so  vodile  na 
vrt,  kjer  se  je  nahajal  vhod ; odpahnlla  jfe 
vrata  in  ugledala  pred  seboj  zelo  bledega 
in  razburjenega,  še  mladega  moža,  čigar 
obraz  pa  je  bil  mehak  in  pošten. 

„Ali  je  doma  gospod  župnik?"  je 
vprašal.  Jaclnta  je  motrila  njegovo  obleko, 
ki  je  bila  vsa  v neredu,  naznančevo  dol£o 
brado  in  njegove  trepetajoče  ude.  Vse  to  ji 
prav  nič  ni  ugajalo. 

„ Občan",  je  dejala,  „tu  ni  niti  gospoda, 
niti  župnika". 

»Oprostite,  madama“,  je  rekel  mladi 
mož,  »hotel  sem  reči,  duhovnik  cerkvice 
Saint-Landry“. 

Beseda  „madama“  je  Jacinto  kljub 
njenemu  patriotizmu  presenetila  ; toda  odgo- 
vorila je: 

»Ni  mogoče  govoriti  ž njim,  sedaj 
moli“.  »Tedaj  počakam",  je  odvrnil  mladi 
mož. 

„Toda“,  je  dejala  gospa  Jacinta,  ki  ji 
je  jela  ta  vztrajnost  zopet  vzbujati  misli,  ki  so 
si  ji  porodile  takoj  začetkoma  v njej,  »toda 
zaman  boste  čakali,  kajti  poklican  je  v ječo 
in  odide  takoj  tja“. 

Mladi  mož  je  strašno  obledel,  tako  da 
je  bil  podoben  mrliču. 

»Torej  je  res  !“  je  mrmral.  Nato  je  dejal 
naglas  : 

»Madama,  ravno  radi  te  stvari  prihajam 
k občanu  Girardu." 

In  vzlic  nasprotovanju  starke  je  po  teh 
besedah  vstopil,  nalahko,  toda  odločno  za- 
pahnil duri  in  ne  da  bi  se  brigal  za  ugo- 
vore in  grožnje  gospe  Jacinte,  je  stopil  v 
hišo  in  se  napotil  naravnost  v župnikovo 
sobo. 

Ko  ga  je  ta  uzrl,  se  mu  je  izvil  iz  prsi 
zučuden  vzklik. 

»»Oprostite,  gospod  župnik",  je  dejal 
takoj  nato  mladi  mož,  „govoriti  moram  z 
Vami  o neki  zelo  resni  stvari ; dovolite,  da 
ostaneva  sama." 

Izkušeni  duhovnik  je  vedel,  kako  se 
izražajo  velike  bolesti.  Iz  prepadenega  obraza 
mladega  moža  je  čital  globoko  trpljenje,  iz 
njegovega  mrzličnega  glasu  je  govorilo  ve- 
liko razburjenje. 

»Zapustite  naju,  gospa  Jacinta,"  je  dejal. 

Čim  je  bila  [postrežnica,  čudeč  in  obo- 
tavljajoč se,  zaprla  vrata,  je  neznanec  spre- 
govoril : 

»Moj  gospod  župnik,  predvsem  me 
boste  vprašali,  kdo  da  sem.  To  Vam  takoj 
povem.  Izgnanec  sem ; obsojen  sem  na 
smrt  in  živim  le  vsled  svoje  zvijače  in  po- 
guma; imenujem  se  vitez  iz  Rdeče  hiše." 

Župnik  je  prestrašen  skočil  s svojega 
naslonjača. 

»Oh,  ne  bojte  se  ničesar,"  je  dejal 
vitez.  »Nihče  me  ni  videl  vstopiti  sem,  in 
tudi  če  me  bi  bil  kdo  videl,  ne  bi  me  bil 
spoznal,  kajti  tekom  dveh  mesecev  sem  se 
zelo  spremenil. 

»Toda  kaj  želite  vendar,  občan?"  je 
vprašal  župnik. 

»Vi  pojdete  danes  zjutiaj  v ječo?" 

„Da,  jetničar  je  poslal  pome." 

„ Ali  vešte,  čemu  ?“ 

„Ne ...  ne  vem." 

„No,  dobro ! Gre  za  poslednjo  pot 
kraljice." 

Bolesten  vzklik  še  je  izvil  župniku  iz 
prsi.  »Kraljica!  O moj  Bog!" 

„Da,  gospod,  kraljica  ! Skušal  sem  zve- 
deti, kateri  duhovnik  jo  bo  tolažil  v zadnji 
uri.  Zvedel  sem,  da  so  izbrali  Vaš ; zato 
sem  prihitel  k Vam." 

„Kaj  hočete  od  mene?"  je  vprašal  du- 
hovnik, ki  ga  je  bil  prestrašil  vitežev 
mrzlični  obraz. 

»Hočem  . . . nočem  ničesar,  gospod. 
Prihajam,  da  Vaš  poprosim ...  da  Vas ..." 

„Kaj  pa?" 

„Da  me  vzamete  s seboj  k Njenemu 
veličanstvu." 

„Oh,  ali  ste  zblazneli?"  je  vzkliknil 
župnik,  „s  tem  bi  ugonobili  mene  in  Sebe !" 

»Ne  bojte  se  ničesar." 

»Ubožiea  je  obsojena,  in  sedaj  je 
konec." 

To  vem.  Nočem  je  videti  morda  zato, 
da  bi  jo  skušal  rešiti,  temveč . . . Toda 
čujte  me,  oče,  Vi  me  ne  poslušate." 

„Jaz  Vas  ne  poslušam,  ker  zahtevate 

— 420  — 


od  mene  nekaj  nemogočega ; poslušam  Vas 
ne,  ker  je  Vaše  počenjanje  blazno,"  je 
dejal  starec;  »poslušati  Vas  nočem,  ker  me 
strašite." 

„0če,  pomirite  se,"  je  odvrnil  mladi 
mož  in  skušal  pomiriti  samega  sebe ; 
„oče,  verujte  mi,  da  se  nahajam  pri  čisti 
pameti.  Kraljica  je  izgubljena,  to  vem  ; toda 
če  smem  le  za  sekundo  poklekniti  k nje- 
nim nogam,  tedaj  je  moje  življenje  rešeno ; 
ako  je  ne  vidim,  se  umorim,  in  ker  ste  Vi 
vzrok  mojega  obupa,  boste  Vi  umorili  moje 
telo  in  dušo." 

„Sin  moj,  sin  moj,"  je  dejal  duhovnik, 
pomislite  dobro,  da  terjate  od  mene  nekaj 
strašnega. 

„Ne  odklanjajte  me,  ljubi  oče,"  je  rekel 
vitez ; „Vi  potrebujete  duhovnega  pomoč- 
nika, cerkovnika  ; zato  vzemite  me  s seboj, 
oče." 

„Ne,"  je  dejal,  „ne,  kajti  s tem  bi  se 
pregrešil  proti  svojim  dolžnostim ; prisegel 
sem  na  ustavo  ; prisegel  sem  iz  vsega  srca. 
Uboga  obsojenka  je  kraljica,  ki  je  zaslužila 
svojo  kazen ; privolil  bi  rad  v lastno  smrt, 
ko  bi  s tem  koristil  svojemu  bližnjemu; 
toda  jaz  nočem  zanemarjati  svojih  dolž- 
nosti." 

„Toda  če  Vam  povem, “ je  vzkliknil 
vitez,  „če  Vam  zopet  in  zopet  ponavljam, 
če  Vam  prisegam,  da  nočem  rešiti  kraljice? 
Poglejte,  prisegam  Vam  na  ta  evangelij, 
prisegam  Vam  na  to  razpelo!" 

„In  kaj  mislite  potem  storiti  ?"  je  vpra- 
šal starec,  ki  ga  je  bil  globoko  pretresel  ta 
izraz  pristnega  obupa. 

„Čujte  me,"  je  odvrnil  vitez,  ki  se  mu 
je  poznalo,  da  mu  hoče  duša  iz  njega, 
,,bila  je  moja  dobrotnica,  udana  mi  je  ne- 
koliko; prepričan  sem,  da  ji  bo  v tolažbo, 
ako  me  vidi  v svoji  zadnji  uri." 

„ Ali  je  to  vse,  kar  hočete?"  je  vprašal 
duhovnik,  globoko  ganjen. 

„Vse.“ 

,, Ali  ne  kujete  kake  zarote,  poskusa, 
da,  rešite  kraljico  ?" 

„Ne.  Jaz  sem  kristijan,  oče  moj,  in  če 
je  v mojem  srcu  le  senca  laži,  naj  me  Bog 
kaznuje  z večnim  pogubljenjem!" 

„Ne,  ne,  obljubiti  Vam  ne  morem  ni- 
česar," je  dejal  župn  k,  ki  se  je  zopet  ustra- 
šil velike  nevarnosti. 

„Čujte  me,"  je  odvrnil  vitez  z bolest- 
nim izrazcm,  „govoril  sem  z Vami  kakor 
ponižen  sin ; razodel  sem  Vam  le  svoja 
krščanska  in  mehkosrčna  čutila ; nobene 

grenke  besede,  nobene  pretnje  niste  culi  iz 
mojih  ust,  a kljub  temu  mi  vre  v glavi, 
mrzlica  mi  razburja  kri,  obup  mi  razjeda 
srce.  A kljub  temu  sem  oborožen,  poglejte, 
pri  sebi  imam  bodalo." 

Mladi  mož  je  potegnil  iz  nedrij  svetlo, 
tanko  rezilo,  ki  je  metalo  svoj  modrikasti 
odsev  na  njegovo  trepetajočo  roko. 

Duhovnik  se  je  umaknil  nagloma. 

„Ne  bojte  se  ničesar,"  je  rekel  vitez, 
„drugi  bi  bili  morda  izsilili  iz  Vas  prisego. 
Ne,  jaz  sem  Vas  prosil,  prosim  Vas  še 
vedno  s sklenjenima  rokama : omogočite  mi, 
da  vidim  kraljico  vsaj  za  trenotek,  in  vze- 
mite v svojo  varnost  tole. 

Izročil  mu  je  listek,  na  katerem  je 
župnik  čital  sledeče  : 

„Jaz  Rene,  vitez  iz  Rdeče  hiše,  izjav- 
ljam pri  Bogu  in  svoji  časti,  da  sem,  gro- 
zeč mu  s smrtjo,  prisilil  častitega  župnika 
v Saint-Landry-u,  da  me  vzame  kljub  svo- 
jemu nasprotovanju  in  odločnemu  upiranju  s 
seboj  v ječo.  Da  je  to  resnica,  se  podpi- 
sujem Maison-Roug  e." 

„Dobro,"  je  dejal  duhovnik,  „moram 
Vam  ustreči,  ker  hočete  tako.  Počakajte  me 
spodaj,  in  ko  odide  v pisarno,  jo  boste 
videli." 

Vitez  je  prijel  župnika  za  roko  in  jo 
poljubljal  s takim  spoštovanjem  in  s tako 
gorečnostjo,  kakor  da  bi  bilo  razpelo. 

„Oh!“  je  mrmral,  „umrla  bo  vsaj  kot 
kraljica,  in  ne  dotakne  se  je  rabljeva  roka !“ 

XLVIII. 

Na  rabeljskem  vozu. 

Vitez  si  je  najprej  obril  brke  in  brado 
in  si  nato  nadel,  kakor  župnik,  črn  frak, 
kajti  duhovniška  obleka  je  bila  odpravljena. 
Nato  sta  vstopila  oba  preko  dvorišča  v ječo. 

V pisarni  sta  našla  nad  petdeset  oseb, 
deloma  jetniških  uslužbencev,  deloma  po- 
slancev ali  pa  komisarjev,  ki  so  kot  po- 
oblaščenci ali  pa  iz  gole  radovednosti  ho- 
teli videti  kraljico,  ki  je  imela  priti  mimo. 

Mlademu  možu  je  srce  utripalo  tako 
močno,  da  ni  več  čul  župnikovega  pogovora  z 
orožnikom  in  z jetničarjem.  Na  pragu  je 
srečal  moža,  ki  je  imel  v rokah  škarje  in 
kos  velikih,  ravnokar  odstriženih  las.  Spo- 
znal je  v njem  rablja. 

„Kaj  hočeš,  občan  ?“  je  vprašal  Sanson. 

Vjtez  je  skušal  premagati  grozo,  ki  ga 
je  nehote  obhajala  po  vsem  telesu;  od- 
govoril je : 

. Kakor  vidiš,  občan  Sanson,  spremljam 
duhovnika". 

„Ah,  dobro",  je  dejal  rabelj,  stopil  v 
stran  in  nekaj  ukazal  svojemu  pomočniku. 

Medtem  je  odšel  vitez  v notranjost  pi- 
sarne in  dospel  v prostor,  kjer  sta  se  naha- 
jala orožnika. 

Vrla  človeka  sta  bila  presenečena ; kajtj 
kraljica,  ki  se  je  napram  drugim  vedla  do- 
stojanstveno in  oholo,  je  bila  napram  njima 
dobra  in  mehka ; zdelo  se  je,  kakor  da  sta 
njena  služabnika,  ne  pa  stražnika. 

Toda  z mesta,  kjer  se  je  nahajal,  vitez 
ni  mogel  videti  Marije  Antoinette.  Sicer  so 
bili  odmaknili  steno,  ko  je  dospel  duhovnik, 
toda  takoj  so  jo  zopet  postavili  na  prejšnje 
mesto. 

Ko  je  v?topil  vitez,  je  bil  pogovor  že 
začel. 

„Gospod“,  je  dejala  kraljica  župniku 
s svojim  rezkim  in  prevzetnim  glasom, 
„ker  ste  prisegli  zvestobo  republiki,  v čije 
imenu  pie  tirajo  v smrt,  bi  ne  rriogla  imeti 
zaupanja  v vas.  Midva  ne  moliva  k istemu 
Bogu“. 

„Madama,“  je  odvrnil  Girard,  ki  ga  je 
bila  zelo  pretresla  ta  izpoved,  »kristjanka, 
ki  zre  smrti  v oči,  fluora  umreti  brez  so- 

vraštva  v srcu  in  ne  sme  odklanjati  svojega 
Boga,  naj  se  ji  razodeva  v tej  ali  oni 
obliki." 

Vitez  je  stopil  k steni,  da  bi  jo  od- 
maknil. Upal  je,  da  ga  kraljica  zagleda  in 
da  spozna  razlog,  ki  ga  je  privedel  semkaj. 
Menil  je,  da  bo  potem  spremenila  svoj  nazor ; 
toda  oba  orožnika  sta  se  mu  uprla  s 
kretnjo. 

„Če  pa  sem  duhovni  pomočnik  ?“ 

„Ker  odklanja  župnika,  tudi  ne  potre- 
buje njegovega  pomočnika/'  je  odvrnil  Du- 
chesne. 

„Morda  ga  sprejme,"  je  dejal  vitez  s 
povzdignjenim  glasom,  „ni  mogoče,  da  ga 
ne  sprejme." 

Toda  Marijo  Antoinetto  so  preveč  ob- 
vladovali njeni  notranji  občutki ; zato  ni 
čula  in  ni  spoznala  viteževega  glasu. 

»Pojdite, “ je  nadaljevala  napram  Gi- 
rardu,  »pojdite  in  pustite  me  samo.  Ker 
vlada  sedaj  na  Francoskem  svoboda,  za- 
htevam tudi  zase  svobodo,  da  smem  umreti 
po  svojih  nazorih." 

Župnik  je  skušal  ugovarjati. 

»Pustite  me,  gospod,"  je  dejala,  pro- 
sim Vas,  pustite  me." 

Župnik  je  hotel  nekaj  pripomniti. 

„Hočem  tako,“  je  odvrnila  kraljica  s 
ponosno  kretnjo. 

Župnik  Girard  je  odšel,  in  orožniki  so 
pognali  obupanega  viteza  do  vrat.  Nahajal 
se  je  z Girardom  v jetniški  veži.  Iz  veže  so 
ga  porinili  zopet  v pisarno,  kjer  se  je  bila 
že  razširila  vest,  da  je  kraljica  odklonila 
duhovnika.  Nekateri  so  jo  jeli  zasramovati, 
a marsikdo  jo  je  natihem  občudoval. 

„Pojdite,“  je  dejal  župniku  ključar  Ri- 
chard, »vrnite  se  domov,  ker  Vas  jetnica 
sama  odganja." 

„Čuj,“  je  pripomnila  gospa  Richard, 
»prav  ima  in  jaz  bi  bila  storila  ravno- 
tako.“ 

„Nimate  prav,  občanka, “ je  odvrnil  du- 
hovnik. 

„Molči,  žena,“  je  mrmral  jetničar  in  iz- 
bulji svoje  oči,  „kaj  to  tebi  mar?  Pojdite, 
župnik,  pojdite  !“ 

„Ne,“  je  ponovil  Girard,  »spremim  jo 
proti  njeni  volji ; besedica  in  samo  bese- 
dica, če  jo  čuje,  jo  bo  opozorila  na  njene  dolž- 
nosti ; sicer  pa  imam  nalog  od  občine  in  jaz 
ga  moram  izvršiti." 

„ Dobro,  toda  odslovi  prej  svojega  cer- 
kovnika," je  dejal  poveljujoči  major  z ro- 
batim glasom. 

Iz  viteževih  oči  sta  švignili  dve  iskri ; 
z roko  je  segel  v nedrije.  Girard  je  vedel, 
da  skriva  pod  telovnikom  bodalo.  S prose- 
čim pogledom  je  preprečil  njegovo  namero. 

„Prizanesite  mojemu  življenju,"  mu  je 
dejal  s tihirp  glasom,  „saj  vidite,  da  je 
zanjo  vse  izgubljeno;  ne  ugonabljajte  se  ž 
njo ! Ko  jo  bom  spremljal,  bom  govoril  ž 
njo  o Vas ; to  Vam  prisegam ; povem  ji, 
kaj  ste  vse  tvegali  zanjo,  da  bi  jo  videli 
poslednjikrat." 

Te  besede  so  na  čuden  način  pomirile 
vzkipevajočega  mladega  moža. 

„Da,“  je  dejal,  „tako  mora  biti : Krista 
na  križ,  njo  pa  pod  rabljevo  sekiro ; bo- 
govi in  kralji  morajo  izprazniti  do  dna  kelih, 
ki  jim  ga  ponujajo  ljudje. “ 

Ne  da  bi  se  dalje  upiral,  se  je  dal  od- 
gnati do  skrajnih  vrat. 

Pred  omreženimi  okni  in  pred  jetniškimi 
durmi  se  je  gnetla  velikanska  množica.  Ne- 
strpnost je  tu  obvladovala  vse  strasti,  ki  so 
postajale  vedno  glasnejše  in  ki  so  prihajale  do 
tako  hrupnih  izbruhov,  kakor  da  bi  se  bili 
zbrali  vsi  pariški  prebivalci. 

Pred  to  človeško  množico  je  bila  po- 
stavljena kar  cela  vojska  topov,  ki  so  šči- 
tili vso  slovesnost  za  one,  ki  so  jo  hoteli 

uživati.  Zaman  bi  kdo  skušal  predreti  ta 
nasip,  ki  se  je  večal  boljinbblj,  zlasti  od 
tedaj,  ko  se  je  vest  o kraljičini  obsodbi 
raznesla  tudi  izven  Pariza,  med  patrioti  v 
predmestjih. 

Ko  so  viteza  zapodili  iz  ječe,  Se  je,  na- 
ravno, postavil  tik  pred  prvo  vrsto  vojakov, 
ki  so  ga  jeli  izpraševati,  kdo  da  je.  Izdajal 
se  je  za  Girardovega  Vikarja;  ali  kraljica 
ga  je  odklonila,  kakor  je  odklonila  tudi1 
župnika,  ker  je,  kakor  on,  prisegel  zvestobo 
republiki. 

Vojaki  so  ga  nato  porinili  do  prve 
vrste  gledalcev.  Tu  je  moral  ponavljati,  kar 
je  povedal  vojakom.  Nato  se  je  začel  raz- 
legati krik  : 

»Prihaja  ravnokar  od  nje  . . . Videl  jo 
je  . . . Kaj  je  rekla  ? . . . Kaj  dela  ? . . . Ali  je 
še  vedno  ohola ? ...  Ali  je  pobita ^ ...  Ali 
joče  ? . . .“ 

Vitez  je  odgovarjal  na  vsa  ta  vpraša- 
nja z obenem  slabotnim,  mehkim  in  prijaz- 
nim glasom,  kakor  da  je  življenje,  ki  je 
boljinbolj  ugašalo  v njem,  govorilo  iz  njega 
poslednjikrat. 

Njegov  odgovor  je  vseboval  čisto  in 
enostavno  resnico,  ki  pa  je  proslavljala  sta- 
novitnost Marije  Antoinette.  Ko  je  pripove- 

doval  tem  rabljem  o mladem  princu  in  o 
mladi  princesi,  o tej  kraljici  brez  prestola, 
o tej  soprogi  brez  soproga,  o materi  brez 
otrok,  o tej  zapuščeni  ženski  brez  prijateljev, 
— se  je  omračilo  marsikatero  lice,  marsi- 
katera solza  se  je  zasvetila  v žgočih  očeh, 
iz  katerih  je  švigalo  prej  sovraštvo. 

Ko  je  odbila  enajsta  ura,  je  ponehal 
ves  hrup.  Ko  je  odbil  zadnji  udarec,  je  na- 
stal pri  jetniških  vratih  velik  šum ; od 
obrežja  je  prihajal  voz,  ki  je  prerezal  naj- 
prej množico,  potem  straže,  in  ki  se  je  ko- 
nečno  ustavil  pod  stopniščem. 

Kmalu  nato  se  je  pojavila  na  visokih 
stopnicah  pred  ječo  kraljica.  V očeh  gle- 
dalcev so  se  spojile  vse  strasti ; dihali  so 
težko  in  hropeče. 

Kraljičini  lasje,  ki  so  vsled  dolgotrajne 
ječe  popolnoma  zbledeli,  so  bili  kratko 
ostriženi.  Njih  srebrna  barva  se  je  lepo 
spajala  z bledim  obrazom,  ki  se  je  zdel  še 
nežnejši  in  ki  se  je  v tej  zadnji  uri  krasno 
prilegal  skoro  nebeški  lepoti  nesrečne  ce- 
sarske hčere. 

Nadela  si  je  belo  obleko,  roki  je  imela 
na  hrbtu  zvezani.  Ko  se  je  prikazala  gori 
na  stopnjicah,  spremljana  na  desni  od  žup- 
nika Girarda,  na  levi  od  rablja,  ki  sta  bila 


— 430  — 


oba  oblečena  v črno  obleko,  je  bilo  čuti 
med  množico  neko  mrmranje  kakor  vsled 
ganotja. 

Ko  je  kraljica  uzrla  sramotni  rabeljski 
voz,  se  je  nehote  umaknila  za  korak.  Kri  ji 
je  stopila  v lica  in  segla  do  las ; toda  skoro 
v istem  hipu  je  zopet  smrtno  obledela.  Njeni 
beli  ustnici  sta  se  zgenili. 

„Čemu  je  treba  zame  voza,  saj  je  šel 
kralj  peš  na  morišče?"  je  dejala. 

Župnik  Girard  ji  je  zašepnil  nekaj 
besed.  Nedvomno  je  skušal  zatreti  ta  zadnji 
izbruh  kraljevskega  ponosa.  Kraljica  je  mol- 
čala in  omahovala. 

Sanson  jo  je  hotel  podpreti ; toda 
Marija  Antoinetta  se  je  vzravnala  in  se  mu 
je  umaknila,  še  predno  se  je  je  bil  do- 
taknil. 

Kraljica  je  stopila  v voz,  a za  njo 
župnik. 

Ko  se  je  jel  voz  pomikati,  je  nastalo 
med  množico  velikansko  valovenje ; vojaki 
so  morali  napeti  vse  sile,  da  so  zadržavali 
ljudstvo ; vsled  tega  se  je  prostor  med 
vozom  in  prvimi  vrstami  izpraznil. 

V tem  prostoru  se  je  naenkrat  začulo 
zamolklo  lajanje.  Kraljica  je  vztrepetala,  se 
vzravnala  in  se  ozrla  okoli.  Ugledala  svojega 

psička  Blaka,  ki  ga  že  dva  meseca  ni  bilo 
na  spregled  in  ki  je  kljub  kričanju,  udarcem  in 
brcam,  planil  pred  voz ; toda  konji  so  kmalu 
poteptali  ubogo,  suho,  sestradano  in  otrp- 
nelo  živalico. 

Kraljica  mu  je  sledila  s svojim  pogle- 
dom. Nato  je  bil  izginil  za  kratek  čas ; sled- 
njič ga  je  zopet  zagledala  v naročju  bledega 
mladega  moža,  ki  je,  stoječ  na  nekem  topu, 
nadkriljeval  s svojo  postavo  vso  množico 
in  ki  je  v največjem  razburjenju  pozdravljal 
kraljico  kazoč  s prstom  proti  nebu. 

Marija  Antoinetta  se  je  ozrla  proti  nebu 
in  se  milo  smehljala. 

Vitez  iž  Rdeče  hiše  je  globoko  vzdihnil, 
kakor  da  bi  bilo  kraljičino  smehljanje  ranilo 
njegovo  srce;  in  ko  je  vbž  izginil  za  oglom, 
se  je  zopet  pomešal  med  množico. 

XL1X. 

Na  morišču. 

Na  Revolucijskem  trgu  sta  dva  moža, 
naslonjena  na  steber  neke  svetilke,  čakala 
skupno  z ostalo  množico  prihoda  kraljice. 
Nahajala  Sta  se  prav  blizu  imorilnega  orodja, 
ki  je  bilo  že  zarjavelo  vsled  solnca  in  dežja, 
obrabljeno  v rabljevih  rokah,  grozno  skr- 

hano  vsled  vedne  dotike  z žrtvami  in  ki  je 
z nekim  mračnim  ponosom  gospodovalo 
nad  vsemi  spodaj  stoječimi,  kakor  kraljuje 
kraljica  nad  svojim  ljudstvom. 

Moža  s sklenjenima  rokama,  bledimi 
ustnicami  in  razoranim  licem  sta  se  tiho 
pomenkovala  med  seboj.  Bila  sta  Lorin  in 
Maurice. 

„Glej !“  je  dejal  Maurice  in  kazal  na 
giljotino,  „glej,  kako  izteza  gnusna  pošast 
svoje  roke ; zdi  se,  kakor  da  naju  kliče, 
kakor  da  se  nama  smehlja  skoz  svoja  vratca, 
podobna  grozovitemu  žrelu." 

„Ah,  pri  moji  veri,"  je  rekel  Lorin, 
„priznavam,  jaz  sem  pač  tak,  da  vidim  vse 
v rožnatih  barvah.  Celo  ob  vznožju  te 
ostudne  priprave  bi  pel  in  upal." 

„Ti  še  upaš,  ko  morijo  ženske?" 

„Ah,  Maurice,  sin  revolucije,  ne  zata- 
juj lastne  matere ! Maurice,  ostani  dober  in 
pošten  patriot.  Maurice,  ona,  ki  umre  tu 
gori,  ni  ženska,  kakor  so  druge  ženske  ; ona 
je  zli  duh  Francije." 

„Oh,  saj  ne  pomilujem  nje,  saj  ne  objo- 
kujem nje !"  je  vzkliknil  Maurice. 

„Da,  razumem,  menil  si  Genevievo." 

„Ah,  vidiš,  bojim  se,  da  žblaznim,  ako 
pomislim,  da  se  nahaja  Genevieva  v rokah 

teh  rabljev,  v Herbetovih  in  Fouquierovih 
rokah,  ljudi,  ki  so  poslali  sem  ubogo  He- 
loiso  in  ki  pošljejo  danes  sem  ponosno 
Marijo  Antoinetto.“ 

„No,  dobro,"  je  dejal  Lorin,  „saj  to  je 
ravno,  kar  me  navdaja  z upanjem : ko 
judska  jeza  pogoltne  vase  glavi  dveh  tira- 
nov, potem  bo  nasičena  vsaj  za  nekoliko 
časa,  kakor  ona  kača,  ki  potrebuje  tri  me- 
sece, da  prebavi,  kar  je  povžila." 

„Lorin,  Lorin,"  je  odvrnil  Maurice,,,  jaz 
sem  trdnejšega  mnenja  nego  ti ; povem  ti 
prav  tiho,  pripravljen  sem,  da  glasno  ponovim : 
sovražim  novo  kraljico,  ki  bo  sledila  Av- 
strijanki.  To  je  žalostna  kraljica,  ki  ji 
škrlat  izdelujejo  iz  vsak  dan  prelite  krvi  in 
ki  ima  Dantona  za  prvega  ministra." 

„Ba,  midva  ji  že  ubeživa." 

„Menim,  da  ne,"  je  odvrnil  Maurice  in 
zmajeval  z glavo;  „saj  vidiš,  da  morava 
ostati  na  cesti,  ker  bi  naju  doma  gotovo 
prijeli." 

„Ba,  saj  lahko  zapustiva  Pariz,  nič  naju 
ne  ovira  pri  tem.  Ni  treba,  da  jadikujeva.  Stric 
me  pričakuje  v Saint-Omerju  ; denar,  potni 
listi,  nič  nama  ne  manjka  in  noben  orožnik 
naju  ne  prime ; kaj  praviš  k temu  ? Midva 
ostaneva,  ker  hočeva  tako." 

„Ne,  ni  tako,  kakor  praviš,  ljubi  pri- 
jatelj, zvesta  duša.  Ti  ostaneš,  ker  hočem 
jaz  ostati." 

„In  ti  hočeš  ostati,  ker  bi  hote!  najti 
Genevievo.  No,  dobro,  nič  ni  lažjega,  pra- 
vilnejšega in  naravnejšega.  Meniš,  da  je  v 
ječi,  kar  je  zelo  verjetno.  Ti  hočeš  čuti  nad 
njo,  zato  ne  smeva  zapustiti  Pariza." 

Maurice  je  vzdihnil,  po  glavi  so  mu 
rojile  druge  misli. 

„Ubogi  vitez  iz  Rdeče  hiše !“  je  mr- 
mral, „to  bo  žalosten  dan  zanj." 

„Ah,  hočeš-li,  da  ti  povem,  kar  se  mi 
zdi  posebno  žalostno  na  revolucijah,  Mau- 
rice?" je  dejal  Lorin. 

„No  ?" 

„Da  imamo  večkrat  ljudi  za  sovražnike, 
ki  bi  jih  imeli  raje  za  prijatelje,  in  ljudi  za 
prijatelje,  ki . . 

„Je  nekaj,  kar  težko  verjamem,"  ga  je 
prekinil  Maurice. 

„Kaj?“ 

„Da  ne  skuje  zopet  kakega  blaznega 
načrta,  da  reši  kraljico." 

„Ta  človek  ima  moč  stotisočerih !" 

„Ponavljam : če  bo  še  tako  blazen  ; 
vem,  če  bi  hotel  rešiti  Genevievo  . . ." 

„Maurice,  ti  se  motiš ; ne,  tudi  če  bi 

ti  hotel  rešiti  Genevievo,  bi  ne  bil  slab 
občan.  Toda  dovolj  o tem,  Maurice,  čujejo 
naju.  Glej,  kako  se  gibljejo  glave,  glej,  Šan- 
sonov hlapec  je  vstal  s svojega  koša  in  zre 
v daljavo.  Avstrijanka  prihaja." 

Maurice,  čigar  visoka  postava  se  je  ob 
stebru  še  bolj  vzravnala,  je  dejal  z grozo : 

„Da,  res  prihaja." 

Kmalu  se  je  pojavila  druga  priprava, 
skoro  ravnotako  gnusna  kakor  giljotina, 
namreč  rabljev  voz. 

Na  levi  in  desni  so  se  svetile  puške 
spremljajočih  vojakov,  in  nekaj  prenapetežev 
je  sprejelo  voz  z divjim  krikom,  ki  se  je  pa 
polagoma  poizgubil,  čim  se  je  približal  voz 
s kraljico,  ki  je  mrko  in  hladno  gledala 
okoli  sebe. 

Še  nikoli  ni  kak  obraz  vzbujal  toliko 
spoštovanja ; Marija  Antoinetta  ni  bila  še 
nikoli  veličastnejša  in  bolj  kraljevska  nego 
v tem  trenotku.  Ni  poslušala  opominov 
župnika  Girarda,  ki  jo  je  spremljal  proti  njeni 
volji;  njen  obraz  se  ni  oziral  niti  na  desno, 
niti  na  levo.  Misel,  ki  jo  je  obvladovala,  se  je 
zdela  neomahljiva  kakor  njen  pogled.  Ne- 
premično in  trdno  je  stala  na  vozu,  ki  se 
je  neprenehoma  stresal  na  razoranem  tlaku : 
podobna  je  bila  mramornatemu  kipu,  ki  ga 

peljejo  na  vozu,  samo  da  so  se  temu  kra- 
ljevskemu kipu  svetile  oči  in  da  so  njeni 
kratki  lasje  vihrali  v zraku. 

Na  množico,  ki  je  štela  tristotisoč  gle- 
dalcev, je  legel  mrtvaški  mir.  Na  mestu, 
kjer  sta  stala  Lorin  in  Maurice,  se  je  kmalu 
začulo,  kako  je  zaškripala  os  rabeljskega 
voza  in  kako  sta  sopihala  konja.  Voz  se  je 
ustavil  na  morišču. 

Kraljica  je  zopet  uprla  svoje  ponosne 
oči  v množico.  Zopet  je  uzrla  bledega 
mladega  moža,  ki  ga  je  bila  že  videla  stati 
na  topu  in  ki  je  stal  sedaj  na  nekem  ogel- 
nem  kamnu.  Tudi  s tega  mesta  ji  je  po- 
šiljal spoštljive  pozdrave,  kakor  prej,  ko  je 
zapuščala  ječo ; nato  je  skočil  s kamna. 

Kraljica  je  previdno  stopila  z voza ; 
podpiral  jo  je  rabelj  Sanson,  ki  je  ravnal 
ž njo  zelo  obzirno  do  zadnjega  hipa. 

Ko  je  stopala  po  stopnjicah  na  morišče, 
se  je  nekaj  konj  splašilo,  nekatere  straže  in 
vojaki  so  jeli  omahovati  in  izgubljati  ravno- 
težje. Nato  je  bilo  videti,  kako  je  nekaj 
kakor  senca  smuknilo  pod  morišče ; toda 
kmalu  je  zopet  nastal  mir ; v tem  slovesnem 
trenotku  ni  nihče  hotel  zapustiti  svojega 
mesta  ; nihče  ni  hotel  prezreti  niti  najmanjše 
posameznosti  velike  žaloigre,  ki  se  je  imela 

dovršiti.  Vse  oči  so  se  uprle  v obsojenko. 

Kraljica  se  je  že  nahajala  na  morišču.  Du- 
hovnik je  še  vedno  govoril  ž njo ; neki  po- 
močnik jo  je  polagoma  potiskal  naprej, 
nekdo  drug  ji  je  odpel  ruto,  ki  ji  je  zakri- 
vala rame. 

Marija  Antoinetta  je  začutila,  kako  se 
je  dotaknila  brezčastna  roka  njenega  vratu. 
Burno  se  je  okrenila  in  stopila  na  nogo’ 
Šansonu,  ki  se  je  pripravljal,  da  jo  pritrdi 
na  usodno  desko.  Kraljica  sploh  ni  opa- 
zila tega. 

Sanson  je  takoj  odmaknil  nogo 

»Oprostite,  gospod, “ je  dejala  kraljica, 
nisem  storila  nalašč.“ 

To  so  bile  zadnje  besede,  ki 
jih  je  izgovorila  cesarska  hči, 
francoska  kraljica  in  vdova  L u - 
dovi  k a XVI. 

Na  Tuilerijah  je  ura  odbila 
četrtna  eno,  ko  je  duša  Marije 
Antoinette  odhajala  v večnost. 

Grozen  krik,  krik,  ki  je  združeval  v 
sebi  vse  strasti : veselje,  strah,  žalost,  upa- 
nje, zmagoslavje,  spravo,  je  kakor  vihar 
preglasil  drug  slaboten  vzklik,  ki  se  je 
začul  pod  moriščem. 

Slišali  so  ga  samo  orožniki,  četudi  je 

bil  slaboten ; stopili  so  par  korakov  naprej. 
Množica  se  je  vsled  tega  izvila  iz  stiske  in 
se  kakor  reka  razlila  po  prostranem  trgu, 
porinila  gledalce,  ki  so  stali  ob  strani,  v 
ozadje,  razkropila  straže  in  prodrla  narav- 
nost k vznožju  morišča.  Vsakdo  je  hotel 
videti  od  blizu  zadnje  ostanke  kraljestva,  ki 
so  je  smatrali  na  Francoskem  uničeno  za 
vedno. 

Toda  orožniki  so  iskali  nekaj  drugega ; 
iskali  so  senco,  ki  je  predrla  njihove  vrste 
in  ki  je  smuknila  pod  morišče.  Kmalu  sta 
se  dva  vrnila  in  držala  za  vrat  mladega 
moža,  ki  si  je  pritiskal  na  srce  neko  okr- 
vavljeno ruto.  Sledil  mu  je  španski  psiček 
in  milo  cvilil. 

„Smrt  aristokratu!  Smrt  izdajalcu!'  so 
zavpili  nekateri  izmed  množice  in  kazali  s 
prstom  na  mladega  moža  ; »pomočil  je  ruto 
v kri  Avstrijanke,  ubijte  ga!“ 

»Večni  Bog  !“  je  dejal  Maurice  Lorinu, 
»ali  si  ga  spoznal?  Ali  si  ga  spoznal ?“ 
»Smrt  rojalistom  !“  so  ponavljali  besneži, 
»vzemite  mu  ruto,  ki  si  jo  hoče  ohraniti  kot 
svetinjo,  iztrgajte  mu  jo!“ 

Ponosen  nasmeh  je  zaigral  na  ustnicah 
miadega  moža.  Odpel  si  je,  srajco,  razgalil 
svoje  prsi  in  spustil  ruto  iz  rok. 

„Gospodje,“  je  dejal,  „te  krvi  ni  pre- 
lila kraljica,  temveč  jaz ; pustite  me,  da 
umrem  v miru.“ 

Na  levi  strani  prs  mu  je  zazijala  glo- 
boka rana.  Množica  je  zakričala  in  se  umak- 
nila. Nato  se  je  mladi  mož  polagoma  zgru- 
dil na  svoja  kolena  in  gledal  proti  morišču, 
kakor  gleda  mučenec  proti  nebu. 

„Vitez  iz  Rdeče  hiše!“  je  šepnil 
Lorin  Mauricu. 

„Zbogom  !“  je  jecljal  mladi  mož  in  na- 
gnil glavo  blaženo  se  smehljaje,  »zbogom, 
na  svidenje !“ 

In  izdihnil  je  svojo  dušo  sredi  začude- 
nih stražnikov. 

„Tudi  to  se  še  lahko  stori,  Lorin, 
predno  se  postane  slab  občan/'  je  dejal 
Maurice. 

Psiček  je  prestrašen  in  lajajoč  skakljal 
okoli  trupla. 

„Stoj,  to  je  Blak,“  je  dejal  neki  mož  z 
debelo  in  dolgo  gorjačo  v rokah ; »stoj,  to 
je  Blak;  pojdi  sem,  ljubček." 

Pes  se  je  približal  onemu,  ki  ga  je 
klical ; toda  komaj  je  dospel  do  njega,  je 
dvignil  mož  gorjačo  in  mu  razčesnil  glavo, 
krohotajoč  se  pri  tem. 

„Oh,  nesrečnež  !“  je  vzkliknil  Maurice. 

„Tiho !“  je  zašepetal  Lorin  in  zadržal 
prijatelja,  »tiho,  sicer  sva  izgubljena ...  to 
je  Simon!" 

L. 

Obisk  na  domu. 

Lorin  je  odvedel  Maurica  v svoje  sta- 
novanje. Maurice  ni  hotel  izpostavljati  svo- 
jega prijatelja  nevarnosti.  Zato  je  odhajal 
že  zjutraj  od  doma  in  se  je  vračal  šele 
zvečer. 

Zjutraj  onega  dne,  ko  so  se  vršili  do- 
godki, o katerih  hočemo  takoj  pripovedo- 
vati, je  Maurice  odšel  na  revolucijsko  so- 
dišče, da  se  postavi  tam  na  svoje  mesto. 
Vsak  dan  je  prihajal  sem,  kajti  menil  je,  da 
bo  od  tu  najbolje  videl  Genevievo,  ki  je 
imela  priti  na  zatožno  klop.  Lorin  je  še 
spal,  toda  kmalu  ga  je  vzbudil  velik  šum, 
ki  so  ga  povzročali  udarci  s puškinim  ko- 
pitom, pomešani  z ženskimi  glasovi. 

Štirje  sekcionarji,  dva  orožnika  in  ko- 
misar so  v tem  hipu  vstopili.  Ta  obisk  se 
je  zdel  Lorinu  tako  pomemben,  da  se  je 
oblekel  z vso  naglico. 

„Ali  ste  prišli,  da  me  aretirate." 

„Da,  občan  Lorin." 

»Zakaj  ?“ 

»Ker  si  osumljen." 

„Ah,  da,  prav  imaš." 

Komisar  je  počečkal  par  besed  na  za- 
pisnik. 

»Kje  je  tvoj  prijatelj  ?“  je  vprašal  nato. 

»Kateri  prijatelj  ?“ 

»Občan  Maurice  Lindey.“ 

»Bržkone  na  svojem  domu." 

»Ne,  on  stanuje  tu." 

„On?  Le  pojdite!  Iščite,  in  če  ga  naj- 
dete..." 

„Tu  je  ovadba,"  je  dejal  komisar,  »do- 
volj je  jasna  in  obširna." 

Nudil  je  Lorinu  papir,  kije  bil  popisan 
z grdo  pisavo  in  z zagonetnim  pravopisom. 
V ovadbi  je  bilo  rečeno,  da  vidijo  vsako  jutro 
prihajati  iz  Lorinovega  stanovanja  občana 
Maurica,  ki  je  sumljiv  in  določen  za  aretacijo. 
Ovadba  je  bila  podpisaaa  od  Simona. 

»Ah,  ta  čevljar  izgubi  vse  svoje  odje- 
malce, ako  bo  izvrševal  dve  obrti  obenem. 
Kako?  Ovaduh  in  čevljar!  Ta  gospod  Simon 
je  pravi  Cezar,"  je  dejal  Lorin  in  se  zakro- 
hotal. 

„Kje  je  občan  Maurice?"  je  zopet  vpra- 
šal komisar,  »poživljamo  te,  da  nam  ga 
izročiš." 

,.Če  vam  pa  povem,  da  ga  ni  tu!“ 

Komisar  je  odšel  v sosednjo  sobo,  nato 
je  stopil  v neki  predel,  kjer  je  stanoval 
Lorinov  postrežnik,  slednjič  je  odprl  še  neko 
drugo  izbo.  Toda  o Mauricu  ni  bilo  sledu. 

Neko  pred  kratkim  spisano  pismo,  ki 
je  ležalo  v jedilnici  na  mizi,  je  vzbudilo 
komisarjevo  pozornost.  Pismo  je  spisal 
Maurice  in  je  položil,  predno  je  odšel,  na 
to  mesto,  ne  da  bi  bil  vzbudil  svojega  pri- 
jatelja, s katerim  je  spal. 

„ Odhajam  na  sodnijo/'  je  dejal  Mau- 
rice v pismu,  „zajutrkuj  brez  mene,  vrnem 
se  šele  zvečer." 

,, Občan,"  je  rekel  Lorin,  „dasi  bi  Vas 
rad  ubogal  čimprej,  morate  pač  uvideti,  da 
Vam  ne  morem  slediti  v sami  srajci.  Do- 
volite mi,  da  me  moj  postrežnik  obleče." 

»Aristokrat!"  je  zaklical  neki  glas,  „še 
hlače  mu  morajo  oblačiti..." 

„Oh,  pribogu  da ! Jaz  sem  kakor  ob- 
čan Dagobert ; morda  ste  opazili,  da  nisem 
dejal:  kralj." 

»Urno,  pusti  se  obleči,"  je  rekel  ko- 
misar, »toda  požuri  se.“ 

Postrežnik  je  stopil  iz  svojega  predela 
in  pomagal  svojemu  gospodarju  pri  obla- 
čenju. 


— 443  — 


Lorinu  ni  šlo  za  pomoč,  marveč  je  ho- 
tel, da  je  videl  in  čul  njegov  postrežnik  vse, 
kar  se  je  dogajalo,  da  je  lahko  potem  spo- 
ročil Mauricu. 

„No,  gospodje. . oprostite,  občani,  no, 
občani,  pripravljen  sem  in  Vam  sledim. 
Toda  dovolite,  da  vzamem  to  knjigo  s se- 
boj, ki  me  bo  kratkočasila  v ječi.“ 

„Tvoja  ječa!...  je  dejal  naenkrat  Simon, 
ki  je  bil  medtem  postal  uradnik  in  ki  je 
vstopil  s štirimi  sekcionarji.  „Saj  ne  boš 
dolgo  v njej.  Zapleten  si  v proces  proti 
ženski,  ki  je  hotela  pripomoči  Avstrijanki  k 
begu.  Danes  bo  sojena...  tebe  bodo  sodili 
jutri,  ker  moraš  prej  pričati. 

»Čevljar, “ je  rekel  Lorin  z zelo  resnim 
glasom,  „ti  šivaš  prehitro  svoje  podplate." 

„Da,  toda  to  bo  res  lep  prerez!"  je  od- 
vrnil Simon  z grdim  nasmehom ; „boš  že 
videl,  boš  že  videl,  moj  lepi  grenadir.  ‘ 

Lorin  je  zmajeval  z rameni. 

„No,  pojdimo!"  je  dejal,  „jaz  čakam !“ 
In  ko  se  je  obrnil,  da  bi  odšel  po 
stopnicah,  je  Lorin  tako  močno  brcnil 
uradnika  Simona,  da  se  je  tuleč  zvalil  po 
gladkih  in  strmih  stopnicah  navzdol. 

Sekcionarji  se  niso  mogli  vzdržati 
smeha.  Lorin  si  je  vtaknil  roke  v žep. 

„V  izvrševanju  moje  službe !“  je  vzklik- 
nil Simon,  bled  od  jeze  kakor  mrlič. 

„Moj  Bog!“  je  odvrnil  Lorin,  „ali  ne 
vršimo  vsi  svoje  službe  ?“ 

Vstopil  je  v voz  in  se  odpeljal  v sprem- 
stvu komisarja  v justično  palačo. 

LI. 

Lorin. 

Ako  nam  sledi  čitatelj  drugič  na  revo- 
lucijsko sodnijo,  najdemo  Maurica  zopet  na 
istem  mestu,  kjer  smo  ga  že  videli,  samo 
da  je  bledejši  in  bolj  razburjen.  Sodniki  se 
nahajajo  ravnokar  pri  glasovanju.  Oba  ob- 
toženca sta  si  že  nadela  obleko,  v kateri 
pojdeta  k obglavljenju,  kakor  da  bi  se  ho- 
tela rogati  razsodbi,  ki  je  visela  še  v 
zraku. 

Tudi  ljudstvo  na  galerijah  se  je  zdelo 
danes  posebno  besno,  kar  je  popolnoma 
odgovarjalo  strogosti  sodnikov  ; od  desete 
ure  zjutraj  je  bilo  obsojenih  že  pet  obto- 
žencev. Na  račun  onih  dveh,  ki  sta  priča- 
kovala na  obtožni  klopi  pravoreka  porotni- 
kov, ki  jima  je  imel  vrniti  življenje  ali  pa 
ju  pahniti  v smrt,  je  navzoče  suvereno 
ljudstvo  delalo  zbadljive  opazke. 

„Glej,  glej  onega  velikega !“  je  dejala 
neka  šivankarica,  ki  je  bila  brez  čepice  in 
ki  je  imela  na  svoji  kiti  zvezano  široko 
trobojnico  ; „glej,  kako  je  bled  ! Človek  bi 
mislil,  da  je  že  mrtev !“ 

Obsojenec  je  pogledal  z zaničljivim  na- 
smehom žensko,  ki  je  tako  govorila  o njem. 

„Kaj  vendar  govoriš?"  je  dejala  neka 
tovarišica,  „saj  se  je  ravnokar  smehljal." 

„Da,  s svojimi  ostrimi  zobmi." 

Nekdo  iz  predmestja  je  pogledal  na  uro. 

„Koliko  je  ura?"  ga  je  vprašal  neki 
prijatelj. 

„Deset  minut  pred  eno ; posvetovanje 
traja  že  tričetrt  ure." 

„Kakor  v Domfrontu,  tem  nesrečnem 
mestu ; ob  dvanajstih  se  prihaja,  ob  eni  se 
že  visi." 

„In  oni  mali,  oni  mali !“  je  vzkliknil 
nekdo  drug,  „poglejte  ga  vendar,  kako  bo 
grd,  ko  ne  bo  imel  več  glave." 

„Ba,  to  se  kmalu  zgodi ; ne  utegneš  videti." 

„Čuj,  zahtevali  bodo  od  Šansona,  da 
vrne  njegovo  glavo ; imajo  torej  pravico,  da 
jo  vidijo." 

„Glej,  no,  kako  nosi  lepo,  modro 
suknjo  . . . vsaj  za  reveže  ostane  nekaj,  če 
krajšajo  za  glavo  dobro  oblečene  ljudi." 

Reveži  so  res  podedovali  zapuščino 
vsake  žrtve  ; zapuščino  so  razdelili  takoj  po 
obglavljenju  med  potrebne. 

Porotniki  so  se  vračali  iz  posvetoval- 
nice, in  predsednik  je  raglasil  obtožencema 
smrtno  obsodbo,  kakor  jo  je  pričakoval 
vsakdo. 

Odvedli  so  ju  takoj ; stopala  sta  s 
trdnim  korakom ...  v onih  časih  se  ni  nihče 
bal  smrti. 

Nato  se  je  začul  zamolkli  in  usodepolni 
glas  sodnega  sluge : 

„Občan  tožitelj  proti  občanki  Genevievi 
Dixmer.“ 

Maurice  se  je  stresel  po  vsem  telesu, 
znoj  se  mu  je  razlil  po  obrazu. 

Mala  vrata,  skoz  katera  so  prihajali 
obtoženci,  so  se  odprla,  in  prikazala  se  je 
Genevieva.  Bila  je  belo  oblečena ; lase  je 
imela  urejene  z neko  mično  koketnostjo. 
Mesto  da  bi  si  jih  odrezala,  kakor  so  de- 
lale druge  ženske,  jih  je  spletla  v lepe 
kodre. 

Uboga  Genevieva  je  nedvomno  hotela 
biti  do  zadnjega  hipa  lepa,  da  bi  jo  videl 
oni,  ki  ga  je  ljubila. 

Maurice  je  zapazil  Genevievo  ; začutil 
je,  kako  so  ga  zapuščale  vse  moči,  ki  jih 

je  bil  zbral  v tem  hipu.  Sicer  je  bil  pri- 
pravljen na  ta  udarec,  ker  že  deset  dni  n 
zamujal  nobene  razprave  in  ker  je  bil  že 
trikrat  čul  iz  obtožiteljevih  ust  Genevievino 
ime ; toda  polastil  se  ga  je  obup,  velik  in 
globok  kakor  neizmerno  brezdno. 

Ko  se  je  pojavila  lepa,  nedolžna,  b!eda 
mlada  ženska,  so  vsi  nehote  vzkliknili,  ne- 
kateri iz  jeze,  — v onih  časih  je  bilo  ljudi,  ki 
so  sovražili  vsako  vrlino,  bodisi  lepoto,  de- 
nar, nadarjenost,  bodisi  rojstvo,  — drugi  zo- 
pet vsled  začudenja,  nekateri  iz  usmiljenja. 

Genevieva  je  brezdvomno  razločila  med 
temi  vzkliki  glas,  ki  ji  je  bil  znan,  kajti 
ozrla  se  je  k Mauricu,  medtem  pa  je  pred- 
sednik brskal  po  spisih  obtoženke  in  jo  tu- 
patam  skrivaj  pogledal  izpod  oči. 

Takoj  pri  prvem  pogledu  je  spoznala 
Maurica,  četudi  se  mu  je  skrival  obraz  pod 
širokimi  klobukovimi  krajci ; nato  se  je  na- 
iahko  obrnila  z vsem  telesom  proti  njemu 
in  ga  gledala  z milim  nasmehom  na  ustni- 
cah ; svojo  rožnato,  trepetajočo  ročico  je 
pritisnila  na  svoje  ustnice,  dihnila  vanjo  vso 
svojo  dušo  in  poslala  poljub  njemu,  edinemu 
izmed  množice. 

Šepet,  izražajoč  sočutje,  se  je  čul  po 
vsej  dvorani.  Sodnik  jo  je  poklical,  nakar 

se  je  zopet  obrnila  k njemu ; toda  sredi  te 
kretnje  je  obstala;  njene  široko  odprte  oči 
so  prestrašene  obtičale  na  neki  točki  v 
dvorani, 

Maurice  se  je  vzpenjal  zaman;  videl 
ni  ničesar;  obenem  je  posvečal  svojo  po- 
zornost Fouquieru,  ko  je  jel  čitati  obtožnico. 
V njej  je  bila  Genevieva  Dixmer  popisana 
kot  soproga  zelo  trdovratnega  zarotnika  in 
je  bila  osumljena,  da  je  podpirala  viteza  iz 
Rdeče  hiše,  ko  je  skušal  rešiti  kraljico.  Našli 
so  jo,  kako  je  klečala  pred  kraljico,  kako 
jo  je  prosila,  naj  menja  ž njo  obleko,  in 
kako  se  je  ponudila,  da  umre  na  njenem 
mestu.  „Ta  bedasti  fanatizem/'  je  dejala 
obtožnica,  „bo  gotovo  poveličevan  od  vseh 
sovražnikov  domovine.  Toda  v sedanjih 
časih  je  vsak  francoski  občan  dolžan  svoje 
življenje  samo  svojemu  narodu.  Kdor  se 
žrtvuje  sovražnikom  Francije,  zagreši  dva- 
kratno izdajstvo." 

Ko  je  predsednik  vprašal  Genevievo,  če 
priznava,  da  sta  jo  orožnika  Duchesne  in 
Gilbert  zasačila,  ko  je  kraljico  na  kolenih 
prosila,  naj  menja  ž njo  obleko,  je  odgovo- 
rila kratko:  „Da!“ 

„Torej  pripovedujte  nam  o svojem  na- 
črtu in  o svojih  nadah,“  ;je  dejal  predsednik. 

Genevieva  je  odgovorila  smejoče  : „Žen- 
ska  sicer  lahko  upa,  toda  ne  more  kovati 
takih  načrtov,  katerih  žrtev  sem  postala  jaz.“ 

„Čemu  ste  se  nahajali  tam  ?“ 

„Ker  nisem  bila  gospodinja  nad  samo 
seboj  in  ker  so  me  drugi  naganjali  k temu." 

„Kdo  Vas  je  naganjal?"  je  vprašal 
javni  obtožitelj. 

„Nekdo,  ki  mi  je  grozil  s smrtjo,  ko 
bi  ga  ne  bila  ubogala." 

Pri  tem  je  Genevieva  zopet  uprla  svoj 
razburjeni  pogled  na  ono  točko  v dvorani, 
ki  je  bila  Mauricu  skrita. 

„Toda  zato,  da  ste  ubežali  smrti,  s katero 
so  Vam  grozili,  ste  kljubovali  smrti,  ki  bi 
morala  biti  posledica  obsodbe?" 

„Ko  sem  se  udala,  je  bil  že  nož  na 
mojih  prsih,  medtem  ko  je  bila  giljotina  še 
daleč  od  moje  glave." 

„Zakaj  niste  klicali  na  pomoč?  Vsak 
pošten  občan  bi  Vas  bil  branil." 

„Ah,  gospod,"  je  odvrnila  Genevieva  z 
obenem  tako  žalostnim  in  mehkim  glasom, 
da  je  hotelo  Mauricu  počiti  srce,  „ah,  ni- 
kogar ni  bilo  več  v bližini." 

Ganotje  je  sledilo  sočutju,  kakor  je  prej 
sočutje  sledilo  radovednosti.  Mnogo  glav  se 

Je  sklonilo,  marsikdo  je  skrival  svoje  solze, 
drugi  so  jih  zopet  odkrito  kazali. 

Maurice  je  opazil  na  svoji  levici  glavo, 
ki  je  bila  nepremična,  obraz,  ki  je  ostal 
nevpogljiv.  Bil  je  Dixmer,  ki  je  vzravnan, 
mrkega  čela  in  nespravljiv,  neprenehoma 
zrl  v Genevievo  in  v sodnike. 

Kri  je  udarila  v glavo  mlademu  možu, 
jeza  mu  je  stopila  iz  srca  v možgane  in  ga 
napolnila  z neutešljivo  željo  po  maščevanju. 
Iz  oči  mu  je  švignil  pogled,  poln  sovra- 
štva in  napetosti,  tako  da  je  Dixmer  okre- 
nil  svoj  obraz  proti  svojemu  sovražniku, 
kakor  da  bi  ga  bil  žgoči  fluid  pritegnil  k 
njemu. 

Oba  pogleda  sta  se  križala  kakor  dva 
plamena. 

»Povejte  nam  imena  povzročiteljev/  je 
dejal  predsednik. 

»Bil  je  samo  eden." 

„Kdo?“ 

»Moj  soprog." 

»Ali  veste,  kje  je?" 

»Da.“ 

»Imenujte  nam  njegovo  skrivališče." 

„ Morda  se  še  nahaja  na  Francoskem ; 
toda  jaz  nisem  dolžna  Vam  izdati  njegovega 
skrivališča;  vaša  stvar  je,  da  je  najdete." 

Maurice  je  pogledal  Dixmerja,  ki  se 
ni  zganil. 

Mlademu  možu  je  šinila  v glavo  neka 
misel : hotel  je  ovaditi  njega  in  nato  še  sa- 
mega sebe;  toda  kmalu  je  opustil  svojo 
namero. 

„Ne,  on  ne  sme  tako  umreti!"  je  rekel. 

„Vi  nam  torej  nočete  pomagati  pri  na- 
ših poizvedovanjih?"  je  vprašal  predsednik. 

»Gospod,  menim,  da  ne  morem  storiti 
tega;  kajti  drugi  bi  me  potem  zaničevali, 
kakor  zaničujem  jaz  njega,"  je  odgovorila 
Genevieva. 

„Ali  so  priče  tu  ?“  je  vprašal  predsednik. 

„Ena,“  je  odvrnil  sodni  sluga. 

„Pokličite  jo." 

».Maksimilijan  Jean  Lorin!"  je  zaklical 
sodni  sluga. 

„Lorin!“  je  vzkliknil  Maurice,  ki  ni  še 
nič  vedel  o prijateljevi  aretaciji.  „0  moj 
Bog,  kaj  se  je  vendar  zgodilo  ž njim?" 

„Lorin!“  je  zamrmrala  Genevieva  in 
gledala  okrog  z neko  bolestno  nemir- 
nostjo. 

„ Zakaj  se  priča  ne  oglasi,  ko  jo 
kličejo?"  je  vprašal  predsednik. 

»Občan  predsednik,"  je  dejal  Fouquier, 
„na  podlagi  neke  nove  ovadbe  je  bil  priča 

aretiran  v svojem  stanovanju;  takoj  ga  pri- 
vedejo. Bila  je  še  neka  druga  važnejša  priča, 
toda  niso  je  mogli  najti/  je  nadaljeval 
Fouquier. 

Genevieva  je  obledela  in  se  zgrudila. 

V tem  hipu  je  vstopil  Lorin  v sprem- 
stvu dveh  orožnikov. 

Takoj  za  njim  in  po  istih  vratih  je 
vstopil  Simon  in  se  vsedel  kot  tukaj  zelo 
ugledna  in  važna  oseba  v bližino  sodnikov. 

»Vaše  ime  in  priimek?"  je  vprašal 
predsednik, 

»Maksimilijan  Jean  Lorin." 

„Vaš  stan?" 

»Svoboden  mož." 

»Ne  boš  več  dolgo,"  je  dejal  Simon 
ter  mu  pomolil  pest. 

»Ali  ste  z obtoženko  v sorodu  ?“ 

»Ne,  toda  imam  čast  se  prištevati  k 
njenim  prijateljem." 

»Aii  ste  vedeli,  da  je  nameravala 
odvesti  kraljico?" 

»Kako  naj  bi  to  vedel?" 

»Saj  Vam  je  bila  morda  zaupala." 

»Meni,  članu  termopilske  sekcije?  Mol- 
čite vendar!" 

„Toda  videli  so  Vas  včasih  pri  njej  ?“ 

»Videli  so  me  celo  večkrat  pri  njej." 

„Vi  ste  jo  poznali  kot  aristokratinjo?1* 

„Poznal  sem  jo  kot  soprogo  nekega 
strojarja." 

„Njen  soprog  v resnici  sploh  ni  izvrše- 
val te  obrti." 

„Ah,  tega  ne  vem,  njenega  soproga 
nisem  smatral  za  svojega  prijatelja." 

»Pripovedujte  nam  o njem." 

„Oh,  prav  rad ! Bil  je  podlež  . . .“ 

»Gospod  Lorin,  imejte  usmiljenje !“  je 
dejala  Genevieva. 

Lorin  se  ni  dal  motiti  in  je  nadaljeval: 

„Ta  človek  ni  žrtvoval  ženske,  ki  stoji 
pred  vami  morda  radi  svojih  političnih  na- 
zorov, temveč  da  si  je  utešil  svoje  osebno 
sovraštvo ; smatram  ga  skoro  za  tako  pod- 
lega, kakor  je  Simon. “ 

Dixmer  je  obledel  kakor  mrlič;  Simon 
je  hotel  govoriti,  toda  predsednik  mu  je  na- 
mignil, naj  molči. 

»Zdi  se,  da  dobro  poznate  vso  povest, 
povejte  nam  kaj  več  o tem,“  je  dejal 
Fouquier. 

»Oprosti,  občan  Fouquier,"  je  odvrnil 
Lorin  in  vstal  s sedeža,  „povedal  sem,  kar 
sem  vedel. “ 

Pozdravil  je  in  zopet  sel. 

„Občan  Lorin,“  je  nadaljeval  obtožitelj, 
„ti  si  dolžan  sodišču  pojasnila." 

„Naj  mu  zadostuje  to,  kar  sem  pove- 
dal ..  . Ali  ta  ženska  je  nedolžna,  ponav- 
ljam : udala  se  je  samo  sili.  Ej,  poglejte  jo 
vendar  enkrat,  če  je  podobna  zarotnici  ? 
Prisilili  so  jo,  da  je  storila  to,  kar  je  storila ; 
to  je  vse.“ 

„Ali  meniš  ?" 

„Prav  gotovo/' 

„V  imenu  zakona  zahtevam,  da  se  po- 
stavi priča  Lorin  pred  sodišče  radi  spora- 
zumljenja  s to  žensko,"  je  dejal  Fouquier. 

Maurice  je  vzdihnil.  Genevieva  si  je  z 
rokami  zakrivala  obraz.  Simon  pa  je  vzklik- 
nil od  veselja: 

»Občan  obtožitelj,  rešil  si  domovino." 

Lorin  je  stopil,  ne  da  bil  česa  odvrnil, 
čez  ograjo,  šel  k Genevievi,  ji  spoštljivo 
poljubil  roko  in  dejal  z ravnodušnostjo,  ki 
je  globoko  ganila  navzoče : »Dobro  jutro, 
občanka.  Kako  se  kaj  počutite?" 

Lil. 

Nadaljevanje. 

Ves  ta  prizor  je  šel  mimo  Maurica  ka- 
kor fata  morgana.  Opirajoč  se  na  ročaj 
svoje  sablje,  je  videl,  kako  padajo  njegovi 

prijatelji  povrsti  v prepad,  ki  ne  vrača  svo- 
jih žrtev ; ta  podoba  smrti  je  bila  zanj  tako 
grozna,  da  se  je  vprašal,  čemu  se  on, 
tovariš  teh  nesrečnežev,  sploh  še  oprijema 
roba  prepada,  namesto  da  bi  se  udal  omotici, 
ki  ga  je  vabila  za  seboj. 

Ko  je  Lorin  sel  poleg  Genevieve,  se  je 
ta  sklonila  k njegovemu  ušesu  rekoč: 

„Oh,  moj  Bog,  ali  veste,  da  se  nahaja 
Maurice  tu?“ 

»Kje  pa?“ 

„Ne  poglejte  takoj  tja  ! Vaš  pogled  bi  ga 
lahko  ugonobil. “ 

„ Bodite  brez  skrbi." 

„Za  nami  stoji,  pri  vratih.  Kaka  brid- 
kost zanj,  če  bova  obsojena!" 

Lorin  je  pogledal  mlado  žensko  z než- 
nim, usmiljenim  pogledom. 

»Obsojena  bova,"  je  dejal,  „rotim  Vas, 
da  nikar  ne  dvomite  o tem.  Prevara  bi  bila 
pregrozna,  ako  bi  bili  tako  nespametni,  da 
bi  upali." 

„Oh,  moj  Bog,“  je  pripomnila  Genevi- 
eva,  „ubogi  prijatelj,  ki  ostane  sam  na  tem 
svetu  1“ 

Lorin  se  je  ozrl  k Mauricn,  in  tudi 
Genevieva,  ki  se  ni  mogla  premagovati,  je 
naglo  uprla  svoje  oči  v mladega  moža. 

Tudi  Maurice  jo  je  gledal  in  si  priti- 
skal roke  na  srce. 

„Vem  za  sredstvo,  ki  bi  Vas  zamoglo 
rešiti,"  je  dejal  Lorin. 

„Gotovo  ?"  je  vprašala  Genevieva,  a pri 
tem  so  ji  žarele  oči  od  veselja. 

„Oh,  jamčim  za  to." 

„Kako  bi  Vas  blagoslavljala,  Lorin,  ko 
bi  me  rešili !“ 

,, Ali  ste  videli  Dixmerja?“  je  rekel. 
„Ako  hočete  biti  rešeni,  naj  sede  on  na  že- 
lezno stolico,  pa  je." 

Dixmer  je  brezdvomno  čital  Lorinu  iz 
oči,  kar  je  ta  povedal ; kajti  sprva  je  oble- 
del, toda  kmalu  se  je  zopet  pomiril,  zopet 
mu  je  zaigral  na  ustnicah  njegov  peklenski 
nasmeh. 

„To  je  nemogoče,"  je  dejala  Genevieva, 
„potem  bi  ga  ne  mogla  več  sovražiti." 

,. Recite  raje,  da  pozna  Vašo  plemeni- 
tost in  da  Vam  kljubuje." 

„Brez  dvoma,  kajti  varen  je  pred  seboj, 
menoj  in  nami  vsemi." 

„Genevieva,  Genevieva,  jaz  nisem  tako 
popoln,  kakor  ste  Vi ; pustite  me,  da  ga 
zagrabim,  in  on  naj  umre." 

„Ne,  Lorin,  zaklinjam  Vas,  da  nočem 
imeti  ničesar  skupnega  s tem  človekom,  niti 

smrti ; zdi  se  mi,  da  bi  postala  Mauricu 
nezvesta,  ko  bi  umrla  z Dixmerjem.“ 

„Ah,“  je  dejal  Lorin,  „Maurice  ima  prav* 
da  Vas  ljubi  ! Vi  ste  angel,  in  domovina 
angelov  so  nebesa!  Ubogi,  dragi  Maurice!" 

Simon,  ki  ni  mogel  slišati,  kar  sta  go- 
vorila obtoženca  med  seboj,  je  kar  z očmi 
požiral  njiju  obraze. 

„Občan  orožnik,"  je  vzkliknil,  „zapreči 
vendar  zarotnikom,  da  kujejo  svoje  zarote 
proti  republiki  celo  pred  revolucijskim  so- 
diščem/' 

„Dobro,“  je  odvrnil  orožnik  — bil  je 
Gilbert  — „Dobro  veš,  občan  Simon,  da 
se  tu  ne  kujejo  več  zarote,  in  če  se  to  tudi 
godi,  je  kmalu  vsega  konec.  Občana  le 
kramljata,  in  ker  zakon  ne  prepoveduje 
kramljanja  niti  na  rabeljskem  vozu,  čemu  bi 
zabranjeval  kramljanje  na  sodniji?" 

Predsednik  se  je  posvetoval  s svojimi 
prisedniki ; na  Fouquierovo  zahtevo  je  pričel 
z zaslišanjem. 

„Obtoženec  Lorin,"  je  vprašal,  „kakšno 
je  bilo  tvoje  razmerje  do  občanke  Dixmer  ?" 

»Kakšno  je  bilo,  občan  predsednik?" 

»Da." 

„Jaz  brat  bil  njen,  a ona  sestra  mi  je  bila. 

Prijateljstvo  sva  čisto  občutila." 

„Kakšno  mnenje  je  imel  občan  Dixmer 
o zvezi  svoje  žene  z možem,  ki  se  je  izda- 
jal za  republikanca  ?“  je  vprašal  pred- 
sednik. 

„Oh,  tega  ne  morem  povedati,  kajti 
nisem  poznal  občana  Dixmerja,  in  to  mi  je 
zelo  ljubo. “ 

„Toda  tega  ne  poveš,  da  je  tvoril 
občan  Maurice  Lindey  vozel  čistega  prija- 
teljstva med  teboj  in  obtoženko  ?“  je  vpra- 
šal Fouquier. 

„Ako  ne  povem,“  je  odgovoril  Lorin, 
„ne  povem  zato,  ker  se  mi  ne  zdi  lepo,  da 
bi  to  povedal;  jaz  menim,  da  bi  se  lahko 
zgledovali  na  meni.“ 

• „Občani  porotniki/'  je  dejal  Fouquier, 
„bodo  dobro  pretehtali  to  čudno  zvezo  dveh 
republikancev  z aristokratinjo  in  to  v tre- 
notku,  ko  ji  je  bila  dokazana  ena  najčrnej- 
ših  zarot,  kar  je  bilo  že  skovanih  proti  do- 
movini." 

,,Kako  naj  bi  bil  vedel  za  zaroto,  o ka- 
teri govoriš,  občan  obtožitelj  ?“  je  vprašal 
Lorin,  ki  ga  je  bilo  to  brutalno  dokazova- 
nje bolj  razjarilo  nego  prestrašilo. 

„Vi  ste  poznali  to  žensko,  bili  sle  njen 
prijatelj,  imenovala  Vas  je  svojega  brata,  a 
Vi  njo  svojo  sestro,  in  vzlic  temu  pravite,. 

da  niste  vedeli  za  njene  korake  ? Ali  je'mo- 
goče,“  je  dejal  predsednik,  „da  je  ona  sama 
storila  to,  česar  jo  obdolžujemo  ?“ 

„Ni  sama  storila  tega,“  ie  odvrnil 
Lorin,  „povedala  Vam  je  že,  jaz  sem  Vam 
povedal  in  zopet  ponavljam,  da  jo  je  izpod- 
budil  k temu  njen  soprog." 

„Kako  to,  da  nisi  poznal  moža,  saj  je 
bil  mož  vendar  združen  z žensko  ?“  je 
vprašal  Fouquier. 

Lorin  naj  bi  bil  povedal  o prvem  Dix- 
merjevem  begu,  o ljubezni  med  Mauricem 
in  Genevievo,  razodel  naj  bi  bil,  kako  jo  je 
soprog  odvel  in  jo  skril,  pa  bi  bil  oproščen 
vsake  sokrivde. 

Toda  s tem  bi  bil  izdal  skrivnost  svo- 
jih prijateljev,  in  Genevieva  bi  morala  zar- 
deti pred  peterimi  stotinami  oseb ; zato  je 
zmajeval  z glavo,  kakor  bi  si  hotel  reči 
sam  sebi,  da  ne. 

„No?“  je  vprašal  predsednik,  „kaj  od- 
govorite občanu  obtožitelju  ?“ 

„Da  je  njegovo  dokazovanje  res  iz- 
borno in  da  me  je  prepričal  o nečemer, 
česar  niti  slutil  nisem." 

„0  čem  pa?" 

„Da  sem  po  njegovem  mnenju  eden  naj- 
ostudnejših  zarotnikov,  kar  jih  je  sploh  bilo." 

Ta  izjava  je  vzbudila  splošno  veselost. 
Fouquier  je  občutil  zaničevanje,  ki  ležalo  v 
teh  besedah,  in  ker  ie  s pomočjo  svojih 
dobrih  vohunov  poznal  najmanj  polovico 
resnice,  se  ni  mogel  ubraniti  občudovanja, 
ki  se  mu  je  porodilo  za  tega  moža. 

„No,“  je  dejal,  „občan  Lorin,  govori, 
zagovarjaj  se.  Sodišče  te  bo  poslušalo,  kajti 
znana  mu  je  tvoja  preteklost,  vrlega  repu- 
blikanca." 

Simon  je  hotel  nekaj  povedati ; toda 
predsednik  mu  je  z znamenjem  namignil, 
naj  molči. 

„Govori,  občan  Lorin,  mi  te  slušamo," 
je  dejal. 

Lorin  je  zopet  zmajeval  z glavo. 

„Ta  molk  pomeni  priznanje,"  je  nada- 
ljeval predsednik. 

„Ne,“  je  odvrnil  Lorin,  „ta  molk  je 
molk  in  nič  drugega." 

„Še  enkrat  te  vprašam,  ali  hočeš  go- 
voriti?" je  dejal  Fouquier. 

Lorin  se  je  ozrl  k poslušalcem  z na- 
menom, da  z očmi  popraša  Maurica,  kaj 
naj  stori.  Maurice  mu  ni  dal  nikakega  zna- 
menja, da  naj  govori;  zato  je  molčal  in  se 
s tem  obsodil  samega  sebe. 

Kar  je  sledilo  nato,  je  bilo  kratko. 

Fouquier  je  v kratkih  potezah  ponovil 
obtožnico,  a predsednik  celotno  razpravo ; 
porotniki  so  se  umaknili  k glasovanju  in 
proglasili  Lorina  in  Genevievo  za  kriva, 
nakar  je  predsednik  oba  obsodil  na  smrt. 

Ura  na  justični  palači  je  odbila  dve. 
Predsednik  je  rabil  za  prečitanje  razsodbe 
ravnotoliko  časa,  kolikor  ura  za  svoje  udarce. 

Lorin  je  prijel  Genevievo  pod  pazduho, 
nakar  so  ju  orožniki  odvedli.  Pozdravila  sta 
Maurica  vsak  na  svoj  način : Lorin  se  je 
smehljal,  Genevieva  mu  je  poslala,  bleda  in 
omahujoča,  s svojimi  od  solza  oškropljenimi 
prsti  zadnji  poljub.  Do  zadnjega  hipa  je 
upala,  da  ubeži  smrti ; ni  jokala  nad  življe- 
njem, temveč  nad  svojo  ljubeznijo,  ki  je 
imela  poginiti  obenem  z življenjem. 

Maurice  v svoji  polblaznosti  ni  od- 
zdravljal  svojima  prijateljima ; bled  in  zme- 
šan je  vstal  s klopi,  na  katero  se  je  bil 
zgrudil.  Lorin  in  Genevieva  sta  odšla. 

Čutil  je,  da  živi  v njem  le  še  eno : 
sovraštvo,  ki  mu  je  razjedalo  srce.  Posled- 
njič se  je  ozrl  okoli  in  spoznal  Dixmerja, 
ki  je  odhajal  z drugimi  gledalci  in  se  sklo- 
nil, da  je  mogel  skoz  obočena  vrata  na 
hodniku. 

Lahek  kakor  odskakajoče  pero  je  Mau- 
rice drl  čez  klopi  in  dospel  do  oboče- 
nih  vrat. 

Dixmer  je  bil  že  zunaj ; Maurice  mu  je 
sledil.  V hipu,  ko  je  Dixmer  stopil  v veliko 
dvorano,  se  je  Maurice  z roko  dotaknil  nje- 
gove rame. 

Lili. 

Dvoboj. 

V onih  časih  je  bilo  nekaj  zelo  resnega, 
ako  je  kdo  začutil  roko  na  svoji  rami.  Dix- 
mer se  je  ozrl  in  spoznal  Maurica. 

„Ah,  dobro  jutro,  občan  republikanec/' 
je  dejal,  ne  da  bi  se  bil  zgenil;  le  tiesel  se 
je  nekoliko,  toda  kmalu  se  je  premagal. 

„Dobro  jutro,  strahopetec/'  je  odvrnil 
Maurice ; „kajneda,  pričakovali  ste  me  ?" 

„To  se  pravi,  nisem  Vas  več  pričako- 
val, nasprotno,"  je  odgovoril  Dixmer. 

„Zakaj  ?“ 

„Ker  sem  prej  Vas  pričakoval." 

„Prihajam  še  prezgodaj,  morilec !“  je 
pripomnil  Maurice  z glasom,  podobnim 
strašnemu  mrmranju,  kajti  vihar  mu  je 
divjal  v srcu  in  iz  njegovih  oči  so  švigali 
bliski. 

„Vi  bljuvate  ogenj  iz  svojih  oči,  občan," 
je  dejal  Dixmer,  „spoznajo  naju  in  nama 
bodo  sledili." 

„Da,  bojiš  se,  da  te  aretirajo,  kajneda; 
bojiš  se,  da  prideš  še  pod  rabljevo  sekiro, 
kamor  pošiljaš  druge?  Naj  naju  le  primejo, 
tembolje,  kajti  zdi  se  mi,  da  terja  narodna 
pravica  krivca." 

„Ker  manjka  v imeniku  poštenjakov 
neko  ime,  odkar  so  izbrisali  Vašega." 

„Je  že  dobro ; upam,  da  bova  še  go- 
vorila o tem ; toda  medtem  ste  se  Vi  ma- 
ščevali, podlo  maščevali  nad  žensko.  Ker 
pravite,  da  ste  prežali  name,  zakaj  niste 
prežali  onega  dne,  ko  ste  mi  ukradli  Ge- 
nevievo  ?“ 

„Menim,  da  ste  mi  jo  Vi  prvi  ukradli." 

„No,  dobro !"  je  rekel  Maurice  in  potrkal 
na  svoj  meč,  „nudim  Vam  zadoščenje." 

„Ako  želite,  jutri;  danes  ne  morem." 

„Čemu  jutri?" 

„Ali  pa  nocoj." 

„Zakaj  ne  na  mestu  ?" 

„Ker  imam  opravka  do  pete  ure." 

„Zopet  kak  gnjusen  načrt,"  je  dejal 
Maurice,  „zopet  zavratnost." 

„Ah,  ah,  gospod  Maurice,  v resnici  ste 
mi  zelo  malo  hvaležni.  Kako?  Dovolil  sem 

Vam,  da  ste  šest  mesecev  igrali  ljubimca 
moje  žene ; šest  mesecev  nisem  nasprotoval 
Vašim  sestankom,  nisem  motil  Vaše  sreče. 
Priznajte,  da  noben  človek  bi  ne  mogel  biti 
potrpežljivejši  od  mene.“ 

„Hotel  si  me  namreč  izkoristiti,  zato  si 
mi  prizanašal." 

»Seveda !"  je  mirno  odgovoril  Dixmer, 
ki  se  je  skušal  obvladovati  v isti  meri,  čim- 
bolj se  je  razburjal  Maurice.  »Seveda.  Med- 
tem ko  ste  Vi  izdajali  republiko  in  medtem 
ko  ste  jo  prodajali  za  pogled  moje  soproge ; 
medtem  ko  sta  se  onečaščala  sama  sebe. 
Vi  s svojim  izdajstvom,  moja  žena  s svojo 
prešestno  ljubeznijo,  sem  bil  jaz  modrijan 
in  junak.  Čakal  sem  in  triumfiral." 

»Ostudno !“  je  dejal  Maurice. 

»Kajneda,  s tem  ste  najbolje  označili 
svoje  vedenje,  gospod?  To  je  ostudno,  to 
je  sramotno!" 

»Motite  se,  gospod ; vedenje,  ki  je  Vi 
imenujete  ostudno  in  sramotno,  je  treba 
pripisati  možu,  ki  mu  je  bila  zaupana  čast 
ženske  in  ki  je  prisegel,  da  jo  ohrani  čisto 
in  neomadeževano.  Mesto  tega  je  izkoriščal 
njeno  lepoto  ter  skušal  ž njo  pridobiti  sla- 
botno srce.  Vaša  sveta  dolžnost  je  bila  ču- 

vati  to  žensko,  gospod,  toda  mesto  da  bi 
jo  bili  čuvali,  ste  jo  prodajali." 

„Kar  sem  nameraval  storiti,  Vam  hočem 
povedati,"  je  odvrnil  Dixmer,  „imel  sem 
rešiti  svojega  prijatelja,  ki  se  je  bojeval  z 
menoj  za  sveto  stvar.  Kakor  žrtvujem  rad 
za  to  stvar  svoje  imetje,  tako  sem  žrtvoval 
tudi  svojo  čast.  Nase  sem  popolnoma  po- 
zabljal, umaknil  sem  sem  popolnoma  v 
ozadje.  Šele  nazadnje  sem  mislil  nase.  Sedaj 
nimam  prijatelja  več,  prijatelj  je  umrl  s pre- 
bodenimi prsi ; sedaj  ni  kraljice  več,  moja 
kraljica  je  umrla  na  morišču ; sedaj,  čujte 
me,  mislim  na  osveto." 

„Recite  raje,  na  umor." 

„S  tem,  da  zabodem  prešestnico,  je  ne 
umorim,  temveč  kaznujem." 

„Kdor  kaznuje,  se  ne  boji  dneva ; ti  ne 
kaznuješ,  ker  bežiš,  ker  se  skrivaš,  medtem 
ko  mečeš  njeno  glavo  giljotini." 

„Jaz  da  bežim ! Jaz  da  se  skrivam ! 
Kako  moreš  trditi  kaj  takega,  ti  revček?" 
je  vprašal  Dixmer ; „ali  se  skrivam,  ko 
vendar  prisostvujem  njeni  obsodbi  ? Ali  sem 
bežal,  ko  ;em  dospel  celo  do  mrtvaške 
dvorane,  da  ji  zakličem  zadnji  zbogom 

„Ti  jo  hočeš  zopet  videti?"  je  vzklik- 
nil Maurice,  „posloviti  se  hočeš  od  nje  ?" 

„Tiho  vendar/'  je  odgovoril  Dixmer  in 
zmajeval  z rameni.  „Zdi  se,  da  ne  poznaš 
osvete,  občan  Maurice.  Ti  meniš,  da  bi  se 
jaz  pobotal  s prešestnico,  ki  je  zaslužila 
smrt,  v hipu,  ko  jo  kaznujem  s smrtjo,  ali 
bolje,  da  bi  se  ona  pobotala  z menoj?  Ne, 
občan  Maurice,  našel  sem  nekaj  boljšega 
nego  je  to;  našel  sem  sredstvo,  s katerim 
ji  hočem  prizadejati  vse  ono  zlo,  ki  ga  je 
bila  prizadejala  meni.  Ona  ljubi  tebe,  umreti 
bo  morala  daleč  od  tebe ; mene  sovraži  in 
snide  se  z menoj.  „Vidiš/‘  je  pripomnil  in 
potegnil  iz  žepa  listnico  ; „vidiš  to  listnico  ? 
V njej  imam  vstopnico,  podpisano  od  jet- 
niškega  kancelista.  S to  vstopnico  pridem 
lahko  do  obsojencev;  no,  dobro,  pojdem  k 
Genevievi  in  jo  imenujem  prešestnico ; gle- 
dal bom,  ko  ji  bo  rabelj  jemal  lase,  a med- 
tem bo  čula  moj  glas : prešestnica ! Sprem- 
ljal jo  bom  do  rabeljskega  voza,  in  ko  stopi 
na  morišče,  bo  zadnja  beseda,  ki  jo  bo  čula : 
prešestnica !“ 

Dixmer  je  bil  strašen  v svoji  jezi  in  v 
svojem  sovraštvu : njegova  roka  se  je  bila 
oprijela  Mauriceve  in  jo  jela  stresati  z 
močjo,  ki  je  mladi  mož  ni  poznal.  Toda 
čimbolj  se  je  razburjal  Dixmer,  tem  mirnejši 
je  postajal  Maurice. 

,.Čuj,“  je  dejal  mladi  mož,  »tej  osveti 
nedostaja  nekaj". 

»Kaj?4 

„Da  ji  porečeš,  odhajaje  s sodišča  : 

, Srečal  sem  tvojega  ljubimca  in  sem  ga 
umoril.- 

»Nasprotno,  raje  ji  povem,  da  živiš  in 
da  te  bo  vse  življenje  mučil  prizor  njene 
smrti. “ 

»Kljub  temu  me  umoriš,"  je  dejal  Mau- 
rice, »sicer  umorim  jaz  tebe.“ 

Bled  od  razburjenja,  jezen  vsled  tega, 
ker  je  proti  svoji  volji  razlagal  Dixmerju 
svoj  grozni  načrt  do  konca,  je  Maurice  prijel 
svojega  sovražnika  za  grlo  in  ga  vlekel  k sebi, 
ko  je  ravno  skušal  dospeti  do  nekih  stopnic, 
ki  so  vodile  k reki. 

Ko  je  Dixmer  začutil  Mauricevo  roko, 
se  je  tudi  v njem  vzbudilo  sovraštvo  in  si- 
lilo iz  njega  kakor  lava  iz  ognjenika. 

„Dobro,“  je  dejal.  „Ni  treba  da  me  s 
silo  vlečeš  odtod,  pojdem  že  sam.“ 

„Pojdi,  oborožen  si.“ 

„Sledim  ti.“ 

„Ne,  stopaj  pred  menoj,  toda  povem  ti 
vnaprej,  da  ti  pri  najmanjši  kretnji  razkoljem 
glavo. “ 

„Oh,  saj  dobro  veš,  da  se  ne  bojim 

ničesar/'  je  smehljaje  odvrnil  Dixmer,  čigar 
ustnice  so  bile  smrtno  blede. 

„Vem,  da  se  ne  bojiš  mojega  meča/' 
je  mrmral  Maurice,  „toda  strah  te  je,  da 
izgubiš  osveto ; in  sedaj,"  je  pripomnil,  „ko 
se  gledava  iz  oči  v oči,  ji  lahko  izročiš  zadnji 
pozdrav." 

Dospela  sta  bila  v resnici  že  do  roba 
reke,  in  če  bi  jima  mogel  slediti  pogled 
tudi  do  tja,  kjer  sta  se  nahajala,  bi  ne  bil 
nihče  v stanu  ju  dohiteti  pravočasno  in 
preprečiti  dvoboj. 

Medtem,  ko  sta  se  moža  pogovarjala 
med  seboj,  sta  stopala  po  malih  stopnicah, 
vodečih  na  trg,  in  sta  bila  že  dospela  do 
obrežja,  ki  je  bilo  že  skoro  prazno.  Ker 
so  se  obsodbe  nadaljevale,  se  je  radovedna 
množica  še  vedno  gnetla  v sodni  dvorani, 
po  hodnikih,  po  dvoriščih,  in  zdelo  se  je, 
kakor  da  Dixmer  ravnotako  koprni  po  Mau- 
ricevi  krvi,  kakor  si  je  ta  želel  Dixmerjeve. 
Nato  sta  se  prerila  pod  neke  oboke,  ki  so 
spajali  posamezne  oddelke  ječe  z reko. 

Maurice  se  je  postavil  med  vodo  in 
Dixmerja. 

„ Menim,  da  te  umorim,  Maurice,"  je 
dejal  Dixmer,  „preveč  se  treseš." 

„ln  jaz,  Dixmer,"  je  pripomnil  Maurice 

ter  mu  z mečem  preprečil  povratek,  „jaz 
menim  nasprotno,  da  te  j a z umorim  in  da 
ti  vzamem,  ko  boš  mrtev,  vstopnico  iz  list- 
nice. Oh,  le  zapni  si  suknjo,  odpel  jo  bo 
moj  meč,  tudi  če  bi  bila  železna,  to  ti 
jamčim. “ 

»Vstopnico  mi  hočeš  vzeti  ?“  je  dejal 
Dixmer  besno. 

„Da,  ž njo  pridem  do  Genevieve;  sel 
bom  k njej  na  rabeljski  voz,  in  dokler  bo 
dihala,  ji  bom  venomer  šepetal  na  ušesa: 
Ljubim  te,  in  ko  pade  njena  glava  pod 
rabljevo  sekiro:  Ljubil  sem  t e !“ 

Dixmer  je  krenil  z levo  roko,  da  bi 
vrgel  listnico  v reko.  Toda  Mauricev  meč, 
hiter  kot  blisk  in  oster  kot  sekira,  ga  je 
udaril,  in  mu  skoro  presekal  roko. 

Ranjenec  je  zavpil,  stresel  svojo  ra- 
njeno roko  in  planil  na  Maurica.  Oba  moža, 
ki  sta  bila  zaprta  v tako  ozkem  prostoru, 
da  se  nihče  ni  mogel  umikati  udarcem,  sta 
polzela  po  mokrih  ploščah  in  sta  se  komaj 
držala  pokonci. 

Dixmer  je  začutil,  da  mu  teče  kri,  in 
ko  je  uvidel,  da  mu  obenem  s krvjo  pešajo 
tudi  moči,  se  je  zakadil  z vso  silo  v Mau- 
rica, tako  da  se  je  ta  moral  umakniti  za 
korak  nazaj.  Medtem  se  mu  je  izpodrsnila 

leva  noga,  in  meč  njegovega  sovražnika  je 
lahko  ranil  njegove  prsi.  Toda  s kretnjo, 
hitrejšo  od  misli,  je  na  tleh  kleče  zagrabil  z 
levico  za  meč  in  ga  nameril  proti  Dixmerju, 
ki  se  je  v svoji  jezi  izpodrsnil  na  strmih 
tleh  in  se  nabodel  na  lastno  orožje. 

Slišati  je  bilo  strašno  kletvico  ; nato  sta 
se  obe  telesi  zvalili  izpod  obokov. 

Vstal  je  samo  eden,  in  sicer  Maurice, 
ves  okrvavljen,  oškropljen  s krvjo  svojega 
sovražnika. 

Pobral  je  svoj  meč,  in  medtem  ko  ga 
je  pobiral,  se  mu  je  zdelo,  kakor  da  izsesuje 
iz  Dixmerjevega  telesa  še  ono  trohico  življe- 
nja, ki  je  bilo  še  ostalo  v njem. 

Ko  se  je  bil  popolnoma  prepričal,  da 
je  njegov  nasprotnik  mrtev,  se  je  sklonil 
nad  truplom,  odpel  mrliču  suknjo,  mu  vzel 
listnico  in  se  nato  naglo  odstranil.  Pogledal 
se  je  nekoliko  samega  sebe  in  videl,  da  ne 
more  tak  na  ulico,  kajti  bil  je  ves  krvav,  in 
nevarnost  je  bila,  da  ga  aretirajo. 

Stopil  je  na  rob  obrežja,  se  sklonil  k 
reki  ter  si  opral  roke  in  obleko.  Nato  je  šel 
zopet  po  stopnicah  navzgor,  ko  se  je  bil  še 
enkrat  ozrl  po  obokih. 

Izpod  obokov  se  je  vila  rdeča,  ka- 
deča se  nit  in  se  pomikala  proti  reki. 

Nato  je  vzel  Maurice  iz  listnice  vstop- 
nico in  mrmral  : 

»Hvala  ti,  pravični  Bog!“  Zatem  se  je 
napotil  v takoimenovano  mrtvaško  dvorano. 

Bila  je  tretja  ura. 

LIV. 

Mrtvaška  dvorana. 

Čitatelji  se  bodo  spominjali,  da  je  dal 
jetniški  kancelist  na  razpolago  Dixmerju  za- 
pisnik jetnikov  in  da  je  bil  ž njim  v zvezi, 
ki  mu  je  bila  vsled  navzočnosti  gospe  kan- 
celistove  zelo  prijetna. 

Ko  je  prišla  Dixmerjeva  zarota  na  dan, 
se  je  ta  mož  hudo  prestrašil,  kar  je  sicer 
zelo  razumljivo. 

V resnici,  zgodilo  bi  se  mu  bilo  lahko, 
da  bi  ga  bili  smatrali  za  sokrivca  svojega 
dozdevnega  tovariša  in  da  bi  ga  bili  obsodili 
na  smrt  obenem  z Genevievo. 

Fouquier  ga  je  dal  poklicati  k sebi. 

„Občan,“  je  dejal  kancelist  in  padel  na 
kolena,  „odpusti  mi,  varali  so  me.“ 

„Občan,“  je  odvrnil  javni  obtožitelj, 
„uradnik,  ki  se  pušča  varati  v teh  resnih 
časih,  zasluži,  da  ga  obglavijo.  Toda  jaz  ti 

odpuščam.  Zagovarjal  te  bom  celo,  kajti 
niti  najmanjši  sum  ne  sme  ležati  na  tebi  kot 
mojem  uslužbencu ; toda  nikar  ne  pozabi, 
kaj  te  pričakuje,  če  pride  najmanjša  bese- 
dica do  mojih  ušes,  če  boš  le  kdaj  omenjal 
to  zadevo. “ 

Ni  treba  povdarjati,  s kako  vnemo  in 
s kako  skrbnostjo  je  skušal  kancelist  izbri- 
sati vsako  sled,  ki  bi  mu  lahko  škodovala 
Iskal  je  Dixmerja  povsod,  da  bi  mu  pripo- 
ročal, r.aj  molči,  toda  Dixmer  se  je  bil  se- 
veda preselil,  in  zato  ni  ga  mogel  najti. 

Genevievo  so  prived'i  na  obtožno  klop  ; 
toda  že  tekom  zaslišanja  je,  kakor  vemo, 
izjavila,  da  nima  niti  ona,  niti  njen  soprog 
sokrivcev.  Kancelist  jo  je  pogledal  z glo- 
boko hvaležnostjo,  ko  je  šla  mimo,  da  bi 
se  podala  pred  sodišče. 

Ko  je  bila  že  mimo  njega,  se  je  vrnil 
za  hip  v pisarno  po  spise,  ki  jih  je  zahte- 
val občan  Fouquier.  Naenkrat  se  je  pojavil 
pred  njim  Dixmer,  ki  se  mu  je  bližal  s 
trdnim  korakom. 

Ta  prikazen  ga  je  naravnost  pre- 
senetila. 

„Oh !“  je  vzkliknil,  kakor  da  bi  bil  stal 
duh  pred  njim. 

„AIi  me  ne  poznaš  ?“  ga  je  vprašali 
Dixmer. 

„Seveda  ti  si  občan  Durand,  ali  bolje, 
občan  Dixmer." 

„Tako  je." 

„Toda  ti  si  vendar  mrtev,  občan  ?" 

„Še  ne,  kakor  vidiš." 

„Reči  sem  hotel,  da  te  bodo  prijeli." 

„Kdo  bi  me  prijel  ? Nihče  me  ne  pozna." 

„Toda  j a z te  poznam  in  če  le  spre- 
govorim, te  obglavijo." 

„Jaz  spregovorim  za  teboj,  in  obglavijo 
me  skupno  s teboj." 

„Grdo  je,  kar  praviš.  Toda  kaj  hočeš? 
Čujmo,  govori ! Le  urno,  kajti  čimmanj  se 
pogovarjam,  temmanj  nama  grozi  nevar- 
nost." 

„Čuj ! Mojo  soprogo  bodo  obsodili, 
kajneda  ?“ 

„Zelo  se  bojim.  Uboga  ženska  i" 

„No,  dobro,  želim  jo  videti  poslednji- 
krat,  da  se  se  poslovim  od  nje." 

„Kje  pa?" 

„V  mrtvaški  dvorani." 

„Ti  se  upaš  tja?" 

„Zakaj  ne  ?“ 

„Ah !"  je  vzdihnil  kancelist,  ki  ga  je 
oblivala  kurja  polt,  če  je  le  mislil  na  to." 


— 474 


„Za  to  je  treba  imeti  sredstvo/'  je  na- 
daljeval Dixmer.  ■ 

„Da  prideš  v mrtvaško  dvorano?  Da,, 
gotovo." 

„Kakšno  pa  ?“ 

„Moraš  si  preskrbeti  vstopnico." 

„ln  kje  naj  si  jo  preskrbim  ?" 

Kancelist  je  obledel  in  jecljal : 

„Kje  naj  si  preskrbite  vstopnico,  ste 
vprašali  ?“ 

„Da,  vprašam  te,  kje  naj  si  jo  preskr- 
bim," je  odvrnil  Dixmer,  „menim  da  je 
jasno . . ." 

„Vstopnice  se  dobivajo ...  tu  pri  meni."' 

„Ah,  ali  res ! Kdo  pa  jih  navadno  pod- 
pisuje ?“ 

„Kancelist.“ 

„Toda  kancelist  si  vendar  ti  ?" 

„Seveda,  to  sem  jaz." 

„Ah,  to  prihaja  ravno  prav,"  je  dejal' 
Dixmer  in  sedel  na  neko  stolico.  „Podpisal 
mi  boš  vstopnico." 

„Ti  terjaš  mojo  glavo,  občan,"  je  rekel’ 
kancelist  in  skočil  kvišku. 

„Ne,  samo  vstopnico." 

„Dam  te  zapreti,  nesrečnež !“  je  vzklik- 
nil kancelist  in  zbral  vse  svoje  moči. 

„Le  poskusi,"  je  odvrnil  Dixmer ; toda< 

v tistem  hipu  te  ovadim  kot  svojega  so- 
krivca, in  mesto  da  pojdem  sam  v ono  gla- 
sovito  dvorano,  me  spremiš  ti  tja.“ 

Kancelist  je  obledel. 

,, Ali  moraš  govoriti  ž njo  ?“ 

„Glavo  hočem  tvegati,  samo  da  dose- 
žem to.“ 

Ta  razlog  se  je  zdel  kancelistu  zelo 
tehten.  Dixmer  je  nadaljeval : 

»Naprej,  le  pomiri  se,  zve  se  ne  niče- 
sar! Saj  se  dogajajo  večkrat  taki  slučaji.  “ 
»Popraševanje  ni  veliko.  Morda  uredimo 
stvar  na  drug  način. “ 

„Če  je  mogoče,  mi  je  zelo  drago. “ 

»To  se  da  narediti  zelo  lahko.  Pojdi 
skoz  vrata,  po  katerih  vodijo  obsojence,  tam 
ni  treba  listka.  In  ko  si  govoril  s svojo  ženo, 
me  pokličeš,  da  te  spremim  zopet  ven.“ 
„No,  je  že  prav;  toda  po  mestu  pripo- 
vedujejo o nekem  dogodku." 

„0  čem  pa?“ 

„0  nekem  ubogem  grbcu,  ki  je  zame- 
njal vrata  misleč,  da  je  prišel  v arhiv,  mesto 
tega  pa  je  stopil  v dvorano,  o kateri  govo- 
riva. Pozneje  ga  niso  hoteli  več  izpustiti 
kljub  njegovim  prošnjam  in  kljub  njegovemu 
zaklinjevanju ; prišel  je  rabelj  ter  mu  je  brez- 
obzirno odrezal  najprej  lase  in  potem  še 

glavo.  Ali  je  kaj  resnice  na  tem,  občan  kan- 
celist?  Ti  moraš  vedeti  bolje  nego  kdo  drug." 

„Ah,  da,  res  je“,  je  dejal  kancelist  tre- 
soč se  po  vsem  telesu. 

„No,  vidiš,  da  bi  bilo  blazno,  ko  bi 
stopil  v to  gnezdo  morilcev  brez  vstopnice." 

„Toda  povem  ti,  da  sem  jaz  tukaj!" 

„In  če  te  kličejo,  če  si  zaposlen  kje 
drugje?  Če  pozabiš  — Dixmer  je  posebno 
povdarjal  to  besedo  — če  pozabiš,  da  sem 
tu  ?“ 

„Toda  če  ti  obljubljam. . . “ 

-,Ne ; sicer  bi  bilo  to  nevarno  zate; 
videli  bi  te  govoriti  z menoj,  to  ne  bi  mi 
prijalo.  Raje  bi  hotel  vstopnico." 

Omamljen,  zmešan,  pol  mrtev  je  kan- 
celist podpisal  vstopnico  za  nekega  ob- 
čana. 

Dixmer  jo  je  urno  pograbil  in  naglo 
odšel,  da  bi  našel  prostora  v sodni  dvorani, 
kjer  smo  ga  že  videli.  Kar  se  je  potem  zgo- 
dilo, kako  je  naletel  na  Maurica,  kako  je  prišlo 
med  njima  do  dvoboja,  pri  katerem  je  Dixmer 
podlegel,  to  vse  je  čitateljem  že  znano. 

Da  bi  mu  kdo  ne  očital  kake  nemar- 
nosti, je  kancelist  prepustil  vodstvo  pisarne 
svojemu  prvemu  pomočniku  in  sel  poleg 
Fouquiera. 


— 477  — 


Deset  minut  po  tretji  uri  je  stopal  Mau- 
irice  z vstopnico  v roki  skoz  cele  ograje 
ključarjev  in  orožnikov  ter  dospel  brez  ovir 
k onim  usodepolnim  vratom,  to  se  pravi 
bilo  je  dvoje  vrat : velika  vrata,  po  katerih 
so  prihajali  in  odhajali  oui,  ki  so  imeli  vstop- 
nico, in  vrata,  po  katerih  so  vodili  obsojen- 
ce, odkoder  so  morali  na  morišče. 

Izba,  kamor  je  dospel  Maurice,  je  bila 
razdeljena  v dvoje  razpredelkov.  V prvem 
so  sedeli  uradniki,  ki  so  vknjiževali  imena 
vseh  prišlecev;  v drugem  razpredelku,  kjer 
je  stalo  par  lesenih  klopi,  so  se  nahajali 
jetniki  in  obsojenci,  kar  je  bilo  pravzaprav 
vseeno. 

Mrtvaška  dvorana  je  bila  slabo  raz- 
svetljena ; nekaj  svetlobe  je  prihajalo  skoz 
šipe  malih  vrat,  vodečih  v pisarno. 

V kotu,  naslonjena  na  steno,  je  ležala 
neka  belo  oblečena,  napol  nezavestna  ženska. 

Pred  njo  je  stal  moški  prekrižanih  rok ; 
od  časa  do  časa  je  zmajeval  z glavo  in  ni 
se  upal  pogovarjati  se  z žensko,  ker  se  je 
ibal,  da  bi  se  v njej  vzbudili  zopet  občutki, 
M jih  ni  imela  več,  kakor  se  je  zdelo. 

Okoli  te  osebe  so  se  kretali  obsojenci, 
ki  so  ihteli  in  prepevali  patriotične  pesmi. 

Drugi  so  se  zopet  z dolgimi  koraki 

sprehajali  semintja,  kakor  da  bi  hoteli  ube- 
žati mislim,  ki  so  jih  mučile. 

Bila  je  to  nekaka  predsoba  smrti,  in 
vsa  oprava  je  odgovarjala  temu  imenu.  Tu 
so  se  nahajale  napol  odprte  krste,  napol- 
njene s slamo,  in  zdelo  se  je,  kakor  da  bi 
hotele  zaklicati  živim : Tu  notri  boste  kmalu 
počivali ! 

Ob  steni  nasproti  steklenim  vratom  se 
je  nahajala  velika  omara.  Nekdo  izmed  jet- 
nikov jo  je  odprl  iz  radovednosti  in  se  takoj 
zopet  umaknil  ves  prestrašen.  V omari  so 
bile  spravljene  okrvavljene  obleke  onih,  ki 
so  bili  prejšnega  dne  obglavljeni;  tupatam 
so  visele  dolge  kite  las. 

Trepetajoč,  ves  iz  sebe  je  odprl  Mau- 
rice vrata,  in  pogled  je  zadostoval,  da  je 
premeril  vso  sliko,  ki  je  ležala  pred  njim. 

Napravil  je  tri  korake  po  dvorani  in  že 
je  stal  pred  Genevievo  ter  se  zgrudil  k 
njenim  kolenom.  Uboga  ženska  je  zavpila, 
toda  Maurice  ji  je  s poljubom  zamašil  usta. 

Lorin  je  jokajoč  sklenil  prijatelja  v 
svoje  naročje;  bile  so  to  prve  solze,  ki  jih 
je  pretakal. 

Čudno : tu  zbrani  nesrečneži,  ki  so  mo- 
rali umreti  skupno,  se  skoro  niso  zmenili  za 
ta  ganljivi  prizor.  Vsakdo  je  imel  preveč 

opravka  z lastnimi  občutki  in  ni  kazal  do’ 
drugih  nobenega  sočutja. 

Vse  tri  prijatelje  je  nekoliko  trenotkov 
združeval,  nem,  goreč  objem,  ki  jim  je  vzbu- 
jal skoro  vesele  občutke. 

Lorin  se  je  prvi  ločil  od  te  bolestne 
skupine. 

„Ti  si  tudi  obsojen  ?"  je  vprašat 
Maurica. 

„Da,“  je  odvrnil. 

„Oh,  kakšna  sreča !“  je  šepnila  Ge- 
nevieva. 

Maurice  je  pogledal  Genevievo  z go- 
rečo, globoko  ljubeznijo,  ki  jo  je  občutil  do 
nje  v svojem  srcu.  Zahvalil  se  ji  je  za  njen 
nežni  vzklik,  poln  hrepenenja,  ki  se  ji  je 
izvil  iz  prsi,  in  se  nato  obrnil  k Lorinu, 
držeč  Genevievo  za  obe  roki : 

„Sedaj  pa  se  pogovoriva  nekoliko." 

„Da,  da,  prav  imaš,"  je  odvrnil  Lorin ; 
„samo  če  utegneva.  Kaj  mi  poveš?  Go- 
vori !" 

„Ti  si  bil  aretiran  radi  mene,  obsojen 
radi  nje,  dasiravno  se  nisi  v ničemer  pre- 
grešil proti  zakonu ; ker  poplačava  svojo 
krivdo  jaz  in  Genevieva,  nikakor  ne  gre,  da 
jo  ti  poplačaš  celo  dvakrat." 

„Ne  razumem  te." 

„Lorin,  ti  si  prost/' 

»Jaz  da  sem  prost  ? Tebi  se  meša." 

„Ne,  meni  se  ne  meša  in  jaz  ti  po- 
navljam, da  si  prost;  tu  imaš  listek,  s ka- 
terim smeš  proč  odtod." 

»Kajneda,  ti  se  šališ?" 

„Ne,  ljubi  prijatelj,  tu  imaš  listek,  po- 
služi  se  ugodnosti.  Ti  ne  ljubiš  in  zato  ti 
ni  treba  umreti,  da  bi  ostal  nekaj  minut  več 
pri  svoji  nad  vse  ljubljeni  in  da  bi  ne  iz- 
gubil niti  sekunde,  predno  odide  v večnost." 

„No,  dobro,  Maurice,"  je  dejal  Lorin, 
„ako  lahko  odidem  odtod,  česar  bi  ne  bil 
nikoli  verjel,  prisegam  ti,  potem  te  moram 
vprašati,  čemu  ne  rešiš  prej  te  ženske  ? Zate 
že  najdemo  sredstvo." 

»Nemogoče,"  je  odvrnil  Maurice,  ki  se 
mu  je  srce  grozno  krčilo,  »glej,  vstopnica 
se  glasi  na  občana  in  ne  na  občanko,  in 
potem  tudi  Genevieva  bi  sploh  ne  hotela 
živeti,  ko  bi  vedela,  da  moram  umreti." 

»Toda  če  ona  noče,  čemu  naj  bi  jaz 
živel  ? Ali  meniš,  da  imam  manj  poguma 
nego  ženska  ?" 

»Ne,  prijatelj,  nasprotno ; vem,  da  si 
najpogumnejši  med  nami ; toda  v takem 
slučaju  bi  ne  zamoglo  ničesar  na  svetu 
opravičiti  tvoje  trme.  Urno,  Lorin,  uporabi 

priliko  in  napravi  nam  veliko  veselje,  da 
te  vidimo  svobodnega  in  srečnega." 

»Srečnega !“  je  vzkliknil  Lorin,  »ali  se 
šališ  ? Srečen  ! Jaz  srečen  brez  vas  ? Kaj 
pri  vragu  naj  počenjam  na  tem  svetu  brez 
vas?  Kaj  naj  počenjam  v Parizu  brez  svo- 
jih dosedanjih  navad,  ko  Vas  ne  bom  mogel 
več  dolgočasiti  s svojimi  rimami ! Ah,  pri- 
bogu,  ne  !“ 

»Lorin,  prijatelj ! . . 

»Ravno  zato  ker  sem  tvoj  prijatelj,  vztra- 
jam pri  svoji  volji.  Ko  bi  bil  jetnik,  kakor  sem 
v resnici,  in  ko  bi  imel  nekoliko  nade,  da  vaju 
najdem  zopet,  bi  podrl  tudi  zidove.  Jaz  da 
naj  pobegnem  sam  odtod  in  naj  se  potikam 
po  ulicah  s sklonjeno  glavo,  trpinčen  od 
pekoče  vesti,  ki  bi  mi  venomer  klicala  v 
spomin  vajini  imeni ! Kako  bi  naj  zahajal  v 
gotove  mestne  dele  ter  mimo  hiš,  kjer  sem 
gledal  drage  mi  osebe  in  kjer  bi  ne  našel 
nikogar  več  razun  vajinih  senc?  In  slednjič 
bi  moral  zapustiti  predragi  Pariz,  ki  ga  tako 
zelo  ljubim . . . Republikanec  sem  in  zato 
pravim : Nič  nas  ne  sme  napotiti  k temu, 
da  zapustimo  lepo  družbo,  niti  rabljeva  se- 
kira. Tu  se  počutim  dobro  in  ostanem  tu.“ 

»Ubogi  prijatelj ! ubogi  prijatelj !“  je 
vzkliknil  Maurice. 

Genevieva  ni  spregovorila,  toda  zrla  ie 
s solznimi  očmi  v Lorina. 

„Tebi  je  žal  za  življenje!"  je  odvrnil  Lorin. 

„Da,  radi  nje." 

„In  meni  ni  žal  za  svoje  življenje  iz 
nobenega  vzroka,  niti  radi  boginje  Pameti, 
ki  mi  je  storila,  kar  sem  ti  pozabil  pove- 
dati, zelo  veliko  krivico ; zato  ne  potrebuje 
tolažbe,  kakor  ona  stara,  prejšna  Artemiza. 
Moja  pot  bo  mirna  in  vesela ; razveseljeval 
bom  vse  lopove,  ki  tekajo  za  rabeljskim  vo- 
zom. Šansonu  pcvem  štiri  rime  in  nato  pore- 
čem družbi : Lahko  noč.  To  se  pravi . . . Stoj !“ 

Lorin  je  prekinil  samega  sebe. 

„Ah,  vendarle  pojdem,"  je  dejal,  „vedel 
sme  dobro,  da  ne  ljubim  nikogar,  toda  po- 
zabil sem,  da  sovražim  nekoga.  Koliko  je 
ura,  Maurice?" 

„Polštirih." 

„lmam  še  časa,  pribogu,  še  je  čas." 

„Gotovo,“  je  vzkliknil  Maurice;  „danes 
pride  na  vrsto  devet  obtožencev ; to  traja 
do  petih,  imamo  torej  časa  skoro  dve  uri." 

„Več  ne  potrebujem ; daj  mi  vstopnico 
in  posodi  mi  dvajset  soldov." 

Maurice  mu  je  stisnil  roko.  Zanj  je  bilo 
važno,  da  je  Lorin  odhajal. 

„Imam  že  svojo  misel,"  je  rekel  Lorin. 

Maurice  je  izvlekel  iz  žepa  denarnico 
in  jo  potisnil  svojemu  prijatelju  v roko. 

„Sedaj  še  vstopnico,  za  božjo  voljo  . . . 
hotel  sem  reči  za  voljo  večnega  bitja. “ 

Maurice  mu  je  izročil  vstopnico. 

Lorin  je  poljubil  Genevievi  roko,  upo- 
rabil trenotek,  ko  so  privedli  v pisarno  ve- 
liko število  obsojencev,  stopil  čez  lesene 
klopi  in  dospel  k velikim  vratom. 

„Ej !“  je  dejal  neki  orožnik,  „tu  je 
nekdo,  ki  bi  rad  pobegnil,  kakor  se  zdi.“ 

Lorin  se  je  vzravnal  ter  mu  izročil 
vstopnico. 

„Občan  orožnik,  spoznavaj  bolje  ljudi, “ 
je  dejal. 

Orožnik  je  spoznal  kancelistov  podpis ; 
toda  bil  je  nezaupen,  in  ker  je  ravno  šel 
mimo  njega  kancelist,  ga  je  vprašal: 

„Občan  kancelist,  tu  je  papir  s čigar 
pomočjo  bi  hotel  ta  človek  iz  mrtvaške  dvo- 
rane ; je-li  veljaven  ?“ 

Kancelist  je  obledel  od  strahu ; prepri- 
čan, da  ugleda  strašni  Dixmerjev  obraz,  če 
pogleda  kvišku,  je  prijel  za  papir  in  naglo 
odvrnil : „Da,  to  je  moj  podpis. “ Nato  je 
raztrgal  vstopnico  na  tisoč  koscev.  Lorin  je 
hitel  iz  pisarne. 

Maurice  je  sledil  Lorinu  z razumljivo 

razburjenostjo ; čim  je  bil  prijatelj  izginil,  je 
dejal  Genevjevi  z neko  veselo  navdušenostjo. 

„Rešen  je  ; raztrgali  so  mu  vstopnico, 
ne  more  se  vrniti  več ; tudi  če  bi  se  vrnil, 
bo  razprava  že  končana;  ako  se  vrne  šele  ob 
petih,  tedaj  sva  že  mrtva. “ 

Genevieva  je  vzdihnila  in  vztrepetala. 
„Oh,  skleni  me  v svoje  naročje  in  ne 
zapustiva  se  več,“  je  dejala.  „Moj  Bog,  ko 
bi  bilo  mogoče,  da  naju  skupno  kaj  zadene, 
da  lahko  združena  izdihneva  dušo!“ 

Nato  sta  se  umaknila  v oz3dje  temne 
dvorane ; Genevieva  je  sela  prav  poleg 
Maurica  in  se  oklenila  njegovega  vratu : skle- 
njena v tesnem  objemu  in  vdihajoča  lastno 
sapo,  ju  je  omamljala  moč  njiju  ljubezni, 
tako  da  nista  niti  čutila  bližajoče  se  smrti. 
Tako  je  minilo  pol  ure. 

Naenkrat  je  nastal  velik  šum.  Skoz 
mala  vrata  so  vstopili  orožniki,  za  njimi 
Sanson  in  njegovi  pomočniki  z vrvmi. 

„Oh,  prijatelj,  prijatelj !“  je  dejala  Ge- 
nevieva, „usodepolni  trenotek  je  tu,  tema  se 
mi  dela  pred  očmi.“ 

„Nimate  prav“,  se  je  naenkrat  oglasil 
Lorinov  lepo  doneči  glas : 

»Prijatelj  moj,  uverjen  bodi, 

Da  s smrtjo  bližaš  se  svobodi. * 

„Lorin!“  je  vzkliknil  Maurice  obupan. 

, »Kajneda,  verz  ni  dober  ? Že  od  včeraj 
se  mi  noben  ne  posreči." 

„Ah,  nesrečnež  ! Ti  si  se  vrnil . . ." 

„Ali  se  nisva  tako  domenila?  Čuj,  to, 
kar  Ti  imam  povedati,  te  zanima  ravno- 
tako  kakor  Genevievo." 

„Moj  Bog ! moj  Bog !“ 

„Pustite  me,  da  govorim,  sicer  ne  bom 
utegnil  več  pripovedovati  o stvari.  Hotel 
sem  oditi,  da  si  kupim  v Rue  de  la  Ba- 
rillerie  nož." 

„Kaj  si  nameraval  z nožem?" 

„Hotel  sem  umoriti  Dixmerja." 

Genevievo  je  spreletela  groza. 

„Ah,“  je  vzkliknil  Maurice,  „ sedaj  ra- 
zumem." 

„Kupil  sem  ga.  Čuj,  česa  sem  si  dejal 
samemu  sebi,  in  videl  boš,  kako  bistroumen 
je  tvoj  prijatelj.  Kmalu  bom  mislil  o sebi, 
da  bi  bilo  bolje,  ko  se  bi  bil  učil  matema- 
tike, mesto  da  sem  postal  pesnik.  Žal  je 
prepozno.  Čuj,  česa  sem  si  dejal : Gospod 
Dixmer  je  pahnil  svojo  soprogo  v po- 
gubo; gospod  Dixmer  je  prišel,  da  pri- 
sostvuje njeni  obsodbi ; gospod  Dixmer  bo 
hotel  tudi  uživati  veselje,  da  bo  gledal,  kako 

bo  stopila  v rabeljski  voz,  zlasti,  če  jo 
spremiva  midva.  Poiščem  ga  torej  v prvi  vrsti 
med  gledalci ; smuknem  k njemu,  mu 
rečem  : „ Dobro  jutro,  gospod  Dixmer !“  in 
porinem  mu  nož  med  rebra.“ 

„Lorin  1“  je  vzkliknila  Genevieva. 

»Pomirite  se,  draga  prijateljica,  vso 
stvar  je  že  uredila  Previdnost.  Mislite  si,  da 
so  se  gledalci,  ki  so  navadno  stali  pred 
palačo,  okrenili  nekoliko  na  desno  in  da  so 
stopili  k obrežju.  „Ah!-  sem  si  dejal  sa- 
memu sebi,  »gotovo  je  pes,  ki  se  po- 
taplja; zakaj  naj  bi  ne  bil  Dixmer  zraven  ?“ 
Približal  sem  se  ograji  in  zapazil  tik  ob 
reki  kup  ljudi,  ki  so  dvigali  kvišku  roke  in 
se  sklanjali,  kakor  da  bi  hoteli  nekaj  vi- 
deti. Pri  tem  so  vzklikali,  da  bi  bila  lahko 
Seina  izstopila.  Približal  sem  se,  in  ugani 
kaj  je  bilo  . . .“ 

„Bil  je  Dixmer, “ je  odvrnil  Maurice  z 
žalostnim  glasom. 

„Da.  Kako  si  mogel  uganiti  kaj  ta- 
kega? Da,  bil  je  Dixmer,  ki  je  prerezal 
trebuh  samemu  sebi  1 Nesrečnež  si  je  vzel 
življenje  brezdvomno  zato,  da  se  pokori  za 
svojo  krivdo." 

„Ah  1“  je  dejal  Maurice  z mrkim  na- 
smehom, „to  si  mislil  ?“ 

„Da,  to  sem  mislil,  ker  je  bil  njegov 
meč,  ki  so  ga  našli  pri  njem,  ves  okrvav- 
ljen ...  če  se  ni  bil  morda  s kom  spri.“ 

Ne  da  bi  bil  zinil,  je  odpel  Maurice  v 
hipu,  ko  Genevieva  v svoji  potrtosti  ni  pa- 
zila na  to,  svojo  suknjo  in  pokazal  Lorinu 
svoj  okrvavljeni  telovnik  in  svojo  krvavo 
srajco. 

„Ah,  to  je  nekaj  drugega,"  je  rekel 
Lorin  in  segel  Mauricu  v roko. 

„Čuj,“  je  dejal  nato  sklonivši  se  k 
Mauricu,  „ker  me  niso  preiskali  — pri  po- 
vratku sem  namreč  rekel,  da  spadam  k 
Sansonovemu  spremstvu  — imam  nož  še 
vedno  pri  sebi." 

Maurice  je  pograbil  z velikim  veseljem 
za  nož. 

„Ne,“  je  dejal,  „prehudo  bi  bilo  zanjo.« 

In  vrnil  je  zopet  nož  Lorinu. 

„Prav  si  storil,"  je  dejal  Mauricev  pri- 
jatelj in  zalučal  nož  med  obsojence. 

Nekdo  ga  je  pobral,  si  ga  zabodel  v 
srce  in  se  zgrudil. 

V tem  trenotku  se  je  Genevieva  zge- 
nila  in  glasno  zavpila.  Za  njo  je  stal  rabelj 
Sanson,  ki  ji  je  položil  roko  na  ramo. 

LV. 


Naj  živi  Simon! 

Ko  je  Maurice  začul  Genevievin  vzklik, 
je  spoznal,  da  ima  pričeti  boj. 

Ljubezen  lahko  tako  navduši  človeka, 
da  postane  junak ; ljubezen  nas  večkrat 
proti  lastnemu  nagonu  pritira  tako  daleč, 
da  si  sami  želimo  smrti ; toda  bojazni  pred 
trpljenjem  ne  zaduši  v nas.  Genevieva  je 
očividno  z večjo  potrpežljivostjo  in  z večjo 
srčnostjo  pričakovala  smrti,  odkar  je  vedela, 
da  umre  ž njo  tudi  Maurice.  Toda  udanost 
ne  izključuje  trpljenja,  in  kdor  se  loči  s 
tega  sveta,  se  obenem  pogrezne  v prepad, 
vsakomur  nepoznan.  To  je  ravno,  kar  vz- 
buja bolesti. 

Maurice  je  s pogledom  premeril  vso 
sedanjost. 

V sredi  dvorane  je  ležalo  truplo,  iz 
■čigar  prs  je  bil  potegnil  orožnik  nož,  ki  ga 
je  bil  prej  zalučal  Lorin  med  obsojence. 
Orožnik  se  je  bal,  da  bi  se  ga  utegnil  po- 
služiti  še  kdo  drug. 

Okoli  njega  so  stali  ljudje,  nemi  od 
obupa,  ne  da  bi  se  brigali  zanj.  Pisali  so  v 
listnico  razne  besede  ali  pa  si  medsebojno 

stiskali  roke ; nekateri  so  kakor  blazni 
venomer  ponavljali  draga  imena,  pretakali 
solze  nad  slikami  svojih  dragih,  opazovali 
prstane,  kite  las  in  jokali  pri  tem ; drugi  so 
zopet  besno  preklinjali  tiranstvo:  be- 
seda prokleta  po  vsem  svetu,  večkrat  od 
samih  tiranov. 

Sredi  teh  nesrečnikov  se  je  kretal  San- 
son, ki  ga  ni  toliko  težila  starost  — bilo 
mu  je  štiriinšestdeset  let  — temveč,  ki  si  je 
bil  v svesti  svoje  žalostne  službe  : Sanson, 
mehak  in  tolažeč,  kolikor  mu  je  pač  dovo- 
ljeval njegov  resni  posel ; na  vse  strani  je 
dajal  svete,  bodril  s krščanskimi  besedami 
in  nastopal  proti  obupu  kakortudi  proti  ba- 
haštvu. 

„Občanka,“  je  dejal  Genevievi,  „prosim 
da  odložite  ruto  in  da  si  zvežete  ali  pa  od- 
strižete lase.“ 

Genevieva  je  trepetala. 

„Le  pogum,  prijateljica, “ je  dejal  Lorira 
z mehkim  glasom. 

„Ali  Vam  smem  j a z zvezati  lase  ?“  je 
vprašal  Maurice. 

„Da,  on,“  je  vzkliknila  Genevieva, 
„prosim  Vas,  da  to  dovolite,  gospod  Sanson. “ 

„Naj  bo,“  je  dejal  starec  in  se  obrnil  v 
stran. 

Genevieva  je  pokleknila  pred  mladim 
možem  in  mu  ponudila  svojo  krasno  gla- 
vico, ki  je  bila  v trpljenju  lepša  nego  kdaj, 
prej  v veselju  in  radosti. 

Ko  je  bil  Maurice  opravil  svoje  ža- 
lostno delo,  so  se  mu  roke  tako  zelo  tresle, 
njegov  obraz  je  zadcbil  tako  bolesten  izraz,, 
da  je  Genevieva  vzkliknila  : 

„Oh,  saj  sem  pogumna,  Maurice." 

Medtem  se  je  Sanson  ozrl. 

„Kajneda,  gospod,  da  sem  pogumna  ?“ 
je  dejala. 

»Gotovo,  občanka,"  je  odgovoril  rabelj, 
ganjen,  „to  je  res  pogum." 

Medtem  je  bil  prvi  Fouquierov  pomoč- 
nik prečital  doposlani  mu  imenik. 

»Štirinajst,"  je  dejal. 

Sanson  je  preštel  obsojence. 

»Petnajst,  vštevši  mrtvega,"  je  dejal 
Sanson,  „kako  to?" 

Lorin  in  Genevieva,  prešinjena  od  enake 
misli,  sta  dejala  : 

»Pravite,  da  je  samo  štirinajst  obso- 
jencev, a v resnici  nas  je  petnajst?" 

»Da,  občan  Fouquier  se  je  bržkone 
pomotil." 

„Oh,  ti  si  lagal,"  je  dejala  Genevieva 
Mauricu,  »tebe  niso  obsodili." 

„Čemu  naj  bi  čakal  do  jutrajšnjega 
dneva,  ko  umreš  ti  že  danes  ?“  je  odvrnil 
Maurice. 

„Prijatelj,“  je  dejala  smejoče,  „po- 
mirjena  sem ; sedaj  vidim,  da  je  lahko 
umreti.11 

„Lorin,“  je  dejal  Maurice,  „Lorin,  po- 
slednjikrat . . . Nihče  te  ne  more  spoznati . . . 
reči,  da  si  prišel  se  poslovit . . . reči,  da  so 
te  pomotoma  pustili  sem . . . pokliči  orož- 
nika, ki  te  je  videl,  ko  si  odhajal  odtod. 
Jaz  bom  pravi  obsojenec,  jaz,  ki  moram 
umreti.  Toda  ti,  prijatelj,  rotiva  te,  napravi 
nama  to  veselje  in  vrni  se  zopet  v življe- 
nje, da  naju  ohraniš  v spominu  ; še  je  čas, 
Lorin,  prosiva  te.“ 

Genevieva  je  proseče  sklenila  roki. 
Lorin  ju  je  prijel  in  poljubil. 

»Rekel  sem,  da  ne,  in  pri  tem  ostane/1 
je  odvrnil  Lorin  z odločnim  glasom.  „Ne 
govorimo  več  o tem,  sicer  bom  še  nazad- 
nje mislil,  sem  vama  nadležen.11 

»Štirinajst,11  je  ponavljal  Sanson,  „a  tu 
jih  je  petnajst.11 

Nato  je  zavpil  z močnim  glasom  : 
„Čujte,  se-li  nahaja  morda  kdo  tu,  ki  ugo- 
varja? Dokaže-li  kdo,  da  je  prišel  pomo- 
toma sem  ?“ 

Nihče  ni  odgovoril.  Sledil  je  molk,  kr 
je  trajal  več  minut:  medtem  so  pomočniki 
nadaljevali  svoj  žalostni  posel. 

„Občani,  mi  smo  pripravljeni..."  je 
dejal  stari  Sanson  s svojim  zamolklim,  sve- 
čanim glasom. 

Ihtenje  in  vzdihi  so  sledili  tem  be- 
sedam. 

„No,  dobro,  naj  bo  !“  je  dejal  Lorin. 

„Ni  lepšega  na  sveti, 

Kot  za  dom  umreti/4 

„Da,  ko  bi  res  umrli  za  domovino. 
Toda  meni  se  odločno  zdi,  da  umiramo 
samo  v veselje  onih,  ki  nas  gledajo.  Pri 
moji  veri,  Maurice,  jaz  menim,  da  mi  po- 
staja republika  že  zoprna. 

„Poziv,“  je  dejal  na  vratih  neki  komisar. 

V dvorano  je  vstopilo  več  orožnikov, 
ki  so  jeli  klicati  imena. 

Maurice,  ki  je  videl  obsojenca,  ki  se  je 
bil  prebodel  z Lorinovim  nožem,  pred  so- 
diščem, se  je  oglasil,  ko  so  poklicali  nje- 
govo ime.  Našli  so,  da  je  bil  samo  mrtvec 
odveč. 

Obsojence  so  gnali  proti  izhodu.  Čim 
so  dospeli  do  vrat,  so  jim  zvezali  roke  na 
hrbet.  Deset  minut  ni  nihče  izmed  teh  ne- 

srečnikov  spregovoril.  Samo  rablji  so  se 
pomenkovali  in  opravljali  svoj  posel. 

Maurice,  Genevieva  in  Lorin,  ki  jih  noge 
niso  mogle  več  držati,  so  se  tesno  privili  k 
sebi,  da  bi  se  ne  ločili  več.  Nato  so  gnali 
obsojence  iz  ječe  na  dvorišče. 

Tu  so  se  dogajali  grozni  prizori.  Ne- 
Jcateri  so  kar  omedlevali,  čim  so  zagledali 
rabeljski  voz.  Jetničarji  so  jih  morali  dvi- 
gati in  nositi  na  vozove. 

Genevieva  je  stopila  na  voz  s precej- 
šno odločnostjo;  Maurice  jo  je  podpiral  z 
laktom.  Nato  je  urno  skočil  za  njo. 

Lorinu  se  ni  mudilo.  Izvolil  si  je  mesto 
in  sedel  na  levo  stran  Maurica. 

Vrata  so  se  odprla.  V prvi  vrsti  med 
gledalci  je  stal  Simon. 

Prijatelja  sta  ga  spoznala,  in  tudi  on 
ju  je  videl.  Stopil  je  na  ogelni  kamen,  kjer 
so  morali  priti  mimo  rabeljski  vozovi;  bili 
so  trije.  Na  prvem,  ki  se  je  jel  pomikati, 
so  sedeli  trije  prijatelji. 

„Ej,  dobro  jutro,  lepi  grenadir,"  je 
dejal  Simon  Lorinu ; „menim,  da  hočeš  po- 
skušati, če  je  moj  krivec  dovolj  oster." 

„Da,“  je  odvrnil  Lorin,  „potruditi  se 
hočem,  da  se  ne  bo  skrhal  preveč,  da  bo 
dober  tudi  za  tvoje  usnje." 

Ostala  dva  vozova  sta  sledila  pr- 
vemu. 

Okoli  obsojencev  je  nastal  velikanski 
hrup.  Culi  so  se  razni  vzkliki  odobravanja, 
vzdihi  in  kletvice. 

„Le  pogum,  Genevieva,  pogum,"  je  še- 
petal Maurice. 

„Oh !“  je  odvrnila  mlada  ženska,  „ne 
pomilujem  svojega  življenja,  saj  umrem  s 
teboj.  Žal  mi  je  samo,  da  imam  zvezane 
roke,  ker  bi  te  rada  sklenila  v svoje  na- 
ročje, predno  umrem." 

„Lorin,“  je  dejal  Maurice,  „ poglej  v 
moj  telovnik;  tam  najdeš  nožič." 

„Oh,  moj  Bog!"  je  pripomnil  Lorin, 
„ravnoprav  mi  prihaja  ta  nožič ! Kajti  čutil 
sem  se  ponižanega,  da  moram  zvezan  v 
smrt  kakor  tele." 

Maurice  je  nagnil  svoj  žep  do  Lorino- 
vih  rok,  Lorin  ga  je  izvlekel ; skupnosta  ga 
odprla,  Maurice  si  ga  je  položil  med  zobe  in 
prerezal  vrvi,  s katerimi  je  bil  zvezan  Lorin. 

Nato  je  napravil  tudi  Lorin  Mauricu 
enako  uslugo. 

„Urno,“  je  dejal  mladi  mož,  r glej,  Ge- 
nevieva postaja  nezavestna." 

Da  bi  se  zginil,  se  je  Maurice  za  hip 
obrnil  od  uboge  ženske,  in  kakor  da  bi  vsa 

moč  prihajala  od  njega,  je  takoj  zaprla  oči 
in  sklonila  glavo  na  prsi. 

„Qenevieva,“  je  dejal  Maurice,  „Gene- 
vieva,  ljubljena  prijateljica,  odpri  oči,  še  nekaj 
minut  se  vidiva  na  tem  svetu." 

„Vrvi  so  me  ranile,"  je  šepnila  mlada 
ženska. 

Maurice  jo  je  odvezal. 

Zopet  je  spregledala  in  vstala,  narav- 
nost čarobna  v svojem  navdušenju. 

Z eno  roko  se  je  oklenila  Mauricevega 
vratu,  z drugo  je  prijela  Lorina.  Stoječ  na 
vozu,  medtem,  ko  sta  pred  njimi  ležali  po- 
kopani dve  drugi  žrtvi,  popolnoma  otopeil 
vsled  predčasne  smrti,  so  vsi  trije  hvaležno 
pogledali  proti  nebesom,  ki  so  jim  dovolila, 
da  so  se  svobodno  naslanjali  eden  na  drugega. 

Ljudstvo,  ki  jih  je  obsipalo  s psovkami, 
ko  so  še  sedeli,  je  utihnilo,  ko  je  videlo 
prijatelje  pokonci. 

Kmalu  so  zagledali  morišče.  Maurice  in 
Lorin  sta  je  videla,  Genevieva  ga  ni  opazila, 
kajti  zrla  je  venomer  v svojega  ljubimca. 

Voz  je  nalahko  postal. 

„Jaz  te  ljubim,"  je  dejal  Maurice  Gene- 
vievi,  „ljubim  te!" 

„Najprej  žensko,  najprej  žensko !"  je 
zavpilo  tisoč  glasov. 

„Hvala  ti,  ljudstvo/'  je  rekel  Maurice ; 
„kdo  je  že  neki  dejal,  da  si  brezsrčno?" 

Sklenil  je  Genevievo  v svoje  naročje  in 
jo  nesel,  pritiskajoč  svoje  ustnice  na  njene, 
k Šansonu. 

„Pogum,"  je  vzkliknil  Lorin,  „pogum"! 

„Imam  ga,"  je  odvrnila  Genevieva. 

„Ljubim  te !"  je  šepetal  Maurice ; „lju- 
bim  te!" 

To  niso  bile  več  žrtve,  ki  so  jih  ob- 
glavljali, temveč  prijatelji,  ki  so  šli  veselo  v 
smrt. 

„Zbogom !"  je  zaklicala  Genevieva  Lo- 

rinu. 

„Na  svidenje!"  je  odvrnil. 

Genevieva  je  izginila  pod  usodepolno 
pripravo. 

„In  sedaj  ti!"  je  dejal  Lorin. 

„Ti !"  je  pripomnil  Maurice. 

„Čuj,  ona  te  kliče!" 

Genevievi  se  je  v resnici  izvil  iz  prsi 
poslednji  vzklik. 

„Pridi  1“  je  zaklicala. 

Med  množico  je  zašumelo,  ko  je  padla 
krasna,  lična  glava  pod  rabljevo  sekiro. 

Maurice  je  planil  v ospredje. 

„To  je  samo  pravično,"  je  dejal  Lorin, 

ravnajmo  se  po  logiki.  Ali  me  razumeš, 
Maurice  ?“ 

„Da.“ 

„Ona  te  je  ljubila,  zato  so  jo  obglavili 
prvo ; ti  nisi  obsojen  in  umreš  drugi ; jaz 
pa,  ki  nisem  storil  ničesar,  sem  najbolj  kaz- 
njiv;  zato  pridem  poslednji  na  vrsto." 

„Logika  vam  vse  stvari, 

Ce  je  treba,  pojasni." 

„Pri  moji  veri,  občan  Sanson,  obljubil 
sem  ti  štiri  verze,  toda  zadovoljiš  se  z 
dvema." 

„Ljubil  sem  te,“  je  šepetal  Maurice,  ki 
je  bil  že  privezan  na  usodepolno  desko  in 
ki  se  je  prijazno  smehljal  svoji  ljubimki, 
»ljub  . . ." 

Sekira  mu  je  odsekala  polovico  besede. 

„0,  sedaj  pridem  jaz  na  vrsto/'  je 
vzkliknil  Lorin  ter  skočil  na  morišče,  „toda 
le  urno,  sicer  izgubim  še  glavo  raditega. 
Občan  Sanson,  pripravil  sem  te  ob  dva 
verza,  toda  mesto  tega  se  hočem  malo  po- 
igrati z besedami. “ 

Sanson  ga  je  privezal. 

„Čujte,“  je  dejal  Lorin,  „star  običaj  ve- 
leva, da  se  komu  vošči  življenje,  kadar  se 
umira.  Prej  smo  vzklikali : Naj  živi  kralj ; 

toda  kralja  nimamo  več.  Odtedaj  vzklikamo : 
Živela  svoboda!  Toda  tudi  svobode  ni  več 
— pri  moji  veri:  Naj  živi  Simon,  ki  nas 
združuje  vse  tri !“ 

In  glava  plemenitega  mladega  moža  je 
padla  poleg  glav  njegovih  prijateljev. 

